
Chulijui 17 Rosai, didžiausiems briešgynoms, 
17 Kristianai Sančes Asevedo 


| Meist70 van 
Heiso baslapbtys 


Dievas stumdo žaidėją, šis - figūrą. 
Bet koks dievas už nugaros šiam Dievui 
Lošia iš dulkių, laiko, miego ir kančių?.. 


Jorge Luis Borges 


A ašiai vokas — tai pa- 


slaptis, kurio viduje slypi kitos paslaptys. Šis buvo didelis 
ir išsipūtęs, geltono standaus popieriaus, su laboratorijos 
antspaudu apatiniame kairiajame kampe. Kilnodama jį vie- 
na ranka, o kita tarp teptukų ir dažų bei glazūros indelių 
ieškodama peilio popieriui pjaustyti, Chulija nė nenutuokė, 
kaip smarkiai, atplėšus voką, pasikeis visas jos gyvenimas. 

Teisybę pasakius, kas voko viduje, ji jau žinojo. Arba, kaip 
suvokė vėliau, manė žinanti. Galbūt todėl ir nepagalvojo nie- 
ko keisto, kol iš voko neištraukė, nepaskleidė ant stalo nuo- 
traukų ir sulaikiusi kvėpavimą neapžiūrėjo. Tuomet ir su- 
prato, kad „Šachmatų partija“ bus nepanaši į įprastą profe- 
sinę rutiną. Šitam darbe paveikslai, baldai ar senovinių 
knygų viršeliai dažnai tapdavo netikėčiausiais atradimais. 
Šešerius metus restauruodama meno kūrinius, įgijo patir- 
ties ir išmoko pažinti pirminius autoriaus eskizus, retuša- 
vimą, pertapymą ir net klastotes. Tačiau iki šios dienos dar 
niekuomet nebuvo regėjusi užrašo, paslėpto po paveikslo 
dažais: tai buvo trys žodžiai, kuriuos išryškino rentgeno 
spinduliai. 

Chulija paėmė susiglamžiusį cigarečių be filtro pakelį ir 
užsidegė cigaretę, negalėdama atplėšti akių nuo fotografijų. 

Dėl to, kas išryškėjo 30x40 formato rentgeno pozityvuose, 
nebebuvo jokių abejonių. Aiškiai persišvietė originalus pen- 
kiolikto amžiaus paveikslo eskizas, padarytas grizailės tech- 
nika, taip pat medžio skaidulos ir užglaistyti tarpai tarp tri- 
jų ąžuolinių lentų, ant kurių vėliau teptuko potėpiais ir lini- 
jomis sukurtas paveikslas. O apatinėje jo dalyje, rentgeno 
spindulių peršviesta, išryškėjo paslaptinga prieš penkis am- 
žius paslėpta frazė, kurios gotiškos raidės baltos ir juodos 
šachmatų lentos fone bylojo: 

OUIS NECAVIT EOUITEM. 

Chulija pakankamai mokėjo lotynų kalbą, kad galėtų i1š- 
siversti be žodyno pagalbos: Oui1s, klausiamasis įvardis 
„kas“. Necavit — nuo neco, „nužudyti“, o eguitem — žodžio 
egues, tai yra „raitelis“ (arba „riteris“), vienaskaitos gali- 
ninkas. Kas nužudė riterį. Kadangi sakinyje yra gu1s, aki- 
vaizdu, jog tai klausimas, ir dargi paslaptingas: 

KAS NUŽUDĖ RITERĮ? 

Klausimas kėlė nerimą. Ji giliai įtraukė cigaretės dūmų, 
laikydama ją dešinės rankos pirštais, o kairiąja tuo tarpu 
sklaidė ant stalo sudėliotas rentgeno nuotraukas. Kažkas, 
galbūt net pats dailininkas, paveiksle užminė mįslę ir pas- 
kui padengė dažų sluoksniu. O galbūt vėliau tai padarė kas 
nors kitas. Vadinasi, užrašas galėjo atsirasti bet kuriuo me- 
tu per pastaruosius penkis šimtus metų. Apie tai pagalvo- 
jusi Chulija nusišypsojo. Paslaptį atspėti nebus per daug sun- 
ku — juk tai galiausiai jos darbas. 

Ji paėmė nuotraukas ir atsistojo. Pilkšva šviesa, sklin- 
danti pro didelį nuolaidžiose lubose iškirstą stoglangį, kr1- 
to tiesiai ant molberto. „Šachmatų partija“, tūkstantis ke- 
turi šimtai septyniasdešimt pirmais metais aliejiniais da- 
žais ant medžio nutapytas dailininko Piterio van Heiso 
paveikslas... Ji atsistojo priešais kūrinį ir ilgai žiūrėjo. Na- 
mų interjero vaizdas, su smulkiausiomis detalėmis nutapy- 

tas penkiolikto amžiaus realizmo stiliumi: panašiais paveiks- 
lais didieji flamandų meistrai, pasitelkę naująją aliejinių da- 
žų techniką, padėjo pagrindus dabartinei tapybai. Svarbiau- 
sios paveikslo figūros buvo du vidutinio amžiaus kilmingos 
išvaizdos ponai, sėdintys vienas priešais kitą prie šachmatų 
lentos ir žaidžiantys partiją. Dešinėje pusėje, fone, šalia go- 
tikinio lango, pro kurį matyti peizažas, ant kelių pasidėjusi 
knygą, skaitė juodai apsirengusi dama. Sceną užbaigė fla- 
mandų mokyklai būdingos itin kruopščiai nutapytos deta- 
lės, kurių tobulumas kone ribojosi su manija: baldai ir pa- 
puošimai, baltų ir juodų plytelių grindys, kilimo raštas, ne- 
didutis įtrūkis sienoje ar mažutėlės vinies šešėlis ant vienos 
lubų sijos. Šachmatų lenta ir figūros pavaizduotos su tokiu 
pat tikslumu kaip ir veikėjų veidai, rankos ir drabužiai. Tas 
realizmas kartu su gyvumu spalvų, tebešviečiančių per pa- 
tamsėjusį nuo oksidacijos lako sluoksnį, darė nepaprastą 
įspūdį. 

Kas nužudė riterį? Chulija pasižiūrėjo į rentgeno nuo- 
traukas, kurias laikė rankoje, paskui į paveikslą, kuriame 
paprasta akimi nebuvo matyti jokio ženklo, galinčio išduoti 
paslėptąjį įrašą. Atidžiau apžiūrėjusi jį per septynis kartus 
didinančią binoklinę lupą, irgi nepastebėjo nieko neįprasto. 
Tuomet užtraukė naktines užuolaidas, kambarį užliejo tam- 
sa, ir šalia molberto pastatė trikojį su ultravioletinių spin- 
dulių lempa. Jų apšviestos seniausios paveikslo medžiagos, 
dažai ir lakai 1ma švytėti, o naujesnės lieka tamsios ar visai 
juodos: taip išaiškėja vėlesni pertapymai ir pataisymai. Ta- 
čiau šį kartą juodoje šviesoje išryškėjo vientisa švytinti 
plokštuma, uždengianti ir paslaptingąjį užrašą. Vadinasi, už- 
rašą paslėpė pats menininkas, 0 gal ir kas nors kitas, tačiau 
iškart po to, kai paveikslas buvo baigtas tapyti. 

Chulija išjungė lempą, atidengė stoglangį, ir pilkšva ru- 
dens ryto šviesa vėl užliejo molbertą ir paveikslą, užplūdo 

kambarį, prikimštą knygų, lentynų su dažais ir teptukais, 
lakais ir tirpikliais; grindys buvo užgrioztos staliaus įran- 
kiais, rėmais ir tiksliais matavimo prietaisais, senovinė- 
mis skulptūromis, variniais ir mediniais stovais, o ant per- 
siško dažais išteplioto kilimo, atremti ir nusukti į sieną, 
stovėjo paveikslai. Viename kampe ant Liudviko XV laikų 
komodos aplink modernų grotuvą gulėjo krūvos kompak- 
tinių plokštelių —- Domas Čeris, Mocartas, Mailzas Deivi- 
sas, Sati, Lesteris Bauis, Maiklas Edžisas, Vivaldis... Ant 
sienos pakabintas venecijietiškas veidrodis paauksuotais 
rėmais žvelgė į Chuliją, grąžindamas jai blausoką jos pa- 
čios atvaizdą: iki pečių plaukai, švelnūs melsvi šešėliai, 
po didelėmis tamsiomis ir dar nepadažytomis akimis atsi- 
radę nuo neišsimiegojimo. Tu tokia patraukli, kad prilygs- 
ti Leonardui pozavusioms moterims, sakydavo Cezaris, iš- 
vydęs veidrodyje, kaip dabar, auksu įrėmintą jos veidą, — 
ma piu bella. Ir nors Cezaris labiau nusimanė apie jaunus 
vaikinus negu apie madonas, Chulija žinojo, jog jis visiš- 
kai teisus. Jai ir pačiai patiko žvelgti į savo atvaizdą tame 
veidrodyje paauksuotais rėmais, nes taip pasijusdavo lyg 
atsidūrusi kitapus magiškų durų, peršokusi laiką ir erdvę, 
O pas ją sugrįždavo jos atvaizdas, įkūnijantis italų Rene- 
sanso grožį. 

Prisiminusi Cezarį nusišypsojo. Ji visuomet šypsodavo- 
si galvodama apie Cezarį, jau nuo tada, kai buvo maža mer- 
gaitė, - švelnia, dažnai atlaidžia šypsena. Palikusi rentgeno 
nuotraukas ant stalo, užgesino cigaretę sunkioje bronzinė- 
je peleninėje su Banliuro parašu ir atsisėdo prie spausdini- 
mo mašinėlės. 


„Šachmatų partija“: 
Aliejus, medis. Flamandų mokykla. Nutabytas 1471 m. 
Autorius Piteris van Heisas (1415-1481). 

Pagrindas: trys suklijuotos ąžuolo lentos. 
Matmenys: 60x87 cm (trys vienodos lentos 20x87 cm). Len- 
tos storis 4 cm. 


Pagrindo būkle: 
Nepbersimetęs. Kinivarbų badarytos žalos nebastebeta. 


Dažų sluoksnio būklė: 

Tvirtai brilibpę prie pagrindo 17 sukibę. Sbalvos bokyčių ne- 
va. Dėl senumo dažai kai kur įtrūkę, tačiau įplaišų 17 šerbetų 
nepbastebeta. 


Paviršiaus būkle: 

Nera akivaizdžių druskos sunkimosi bedsakų ar drėgmės 
demių. Lakas smarkiai batamsėjęs nuo oksidacijos; patartina 
nuimti senąjį laką ir berlakuoti. 


Virtuvėje ėmė švilpti virdulys. Chulija atsistojo ir nuė- 
jusi įsipylė didelį puodelį kavos be pieno ir cukraus. Grįžo 
vienoje rankoje nešina puodeliu, o kitą šluostėsi į dukslų 
vyrišką megztinį, kurį buvo apsivilkusi ant pižamos. Leng- 
vas smiliaus spustelėjimas, ir studiją užliejo Vivaldžio „Kon- 
certo liutniai ir altui“ garsai, susiliejantys su pilkšva ryto 
šviesa. Chulija gurkštelėjo tirštos karčios kavos, nusidegin- 
dama liežuvio galiuką. Tuomet atsisėdo, basas pėdas ištie- 
sė ant kilimo ir toliau mašinėle tarškino išvadas: 


Ultravioletinių sbindulių 17 radiologinis patikrinimas: 

Didelių bakeitimų, bataisymų ar vėlesnių bpadailinimų nė- 
xa. Ultravioletiniais spinduliais rastas dailininko laikų užva- 
šas gotiškomis 7ra1dėmis. Tyrinėjant įprastais metodais, užrašo 
nebuvo įmanoma pastebeti. Užrašą galima atidengti nebada- 
vant baveikslui žalos: nuimant dažus nuo raidžių. 

Chulija iš mašinėlės ištraukė lapą ir įdėjo į voką kartu su 
rentgeno nuotraukomis. Tuomet išgėrė likusią vis dar karš- 
tą kavą ir užsirūkė dar vieną cigaretę. Priešais ją ant mol- 
berto, prie lango įdėmiai skaitančios damos akivaizdoje, du 
žaidėjai Žaidžia jau penkis šimtmečius trunkančią šachmatų 
partiją, meistro Piterio van Heiso nutapytą taip tobulai ir 
nepakartojamai, kad šachmatų figūros, kaip 1r kiti paveiksle 
pavaizduoti objektai, atrodo kone iškilios. Paveikslas buvo 
toks realistiškas ir įtaigus, jog lengvai pasiekė efektą, kurio 
siekdavo senieji flamandų meistrai: žiūrintysis įsilieja į kū- 
rinio visumą ir patiki, jog erdvė, iš kurios jis stebi, yra ta 
pati kaip ir erdvė, pavaizduota paveiksle, tarsi jo vaizdas 
būtų tikrovės dalis, o tikrovė - paveikslo fragmentas. Šį įspū- 
dį dar labiau stiprino dešinėje kompozicijos pusėje nutapy- 
tas langas, pro kurį regėti peizažas 4ž vaizduojamos scenos, 
ir apvalus išgaubtas veidrodis ant sienos kairėje, kuriame 
šonu atsispindi sutrumpėję žaidėjų atvaizdai ir šachmatų len- 
ta, iškreipta pagal Žmogaus, kuris stovi priešais paveikslą, 
žiūrėjimo tašką. Taip pasiekiamas stulbinamas rezultatas ir 
trys projekcijos susilieja į vieną erdvę. Atrodo, pamanė Chu- 
lija, kad Žžiūrintysis atsispindi tarp abiejų Žaidėjų, paveikslo 
viduje. 

Ji atsistojo, priėjo prie molberto ir, sukryžiavusi rankas, 
1lgai Žiūrėjo nejudėdama, tik tarpais užsitraukdama cigare- 
tę ir prisimerkdama nuo jos dūmų. Vienas iš žaidėjų, sėdin- 
tis kairėje, atrodė kokių trisdešimt penkerių metų. Jo rudi 
plaukai virš ausų buvo nuskusti, kaip įprasta viduramžiais, 
stambi kumpa nosis, o veide gilus susikaupimas. Dėvėjo rau- 
doną drabužį, kurio ryški spalva puikiai atlaikė laiko tėkmę 
1r lako oksidaciją. Ant kaklo mūvėjo Aukso vilnos ordiną, o 
prie dešinio peties buvo prisegta meniška sagė, kurios sub- 
tilumą dailininkas nutapė su smulkiausiomis detalėmis — 
netgi šviesos blyksnius brangakmeniuose. Žaidėjas į stalą 

abipus šachmatų lentos atsirėmęs kaire alkūne ir dešinės 
rankos delnu. Jis laiko iškėlęs vieną šachmatų figūrą: baltų- 
jų žirgą. Viršum jo galvos gotiškomis raidėmis parašyta: 
FERDINANDUS OST. D. 

Antrasis žaidėjas atrodė lieknesnis, maždaug keturias- 
dešimties metų. Jo lygi kakta ir kone juodi plaukai, žilstelė- 
ję ties smilkiniais, kur galima įžvelgti plonyčius teptuko 
brūkštelėjimus švino baltalu. Ši detalė kartu su išraiška ir 
laikysena kėlė įspūdį, jog jis pradėjęs prieš laiką senti. Pro- 
filis rimtas ir kilnus, vilkėjo ne prabangius dvariškio drabu- 
žius, kaip pirmasis žaidėjas, o paprasta odine liemene. Plie- 
ninė antkaklė teikė jam karišką išvaizdą. Šis žaidėjas, virš 
lentos pasilenkęs labiau negu jo priešininkas, buvo įsigili- 
nęs į žaidimą, atsiribojęs nuo aplinkos ir susidėjęs rankas 
ant stalo krašto. Jo susikaupimą išdavė vos įžiūrimos stat- 
menos raukšlelės tarp surauktų antakių. Jis žiūrėjo į figū- 
ras taip, tarsi jose glūdėtų sudėtinga problema ir jai išspręsti 
reikėtų didžiausių proto pastangų. Virš jo buvo parašyta: 
RUTGIER AR. PREUX. 

Dama, sėdinti šalia lango, aiškios linijinės perspektyvos 
atskirta nuo abiejų žaidėjų ir tarsi pakylėta. Juodas sukne- 
lės aksomas, išmoningai panaudojus baltą ir pilką glazūrą, 
tarsi įgauna tūrį ir iškyla į pirmą planą. Realizmo, su kuriuo 
nutapyta dama, nepralenkia net skrupulingas kilimo raštas, 
tikslumas, su kuriuo nutapytos kiekviena lubų sijų rievelė 
ir plytelių grindys. Palinkusi prie paveikslo, norėdama ge- 
riau įsižiūrėti į techniką, Chulija pajuto, kaip nugara perbė- 
"ga malonus profesionalaus pasigėrėjimo virpulys. Tik toks 
meistras kaip Van Heisas galėjo šitiek laimėti suknelės juo- 
dumu - nedaugelis būtų išdrįsęs šitaip panaudoti juodą spal- 
vą, paneigiančią bet kokią kitą spalvą. Tačiau suknelė atro- 
dė tokia tikra, jog, atrodė, tuoj išgirsi švelnų aksomo šiugž- 
desį į krėslą, apmuštą oda su įspaustais raštais. 

Chulija žiūrėjo į moters veidą. Gražus ir labai išbalęs, 
kaip mėgta tais laikais, aukštyn sušukuotus vešlius gelto- 
nus plaukus dengia lengvutis baltas šydas. Iš plačių sukne- 
lės rankovių išlindusios 1lgos ir grakščios rankos, prideng- 
tos pilkšvo damasto, valandų valandas laiko knygą. Pro lan- 
gą sklindanti šviesa išryškina atskleistos knygos užrakto 
metalinį spindesį ir auksinį žiedą, vienintelį papuošalą ant 
jos rankų. Akys nuleistos, tačiau galima spėti, jog jos mėly- 
nos; išraiška kukli, rimta, dorybinga, kaip paprastai vaiz- 
duotos moterys tų laikų paveiksluose. Šviesa sklinda iš dvie- 
jų šaltinių —- lango ir veidrodžio, moterį sujungdama su abiem 
šachmatininkais ir sykiu palikdama atokiau, nes dėl rakur- 
so ir šešėlių jos figūra ryškesnė. Prie jos užrašas: BEAT- 
RIX BURG. OST. D. 

Chulija atsitraukė per du žingsnius ir apžvelgė visumą. 
Be abejonės, tai šedevras, ką patvirtina ekspertų išduoti do- 
kumentai. Vadinasi, sausį Kleimoro aukcione už jį bus siū- 
loma didelė suma. Galbūt paslėptasis užrašas, ypač jei bus 
rasta patvirtinančių istorinių dokumentų, dar labiau pakels 
paveikslo vertę. Dešimt procentų Kleimorui, penki Menču 
Roč, o visa kita — paveikslo savininkui, atėmus vieną pro- 
centą draudimo ir honorarą už restauravimą ir nuvalymą. 

Ji nusirengė ir palindo po dušu, duris palikusi atviras, 
kad vandens garuose girdėtų Vivaldžio muziką. „Šachmatų 
partijos“ restauravimas meno rinkai gali atnešti jai nemaža 
naudos. Chulija universitetą baigė vos prieš keletą metų, 
bet jau spėjo pelnyti rimtą restauratorės, vienos iš labiau- 
siai vertinamų muziejuose ir antikvariatuose, reputaciją. Ji 
dirbo stropiai ir drausmingai, laisvomis valandėlėmis pati 
tapydavo, ir netgi visai neblogai; pagarsėjo pagarba origina- 
lui, kai daugelis jos kolegų tokia etika nepasižymėjo. Jaus- 
dama sunkų ir dažnai nepatogų dvasinį ryšį, visuomet atsi- 

randantį tarp restauratoriaus ir jo darbo, aštrią prieštarą tarp 
konservacijos ir renovacijos, ji sugebėdavo neišleisti iš akių 
pagrindinio principo: meno kūrinio neįmanoma grąžinti į pra- 
dinį būvį jo nesužalojant. Chulija laikėsi nuomonės, jog se- 
nėjimo procesas, patina, spalvų ir lakų atspalvio pokyčiai, 
netgi trūkumai, pertapymai ir retušavimas ilgainiui tampa 
meno kūrinio savastimi. Galbūt todėl paveikslai, perėję per 
jos rankas, neišeidavo padengti naujomis pretenzingomis 
spalvomis ir tonais, neva originaliais (juos Cezaris vadina 
perdažytomis kurtizanėmis), ji dirbdavo atsargiai, laiko pėd- 
sakus sulydydama su pačiu paveikslu. 

Susisiautusi į chalatą, Chulija išėjo iš vonios varvan- 
čiais šlapiais plaukais. Ji prisidegė jau penktą cigaretę šį 
rytą Ir priešais paveikslą apsirengė: žemakulniai bateliai, 
odinė striukė ir klostytas rudas sijonas. Patenkinta žvilg- 
telėjo į savo atvaizdą venecijietiškame veidrodyje ir, vėl 
atsisukusi į rimtuolius šachmatininkus, šelmiškai mirkte- 
lėjo jiems, tačiau neatrodė, kad katras nors būtų pastebė- 
JęS, nes nė vienas nepakeitė rimtos savo išraiškos. Kas nu- 
žudė riterį? Šis sakinys tarsi kokia mįslė sukosi jai galvoje 
1r tada, kai į rankinę dėjosi: ataskaitą apie paveikslą ir foto- 
grafijas. Tuomet Chulija įjungė elektroninę signalizaciją ir 
apsaugos spynoje raktą pasuko du sykius. Oui1s necavit egu1- 
tem. Kad ir kas tai būtų, vis tiek turi kokią nors prasmę. 
Lipdama laiptais žemyn, ji tyliai sau kartojo šiuos tris žo- 
džius, pirštais braukdama per žalvariu papuoštus turėklus. 
Paveikslas ir slaptasis užrašas ją gerokai suintrigavo, ta- 
čiau svarbu ne vien tai. Ji pajuto keistą baimę. Kaip tuo- 
met, kai, būdama maža mergaitė, užlipusi į laiptų viršų sa- 
vo namuose, bandydavo sukaupti visą drąsą, kad išdrįstų 
kyštelėti galvą į tamsią palėpę. 

— Pripažinkite, kad jis - tikras gražuolis. Grynas kvatro- 
čentas. 

Menču Roč kalbėjo ne apie vieną iš paveikslų galerijoje 
su jos pavarde. Šviesios smarkiai išdažytos akys rijo pla- 
čius Makso pečius, šiam tuo tarpu prie baro kalbantis su 
pažįstamu. Makso ūgis — metras aštuoniasdešimt penki ir 
plaukiko pečiai po dailiai sukirptu švarku, ilgus plaukus ant 
sprando tamsaus šilko juostele susirišęs į uodegėlę, jude- 
siai tingiai grakštūs. Menču su godžiu pasitenkinimu nu- 
žvelgė jį ilgu pasigėrėjimo žvilgsniu ir siurbtelėjo martinio. 
Maksas — naujausias jos meilužis. 

— Grynas kvatročentas, — pakartojo ji, mėgaudamasi ir 
savo žodžių, ir gėrimo skoniu. — Ar tau neprimena nuosta- 
biųjų itališkų bronzos skulptūrų? 

Chulija abejingai linktelėjo. Jos — senos draugės, tačiau 
Chulija iki šiol neatsistebi, kaip lengvai Menču suteikia dvi- 
prasmiškumo net bendriausiai pastabai apie meną. 

— Bet kuri 1š tų bronzinių skulptūrų - turiu omenyje or1- 
ginalus — kainuotų daug pigiau. 

Menču ciniškai sukikeno. 

— Pigiau už Maksą? Tikriausiai, —- demonstratyviai atsi- 
duso ir krimstelėjo alyvuogę, ištrauktą iš martinio. - Mike- 
landželui pasisekė - jam pozuodavo nuogi modeliai. Jam ne- 
reikėjo rūpintis, kaip juos aprengti ir sumokėti American 
Express kreditine kortele. 

— Tau niekas neliepia apmokėti jo sąskaitų. 

— Čia šuo ir pakastas, mieloji, - ilgesingai ir teatrališkai 
prisimerkė Menču. — Kad niekas man neliepia. Taigi. 

Tuomet ji pabaigė gerti taurę, tyčia, provokuojamai at- 
kišusi mažąjį pirštelį. Jai jau buvo per keturiasdešimt, ne- 
toli penkiasdešimt, ir manė, jog visur, net subtiliausiose 
meno kūrinio detalėse, slypi seksas. Galbūt todėl ji suge- 

bėjo žvelgti į vyrus taip pat suktai ir godžiai kaip įkainoda- 
ma paveikslą. Tarp pažįstamų Roč galerijos savininkė gar- 
sėjo kaip niekuomet nepraleidžianti progos pasisavinti bet 
ko, kas jai krenta į akį: paveikslo, vyro ar kokaino dozės. Ji 
vis dar buvo patraukli, nors sunku buvo nepastebėti am- 
žiaus žymių, kurias Cezaris kandžiai vadina estetiniais 
anachronizmais. Menču nepasidavė senatvei todėl, kad, be 
kitų priežasčių, to visiškai nenorėjo. Dėl to, galbūt bandy- 
dama apgauti save pačią, jai priešinosi su apgalvotu vulga- 
rumu rinkdamasi makiažą, sukneles ir meilužius. Visais 
kitais atvejais, tarsi patvirtindama idėją, kad meno verty- 
bių pardavėjai ar antikvarai yra viso labo tik kvalifikuoti 
sendaikčių pirkliai, apsimesdavo, jog jai stinga kultūros, 
kas toli gražu nebuvo tiesa, tyčia painiodavo menines ir 
literatūrines nuorodas ir atvirai šaipydavosi iš rafinuotos 
aplinkos, kurioje vyksta jos profesinė veikla. Visu tuo gir- 
davosi taip pat natūraliai, kaip kad tvirtindavo patyrusi pa- 
tį stipriausią orgazmą gyvenime, kai masturbavosi priešais 
Donatelo „Dovydo“ kataloguotą ir numeruotą reprodukci- 
ją, - tai Cezaris su kone moteriškai subtiliu žiaurumu ci- 
tuodavo kaip vienintelį tikrai gero skonio pavyzdį Menču 
Roč biografijoje. 

— Ką darysime su Van Heisu? - paklausė Chulija. 

Menču vėl pasižiūrėjo į nuotraukas, gulinčias ant stalo 
tarp jos taurės ir draugės kavos puodelio. Akių vokus buvo 
nusidažiusi mėlynai ir vilkėjo per trumpą mėlyną suknelę. 
Mintyse neturėdama nieko pikta, Chulija pamanė, kad prieš 
dvidešimt metų ji greičiausiai atrodė labai graži. Apsiren- 
gusi mėlynai. 

— Dar nežinau, —- tarė galerijos savininkė. — Kleimoras 
apsiima parduoti paveikslą aukcione tokį, koks yra dabar... 
Reikėtų pasidomėti, ar šis užrašas nepakels jo vertės. 

— Taip manai? 

— Tu nepakartojama. Net nenutuoki užmynusi ant aukso 
gyslos. 

— Paklausk paveikslo savininką, ką jis nori daryti. 

Menču įdėjo nuotraukas į voką ir susikryžiavo kojas. Du 
jaunuoliai, prie gretimo staliuko gurkšnojantys aperityvą, 
slapčiomis susidomėję žvilgčiojo į jos įdegusias raumenin- 
gas šlaunis. Chulija nesmagiai pasimuistė kėdėje. Dažniau- 
siai jai patikdavo stebėti specialiuosius Menču efektus, skir- 
tus vyriškajai publikai, tačiau kartais atrodydavo, kad šis 
nuolatinis afišavimasis peržengia ribas. Žvilgtelėjusi į kvad- 
ratinį „Omega“ laikrodėlį, kurį buvo nusukusi į kairiojo rie- 
šo vidų, nusprendė, jog dar per anksti demonstruoti apati- 
nius drabužėlius. 

— Savininkas - ne kliūtis, - paaiškino Menču. - Tai mie- 
las seneliukas, važinėjantis kėde su ratukais. Ir jei užrašas 
padidins jo pajamas, jam tik patiks... Jis turi dukterėčią su 
vyru —- tikrus siurbėles. 

Prie baro Maksas toliau plepėjo, tačiau, neužmiršdamas 
savo pareigų, retkarčiais atsigręždavo 1r apdovanodavo jas 
nepakartojama šypsena. Jeigu jau kalbame apie siurbėles, 
mintyse tarė sau Chulija, tačiau garsiai nepasakė. Vargu ar 
Menču būtų užsigavusi, - į vyrus ji žiūrėjo su pasigėrėtinu 
cinizmu, - tačiau stipriai įsisąmonintos elgesio normos Chu- 
lijai neleisdavo nueiti per toli. 

— Iki aukciono liko du mėnesiai, - tarė Chulija, nekreip- 
dama dėmesio į Maksą. - Per maža laiko, jei turėsiu valyti 
laką, atidengti užrašą ir vėl nulakuoti... —- Kiek pagalvojus: 
pridūrė: - Be to, užtruksiu, kol surinksiu medžiagą apie pa- 
veikslą ir personažus, o dar reikės parašyti ataskaitą. Būtų 
neblogai kuo greičiau gauti savininko leidimą. 

Menču linktelėjo. Profesinėje aplinkoje ji atsikrato leng- 
vabūdiškumo ir elgiasi apdairiai nelyg išmintinga pelėda. Šia- 

me reikale ji atliko tarpininkės vaidmenį, nes Van Heiso pa- 
veikslo savininkas menkai išmano rinkos mechanizmą. Tai 
ji derėjosi dėl aukciono su Kleimoro filialu Madride. 

— Paskambinsiu jam šiandien pat. Jis vardu Manuelis Bel- 
montė, jam septyniasdešimt metų ir, pasak jo paties, labai 
patinka bendrauti su dailia jauna moterimi, kuri puikiai 
orientuojasi versle. 

Ir dar vienas dalykas, pabrėžė Chulija. Jei atrastasis užra- 
šas kaip nors susijęs su pavaizduotų Žmonių gyvenimu, Klei- 
moras tuo pasinaudos ir pakels pradinę paveikslo kainą. Gal 
Menču pavykę atrasti daugiau naudingos medžiagos? 

— Ne kažin kiek, — sučiaupė lūpas galerijos savininkė, 
bandydama prisiminti. — Ką turėjau, viską tau jau atidaviau 
kartu su paveikslu. Taigi reikės pačiai aiškintis. 

Chulija atidarė rankinuką ir daug ilgiau, negu reikėtų, 
ieškojo cigarečių pakelio. Galiausiai lėtai išsitraukė ir pa- 
žiūrėjo į draugę. 

— Galėtume pasitarti su Alvaru. 

Menču kilstelėjo antakius ir pareiškė esanti taip priblokš- 
ta, kad pavirtusi akmeniu ar druskos stulpu, ar dar kuo — 
kaip Nojaus ar Loto pati. Žodžiu, to kvaišos, kuriam atsibo- 
do gyvenimėlis Sodomoje. 

— Kaip žinai, — tarė ji iš nekantrumo prikimusiu balsu, 
tankiau alsuodama. - Juk tu su Alvaru... 

Menču nebaigė sakinio, staiga nutaisydama pabrėžtino 
susirūpinimo miną, kaip kiekvieną kartą, kai kalba pakryp- 
davo prie žmonių, kuriuos jai patikdavo laikyti beginkliais 
Jausmų srityje. Chulija ramiai atrėmė jos žvilgsnį. 

— Alvaras — geriausiai mums pažįstamas menotyrinin- 
kas, - tarė ji. - Ir tai susiję tik su paveikslu, o ne su manimi. 

Menču apsimetė rimtai susimąsčiusi, paskui linktelėjo. 
Žinoma, Chulijos valia. Asmeninis reikalas, kai rašoma „mie- 

las dienorašti“, ir panašiai. Tačiau ja dėta pasisaugotų. m 
dubio bro veo*, kaip tvirtina pedantas Cezaris, senas perekš- 
lė. O gal 1n pluvio**? 

— Galiu užtikrinti, kad nuo Alvaro jau pasveikau. 

— Kai kurių žaizdų, brangioji, niekada neužgydysi. Vie- 
neri metai nieko nereiškia. 

Chulija nesusilaikė kandžiai nenusišypsojusi. Prieš me- 
tus ji su Alvaru užbaigė ilgai trukusį romaną, 1r Menču vis- 
ką apie tai žino. Ji pati vieną sykį, visiškai netyčia, paskelbė 
galutinį nuosprendį, išreiškiantį visą dalyko esmę. Kažką 
panašaus į tai, jog lemiamą akimirką, brangioji, vedęs vyras 
dažniausiai pasirenka teisėtą žmoną. Nusveria tiek metų 
skalbtos kojinės ir pagimdyti vaikai. „Tokie jau jie yra, — 
padarė išvadą Menču, prispaudusi nosį prie balto kokaino 
ruoželio ir vis šniurkščiodama. — Šlykščiai ištikimi. Apči! 
Šunsnukiai.“ 

Chulija išpūtė tirštų dūmų kamuolį ir baigė lėtai gurkš- 
noti likusią kavą, saugodamasi, kad nuo puodelio nelašėtų. 
Pabaiga buvo labai skaudi — paskutiniai žodžiai 1r užtrenk- 
tos durys. Skaudu buvo ir vėliau. Keletą kartų, kai juodu su 
Alvaru atsitiktinai susidūrė paskaitose ar muziejuje, abu el- 
gėsi pabrėžtinai tvirtai: „Atrodai puikiai, laikykis“, 1r taip 
toliau. Juk abudu laikė save kultūringais žmonėmis, kuriuos, 
išskyrus tą praeities epizodą, sieja bendri interesai — me- 
nas. Trumpai tariant, jie juk suaugę. 

Chulija pastebėjo, kad Menču ją stebi piktdžiugiškai su- 
sidomėjusi, iš anksto mėgaudamasi būsimomis meilės pin- 
klėmis, kuriose ji dalyvaus kaip patarėja taktikos klausimais. 
Ji visuomet skundėsi, kad, nutrūkus santykiams su Alvaru, 
atsitiktiniai Chulijos romaniukai tapo kone visai neverti dė- 
mesio. „„Daraisi puritonė, brangioji, - kartodavo ji ir pridur- 


* Abejojant kalte (/ot.). 
** Stogvamzdyje (lot. ). 

davo: — Baisiai nuobodu. O kur aistra, šėlsmas?“ Tokiomis 
aplinkybėmis vien Alvaro vardo paminėjimas siūlo įdomias 
galimybes. 

Chulija visa tai suvokė be menkiausio susierzinimo. Men- 
ču yra Menču, ji tokia nuo pat pradžių. Draugų nepasirink- 
si, jie pasirenka tave — tuomet juos atstumi arba priimi be 
išlygų. Tai ji irgi sužinojo iš Cezario. 

Cigaretė baigėsi, todėl Chulija užgesino ją peleninėje. Ir 
be didesnio ūpo nusišypsojo Menču. 

— Alvaras nesvarbu. Man rūpi Van Heisas. - Akimirką 
suabejojo ieškodama žodžių ir dėliodama mintis. - Šis pa- 
veikslas turi kažko keisto. 

Menču abejingai gūžtelėjo pečiais, tarsi būtų galvojusi 
apie ką kita. 

— Neįsijausk, mergyte. Paveikslas - tai tik drobė, medis, 
dažai ir lakas... Svarbiausia, kiek lieka tau kišenėje, kai jis 
pereina iš vienų rankų į kitas. - Menču pasižiūrėjo į plačius 
Makso pečius, patenkinta mirktelėjo ir pridūrė: — Visa ki- 
ta- vėjo gaudymas. 


Draugaudama su Alvaru, Chulija buvo įsitikinusi, jog jis 
atitinka griežčiausią profesijos stereotipą, kurį pabrėžė net 
JO išvaizda ir apranga: malonus keturiasdešimtmetis, dėvin- 
tis angliškus tvido švarkus ir taškuotus kaklaraiščius. Be 
to, rūkė pypkę. Pirmą sykį išvydusi jį įžengiant į auditori- 
ją, - tą dieną paskaitos tema buvo „Menas ir žmogus“, - ji 
gerą ketvirtį valandos neįstengė susikaupti ir klausytis jo 
žodžių, nes niekaip negalėjo patikėti, jog šis jaunuolis iš tik- 
rųjų yra dėstytojas. Alvarui atsisveikinus iki kitos savaitės 
1r visiems plaukiant į koridorių, ji prisiartino prie jo kuo 
paprasčiausiai, puikiai suvokdama, kad tuojau įvyks nuola- 
tos besikartojanti banali istorija, klasikinė profesoriaus ir 
studentės meilės intriga; ji numatė visa dar prieš tai, kai 


22 Arturo Pėrez-Reverte 


Alvaras prie pat durų pasisuko ir pirmą kartą Chulijai nusi- 
šypsojo. Visa tai turėjo kažko neišvengiama, - ar bent jau 
taip nusprendė Chulija, vėliau svarstydama visus „už“ ir 
„prieš“, — kam neįmanoma atsispirti: saldžiam klasikiniam 
fatum, Lemties nubrėžtiems keliams; šia pasaulėjauta ji ža- 
visi nuo to laiko, kai koledže išvertė to graikų genijaus So- 
foklio tragedijas. Negreit ji ryžosi papasakoti apie tai anti- 
kvarui Cezariui, kuriam daugelį metų - nuo tų laikų, kai dar 
mūvėjo kojinaites ir pynėsi kasas, - patikėdavo panašius ro- 
mantiškus nuotykius. Jis tik trūktelėjo pečiais 1r tyčia leng- 
vabūdišku tonu supeikė tokį menką originalumą istorijos, 
aprūpinusios sentimentaliais siužetais, mieloji, kokius tris 
šimtus romanų ir tiek pat filmų, ypač, tarė niekinamai išsi- 
viepdamas, prancūzų ir amerikiečių. „Ir todėl tikriausiai su- 
tiksi su manimi, princese, jog visas šis reikalas nušvinta 
nauja ir bjauroka šviesa“. Tačiau tuo pokalbis ir užsibaigė. 
Cezaris nebandė nei rimtai priekaištauti, nei tėviškai mo- 
kyti, nes, abu puikiai žinojo, vis tiek nieko nebūtų padėję. 
Vaikų jis neturėjo ir neketino turėti, tačiau mokėjo elgtis 
panašaus pobūdžio situacijose. Kažkuriuo gyvenimo laiko- 
tarpiu antikvaras nusprendė, jog niekas nesimoko iš sveti- 
mų klaidų, todėl vienintelis prasmingas ir tinkamas globė- 
jo- toks jis 1r buvo - elgesys yra atsisėsti šalia jaunosios 
globotinės, paimti jai už rankos ir su švelnia kantrybe 1š- 
klausyti meilės ir sielvartų istorijas, Žinant, jog išmintinga 
gamta neišvengiamai juda savo keliu. 

— Širdies reikalais, princese, - sakydavo Cezaris, - be- 
prasmiška patarinėti ir siūlyti sprendimus... Galima tik pri- 
reikus paduoti švarią nosinę. 

Taip jis 1r padarė, kai viskas baigėsi tarp jos ir Alvaro, tą 
vakarą, kada šlapiais plaukais lyg nakviša įslinko į jo butą ir 
užmigo padėjusi galvą jam ant kelių. Tačiau tai įvyko daug 

vėliau po pirmojo susitikimo fakulteto koridoriuje, kai be- 
veik niekuo nenukrypta nuo numatyto scenarijaus. Ritua- 
las klostėsi gerai žinomu, nuspėjamu būdu, kuris pasirodė 
visai smagus. CČhulija jau buvo turėjusi meilės nuotykių, ta- 
čiau niekada, kol vieną vakarą ji su Alvaru neatsidūrė siau- 
roje viešbučio lovoje, nebuvo taip skausmingai, beviltiškai 
pajutusi troškimo ištarti: „Aš tave myliu“ — frazės, kurios 
iki tol nesiryžo pasakyti, o dabar su džiaugsminga nuostaba 
klausėsi savo pačios žodžių, tariamų vos pažįstamu balsu, 
panašesniu į dejonę ar atodūsį. Vieną rytą, kai pabudo pr1- 
glaudusi veidą prie Alvaro krūtinės, atsargiai nubraukė nuo 
savo veido plaukus ir ilgai žiūrėjo į jo miegantį profilį, jaus- 
dama, kaip po skruostu tyliai plaka jo širdis, kol ir jis atsi- 
merkė ir sutikęs jos žvilgsnį nusišypsojo. Tą akimirką Chu- 
lija kuo tikriausiai suprato, jog jį myli, taip pat ir tai, kad 
turės dar ne vieną meilužį, bet niekada nebejaus to, ką jau- 
čia dabar. Praėjus dvidešimt aštuoniems mėnesiams, kurių 
ji skaičiuodavo kiekvieną dieną, atėjo skausmingas pabudi- 
mas iš tos meilės, vakaras, kai Cezaris išsitraukė garsiąją 
nosinę. „Baisioji nosinė, — kaip visuomet teatrališkai, pu- 
siau juokais, bet įžvalgiai tarsi Kasandra tarė jis, — kuria 
pamosuojame atsisveikindami visam laikui...“ Tokia, trum- 
pai tariant, buvo istorija. 

Vienerių metų pakako žaizdoms užsitraukti, tačiau pri- 
siminimai neišnyko. Prisiminimai, kurių Chulija 1r neketi- 
no atsisakyti. Ji užaugo pakankamai sparčiai, ir moralinį pro- 
Cesą apvainikavo įsitikinimas, begėdiškai pasiskolintas iš Ce- 
zario skelbiamų tiesų, kad gyvenimas —- tai lyg brangus 
restoranas, kuriame visuomet galiausiai pateikiama sąskai- 
ta, nors visiškai nereiškia, kad reikia atsisakyti valgių tei- 
kiamo malonumo ir džiaugsmo. 

Dabar Chulija mąstė apie tai, stebėdama Alvarą, sklai- 

dantį ant stalo krūvą knygų ir užsirašinėjantį pastabas bal- 
tose kortelėse. Fiziškai kone nepasikeitęs, išskyrus vieną 
kitą žilą plauką. Akys tokios pačios — ramios ir protingos. 
Andai ji mylėjo tas akis ir ilgus plonus pirštus apvaliais 
švariais nagais. Čhulija stebėjo, kaip jo pirštai verčia pus- 
lapius, laiko rašiklį, ir prieš savo valią pajuto tolimus me- 
lancholijos atgarsius, kuriuos, trumpai pamąsčiusi, nu- 
sprendė priimti kaip normalius. Tos rankos nebeaudrino 
jausmų, tačiau kitados glamonėjo jos kūną. Oda sugėrė 
menkiausią jo prisilietimą ir šilumą; tų pėdsakų neišdildė 
paskesni meilužiai. 

Ji bandė suvaldyti įsiliepsnojusius jausmus. Nieku gy- 
vu neketino pasiduoti gundantiems prisiminimams. Be to, 
dabar šis klausimas antraeilis: atėjo ne nostalgijos atgai- 
vinti, todėl stengėsi sutelkti dėmesį į buvusio meilužio žo- 
džius, o ne į jį patį. Po pirmųjų nesmagių minučių Alvaras 
žiūrėjo į ją susimąstęs, lyg bandydamas įspėti, kas tokio 
svarbaus po tiek laiko vėl atveda ją čia. Šypsojosi maloniai 
tarsi senas pažįstamas ar mokslo draugas, ramus ir atidus, 
atsiduodamas jos žinion su tokiu pažįstamu tykiu dėme- 
singumu, kurį dar stiprino tylos akimirkos ir apgalvotos 
pastabos tuo jo žemu balsu. Po pirmos nuostabos jo žvilgs- 
nyje trumpam žybtelėjo nepatiklumas, kai Chulija paklau- 
sė apie paveikslą nepaminėdama tik slapto užrašo, kurio 
buvimą ji su Menču nusprendė laikyti paslaptyje. Alvaras 
patvirtino gerai žinąs dailininką, šį paveikslą ir istorinį lai- 
kotarpį, nors prisipažino negirdėjęs, kad paveikslas bus par- 
duodamas aukcione ir kad Chulijai patikėta jį restauruoti. 
Iš tiesų jam net nereikėjo žiūrėti į spalvotas fotografijas, 
kurias ji atsinešė, - pasirodė esąs gerai susipažinęs su epo- 
cha ir paveikslo veikėjais. Dabar jis ieškojo datos, smiliu- 
mi vesdamas žemyn per seno viduramžių istorijos tomo 

puslapį, susikaupęs ir užmiršęs buvusį artumą, kurį Chu- 
lija jautė plevenant tarp jųdviejų tarsi vaiduoklio skraistę. 
Bet gal tą patį jaučia ir jis, pamanė. Galbūt ir Alvarui ji 
atrodo keistai tolima ir abejinga. 

— Štai, — tarė jis, ir Chulija stvėrėsi jo balso kaip skęs- 
tantysis šiaudo, su palengvėjimu suprasdama, kad neįma- 
noma tuo pat metu daryti dviejų dalykų: prisiminti, koks jis 
buvo, ir klausytis jo dabar. Be jokio skausmo pajuto, kaip 
nostalgija pasilieka užnugaryje, nuplaukia pasroviui, ir pa- 
lengvėjimas tikriausiai buvo toks akivaizdus, kad Alvaras 
pasižiūrėjo į ją nustebęs ir vėl įbedė akis į atverstą knygą. 
Chulija žvilgtelėjo į antraštę: „Švedija, Burgundija ir Ny- 
derlandai keturioliktame ir penkioliktame amžiuje“. 

— Žiūrėk, - Alvaras parodė į pavardę tekste. Paskui baks- 
telėjo smiliumi į spalvotą paveikslo nuotrauką ant stalo. — 
Įrašas FERDINANDUS OST. D. apibūdina žaidėją, sėdintį 
kairėje ir apsirengusį raudonai. Van Heisas nutapė „Šach- 
matų partiją“ tūkstantis keturi šimtai septyniasdešimt pir- 
mais, dėl to negali būti jokių abejonių. Tai Ferdinandas Al- 
tenhofenas, Ostenburgo kunigaikštis, Ostenburguensis Dux, 
gimęs tūkstantis keturi šimtai trisdešimt penktais ir miręs... 
taip, štai čia - tūkstantis keturi šimtai septyniasdešimt ket- 
virtais. Kai pozavo dailininkui, jam buvo maždaug trisde- 
šimt penkeri metai. 

Chulija paėmė nuo stalo kortelę ir užsirašė. 

— Kur buvo tas Ostenburgas? Vokietijoje? 

Alvaras papurtė galvą ir atvertė istorijos atlasą. 

— Ostenburgas buvo kunigaikštystė, apytikriai atitinkan- 
ti Karolio Didžiojo karalystės Rodovingiją... Jos žemės bu- 
vo frankų ir germanų valdose, tarp Liuksemburgo 1r Flan- 
drijos. Penkioliktame ir šešioliktame amžiuje Ostenburgo 
kunigaikščiai mėgino išlaikyti nepriklausomybę, tačiau ga- 

liausiai buvo pavergti pirma Burgundijos, o paskui Maksi- 
miliano Austro. Altenhofenų dinastija baigėsi kaip tik šiuo 
Ferdinandu, paskutiniu Ostenburgo kunigaikščiu. Jei nori, 
galiu padaryti kopiją. 

— Būčiau labai dėkinga. 

— Nėr už ką, - tarė Alvaras ir, atsilošęs krėsle, iš rašo- 
mojo stalo stalčiaus ištraukė dėžutę su tabaku ir ėmė kimš- 
tis pypkę. —- Logiškai mąstant, ši dama, sėdinti šalia lango, 
virš kurios matyti įrašas BEATRIX BURG. OST. D., gali bū- 
ti tik Beatrisė Burgundė, kunigaikščio Žmona. Beatrisė iš- 
tekėjo už Ferdinando Altenhofeno tūkstantis keturi šimtai 
šešiasdešimt ketvirtais metais, kai jai buvo dvidešimt treji. 

— Iš meilės? — paklausė Chulija, su paslaptinga šypsena 
žvelgdama į fotografiją. | 

Alvaras irgi nusišypsojo, bet trumpai, lyg nenorom. 

— Juk žinai, kad tokio pobūdžio vedybos retai būdavo iš 
meilės... Šiomis vedybomis Beatrisės dėdė, Burgundijos ku- 
nigaikštis Pilypas Gražusis norėjo sutvirtinti santykius su 
Ostenburgu, stengdamasis atsispirti Prancūzijai, kuri gvie- 
šės1 abiejų kunigaikštysčių. - Alvaras pasižiūrėjo į nuotrau- 
ką ir įsikando pypkę. —- Ostenburgo Ferdinandui pasisekė, 
nes mergina buvusi labai graži. Bent jau taip Nikola Flave- 
nas, Žymiausias tų laikų kronikininkas, rašė „Burgundijos 
metraščiuose“. Šią nuomonę remia ir tavasis Van Heisas. 
Atrodo, kad ją tapė ir anksčiau, nes esama dokumento, kurį 
yra citavęs Pažoanas, liudijančio, jog Van Heisas kurį laiką 
buvo Ostenburgo kunigaikščio rūmų dailininkas. Tūkstan- 
tis keturi šimtai šešiasdešimt trečiais metais Ferdinandas 
Altenhofenas jam paskyrė metinę šimto librų pensiją, kurių 
pusę išmokėdavo per Šventąjį Joną, o kitą pusę - per Kalė- 
das. Tame pačiame dokumente pažymėtas nurodymas nuta- 
pyti Beatrisės, kuri tuomet buvo kunigaikščio sužadėtinė, 
portretą. 

— Ar yra daugiau medžiagos? 

— Kalnai. Van Heisas tapo svarbiu asmeniu. — Alvaras iš 
kartotekos išsitraukė aplanką. - Pavyzdžiui, Žanas Leme- 
ras savo poemoje „Margaritos karūna“, parašytoje Marga- 
ritos Austrės, Nyderlandų valdovės, garbei, mini Pjerą de 
Briugę (Van Heisą), Hiugą Gentietį (Van der Gusą) ir Dirką 
de Luveną (Dirką Bautsą), taip pat Johaną (Van Eiką), kurį 
laiko flamandų mokyklos dailininkų karaliumi. Poemoje jis 
rašo: Pierye de Brugge, gui tant eut les traits utez —- „Pjeras de 
Briugė, kurio potėpiai tokie švarūs...“ Šias eilutes parašė 
praėjus dvidešimt penkeriems metams po Van Heiso mir- 
ties. —- Alvaras atidžiai peržiūrėjo kitas korteles ir kalbėjo 
toliau: - Galima rasti labai senų šaltinių. Štai, pavyzdžiui, 
Valensijos karalystės turto apraše pažymėta, kad Alfon- 
sas V Kilniaširdis turėjo Van Heiso, Van Eiko ir kitų daili- 
ninkų paveikslų, tačiau visi jie dingę. Šį faktą knygoje De 
viribus 1llustris tūkstantis keturi šimtai penkiasdešimt ket- 
virtais metais mini ir Bartolomėjus Fasijus, artimas Alfon- 
so V draugas, jį pavadindamas Pietrus Husyus, insignis bic- 
tox, t. y. „nepaprastas dailininkas“. Kiti autoriai, ypač italai, 
jį vadina Magistro Piero van Hus, bictori in Bruggia. Štai tūks- 
tantis keturi šimtai septyniasdešimtų metų citata: Gvidas 
Razofalkas mini jo paveikslą, irgi neišlikusį, Kristaus nu- 
kryžiavimo tema, kurį apibūdina kaip Ope7a buona di mano 
di un chiamato Pievo di Juys, bictor famoso in Fiandra. („Pui- 
kus vadinamojo Pjero van Heiso, žymaus flamandų dailinin- 
ko, rankų darbas“.) Kitas, jau nežinomas italų autorius taip 
atsiliepia apie išlikusį van Heiso paveikslą „Riteris ir vel- 
nias“: A magistro Pietrus Juisus magno et famoso flandesco 
fuit depictum. („Nutapytas magistro Pjero van Heiso, didžio 
1r žymaus flamando“.) Be to, šešioliktame amžiuje jį mini 
Gvičiardinis ir Van Manderis, o devynioliktame - Džeimsas 
Vilis monografijose apie garsiuosius flamandų dailininkus. 

Alvaras surinko korteles, tvarkingai sukišo į aplanką ir 
vėl padėjo į kartoteką. Tuomet atsišliejo krėsle ir šypsoda- 
masis paklausė Chuliją: 

— Patenkinta? 

— Labai. — Ji baigė užsirašinėti, viską peržiūrėjo. Tada 
pakėlė galvą, nubraukė nuo veido plaukus ir smalsiai pa- 
žvelgė į Alvarą. - Atrodo, tarsi būtum pasiruošęs paskaitai. 
Esu tiesiog priblokšta. 

Dėstytojo šypsena kiek nublanko ir jo akys nukrypo veng- 
damos Chulijos žvilgsnio. Atrodo, viena iš kortelių, gulin- 
čių ant stalo, staiga patraukė jo dėmesį. 

— Toks mano darbas, - tarė jis. 

Ir ji nesuprato, ar jo balse nuskambėjo išsiblaškymas, ar 
išsisukinėjimas. Nelabai suvokdama kodėl, mergina pasiju- 
to kiek nepatogiai. 

— Na, darbas tau sekasi puikiai... - Ji smalsiai žiūrėjo į 
jį kelias akimirkas, paskui vėl palinko prie užrašų. - Dabar 
turime pakankamai medžiagos apie dailininką ir du veikė- 
jus... — Ji bakstelėjo pirštu į antrąjį žaidėją. - Bet nieko 
aple jį. 

Alvaras degėsi pypkę ir ne iš karto atsakė. Jo antakiai 
buvo suraukti. 

— Sunku tiksliai pasakyti, kas jis toks, - tarė papsėdamas 
pypkę. - Užrašas nėra labai aiškus, nors hipotezei pakanka. 
RUTGIER AR. PREUX... — Jis patylėjo ir susimąstęs pa- 
žvelgė į pypkės galvutę, tarsi ieškodamas joje, kas patvir- 
tintų jo mintis. —- Rutgie7 gali reikšti Rožjė, Rogelijų ar Ru- 
chierą, yra mažiausiai dešimt variantų tais laikais populia- 
raus vardo... Preux greičiausiai yra pavardė arba šeimos 
vardas — tokiu atveju atsiduriame aklavietėje, nes nežino- 
ma jokių Prewx, nusipelniusių patekti į kronikas. Kita ver- 
tus, viduramžiais b7eux vartodavo kaip garbės epitetą ar net 
kaip daiktavardį, kai kalba eidavo apie drąsų, taurų riterį. 

Pavyzdžiui, šiuo žodžiu apibūdinami Lanselofas ir Rolandas. 
Prancūzijoje ir Anglijoje, pakeliant į riterius, ištariama for- 
mulė: soyez breux, kas reiškia: „būk ištikimas 1r narsus“. 
Šis titulas buvo suteikiamas tik išrinktiesiems - riterių ra- 
to grietinėlei. 

Alvaras, pats to nepastebėdamas, iš profesinio įpročio kal- 
bėjo įtikinamu, kone pamokomu tonu, į kurį visuomet nu- 
slysdavo šnekėdamas apie savo srities dalykus. Chulija tai 
pastebėjo kiek sunerimusi: atgijo seni prisiminimai, įsiėmė 
priblėsusios meilės žarijos, meilės, kitados turėjusios savo 
laiką ir erdvę ir paveikusios jos charakterio formavimąsi. 
Pabudo tai, kas buvo likę iš kito gyvenimo ir kitų jausmų, 
kuriuos numarino ir nustūmė negailestingos jėgos; šitaip į 
lentyną įkišta knyga, kurios nebeketiname skaityti, užmiršta 
dulka — ir vis dėlto yra. 

Chulija suprato, kad reikia keisti taktiką. Galvoti tik apie 
reikalą. Kalbėti, klausinėti smulkmenų, net jei šios ir ne- 
reikalingos. Palinkti prie stalo apsimetant, kad stropiai už- 
sirašinėja. Įsivaizduoti, kad prieš ją kitas Alvaras, kas, be 
abejonės, yra tiesa. Manyti, kad visa tai įvyko neatmena- 
mais laikais, kažkur toli. Elgtis ir jausti taip, lyg šie prisi- 
minimai priklausytų ne jiems abiem, o kažkokiems kitiems 
žmonėms, apie kuriuos kadaise girdėjo pasakojant ir kurių 
likimai jai visiškai nerūpi. 

Dar viena išeitis — užsidegti cigaretę, ką Chulija ir pada- 
rė. Tabako dūmai, įsiveržę į plaučius, padėjo susitaikyti ir 
truputėlį nuteikė abejingai. Ji rūkė lėtai, mėgaudamasi me- 
chanišku ritualu. Po to pažvelgė į Alvarą, pasirengusi kal- 
bėtis toliau. 

— Tad kokia hipotezė? — Balsas jai pasirodė normalus, ir 
tai ją gerokai nuramino. — Man rodos, jei Preux nėra pavar- 
dė, raktas galbūt slypi santrumpoje AR. 

Alvaras linktelėjo. Prisimerkęs, kad į akis nelįstų pyp- 
kės dūmai, jis ėmė sklaidyti kitą knygą, kol pagaliau rado 
reikiamą vardą. 

— Žiūrėk. Rožjė de Arasas, gimęs 1431 metais, tais pa- 
čiais, kai anglai Ruane sudegino Žaną d'Ark. Jis giminiavo- 
si su Valua šeima, tų laikų Prancūzijos valdančiąja dinasti- 
ja, o gimęs Belsano pilyje, visai netoli Ostenburgo kuni- 
gaikštystės. 

— Ar jis 1r yra antrasis Žaidėjas? 

— Galimas daiktas. AR kuo puikiausiai galėtų būti Araso 
pavardės sutrumpinimas. Rožjė de Arasas figūruoja visuo- 
se to meto metraščiuose. Jis kariavo Šimtamečiame kare, 
kovėsi šalia Prancūzijos karaliaus Karolio VII. Matai? Jis 
dalyvavo iš anglų atsiimant Normandiją ir Giujeną. Tūks- 
tantis keturi šimtai penkiasdešimtais metais kovėsi Forminji 
mūšyje, o po trejų metų - Kastijono. Žvilgtelėk į šią graviū- 
rą. Jis galėtų būti vienas tų karių, galbūt šis riteris nuleistu 
antveidžiu, kuris pačiame mūšio įkarštyje atiduoda savo žirgą 
Prancūzijos karaliui, nes to žirgas nukautas ir jis kaunasi 
stačias... 

— Stebini mane, profesoriau. - Chulija pasižiūrėjo į jį ne- 
slėpdama nuostabos. —- Taip gražiai apibūdinai kovojantį ka- 
rį... Kiek pamenu, visuomet sakydavai, kad vaizduotė - is- 
torinio tikslumo vėžys. 

Alvaras nuoširdžiai nusikvatojo. 

— Sakykime, kad tai poetinis nukrypimas tavo garbei. Nie- 
kada nepamiršiu, kad tu nesitenkindavai sausais faktais. Pa- 
menu, kai mes su tavim... 

Sutrikęs jis nutilo. Chulijos veidas apniuko. Prisimini- 
mams šiandien ne vieta. Tai suvokęs Alvaras ėmė trauktis. 

— Atleisk, - tyliai tarė. 

— Nesvarbu. — Chulija staigiu judesiu užgesino cigaretę 
peleninėje, apsidegindama pirštus. - Iš tikrųjų pati kalta. — 

Pažvelgusi į jį ramiau pridūrė: - Ką dar gali pasakyt apie 
mūsų karį? 

Akivaizdžiai lengviau atsikvėpęs, Alvaras griebėsi šios 
temos. Rožjė de Arasas, patikslino jis, buvo ne vien karei- 
vis, bet ir riteriškumo įsikūnijimas, viduramžių didiko eta- 
lonas. Laisvomis valandėlėmis tapdavo poetu ir muzikantu. 
Pusbrolių Valua rūmuose buvo labai vertinamas, todėl prie- 
rašas Preux jam tinka kuo puikiausiai, kaip čia buvęs. 

— Ar kaip nors susijęs su šachmatais? 

— Neminima. 

Susižavėjusi istorija, Čhulija užsirašinėjo. Staiga sustojo 
ir pasižiūrėjo į Alvarą. 

— Nesuprantu vieno dalyko, - tarė ji, kramtydama rašik- 
lio galiuką. — Ką veikia šis Rožjė de Arasas Van Heiso pa- 
veiksle ir kodėl jis žaidžia šachmatais su Ostenburgo kuni- 
gaikščiu? 

Alvaras pasimuistė krėsle akivaizdžiai sutrikęs, tarsi stai- 
ga jį būtų užklupusios abejonės. Tyliai papsėdamas pypkę, 
žiūrėjo į sieną Chulijai už nugaros ir atrodė, tarsi viduje su 
kažkuo kovotų. Galiausiai atsargiai šyptelėjo. 

— Ką jis čia veikia, išskyrus tai, kad žaidžia šachmatais, 
aš nežinau. - Alvaras skėstelėjo rankomis parodydamas, jog 
šis klausimas peržengia jo kompetencijos ribas. Tačiau Chu- 
lijai pasirodė, kad jis žvelgia į ją su nepaaiškinamu atsargu- 
mu, tarsi ramybės jam neduotų mintis, kurios dar ir pats 
neįstengia suformuluoti. Galiausiai jis vėl prabilo: - Bet ži- 
nau viena, nes apie tai minima knygose šia tema, - kad Rožjė 
de Arasas mirė ne Prancūzijoje, o Ostenburge. - Padvejojęs 
jis bakstelėjo į fotografiją. - Ar pastebėjai datą, kai buvo 
nutapytas šis paveikslas? 

— Tūkstantis keturi šimtai septyniasdešimt pirmi, - su- 
glumusi atsakė ji. - O ką? 

Alvaras lėtai išpūtė dūmų kamuolį ir išleido sausą garsą, 
panašų į trumpą juoką. Dabar jis žvelgė į Chuliją tarsi mė- 
gindamas jos akyse rasti atsakymą į klausimą, kurio nesiry- 
žo užduoti. 

— Kažkas ne taip, - galiausiai tarė. - Arba ši data klaidin- 
ga, arba meluoja metraščiai, arba tas riteris visiškai nėra 
paveikslo Rutgie7 Ax. Preux... — Paėmęs „,„Ostenburgo kuni- 
gaikščių kronikos“ kopiją, ją kiek pasklaidė i1r padėjo prie- 
šais Chuliją. — Šią kroniką penkiolikto amžiaus pabaigoje 
parašė Gišaras de Eno, prancūzas, tų įvykių amžininkas, 
remdamasis liudytojų parodymais... Anot Eno, Rožjė de Ara- 
sas mirė per Tris Karalius tūkstantis keturi šimtai šešias- 
dešimt devintais, o Piteris van Heisas nutapė „Šachmatų 
partiją“ tik po dvejų metų. Supranti, Chulija? Rožjė de Ara- 
sas negalėjo pozuoti šiam paveikslui, nes kai dailininkas jį 
tapė, jau buvo miręs. 


Alvaras palydėjo Chuliją iki universiteto automobilių sto- 
vėjimo aikštelės ir įteikė aplanką su fotokopijomis. Viduje 
rasi beveik viską, pasakė jis, istorines nuorodas, patikslin- 
tą Van Heiso darbų katalogą, bibliografiją... Pažadėjo atsiųsti 
į namus chronologinį įvykių aprašymą ir dar kelis dokumen- 
tus, kai tik turės šiek tiek laisvo laiko. Stovėjo ir žiūrėjo į ją 
įsikandęs pypkę, susikišęs rankas į švarko kišenes, tarsi 
vis dar norėdamas kažką pasakyti, bet nedrįsdamas. Kiek 
padvejojęs pridūrė, jog tikisi jai padėjęs. 

Chulija linktelėjo vis dar apstulbusi. Istorijos, kurią ką 
tik sužinojo, smulkmenos susuko jai galvą. Ir dar ne viskas. 

— Aš sužavėta, profesoriau... Greičiau kaip per valandą 
atkūrei gyvenimus žmonių iš paveikslo, kurio niekuomet 
anksčiau nesi studijavęs. 

Alvaras nusuko žvilgsnį į universiteto teritoriją. Susi- 
raukęs tarė: 

— Šis paveikslas man nėra visiškai nepažįstamas. - Chu- 
lijai pasirodė, jog Alvaro balse krepštelėjo abejonė, ir ji su- 
nerimo, nors pati nesuprato kodėl. Todėl pradėjo klausytis 
Jo žodžių dar atidžiau. Alvaras pasakojo: - Be viso kito, ma- 
čiau fotografiją tūkstantis devyni šimtai septynioliktų metų 
Prado muziejaus kataloge. „Šachmatų partija“ jam buvo pa- 
skolinta apie dvidešimt metų: nuo amžiaus pradžios iki maž- 
daug tūkstantis devyni šimtai dvidešimt trečiųjų, kai pa- 
veikslą atsiėmė paveldėtojai. 

— Nežinojau. | 

— Dabar žinai. —- Ir jis ėmė krapštyti baigiančią užgesti 
pypkę. 

Chulija pažvelgė į jį įtariai. Pažįsta jį ar bent jau pažinojo 
labai gerai, tad suprato, jog jį neramina kažkas svarbaus. 
Kažkas, ko nesiryžta pasakyti garsiai. 

— Ko man nepapasakojai, Alvarai? 

Jis kurį laiką stovėjo čiulpdamas pypkę ir įbedęs nejudrų 
žvilgsnį į tolį. Paskui lėtai į ją atsisuko. 

— Nesuprantu, ką nori pasakyti. 

— Noriu pasakyti, kad viskas, kas susiję su šiuo paveiks- 
lu, yra labai svarbu. - Ji rimtai pažiūrėjo į jį. - Nuo jo daug 
kas priklausys. 

Ji matė, kaip Alvaras neryžtingai kramto pypkės galiu- 
ką. Jis neaiškiai mostelėjo. 

— Stumi mane į keblią padėtį. Atrodo, kad pastaruoju metu 
tavasis Van Heisas tapo labai madingas. 

— Madingas? - Ji įsitempė ir sukluso, tarsi po kojomis 
būtų pradėjusi drebėti žemė. — Gal nori pasakyti, kad kaž- 
kas prieš mane su tavim apie jį jau kalbėjo? 

Alvaras neryžtingai šypsojosi, tarsi gailėdamasis pasa- 
kęs per daug. 

— Gal ir taip. 

— Kas? 

— Visa bėda, kad neturiu teisės tau sakyti. 

— Nešnekėk nesąmonių. 

— Ne nesąmonės. Tiesa. - Maldaujamai pažvelgė į ją. Ji 
jautė kažkokį nerimą. Bet Alvaras vėl prašneko, todėl ji įsi- 
klausė bandydama pastebėti kokį nors ženklą. Jis norėtų pa- 
matyti tą paveikslą, jei Chulija neprieštarautų, ir ta pačia 
proga pasikalbėti su ja. 

— Galėsiu viską tau paaiškinti, — baigė jis, — kai ateis 
laikas. 

Gal tai tik triukas, pamanė ji. Jis galėjo sukurti visą tą 
dramą vien tam, kad dar vieną sykį su ja pasimatytų. Ji pri- 
kando lūpą. Viduje rungėsi paveikslas ir jausmai bei prisi- 
minimai, neturintys nieko bendra su juo. 

— Kaip žmona? —- paklausė ji tarsi šiaip sau, pasidavusi 
piktdžiugiškam i1mpulsui. Kilstelėjusi akis pastebėjo, jog Al- 
varas nesmagiai įsitempė. 

— Gerai, - sausai atsakė. Spoksojo į savo pypkę, tarsi jos 
nebeatpažintų. - Ji Niujorke, rengia parodą. 

Chulijos galvoje šmėstelėjo prisiminimas: iš automobi- 
lio lipa šviesiaplaukė patraukli moteris rudu kostiumėliu. 
Matė ją neaiškiai ir vos penkiolika sekundžių, kurias var- 
giai beprisiminė, tačiau tos sekundės paženklino jaunystės 
pabaigą, tarsi skalpeliu perpjovė gyvenimą. Dirbo ji berods 
kažkokioje valstybinėje įstaigoje, susijusioje su Kultūros mi- 
nisterija, parodomis ir kelionėmis. Kurį laiką dėl to Chulijai 
ir Alvarui buvo lengviau matytis. Juodu apie ją niekad ne- 
kalbėjo, tačiau abudu nuolatos jautė ją tarsi kokį vaiduoklį. 
Ir tas vaiduoklis, iš kurio beliko penkiolikos sekundžių pr1- 
siminimas, atsitiktinai pamatytas veidas, laimėjo partiją. 

— Tikiuosi, tau sekasi gerai. 

— Negaliu skųstis. Norėjau pasakyti, kad nėra taip jau 
blogai. 

— Gerai. 

Jie paėjo kelis žingsnius tylomis ir nežiūrėdami vienas į 
kitą. Galiausiai Chulija pliaukštelėjo liežuviu, pakreipė gal- 
vą ir nusišypsojo tuštumai. 

— Na, dabar nebe taip ir svarbu... - Ji sustojo priešais jį 
įsisprendusi ir su išdykėliška šypsena veide. —- Kaip aš tau 
dabar atrodau? 

Jis prisimerkęs nedrąsiai nužvelgė ją nuo galvos iki ko- 
jų. Pagalvojęs tarė: 

— Atrodai puikiai... Iš tikrųjų. 

— O kaip jautiesi? 

— Šiek tiek sutrikęs... - atsakė jis, gailiai šyptelėjęs. — 
Nežinau, ar prieš metus nesuklydau. 

— To jau niekada ir nesužinosi. 

— Visko gali būti. 

Jis vis dar patrauklus, tarė sau Chulija ir pajuto, kaip dilg- 
telėjo nerimas, o irzulys sugniaužė skrandį. Pažvelgė į jo 
rankas ir akis suvokdama, jog eina palei prarają, kuri ir at- 
stumia, ir traukia. 

— Paveikslas namuose, - tarė ji atsargiai, nieko nepaža- 
dėdama, kartu mėgindama susivokti mintyse. Norėjo nepra- 
rasti tvirtybės, taip sunkiai išsikovotos, tačiau taip pat su- 
vokė jos tykančius pavojus ir būtinybę išsaugoti budrumą. 
Be to, visų svarbiausia - jos laukia Van Heisas. 

Ši logika bent jau padėjo susivokti mintyse. Ji paspaudė 
atkištą ranką ir pajuto nerangumą žmogaus, abejojančio, ar 
teisingai daro. Plūstelėjo slaptas piktas džiaugsmas. Tuo- 
met, pastūmėta apskaičiuoto ir kartu nesąmoningo impulso, 
greitai pabučiavo jam į lūpas, tarsi norėdama pati save pa- 
drąsinti, ir, atidariusi mažo balto „Fiat“ dureles, įsėdo. 

— Jei nori pasižiūrėti paveikslo, ateik, - tarė apsimesti- 
nai ramiu balsu, pasukdama raktelį. - Rytoj vakare. Ir ačiū. 

Turint omenyje jo charakterį, to užteks. Veidrodėlyje 
išvydo, kaip jis tolsta, susimąstęs ir sutrikęs moja, o jam 

už nugaros plyti universiteto miestelis ir dunkso mūrinis 
fakulteto pastatas. Mintyse sau nusišypsojo ir nuvažiavo, 
nors šviesoforas degė raudona šviesa. Užkibsi, profeso- 
riau, pamanė sau. Nežinau, kodėl, bet kažkas kažkur ban- 
do iškrėsti man šunybę. Ir tu man pasakysi, kas, arba aš 
ne Chulija. 


Ant ranka pasiekiamo staliuko stovėjo pilna nuorūkų pe- 
leninė. Susirietusi kamputyje, ji iki vėlumos skaitė prie ma- 
žos lempelės. Pamažėle ryškėjo paveikslo istorija, dailinin- 
kas ir personažai. Ji skaitė godžiai, apimta troškimo sužino- 
ti, gaudė kiekvieną mažiausią užuominą, bandydama 
išsiaiškinti paslaptingąją šachmatų partiją, vis dar nesibai- 
giančią ant molberto priešais sofą tarp šešėlių studijos prie- 
blandoje. 


1453 m. atleista nuo vasaliteto Prancūzijai, Ostenburgo 
kunigaikštystė iš baskutiniųjų stengesi išlaviruoti tarb Pran- 
cuzijos, Vokietijos 17 Burgundijos. Ostenburgo politika Pran- 
cūzijos valdovui Karoliui VII sukele įtarimą, kad galingoji 
Burgundija, bandanti įsitvirtinti kaip savarankiška karalys- 
te, gali praryti kunigaikštystę. Rūmų intrigų, politinių sąjungų 
17 slabtų sanderių sūkuryje prancūzai da7 labiau sunerimo, 
kai kunigaikščio Vilhelmo Ostenburgiečio sūnus ix baveldėto- 
Jas Ferdinandas vedė Beatrisę Burgundę, Pilybo Gražiojo duk- 
terečią ir būsimojo Burgundijos kunigaikščio Karolio Drą- 
S10j0 busseserę. 

Taigi gyvybiškai svarbiais Europai metais Ostenburgo 7ū- 
muose susidūrė dvi nesutaikomų interesų grubes: Burgundi- 
JOS, norinti susijungti su kaimynine kunigaikštyste, ir brancū- 
Zų šalininkų, slapta ketinanti atnaujinti sąjungą su Prancūzi- 
ja. Šių dviejų Jėgų priešprieša lydėjo Ferdinando Ostenburgiečio 
valdymą iki bat jo mirties 1474 m. 

Ji padėjo aplanką ant grindų ir atsisėdo apkabindama ke- 
lius. Vyravo visiška tyla. Ji nekrutėdama pasėdėjo šitaip ku- 
rį laiką, paskui atsistojo ir priėjo prie paveikslo. 0UIS NE- 
CAVIT EOUITEM. Perbraukė pirštu nepaliesdama dažų ir 
nematomo užrašo, paslėpto po keliais žalių dažų sluoksniais, 
kuriais Van Heisas nutapė staltiesę. Kas nužudė riterį? Al- 
varo surinkti faktai šiai frazei mažutės lempelės vos apšvies- 
tame paveiksle suteikė kone grėsmingą prasmę. Prisikišo 
prie pat to RUTGIER AR. PREUX. Nesvarbu, ar jis Rožjė 
de Arasas ar ne, Chulija buvo įsitikinusi, kad slaptasis užra- 
šas taikytas jam. Be abejonės, tai mįslė. Tačiau Chuliją trik- 
dė klausimas, koks vaidmuo skirtas žaidimui šachmatais. 
Žaidimui. Gal tai ir tėra žaidimas. 

Chulija pajuto kylant nemalonų susierzinimą, lygiai tokį 
pat kaip ir tada, kai turėjo griebtis skalpelio, kad nuvalytų 
užsispyrusį lako sluoksnį. Ji susinėrė rankas už sprando ir 
užsimerkė. Atsimerkusi vėl išvydo nepažįstamojo riterio, 
įsigilinusio į šachmatų partiją ir suraukusio antakius, profi- 
lį. Be abejonės, jo būta patrauklaus vyriškio. Atrodė kilniai, 
jį supo dailininko meistriškai sukurta išdidumo aura. Be to, 
jo galva atsidūrė kaip tik linijų susikryžiavimo centre, kuris 
tapyboje vadinamas aukso pjūviu. Tai kompozicijos taisyk- 
lė, kurios klasikiniai tapytojai griežtai laikėsi nuo Vitruvi- 
jaus laikų, norėdami suteikti paveikslo figūroms reikiamas 
proporcijas. 

Šis atradimas ją sujaudino. Pagal taisykles, jei tapyda- 
mas šį paveikslą Van Heisas būtų norėjęs pabrėžti kunigaikš- 
čio Ferdinando Ostenburgiečio figūrą, o jis pagal nuopel- 
nus, be abejo, nusipelnė šios garbės, būtų nutapęs jį aukso 
pjūvio linijų susikryžiavimo centre, ne kairėje. Lygiai tą pa- 
tį galima pasakyti ir apie Beatrisę Burgundę - ji buvo ne tik 
ne centre, bet dar ir antrajame plane, dešinėje pusėje šalia 
lango. Todėl logiška manyti, kad paslaptingajai šachmatų par- 

tijai vadovauja ne kunigaikštis ar kunigaikštienė, bet RUT- 
GIER AR. PREUX, kuris, galimas daiktas, yra Rožjė de Ara- 
sas. Tačiau Rožjė de Arasas tuo metu jau buvo miręs. 

Neatitraukdama akių nuo paveikslo, žvelgdama per petį, 
tarsi bijotų, kad jai nusisukus jame kas nors sukrutės, Chu- 
lija priėjo prie vienos iš knygų lentynų. Prakeiktas Piteris 
van Heisas, sumurmėjo ji: prirezgė galvosūkių, kurie pra- 
ėjus penkiems šimtams metų neduoda jai miegoti. Paėmė 
Amparo Ibanjeso „Meno istorijos“ tomą, skirtą flamandų ta- 
pybai, ir atsisėdo ant sofos. Van Heisas, Piteris. Gimęs Briu- 
gėje tūkstantis keturi šimtai penkioliktais metais, miręs 
Gente tūkstantis keturi šimtai aštuoniasdešimt pirmais... 
Ji prisidegė jau nežinia kelintą cigaretę. 


Nors ir neniekinusį 7ūmų tapytojų bamėgtų aksesuarų, to- 
kių kaip nėriniai, brangakmeniai a7 marmuras, atsižvelgiant 
1j0 baveiksluose vyraujančią šeimyninę atmosferą ir iškalbin- 
gas detales, dailininką Van He1są veikiau derėtų apibūdinti kaib 
buržuazijos temų dailininką. Jam įtakos turėjo Janas van Ei- 
kas, o labiausiai - j0 mokytojas Roberas Kampenas, 17 abiejų 
technikas j1s mokėjo išmintingai suderinti. Tačiau jam būdin- 
giausias ramus flamandiškas žvilgsnis į basaulį 17 rimta tik- 
vovės analize. Tačiau kadangi dailininkui visuomet rūpėjo sim- 
bolizmas, jo paveiksluose galima įžvelgti kitą prasmę (bavyz- 
džiui, užkimštas stiklinis flakonas arba durys sienoje j0 
paveiksle „Madona koplyčioje“ simbolizuoja Marijos nekalty- 
bę, o baveiksle „Luko Bremer10 šeima“ ypatingas interjero še- 
šelių žaismas, 17 t. t.), Van Heiso meistriškumui būdinga suge- 
bejimas žmones bei objektus apibrėžti tiksliais kontūrais ir dė- 
mesys svarbiausiems laikotarpio dailės klausimams, tokiems 
kaip išraiškinga baveikslo kompozicija, švelnus berėjimas nuo 
pbrietemos viduje brie dienos šviesos a7 šešėlių kaita briklauso- 
mai nuo to, ant kok10 baviršiaus jie krenta. 

Išlikę darbai: „Juvelyro Giljermo Valhuso portretas “ (1448), 
Metropoliteno muziejus, Niujorkas; „Luko Bremerio šeima“ 
(1452), Uficių galerija, Florencija; „Madona koplyčioje“ (apie 
1455), Prado muziejus, Madridas; „Leveno binigų keitėjas“ 
(1457), brivati kolekcija, Niujorkas; „Pirklio Matijo Koncinio 
17 j0 žmonos portretas“ (1458), brivati kolekcija, Ciurichas; Ant- 
verbeno altoriaus baveikslas (abie 1461), Vienos paveikslų ga- 
lerija; „Riteris 17 velnias“ (1462), Amsterdamo valstybinis mu- 
ziejus; „Šachmatų partija“ (1471), brivati kolekcija, Madridas; 
Gento altoriaus baveikslas (abie 1478), Sv. Bavono katedra, 
Gentas. 


Ketvirtą valandą ryto apkartusia nuo kavos ir cigarečių 
burna Chulija baigė skaityti. Dailininko, paveikslo ir jo vei- 
kėjų istorija galiausiai atrodė kone apčiuopiama. Jie jau ne- 
bebuvo paprasti atvaizdai ant ąžuolinio pagrindo, o gyvi žmo- 
nės, tarp gyvenimo ir mirties turėję savo laiką ir vietą. Pi- 
teris van Heisas, dailininkas. Ferdinandas Altenhofenas ir 
jo Žmona Beatrisė Burgundė. Ir dar Rožjė de Arasas. Mat 
Chulija įsitikino, jog paveikslo riteris, studijuojantis šach- 
matų lentą su tokiu susikaupimu ir užsispyrimu, tarsi nuo 
to priklausytų jo paties gyvenimas, vis dėlto yra Rožjė de 
Arasas, gimęs tūkstantis keturi šimtai trisdešimt pirmais 
metais ir miręs tūkstantis keturi šimtai šešiasdešimt de- 
vintais Ostenburge. Dėl to nebekilo jokių abejonių, kaip ir 
dėl to, kad šis paveikslas, nutapytas praėjus dvejiems me- 
tams po jo mirties, ir yra paslaptingoji sąsaja, siejanti jį su 
kitais dviem asmenimis ir su dailininku. Detalų mirties ap- 
rašymą puslapyje, nukopijuotame iš Gišaro de Eno „Kroni- 
kos“, ji turėjo pasidėjusi ant kelių. 


„Taigi tūkstantis keturi šimtai šešiasdešimt devintais 
Viešbaties metais ber Trijų Karalių šventę, kai bonas Rožje 

de Arasas sutemus kaip įpratęs išėjo basivaikščioti brie dau- 
bos, ties Rytiniais vartais, širdį jam berverė arbaleto strelė. 
Ponas griuvo vietoje balsu šaukdamasis išbažinties, tačiau kai 
atbėgo bagalba, siela jau buvo išėjusi bro baisiąją žaizdą krū- 
tineėje. Kadangi nelaimingasis Rožje buvo riteriškumo bavyz- 
dys 17 kilnus didikas, del j0 mirties gedejo Ostenburge esantys 
Prancūzijos šalininkai, kuriems britare velionis. Po šios tra- 
giškos žinios vis daugiau balsų kaltino Burgundijai brijau- 
čiančiuosius. Kiti del šios mirties kaltę verte kokiai nors mei- 
les drama:, nes j0s vargšui de Arasui buvo ne naujiena. Ats1- 
vado 17 tokių, kurie tvirtino, kad pats grafas Ferdinandas 
susijęs su nužudymu, kurį įvykdė trečias asmuo už tai, kad 
ponas Rožje išdrįso siekti kunigaikštienės Beatrisės meiles. 
Šis gėdingas įtarimas persekiojo kunigaikštį iki mirties. Taip 
17 pasibaigė liūdnoji istorija, žudikų niekas nesugavo, 0 žmo- 
nės kalbėjo, jog šie baspbruko galingos xankos remiami. Taigi 
Dievas liko teisėjas. O nelaimingasis Rožje buvo gražaus kū- 
no 17 veido, nepaisant karų, kuriuose kariavo gindamas Pran- 
cūzijos karūną, prieš bradedamas tarnauti Ostenburgo kuni- 
gaikščiui Ferdinandui, su kuriuo kartu užaugo. Jį abverkė 
daugybe damų. Mirtis jį pakirto pačiame stibprume, trisdešimt 
aštuonerių metų amžiaus...“ 


Chulija išjungė lempą ir liko sėdėti tamsoje, parėmusi 
galvą ant sofos atkaltės, žvelgdama į švytinčią cigaretės ža- 
rijėlę. Priešais esančio paveikslo nesimatė, tačiau to ir ne- 
reikėjo. Tiek jos akių tinklainėje, tiek atmintyje buvo įsirė- 
žusios smulkiausios flamandų drobės detalės, tad regėjo pa- 
veikslą ir tamsoje. 

Nusižiovavo ir patrynė veidą delnais. Jautė ir nuovargį, 
1r džiaugsmą, keistą negalutinį, bet jaudinantį triumfą, ku- 
ris tarsi nuojauta ilgo kelio pusiaukelėje jai kuždėjo, kad tiks- 
las pasiekiamas. Jai pavyko kilstelėti šydo kraštelį, nors dar 

reikia daug ką išsiaiškinti. Vienas dalykas aiškus kaip die- 
ną: tas paveikslas nutapytas ne iš įgeidžio, ne tuščio malo- 
numo dėlei, o yra kruopščiai įvykdyta gerai apgalvoto plano 
dalis; to plano tikslą išreiškia klausimas: „Kas nužudė rite- 
rį?“, kažkieno uždažytas arba lieptas uždažyti iš reikalo ar 
baimės. Kad ir kas būtų buvęs tasai žmogus, Chulija 1šsi- 
aiškins. Tą akimirką tamsoje rūkančios merginos, apduju- 
sios nuo nemigos ir nuovargio, vaizduotę užplūdo viduram- 
žių vaizdai ir peizažai, kurių fone suzvimbė strėlė, tamsoje 
paleista į nugarą, ir Chulija jau mąstė, ne kaip restauruoti 
paveikslą, o kaip įminti jo mįslę. Ironiška, pamanė prieš pat 
užmigdama, jei ji atsakys į flamandų dailininko Piterio van 
Heiso prieš penkis šimtmečius užduotą klausimą, tarsi me- 
tantį jai iššūkį dabar, kai iš visų šios istorijos veikėjų beliko 
tik dulkės. 


', Lusinda, 


Oktavijus, Skaramučas 


„Dievaži, žemė languota nelyginant didžiulė 
šachmatų lenta! - pagaliau prašneko Alisa“. 


Lewis Carroll. 
„Alisa stebuklų šalyje“ 


as žengiant į antikvarinę 
parduotuve, smagiai suskambėjo durų varpelis. Už kelių 
žingsnių ją apgaubė maloni pažįstama ramybė. Pirmieji jos 
prisiminimai susiję su šia švelniai auksine šviesa, krentan- 
čia ant senovinių baldų, baroko raižinių 1r kolonų, sunkių 
riešutmedžio komodų, dramblio kaulo dirbinių, gobelenų, 
porceliano ir nuo laiko patamsėjusių paveikslų, iš kurių ge- 
dulingi, niūrūs žmonės prieš daugelį metų stebėjo jos vai- 
kystės žaidimus. Per tą laiką nemažai daiktų išparduota, į jų 
vietą atvežta kitų, tačiau bendras šių užgriozdintų kamba- 
rių, kuriuose šviesa klaidžioja tarp senų daiktų, išdėliotų 
harmoningos netvarkos dėsniais, vaizdas liko toks pat. Ne- 
pasikeitė ir trapių Bustelio porceliano statulėlių, vaizduo- 
Jančių komedijos del arte veikėjus, spalvos: Lusinda, Okta- 
vijus ir Skaramučas yra Cezario pasididžiavimas bei džiaugs- 
mas ir buvo Chulijos mėgstamiausi žaislai. Galbūt todėl jis 
niekuomet nesiryžo jų atsisakyti ir iki šiol tebelaiko jas stiklo 
spintoje krautuvės gale, šalia vitražo, už kurio buvo vidinis 
parduotuvės kiemelis, kur jis paprastai sėdėdavo skaityda- 
mas Stendalį, Maną, Sabatinį, Diuma, Konradą ir laukdamas, 
kol suskambės varpelis, pranešantis apie pirkėją. 

— Labas, Cezari. 

— Labas, Princese. 

Cezariui buvo daugiau kaip penkiasdešimt metų - Chu- 
lijai niekuomet taip ir nepavyko išgauti prisipažinimo apie 
tikslų amžių. Jo veide spindi mėlynos šypsančios ir pašai- 
pios akys — tarsi padykusio berniūkščio, kuriam didžiausias 
malonumas yra prieštarauti viskam, kas priimta pasaulyje, 
kuriame tenka gyventi. Jo plaukai buvo pražilę, banguojan- 
tys nuostabiomis garbanomis, — ji įtarė, jog jis dažo juos ne 
vienerius metus; jis išlaikė puikų stotą (tik per klubus gal 
kiek sustambėjo) ir dėvėdavo nepriekaištingo sukirpimo 
kostiumus, kuriems ypač griežtas vertintojas galėtų prikiš- 
ti nebent tai, kad jo amžiui jie kiek per ryškūs. Niekuomet 
neryšėdavo kaklaraiščio, net aukštuomenės pobūviuose, vie- 
toj jo po prasegtais marškiniais, visuomet šilkiniais, kurių 
krūtinėje mėlynu arba baltu siūlu būdavo išsiuvinėti jo ini- 
cialai, pasirišdavo nuostabią itališką kaklaskarę. Be to, bu- 
vo vienas kultūringiausių žmonių, kokius Chulija pažinojo 
per visą savo gyvenimą, Ir puikiai iliustravo teiginį, jog ypa- 
tingas aukštuomenės atstovo mandagumas tėra nepapras- 
tai subtilus būdas paniekai rodyti. Jo socialinėje aplinkoje, 
kuriai, ko gera, priklausė kone visa žmonija, Chulijai vie- 
nintelei šis jo mandagumas nebūdavo paniekos forma. To- 
dėl, kad nuo pat mažų dienų, kiek tik galėjo prisiminti, jis 
atstojo jai tėvą, patikėtinį, draugą ir nuodėmklausį - keistas 
derinys, nes jis nebuvo nė vienas iš jų. 

— Turiu problemą, Cezari. 

— Atleisk. Tokiu atveju mes turime problemą. Taigi papa- 
sakok viską. 

Ir Chulija jam papasakojo. Nepraleido nieko, net slaptojo 
užrašo, apie kurį išgirdęs antikvaras vos kilstelėjo antakius. 
Jie sėdėjo prie vitražo, ir Cezaris klausėsi kiek palinkęs į 
ją, dešinę koją užsikėlęs ant kairės, ranką su spindinčiu bran- 
giu aukso žiedu su topazo akimi nerūpestingai pasidėjęs ant 

kitos riešo, ant Pateko Filipo firmos laikrodžio. Šia poza, 
visiškai nesugalvota ir jau seniai natūralia, jis lengvai užka- 
riaudavo nerimstančius, subtilių jausmų ieškančius jaunuo- 
lius, dailininkus, skulptorius: dar neapsiplunksnavusius me- 
nininkus, kuriuos priglausdavo po savo sparnu su atsidavi- 
mu ir pastovumu, kurie, reikia pasakyti, būdavo daug 
patvaresni negu jo meilės ryšiai. 

— Gyvenimas trumpas, o grožis praeina, Princese, - pa- 
tikliai ir su pašaipiu grauduliu kone pašnibždomis sakydavo 
Cezaris, — tad neteisinga būtų valdyti jį amžinai... Gražu, 
jei išmokai Žžvirbliuką skraidyti, nes jo laisvė tau reiškia pra- 
radimą... Ar supratai šį subtilų palyginimą? 

Chulija, kaip pati pripažino vieną sykį, kai jis garsiai ją 
apkaltino, ir patenkintas, ir prajuokintas, kam iškėlusi jam 
pavydo sceną, visiems tiems žvirbliukams, be perstojo su- 
kantiems ratus aplink Cezarį, jautė nepaaiškinamą piktu- 
mą, bet jo parodyti neleido tik simpatija jam ir suvokimas, 
kad jis turi teisę gyventi savo gyvenimą. Menču apie tai 
sakydavo, kaip paprastai, be takto: „Tavo jausmai, brangio- 
ji, tai Elektros kompleksas, užmaskuotas Edipo komplek- 
su, o gal atvirkščiai...“ Priešingai negu Cezario, Menču pa- 
lyginimai dažniausiai būdavo visiškai atviri. 

Chulijai baigus pasakoti paveikslo istoriją, Cezaris kurį 
laiką tylėjo viską apmąstydamas. Jis neatrodė nustebęs — 
meno srityje, kai jau turėjo tiek metų, jį labai mažai kas 
stebindavo. Tačiau pašaipų akių spindesį pakeitė smalsumo 
žiburiukai. 

— Nepaprasta, - tarė jis, ir Čhulija tučtuojau suprato, kad 
galės juo pasikliauti. Nuo pat vaikystės šis Žodis reikšdavo 
jo kvietimą leistis į paslapčių pilnus nuotykius: ieškoti pi- 
ratų lobio Izabelės laikų rašomajame stale, kurį jis galiau- 
siai pardavė Romantizmo muziejui, ar atsekti istoriją, išgal- 

votą apie damą nėrinių suknele, kurios mylimasis, tarnavęs 
husarų karininku, žuvo Vaterlo mūšyje per kavalerijos ata- 
ką, šaukdamas jos vardą... Cezario vedama už rankos, Chu- 
lija patyrė šimtus panašių nuotykių ir šimtus skirtingų gy- 
venimų. Ir kiekviename mokydavosi iš jo vertinti grožį, pa- 
siaukojimą ir švelnumą, taip pat trapaus ir gyvo malonumo 
žvelgiant į meno kūrinį, ar tai būtų skaidrus porceliano pa- 
viršius, ar paprasto saulės spindulio, stiklo išskaidyto į įsta- 
bią spalvų gamą, atspindys ant sienos. 

— Pirmiausia, - tarė Cezaris, - turiu kruopščiai apžiūrėti 
paveikslą. Galėčiau užeiti pas tave rytoj apie pusę aštuonių. 

— Gerai. - Ji atsargiai pažvelgė į jį. - Gali būti, kad užeis 
Alvaras. 

Jei antikvaras ir nustebo, to neparodė, tik griežtai su- 
čiaupė lūpas. 

— Nuostabu. Jau seniai bemačiau tą paršą, tad su malo- 
numu paleisiu į jį keletą užnuodytų strėlių, aišku, apvynio- 
tų subtiliomis metaforomis. 

— Cezari, nereikia. 

— Nesijaudink, brangioji. Atsižvelgdamas į aplinkybes, pa- 
sistengsiu būti geranoriškas... Mano ranka žeis, bet nepra- 
lies kraujo ant tavo persiško kilimo. Kurį, beje, reikėtų iš- 
valyti. 

Chulija švelniai į jį pasižiūrėjo ir uždėjo savo rankas 
ant jojo. 

— Myliu tave, Cezari. 

— Žinau. Normalu. Beveik visi mane myli. 

— Kodėl taip nekenti Alvaro? 

Klausimas buvo kvailas, tad jis pažvelgė į ją su švelniu 
priekaištu. 

— Jis privertė tave kentėti, - rūsčiai atsakė. — Jei man 
leistum, išlupčiau jam akis ir numesčiau šunims, besival- 

kiojantiems dulkėtais Tėbų keliais. Klasikinė tragedija. Tu 
galėtum būti choras. Įsivaizduoju, kaip nuostabiai atrody- 
tum iškėlusi nuogas rankas į Olimpą, kur knarkia dievai, 
visiškai pasigėrę. 

— Vesk mane, Čezari, tuojau pat. 

Cezaris paėmė jai ranką ir pabučiavo vos paliesdamas lū- 
pomis. 

— Kai užaugsi, Princese. 

— Aš jau didelė. 

— Dar ne. Bet kai užaugsite, jūsų didenybe, išdrįsiu pri- 
minti, jog aš kadaise jus mylėjau. Ir kad dievai atsibudę ne 
viską iš manęs atėmė. Tiktai mano karalystę. - Kiek pa- 
mąstęs pridūrė: — O tai, gerai pagalvojus, tėra mažmožis. 

Jų pokalbis buvo intymus ir pilnas prisiminimų, abiem 
gerai suprantamų ženklų, toks senas kaip ir jų draugystė. 
Juodu stovėjo tyloje, supami tik senų laikrodžių, kurie, lauk- 
dami pirkėjo, skaičiavo laiko žingsnius, tiksėjimo. 

— Trumpai tariant, - po valandėlės tarė Cezaris, - jei ge- 
rai supratau, reikia išnarplioti žmogžudystę. 

Chulija pažvelgė į jį nustebusi. 

— Keista, kad taip sakai. 

— Kodėl? Kažkas panašaus. Kad tai įvyko penkioliktame 
amžiuje, visiškai nieko nekeičia... 

— Taip. Tačiau nuo žodžio „žmogžudystė“ viskas atrodo 
daug šiurpiau, - sunerimusi nusišypsojo ji antikvarui. - Gal- 
būt vakar buvau per daug pavargusi apie tai galvoti, tačiau 
iki šiol žiūrėjau į šitą reikalą labiau kaip į žaidimą, tarsi į 
bandymą iššifruoti hieroglifą... 1š dalies kaip į asmeninį rei- 
kalą. Asmeninio išdidumo klausimą. 

— O dabar? 

— O tu lyg niekur nieko pareiškei, kad reikia išspręsti 
t1ikrą Žmogžudystę, ir aš staiga supratau... - Ji patylėjo pra- 
žiota burna, tartum svyruodama ant bedugnės krašto. - Su- 

pranti? Per Tris Karalius tūkstantis keturi šimtai šešias- 
dešimt devintais metais kažkas nužudė arba liepė nužudy- 
ti Rožje de Arasą. Ir žudiko asmenybė slypi tame paveiks- 
le. - Susijaudinusi ji atsisėdo tiesutėlė. - Galėtume įminti 
penkių šimtmečių senumo mįslę... Galbūt net rasti prie- 
žastį, dėl kurios tam tikra Europos istorijos dalelė pasisu- 
ko taip, o ne kitaip... Pamanyk tiktai, kiek „Šachmatų par- 
tija“ bus įkainota aukcione, jei sugebėsime tai padaryti! 

Ji atsistojo įsikibusi rausvo apskrito marmurinio staliu- 
ko. Iš pradžių nustebes, paskui apstulbęs, antikvaras jai 
pritarė. 

— Milijonais, mieloji, - patvirtino Cezaris ir atsiduso pri- 
trenktas tokio argumento. - Daugybe milijonų. - Kurį laiką 
pamąstęs, tvirtai pridūrė: - Padarius gerą reklamą, Kleimo- 
ras galėtų pakelti pradinę paveikslo kainą tris keturis kar- 
tus... Tas tavo paveikslas — tikras lobis. 

— Reikia pasikalbėti su Menču. Tučtuojau. 

Cezaris niūriai papurtė galvą. 

— To tai jau nedaryk. Net nekalbėk apie tą pasišiaušėlę. 
Nepainiok manęs į savo draugės Menču kvailiojimus. Nors 
mielai pastovėčiau už užtvaro, kaip toreadoro padėjėjas. 

— Būk geras. Man tavęs reikia. 

— Aš tavo paslaugoms, mieloji. Tačiau neversk manęs 
bendrauti su ta restauruota Nefertite ir jos nuolat besikei- 
Čiančia svita, visais tais sąvadautojais. Ta tavo draugė man 
kelia migreną. - Jis parodė į vieną smilkinį. — Štai Čia. 

— CČezari... 

— Gerai jau, gerai, pasiduodu. Vze vict4s*. Eime pas tą 
tavo Menču. 

Ji skambiai pabučiavo į kruopščiai nuskustą skruostą ir 
pajuto miros kvapą. Mat kvepalus Cezaris perkasi Paryžiu- 
je, o kaklaskares Romoje. 


* Vargas nugalėtiesiems (/ot.). 

— Myliu tave, Cezari. Labai. 
— Nepataikauk. Sugalvojo mat, kaip senį aplink pirštą ap- 
vynioti. 


Menču kvepalus perka taip pat Paryžiuje, bet jos ne to- 
kie subtilūs. Į pasimatymą „Palace“ viešbučio vestibiulyje 
atkeliavo su Balensiagos „Rumbos“ kvepalų banga, kuri dar 
prieš jai pasirodant pranešė apie jos atvykimą tarsi šauklys. 
Ji atsiskubino be Makso. 

— Turiu svarbių žinių, - tarė čiaudėdama ir vienu pirštu 
spūsčiodama nosį, uždususi ir tankiai kvėpuodama. Moterų 
tualete, matyt, sušniaukštė dozę, nes ant viršutinės lūpos 
tebebuvo prilipusios kelios baltos dulkelės; todėl, suprato 
Chulija, ji tokia gyva ir linksma. — Ponas Manuelis laukia 
mūsų namie, nori aptarti reikalą, - pranešė ji. 

— Ponas Manuelis? 

— Paveikslo savininkas, drauguže. Tu kaip iš medžio i1š- 
kritusi. Mano mielas seneliukas... 

Jos užsisakė po silpną kokteilį, 17 Chulija papasakojo drau- 
gei apie paskutinius įvykius, susijusius su paveikslo tyri- 
nėjimu. Menču akys pasidarė kaip lėkštės, kai ji mintyse 
ėmė skaičiuoti procentus. 

— Reikalas gerokai keičiasi. —- Ant nėriniuotos staltiesės 
tarsi krauju nulakuotu nagu ji mikliai braižė skaičius. - Pen- 
kių procentų man jau per mažai, tad pamėginsiu su Kleimo- 
ru susitarti: tegul iš penkiolikos procentų komisinių, atskai- 
čiuojamų nuo paveikslo pardavimo aukcione kainos, septy- 
nis su puse pasilieka ir septynis su puse duoda man. 

— Nesutiks. Nepripratę prie tokio mažo pelno. 

Menču prapliupo juoktis. Pasakysianti, kad arba tiek, ar- 
ba nieko. Čia pat Sotbio ir Kristi aukcionai, kurie, sužinoję 
apie galimybę parduoti Van Heiso paveikslą, iš laimės pra- 
dės kaukti. Taigi Kleimoras neturės kur dėtis. 

— O savininkas? Gal tavo seneliukas irgi turi nuomonę. 
Kas bus, jeigu pats susitars su Kleimoru be tarpininkų? Ar- 
ba per kitus tarpininkus. 

Menču gudriai nusišypsojo. 

— Jis negali to padaryti. Pasirašė sutartį, — tarė ji, rody- 
dama į savo trumpą sijonėlį, menkai teslepiantį tamsiomis 
kojinėmis apmautas kojas. - Be to, kaip matai, esu pasiren- 
gusi mūšiui. Jei donas Manuelis nepaklius į spąstus, tampu 
vienuole. — Tai tarusi ji užsikėlė koją ant kojos ir vėl nukėlė 
vyriškosios giminės atstovų, esančių restorane, džiaugsmui. 
Patenkinta rezultatu, vėl siurbtelėjo kokteilio. - Jei kalbė- 
sime apie tave... 

— Aš noriu pusantro iš tavųjų septynių su puse procento. 

Menču sudejavo. Tokia galybė pinigų, tarė pasibaisėjusi. 
Tris ar keturis kartus daugiau, negu kad buvo sutarta už 
restauravimą. Chulija palaukė, kol ji išsilies, tuo tarpu išsi- 
traukė iš rankinuko „Chesterfield“ cigarečių pakelį ir prisi- 
degė vieną. 

— Tu manes nesupratai, — paaiškino išpūsdama dūmų ka- 
muolį. - Užmokestį man už darbą išskaičiuos iš to, ką gaus 
tavo donas Manuelis. O kiti procentai yra papildomi, jie bus 
išskaičiuoti iš tavo pelno. Jei paveikslą parduos už šimtą 
milijonų pesetų, septyni su puse teks Kleimoro aukcionu, 
šeši procentai tau, o vienas su puse - man. 

— Tik pamanykit, - netikėdama savo ausimis, kraipė gal- 
vą Menču. - Atrodei tokia kuklutė, su tais savo teptukais ir 
lakiukais. Tokia nekenksminga. 

— O dabar matai. Dievas mokė mylėti artimą, bet neliepė 
tylėti, jei tas devynis kailius nuo tavęs lupa. 

— Esu pasibaisėjusi, garbės žodis. Jaučiu išpenėjusi gy- 
vatę anty, kaip Aida. O gal Kleopatra?.. Nežinojau, kad taip 
gerai išmanai procentus. 

— Pagalvok, ką darytum tu, manimi dėta. Vis dėlto užra- 
šą atradau aš. — Pasukiojusi pirštus draugei prieš nosį, ji 
pridūrė: - Šitomis rankelėmis. 

— Naudojiesi mano širdies silpnumu, gyvačiuke. 

— Liaukis. Esi titnagas. 

Menču jausmingai atsiduso. Tai reiškė, kad jos Maksui 
tiesiog išplėšiamas duonos kąsnis, bet ji gal dar sugebės 
susitarti. Draugystė vis dėlto lieka draugyste. Tą akimirką 
ji pažvelgė į duris ir slapukiškai šyptelėjo. 

— Beje, vilką minim, vilkas čia... 

— Maksas? 

— Nebūk tokia bjauri. Maksas - ne vilkas, o tikras avinė- 
lis, — tarė ji ir akimis parodė Chulijai, kur žvilgtelėti. Tuo- 
met paaiškino: — Atėjo Pakas Montegrifas iš Kleimoro. Ir 
jis mus pastebėjo. 

Montegrifas yra Kleimoro aukciono Madrido skyriaus di- 
rektorius. Aukštas ir patrauklus vyras, apie keturiasdešimt 
metų, apsirengęs nepriekaištingai ir elegantiškai tarsi italų 
kunigaikštis. Jo sklastymas buvo toks pat tiesus kaip ir kak- 
laraištis; jis išsišiepė baltutėle eile dantų, per daug tobulų, 
kad būtų tikri. 

— Laba diena, ponios. Koks malonus sutapimas! 

Jis liko stovėti, kol Menču jį supažindino. 

— Esu matęs kai kuriuos jūsų darbus, - tarė Chulijai, kai 
sužinojo, kad ji restauruos Van Heiso paveikslą. - Galiu tiek 
pasakyti — tobulybė. 

— Ačiū. 

— Ką jūs. Neabejoju, kad „Šachmatų partija“ pasieks tas 
pačias aukštumas. — Ir jis vėl parodė baltų dantų eilę, profe- 
sionaliai nusišypsodamas. — Į šitą paveikslą dedame daug 
vilčių. 

— Mes irgi, - atsakė Menču. - Daugiau, negu jūs įsivaiz- 
duojate. 

Montegrifas tikriausiai kažką pajuto, nes jo rudos akys 
staiga budriai sužibo. Jis nekvailas, pamanė Chulija, kai auk- 
ciono direktorius siekė laisvos kėdės. Pasakė, kad jo laukia 
keli asmenys, bet gali pabūti dar valandėlę. 

— Jums leidus. 

Papurtė galvą besiartinančiam padavėjui ir atsisėdo prie- 
šais Menču. Liko toks pat mandagus, tačiau dabar buvo ga- 
lima pastebėti tam tikrą atsargų susidomėjimą, tarsi steng- 
tųsi išgirsti tolimą neteisingą natą. 

— Ar yra kokių keblumų? - ramiai pasiteiravo jis. 

Galerijos savininkė papurtė galvą. Ne, jokių keblumų. Nė- 
ra ko rūpintis. Bet Montegrifas ir neatrodė susirūpinęs, tik 
mandagiai susidomėjęs. 

— Galbūt, —- kiek padvejojusi tarė Menču, - mums vertė- 
tų iš naujo aptarti sutarties sąlygas. 

Stojo nesmagi tyla. Montegrifas žiūrėjo į ją taip, kaip žiū- 
rėtų į klientą, kuris per patį aukciono įkarštį nesugeba su- 
sitvardyti. 

— Miela ponia, Kleimoras yra labai rimta įstaiga. 

— Tuo aš neabejoju, - drąsiai atrėžė Menču. — Tačiau iš- 
tyrus Van Heiso paveikslą, paaiškėjo svarbūs faktai, kurie 
leidžia visai kitaip jį įvertinti. 

— Mūsų vertintojai nieko nerado. 

— Mūsų tyrimai buvo atlikti vėliau, po jūsų vertintojų dar- 


bo. Matote, tai, ką mes atradome... - Menču akimirką vėl 
suabejojo, ir šitai neliko nepastebėta. — ... paprasta akimi 
nematoma. 


Montegrifas susimąstęs atsisuko į Chuliją. Jo akys buvo 
šaltos kaip ledas. 

— Kąjūs atradote? - paklausė švelniai kaip kunigas, kvie- 
čiantis nusidėjėlį palengvinti sau sąžinę. 

Chulija neryžtingai pasižiūrėjo į Menču. 

— Nemanau, kad... 

— Neturime teisės apie tai kalbėti, - įsiterpė Menču. - 
Bent jau ne šiandien. Lauksime savo kliento nurodymų. 

Montegrifas lėtai papurtė galvą ir pamažėle atsistojo apa- 
tiška salonų liūto išraiška. 

— Pažiūrėsime. Atsiprašau. 

Atrodė, kad kažką pridurs, bet tik smalsiai pažvelgė į Chu- 
liją. Susirūpinęs neatrodė. Tačiau atsisveikindamas i1šreiš- 
kė viltį- tai padarė nenuleisdamas akių nuo Chulijos, nors 
žodžiai buvo skirti Menču, - kad atradimas, koks jis bebū- 
tų, nepakeis esamos sutarties. Pagarbiai atsisveikinęs, nu- 
vinguriavo per salę ir atsisėdo kitoje pusėje prie staliuko, 
kur jau sėdėjo į užsieniečius panaši pora. 

Menču gailiai pažvelgė į taurę. 

— Užviriau košę. 

— Kodėl taip manai? Juk kada nors vis tiek turėjo sužinoti. 

— Taip, bet tu nepažįstu Pako Montegrifo. - Ji gurkštelė- 
jo kokteilio, per stiklo viršų žiūrėdama į aukciono direkto- 
rių. - Matai, toks mandagutis, dailutis, bet jei pažinotų do- 
ną Manuelį, tučtuojau lėktų pas jį išsiaiškinti, kas nutiko, ir 
pasistengtų mus nušalinti. 

— Tu taip manai? 

Menču sarkastiškai prunkštelėjo. Pako Montegrito biog- 
rafija jai neturėjo paslapčių. 

— Sugeba gražbyliauti ir yra elegantiškas. Be to, be jokių 
skrupulų, o pinigus užuodžia per keturiasdešimt kilomet- 
rų.- Susižavėjusi ji pliaukštelėjo liežuviu. — Dar sakoma, 
kad padeda nelegaliai išvežti meno vertybes ir meistriškai 
sugeba papirkti kaimo kunigus. 

— Jei tai ir tiesa, moka daryti gerą įspūdį. 

— Juk tuo užsidirba duoną. Darydamas gerą įspūdį. 

— Tačiau nelabai suprantu, kodėl, žinodama visą šitą prie- 
šistorę, nesitarei su kitu aukcionu... 

Menču gūžtelėjo. Pako Montegrifo gyvenimas ir darbai 
su reikalu nieko bendra neturi. Kleimoro aukcionas - ne- 
priekaištinga firma. 

— Ar su juo gulėjai? 

— Su Montegrifu? — nusikvatojo Menču. - Ne, brangioji. 
Jis visai ne mano skonio. 

— O man pasirodė patrauklus. 

— Todėl, kad tu dar jauna, gražuole. O man labiau patinka 
storžieviai, tokie kaip Maksas, į kuriuos pažiūrėjus atrodo, 
kad tuoj žiebs į akį. Jie geresni lovoje ir galiausiai atsieina 


daug pigiau. 


— Jūs, savaime aišku, esate per jaunos atsiminti. 

Jie gurkšnojo kavą susėdę apie lakuotą kinišką staliuką 
šalia balkono, pilno vešlių žalių augalų. Senas patefonas grojo 
Bacho „Muzikinę auką“. Retkarčiais donas Manuelis Bel- 
montė nutildavo tarsi pagautas muzikos ir, kiek pasiklau- 
sęs, imdavo pirštais lengvai mušti taktą į savo vežimėlio 
nikeliuotą rankeną. Kakta 1r rankos buvo išmargintos tam- 
siomis senatvės dėmėmis. Ant riešų ir kakle pūpsojo išsi- 
raizgiusios storos mėlynos venos. 

— Ėjo gal keturiasdešimti ar keturiasdešimt kelinti me- 
tai... —- pasakojo senukas, ir jo sausas, suskilusias lūpas iš- 
kreipė liūdna šypsena. — Laikai buvo prasti, pardavėme ko- 
ne visus paveikslus. Labiausiai prisimenu Munijosą Degrai- 
ną ir Muriljo. Mano vargšelė Ana, tegul ilsisi ramybėje, 
niekuomet taip ir nesusitaikė su mintimi, kad pardavėme 
Muriljo darbą —- žavingą madoną, visai kaip tos Prado mu- 
ziejuje... — Jis prisimerkė tarsi mėgindamas prišaukti iš at- 
minties jos atvaizdą. - Paveikslą nusipirko kariškis, vėliau 
tapęs ministru... Berods Garsija Pontechosas. Mokėjo pa- 
sinaudoti aplinkybėmis, begėdis. Užmokėjo grašius. 

— Įsivaizduoju, kaip sunku turėjo būti atsisakyti paveiks- 
lų. - Menču stengėsi kalbėti supratingai ir užjaučiamai. At- 
sisėdusi priešais Belmontę, dosniai rodydama jam savo ko- 
jas. Ligonis pritarė susitaikymą išreiškiančiu mostu, atke- 
liavusiu iš praeities, mostu tų, kurie mokosi savo iliuzijų 
praradimo kaina. 

— Nebuvo kitos išeities. Po karo, kai netekau Madrido 
orkestro dirigento vietos, nuo mūsų nusisuko net draugai 
1r Žmonos giminaičiai. Tuo metu buvo taip: jei ne su jais, 
vadinasi, prieš juos... O aš nebuvau su jais. 

Senukas patylėjo, ir jo dėmesys tarsi vėl nuklydo prie 
muzikos, skambančios kambario kampe iš patefono tarp se- 
nų plokštelių, kurių aplankuose buvo Šuberto, Verdžio, Bet- 
hoveno ir Mocarto portretai. Tačiau vėl atsisuko į Chuliją ir 
Menču ir nustebęs sumirksėjo, tarsi būtų grįžęs iš kažkur 
labai toli ir nesitikėjęs jų vis dar čia atrasti. 

— Vėliau mane ištiko insultas ir reikalai dar labiau pašli- 
jo. Laimė, mums dar liko žmonos palikimas, kurio iš jos nie- 
kas negalėjo atimti. Šitaip išlaikėme šitą namą, kai kuriuos 
baldus ir du ar tris vertingus paveikslus, tarp jų ir „Šach- 
matų partiją“. 

Senukas liūdnai pažvelgė į tuščią sieną, pliką vinį, ke- 
turkampę žymę ant apmušalų, likusią nuo paveikslo, ir pa- 
glostė smakrą, kur, išvengę skutimosi peiliuko, stirksojo keli 
žili gyvaplaukiai. — Tas paveikslas visuomet buvo mėgsta- 
miausias. 

— Iš ko jūs paveldėjote paveikslą? 

— Iš Monkadų šeimos, senelio brolio, buvau netiesiogi- 
nis jo paveldėtojas. Anos antroji pavardė yra Monkada. Vie- 
nas jos prosenelių, Luisas Monkada, tarnavo Alechandro Far- 
nesijo intendantu anais laikais, apie tūkstantis penki šim- 
tuosius... Tasai donas Luisas, matyt, žavėjosi menu. 

Chulija pasklaidė ant stalo šalia kavos puodelių gulin- 
čius dokumentus. 

— „Nupirktas tūkstantis penki šimtai aštuoniasdešimt 
penktais“, čia parašyta. „Galimas daiktas, Antverpene, kai 
žlugo Flandrijos ir Brabanto hercogystės...“ 

Senukas linktelėjo galva ir išmaningai susiraukė, tarsi 
būtų buvęs tiesioginis tų įvykių liudininkas. 

— Taip. Galimas daiktas, paveikslas atiteko kaip karo gro- 
bis, kai buvo plėšiamas miestas. Mano žmonos prosenelio 
pulko kareiviai buvo ne iš tų, kurie mandagiai pasibeldžia į 
duris ir išduoda kvitą. 

Chulija toliau sklaidė dokumentus. 

— Nėra jokių užuominų iš anksčiau, - tarė ji. - Gal pame- 
nate kokį nors šeimoje žinomą, iš lūpų į lūpas perduodamą 
pasakojimą apie paveikslą? Net mažiausia smulkmena gali 
užvesti ant kelio. 

Belmontė papurtė galvą. 

— Ne, daugiau nieko nežinau. „Šachmatų partiją“ žmo- 
nos šeima visuomet vadindavo „Flamando paveikslu“ arba 
„Farnesijo paveikslu“, be abejo, kad nereiktų prisiminti, iš 
kur jis gautas... Šitie pavadinimai buvo vartojami net Prado 
muziejuje. Ten paveikslas išbuvo kone dvidešimt metų, kol 
žmonos tėvas jį atgavo dvidešimt trečiais, Primo de Rive- 
ros, šeimos draugo, padedamas... Mano uošvis visuomet 
brangino šį paveikslą, nes aistringai mėgo šachmatus. Dėl 
to, kai paveikslas atiteko jo dukrai, nenorėjau jo parduoti. 

— O dabar? —- pasmalsavo Menču. 

Senukas kurį laiką patylėjo žvelgdamas į puodelį, tarsi 
neišgirdęs klausimo. 

— Dabar viskas pasikeitė. - Jis pažvelgė į pašnekoves blai- 
viu, atsargiu žvilgsniu: pirmiausia į Menču, paskui į Chuli- 
ją. Atrodė, kad šaiposi pats iš savęs. - Esu griuvena, iš kar- 
to matyti. — Jis pliaukštelėjo sau per sustingusias kojas. — 


56 Arturo Pėrez-Reverte 


Mano dukterėčia Lola ir jos vyras rūpinasi manimi, 0 aš pri- 
valau jiems kaip nors atsidėkoti. Ar jums neatrodo? 

Menču sumurmėjo atsiprašymą. Ji nenorėjusi kišti no- 
sies kur nereikia. Savaime aišku, tai šeimos reikalai. 

— Nėra ko atsiprašinėti, —- kilstelėjo pirštus Belmontė, 
tarsi kunigas, atleisdamas nuodėmes. — Natūralus klausi- 
mas. Šis paveikslas vertas daugybės pinigų, o kai kabo sve- 
tainėje ant sienos, iš jo jokios naudos. Mano dukterėčia su 
vyru užsiminė, kad jiems būtų ne pro šalį šiokia tokia pa- 
rama. Lola gauna kas mėnesį iš tėvo pinigų, bet jos vyras 
Alfonsas... - Senukas pažvelgė į Menču, tarsi laukdamas 
supratimo. — Jūs jį pažįstate: niekad gyvenime nėra dir- 
bęs. Na, o aš... - Senukas vėl pašaipiai šyptelėjo. - Jei pa- 
sakyčiau jums, kiek kasmet sumoku mokesčių, kad išlai- 
kyčiau šio namo nuosavybę ir galėčiau jame gyventi, pasi- 
baisėtumėte. 

— Puikus namas, - įsiterpė Chulija. - Ir graži vieta. 

— Taip, tačiau pensijos gaunu ašaras. Todėl pamažėle iš- 
pardavinėju praeities suvenyrus. Pardavęs paveikslą galė- 
siu laisviau pagyventi. 

Jis sėdėjo susimąstęs, lėtai linguodamas galvą, nors ir 
neatrodė prislėgtas. Toks įspūdis, kad jis veikiau juokiasi iš 
šios situacijos, tarsi įžvelgdamas joje kitiems nepastebimą 
humorą. Traukdama iš pakelio cigaretę, Chulija susidūrė su 
šelmišku jo žvilgsniu. Galbūt tai, kas šiaip atrodė viso labo 
begėdiškas dukterėčios ir jos vyro įžūlumas, jam buvo tarsi 
savotiškas būdas visos giminės godumui įrodyti. Ak tu se- 
ni, šioks ar anoks, laikai mus čia kaip vergus, o tavo pensi- 
jos vos užtenka kasdieninėms išlaidoms... Daug geriau jaus- 
tumeis senelių namuose su savo amžiaus žmonėmis. O tie 
paveikslai, be naudos kabantys ant sienų... Dabar, pakišęs 
jiems Van Heiso paveikslą kaip jauką, Belmontė gali jaustis 
saugiai. Po daugelio pažeminimo metų net pradėjo vėl ro- 

dyti valdžią. Paveikslo dėka galės atsiskaityti su dukterėčia 
1r JOS vyru. 

Chulija jam pasiūlė cigaretę, bet jis suabejojo dėkingai 
nusišypsodamas. 

— Gal nereikia, - tarė. - Lola man leidžia tik vieną puo- 
delį kavos su pienu ir vieną cigaretę per dieną... 

— Spjaukit į tą Lolą, - išpyškino Chulija su įkarščiu, ku- 
ris nustebino net pačią. | 

Menču pažiūrėjo į ją apstulbusi, tačiau senukas, regis, 
nė kiek neįsižeidė. Net priešingai, Chulija pastebėjo, kaip 
jo akyse Žžybtelėjo ir tuojau užgeso suokalbiška ugnelė. Kau- 
lėtais pirštais jis paėmė cigaretę. 

— Kalbant apie paveikslą, - tarė Chulija, pasilenkusi pri- 
degti Belmontei cigaretės, - iškilo kai kas netikėta... 

Senukas su malonumu įtraukė dūmą, išlaikydamas jį plau- 
čiuose kuo ilgiau, ir pažiūrėjo į ją primerktomis akimis. 

— Gera ar bloga? 

— Gera. Po dažais radome originalų užrašą. Jį restaura- 
vus paveikslo vertė pakils. - Ji šypsodama atsilošė. - Jūs 
turite nuspręsti, ką mums daryti. 

Belmontė pažiūrėjo į Menču, paskui į Chuliją, tarsi slap- 
tomis jas lygindamas ar svarstydamas, katra patikimesnė. 
Galiausiai, atrodo, apsisprendė ir, dar kartą giliai užsitrau- 
kes, patenkintas pasidėjo rankas ant kelių. 

— Jūs ne tik graži, bet, regis, ir protinga, - tarė Chulijai. 
— Neabejoju, kad jums patinka Bachas. 

— Nepaprastai. 

— Prašau paaiškinti, koks tai užrašas. 

Ir Chulija paaiškino. 


— Tik pamanykite! - ilgai tylėjęs, negalėdamas patikėti, 
pakraipė galvą Belmontė. - Šitiek metų kiekvieną dieną žiū- 
rėdavau į paveikslą ir niekada net neįtariau... 

Senukas žvilgtelėjo į sienoje šviesuojantį keturkampį, kur 
kabota Van Heiso paveikslo, ir prisimerkęs su pasitenkini- 
mu nusišypsojo. 

— Vadinasi, dailininkas mėgo mįsles... 

— Taip atrodo, - atsakė Chulija. 

Belmontė parodė į kampe vis dar tebegrojantį patefoną 
1r tarė: 

— Jis ne vienintelis. Seniau buvo gana įprasta į meno kū- 
rinius įpinti žaidimus ar slaptus ženklus. Štai, pavyzdžiui, 
Bachas. „Auką“ sudarantys dešimt kanonų yra vieni tobu- 
liausių jo kūrinių, tačiau nė vieno iš jų kompozitorius iki 
galo neužbaigė... Taip padarė tyčia, tarsi norėdamas užmin- 
ti mįslę Prūsijos karaliui Frydrichui II. Tais laikais tokie 
muzikiniai galvosūkiai buvo įprasti. Kompozitorius parašy- 
davo muzikinę temą ir paslaptingas užuominas. Pagal jas 
kitas kompozitorius ar atlikėjas turėdavo atrasti ta tema pa- 
remtą kanoną. Žodžiu, žaidėjas, nes tai iš tiesų būdavo žai- 
dimas. 

— Kaip įdomu! - nustebo Menču. 

— Net neįsivaizduojate, kaip įdomu. Bachas, kaip ir dau- 
gelis menininkų, buvo pokštininkas: nuolatos griebdavosi 
gudrybių klausytojams apgauti. Išmoningai derindavo natas 
su raidėmis, kurdavo įmantrias variacijas, neįprastas fugas, 
o labiausiai pasižymėjo nepakartojamu humoro jausmu... Pa- 
vyzdžiui, vienoje savo kompozicijų šešiems balsams jis už- 
kodavo savo paties vardą, išdėliodamas tarp dviejų aukščiau- 
sių balsų. Ir tokie dalykai nutikdavo ne tik muzikoje: Lui- 
sas Kerolis, ne tik matematikas ir rašytojas, bet ir aistringas 
šachmatų mėgėjas, į savo eilėraščius taipgi įpindavo akros- 
tichų. Muzikos, poezijos ir dailės kūriniuose galima labai 
sumaniai ką nors paslėpti. 

— Tikra tiesa, - pritarė Chulija. - Mene pilna simbolių ir 
slaptų ženklų. Net ir šiuolaikiniame... Deja, ne visuomet 

įmanoma tuos ženklus iššifruoti, ypač jeigu jie senų laikų. - 
Šį kartą susimąsčiusi pažvelgė į tuštumą sienoje ir paaiški- 
no: - Tačiau „Šachmatų partijos“ atveju turime kuo pasi- 
remti. Tad galime pamėginti. 

Belmontė atsilošė savo vežimėlyje įsmeigęs į Čhuliją šel- 
miškas akis. 

— Ką gi, lauksiu naujienų, — pasakė. — Galiu užtikrinti, 
kad niekas kitas nesuteiks man didesnio malonumo. 


Atvykus dukterėčiai su vyru, jie pasisveikino prieškam- 
baryje. Lola buvo liesa moteris, turbūt įpusėjusi ketvirtą 
dešimtį, šviesiai rudais plaukais ir mažutėmis žvitriomis 
akutėmis. Dešine ranka, iškišta iš kailinių rankovės, laikė 
įsikibusi vyrui į kairę. Jos vyras, tamsaus gymio ir liek- 
nas, atrodė kiek jaunesnis, jo per ankstyvą plikę šiek tiek 
atsvėrė rudas įdegimas. Net jei nebūtų girdėjusi senuko 
pastabos, Chulija iškart būtų atspėjusi, kad jį galima pri- 
skirti prie mėgėjų nesivarginti užsidirbant pragyvenimui. 
Jo veido bruožai buvo niūrūs ir ciniški, paburkę paakiai 
išdavė polinkį gyventi palaidai, to nepaneigė nė plati kaip 
lapės burna. Vilkėjo mėlyną švarką paauksuotomis sago- 
mis, be kaklaraiščio, pažiūrėjęs į jį neklysdamas galėjai pa- 
sakyti, jog šis vyras didelę laisvalaikio dalį praleidžia bran- 
giuose baruose gurkšnodamas aperityvą ir madinguose 
naktiniuose klubuose, nors, aišku, jam nesvetimos nei ru- 
letė, nei kortos. 

— Mano dukterėčia Lola ir jos vyras Alfonsas, - tarė Bel- 
montė. Dukterėčia pasisveikino be didesnio susidomėjimo, 
tačiau jos vyras kiek ilgiau negu reikia palaikė Chulijos ran- 
ką, žinovo akimis nužvelgdamas ją nuo galvos iki kojų. Tuo- 
met atsisuko į Menču ir pasveikino ją vardu tarsi seną pa- 
žįstamą. 

— Jie atėjo dėl paveikslo, - paaiškino Belmontė. 

Alfonsas caktelėjo liežuviu. 

— Apie paveikslą, žinoma. Tavo garsųjį paveikslą. 

Belmontė jiems papasakojo naujienas. Susikišęs rankas 
į kišenes ir šypsodamasis, Alfonsas žiūrėjo į Chuliją. 

— Jei pakels paveikslo vertę, kad ir kas tai būtų, man at- 
rodo puiki Žinia, - apsidžiaugė jis. — Galite vėl mus aplanky- 
ti, kada tik panorėsite, jei atnešate tokių staigmenų. Mes 
dieviname staigmenas. 

Tačiau dukterėčia neatrodė tokia susižavėjusi. 

— Turime apie tai pasikalbėti, — pareiškė. - Kas užtik- 
rins, kad paveikslas nebus sugadintas? 

— Būtų neatleistina, - pritarė Alfonsas ir, nenuleisdamas 
akių nuo Chulijos, pridūrė: - Tačiau nemanau, kad ši mergi- 
na šitaip mus nuskriaustų. 

Lola Belmontė nekantriai dėbtelėjo į vyrą. 

— Tu nesikišk. Čia mano reikalas. 

— Klysti, mieloji. - Alfonsas dar plačiau išsišiepė. — Tur- 
tas, įsigytas po vedybų, mums priklauso per pusę. 

— Sakau tau nesikišti. 

Alfonsas lėtai atsigręžė į žmoną. Jo bruožai pasidarė at- 
šiauresni ir dar panašesni į lapės. Šypsena buvo veikiau kaip 
peilio ašmenys. Chulija pamanė, kad jis gal ne toks jau be- 
ginklis, kaip iš pradžių pasirodė. Ne itin malonu tvarkyti 
reikalus su tipu, sugebančiu šitaip šypsotis. 

— Nekvailiok... brangioji. 

Tas „brangioji“ nuskambėjo toli gražu ne švelniai, ir Lola 
pajuto geriau negu kas kitas. Buvo matyti, kaip ji vos tram- 
do apmaudą ir pažeminimą. Menču nusprendė įsikišti į 
ginčą. 

— Apie tai jau kalbėjomės su donu Manueliu, - tarė. - Ir 
jis sutinka. 

Sėdėdamas invalido vežimėlyje, ligonis į viską žiūrėjo 
tylomis, susidėjęs ant skraito rankas, - žiūrovas, kuris, nors 

17 savanoriškai pasilieka nuošalyje, viską stebi su piktdžiu- 
gišku smalsumu. 

Keisti personažai, pamanė sau Chulija. Keista šeima. 

— Tikrai, — patvirtino senukas, į nieką konkrečiai nesi- 
kreipdamas. — Aš sutinku. Iš esmės. 

Dukterėčia ėmė grąžyti rankas, garsiai žvangindama apy- 
rankėmis. Ji atrodė išsigandusi arba įsiutusi, o gal ir tokia, 
1r tokia. 

— Bet, dėde, reikia aptarti. Aš neabejoju, kad šių ponių 
norai kuo geriausi... 

— Panelių, - įsiterpė vyras, nepraleisdamas progos nusi- 
šypsoti Chulijai. 

— Gerai, panelių... - Lolai sunkiai sekėsi ieškoti žodžių, 
nes įniršis supainiojo mintis. - Panelėms vertėjo atsiklaus- 
ti 1r mūsų. 

— Dėl manes, - nusprendė vyras, - jos gali daryti kaip 
tinkamos. Laiminu. 

Menču akiplėšiškai spoksojo į Alfonsą ir jau norėjo kaž- 
ką tėkšti, bet vis dėlto susilaikė. Atsisuko į dukterėčią. 

— Girdite, ką sako jūsų vyras. 

— Man visiškai tas pat. Paveldėtoja esu aš. 

Sėdėdamas invalido vežimėlyje, Belmontė kilstelėjo kau- 
lėtas rankas, tarsi prašydamas leidimo įsiterpti. 

— Aš vis dar gyvas, Lolita... Ateis laikas ir palikimui. 

— Amen, - užbaigė Alfonsas. 

Dukterėčia karingai atkišo savo smailų smakrą į Menču, 
Chulijai parodydama, kad gali jas pulti. Buvo gan grėsminga 
su tais ilgais nagais ir plėšraus paukščio fizionomija. Pašė- 
lusiai plakančia širdimi Chulija pasirengė susirėmimui. Ne- 
galėjo pasigirti jėga, tačiau vaikystėje Cezaris ją išmokė ke- 
leto klastingų triukų, skirtų grumtynėms su piratais. Lai- 
mė, dukterėčios įniršis užsibaigė žvilgsniu ir tuo, kad 
apsisukusi išlėkė iš prieškambario. 

— Jums taip nepraeis, — nukirto ji. 

Ir koridoriumi piktai nukaukšėjo kulniukai. 

Susikišęs rankas į kišenes, Alfonsas šypsojosi patenkin- 
tas 1r ramus. 

— Neimkite į galvą. - Jis atsigręžė į Belmontę. — Ar ne 
tiesa, dėde? Gal taip ir neatrodo, bet Lolitos auksinė širdis. 

Ligonis išsiblaškęs linktelėjo. Buvo akivaizdu, kad mąs- 
to apie kažką kita. Jo žvilgsnį taip 1r traukė tuščias ketur- 
kampis sienoje, tarsi tenai būtų užšifruoti kažkokie slapti 
ženklai, kuriuos tik jis sugeba regėti savo pavargusiomis 
akimis. 


— Taigi tu jau pažįstama su Alfonsu, - tarė Chulija, vos 
jos atsidūrė gatvėje. 

Menču, įsistebeilijusi į parduotuvės vitriną, linktelėjo. 

— Jau senokai, - patvirtino pasilenkusi prie batų kainos. - 
Kokius trejus ar ketverius metus. 

— Dabar viską suprantu... Paveikslą parduoti pasiūlė jis, 
o ne senukas. 

Menču kreivai nusišypsojo. 

— Nusipelnei medalio, brangioji. Teisingai. Tarp mūsų įvy- 
ko tai, ką tu kukliai pavadintum romanu... Nuo to prabėgo 
daug laiko, tačiau kai jam į galvą šovė parduoti Van Heiso 
paveikslą, maloniai prisiminė mane. 

— O kodėl nepanoro parduoti jo be tarpininkų? 

— Todėl, kad niekas juo nepasitiki, net ir donas Manue- 
lis, — nusikvatojo ji. — Alfonsas Lapenja, garsūs lošikas ir 
pleibojus, įsiskolinęs net batų valytojui. Prieš kelis mėne- 
sius vos per plauką išvengė cypės. Dėl kažkokių čekių. 

— Tad iš ko jis gyvena? 

— Iš savo žmonos, iš patikliųjų ir iš visiško gėdos netu- 
rėjimo. 

— Jis tikisi, kad Van Heisas jam padės išsivaduoti iš skolų? 

— Taip. Laukia nesulaukia, kada paveikslas virs žetonų 
krūvelėmis ant žalios gelumbės. 

— Tikras sukčius. 

— O taip. Bet aš jaučiu silpnybę aferistams, be to, Alfon- 
sas man patinka... — Ji susimąstė. — Nors jo sugebėjimai, 
kiek prisimenu, neverti medalio. Jis... kaip čia pasakius? — 
Menču paieškojo tinkamų žodžių ir paaiškino: - Visiškai ne- 
turi fantazijos, supranti? Negalima net lyginti su Maksu. 
Toks nuobodus, vienas iš tų, kurie žino tik labas ir sudie. 
Bet su juo galima pasijuokti. Moka tikrai riebių anekdotų. 

— Ar jo Žmona žino apie judu? 

— Manau, kad užuodžia, juk nekvaila. Todėl ir pervėrė 
mane tokiu žvilgsniu. Karvė. 


3 Šachmatų 
galvosūkis 


Šiame kilniame žaidime slypi prarajos, 
kurios pražudė ne vieną didžią sielą. 


Senų laikų vokiečių šachmatų meistras 


— 1 atrodo, - tarė antikva- 


ras, —- kad čia svarbiausia šachmatai. 

Jau puse valandos jie aptarinėjo paveikslą. Cezaris sto- 
vėjo atsirėmęs į sieną, nykščiu ir smiliumi dailiai laikyda- 
mas taurę džino su citrina. Menču buvo išsidriekusi ant so- 
fos. Chulija, atsisėdusi ant kilimo, tarp kojų pasidėjusi pele- 
ninę, kramtė nagą. Visi trys žiūrėjo į paveikslą tarsi į 
televizoriaus ekraną. Pamažėle gęstant paskutinei vakaro 
šviesai, sklindančiai pro stoglangį, Van Heiso paveikslo spal- 
vos ėmė tamsėti. 

— (Gal kas nors teiktųsi įjungti kokią šviesą? — užsiminė 
Menču. — Toks jausmas, kad pradedu po truputį apakti. 

Cezaris spustelėjo už nugaros jungiklį, ir šviesa grąžino 
spalvas ir gyvybę Rožjė de Arasui ir Ostenburgo kunigaikš- 
čiui su kunigaikštiene. Kone tą pačią akimirką į žalvarinės 
švytuoklės, svyruojančios ant ilgos grandinės, taktą aštuo- 
nis kartus nuskambėjo sieninis laikrodis. Čhulija pasuko gal- 
vą 1r įsiklausė, ar neartėja žingsniai laiptinėje. 

— Alvaras vėluoja, - tarė ji ir pamatė, kaip Cezaris piktai 
nusiviepė. 

— Kad ir kaip susivėlintų tas miesčionis, - sumurmėjo 
jis, — vis tiek man ateis per anksti. 

Chulija priekaištingai pažvelgė į jį. 

— Juk pažadėjai būti mandagus. Nepamiršk. 

— Aš nepamiršau, Princese. Užgniaušiu savyje visus 
žmogžudžio instinktus, tačiau tik dėl tavęs. 

— Būsiu amžinai tau dėkinga. 

— To ir tikiuosi. - Jis pažiūrėjo į laikrodėlį, tarsi nepasiti- 
kėdamas sieniniu, seniai jo paties dovanotu. — Bet tas par- 
šas tikrai nėra punktualus, ar ne? 

— Cezari... 

— Gerai, brangioji, jau tyliu. 

— Ne, netylėk, — parodė į paveikslą Chulija. - Pradėjai 
sakyti, kad svarbiausia šachmatai... 

Cezaris linktelėjo. Teatrališkai tylėdamas suvilgė gėri- 
mu lūpas ir nusišluostė iš kišenės išsitraukta balta kaip snie- 
gas skepetaite. 

— Norėčiau paaiškinti... - Jis žvilgtelėjo į Menču ir leng- 
vai atsiduso. - Užraše yra viena detalė, į kurią iki šiol mes, 
ar bent jau aš, neatkreipėme dėmesio. Oui1s necavit eguitem 
reiškia: „Kas nužudė riterį?“ Remiantis mums žinomais fak- 
tais, jį galima suprasti kaip galvosūkį apie Rožjė de Araso 
mirtį ar nužudymą... - Cezaris mostelėjo tarsi fokusinin- 
kas, ištraukdamas iš cilindro triušį. —- Tačiau šį klausimą ga- 
lima versti ir šiek tiek kitaip. Kiek man žinoma, šachmatų 
figūra, kurią dabar vadiname žirgu, viduramžiais vadinosi 
„riteris“. Kai kuriose Europos kalbose net ir šiandien var- 
tojamas šis žodis, pavyzdžiui, anglų - knight. 

Jis susimąstęs pažiūrėjo į paveikslą, tarsi apgalvodamas 
savo argumentus. 

— Tad galbūt klausimą formuluoti reikėtų ne: „Kas nu- 
žudė riterį?“, o kalbant šachmatų terminais: „Kas nukirto 
žirgą?“ 

Visi trys patylėjo. Galiausiai prakalbo Menču: 

— Kaip gaila, kad atsirado naujas paaiškinimas - apie ar- 
klius ir karves. - Jos veide buvo nusivylimas. —- O mes su- 
kūrėme visą šitą istoriją iš nieko... 

Įdėmiai stebėdama antikvarą, Chulija papurtė galvą. 

— Nieko panašaus. Paslaptis lieka. Ar ne, Cezari? Rožjė 
de Arasą nužudė prieš Van Heisui nutapant šį paveikslą. — 
Chulija atsistojo ir parodė į vieną paveikslo kampą. - Mato- 
te? Štai data, kada buvo nutapytas paveikslas: Petrus Van 
Huys fecit me, aano MCDLXXI. Vadinasi, praėjus dvejiems 
metams po Rožjė de Araso nužudymo, Van Heisas nutapė 
paveikslą, kuriame pavaizdavo auką ir jos budelį ir suma- 
niai įpynė žodžių žaismą. — Kiek patylėjusi, tarsi jai į galvą 
būtų atėjusi nauja mintis, pridūrė: - Galbūt paveiksle yra ir 
nusikaltimo priežastis - Beatrisė Burgundė. 

Menču sutriko, tačiau ir susijaudino. Ji pasislinko prie 
sofos kraštelio ir įsižiūrėjo į flamandų meistro darbą, tarsi 
matytų jį pirmą sykį. 

— Pasakok. Be galo įdomu. 

— Kiek mums žinoma, Rožjė de Arasą galėjo nužudyti 
dėl kelių priežasčių. Viena jų galėjo būti romanas tarp jo 
1r kunigaikštienės Beatrisės, paveiksle skaitančios prie 
lango. 

— Ar nori pasakyti, kad kunigaikštis nužudė jį iš pavydo? 

Chulija mostelėjo ranka. 

— Aš nenoriu nieko pasakyti. Tik siūlau tokią versiją. — 
Ji parodė į krūvą knygų, dokumentų ir fotokopijų ant stalo. 
— Galbūt dailininkas norėjo atkreipti dėmesį į nusikalti- 
mą... Gali būti, kad kaip tik todėl nusprendė nutapyti šį 
paveikslą, o gal tai padarė pagal užsakymą, - gūžtelėjo mer- 
gina. — Tiksliai nebesužinosime, tačiau viena aišku: šiame 
paveiksle slypi Rožjė de Araso nužudymo raktas. Užrašas 
patvirtina. 

— Paslėptas užrašas, — pabrėžė Cezaris. 

— Tai dar labiau liudija mano naudai. 

— Greičiausiai dailininkas bijojo tėkšti atvirą akibrokštą, 
— pasiūlė Menču. — Turbūt ir penkioliktame amžiuje nebu- 
vo galima imti ir nei iš šio, nei iš to apkaltinti žmogų. 

Chulija pažvelgė į paveikslą. 

— Galbūt Van Heisas išsigando per daug atvirai viską pa- 
vaizdavęs. 

— O gal kas nors vėliau užmaskavo užrašą, - tarė Menču. 

— Ne. Aš irgi iš pradžių taip maniau, todėl ne tik per- 
šviečiau užrašą rentgeno spinduliais, bet ir paėmusi mėgi- 
nį ištyriau mikroskopu. — Chulija nuo stalo paėmė popie- 
riaus lapą. — Štai visi sluoksniai eilės tvarka: ąžuolo pa- 
grindas, plonytis paruošiamasis kalcio karbonato ir 
gyvulinių klijų mišinio sluoksnis, švino baltalo ir aliejaus 
gruntas, po to trys sluoksniai švino baltalo, raudono ir juodo 
dažo, vėl švino baltalo, vario sulfato su kanifolija lydinio, 
lako ir taip toliau. Visi sluoksniai visose paveikslo vietose 
vienodi: tie patys mišiniai, tos pačios spalvos. Vadinasi, pats 
Van Heisas paslėpė užrašą po kiek laiko. Dėl to nekyla jo- 
kių abejonių. 

— Taigi? 

— Turėdama galvoje, kad visas šitas reikalas kabo ant s1l- 
pno penkių šimtmečių senumo siūlo galo, sutinku su Ceza- 
riu. Labai galimas daiktas, atsakymas glūdi šachmatų parti- 
joje. Tačiau kad necavit gali reikšti ir „paėmė, nukirto“, net 
į galvą nebuvo atėję... O ką tu manai? - paklausė susimąs- 
čiusį antikvarą. 

Cezaris atsitraukė nuo sienos, atsisėdo kitame sofos ga- 
le ir, gurkštelėjęs iš taurės, užsikėlė koją ant kojos. 

— Manau tą patį, ką ir tu: kad nukreipdamas mūsų dėme- 
sį nuo riterio į žirgą, dailininkas daro pirmą užuominą. - Jis 

grakščiai išgėrė, kas buvo likę, ir, skimbtelėdamas ledu, pa- 
statė taurę ant staliuko. — Klausdamas, kas nukirto žirgą, 
verčia mus pastudijuoti šachmatų partiją... Gudruolis Van 
Heisas, regis, turėjęs labai keistą humoro jausmą, mus kvie- 
čia pažaisti šachmatais. 

Chulijai nušvito akys. 

— Tad žaiskime! — sušuko ji, atsisukdama į paveikslą. 

Antikvaras tik atsiduso. 

— Norėčiau, bet norai pralenkia sugebėjimus. 

— Nagi, Cezari. Aišku, kad moki žaisti šachmatais. 

— Kokia lengvabūdiška išvada... Ar esi mačiusi mane ka- 
da nors žaidžiant? 

— Niekada. Bet juk visi ką nors nutuokia apie šachmatus. 

— Šiuo atveju neužtenka turėti bendro supratimo, kaip 
stumdyti figūras. Ar įsižiūrėjai? Figūros išdėliotos labai su- 
dėtingai. — Jis teatrališkai atsišliejo tarsi kapituliuodamas. 
— Net ir aš turiu tam tikrų erzinančių trūkumų, mieloji. Nė 
vienas nesame tobulas. 

Tą akimirką paskambino į duris. 

— Alvaras! - šūktelėjo Chulija ir nubėgo atidaryti durų. 

Tai buvo ne Alvaras. Chulija grįžo su pasiuntinio atneštu 
voku; jame rado kelias fotokopijas ir atspausdintą įvykių 
chronologiją. 

— Žiūrėkite. Atrodo, Alvaras nusprendė neateiti, tačiau 
mums atsiuntė štai ką. 

— Storžievis kaip visada, — niekinamai suburbėjo Ceza- 
ris. —- Galėjo paskambinti ir atsiprašyti, bjaurybė. - Gūžte- 
lėjęes pridūrė: — Nors giliai širdyje džiaugiuosi... Ką siunčia 
tas nelaimėlis? 

— Nustok prie jo kibti, - subarė Chulija. - Jis nemažai 
padirbėjo, kol surinko visus faktus. 

Ir ji ėmė skaityti balsu. 

PITERIS VAN HEISAS IR PAVEIKSLO „ŠACHMATŲ 
PARTIJA“ VEIKĘJAI. CHRONOLOGINE BIOGRAFIJA: 


1415: Piteris van Heisas gime Briugėje (Flandrijoje). Da- 
bartine Belgija. 

1431: Belsano pilyje, Ostenburgo kunigaikštystėje, gimė 
Rožjė de Arasas. Jo tėvas, Fulkas de Arasas, yra Prancūzijos 
karaliaus vasalas ir giminiuojasi su valdančiąja Valua dinas- 
tia. Motina, kurios vardas nėra žinomas, kilusi iš Ostenbu?- 
go kunigaikščių Altenhofenų giminės. 

1435: Burgundija i7 Ostenburgas atsiskiria nuo Prancū- 
zijos, atsisako vasaliteto. Gimsta Ferdinandas Altenhofenas, 
būsimasis Ostenburgo kunigaikštis. 

1437: Rožjė de Arasas užauga Ostenburgo rūmuose 17 tam- 
pa geru būsimojo kunigaikščio Ferdinando žaidimų 17 mokslo 
draugu. Suėjus sebtyniolikai metų, kartu su tėvu Fulku de Ara- 
su dalyvauja Karolio VII kare su Anglija. 

1441: Gime Beatrise, Pilybo Gražiojo, Burgundijos kuni- 
gaikščio, dukterėčia. 

1442: Manoma, kad maždaug šiuo laikotarpiu Piteris van 
Heisas sukūrė pirmuosius savo darbus, dirbdamas mokiniu 
broliams Van Eikams iš Briugės 17 Roberui Kampbenui iš Tur- 
ne. Ankstyvųjų j0 darbų neišliko, tačiau... 

1448: Van Heisas nutabo „Auksakalio Geilermo Valhiuso 
portretą“. 

1449: Rožjė de Arasas basižymi iš anglų atimant Norman- 
diją 17 Giujeną. 

1450: Rožje de Arasas kaunasi Forminji mūšyje. 

1452: Van Heisas nutapbo „Luko Bremerio šeimą“ (garsiau- 
s1as j0 darbas). 

1453: Rožje de Arasas kaunasi Kastijono mūšyje. Tais ba- 
čiais metais Niurnberge 1išsbausdintas jo kūrinys „Poema apie 

vožę 17 riterį“ (vienintelis išlikęs egzempliorius saugomas Na- 
cionalinėje Paryžiaus bibliotekoje). 

1455: Van Heisas nutapo „Madoną koplyčioje“ (paveikslas 
be datos, tačiau ekspertai mano, kad jis nutabytais maždaug 
tais metais). 

1457: Miršta Vilhelmas Altenhofenas, Ostenburgo kuni- 
gaikštis. Jo vietą užima sūnus Ferdinandas, kuriam ką tik 
suėjo dvidešimt dveji metai. Vienas pirmųjų jo sbrendimų buvo 
pasikviesti pagalbininku Rožje de Arasą. Manoma, kad šis, 
prisiekęs ištikimybę Karoliui VII, tebera Prancūzijos kara- 
liaus dvare. 

1457: Van Heisas nutabo „Leveno pinigų keitėją“. 

1458: Van Heisas nutabo „Pirklio Matijo Koncinio 17 j0 žmo- 
nos bortretą“. 

1461: Miršta Prancūzijos valdovas Karolis VII. Išsivadavęs 
nuo basižadejimo tarnauti Prancūzijos monarchui, Rožje de 
Arasas grįžta į Ostenburgą. Maždaug tuo bačiu metu Van Hei- 
sas užbaigia Antverpeno altoriaus baveikslą ir absistoja Os- 
tenburgo dvare. 

1462: Van Heisas nutapo „Riterį 17 velnią“. Iš originalo nuo- 
traukų galima speti, kad viteris, bozavęs šiam baveikslui, gal- 
būt buvo Rožjė de Arasas, nors jo išvaizda „Šachmatų partijo- 
Je“ 17 mterio išvaizda šiame paveiksle nera labai panašios. 

1463: Ferdinandas Ostenburgietis oficialiai basiperša Be- 
atrisei Burgundei. Tarb basiuntinių, tuo reikalu keliaujančių 
į Burgundiją, yra Rožje de Arasas 17 Piteris van Heisas, nu- 
siųstas nutapyti Beatrisės bortreto, kurį tais metais ir užbai- 
gia. (Portreto, minimo sužadėtuvių kronikoje 17 1474 m. 1n- 
ventovizacijoje, iki šių dienų neišliko.) 

1464: Kunigaikštis veda. Rožjeė de Arasas vadovauja paly- 
dai, vežančiai nuotaką iš Burgundijos į Ostenburgą. 

1467: Miršta Pilybas Gražusis 17 Burgundijos kunigaikš- 
tystes valdovu tampa jo sūnus 17 Beatrises pusbrolis, Karolis 

Drąsusis. Prancūzijos 17 Burgundijos sbaudimas stibrina Os- 
tenburgo dvaro intrigas, tarb kurių megina laviruoti Ferdinan- 
das Altenhofenas. Prancūzijos šalininkai remia Rožje de Ara- 
są, turintį didžiules įtakos kunigaikščiui Ferdinandui. Bur- 
gundijos grupuote deda viltis į kunigaikštienę Beatrisę. 

1469: Nužudytas Rožje de Arasas. Kaltė verčiama Burgun- 
dijos šalininkams. Taip bat sklando gandai apie meilės ro0ma- 
ną tarb Rožje de Araso ir Beatrises Burgundes. Ferdinando Os- 
tenburgiečio dalyvavimas nusikaltime neįrodytas. 

1471: Praejus dvejiems metams bo Rožje de Araso nužudy- 
mo, Van Heisas nutabo „Šachmatų partiją“. Nera žinoma, ar 
tuo metu dailininkas vis dar gyveno Ostenburge. 

1474: Nebalikęs palikuonių, miršta Ferdinandas Altenho- 
fenas. Prancūzijos valdovas Liudvikas XI nori įteisinti anks- 
tesnę savo dinastijos galią Ostenburgo kunigaikštystei, kas da7 
labiau baaštrina jau 17 taip įtemptus santykius tarb Prancūzi- 
jos 17 Burgundijos. Kunigaikštystę užgrobia Karolis Drąsusis, 
prancūzus sutriuškinęs Loveno mūšyje. Burgundija užima Os- 
lenburgą. 

1477: Nansi mūšyje žūsta Karolis Drąsusis. Burgundiją ba- 
veldi Maksimilianas I Austras, veliau šios valdos pereina j0 
anūkui Karoliui, būsimajam imperatoriui Karoliui V Šitaip 
Jos galiausiai atiteks Ispanijos Habsburgų monarchijai. 

1481: Kurdamas triptiką ant Šv. Bavono katedros lubų, Gen- 
te žūsta Piteris van Heisas. 

1485: Užsidariusi Liežo vienuolyne, miršta Beatrise Osten- 
burgiete. 


Kurį laiką niekas nedrįso praverti burnos. Žvilgsniai kry- 
po į kitus arba į paveikslą Galiausiai šią tylą, kuri, atrodė, 
truks amžinai, nutraukė Cezaris. 

— Turiu prisipažinti, — tyliai prabilo jis, - kad esu pri- 
blokštas. 

— Ne tu vienas, - pritarė Menču. 

Chulija padėjo popierius ant stalo ir atsirėmė į jį. 

— Van Heisas gerai pažinojo Rožjė de Arasą, - parodė ji į 
Alvaro atsiųstus popierius. — Gal jie net buvo draugai. 

— Tad šiuo paveikslu jis atsiteisė su žudiku, — svarstė 
Cezaris. — Viskas tinka. 

Chulija priėjo prie bibliotekos, kurią sudarė dvi sienos 
medinių lentynų, linkstančių nuo netvarkingai sukrautų kny- 
gų svorio. Įsisprendusi pastovėjo kelias akimirkas, paskui 
ištraukė storą dailės albumą. Greitai radusi, ko reikia, nu- 
žingsniavo prie sofos, atsisėdo tarp Menču ir Cezario ir ant 
kelių pasidėjo atskleistą albumą „Amsterdamo valstybinis 
muziejus“. Paveikslo reprodukcija nebuvo labai didelė, ta- 
čiau aiškiai matėsi šarvuotas riteris nepridengta galva, jo- 
jantis papėde kalvos, kurios viršuje dunksojo gynybine sie- 
na aptvertas miestas. Šalia riterio, draugiškai šnekučiuoda- 
masis, ant juodo lieso kuino jojo velnias, dešine ranka 
rodydamas į miestą, į kurį jie, matyt, keliavo. 

— Gal irgi jis, — tarė Menču, lygindama albume pavaiz- 
duoto riterio bruožus su šachmatininku paveiksle. 

— O gal ir ne, - atrėmė Cezaris. - Nors, kita vertus, tik- 
rai yra panašumo. 

Jis atsisuko į Chuliją. 

— Kada nutapytas šis paveikslas? 

— Tūkstantis keturi šimtai šešiasdešimt antrais. 

Antikvaras ėmė greitai skaičiuoti: 

— Vadinasi, devyneri metai prieš „Šachmatų partiją“. Vis- 
kas aišku. Velnio lydimas raitelis yra gerokai jaunesnis už 
vyriškį antrame paveiksle. 

Chulija nieko neatsakė. Tyrinėjo albumo reprodukciją. 
Cezaris pažvelgė į ją susirūpinęs. 

— Kas atsitiko? 

Mergina lėtai papurtė galvą, tarsi bijodama staigesniu ju- 
desiu išbaidyti baugias, didelėmis pastangomis prisišauk- 
tas dvasias. 

— Taip, — tarė ji tokiu balsu, tarsi jai nebebūtų jokios ki- 
tos išeities, kaip tik pasiduoti tam, kas akivaizdu. - Nepa- 
prastas sutapimas. - Ji bakstelėjo pirštu į albumą. 

— Nematau nieko ypatingo, - nusistebėjo Menču. 

— Ne? — pati sau nusišypsojo Chulija. - Pažvelk į riterio 
skydą. Viduramžiais kiekvienas didikas papuošdavo skydą 
savo herbu... Sakyk, ką manai tu, Cezari? Kas pavaizduota 
ant skydo? 

Antikvaras atsiduso ir perbraukė ranka sau per kaktą. 
Jis buvo nustebęs kaip ir Chulija. 

— Langeliai, - atsakė nė kiek neabejodamas. - Balti ir 
juodi langeliai. - Pakėlė akis į f lamando paveikslą, ir jo bal- 
sas suvirpėjo: — Kaip šachmatų lentos. 

Palikusi atskleistą albumą ant sofos, Chulija atsistojo. 

— Tai ne šiaip sutapimas, - pareiškė ji ir, pasiėmusi daug 
kartų didinančią lupą, priėjo prie paveikslo. - Jei velnio ly- 
dimas riteris, kurį Van Heisas nutapė tūkstantis keturi šim- 
tai šešiasdešimt antrais metais, yra Rožjė de Arasas, vadi- 
nasi, praėjus devyneriems metams, dailininkas parinko jo 
skydo herbą tema paveikslo, kuriuo, kaip mes manome, pa- 
vaizdavo jo mirtį... Net kambario grindys tarsi šachmatų 
lenta, išklotos baltomis ir juodomis plytelėmis. Ir tai, ir pa- 
veikslo simboliškumas patvirtina, jog šachmatais žaidžia 
Rožjė de Arasas... Ir visa intriga akivaizdžiai susijusi su 
šachmatais. 

Ji atsiklaupė priešais paveikslą ir ilgokai pro lupą apžiū- 
rinėjo šachmatų figūras ant lentos. Taip pat apvalų išgaubtą 
veidrodį, kabantį ant sienos viršutiniame paveikslo kampe, 
kairėje pusėje, kuriame iškreiptai atsispindėjo šachmatų len- 
ta ir abu Žaidėjai. 

— Cezari. 

— Ką, mieloji? 

— Kiek yra šachmatų figūrų? 

— Hmmm... Du kartus aštuonios, vadinasi, šešiolika kiek- 
vienos spalvos. Taigi iš viso trisdešimt dvi, jei neklystu. 

Chulija suskaičiavo baksnodama pirštu. 

— Čia ir yra trisdešimt dvi. Visos matyti kuo aiškiausiai: 
pėstininkai, karaliai, žirgai... Vienos ant lentos, o kitos ne. 

— Tos jau nukirstos, - paaiškino Cezaris, irgi atsiklaupęs 
šalia, ir parodė į vieną iš nukirstųjų figūrų, kurią Ferdinan- 
das Ostenburgietis laikė pirštais. - Nukirstas žirgas, tik vie- 
nas. Baltųjų žirgas. Kiti trys — vienas baltųjų ir du juodųjų, 
vis dar dalyvauja žaidime. Taigi frazė „Ouis necavit egui- 
tem“ taikoma jam. 

— Kas jį nukirto? 

Antikvaras susiraukė. 

— Tai ir yra didysis klausimas, brangioji, - šyptelėjo anti- 
kvaras visai kaip tada, kai ji buvo maža mergaitė, sėdinti 
jam ant kelių. - Mes jau išsiaiškinome ne vieną dalyką: kas 
nupešė vištą, kas ją iškepė... Bet nežinome, koks niekšas 
ją suvalgė. 

— Neatsakei į mano klausimą. 

— Ne visuomet mėtosi atsakymai. 

— Anksčiau mėtydavosi. 

— Anksčiau galėdavau ir sumeluoti, - švelniai pažiūrėjo į 
ją Cezaris. - O dabar užaugai ir jau nebegaliu lengvai tavęs 
apgauti. 

Chulija uždėjo ranką jam ant peties kaip tada, prieš pen- 
kiolika metų, kai prašydavo, kad jis sukurtų jai istoriją apie 
paveikslą ar porceliano statulėlę. Jos balse suskambo to pa- 
ties vaikiško maldavimo aidas. 

— Man reikia žinoti, Cezari. 

— Po dviejų mėnesių aukcionas, - priminė Menču. - Ne- 
daug laiko beliko. 

— Velniop aukcioną, - atkirto Chulija. Ji vis dar žiūrėjo į 
Cezarį, tarsi jo rankose būtų sprendimas. Jis dar sykį lėtai 
atsiduso, lengvai perbraukė kilimą ir atsisėdo ant jo sukry- 
žiuodamas ant kelių rankas. Suraukęs antakius, kandžiojo 
sau liežuvio galiuką - taip visada darydavo, kai įtemptai gal- 
vodavo. 

— Pradžiai turime pakankamai detalių, už kurių galime 
užsikabinti, — tarė po kiek laiko. - Tačiau turėti nepakanka. 
Svarbiausia mokėti jomis pasinaudoti. - Pažiūrėjęs į išgaubtą 
veidrodį, paveiksle atspindintį žaidėjus ir šachmatų lentą, 
jis pasakė: — Esame pripratę manyti, jog kiekvienas daiktas 
17 jo atspindys veidrodyje yra tas pat, tačiau netiesa. - Jis 
pirštu parodė į nutapytą veidrodį. —- Matote? Iškart matyti, 
jog vaizdas atvirkščias. Taigi ir šachmatų lentoje matome 
atvirkščią Žaidimo eigą. 

— Nuo šitų jūsų kalbų man įsiskaudėjo galvą, - sudejavo 
Menču. —- Mano silpnoms smegenims visa tai per daug su- 
dėtinga, eisiu ko nors išgerti... 

Ji nuėjo prie baro ir dosniai įsipylė Chulijos degtinės. Ta- 
čiau prieš paimdama taurę, iš rankinuko išsitraukė lygiai 
nusvidintą onikso akmenį, sidabrinį vamzdelį, nedidelę dė- 
želytę ir ėmė taisytis kokaino dozę. 

— Atsidarė vaistinė. Kas nors pageidauja? 

Niekas neatsakė. Cezaris atrodė įsigilinęs į paveikslą ir 
visiškai abejingas visam kitam, o Chulija tik nepritariamai 
susiraukė. Gūžtelėjusi Menču pasilenkė ir du kartus įtraukė 
miltelių — greitai 1r tiksliai. Kai atsitiesė, šypsojosi ir jos 
akių mėlynė švietė dar skaisčiau ir svajingiau. 

Cezaris žengė prie paveikslo ir paėmė Chulijai už ran- 
kos, tarsi patardamas nekreipti į Menču dėmesio. 


16 Arturo Pė6ėrez-Reverte 


— Mes jau pakliuvom į spąstus manydami, - tarė jis, tarsi 
kambaryje jie būtų buvę vieni, - kad kai kas šiame paveiks- 
le gali būti tikra, o kai kas ne. Veikėjai ir šachmatų lenta 
paveiksle pavaizduoti du sykius, vieną sykį tam tikra pras- 
me ne taip realiai. Supranti? Jei priimame šį faktą, turime 
Įeiti į tą kambarį, nutrinti ribą tarp paveikslo ir tikrovės. 
Vienintelis būdas to išvengti būtų atsitraukti tiek, kad ma- 
tytųsi vien spalvų dėmės ir šachmatų figūros. Tačiau pa- 
veiksle daug kas matyti atvirkščiai. 

Chulija pažvelgė į paveikslą ir atsisukusi parodė veneci- 
jietišką veidrodį, kabantį ant sienos kitoje studijos pusėje. 

— Nebūtinai. Jei žiūrėsime į paveikslą kitame veidrody- 
je, gal įstengsime atkurti pirminį vaizdą. 

Cezaris ilgai stebėjo ją tylomis, galvodamas apie tai, ką 
išgirdo. 

— Tikra tiesa, - galiausiai šypsodamasis sutiko. - Tačiau 
bijau, Princese, kad paveikslų ir veidrodžių sukurti pasau- 
liai pernelyg prieštaringi. Gal į juos ir smagu žiūrėti iš ša- 
lies, bet patekus į vidų judėti labai nepatogu. Taigi mums 
reikalingas specialistas — kas nors, sugebantis pažiūrėti į 
paveikslą kitaip, negu į jį Žiūrime mes. Ir, man atrodo, ži- 
nau, kur jį rasti. 


Kitą rytą Chulija skambino Alvarui, tačiau niekas nekėlė 
ragelio. Nesisekė rasti jo ir namie, todėl paleido Lesterio 
Bovio plokštelę, įjungė kavos aparatą, ilgai stovėjo po dušu 
ir surūkė porą cigarečių. Tuomet šlapiais plaukais ir apsi- 
vilkusi tik seną megztinį ji išgėrė kavos ir ėmėsi paveikslo. 

Pirmiausia restauruojant reikia nuimti visą originalaus 
lako sluoksnį. Dailininkas, be abejonės, rūpindamasis, kaip 
apsaugoti darbą nuo šaltų šiaurės žiemų drėgmės, uždėjo 
riebų sėmenų aliejaus laką. Teisingai, tačiau penkioliktame 
amžiuje niekas, net toks meistras kaip Piteris van Heisas, 

negalėjo padaryti, kad lakas per penkis šimtus metų nepa- 
gelstų nublukindamas originalių spalvų gyvumą. 

Chulija, viename paveikslo kampelyje atlikusi bandymus 
su įvairiais tirpikliais, paruošė mišinį iš acetono, spirito, van- 
dens ir amoniako ir ėmėsi minkštinti laką drėkindama jį pin- 
cetu laikomos vatos gniužulėliais. Su didžiausiu kruopštu- 
mu pradėjo nuo vietų, kuriose dažai storiausi, o plonesnes 
1r silpnesnes vietas paliko pabaigai. Tolydžio pasižiūrėdavo 
į vatą norėdama įsitikinti, ar su laku nenuima ir dažų. Dirbo 
visą rytą be poilsio, peleninėje kaupėsi nuorūkos. Sustoda- 
vo tik akimirkai ir prisimerkusi pažvelgdavo, kaip sekasi. 
Po truputėlį nykstant senajam lakui, paveikslas vėl suspin- 
do stebuklingomis spalvomis, sumaišytomis ant flamandų 
meistro paletės: ochra, vario žaluma, švino baltalu, ultra- 
marinu... Chulija pagarbiai stebėjo, kaip po jos pirštais at- 
gyja šedevras ir kaip prieš akis atsiskleidžia slapčiausia me- 
no ir gyvenimo paslaptis. 

Pusiaudienį ji paskambino Cezariui, ir popiet juodu su- 
tarė susitikti. Chulija pasinaudojo pertraukėle tam, kad pa- 
sišildytų picą ir išsivirtų kavos puodelį, tuomet pavalgė at- 
sisėdusi ant sofos. Įsistebeilijo į paveiksle nuo senumo, švie- 
sos ir medienos traukimosi dažų sluoksnyje atsiradusius 
įtrūkimus. Jie ypač aiškiai matėsi ant veikėjų kūnų - veidų 
1r rankų - ir ant šviesių atspalvių, tokių kaip švino baltalas, 
o tamsiose ir juodose spalvose buvo mažiau pastebimi. Ly- 
giausia buvo Beatrisės Burgundės suknelė, kuri atrodė to- 
kia tikra, jog palietus, regis, pajustum švelnų aksomą. 

Chulija su nuostaba pamanė, kad neseniai nutapyti pa- 
veikslai gana greitai sutrūkinėja ir sueižėja, nes naudoja- 
mos šiuolaikinės priemonės arba dirbtinai džiovinama. Ta- 
čiau senųjų meistrų, kone maniakiškai puoselėjusių paveiks- 
lo išsaugojimo techniką, darbai atlaiko amžių bėgsmą, 
išdidžiai išsaugodami savo grožį. Tą akimirką Chulija jautė 

didžiulę simpatiją kruopščiam senukui Piteriui van Heisui, 
kuris viduramžiškoje savo studijoje maišė įvairius klijus ir 
aliejus, ieškodamas tinkamo atspalvio, stumiamas troškimo 
palikti savo kūrinyje amžinybės žymę, kuri pergyventų jį 
patį ir tuos, kuriuos pavaizdavo teptuku ant kuklios ąžuoli- 
nės lentos. 

Pavalgiusi Chulija toliau nuiminėjo laką nuo apatinės pa- 
veikslo dalies, kur slypėjo nematomas užrašas. Toje vietoje 
ji dirbo ypač atidžiai, stengdamasi nepažeisti vario žalumos, 
sumaišytos su kanifolija, kad ilgainiui nepatamsėtų. Ja Van 
Heisas nutapė staltiesę, vėliau jos klostes pratęsė ta pačia 
spalva, norėdamas uždengti lotyniškąjį užrašą. Chulija su- 
prato, kad iškyla etikos klausimas, nekalbant jau apie įpras- 
tus techninius keblumus... Ar leistina, jei gerbi paveikslo 
dvasią, atidengti užrašą, kurį uždažyti nusprendė pats daili- 
ninkas? Ar yra riba, už kurios restauratorius nebeturi tei- 
sės išduoti menininko valios, išreikštos jo kūrinyje taip pat 
aiškiai kaip testamente? Ir dar paveikslo vertė: užrašo eg- 
zistavimą įrodžius rentgeno nuotraukomis ir viešai paskel- 
bus, kada kaina pakiltų — ar jei užrašas liktų paslėptas, ar 
atidengtas? 

Laimė, padarė išvadą Chulija, ji viso labo vykdo tai, kas 
Jai pavesta. Sprendimą priėmė paveikslo savininkas, Men- 
ču ir tas tipas iš Kleimoro, Pakas Montegrifas. O ji darys, 
ką jie nutarė. Nors gerai apsvarsčius klausimą, jai atrodė, 
Jog mieliau paliktų viską taip, kaip yra. Užrašas egzistuoja, 
jo tekstas žinomas, tad nėra jokio reikalo jo atidengti. Juk 
galiausiai penkis šimtmečius jį slėpęs dažų sluoksnis taip 
pat priklauso paveikslo istorijai. 

Studiją užliejo Lesterio Bovio saksofono garsai, atskir- 
dami ją nuo viso pasaulio. Ji švelniai perbraukė tirpale su- 
vilgytu vatos gabalėliu aplink Rožjė de Araso nosį ir burną 
1r dar sykį susimąstė žvelgdama į jo nuleistus vokus, tau- 

rius veido bruožus, smulkias raukšleles aplink akis ir susi- 
kaupusį žvilgsnį. Leido vaizduotei paspėlioti, kokios min- 
tys kyla nelaimingojo riterio galvoje. Jį tarsi gaubė meilės 
17 mirties aura, o baltos ir juodos figūros ant šachmatų len- 
tos langelių tarsi šoko paslaptingą Likimo šokį. Tas pats šo- 
kis atsispindėjo ir ant jo skydo, perverto arbaleto strėlės. 
Patamsyje suspindo ašara — moters, skaitančios „Valandų 
knygą“ (o gal „Poema apie rožę ir riterį?) Moteris buvo 
lyg tylus šešėlis palangėje; galbūt ji prisiminė saulėtas jau- 
nystės dienas, švitrų plieną, gobelenus ir tvirtus kilnaus ka- 
rio žingsnius Burgundijos dvaro akmenine asla; jis žengė 
po pažastimi pasikišęs šalmą, aukštas, stiprus ir prakilnus 
— išdidus pasiuntinys to kito, už kurio jai patariama tekėti 
krašto labui. Paskui damų šnabždesiai, surimtėję dvariškių 
veidai ir jos veidą nuplieskęs raudonis susidūrus su jo ra- 
miu žvilgsniu ir išgirdus kovose užgrūdintą balsą, sklidiną 
ypatingo pasitikėjimo savimi, būdingo tik tiems, kurie joda- 
mi pasitikti priešo šaukiasi Viešpaties, karaliaus ar savo šir- 
dies damos vardo. Po to ji metų metus saugojo paslaptį. Kol 
galiausiai Tyli Draugė, Paskutinė Palydovė, kantriai galan- 
dusi dalgį, įtempė arbaletą prie Rytinių vartų. 

Spalvos, paveikslas, studija ir liūdna saksofono muzika — 
viskas tarsi sukosi aplink Chuliją. Ji nustojo darbuotis, už- 
merkė akis ir sukrėsta ėmė giliai, ritmingai kvėpuoti steng- 
damasi atsikratyti staiga apėmusio siaubo, kai dėl susidariu- 
sio rakurso akimirką pasirodė, jog ji yra viduje, — tarsi stalas 
1r Žaidėjai būtų atsidūrę jai iš kairės, 0 ji pati nustumta per 
visą kambarį prie atviro lango, kur atsisėdusi skaito Beatrisė 
Burgundė. Atrodė, pakaktų šiek tiek pasilenkti pro langą, ir 
išvystų, kas yra apačioje prie sienos: griovys ties Rytiniais 
vartais, prie kurių Rožjė de Arasui į nugarą įsmigo strėlė. 

Kurį laiką ji negalėjo nusiraminti, kol pagaliau, įsikandu- 
si cigaretę, brūkštelėjo degtuką. Vos pritaikė uždegti, nes 

ranka drebėjo taip, tarsi būtų palietusi šaltą pačios Mirties 
veidą. 


— Tai viso labo šachmatų klubas, - lipant laiptais, tarė 
Cezaris. - Klubas „Kapablanka“. 

— „Kapablanka“? — nepatikliai žvilgtelėjo pro atviras du- 
ris Chulija. 

Viduje buvo matyti staliukai, prie jų palinkę sėdėjo vy- 
rai, o aplinkui būriavosi žiūrovai. 

— Chosė Raulis Kapablanka, - patikslino antikvaras; po 
pažastimi pasispaudęs lazdą, jis nusimovė pirštines ir nu- 
siėmė skrybėlę. — Sakoma, kad buvo pats sumaniausias 
šachmatininkas. Visame pasaulyje pilna jo vardo klubų ir 
turnyrų. 

Jie įžengė į vidų. Klube buvo trys dideli kambariai, kiek- 
viename stovėjo apie tuziną staliukų. Kone prie kiekvieno 
vyko šachmatų partija. Girdėjosi ypatingas garsas, kurio ne- 
apibūdinsi nei kaip triukšmo, nei kaip tylos, — veikiau tai 
buvo negarsus, tačiau nuolatinis ir kone iškilmingas, kaip 
žmonių pilnoje bažnyčioje, šnabždesys. Kai kurie žaidėjai ir 
žiūrovai susidomėję arba nepritariamai pažvelgė į Chuliją. 
Mat klubui galėjo priklausyti vien tiktai vyrai. Tvyrojo ta- 
bako ir seno medžio kvapas. 

— Ar moterys nežaidžia šachmatais? — pasidomėjo Chulija. 

Cezaris pasiūlė jai parankę. 

— Iš tikrųjų man tai iki šiol net neatėjo į galvą, - tarė 
jis.- Bet akivaizdu, kad čia tikrai nežaidžia. Galbūt namuo- 
se, atitrūkusios nuo virimo ir adymo. 

— Moterų diskriminatorius! 

— Vargu ar man tinka toks apibūdinimas, brangioji. Ir ne- 
būk tokia niurgzlė. 

Vestibiulyje juos priėmė malonus ir šnekus vidutinio 
amžiaus vyriškis gerokai praplikusiu pakaušiu ir kruopš- 

čiai apkirptais ūsais. Cezaris pristatė jį Chulijai kaip poną 
Sifuentesą, Chosė Raulio Kapablankos laisvalaikio klubo 
direktorių. 

— Pas mus užsiregistravę penki šimtai narių, - išdidžiai 
pabrėžė pristatytasis, rodydamas jiems sienas puošiančius 
apdovanojimus, diplomus ir fotografijas. - Organizuojame 
šalies šachmatų turnyrą. 

Jis stabtelėjo priešais vitriną, kurioje buvo išdėliotos įvai- 
rios šachmatų lentos, kurios, nors pretendavo į antikvari- 
nes, atrodė paprasčiausiai senos. 

— Gražios, ką? Be abejo, šiame klube naudojame vien tik 
Stautono komplektą. 

Jis atsisuko į Cezarį tarsi laukdamas jo pritarimo, tad pas- 
tarasis jautėsi privaląs ką nors pasakyti. 

— Na, žinoma, - pritarė Cezaris, ir Sifuentesas draugiš- 
kai nusišypsojo. 

— Viskas iš medžio, matote? - patikslino. - Jokios plast- 
masės. 

— Net neabejoju. 

Sifuentesas patenkintas atsisuko į Chuliją. 

— Kad matytumėt, kas čia darosi šeštadienio vakarą. — 
Jis su pasitenkinimu apsižvalgė tarsi perekšlė, besigrožinti 
savo viščiukais. — Šiandien žmonių vidutiniškai: po darbo 
prieš vakarienę užsuka sužaisti partijos užkietėję mėgėjai, 
ištisą vakarą praleidžia pensininkai... Labai maloni aplinka, 
kaip matote. Tiesiog... 

— Pavyzdinga, — užbaigė Chulija, per daug nesusimąs- 
čiusi. 

Tačiau Sifuentesui toks epitetas pasirodė tinkamas. 

— Pavyzdinga, taigi. Ir, kaip matote, nemažai jaunimo... 
Štai ten sėdi vienas įdomus jaunuolis. Devyniolikos metų, 
bet jau parašė šimto puslapių darbą apie keturias pirmąsias 
Nimso indiškojo debiuto eilutes. 

— Ką jūs sakot? Nimso indiškojo? Skamba... — Chulija 
beviltiškai ieškojo tinkamo žodžio, — ... romantiškai. 

— Na, nežinau, ar tai romantiška, - atvirai prisipažino Si- 
fuentesas, — bet kad svarbu, tikrai. 

Chulija pažvelgė į Cezarį prašydama pagalbos, tačiau šis 
tik kilstelėjo antakius: parodė mandagų susidomėjimą po- 
kalbiu. Palinkes prie Sifuenteso, sukryžiuotose už nugaros 
rankose laikydamas lazdą ir skrybėlę, jis akivaizdžiai sma- 
ginosi. 

— Ir aš pats, — pridūrė šachmatininkas, nykščiu besda- 
mas sau į krūtinę ties pirmąja liemenės saga, - įdėjau savo 
kruopelę... 

— Nejaugi? — susidomėjo Cezaris, ir Chulija pažiūrėjo į jį 
sunerimusi. 

— Tikra tiesa, — apsimestinai kukliai nusišypsojo direk- 
torius. — Atradau papildomą Karo-Kano gynybos variantą, 
kai panaudojami du žirgai. Na, žinote: žirgas, rikis ir valdo- 
vė... Tai vadinama Sifuenteso kombinacija. — Jis viltingai 
pažvelgė į Cezarį. —- Gal esate apie ją girdėję? 

— Be abejo, —- kuo šilčiausiai patvirtino antikvaras. 

Sifuentesas dėkingai nusišypsojo. 

— Patikėkite, neperdedu sakydamas, jog šiame klube ar, 
kaip aš labiau linkęs vadinti, laisvalaikio namuose, renkasi 
geriausi Madrido ir gal net Ispanijos žaidėjai... - Sifuente- 
sas nutilo tarsi kažką prisiminęs ir pareiškė: — Beje, sura- 
dau jums reikiamą žmogų. - Jis nužvelgė kambarį, pagaliau 
jo veidas nušvito. - Štai ten. Prašom eiti su manim. 

Jie nusekė paskui jį į kambario gilumą. 

— Nebuvo lengva, - jiems einant, aiškino Sifuentesas. — 
Visą dieną galvojau ir galvojau... - Jis atsisuko į Cezarį ir 
atsiprašomai skėstelėjo rankomis. — Juk jūs prašėte pare- 
komenduoti patį geriausią. 

Jie sustojo netoli staliuko, prie kurio žaidė du vyrai, ste- 
bimi pustuzinio smalsuolių. Vienas žaidėjų pirštais švelniai 
barbeno į šachmatų lentos kraštą, prie kurios buvo palin- 
kęs su tokiu pat susikaupimu kaip Van Heiso paveiksle. Prie- 
šais, visiškai abejingas varžovo keliamam triukšmui, kitas 
žaidėjas sėdėjo nekrutėdamas, lengvai atsirėmęs į medinės 
kėdės atlošą, rankas susikišes į kelnių kišenes, nukabinęs 
smakrą. Neįmanoma buvo atspėti, ar į šachmatų lentą 
įsmeigtos jo akys seka žaidimą, ar žiūri į kaži ką tolima. 

Žiūrovai pagarbiai tylėjo, tarsi priešais juos būtų spren- 
dęsis gyvybės ar mirties klausimas. Ant šachmatų lentos 
buvo likę nebedaug figūrų ir jos buvo taip susimaišiusios, 
kad neseniai priėjusieji nebegalėjo suprasti, kas žaidžia bal- 
taisiais, o kas juodaisiais. Po kelių minučių vyriškis, barbe- 
nantis pirštais, ta pačia ranka paėmė baltųjų rikį ir pastatė 
tarp baltųjų karaliaus ir juodųjų bokšto. Žvilgtelėjo į varžo- 
vą ir vėl įsmeigė akis į lentą, lengvai barbendamas pirštais. 

Ėjimą palydėjo ilgas žiūrovų šnabždesys. Chulija žengė 
artyn ir išvydo, kaip antrasis žaidėjas, varžovui padarius 
ėjimą, visiškai nepakeitęs laikysenos, susikaupęs žiūrėjo į 
baltųjų rikį. Šitaip jis pasėdėjo kurį laiką, o tuomet, tokiu 
lėtu judesiu, kad iki paskutinės akimirkos nebuvo aišku, ku- 
rią figūrą jis 1ms, ėjo žirgu. 

— Šachas, - tarstelėjo ir vėl sustingo, abejingas pritari- 
mo šurmuliui. 

Nors niekas jai to nepasakė, Chulija tučtuojau suprato, 
jog tai ir yra vyriškis, kurį rekomenduoja Sifuentesas, tad 
ėmė jį stebėti. Atrodė kiek vyresnis negu keturiasdešim- 
ties metų, labai liesas ir vidutinio ūgio. Plaukus buvo su- 
sišukavęs aukštyn be skyrimo, virš smilkinių pradėjęs plik- 
ti. Ausys didelės, nosis šiek tiek kumpa, tamsios giliai įso- 
dintos akys žiūrėjo į pasaulį tarsi nepasitikėdamos. Jis 

visiškai neatrodė protingas, ko iš šachmatininko tikėjosi 
Chulija. Jo išraiška veikiau buvo tingiai abejinga, pažen- 
klinta vidinio nuovargio; jis visai nesidomėjo, kas vyksta 
aplinkui. Buvo panašus į žmogų, nusivylusi nutarė Chuli- 
ja, kuris, be teisingų ėjimų šachmatų lentoje, nieko dau- 
giau nesitiki pasiekti. 

Nepaisant to, o gal kaip tik dėl to, dėl visiško sustingu- 
sių veido bruožų abejingumo, varžovui atitraukus karalių 
atgal per vieną langelį, o jam lėtai dešine siekiant likusių 
figūrų, kambario kampe stojo kapų tyla. Chulija, gal todėl, 
kad nelabai suvokė, kas čia vyksta, su nuostaba įsitikino, 
Jog Žiūrovai nemėgsta šio Žaidėjo, nejaučia jam jokios sim- 
patijos. Jų veiduose ji matė, jog jie nenoromis pripažįsta jo 
pranašumą, nes, būdami šachmatų entuziastai, negalėjo ne- 
pastebėti, kaip lėtai, bet tiksliai 17 nesulaikomai veržias į 
priekį jo juodieji. Tačiau širdies gilumoje, ką mergina kaip 
tik labai aiškiai suvokė, kiekvienas slapčiomis taip ir laukė 
išvysti, kaip šis vyras prieis liepto galą 1r padarys klaidą, 
kuri jį sužlugdys. 

— Šachas, - pakartojo žaidėjas. 

Jo ėjimas iš pažiūros buvo paprastas: jis viso labo kukliai 
pastūmė pėstininką per vieną langelį. Tačiau priešininkas 
nustojo barbenti pirštais ir susiėmė smilkinius, tarsi norė- 
damas numaldyti nemalonų tvinksėjimą. Tuomet patraukė 
baltųjų karalių įstrižai atgal. Atrodo, galėjo saugiai rinktis 
iš trijų langelių, tačiau dėl Chulijai nežinomos priežasties 
pasirinko kaip tik šitą. Iš susižavėjimo šnabždėsio Chulija 
suprato, jog ėjimas teisingas, tačiau priešininkas nesutriko. 

— Štai taip būtų buvęs šachas ir matas, - tarė be men- 
kiausio pasididžiavimo, tarsi paprasčiausiai pranešdamas 
varžovui objektyvų faktą; balse nebuvo ir užuojautos. 

Jis ištarė šiuos žodžius dar nepadaręs ėjimo, tarsi ma- 
nydamas, jog nėra jokio reikalo praktiškai parodyti, ką jis 

turi omenyje. Ir tuomet kone bodėdamasis, visiškai ne- 
kreipdamas dėmesio į savo varžovo ir daugumos žiūrovų, 
negalinčių patikėti, žvilgsnius, iš kampo įstrižai per visą 
lentą perstūmė rikį ir pastatė visai netoli priešininkų ka- 
raliaus, nors tiesiogiai jam negrasindamas. Girdėdama vis 
neramesnes pastabas aplink staliuką, Chulija žiūrėjo į len- 
tą kiek sumišusi: daug apie šachmatus neišmanė, tačiau 
žinojo bent jau tiek, jog šachas ir matas reiškia, kad tiesio- 
giai grasinama karaliui. O dabar baltųjų karalius atrodė sau- 
gus. Laukdama paaiškinimo, pažvelgė į Cezarį, paskui į Si- 
fuentesą. Direktorius geraširdiškai šypsojosi su pasigėrė- 
jimu kraipydamas galvą. 

— Iš tikrųjų po trijų ėjimų būtų buvęs matas... - pasakė 
Chulijai. — Kad ir ką jis darė, baltųjų karaliui nebuvo išsi- 
gelbėjimo. 

— Tuomet nieko nesuprantu, - tarė Chulija. - Kas čia 
įvyko? 

Sifuentesas nusijuokė. 

— Tas juodųjų rikis ir būtų galėjęs smogti mirtiną smūgį, 
tačiau kol jis nepajudėjo, nė vienas iš mūsų to nesuprato. 
Šis žaidėjas, nors ir puikiausiai žinojo, kaip užbaigti žaidi- 
mą, to nepadarė. Jis pajudino rikį norėdamas parodyti, koks 
turėjo būti teisingas ėjimas, tačiau tyčia pastatė jį į netin- 
kamą langelį, kur jis nekelia jokios grėsmės. 

— Aš vis dar nesuprantu, - nusistebėjo Chulija. - Nejaugi 
jis nenori laimėti? 

Direktorius gūžtelėjo. 

— Tai ir keisčiausia... Jau penkeri metai, kai jis čia atei- 
na, yra geriausias šachmatininkas, kokį žinau, bet nesu re- 
gėjęs, kad nors kartą laimėtų. 

Tą akimirką žaidėjas pakėlė akis ir susitiko su Chulijos 
žvilgsniu. Visas jo išdidumas ir pasitikėjimas savimi, atsi- 
skleidęs žaidimo metu, tarsi tirpte ištirpo. Atrodė, jog, pa- 

sibaigus šachmatų partijai ir atėjus laikui grįžti į jį supantį 
pasaulį, šis žmogus prarado aplinkinių pavydą ir pagarbą kė- 
lusias savybes. Tik tuomet Chulija išvydo, kad jo kaklaraiš- 
tis neskoningas, rudas švarkas susiglamžęs ir išduobtomis 
alkūnėmis, smakras prastai nuskustas: penktą ar šeštą va- 
landą ryto, prieš einant į metro ar į autobusą, vežantį dar- 
ban. Net ir akys apsiblausė ir papilko. 

— Pristatau jums, — tarė Sifuentesas, - poną Munjosą, 


šachmatininką. 


4 Trečias 


žaidejas 


„Taigi, Vatsonai, - tarė Holmsas, - argi ne 
keista, kad kartais, norėdami pažinti praei- 
tį, pirma turime sužinoti ateitį?“ 


Raymond Smullyan 


— 2 tikra šachmatų partija, — 
pareiškė Munjosas. — Kiek keista, bet logiška. Paskutinis 
ėjimas buvo juodųjų. 

— Tikrai? — dar paklausė Chulija. 

— Taip, tikrai. 

— Iš kur žinote? 

— Žinau, ir tiek. 

Jie buvo Chulijos studijoje priešais visomis kambaryje 
esančiomis lempomis apšviestą paveikslą. Cezaris sėdėjo 
ant sofos, Chulija prie stalo, o Munjosas, šiek tiek sutrikęs, 
stovėjo priešais paveikslą. 

— Norėtumėte ko nors išgerti? 

— Ne. 

— Cigaretę? 

— Irgi ne. Aš nerūkau. 

Kambaryje tvyrojo šiek tiek nejauki atmosfera. Atrodė, 
kad šachmatininkas jaučiasi nepatogiai su susiglamžiusiu 
lietpalčiu, užsagstytu iki kaklo, tarsi būtų pasilikęs teisę 
bet kurią akimirką be jokio pasiaiškinimo imti ir išeiti. Vis 
dar atrodė nešnekus ir nepatiklus —- ne taip lengva buvo jį 
prisikalbinti. Iš pat pradžių, kai Cezaris ir Chulija apie tai 
užsiminė, Munjoso veide atsirado tokia išraiška, kad nebe- 

reikėjo jokių paaiškinimų: jis pamanė, jog jie yra bepročiai. 
Paskui pasidarė atsargus ir įtarus. Tegu jie atleidžia jam, jei 
kalbės nemandagiai, bet visa ši istorija apie viduramžiais 
įvykdytą žmogžudystę ir paveiksle nutapytą šachmatų par- 
tiją jam pernelyg fantastiška. Net jei ir tiesa tai, ką juodu 
jam pasakoja, nelabai suprantąs, ką bendro su visu tuo tu- 
rįs. Juk galiausiai jis — ir tai pakartojo kelis kartus, tarsi 
norėdamas pabrėžti socialines ribas, — viso labo buhalteris. 
Tarnautojas. 

— Tačiau jūs ir šachmatininkas, - tarė jam Cezaris, nusi- 
šypsodamas vylingiausia savo šypsena. 

Jie ką tik perėjo gatvę ir atsisėdo bare šalia sulčių auto- 
mato, kuris retkarčiais juos apkurtindavo monotonišku skar- 
dinėlių žvangėjimu, skirtu neatsargiesiems privilioti. 

— Na, ir kas? — Jo balse jau nebesigirdėjo užsispyrimo, 
tik abejingumas. - Daug kas žaidžia šachmatais. Nelabai su- 
prantu, kodėl pasirinkote kaip tik... 

— Sako, kad jūs geriausias. 

Žaidėjas nukreipė į Cezarį nenusakomą žvilgsnį. Gal ir 
tiesa, atspėjo Chulija jo prasmę, bet tai nieko nereiškia. Ga- 
li būti geriausias lygiai taip pat kaip šviesiaplaukis ar pilna- 
padis ir visiškai neprivalėti visiems to rodyti. 

— Jei būtų tiesa, —- atrėmė jis po valandėlės, - dalyvau- 
čiau turnyruose ir panašiai. Bet nedalyvauju. 

— Kodėl? 

Munjosas pažvelgė į tuščią kavos puodelį ir gūžtelėjo. 

— O kam? Reikia turėti noro užsiimti, noro laimėti... — 
Jis pažiūrėjo į juos tarsi abejodamas, ar jie supras, ką jis 
toliau pasakys. — O man nusispjaut, laimiu ar ne. 

— Vadinasi, esate teoretikas, — nusprendė Cezaris, ir jo 
rimtume Chulija įžvelgė slaptą ironiją. 

Munjosas kurį laiką susimąstęs žvelgė į antikvarą tars! 
ieškodamas atsakymo. 

— Gal ir tiesa, - pagaliau tarė. - Todėl ir nemanau, kad 
galėsiu jums kuo padėti. 

Jau kėlėsi, bet jį už rankos sulaikė Chulija. Prisilietimas 
buvo trumpas ir baugštus, kurį vėliau, suraukęs antakius, 
Cezaris taip apibūdino: be galo moteriška, brangioji; panelė 
prašo pagalbos, tačiau taip subtiliai, kad paukštelis išsigan- 
dęs nenuskristų. Net jis, Cezaris, nebūtų sugebėjęs geriau 
padaryti, nebent dar būtų gailiai aiktelėjęs ir viską sugadi- 
nęs. Iš tikrųjų Munjosas žvilgtelėjo žemyn, į Chulijos ran- 
ką, kurią ji jau spėjo atitraukti, ir jo akys nuslydo stalo pa- 
viršiumi prie savo paties plaštakų nevalytais nagais, ramiai 
gulinčių abipus puodelio. 

— Mums reikia jūsų pagalbos, - tyliai tarė Chulija. - La- 
bai svarbu, patikėkite. Labai svarbu man ir mano darbui. 

Šachmatininkas, pakreipęs galvą, pažvelgė į ją, tikriau — 
į jos smakrą, tarsi bijodamas, kad jei pasižiūrės tiesiai į akis, 
kuo nors nenoromis įsipareigos. 

— Nemanau, kad man būtų įdomu, - pagaliau atsakė. 

Chulija užsikvempė ant stalo. 

— Galvokite apie tai kaip apie partiją, kokios dar nesate 
žaidęs. Partiją, kurią šįkart vertėtų laimėti. 

— Nelabai suprantu, kuo ji skirsis nuo kitų. Juk iš esmės 
žaidimas visuomet tas pats. 

Cezaris pradėjo netekti kantrybės. 

— Prisipažįstu, bičiuli, —- išsidavė susierzinęs tuo, kaip 
sukinėjo topazo žiedą ant dešinės rankos, - kad niekaip ne- 
sugebu suprasti jūsų keisto abejingumo... Kurių galų tada 
apskritai žaidžiate šachmatais? 

Munjosas pagalvojo. Paskui jo žvilgsnis vėl nuslydo sta- 
lo paviršiumi, tačiau šį kartą nesustojo prie Cezario smak- 
ro, 0 susidūrė su akimis. 

— Galbūt dėl tos pačios priežasties, - ramiai atsakė jis, — 
dėl kurios jūs esate homoseksualistas. 

Atrodė, kad juos tarsi ledinis vėjas perliejo. Čhulija pas- 
kubomis užsidegė cigaretę, pritrenkta netaktiškos pastabos, 
kurią Munjosas ištarė visiškai ramiai ir be jokio priešišku- 
mo. Net atvirkščiai, šachmatininkas žiūrėjo į Cezarį su tam 
tikru mandagiu dėmesingumu, tarsi paprasto pokalbio me- 
tu laukdamas pašnekovo garbingo atsakymo. Tame žvilgs- 
nyje nėra jokio pykčio, pastebėjo Chulija, veikiau kažkoks 
naivumas - kaip turisto, kuris su užsieniečio nenuovokumu 
pats to nesuprasdamas nusižengia vietos papročiams. 

Cezaris tik šiek tiek palinko į Munjosą smalsiai žiūrėda- 
mas ir su linksma šypsenėle plonose išbalusiose lūpose. 

— Bičiuli, — švelniai tarė, — iš jūsų tono ir išraiškos su- 
pratau, kad nesate nusistatęs prieš tai, jog jūsų nuolankus 
tarnas gimęs toks ar kitoks... Lygiai taip pat, įsivaizduoju, 
nebuvote nusistatęs prieš baltųjų karalių arba prieš žaidėją, 
su kuriuo žaidėte klube. Tiesa? 

— Maždaug. 

Antikvaras atsisuko į Chuliją. 

— Matai, Princese? Viskas gerai, nėra reikalo nerimau- 
ti... Šis mielas žmogus tik norėjo pasakyti, jog žaidžia šach- 
matais todėl, kad šachmatai yra jo prigimtis. - Cezario šyp- 
sena pasidarė dar platesnė ir malonesnė. - Tai susiję su klau- 
simais, kombinacijomis, iliuzijomis. Be viso to kas būtų 
proziškas šachas ir matas? - Jis atsišliejo žvelgdamas Mun- 
josui į akis, kurios abejingai žvelgė į jį. Atvertęs delnus, 
tarsi kviesdamas Chuliją ir šachmatininką įsitikinti jo Žo- 
džių tikrumu, pasakė: — Ogi štai kas — niekas. Ar ne tiesa, 
bičiuli? Tai būtų tik liūdnas taškas, priverstinis grįžimas į 
realybę. —- Suraukęs nosį, jis užbaigė: — Grįžimas į gyveni- 
mą, kasdienybės rutiną. 

— Labai įdomu, — užvertė akis šachmatininkas, tarsi 
stengdamasis nusišypsoti, nors šypsena jo lūpų nepasiekė.- 
Taip berods ir yra. Tačiau niekuomet negirdėjau, kad kas 
nors būtų tai išreiškęs žodžiais. 

— Man tikra garbė pristatyti jums šią teoriją, - kandžiai 
pasakė Cezaris ir prunkštelėjo. Chulija dėbtelėjo smerkia- 
mu žvilgsniu. 

Šachmatininkas lyg ir šiek tiek sunerimo. 

— Ar jūs taip pat žaidžiate šachmatais? 

Cezaris nusijuokė. Šiandien jis nepakenčiamai teatrališ- 
kas, pamanė Chulija. Kaip kiekvieną sykį, kai atsiduria pa- 
dorioje draugijoje. 

— Žinau, kaip vaikšto figūros - tą žino visi. Tačiau dėl 
šachmatų man nei šilta, nei šalta. - Cezaris pažvelgė į Mun- 
j0są staiga surimtėjusiu žvilgsniu. — Aš žaidžiu kuo kitu, 
mano gerbiamas drauge, — kiekvieną dieną stengiuosi 1š- 
vengti gyvenimo man skelbiamų šachų ir matų, o tai ne vi- 
suomet lengva. - Jis švelniai mostelėjo ranka, aprėpdamas 
juos abu, ir paaiškino: - Ir kaip jūs, mielasis, kaip visi mes 
taip pat Žinau vieną kitą gudrybę, kurių padedamas galiu vis 
judėti pirmyn. 

Munjosas vis dar sumišęs pažvelgė į laukujes duris. Ba- 
ro šviesoje atrodė išvargęs, patamsėję ratilai po akimis, ir 
jos atrodė pasislėpusios dar giliau. Su didelėmis ausimis, 
kyšančiomis virš lietpalčio apykaklės, stambia nosimi ir pra- 
kauliu veidu buvo panašus į liesą negrabų šunį. 

— Gerai, - pareiškė jis. - Einam pažiūrėti to paveikslo. 

Ir štai jie laukia Munjoso nuosprendžio. Iš pradžių jį ka- 
mavęs nepatogumas atsidūrus nepažįstamuose namuose, 
gražios merginos ir keistų polinkių antikvaro kompanijoje 
šalia neaiškaus paveikslo pradėjo nykti, kai jo dėmesys nu- 
krypo į paveiksle pavaizduotą šachmatų partiją. Kelias mi- 
nutes jis stebėjo paveikslą nejudėdamas, tylus, kiek nuo jo 
atsitraukęs ir susidėjęs už nugaros rankas —- visiškai tokia 
pačia poza, pamanė Chulija, kaip stovi žiūrovai, spoksantys 
į šachmatų žaidimą „Kapablankos“ klube. Taip ir buvo. Pra- 
ėjus valandėlei ir niekam nepratarus nė žodžio, jis paprašė 
pieštuko ir popieriaus ir, užsigulęs ant stalo, ėmė žymėtis 

partijos planą, retkarčiais pakeldamas akis ir patikrindamas 
figūrų pozicijas. 

— Kokiame amžiuje buvo nutapytas paveikslas? — pasi- 
teiravo jis. 

Ant popieriaus lapo Munjosas nupaišė languotą lauką, 
vertikaliomis ir horizontaliomis linijomis padalytą į šešias- 
dešimt keturis langelius. 

— Penkiolikto amžiaus pabaigoje, —- atsakė Chulija. 

Munjosas susiraukė. 

— Data labai svarbu. Tuo metu šachmatų taisyklės buvo 
beveik tokios pačios kaip šiandien, tačiau iki tol kai kurios 
figūros galėdavo judėti kitaip... Pavyzdžiui, valdovė galėda- 
vo eiti kryžmai tik per vieną langelį, po to peršokti tris. Ir 
rokiruotė iki viduramžių nebuvo žinoma. - Jis nustojo brai- 
žyti ir prikišo veidą prie paveikslo. - Jei tas, kuris sugalvo- 
JO šią šachmatų partiją, rėmėsi šiuolaikinėmis taisyklėmis, 
galbūt pajėgsime ją išnarplioti. Jei ne, bus sunku. 

— Paveikslas nutapytas dabartinėje Belgijoje, - įsiterpė 
Cezaris. - Apie tūkstantis keturi šimtai septyniasdešim- 
tuosius. 

— Tuomet nemanau, kad bus keblumų. Bent jau ne dėl 
to, kad nesugebėčiau suprasti partijos. 

Chulija atsikėlė nuo stalo, priėjo prie paveikslo ir įsižiū- 
rėjo į šachmatų figūrų pozicijas. 

— Iš kur žinote, jog paskutiniai ėjo juodieji? 

— Akivaizdu. Pakanka užmesti akį į figūrų išsidėstymą. 
Arba į pačius žaidėjus, - tarė Munjosas, parodydamas į Fer- 
dinandą Ostenburgietį. - Šis žaidėjas, esantis kairėje, žai- 
džia juodaisiais. Jis žvelgia į dailininką 1r kartu į mus, atro- 
do ramesnis, gal net kiek išsiblaškęs, tarsi jam labiau rūpė- 
tų Žiūrovai negu šachmatų lenta... — Jis mostelėjo į Rožjė 
de Arasą. - Jo priešininkas, savaime aišku, susikaupęs žiūri 
į ką tik padarytą ėjimą. Matote, koks rimtas jo veidas? — 


Flamandų meistro baveikslas 03 


Munjosas vėl ėmė braižyti. - Yra dar vienas būdas, kuriuo 
galima tai patikrinti. Kaip tik jį čia ir pritaikysime. Jis vadi- 
nasi atgaleigė analizė. 

— Kokia analizė? 

— Atgaleigė. Pradedant konkrečiu figūrų išsidėstymu 
šachmatų lentoje, atsekami visi ėjimai atgal. Įsitikinama, 
kaip pasiekta esama padėtis. Tai tarsi atbulinė šachmatų par- 
tija. Ji Žaidžiama remiantis indukcija: pradedama nuo rezul- 
tato ir keliaujama iki priežasčių. 

— Kaip Šerlokas Holmsas, - aiškiai susidomėjęs tarė Ce- 
zari1s. 

— Panašiai. 

Chulija atsigręžė į Munjosą negalėdama patikėti. Iki tol 
šachmatai jai atrodė viso labo žaidimas, kurio taisyklės kiek 
sudėtingesnės už domino, kuriais žaidžiant reikia labiau su- 
sikaupti ir daugiau galvoti. Bet iš to, kaip Munjosas žvelgė 
į Van Heiso paveikslą, buvo akivaizdu, kad paveikslo erdvė 
trijuose planuose —- veidrodyje, svetainėje ir lange, - fone, 
kur Van Heisas užfiksavo konkrečią akimirką, ta pati erdvė, 
kurioje Chulija svaigo dailininko talento sukurtos optinės 
apgaulės paveikta, Munjosui, nežinančiam beveik nieko apie 
paveikslą, apie su juo susijusias įtartinas aplinkybes, yra 
puikiai pažįstama nepaisant epochos ir veikėjų. Jis atrodė 
kuo laisviausiai judąs šioje erdvėje, tarsi, nekreipdamas dė- 
mesio į visa kita, būtų galėjęs atnaujinti šachmatų figūrų 
judėjimą ir pats įsijungti į žaidimą. Be to, kuo labiau įsižiū- 
rėjo į „Šachmatų partiją“, tuo labiau kratėsi bare iš pradžių 
jį kausčiusio kuklumo, užsispyrimo ir sutrikimo, vėl tapda- 
mas šaltu, savimi pasitikinčiu žaidėju, kokį Chulija išvydo 
pirmą kartą „Kapablankos“ klube. Pasirodo, pakako šach- 
matų lentos, ir šis nekalbus, neryžtingas, abejingas vyriš- 
kis atgavo pasitikėjimą ir stiprybę. 

— Norite pasakyti, kad galima sužaisti visą partiją, nuta- 
pytą paveiksle, atgal iki pat jos pradžios? 

Munjosas ramiai linktelėjo. 

— Nežinau, ar iki pat pradžios... Tačiau manau, kad galė- 
sime atsekti bent keletą ėjimų. - Jis pažvelgė į paveikslą, 
tarsi staiga išvydęs jį visai kitomis akimis, ir kreipėsi į Če- 
zarį. - Turbūt kaip tik to ir norėjo dailininkas. 

— Jūs ir turėtumėte išsiaiškinti, — atsakė antikvaras.- 
Svarbiausia atsakyti į nelemtąjį klausimą: kas nukirto 
žirgą? 

— Baltųjų žirgą, - patikslino Munjosas, - nes ant lentos 
likęs tik vienas, juodųjų. 

— Savaime aišku, - pritarė Cezaris ir su šypsenėle pridū- 
rė: — Mielas Vatsonai. 

Šachmatininkas į sąmojų nekreipė dėmesio - neatrodė, 
kad humoro jausmas būtų jam būdingas. Chulija priėjo prie 
sofos ir atsisėdo prie antikvaro tarsi maža mergytė, kuri su- 
sijaudinusi žiūri spektaklį. Užbaigęs brėžinį, Munjosas pa- 
rodė jį pašnekovams. 

— Štai taip išsidėsčiusios paveiksle nutapytos figūros, — 
paaiškino. 

— Kaip matote, ties kiekvienu langeliu parašiau po skai- 
čių ar raidę, kad lengviau būtų sekti figūras. Žiūrint iš žai- 
dėjo, sėdinčio dešinėje, taško... 

— Rožjė de Araso, - patikslino Chulija. 

— Rožjė de Araso, ar kaip jis ten. Žiūrėdamas į šachmatų 
lentą iš jo taško, stačiuosius langelius pažymėjau skaičiais 
nuo vieno iki aštuonių, o langelius, išsidėsčiusius gulsčiai, 
raidėmis nuo a iki h, — parodė jis pieštuku. — Yra ir kitų, 
sudėtingesnių klasifikavimo būdų, tačiau jums jie turbūt bus 
per sunkūs. 

— Ir kiekvienas simbolis atitinka figūrą? 

— Taip. Tai sutartiniai ženklai, vieni juodi, kiti balti. Apa- 
čioje pažymėjau, ką reiškia kiekvienas: 


S KARALIUS WWW VvaLDOVĖ 
Š. RIKIS (Ž) ŽIRGAS 
Ė BoKšTAS A PĖSTININKAS 


— Dabar, net ir nedaug nusimanant apie šachmatus, ne- 
sunku pasakyti, kad juodųjų karalius yra langelyje a4, o, pa- 
vyzdžiui, langelyje f1 stovi baltųjų rikis... Suprantate? 

— Viskas aišku. 

Munjosas parodė kitus jo nupieštus simbolius. 

— Kol kas kreipėme dėmesį tik į figūras, stovinčias len- 
toje. Tačiau norint suprasti partiją, privalu nepamiršti ir tų, 
kurios jau nuimtos, nukirstos, - tarė Munjosas, žvelgdamas 
į paveikslą. - Kuo vardu žaidėjas, sėdintis iš kairės? 

— Ferdinandas Ostenburgietis. 

— Taigi Ferdinandas Ostenburgietis, žaidžiantis juodai- 
siais, nukirto šias priešininko baltųjų figūras: 

rikį, žirgą ir du pėstininkus. Savo ruožtu Rožjė de Arasas 
nukirto šias varžovo figūras: 


AAAAKĖ 


keturis pėstininkus, bokštą ir rikį, - paaiškino Munjosas ir 
susimąstęs įsistebeilijo į brėžinį. - Šitaip žiūrint, baltųjų žai- 
dėjas lyg ir pranašesnis. Tačiau jei gerai suprantu, esmė ne 
tai — svarbu sužinoti, kas nukirto baltųjų žirgą. Akivaizdu, 
kad viena juodųjų figūrų, tačiau šiuo atveju labai svarbu at- 
kurti kiekvieną ėjimą, pradedant nuo pat pradžios. - Mun- 
josas tarsi atsiprašydamas žvilgtelėjo į Cezarį ir Chuliją. — 
Niekas taip neklaidina, kaip akivaizdus faktas. Ši logikos tai- 
syklė tinka ir šachmatams: kas iš pradžių atrodo savaime 
aišku, vėliau pasirodo esą visai ne tai, kas įvyko ar tuojau 
įvyks... Žodžiu, turime išsiaiškinti, kuri iš juodųjų figūrų, 
esančių ant lentos arba šalia jos, nukirto baltųjų žirgą. 

— Arba kas nužudė riterį, - patikslino Chulija. 

Munjosas atsainiai linktelėjo. 

— Tai jau nebe mano reikalas, panele. 

— Galite vadinti mane Chulija. 

— Kaip jau sakiau, ne mano reikalas, Chulija... - pakarto- 
jo Munjosas, žiūrėdamas į popieriaus lapą su nubraižyta par- 
tijos schema, tarsi ten būtų pasirašęs pokalbio planelį ir stai- 
ga pametęs siūlo galą. - Man atrodo, atsivedėte mane čia 
tam, kad pasakyčiau, kas nukirto žirgą. Jei po to judu pada- 
rysite kokias nors išvadas ar iššifruosite hieroglifą - puiku. 
— Munjosas pažiūrėjo į juos griežčiau, kaip kiekvieną kartą, 
kai paaiškindavo kokį techninį dalyką, tarsi iš savo išmany- 

mo būtų sėmęsis pasididžiavimo. — Tai jūsų rūpestis. O aš 
pašalinis. Viso labo šachmatininkas. 

Cezaris su juo sutiko. 

— Nematau jokios kliūties, - pažvelgė jis į Chuliją. - Jis 
rodo mums ėjimus, 0 mes juos aiškinamės pagal istoriją... 
Komandinis darbas, mieloji. 

Chulija prisidegė cigarete ir išpūtė dūmus. Buvo perne- 
lyg susidomėjusi visa istorija, kad suktų galvą dėl darbo me- 
todo. Uždėjo delną ant Cezario rankos ir pajuto švelnų, rit- 
mingą pulso tvinksėjimą. 

— Kiek reikės laiko partijai atkurti? 

Šachmatininkas pasikasė prastai nuskustą pasmakrę. 

— Sunku pasakyti: gal pusės valandos, gal savaitės... Pri- 
klauso nuo aplinkybių. 

— Nuo kokių? 

— Nuo įvairiausių. Nuo to, kaip sugebėsiu susikaupti. Taip 
pat ir nuo sėkmės. 

— Ar galėtumėte pradėti tuojau pat? 

— Žinoma. Aš jau pradėjau. 

— Tai pirmyn. 

Tačiau tą akimirką suskambo telefonas ir šachmatų par- 
tiją teko atidėti. 


Gerokai vėliau Chulija teigė nujautusi, apie ką eina kal- 
ba, tačiau ir ji pripažino, jog bepigu šnekėti a poste7r107i. Ji 
taipgi pareiškė, jog tą akimirką suvokusi, kaip siaubingai 
viskas susiraizgė. Iš tikrųjų veikiai sužinojo, kad keblumai 
prasidėjo jau gerokai anksčiau ir susipainiojo nebeatitaiso- 
mai, nors didžiausi nemalonumai dar nebuvo išlindę. Būtų 
galima pasakyti net ir tai, kad keblumai prasidėjo tūkstantis 
keturi šimtai šešiasdešimt devintais, kai tasai šaulys, nie- 
kam nežinomas pėstininkas, kurio vardo taip ir neišliko, 
įtempė arbaleto templę ir su medžiotojo kantrybe ėmė ty- 

koti prie Ostenburgo pilies griovio, kol pasirodys vyras, ku- 
rio mirtis pirkta šaulio kišenėje žvangančiais auksiniais. 

Iš pradžių policininkas neatrodė iš pačių nemaloniųjų, tu- 
rint omenyje aplinkybes ir kad jis — policininkas, nors jo 
priklausymas Meno nusikaltimų tyrimo grupei vargiai jį iš- 
skyrė iš kitų tos profesijos darbuotojų. Vienintelis pėdsa- 
kas, kurį paliko profesionalus bendravimas su meno srities 
atstovais, buvo tam tikras mandagumas ištariant „laba die- 
na“ ar „prašom sėstis“ ir įprotis tam tikru būdu užsirišti 
kaklaraištį. Policininkas kalbėjo lėtai ir nuobodžiai, dažnai 
be reikalo linksėdamas. Chulija taip ir neišsiaiškino, ar tai 
profesinis tikas, susijęs su noru įkvėpti žmonėms pasitikė- 
j1mą, ar būdas nuslėpti, jog atsidūrė aklavietėje. Buvo že- 
mas ir stambus, dėvėjo rudos spalvos drabužius ir puikavo- 
si keistais meksikietiško stiliaus ūsais. Vyriausiasis inspek- 
torius Feicho kukliai laikė save meno mėgėju - kolekcionavo 
senovinius peilius. 

Visa tai Chulija sužinojo Prado prospekto nuovados lau- 
kiamajame per kelias minutes, Feicho pasakojant kai kurias 
Alvaro mirties detales. Labai gaila, jog profesorius Ortega 
mirė maudydamasis po dušu: paslydęs vonioje ir prasiskė- 
lęs pakaušį. Nemalonu ir tai, kad lavoną radusi kambarių 
tvarkyti ateinanti moteriškė. Tačiau liūdniausia - ir Feicho 
valandėlę ieškojo tinkamų žodžių, su užuojauta žvelgdamas 
į merginą, tarsi skatindamas ją prisiminti apgailėtiną žŽmo- 
nijos prigimtį, - kad ekspertizė atskleidė negerų dalykų: ne- 
įmanoma tiksliai nustatyti, ar mirtis įvyko dėl atsitiktinu- 
mo, ar dėl įvykdyto nusikaltimo. Kitaip tariant, yra galimy- 
bė - ir inspektorius du sykius pakartojo žodį galimybe, — 
kad kaukolę perskėlė koks nors kietas daiktas, neturintis 
nieko bendra su vonios kraštu. 

— Norite pasakyti, - netikėdama savo ausimis palinko į priekį 
Chulija, - kad kas nors jį galėjo nužudyti besimaudantį? 


Flamandų meistro baveikslas 09 


Policininkas mostelėjo aiškiai stengdamasis nuraminti ją, 
kad neskubėtų daryti išvadų. 

— Aš tik paminėjau tokią tikimybę. Pirminė apžiūra ir 
skrodimas apskritai patvirtina atsitiktinės mirties versiją. 

— Apskritai?.. Apie ką jūs čia kalbate? 

— Apie faktus. Tačiau tam tikros detalės, pavyzdžiui, kau- 
kolės skilimo pobūdis, lavono padėtis... techniniai dalykai, 
kuriais nenoriu jūsų varginti, kelia svarbių klausimų, pa- 
grįstų abejonių. 

— Nesąmonė. 

— Beveik sutinku su jumis, — sukrutėjo meksikietiškieji 
ūsai. —- Tačiau pasitvirtinus toms abejonėms, paaiškėtų vi- 
sai kitoks vaizdas: profesorius Ortega nužudytas smūgiu į 
pakaušį... Paskui žudikas galėjo jį nurengti ir pakišti po du- 
šu, atsukti čiaupus, kad atrodytų, tarsi įvyko nelaimingas 
atsitikimas. Šiuo metu atliekamas dar vienas tyrimas, svars- 
toma galimybė, ar velioniui nesmogta du kartus: pirmu smū- 
giu buvo apsvaigintas, o antru užmuštas. — Policininkas at- 
silošė kėdėje, susidėjo rankas ir ramiai pažvelgė į ją. - Sa- 
vaime aišku, tai tik hipotezė. 

Chulija stebeilijo į pašnekovą, tarsi šis būtų jai iškrėtęs 
storžievišką pokštą. Ji nesugebėjo suvokti to, ką išgirdo, ir 
niekaip nesusiejo Feicho pasakojimo su Alvaru. Be abejo- 
nės, šnabždėjo slaptas vidinis balsas, įvyko klaida, jie su- 
painiojo popierius ir greičiausiai kalba apie visai kitą asme- 
nį. Neįmanoma įsivaizduoti, kad jai gerai pažįstamas Alva- 
ras nuogas nužudytas smūgiu į pakaušį tarsi koks triušis ir 
paliktas gulėti atmerktomis akimis po ledinio vandens sro- 
ve. Kvailystė, nesąmonė. 

— Na, sakykime, kad mirtis buvo ne atsitiktinė, - tarė ji 
pagalvojusi. — Kas galėjo turėti priežastį jam nužudyti? 

— Kaip sakoma filmuose, labai geras klausimas... — Poli- 
cininkas šyptelėjo atsargia profesionalo šypsena. - Jei leisi- 

te būti atviram, neturiu nė menkiausio supratimo. - Jis trum- 
pai patylėjo nutaisydamas miną, kad atverčia kortas. - Iš 
tikrųjų tikiuosi jūsų pagalbos išaiškinant, kas įvyko. 

— Mano? | 

Inspektorius lėtai nužvelgė Chuliją nuo galvos iki kojų. 
Jis jau nebesielgė maloniai, ir veide atsispindėjo tam tikras 
stačiokiškas išskaičiavimas, tarsi būtų siekęs neaiškaus su- 
sitarimo. 

— Jūs su mirusiuoju turėjote tam tikrų santykių... At- 
leiskite, mano darbas nėra malonus. — Sprendžiant iš pa- 
tenkintos šypsenėlės po ūsais, neatrodė, jog tas darbas toks 
jau nemalonus. Pareigūnas įkišo ranką į kišenę ir ištraukė 
iš jos degtukų dėžutę, ant kurios buvo užrašytas garsaus 
keturių žvaigždučių restorano pavadinimas. Pabrėžtinai ga- 
lantišku judesiu pridegė Chulijai cigaretę, kurią ji ką tik įsi- 
kando, ir patikslino: — Noriu pasakyti, kad tarp jūsų buvo, 
hm, romanas. Teisingai? 

— Teisingai, - išpūtė dūmą Chulija ir prisimerkė susidro- 
vėjusi ir įtūžusi. Policininkas ką tik pasakė „romanas“, taip 
paprastai apibendrindamas gyvenimo dalį, kurios randai iki 
šiol tvilksi. Akivaizdu, pamanė ji, kad šis storas vulgarus 
tipas juokingais ūsais mintyse ją įvertina. Aukos draugužė 
visai nieko, pasakos vakare savo kolegoms alaus bare. Suti- 
kau ir pats padaryti jai paslaugą. 

Tačiau dar labiau ją neramino kitos aplinkybės. Alvaras 
negyvas. Galbūt nužudytas. Ar absurdiška, ar ne, bet ji po- 
licijos nuovadoje ir jai iškilo daugybė mįslių. O nesuprasti 
kai kurių dalykų gali būti pavojinga. 

Visas kūnas buvo įsitempęs, susikaupęs ir pasiruošęs gin- 
tis. Pažvelgė į Feicho — šis jau nebeatrodė supratingas ar 
geraširdiškas. Viskas priklauso nuo taktikos, tarė ji sau. 
Stengdamasi nesijaudinti, nusprendė, kad inspektorius ne- 
turi jokios priežasties, dėl kurios turėtų elgtis dėmesingai. 

Juk jis — viso labo policininkas, nesupratingas ir stačiokas 
kaip bet kuris kitas, tokia jo profesija. Ir ji jo akyse yra ve- 
lionio buvusi draugužė, pamanė Chulija, mėgindama įsivaiz- 
duoti padėtį pašnekovo akimis. Ji —- vienintelis siūlo galas, 
už kurio jis gali nusitverti. 

— Tai jau sena istorija, — tarė ji, nukratydama pelenus į 
peleninę, Feicho laikomą ant rašomojo stalo, bet nepriekaiš- 
tingai švarią ir pilną sąvaržėlių. - Daugiau kaip prieš metus 
nustojome susitikinėti... Tikriausiai žinote. 

Inspektorius alkūnėmis atsirėmė į stalą ir palinko prie jos. 

— Taip, — atsakė kone suokalbiškai, tarsi norėdamas pa- 
rodyti, jog jie — seni pažįstami ir kad jis visiškai esąs jos 
pusėje. Paskui nusišypsojo. — Tačiau kalbėjotės su juo vos 
prieš tris dienas, - pasakė lyg paslaptį, kurią pasiryžęs šven- 
tai saugoti. 

Chulija nuslėpė nuostabą ir tik pasižiūrėjo į policininką 
lyg išgirdusi didžiausią kvailystę. Aišku, kad Feicho išsi- 
klausinėjo fakultete: jam galėjo papasakoti bet kuri sekre- 
torė ar durininkas. Tačiau jai nebuvo reikalo to slėpti. 

— Buvau nuėjusi pas jį paprašyti pagalbos dėl paveikslo, 
kurį restauruoju. - Ji nustebo, kad policininkas nieko neuž- 
sirašinėja, bet galbūt tokia taktika. - Beveik valandą kalbė- 
Jomės jo kabinete, ką jūs tikriausiai žinote. Susitarėme su- 
sitikti kitą dieną, tačiau nebeteko jo išvysti. 

Feicho tarp pirštų sukinėjo degtukų dėžutę. 

— Apie ką kalbėjotės, drįstu paklausti? Galite neatsakyti, 
jei klausimas atrodo per daug... hm, asmeniškas. Užtikri- 
nu, kad paprasčiausiai tokia tvarka. 

Chulija tylėdama pažvelgė į jį, užsitraukė cigaretę ir lė- 
tai papurtė galvą. 

— Jūs mane laikote visiška kvaile. 

Policininkas prisimerkė ir šiek tiek pasitempė kėdėje. 

— Atleiskite, nesuprantu, apie ką kalbate... 

— Tuoj pasakysiu, apie ką. — Chulija įtūžusi užgesino ci- 
garetę į krūvelę sąvaržėlių, nors policininkas pasibaisėjęs 
spoksojo į jos veiksmus. — Nėra jokios priežasties, dėl ku- 
rios nenorėčiau atsakyti į jūsų klausimus. Tačiau pirma pa- 
prašysiu paaiškinti, ar Alvaras vonioje pats paslydo, ar ne. 

— Iš tikrųjų, - kiek sutrikęs atsakė Feicho, - neturiu tiks- 
lių duomenų. 

— Tuomet šis pokalbis nereikalingas. Jei jūs manote, jog 
jo mirtis kažkuo įtartina, ir bandote iš manęs ką nors išpeš- 
ti, noriu tučtuojau sužinoti, ar mane kvočiate kaip įtariamą- 
ją... Mat jei taip, arba tučtuojau išeinu iš nuovados, arba 
išsikviečiu advokatą. 

Policininkas ramindamas pakėlė rankas. 

— Šitai būtų per anksti. - Kreivai šypsodamasis pasimuis- 
tė kėdėje, tarsi vėl ieškodamas tinkamų žodžių. — Oficiali 
versija kol kas tokia, kad profesorius Ortega mirė dėl nelai- 
mingo atsitikimo. 

— O jei jūsų nuostabieji patologai nuspręs priešingai? 

— Tokiu atveju... — Feicho neaiškiai mostelėjo ranka. — 
Jūsų niekas neįtars labiau nei bet kurio kito asmens, pažįs- 
tamo su mirusiuoju. Įsivaizduokite, koks galėtų būti įtaria- 
mųjų sąrašas... 

— Čia šuo ir pakastas. Neįsivaizduoju, kas galėjo norėti 
Alvaro mirties. 

— Na, jūs taip manote. O aš žiūriu kitaip: susikirtę stu- 
dentai, pavydūs bendradarbiai, pamestos meilužės, įsiutę vy- 
rai... — vardijo policininkas, skaičiuodamas vienos rankos 
pirštus, bet pirštų tuoj pritrūko. — Ne. Matote, - ir turėtu- 
mete tai pripažinti, —- kad jūsų liudijimas yra labai svarbus. 

— Kodėl gi? Ar priskiriate mane pamestų meilužių kate- 
gorijai? 

— To tvirtinti nesiimčiau, panele. Tačiau jūs kalbėjotės 
vos kelios valandos prieš tai, kai jis prasiskėlė kaukolę... 
Ar kai jam ją kažkas praskėlė. 

— Valandas? — šį kartą rimtai sunerimo Chulija. - Tai ka- 
da jis mirė? 

— Prieš tris dienas. Trečiadienį, tarp antros valandos die- 
nos ir dvyliktos nakties. 

— Neįmanoma. Kažkokia klaida. 

— Klaida? — persimainė inspektoriaus veidas. Dabar jis 
žiūrėjo į Chuliją su atviru nepasitikėjimu. - Negali būti jo- 
kios klaidos - tokia ekspertų išvada. 

— Negali būti. Suklysta dvidešimt keturiomis valandomis. 

— Kodėl taip manote? 

— Todėl, kad ketvirtadienį po pietų, kitą dieną po mano 
pokalbio su Alvaru, jis man išsiuntė tam tikrus mano papra- 
šytus dokumentus. 

— Kokius dokumentus? 

— Apie paveikslo, prie kurio šiuo metu dirbu, istoriją. 

— Ar juos gavote paštu? 

— Ne, tą patį vakarą atnešė pasiuntinys. 

— Ar pamenate, iš kokios agentūros? 

— Taip. Iš „Urbexpress“. Pasiuntinys atėjo ketvirtadienį 
apie aštuntą valandą vakaro... Kaip jūs paaiškintumėte? 

Policininkas skeptiškai prunkštelėjo iš po ūsų. 

— Niekaip. Ketvirtadienį vakare buvo praėjusios dvide- 
šimt keturios valandos nuo Alvaro Ortegos mirties, tad jis 
šio pasiuntinio atsiųsti negalėjo. Kas nors... - stabtelėjo Fei- 
cho, kad Chulija spėtų suvokti jo mintį, — ... kas nors tai 
padarė vietoj jo. 

— Kas nors? Kaip kas nors? 

— Tas, kas jį nužudė, jei iš tikrųjų buvo nužudytas. Po- 
tencialus žmogžudys. Arba žmogžudė, - pabrėžė galūnę po- 
licininkas, smalsiai žvelgdamas į Chuliją. - Nežinau, kodėl 
visuomet iš pat pradžių nusikaltimą primetame vyriškajai 
giminei... — Staiga jam šovė mintis. —- Ar prie dokumentų, 
anot jūsų, atsiųstų Alvaro Ortegos, buvo pridėtas koks laiš- 
kas ar raštelis? 

— Vien tik dokumentai. Tačiau logiška manyti, kad juos 
atsiuntė kaip tik jis... Esu tikra, įsivėlė kažkokia klaida. 

— Nėra jokios klaidos. Alvaras mirė trečiadienį, o jūs do- 
kumentus gavote ketvirtadienį. Nebent agentūra susivėli- 
no pristatyti... 

— Ne. Dėl to nė kiek neabejoju. Buvo užrašyta tos pačios 
dienos data. 

— Ar kas nors buvo su jumis tą vakarą? Noriu pasakyti, 
koks nors liudininkas. 

— Du: Menču Roč ir Cezaris Ortisas de Posasas. 

Policininkas įsistebeilijo su nuoširdžia nuostaba. 

— Ponas Cezaris? Antikvaras iš Prado gatvės? 

— Tas pats. Jūs jį pažįstate? 

Feicho padvejojęs linktelėjo. Pažinojęs, prisipažino. Darbo 
reikalais. Tačiau nežinojęs, jog juodu draugai. 

— Dabar žinote. 

— Tikrai taip. 

Policininkas pabarbeno į stalą rašikliu. Atrodė staiga su- 
trikęs ir tam turėjo priežasčių. Kaip Chulija kitą dieną suži- 
nojo iš paties Cezario lūpų, vyriausiasis inspektorius Kasi- 
miras Feicho — toli gražu ne pavyzdingas pareigūnas. Jo ry- 
šiai su meno ir antikvarinių vertybių pasauliu kiekvieno 
menesio pabaigoje suteikia jam galimybę prisidurti prie po- 
licininko atlyginimo. Kartais, kai policija atgaudavo partiją 
pavogtų vertybių, kai kurios pradingdavo pro užpakalines 
duris. Tam reikalingas koks nors patikimas tarpininkas, ku- 
ris taip pat gauna dalį pelno. Ir kai pasaulis toks mažas, vie- 
nas tokių tarpininkų buvo Cezaris. 

— Vis dėlto, - tarė Chulija, tuo metu dar nieko nežinoju- 
si apie Feicho darbelius, — manau, kad tie du liudininkai 
man niekuo nepadeda. Juk dokumentus pasiųsti galėjau ir 
pati sau. 

Feicho nebyliai linktelėjo, nors dabar jo žvilgsnis buvo 
budresnis ir rodė didesnę pagarbą, kurią, kaip vėliau supra- 
to Chulija, įkvėpė grynai praktiniai sumetimai. 

— Iš tikrųjų, — pagaliau tarė jis, — visas šitas reikalas 1a- 
bai keistas. 

Chulija žvelgė į tolį. Jos manymu, visa tai jau nebe keis- 
ta, o tiesiog šiurpu. 

— Štai ko nesuprantu: kam galėjo rūpėti, kad mane pa- 
siektų šitie dokumentai? 

Feicho, vėl prikandęs lūpą, iš stalčiaus išsitraukė užrašų 
knygelę. Policininko ūsai iš susirūpinimo nukaro, kai šis 
ėmėsi aiškintis gerąsias ir blogąsias padėties puses. Buvo 
aiškiai matyti, jog jis visiškai nesidžiaugia papuolęs į šią ke- 
belionę. 

— Tai, - sumurmėjo jis, nenoromis užsirašydamas į savo 
užrašų knygelę pirmas pastabas, - yra dar vienas labai ge- 
ras klausimas. 


Ji stabtelėjo pajutusi, kaip duris saugantis uniformuotas 
policininkas smalsiai ją stebi. Už medžių kitoje prospekto 
pusėje neoklasikinis Prado muziejaus fasadas buvo apšvies- 
tas galingais prožektoriais, paslėptais šalia esančiame par- 
ke, tarp suolų, statulų ir fontanų. Lynojo, ir ant drėgno as- 
falto atsispindėjo automobilių žibintai ir ryškiai žalios, gel- 
tonos ir raudonos šviesoforo šviesos. 

Chulija pasistatė odinės striukės apykaklę ir patraukė 
šaligatviu klausydamasi savo žingsnių aido tuščiuose kie- 
muose. Mašinų pravažiuodavo nedaug, ir tik retkarčiais iš 
už nugaros ją apšviesdavo žibintai, nuo jų priešais kojas nu- 
tįsdavo ilgas ir plonas jos šešėlis, paskui jis, trumpesnis ir 
trūkčiojantis, pasitraukdavo į šoną. Variklio burzgesys vis 
garsėdavo, kol pagaliau automobilis ją pralenkdavo priplo- 

damas šešėlį prie sienos ir, pavirtęs dviem raudonais taš- 
kais kartu su dvyniais jų atšvaitais ant šlapio asfalto, nutol- 
davo gatve. 

Ji sustojo priešais šviesoforą. Laukdama žalios šviesos, 
akimis naktyje ėmė ieškoti daugiau žalių spalvų ir atrado 
greitai pralekiančiuose taksi ženkluose, prospekto tolumo- 
je mirksinčiuose šviesoforuose ir tolumoje stūksančio stik- 
linio dangoraižio mėlynuose, žaliuose ir geltonuose neonuo- 
se ant stogo; langai viršutiniame aukšte dar švietė: šią vė- 
lyvą valandą kažkas dar dirbo arba valė patalpas. Užsidegė 
žalia šviesa, Chulija perėjo ir ėmė ieškoti raudonų spalvų, 
kurių naktiniame didmiestyje pasitaiko dažniau. Tačiau 
žvilgsnį patraukė melsvas policijos automobilio signalinis 
žibintas — nebylus reginys, nes iš taip toli sirenos nesigir- 
dėjo. Raudoni žibintai, žalia šviesoforo šviesa, mėlynas ne- 
onas... Šios spalvų gamos užtektų, pamanė mergina, norint 
perkelti šį keistą peizažą ant drobės ir nutapyti paveikslą, 
kurio pavadinimas būtų ironiškas: „Noktiurnas“. Paveikslą 
būtų galima pakabinti Roč galerijoje, nors Menču, savaime 
aišku, pavadinimą reikėtų paaiškinti. Jame viskas būtų tam- 
sių tonų: juoda naktis, juodi šešėliai, juoda baimė, juoda vie- 
natvė. 

Ar ji tikrai bijo? Kitomis aplinkybėmis, malonioje drau- 
gijoje, patogiame, šiltame kambaryje priešais židinį su vy- 
no buteliu šis klausimas būtų tapęs tinkama filosofinės dis- 
kusijos tema. Baimė, kaip reakcija į netikėtumą, kaip su- 
krečiantis suvokimas tikrovės, kuri egzistuoja jau seniai, 
nors atsiskleidė tik šią akimirką. Baimė, sudaužanti neži- 
nojimą ar nutraukianti palaimos būseną. Baimė, kaip sunki 
nuodėmė. 

Tačiau dabar, žingsniuodama tarp nakties spalvų, Chulija 
negalėjo galvoti apie savo jausmus, kaip apie filosofinį klau- 
simą. Be abejo, jai yra tekę patirti baimę, kad ir mažesnę. 

Spidometro rodyklei peržengus protingas ribas, regint, kaip 
kairėje ir dešinėje lekia gamtovaizdis, o kelio juostas ski- 
rianti punktyrinė linija švysčioja tarsi trasuojančiosios kul- 
kos, dingstančios viską ryjančio automobilio pilve. Arba tuš- 
tumos ir bedugnės mėlynos gelmės pojūtis, apimantis nė- 
rus nuo laivo denio į gilią jūrą, kai nuoga oda siūbteli vanduo 
1r Žinai, jog kojos labai toli nuo tvirtos žemės. Yra patyrusi 
1r kitokių, neaiškesnių baimių, kurios apima sapnuojant, 1š- 
provokuodamos dvikovą tarp vaizduotės ir proto; tačiau joms 
nubaidyti kone visuomet pakanka valios ar tiesiog atmerkti 
vokus ir išvysti pažįstamus miegamojo šešėlius, ir jos tam- 
pa arba prisiminimu, arba užmarštimi. 

Tačiau naujoji Chulijos baimė buvo kitokia. Nauja, nepa- 
žįstama, neįprasta, paliesta Blogio didžiąja „b“ raide šešė- 
lio, Blogio, kuris yra skausmo ir kančios šaltinis. Šis Blogis 
sugebėjo atsukti vandens čiaupą virš nužudytojo vyriškio 
veido. Blogis, kurį nutapyti galima tik juodos nakties, juodų 
šešėlių ir juodos vienatvės spalvomis. Blogis 17 Baimė, abu 
didžiąja „b“ raide. Ir Žmogžudystė - didžiąja „Žž“. 

Žmogžudystė. Kol kas dar tik hipotezė, tarė pati sau, ste- 
bėdama savo šešėlį ant grindinio. Pasitaiko, kad žmonės pa- 
slysta vonioje, nusirita nuo laiptų, iššoka per raudoną švie- 
są ir miršta. Patologai ir policininkai kartais perdeda, tokia 
jų profesijos rizika. Visa tai gali būti tiesa. Tačiau kažkas 
atsiuntė jai Alvaro paruoštus dokumentus, kai pats buvo mi- 
ręs jau prieš dvidešimt keturias valandas. Ir tai ne hipote- 
zė: dokumentai guli jos namuose. Tikrų tikriausi. 

Ji sudrebėjo ir grįžtelėjo patikrinti, ar kas nors neseka. 
Ir nors iš tikrųjų nieko nesitikėjo, pamatė žmogų. Ar jis ją 
seka, ar ne, buvo sunku pasakyti. Tačiau siluetas žingsnia- 
vo už kokių penkiasdešimties metrų, retkarčiais patekda- 
mas į šviesos tarpus, šviesos, sklindančios nuo muziejaus 
fasado ir krentančios pro medžių lapus. 

Chulija ėjo žvelgdama tiesiai į priekį. Kiekvienas rau- 
menėlis virpėjo noru bėgti, kaip tuomet, kai buvo maža mer- 
gaitė 1r, prieš užlėkdama laiptais ir paskambindama į duris, 
bėgte perbėgdavo tamsų namų kiemą. Tačiau neleido logiš- 
kas protas, įpratęs prie normalios kasdienybės. Pasileisti 
bėgte vien todėl, kad už penkiasdešimties metrų kažkas ei- 
na paskui tave, būtų ne tik neprotinga, bet tiesiog juokinga. 
Kita vertus, mąstė ji toliau, žingsniuoti kuo ramiausiai men- 
kai apšviesta gatve, kai už nugaros galbūt sliūkina poten- 
cialus žudikas, irgi ne tik neprotinga, bet tiesiog savižudiš- 
ka. Valandėlę galvoje virė kova tarp šių dviejų galimybių, ir 
ji nustūmė baimę — Chulija nusprendė, kad kalta jaudrinta 
vaizduotė. Giliau atsikvėpė, akies krašteliu žvilgtelėjo at- 
gal šaipydamasi iš savęs ir pastebėjo, kad atstumas tarp jos 
17 nepažįstamojo sumažėjo keliais metrais. Tuomet vėl išsi- 
gando. Gal Alvarą tikrai nužudė ir pats žudikas vėliau jai 
atsiuntė paveikslo aprašą. Tarp „Šachmatų partijos“, Alva- 
ro, Chulijos ir galimo žudiko atsirado ryšys. Na, ir įklimpai, 
tarė sau Chulija, jau nebemokėdama pasijuokti iš savo neri- 
mo. Apsižvalgė aplinkui ieškodama, į ką galėtų kreiptis pa- 
galbos ar tiesiog įsikabinti į ranką ir maldauti, kad ją kur 
nors nuvestų. Taip pat pagalvojo, ar nevertėtų grįžti į nuo- 
vadą, tačiau nėra kaip: kelyje atgal nepažįstamasis. Gal pa- 
siimti taksi. Tačiau aplinkui nė vienos žalios švieselės - ža- 
lios vilties spalvos. Tuomet ji pajuto, kaip išdžiūvo burna, 
liežuvis limpa prie gomurio. Nurimk, tarė sau, nurimk, kvai- 
le, antraip tikrai pakliūsi į bėdą. Ir ji šiaip taip susitvardė — 
bent tiek, kad nepradėtų bėgti. 


Trimito dejonė, skausminga, vieniša. Apytamsiame kam- 
baryje, apšviestame tik ant grindų stovinčio nedidelio švies- 
tuvo, nukreipto tiesiai į paveikslą, groja Mailso Deiviso 
plokštelė. Tiksi laikrodis, ir švytuoklei kaskart pasiekus to- 

limiausią tašką dešinėje, ant sienos švysteli blausus meta- 
linis atspindys. Ant kilimo šalia sofos guli rūkstanti peleni- 
nė ir stovi stiklinė, kurioje tebėra šlakelis degtinės su ledu. 
Ant sofos, surietusi kojas ir apkabinusi jas rankomis, sėdi 
Chulija. Jos akys išsiplėtusiais vyzdžiais įsmeigtos į paveiks- 
lą, nors iš tikrųjų jo nemato įsistebeilijusios kažkur gilu- 
mon, tarp paveikslo paviršiaus ir jo fone pavaizduoto peiza- 
žo, pusiaukelėje tarp abiejų šachmatininkų ir prie lango sė- 
dinčios damos. 

Chulija nežinojo, kiek laiko šitaip sėdi jausdama, kaip 
smegenis švelniai glosto muzika ir degtinės garai, kokios 
šiltos po rankomis nuogos kojos. Retkarčiais šešėlius suju- 
dindavo skardesnis trimito garsas, ir ji lėtai į taktą palin- 
guodavo galvą. Ak, trimite, mano meile. Šią naktį vieninte- 
lis palaikai man draugiją, gailus, nostalgiškas, kaip ir liūde- 
sys, užtvindęs man sielą. Muzikos garsai sklido tamsiu 
kambariu įsiverždami ir į kitą, apšviestą kambarį, kur du 
žaidėjai toliau žaidė tą pačią partiją, paskui išslydo pro Chu- 
lijos kambario langą, atvertą Žibintų šviesai, užliejusiai gat- 
vę apačioje. Kur kas nors gal stovi medžio ar vartų šešėlyje 
žvelgdamas aukštyn, klausydamasis muzikos, sklindančios 
pro tą kitą langą, nutapytąjį paveiksle, atsiveriantį į švelniai 
žalių ir ochros atspalvių peizažą, kuriame, teptelėta plony- 
čiu teptuku, pilkuoja mažutė tolimos varpinės smailė. 


b Juodyjų 


valdovės mįslė 


Dabar jau buvo aišku, kad jie įžengė į už- 
keiktą kraštą, tačiau niekas nežinojo ko- 
vos taisyklių. 


G. Kasbarov 


J. stiklinės vitrinos, visiškai 
nekrutėdami ir pagarbiai tylėdami, Oktavijus, Lusinda ir Ska- 
ramučas žiūrėjo į juos savo dažytomis porceliano akimis. 
Pro vitražą įspindusi spalvotais rombais lūžtanti šviesa nu- 
margino Cezario aksominį švarką arlekino kostiumo raštais. 
Chulija niekuomet nebuvo mačiusi savo draugo tokio tylaus 
1r nekalbaus, panašaus į vieną tų bronzinių, molinių ar mar- 
murinių statulų, išsimėčiusių tarp paveikslų, stiklinių su- 
venyrų ir gobelenų jo antikvarinėje parduotuvėje. Jie abu, 
Cezaris 1r Chulija, tarsi priklausė kambario interjerui, ku- 
ris labiau tiko keistam, margam baroko farsui negu tikro- 
vei, kurioje jie praleido kone visą gyvenimą. Cezaris šian- 
dien atrodė ypač didingai: pasirišęs vyšninę šilko kaklaskarę, 
o tarp pirštų dramblio kaulo kandiklis; apšviestas margų vit- 
ražo šviesų, sėdėjo klasikine, kone Gėtės poza: užsikėlęs 
koją ant kojos, nerūpestingai užmetęs vieną ranką ant ant- 
rosios, kuria laikė kandiklį. Jo šilkinius baltus plaukus vit- 
ražas nudažė auksine, raudona ir mėlyna spalvomis. Chulija 
vilkėjo juodą palaidinukę nėrinių apykakle, ir jos venecijie- 
tiškas profilis bolavo dideliame veidrodyje, atsispindėdamas 
tarp raudonmedžio baldų, perlamutrinių dėžučių, gobelenų 
1r audeklo ritinių, raitytų kolonų, laikančių sutrūkinėjusias 

gotikines figūras, o šalimais buvo liūdnas nugalėto bronzi- 
nio gladiatoriaus veidas; nuogas vyras gulėjo prie savo gin- 
klų ir pasirėmęs alkūne laukė nematomo visagalio valdovo 
sprendimo: žūti ar būti. 

— Bijau, —- prisipažino mergina, ir Cezaris mostelėjo už- 
jaučiamai ir bejėgiškai. Auksinėje šviesoje pakibusi ranka 
išreiškė didžiadvasį, tačiau bergždžią atsidavimą ir meilę, 
žinančią savo ribas; taip išraiškingai ir galantiškai būtų ga- 
lėjęs pamoti aštuoniolikto amžiaus riteris savo garbinamai 
damai, jiems abiem riedant mirtininkų vežimu ir gatvės ga- 
le išvydus giljotinos šešėlį. 

— Ar kartais neperdedi, brangioji? O gal per anksti darai 
išvadas. Juk niekas dar neįrodė, kad Alvaras nepaslydo vo- 
nioje pats. 

— O dokumentai? 

— Prisipažįstu, šito negaliu niekaip paaiškinti. 

Chulija pakreipė galvą, ir plaukai nuslydo per petį. Gal- 
voje lėkė neramūs vaizdiniai. 

— Šį rytą atsikėlusi meldžiausi, kad visa būtų tik siaubin- 
gas nesusipratimas... 

— (Gal taip ir yra, —- tarė antikvaras. - Kiek man žinoma, 
policininkas ir patologai garbingi ir neklystantys būna tik 
filmuose. Nors, atrodo, jau ir filmuose nebe. 

Jis nenoromis rūgščiai nusiviepė. CČhulija žvelgė į jį ne- 
labai jo klausydamasi. 

— Alvaras nužudytas... Ar gali patikėti? 

— Nesikankink, Princese. Tai tik tempte pritempta poli- 
cijos versija... Kita vertus, nereikia tiek apie jį galvoti. Vis- 
kas baigta, jo nebėra. Jo tavo gyvenime seniai nebebuvo. 

— Tačiau ne šitaip. 

— Ar šitaip, ar kitaip, nebėra, ir baigta. 

— Siaubinga. 

— Taip. Tačiau nuolat apie tai galvodama nieko nepakeisi. 


112 Arturo Pėrez-Reverte 


— Ne? Alvaras mirė, policija mane apklausia. Atrodo, kad 
mane seka kažkas, ką labai domina mano darbas prie „Šach- 
matų partijos“... O tu stebiesi, kad aš vis apie tai galvoju. 
Ką daugiau galėčiau daryti? 

— Labai paprasta, brangioji. Jei tau taip negera, gali tie- 
siog grąžinti paveikslą Menču. Jei manai, kad Alvaro mirtis 
nėra atsitiktinumas, išvažiuok pakeliauti. Galėtume praleisti 
dvi ar tris savaites Paryžiuje — turiu ten daugybę reikalų... 
Svarbiausia išnykti, kol viskas bus baigta. 

— Bet kas čia vyksta? 

— Nežinau, tai blogiausia. Mes nieko nežinome. Alvaro 
istorija manęs per daug nejaudintų, jei ne tie dokumentai... 
— Droviai šyptelėjęs, pažvelgė į ją. —- Ir prisipažinsiu, kad 
jaudina, nes nesu didvyris. Gali būti, katras nors iš mūsų, 
pats to neįtardamas, atidarė Pandoros skrynią... 

— Paveikslas, - sudrebėjo Chulija. - Slaptas užrašas. 

— Be abejo. Atrodo, viskas prasidėjo nuo to. 

Ji atsisuko į savo atvaizdą veidrodyje 1r ilgai, įdėmiai Žiū- 
rėjo tarsi nepažindama merginos juodais plaukais, tyliai ste- 
binčios ją didelėmis tamsiomis akimis, po kuriomis išbalu- 
sioje odoje tamsavo nemigos ratilai. 

— Gal jie nori ir mane nužudyti, CČezari. 

Antikvaro pirštai suspaudė dramblio kaulo kandiklį. 

— Tik per mano lavoną, - pareiškė jis, ir jo išdailinta dvi- 
prasmiška išvaizda padvelkė agresyviu ryžtu, o balsas pa- 
aštrėjo primindamas moterišką. —- Galbūt aš mirtinai bijau, 
tačiau jei tik galėsiu sutrukdyti, tavęs niekas nenuskriaus. 

Chulija tik švelniai nusišypsojo. 

— Bet ką turėtume daryti? — patylėjusi paklausė ji. 

Cezaris palenkė galvą, rimtai svarstydamas klausimą. 

— Man atrodo, kol kas nereikia nieko daryti... Juk dar 
nežinome, ar Alvaras tikrai nužudytas. 

— O dokumentai? 

— Esu įsitikinęs, jog kas nors kur nors žino atsakymą į šį 
klausimą. Svarbiausia, regis, išsiaiškinti, ar tas, kurio pa- 
stangomis tave pasiekė dokumentai, atsakingas ir už Alva- 
ro mirtį, ar šie du įvykiai niekuo nesusiję. 

— O jei pasitvirtins blogiausi įtarimai? 

Cezaris prieš atsakydamas patylėjo. 

- Tokiu atveju matau tik dvi išeitis. Jos klasikinės, Prin- 
cese: sprukti arba Žiūrėti, kas bus. Jei dilemą tektų spręsti 
man, balsuočiau už sprukimą, tačiau nesvarbu... Juk žinai, 
kad galiu būti velniškai bailus. 

Ji sunėrė rankas sau ant sprando ir mąsliai pažvelgė į 
antikvarą. 

— Nejaugi iš tikrųjų pabėgtum nelaukęs, kaip viskas 
baigsis? 

— Iš tikrųjų. Juk žinai, kad ir kalakutas iš smalsumo į 
puodą įkrito. 

— Ne to mane mokei, kai buvau maža, pameni?.. Niekuo- 
met neišeik iš kambario nepatikrinusi kiekvieno kampo. 

— Aa... Tačiau tuomet žmonės lyg niekur nieko nepaslys- 
davo voniose. 

— Veidmainis. Širdies gilumoje miršti iš noro sužinoti, 
kas atsitiko. 

Antikvaras priekaištingai susiraukė. 

— Tai, kad šiomis aplinkybėmis vartoji žodį miršta, tik ro- 
do labai prastą skonį. Mažiausiai šiuo metu trokštu mirties, 
nes būdamas senis turiu tiek žavių jaunikaičių senatvės pa- 
guodai. O dar mažiau noriu tavo mirties. 

— O jei nuspręsiu nepasiduoti ir išsiaiškinti, kaip yra su 
šiuo paveikslu? 

Cezaris papūtė lūpas ir žvilgsniu nuklydo tolyn, tarsi ne- 
būtų net pagalvojęs apie tokį variantą. 

— Kam to reikia? Pasakyk nors vieną gerą priežastį. 

— Dėl Alvaro. 

— Niekai. Alvaras jau seniai nieko nereiškė — pakanka- 
mai tave pažįstu, kad suprasčiau. Juo labiau kad, kaip man 
papasakojai, jis nebuvo su tavim visai sąžiningas. 

— Tuomet dėl savęs, - ryžtingai sukryžiavo rankas Chu- 
lija. — Juk tai galiausiai mano paveikslas. 

— Tai bent, maniau, kad bijai. Pati taip sakei. 

— Taip ir yra. Klaikiai bijau. 

— Suprantu, - tarė Cezaris, paremdamas smakrą pirštais, 
ant kurių vieno spindėjo topazas. Patylėjęs pridūrė: - Visai 
kaip lobio ieškojimas. Ar ne tai nori pasakyti? Kaip senais 
laikais, kai buvai užsispyrusi mergiūkštė. 

— Kaip senais laikais. 

— Siaubas. Tu ir aš? 

— Tu ir aš. 

— Pamiršai Munjosą. Mes jį irgi priėmėm į laivo įgulą. 

— Teisybė. Aišku — Munjosas, tu ir aš. 

Cezaris susiraukė, bet akys linksmai sublizgo. 

— Tuomet reikėtų išmokyti jį piratų dainos. Greičiausiai 
nemoka. 

— Greičiausiai ne. 

— Mes iš proto išsikraustėme, mergyte, - griežtai pažiū- 
rėjo įją Cezaris. - Ar pastebėjai? 

— Na, ir kas? 

— Čia ne žaidimas, brangioji... Šį kartą ne. 

Ji atlaikė jo žvilgsnį. Iš tikrųjų atrodė labai graži su tomis 
ryžtu degančiomis akimis, atsispindinčiomis veidrodyje. 

— Na, ir kas? - tyliai pakartojo ji. 

Cezaris atlaidžiai palingavo galvą. Tuomet atsistojo, nuo 
nugaros ant grindų, iki pat merginos kojų, nusidriekė žė- 
rintis švytinčių rombų kaspinas. Jis nuėjo į kampą ir kelias 
minutes kuitėsi prie seifo sienoje, paslėpto po senu menka- 
verčiu gobelenu, prasta „Damos ir vienaragio“ kopija. Grį- 
žo nešinas paketu. 

— Imk, Princese, čia tau. Dovana. 

— Dovana? 

— Taip. Laimingo negimtadienio. 

Nustebusi Chulija nuplėšė plastikinę pakuotę, riebaluo- 
tą skudurą, ir jos delne atsidūrė nedidelis chromuoto meta- 
lo pistoletas perlamutrine rankena. 

— Tai antikvarinis pistoletas, tad leidimo nereikia, - pa- 
aiškino Cezaris. — Tačiau veikia kaip naujas, šaudo ketu- 
riasdešimt penkto kalibro kulkomis. Visai nedidukas, to- 
dėl gali nešiotis kišenėje... - Jis pažiūrėjo į ją pavargusio- 
mis akimis, kuriose nebebuvo jokio linksmumo. - Jei per 
kelias ateinančias dienas kas nors artinsis prie tavęs ar 
slankios prie namų, padaryk man paslaugą ir paleisk tam 
tipui kulką į kaktą. Pameni? Tarsi tai būtų pats kapitonas 
Kablys. 


Vos Chulija spėjo pareiti namo, per pusvalandį jai tris 
kartus paskambino. Pirmasis skambutis buvo Menču, ji su- 
sirūpino perskaičiusi laikraštyje apie nelaimę. Anot jos, jo- 
kios užuominos, kad galėjo būti kas kita, o ne nelaimingas 
atsitikimas. Chulija įsitikino, kad jos draugė dėl Alvaro mir- 
ties visai nesusikrimto: svarbiausia, kad įvykis nepakenktų 
susitarimui su Belmonte. 

Antrasis skambutis ją nustebino. Pakas Montegrifas pa- 
kvietė ją vakarienės ir pasikalbėti apie reikalus. Chulija su- 
tiko, ir jie susitarė susitikti devintą valandą „Sabatini“ res- 
torane. Padėjusi ragelį, Chulija susimąstė, kurių galų jis taip 
staiga ja susidomėjo. Jei tai susiję su Van Heiso paveikslu, 
turėtų kalbėtis su Menču ar bent jau pasikviesti abi. Ji jam 
taip ir pasakė, tačiau šis tvirtino, jog reikalas domina vien 
tik ją vieną. 

Persirengdama ji apie tai dar pamąstė, paskui prisidegė 
cigaretę, atsisėdo priešais paveikslą ir ėmė toliau valyti se- 

nąjį laką. Vos tik suvilgė vata paveikslo paviršių, ant kilimo 
padėtas telefonas suskambėjo trečią sykį. 

Ji trūktelėjo laidą, prisitraukė aparatą ir pakėlė ragelį. 
Keliolika sekundžių atidžiai klausėsi, tačiau nieko neišgir- 
do, nors bergždžiai kartojo „alio“, kaskart vis labiau netek- 
dama kantrybės, kol pagaliau suglumusi nusprendė tylėti. 
Sulaikiusi kvėpavimą dar palaukė ir padėjo ragelį jausdama, 
kaip užlieja tamsi, neprotinga panikos banga. Pažvelgė į te- 
lefoną ant kilimo, tarsi jis būtų juoda, blizganti nuodinga 
gyvatė, ir nenoromis suvirpėjusi alkūne apvertė flakoną su 
terpentinu. 

Trečiasis skambutis toli gražu nenuramino. Tad kai su- 
skambėjo durų skambutis, ji liko stovėti spoksodama į du- 
ris, kol trečiąsyk nuaidėjęs skambutis privertė pagaliau su- 
sivaldyti. Kelis kartus nuo to ryto, kai išėjo iš antikvarinės 
parduotuvės, Chulija nusišaipė įsivaizduodama save darant 
tai, ką padarė dabar, prieš atidarydama duris. Tačiau šią aki- 
mirką šaipytis ji norėjo mažiausiai — mikliai išsitraukė iš 
rankinės mažąjį pistoletą, atlaužė gaiduką ir įsidėjo į kiše- 
nę. Jos niekas nepaliks mirti vonioje. 


Munjosas nusipurtė nuo apsiausto lietų ir nerangiai su- 
stojo prieškambaryje. Plaukai jam prisiplojo prie pakaušio, 
lašai tekėjo per kaktą ir varvėjo nuo nosies galiuko. Kiše- 
nėje, susuktą į plastikinį prekybos centro maišelį, jis atsi- 
nešė kelioninę šachmatų lentą. 

— Ar radote atsakymą? — paklausė Chulija, vos tik jis už- 
vėrė paskui save duris. 

Munjosas įtraukė galvą pusiau atsiprašydamas, pusiau su- 
trikęs. Atrodė, svetimuose namuose jaučiasi nejaukiai ir ne- 
saugiai, o tai, kad Chulija yra patraukli mergina, padėties 
nelengvino. 

— Dar ne, - tarė Munjosas ir gailiai pažvelgė į balutę prie 

kojų — tiek pribėgo nuo lietpalčio. — Ką tik baigiau darbą. 
Vakar susitarėme, kad šiandien susitiksime šičia... 

Jis Žengė du žingsnius ir neryžtingai stabtelėjo tarsi neap- 
sispręsdamas, nusivilkti ar ne. Chulija atkišo ranką paimti 
lietpalčio, ir jis pagaliau nusirengė. Paskui merginą nusekė 
į studiją. 

— Kas atsitiko? — paklausė ji. 

— Nieko. Bent jau kol kas, - atsakė Munjosas, be dides- 
nio susidomėjimo, kaip ir aną kartą, dairydamasis po studi- 
ją; atrodė, tarsi ieškotų užuominos, kaip elgtis. —- Reikia tik 
laiko pagalvoti, daugiau nieko. O aš nieko kito 1r neveikiu, 
tik apie tai galvoju. 

Jis stovėjo kambario viduryje laikydamas šachmatų len- 
tą. Chulijai nereikėjo sekti jo žvilgsnio, kad suprastų, į ką 
Munjosas įsistebeilijo, — į paveikslą. Jo išraiška pasikeitė: 
vangumą pakeitė stebėtinas susikaupimas. Jis priminė žmo- 
gų, užhipnotizuotą savo paties žvilgsnio veidrodyje. 

Munjosas padėjo šachmatus ant stalo ir priėjo arčiau, prie 
pat nutapytos šachmatų lentos ir figūrų, tarsi viso kito, kam- 
bario ir Žmonių paveiksle, nė nebūtų. Pasilenkęs jis įsižiū- 
rėjo dar atidžiau negu vakar. Chulija suprato, kad, sakyda- 
mas: „O aš nieko kito ir neveikiu, tik apie tai galvoju“, vi- 
siškai neperdėjo. Šis vyriškis žvelgė į šachmatų partiją 
stengdamasis išnarplioti jau nebesvetimą galvosūkį. Ilgai 
mąstęs atsisuko į Chuliją. 

— Šį rytą atkūriau du paskutinius ėjimus, - pareiškė ne- 
sigirdamas, o veikiau atsiprašydamas dėl to, kas jam pačiam 
atrodė menkas laimėjimas. — Paskui susidūriau su sunku- 
mais... Neįprasta pėstininkų pozicija. - Ranka parodęs į fi- 
gūras paveiksle, pridūrė: - Ši partija nėra tradicinė. 

Chulija nusivylė. Atidariusi duris ir išvydusi Munjosą per- 
merktą lietaus, su šachmatais kišenėje, ji beveik patikėjo, 
kad atsakymas čia pat. Šachmatininkas, be abejo, nesuvo- 

kia, kaip skubu, ir nenumano, kokį atspalvį įgavo ši istorija. 
Tačiau ji nepasakos, bent kol kas. 

— Visi kiti ėjimai mūsų nedomina, - priminė ji. - Svarbu 
tik sužinoti, kas nukirto baltųjų žirgą. 

Munjosas palingavo galvą. 

— Skiriu tam visą laisvą laiką. — Staiga nutilo ir paskui 
kone patikliai prisipažino: - Ėjimus prisimenu, mintyse žai- 
džiu pirmyn ir atgal... — Jis vėl padvejojo, lūpas iškreipė 
skausminga šypsena. — Ši partija kažkuo keista... 

— Ne tik ji. — Abiejų žvilgsniai vėl nukrypo į paveikslą. — 
Matote, abu su Cezariu žiūrėjome į lentą, kaip į svarbiausią 
paveikslo dalį, nelabai matydami kitką. — Chulija pamąstė 
apie tai, ką pasakė. —- Bet galbūt visa kita paveiksle tik pa- 
pildo šachmatų partiją. 

Munjosas lengvai linktelėjo, bet Chulijai pasirodė, kad 
šis judesys užtruko amžinybę. Lėti judesiai, kuriems jis ski- 
ria daug daugiau laiko, negu atrodytų reikalinga, tarsi pra- 
tęsia jo mintis. 

— Klystate sakydama, jog nematote kitko. Viską matote, 
nors gal nemokate paaiškinti. - Šachmatininkas nekruste- 
lėdamas parodė į paveikslą smakru. - Man atrodo, paveiks- 
14 suprasti galima įvairiai, nelygu iš kokio taško pažvelgsi. 
Matome kelis vienas kitą apimančius lygmenis: paveikslo 
grindys yra ir šachmatų lenta, kurioje išdėstyti žmonės tar- 
si šachmatų figūros. Kita vertus, šie žmonės patys žaidžia 
šachmatais. Ir visa tai atsispindi kairėje esančiame apvalia- 
me veidrodyje. Jei norite, galime supainioti dar labiau ir pri- 
dėti dar vieną lygmenį —- mūsų pačių, žvelgiančių į paveiks- 
1ą. Be to, gali būti dar vienas lygmuo - dailininko, kuris įsi- 
vaizdavo mus, žiūrinčius į jo darbą. 

Kalbėjo jis be užsidegimo, išsiblaškęs, tarsi dėstydamas 
monotonišką aprašymą, kuris jam neatrodo labai svarbus ir 
apie kurį kalba vien tam, kad patenkintų aplinkinius. Chuli- 
Ja apdujusi švilptelėjo. 

— Labai įdomus požiūris. 

Munjosas tik papurtė galvą be jokios išraiškos, nenuleis- 
damas akių nuo paveikslo. 

— Nežinau, kuo jau toks įdomus. Aš matau šachmatų par- 
tiją. Ir ne vieną, o kelias, kurios iš esmės yra ta pati partija. 

— Tai man per sudėtinga. 

— Visai ne. Dabar mes nagrinėjame lygmenį, kuriame ga- 
lime rasti daug informacijos: šachmatų partiją. Įminę jos mįs- 
le, išvadas galėsime pritaikyti likusiems paveikslo elemen- 
tams. Tai tik logika, matematinė logika. 

— Visai nemaniau, kad su tuo kaip nors gali būti susijusi 
matematika. 

— Matematika susijusi su viskuo. Bet koks įsivaizduoja- 
mas pasaulis kaip šis, pavaizduotas paveiksle, paklūsta tiems 
patiems dėsniams kaip ir tikrovė. 

— Net ir šachmatai? 

— Ypač šachmatai. Tačiau įgudęs žaidėjas vadovaujasi ki- 
tokiais dėsniais negu mėgėjas: jo logika automatiškai atme- 
ta bet kokį galimą, bet netinkamą ėjimą. Lygiai taip talen- 
tingas matematikas nesiima studijuoti klaidingų teoremos 
įrodymo kelių. Na, o gabumais menkiau apdovanoti asme- 
nys dirba kaip tik šitaip, sunkiai irdamiesi nuo klaidos prie 
klaidos. 

— Nejaugi niekad nesuklystate? 

Munjosas lėtai atitraukė akis nuo paveikslo ir žvilgtelė- 
jo į Chuliją. Lūpų kampelius iškreipusioje šypsenoje visai 
nebuvo linksmumo. 

— Žaisdamas šachmatais - niekada. 

— Iš kur žinote? 

— Žaidžiant iškyla begalė įmanomų situacijų. Kartais jas 
galima išspręsti naudojantis paprastomis taisyklėmis, o kar- 
tais prireikia sudėtingesnių dėsnių, kad nutartum, kurią 
įprastą taisyklę pritaikyti. Kartais susidaro nepažįstamos 

situacijos, kai turi sugalvoti naujas taisykles, kurios arba 
apima ankstesniąsias, arba atmeta. Suklysti galima tik i1šsi- 
renkant klaidingą taisykle. O aš dariau ėjimą tik atmetęs 
visas netinkamas taisykles. 

— Nuostabus pasitikėjimas. 

— Kas čia nuostabaus? Juk kaip tik dėl jo mane tikriausiai 
1r pasirinkote. 

Suskambėjo durų skambutis ir atėjo Cezaris su varvan- 
čiu skėčiu ir permirkusiais batais, keikiantis lietų ir pras- 
tus orus. 

— Nekenčiu rudens, mieloji, garbės žodis. Amžina migla, 
drėgmė ir kitos nesąmonės, - suniurnėjo spausdamas ran- 
ką Munjosui. - Sulaukus tam tikro amžiaus, kai kurie metų 
laikai pradeda atrodyti kaip šiurpi paties parodija... Galima 
išgerti? Kokia nesąmonė, aišku, kad galima. 

Dosniai įsipylė džino su ledu ir citrina ir po penkių mi- 
nučių prisidėjo prie Chulijos su Munjosu, kaip tik dėliojančiu 
lentoje figūras. 

— Nors dar nepasiekiau ėjimo, kuriuo nukirstas baltųjų 
žirgas, jus turbūt domins, ką spėjau nuveikti. - Munjosas 
išdėliojo figūras ant lentos taip pat, kaip nutapyta paveiks- 
le. Chulija pastebėjo, kad jis tai padarė iš atminties, nepa- 
žvelgęs nei į Van Heiso darbą, nei į aną vakarą nubraižytą 
brėžinį, kurį dabar išsitraukė iš kišenės ir pasidėjo šalia ant 
stalo. - Jei norite, galiu paaiškinti, kokia logika remdamasis 
atsekiau ėjimus atgal. 

— Atgaleigė analizė, - tarstelėjo Cezaris, gurkštelėdamas 
džino. 

— Taigi, —- patvirtino šachmatininkas. — Naudosime tuos 
pačius simbolius, kuriuos vakar nupiešiau. - Jis pasilenkė 
prie Chulijos su brėžiniu rankoje ir parodė į figūrų išsidės- 
tymą lentoje. 

— Sprendžiant pagal dabartinį figūrų išsidėstymą, — kal- 
bėjo Munjosas, - ir turint omenyje, kad paskutinis ėjimas 
buvo juodųjų, visų pirma reikia sužinoti, kuri iš juodųjų fi- 
gūrų ką tik ėjo. - Munjosas pieštuko galu parodė į paveiks- 
lą, paskui į brėžinį ir galiausiai į šachmatų lentą. - Tai leng- 
viausia padaryti iš pradžių atmetant visas juodąsias figūras, 
negalėjusias eiti, nes joms užkirstas kelias arba jos negali 
judėti iš savo pozicijos. Akivaizdu, kad nepajudėjo nė vie- 
nas 1š juodųjų pėstininkų, stovinčių a7, b7, d7 langeliuose, 
nes visi trys tebestovi tose pačiose vietose, kuriose prade- 
da žaidimą... Ketvirtasis, paskutinis pėstininkas, a5, paju- 
dėti irgi negalėjo, nes stovi tarp baltųjų pėstininko ir savųjų 
karaliaus. Atmetame ir juodųjų rikį, c8, tebestovintį pradi- 
nėje pozicijoje, nes rikis juda įstrižai, o iš abiejų galimo ėji- 
mo pusių stovi po juodųjų pėstininką, kurie taip pat dar ne- 
pajudėjo. Juodųjų žirgas b8 taip pat nepajudėjo, nes ten bū- 
tų galėjęs pakliūti tik iš a6, c6 arba d?, o šiuos langelius jau 
užima kitos figūros. Suprantate? 

— Puikiai, - atsakė Chulija, pasilenkusi prie šachmatų len- 
tos. — Taip įsitikinome, kad šešios iš juodųjų figūrų eiti ne- 
galėjo... 

— Daugiau kaip šešios. Akivaizdu, kad juodųjų bokštas 
c1 taip pat nėjo, nes galėtų judėti tik tiesia linija, o visi trys 
gretimi langeliai užstatyti... Vadinasi, šios septynios juodų- 
jų figūros paskutinio ėjimo padaryti niekaip negalėjo. Be to, 
galime atmesti ir juodųjų žirgą dl. 

— Kodėl? — paklausė Cezaris. — Juk jis galėjo eiti iš b2 
arba e3... 

— Ne, negalėjo. Bet katrame šių langelių žirgas būtų skel- 
bęs šachą baltųjų karaliui c4; atgaleigės analizės požiūriu 
tai pavadintume įsivaizduojamu šachu. Ir joks žirgas ar ko- 
kia kita figūra savanoriškai neužleistų pozicijos, kurioje ga- 
lima skelbti šachą priešininkų karaliui, - toks žingsnis ne- 
įmanomas. Figūra ne pasitrauktų, o nukirstų karalių ir par- 
tija būtų baigta. Tokia situacija neį;manoma, todėl aišku, kad 
žirgas dl taip pat nepajudėjo. 

— Vadinasi, — pakėlė akis nuo lentos Chulija, - lieka tik 
dvi pajudėti galėjusios figūros, ar ne? - Ji palietė jas pirš- 
tu.- Karalius ir valdovė. 

— Teisingai. Paskutinis ėjimas galėjo būti karaliaus arba 
valdovės, — patvirtino Munjosas, nužvelgdamas figūras ir 
mostelėdamas į juodųjų karalių, tačiau jo nepaliesdamas. — 
Panagrinėkime iš pradžių karaliaus poziciją. Jis gali eiti bet 
kokia kryptimi per vieną langelį. Vadinasi, į a4 jis galėjo bū- 
ti pastumtas iš b4, b3 arba a3... bent jau teoriškai. 

— Dėl langelių b4 ir b3 man viskas aišku, —- tarė Ceza- 
ris. - Karalius negali stovėti šalia kito karaliaus. Ar ne? 

— Teisingai. Langelyje b4 juodųjų karaliui būtų grėsęs 
šachas nuo baltųjų bokšto, karaliaus ir pėstininko. O lange- 
lyje b3 - nuo bokšto ir karaliaus. Vadinasi, abi pozicijos ne- 
įmanomos. 

— O gal galėjo atkeliauti iš apačios, iš a3? 

— Nieku būdu. Ten šachu jam būtų grasinęs baltųjų Žir- 
gas bl, kuris, sprendžiant iš jo pozicijos, čia atkeliavo bent 
prieš keletą ėjimų. —- Munjosas pažvelgė į abudu klausyto- 
jus. — Prieš mus dar vienas įsivaizduojamo šacho atvejis, 
kuris įrodo, jog juodųjų karalius nepajudėjo. 

— Vadinasi, paskutinis ėjimas buvo juodųjų valdove, - nu- 
sprendė Chulija. 

Munjosas neaiškiai mostelėjo. 

— Lieka taip spėti, - pasakė. — Remiantis gryna logika, 
atmetus visa, kas neįmanoma, lieka vienintelis variantas. 
Net jei atrodo keistas ir neįtikėtinas, jis ir yra tikrasis ėji- 
mas. Tačiau šiuo atveju net galime įrodyti, kad iš tikrųjų 
yra taip. 

Chulija pažvelgė į Munjosą su dar didesne pagarba. 

— Neįtikėtina. Tarsi kokiam detektyve. 

Cezaris papūtė lūpas. 

— Bijau, mieloji, kad čia ir yra detektyvas. - Kilstelėjo 
akis į Munjosą ir su miela šypsena pridūrė: —- Toliau, Holm- 
sai. Mes nekantraujame. 

Munjosas šyptelėjo puse lūpų, nors be jokio linksmu- 
mo, greičiau iš mandagumo. Buvo matyti, kad visas jo dė- 
mesys sutelktas į šachmatų lentą. Dar labiau įsmegusios 
akys karštligiškai blizgėjo: iš jų galėjai numanyti, kad jis 
pasinėręs į įsivaizduojamas abstrakčias erdves, matomas 
tik jam vienam. 

— Panagrinėkime galimus juodosios valdovės c2 ėjimus, - 
pasiūlė Munjosas. —- Ar suvokiate, Chulija, kad valdovė yra 
stipriausia šachmatų figūra? Ji gali eiti bet kuria kryptimi 
per bet kokį langelių skaičių, pakartoti visų figūrų judesius, 
išskyrus žirgo. Kaip matome, yra keturi langeliai, iš kurių 
galėjo atkeliauti juodųjų valdovė. A2, b2, b3 ir d3. Dabar jau 
ir jūs suprantate, jog iš b3 ji ateiti negalėjo, ar ne? 

— Manau, taip, — suraukė antakius Chulija. - Turbūt to- 
dėl, kad negalėjo paleisti baltųjų karaliaus... 

— Teisingai. Tai dar vienas įsivaizduojamo šacho pavyz- 
dys, kuriuo remdamiesi atmetame b3... O ką pasakytumėte 
apie d3? Ar manote, jog valdovė galėjo ateiti iš ten, saky- 
sim, sprukdama nuo baltųjų rikio f1? 

Chulija ilgokai mąstė. Galiausiai jos veidas nušvito. 

— Negalėjo dėl tos pačios priežasties kaip ir pirma, - su- 
šuko nustebusi, kad pati padarė tokią išvadą. — Langelyje 
d3 juodųjų valdovė būtų grasinusi įsivaizduojamu šachu bal- 
tųjų karaliui, ar ne? Todėl iš ten atkeliauti negalėjo. - Ji pa- 
sisuko į Cezarį. - Argi ne puiku? O juk niekad gyvenime 
nesu žaidusi šachmatais. 

Munjosas pieštuku parodė į a2. 

— Jei valdovė būtų stovėjusi čia, irgi būtų įvykęs įsivaiZ- 
duojamas šachas, todėl šį langelį taip pat galime atmesti. 

— Vadinasi, - nusprendė Cezaris, — vienintelis langelis, 
iš kur ji galėjo atkeliauti, yra b2. 

— Gal ir taip. 

— Kodėl „gal“? - šūktelėjo antikvaras, suglumęs ir susi- 
domėjęs. - Man rodos, akivaizdu. 

— Šachmatuose, - atrėmė Munjosas, - beveik nėra daly- 
kų, kuriuos galima vadinti akivaizdžiais. Pažvelkite į baltą- 
sias figūras, stovinčias b juostoje. Kas būtų atsitikę, jei val- 
dovė būtų stovėjusi langelyje b2? 

Cezaris susimąstęs pasikasė smakrą. 

— Jai būtų grasinęs šachu baltųjų bokštas b5. Be abejo, ji 
1r pasitraukė į c2, kad pabėgtų nuo bokšto. 

— Visai neblogai, — sutiko šachmatininkas. — Tačiau tai 
tik viena galimybių. Šiaip ar taip, priežastis, dėl kurios pa- 
judėjo valdovė, mums kol kas nėra svarbi. Pamenate, ką sa- 
kiau anksčiau? Atmetus tai, kas neįmanoma, lieka tikrasis 
variantas. Vadinasi, jei: a) paskutinis ėjimas buvo juodųjų, 

b) devynios iš dešimties juodųjų figūrų eiti negalėjo, c) vie- 
nintelė figūra, galėjusi padaryti ėjimą, yra valdovė, d) trys 
iš keturių galimų valdovės ėjimų yra neįmanomi. Taigi juo- 
dųjų valdovė padarė vienintelį įmanoma ėjimą: iš b2 atsidū- 
rė c2, galbūt gelbėdamas: nuo baltųjų bokštų b5 1r b6. Dabar 
aišku? 

— Net labai, - atsakė Chulija, Cezaris pritarė. 

— Vadinasi, — kalbėjo Munjosas, - išsiaiškinome pirmąjį 
atbulinės šachmatų partijos ėjimą. Tolesnis, tiksliau, anks- 
tesnis išsidėstymas, - nes judame atgal, - būtų toks. 


a N UE CU O m O 


— Matote? Juodųjų valdovė, prieš pasitraukdama į c2, te- 
bestovi langelyje b2. Dabar turime išsiaiškinti, koks baltųjų 
ėjimas privertė valdovę žengti šį žingsnį. 

— Tikriausiai pajudėjo baltųjų bokštas, — pasiūlė Ceza- 
ris. - Tas, kuris dabar stovi b5. Čia ši klastingoji figūra ga- 
lėjo atkeliauti iš bet kurio penktos eilės langelio. 

— Galbūt, - tarė Munjosas. — Tačiau tai nevisiškai paaiš- 
kina valdovės atsitraukimą. 

Cezaris nustebęs sumirksėjo. 

— Kodėl? - Jo akys nuo lentos nukrypo į Munjosą, o nuo 
šio — vėl į lentą. - Juk aišku, kad valdovė paspruko nuo bokš- 
to. Jūs pats ką tik sakėte. 

— Pasakiau, kad galbūt pajudėjo gelbėdamasi nuo vieno iš 
baltųjų bokštų, tačiau nieku būdu neteigiau, kad ji pabėgo 
kaip tik nuo baltųjų bokšto b5. 

— Nebesuprantu, - prisipažino antikvaras. 

“* — Pažiūrėkite atidžiau... Nesvarbu, ką darė baltųjų bokš- 
tas, dabar esantis langelyje b5, nes antrasis baltųjų bokš- 
tas, b6, jau būtų buolęs valdovę, suprantate? 

Cezaris iš naujo įsižiūrėjo į figūras, šį kartą daug ilgiau. 

— Vis dėlto pasiduodu, - pagaliau nusivylęs pareiškė ir 
iki paskutinio lašo išgėrė savo taurę džino su citrina, o šalia 
jo sėdinti Chulija rūkė cigaretę po cigaretės. - Jei į b5 atke- 
liavo ne baltųjų bokštas, sugriūva visa logika. Nesvarbu, kur 
stovėjo ši figūra, nelemtoji valdovė turėjo pajudėti anksčiau, 
nes jai jau grėsė šachas. 

— Ne, - atkirto Munjosas. — Nebūtinai. Bokštas galėjo, 
pavyzdžiui, nukirsti kokią nors figūrą, stovėjusią b5. 

Paskatinti šios galimybės, Cezaris ir Chulija ėmėsi stu- 
dijuoti partiją su nauju užsidegimu. Po kelių minučių anti- 
kvaras pagarbiai pakėlė akis į Munjosą. 

— Taip ir yra! - susižavėjęs šūktelėjo. - Ar nematai, Chu- 
lija? Kažkokia juodųjų figūra langelyje b5 gynė valdovę nuo 
baltųjų bokšto puolimo iš b6. Kai šią figūrą nukirto baltųjų 
bokštas, valdovė atsidūrė tiesiai jam ant kelio. - Cezaris 
vėl žvilgtelėjo į Munjosą, laukdamas patvirtinimo. — Turi 
būti taip. Kito varianto nėra, — pasakė, bet abejodamas vėl 
pažvelgė į lentą. - Juk nėra? 

— Nežinau, - atvirai prisipažino šachmatininkas, ir Čhu- 
lijai išsprūdo: „Dieve brangus“. - Jūs ką tik suformulavote 

hipotezę, o šitai darant visada rizikuojama iškreipti faktus, 
kad jie patvirtintų teoriją, o ne stengiamasi rasti teoriją, kuri 
tiktų faktams. 

— Ką norite pasakyti? 

— Tai 1r noriu pasakyti. Kad iki šiol tėra hipotezė, jog 
baltųjų bokštas nukirto juodųjų figūrą, stovinčią langelyje 
b5. Dar reikia patikrinti, ar yra kitų galimų variantų, ir at- 
mesti visus neįmanomus. — Kalbant išblėso Munjoso akių 
spindesys. Jis atrodė papilkėjes, pavargęs, kai lyg teisinda- 
masis, lyg abejodamas skėstelėjo rankomis. Pasitikėjimas 
savimi, toks gyvas aiškinant ėjimus, staiga išnyko ir jis vėl 
atrodė drovus ir nerangus. - Tą ir norėjau pasakyti, — su- 
burbėjo vengdamas Chulijos žvilgsnio, — kai minėjau susi- 
dūręs su sunkumais. 

— O ką daryti toliau? — paklausė ji. 

Munjosas nusivylęs žvelgė į figūras. 

— Manau, reikėtų ilgai ir nuobodžiai studijuoti šešias nu- 
kirstąsias juodųjų figūras. Pabandysiu išsiaiškinti, kaip ir 
kurioje vietoje kiekviena buvo nukirsta. 

— Tai užtruks dienų dienas, - nusigando Chulija. 

— O gal minutes. Sunku pasakyti. Kartais padeda sėkmė 
arba intuicija. - Munjosas ilgai žvelgė į šachmatų lentą, pas- 
kui - į Van Heiso paveikslą. —- Tačiau dėl vieno dalyko nėra 
abejonių, - pagalvojęs tarė. —- Tas, kuris nutapė šį paveikslą 
1r sukūrė šią problemą, šachmatais žaidė labai keistai. 

— Kaip jūs jį apibūdintumėte? — pasidomėjo Chulija. 

— Ką? 

— Nematomą žaidėją... Apie kurį ką tik užsiminėte. 

Munjosas pažvelgė į kilimą, paskui į paveikslą. Jo akyse 
matyti tam tikras susižavėjimas, pamanė Chulija. Gal tai in- 
tuityvi šachmatininko pagarba meistro darbui. 

— Nežinau, —- tarė tyliai, tarsi išsisukinėdamas. —- Kad ir 

kas jis būtų, buvo tikrai suktas... Visi talentingi žaidėjai suk- 
ti, tačiau jis turėjo ypatingų sugebėjimų pakišti klaidingas 
galimybes, pridaryti įvairiausių kliūčių. Ir jam tai patiko. 

— Ar įmanoma? - nusistebėjo Cezaris. - Ar iš tikrųjų ga- 
lima spręsti apie šachmatininko charakterį iš to, kaip jis Žai- 
džia šachmatais? 

— Manau, taip, - atsakė Munjosas. 

— Jei taip, ką dar manote apie žmogų, sukūrusį šią parti- 
ją, turint galvoje, kad jis tai padarė penkioliktame amžiuje? 

— Pasakyčiau... - mąsliai nutęsė Munjosas, - pasakyčiau, 
kad jo žaidimas turi kažko velniška. 


6 Abie veidrodžius 
17 šachmatų lentas 


Kur pabaiga, sužinosi tik ją pasiekęs. 


Baladė apie seną leningradietį 


"“ Chulija sugrįžo į automo- 


bilį, Menču sėdėjo prie vairo. Chulija atidarė mažyčio „Fiat“ 
dureles ir klestelėjo ant sėdynės. 

— Ką pasakė? - pasidomėjo Menču. 

Chulija atsakė ne iš karto. Dar turėjo apie daug ką pagal- 
voti. Įsmeigusi akis į gatvės eismą, iš rankinuko išsitraukė 
cigarete, įsikando ir paspaudė automatinį automobilio žieb- 
tuvėlį. 

— Vakar čia apsilankė du policininkai, - galiausiai tarė. — 
Klausinėjo to paties kaip ir aš. - Išgirdusi žiebtuvėlio sprag- 
telėjimą, prikišo jį prie cigaretės galo ir pridūrė: - Anot bu- 
dinčiojo, voką atnešė tą patį ketvirtadienį po pietų. 

Menču mėšlungiškai suspaudė vairą taip, kad net pabalo 
krumpliai. 

— Kas jį atnešė? 

Chulija lėtai išpūtė dūmą. 

— Pasak jo, moteris. 

— Moteris? 

— Taip jis pasakė. 

— Kokia moteris? 

— Vidutinio amžiaus, gerai apsirengusi, šviesiaplaukė. Su 
lietpalčiu ir akiniais nuo saulės. — Ji atsisuko į draugę. — 
Galėjai būti tu. 

— Visai nejuokinga. 

— Taip. Tikrai nejuokinga. — Chulija giliai atsiduso. - Ta- 
čiau galėjo būti bet kokia moteris. Nepaliko nei pavardės, 
nei adreso, tik siuntėju nurodė Alvarą. Paprašė pristatyti 
greitai ir išėjo. Daugiau nieko. 

Automobilis įstrigo prospekte. Dangus vėl apsiniaukė, 
keli lašeliai jau tekštelėjo į priekinį stiklą. Menču garsiai 
perjungė pavarą ir susirūpinusi suraukė nosį. 

— Klausyk, Agata Kristi iš viso šito būtų sukurpusi tokį 
romaną! 

Chulija nelinksmai vyptelėjo. 

— Taip, tačiau jame jau yra tikras lavonas. - Ji pakėlė prie 
lūpų cigaretę, įsivaizduodama Alvarą nuogą ir šlapią. Jei yra 
kas nors blogesnio už pačią mirtį, tai mirti keistomis aplin- 
kybėmis, kai Žmonės ateina ir žiūri į tave negyvą. Vargšas... 

— Vargšas, —- pakartojo garsiai. 

Jos sustojo priešais perėją. Menču nukreipė žvilgsnį nuo 
šviesoforo ir atsisuko į draugę. Jai neramu, pasakė, kad Chu- 
lija šitaip įklimpo. Ir pačiai nejauku, todėl sulaužė vieną iš 
savo principų ir įtaisė Maksą savo namuose, kol viskas pa- 
aiškės. Chulija irgi turėtų pasekti jos pavyzdžiu. 

— Irgi įsitaisyti kokį Maksą? Ne, ačiū. Verčiau žlugsiu 
viena pati. 

— Nepradėk iš naujo. Ir neapsimetinėk, - tarė Menču ir, 
užsidegus žaliai šviesoforo šviesai, paspaudė greičio peda- 
14. - Puikiai Žinai, kad turėjau galvoje visai ne jį... Be to, jis 
labai mielas. | 

— Ir taip mielai čiulpia tau kraują. 

— Ne tik kraują. 

— Nebūk vulgari. 

— O), atsirado sesuo Chulija iš Švenčiausiojo Sakramento 
vienuolyno. 

— Ir gerai. 

— Klausyk, gal Maksas ir toks, kaip sakai, bet jis - gra- 
žuolis, alpėju į jį žiūrėdama. Kaip Baterflai dėl savo leite- 
nanto - tarp kosulio priepuolių... Ar tai būta Armano Diu- 
valio? — Menču nusikeikė ant pėsčiojo, ėjusio per perėją, ir 
piktai signalizuodama įsispraudė tarp taksi ir dūmijančio au- 
tobuso. — Bet, rimtai, man neatrodo protinga būti vienai. O 
jei iš tikrųjų egzistuoja žmogžudys ir jis sugalvos tave pa- 
siekti? 

Chulija irzliai gūžtelėjo. 

— Ką nori, kad daryčiau? 

— Nežinau. Persikelk pas ką nors. Jei nori, pasiaukosiu: 
atsisveikinu su Maksu, ir gali gyventi pas mane. 

— O paveikslas? 

— Paveikslą irgi atsinešk, galėsi toliau dirbti mano na- 
muose. Parūpinsiu pakankamai konservų, kokaino, nešvan- 
kių filmų, alkoholio - ir užsibarikaduojame sau dviese kaip 
apačai tvirtovėje, kol atsikratome paveikslu. Beje, dar kai 
kas. Visų pirma, pasirūpinau papildyti draudimo sąlygas, dėl 
viso pikto... 

— Kas dėl viso pikto? Van Heisas mano bute saugus, už- 
rakintas septyniomis spynomis. Pameni, sumokėjau krūvą 
pinigų už signalizaciją. Mano namai - saugūs kaip Ispanijos 
bankas, tik ne tokie turtingi. 

— Niekada negali žinoti, - suabejojo Menču. 

Pradėjo smarkiai lyti, 17 Menču įjungė langų valytuvus. 

— Visų antra, nė žodelio apie visa tai donui Manueliui. 

— Kodėl? 

— Galvoj negerai? Jo dukterėčia Lola tik ir laukia, kad 
sugadintų man biznį. 

— Alvaro su paveikslu dar niekas nesusiejo. 

— Iš tavo lūpų - Dievui į ausį. Tačiau policininkai yra ne- 
tašyti stuobriai ir gal jau susitiko su mano klientu. Arba su 
ta lape, jo dukterėčia... Nesvarbu. Viskas klaikiai susipai- 


132 Arturo Pėreėez-Reverte 


niojo. Esu labai linkusi tiesiog atiduoti visą raizgalynę Klei- 
moro aukcionui, gauti iš jų savo užmokestį, ir taškas. 

Už aplyto lango šmėžavo neaiškios pilkos figūros, tad 
vaizdas aplinkui automobilį atrodė tarsi iš kito pasaulio. Chu- 
lija pažvelgė į draugę. 

— Beje, - tarė ji, - šį vakarą vakarieniauju su Montegrifu. 

— Ką! 

— Ką girdi. Jis labai nori su manimi pasikalbėti apie kaž- 
kokį reikalą. 

— Reikalą?.. Ir ta pačia proga pažaisti tėtę ir mamą. 

— Paskambinsiu tau ir papasakosiu. 

— O aš iki tol nesumerksiu akių. Jis, matyt, irgi kažką 
suuodė. Galiu lažintis iš tris kartus reinkarnuotos savo ne- 
kaltybės. 

— Sakiau tau, nebūk vulgari. 

— O tu manęs neišduok. Aš tavo draugė, atmink. Geriau- 
sia draugė. 

— Patikėk manimi ir šitaip nelėk. 

— Jei išduosi, nudursiu. Kaip Chosė - Karmen. 

— Gerai jau. Bet ką tik pervažiavai per raudoną šviesą. O 
kadangi automobilis mano, baudas mokėti teks man. 

Chulija pažvelgė į veidrodėlį ir jame išvydo kitą automo- 
bilį, mėlynos spalvos „Ford“ užtamsintais langais, kuris per- 
šoko raudoną šviesą tiesiai paskui jas, bet tučtuojau dingo 
pasukęs į dešinę. Jai pasirodė, jog tą patį automobilį ji jau 
matė pastatytą gatvėje, kai išėjo iš siuntų agentūros. Tačiau 
ar tikrai tas pats, per tokį eismą ir lietų įsitikinti buvo sunku. 


Pakas Montegrifas buvo vienas tų tipų, kurie pakanka- 
mai suaugę nusprendžia, jog juodas puskojines mūvi tik vai- 
ruotojai ir padavėjai, todėl patys labai išmintingai pasirenka 
sodriai mėlynos spalvos. Jis dėvėjo nepriekaištingą tamsiai 
pilką, jam puikiai tinkantį kostiumą, ir atrodė tarsi išlipęs iš 

aukštosios vyrų mados žurnalo puslapių. Marškiniai „Wind- 
sor“ apykakle, šilkinis kaklaraištis ir kukliai iš švarko kiše- 
nėlės kyšanti nosinaitė vainikavo tobulą išvaizdą. Jis pasi- 
kėlė 1š fotelio vestibiulyje ir žengė pasitikti Chulijos. 

— Dievaži, - tarė paduodamas jai ranką; įdegusiame vei- 
de maloniai žybtelėjo baltadantė šypsena, - jūs graži kaip 
saldainiukas. 

Tokia įžanga nulėmė pirmosios pasimatymo dalies toną. 
Jis atvirai išreiškė susižavėjimą Chulijos juoda prigludusia 
aksomine suknele dar nespėjus atsisėsti prie jiems rezer- 
vuoto staliuko, stovinčio prie lango, pro kurį galėjai gRožjė- 
tis naktiniu Karaliaus rūmų vaizdu. Nuo tos akimirkos Mon- 
tegrifas atakavo Chuliją neįžūliais, bet aistringais žvilgsniais 
17 gundytojo šypsenomis. Gurkšnojant aperityvą, kol pada- 
vėjas atnešė užkandžius, Kleimoro atstovas uždavė keletą 
klastingų klausimėlių, reikalaujančių protingo atsakymo, ku- 
riuos jis išklausė palaimingai susikaupęs, po smakru susi- 
nėręs pirštus, šiek tiek pravira burna, kad ant akinamai bal- 
tų dantų retkarčiais tvykstelėtų žvakių liepsnų atšvaitai. 

Iki deserto vienintelė užuomina apie Van Heisą buvo tai, 
kad Montegrifas prie žuvies patiekalo išsirinko baltojo bur- 
gundiškojo vyno. Už meną, pakėlė jis taurę suokalbiškai šyp- 
sodamas ir tuojau pradėjo neilgą nukrypimą apie prancūziš- 
kus vynus. 

— Keistas dalykas, - kalbėjo jis, padavėjams trepsint apie 
stalą, — bet nuomonė dėl vyno keičiasi su žmogaus amžiu- 
mi... Jaunystėje pradedi kaip karštas baltojo ar raudonojo 
burgundiškojo gerbėjas, iki keturiasdešimties metų šie vy- 
nai - geriausia kompanija. Bet paskui, nors visiškai ir neat- 
sisakai burgundiškojo, laikas pereiti prie bordo — subrendu- 
sių, rimtų ir santūrių žmonių vyno. Tik įpusėjęs penktą de- 
šimtį gali ryžtis pakloti krūvą pinigų už „Petrus“ ar „Chateau 
d'Yguem“ dėžę. 

Jis siurbtelėjo vyno, pritariamai kilstelėjo antakius; Chu- 
lija atsilošusi smagiai stebėjo spektaklį, mielai dalyvaudama 
jame. Patiko net vakarienė ir banalus pašnekesys. Nuspren- 
dė, kad kitokiomis aplinkybėmis, ko gero, patiktų ir Monteg- 
rifo draugija: jo tylus balsas, įdegusios rankos, lengvas ode- 
kolono dvelksmas, puikios batų odos ir gero tabako kvapas, 
gaubiantis jį, - nesvarbu, kad įpratęs smiliumi glostyti dešinį 
antakį ir vogčiomis dirsčiot į savo atspindį lango stikle. 

— Tikras džentelmenas, — paaiškino Montegrifas su ne- 
rimta šypsenėle, —- niekuomet nepalies Žuvies peiliu. 

— Tai kaip tada išimate ašakas? — nustebo Chulija. 

Aukcionierius nė nemirktelėjo. 

— Aš nevaikštau į restoranus, kur patiekiama žuvis su 
kaulais. 

Valgant desertą, prieš abiem užsisakant po puodelį juo- 
dos, stiprios kavos, Montegrifas išsitraukė sidabrinį portsi- 
garą ir pasirinko anglišką cigaretę. Tuomet pažvelgė į Chu- 
liją taip, tarsi ji būtų labiausiai trokštamas objektas, ir pa- 
linko prie jos. 

— Ateikite dirbti pas mane, - sušnibždėjo tyliai, tarsi bi- 
jodamas, kad kas nors nenugirstų Karaliaus rūmuose. 

Chulija pažvelgė į rudas jo akis ir įsikando cigaretę be 
filtro. Jis pridegė. 

— Kodėl? — paklausė ji paprastai ir be jokio susidomėji- 
mo, tarsi kalba suktųsi apie kitą asmenį. 

— Dėl kelių priežasčių, - paaiškino Montegrifas, padėjęs 
žiebtuvėlį ant portsigaro, stropiai nutaikęs, kad gulėtų pa- 
čiame jo centre. - Svarbiausia, kad turiu apie jus labai gerų 
atsiliepimų. 

— Malonu girdėti. 

— Kalbu rimtai. Turbūt numanote, kad aš pasiklausinė- 
jau. Sužinojau apie jūsų darbus Prado muziejuje ir priva- 
čioms galerijoms... Ar jūs vis dar dirbate muziejuje? 

— Taip, tris dienas per savaitę. Šiuo metu tvarkau nese- 
niai nupirktą Dučo di Buoninsenjos paveikslą. 

— Esu girdėjęs apie jį. Sunkus darbas. Žinau, kad jums 
patikimos svarbios užduotys. 

— Kartais. 

— Ir Kleimoro aukcione turėjome garbės parduoti ne vie- 
ną jūsų restauruotą darbą. Pavyzdžiui, Madraso paveikslą iš 
Ochoa kolekcijos. Jūsų darbo dėka pakėlėme pradinę kainą 
vienu trečdaliu. O praėjusį pavasarį pardavėme dar vieną 
jūsų darbą. Ar tik ne Lopeso de Ajalos „Koncertą“? 

— Tai buvo Rochelijo Eguskiso „Moteris prie pianino“. 

— Teisybė, visiška teisybė, atleiskite. Žinoma, „Moteris 
prie pianino“. Šis paveikslas buvo pakenktas drėgmės, ir 
jūs puikiai jį restauravote, — nusišypsojo jis, ir jų rankos 
vos nesusilietė, vienu kartu nukrėsdamos nuo savųjų ciga- 
rečių pelenus. — Bet ar jums patinka taip dirbti? Noriu pasa- 
kyti, kai imatės visko, kas tik papuola? - Jis vėl plačiai nu- 
sišypsojo rodydamas dantis ir pridūrė: — Kaip laisvai sam- 
doma restauratorė. 

— Skųstis negaliu, - prisimerkė Chulija, žvelgdama į pa- 
šnekovą per cigaretės dūmus. - Draugai manimi rūpinasi, 
suranda užsakymų. Be to, galiu būti nepriklausoma. 

Montegrifas atidžiai į ją pažiūrėjo. 

— Visapusiškai? 

— Visapusiškai. 

— Tuomet jums labai sekasi. 

— Gali būti. Tačiau aš ir daug dirbu. 

— Kleimoro aukcionas turi daug projektų, kuriems reikia 
jūsų meistriškumo... Ką apie tai manote? 

— Manau, galima pasikalbėti. 

— Puiku. Galėtume aptarti viską formaliau po poros 
dienų. 

— Kaip norite, — ilgu žvilgsniu palydėjo savo žodžius 

Chulija. Pajuto, kad nebegali daugiau sulaikyti pašaipios šyp- 
senos. — O dabar jau galite kalbėti apie Van Heisą. 

— Atleiskite? 

Mergina užgesino cigaretę peleninėje, rankomis parėmė 
smakrą ir kiek palinko aukcionieriaus pusėn. 

— Apie Van Heisą, - pakartojo pabrėždama kiekvieną skie- 
menį. — O gal ketinate uždėti ranką ant manosios ir prisipa- 
žinti, kad aš — gražiausia mergina, kokią esate sutikęs gy- 
venime, ar ką nors Žžavingai panašaus? 

Akimirksniu Montegrifas vėl atgavo šypseną ir visišką 
pasitikėjimą savimi. 

— Mielai, tačiau tokius dalykus kalbu tik pabaigus gerti 
kavą. Net jei apie tai ir galvoju. O šiaip taktikos reikalas. 

— Tad pakalbėkime apie Van Heisą. 

— Pakalbėkime, - nužvelgė ją ilgu žvilgsniu, ir ji paste- 
bėjo, jog, nepaisant šypsenos lūpose, rudos jo akys nesi- 
šypso, o budriai seka ją. - Mane pasiekė gandai. Žinote... 
Šis pasaulis — tikras kaimas, visi vieni kitus pažįsta. - Mon- 
tegrifas atsiduso tarsi nepritardamas tokiam pasauliui. — 
Kiek suprantu, jūs šiame paveiksle kažką atradote. Ir, re- 
miantis tuo, ką girdėjau, tai gerokai padidina jo vertę. 

Chulija nutaisė nieko nesakantį veidą, nors žinojo, kad 
taip paprastai Montegrifo neapgausi. 

— Kas pasakojo jums tokią nesąmonę? 

— Paukščiukas, — tarė direktorius ir susimąstęs pirštu 
švelniai pasikasė dešinį antakį. - Ir dar ne viskas. Svarbiau- 
sia, kad jūsų draugė, panelė Roč, ketina mane šantažuoti. 

— Nesuprantu, apie ką kalbate. 

— Tikriausiai, - nenustojo šypsotis Montegrifas. - Jūsų 
draugė ketina sumažinti Kleimoro komisinių procentus ir 
padidinti savuosius. - Jis pabandė atrodyti abejingas. - Tie- 
są pasakius, teisiškai niekas negali jai sutrukdyti, nes mū- 

sų susitarimas kol kas tik žodinis. Ji gali jį sulaužyti ir 
pereiti pas mūsų konkurentus, jei tie pasiūlys geresnes 
sąlygas. 

— Malonu žinoti, kad jūs toks supratingas. 

— Žinoma. Tačiau nereiškia, kad man nerūpi savos kom- 
panijos interesai. 

— Net neabejoju. 

— Tad neslėpsiu, kad atradau Van Heiso paveikslo savi- 
ninką, tokį seną poną. Tiksliau, bendravau su jo dukterėčia 
1r jos vyru. Padariau tai norėdamas - to irgi neslėpsiu - su- 
sitarti su šeima, kad atsisakytų jūsų draugės, kaip tarpinin- 
kės, paslaugų ir pradėtų derybas tiesiogiai su manimi. Su- 
prantate? 

— Puikiausiai. Stengiatės nustumti Menču. 

— Galima sakyti, taip. - Ant jo įdegusios kaktos užslinko 
šešėlis, bruožai įgavo skausmingą išraišką, tarsi kas nors 
būtų neteisingai jį apkaltinęs. — Tačiau bėda, kad jūsų drau- 
gė, apdairi moteris, prikalbino savininką pasirašyti doku- 
mentą, kuris anuliuoja bet kokią galimą mano sutartį su juo. 
Ką apie tai manote? 

— Labai jus užjaučiu. Kitą kartą linkiu daugiau sėkmės. 

— Ačiū, - prisidegė dar vieną cigaretę Montegrifas. - Gal 
dar ne viskas prarasta. Jūs esate gera panelės Roč draugė. 
Gal būtų įmanoma įtikinti ją draugiškai susitarti. Jei dirbsi- 
me visi kartu, šis paveikslas mums visiems - jums, jūsų 
draugei, Kleimoro aukcionui ir man —- bus tikra aukso ka- 
sykla. Ar jums taip neatrodo? 

— Galimas daiktas. Tačiau kodėl visa tai kalbate man, o 
ne pačiai Menču? Būtumėt sutaupę vakarienę. 

Montegrifas apsimetė didžiai užgautas. 

— Jūs man patinkate ne tik kaip restauratorė. Labai ju- 
mis Žaviuosi, jei galiu būti atviras. Esate praktiška, išmin- 

tinga moteris, be to, be galo patraukli... Jūsų tarpininkavi- 
mas man kelia daugiau pasitikėjimo negu tiesioginis pokal- 
bis su jūsų drauge, kuri, atleiskite, kiek lengvabūdiška. 

— Žodžiu, tikitės, kad aš ją perkalbėsiu, - padarė išvadą 
Chulija. 

— Tai būtų, — nutęsė direktorius, akimirką ieškodamas 
tinkamiausių žodžių, - tiesiog nuostabu. 

— O kas man iš to? 

— Mano kompanijos dėkingumas. Dabar 1r ateityje. O kal- 
bant apie konkretų pelną, net neklausęs, kiek tikėjotės už- 
dirbti už Van Heiso paveikslo restauravimą, pažadu dvigu- 
bai. Kaip avansą iš dviejų procentų nuo galutinės „Šachma- 
tų partijos“ pardavimo aukcione kainos. Ir dar galėčiau 
pasiūlyti jums Kleimoro filialo Madride restauravimo sky- 
riaus vedėjos vietą. Kaip patiktų? 

— Labai gundantis pasiūlymas. Tikitės tiek daug uždirbti 
iš šio paveikslo? 

— Jau atsirado susidomėjusių pirkėjų Londone ir Niujor- 
ke. Padarius reikiamą reklamą, šis paveikslas gali tapti di- 
džiausiu meno įvykiu nuo to laiko, kai Kristi aukcione par- 
duotas Tutanchamono lobis. Tokiomis aplinkybėmis, kaip pa- 
ti suprantate, tai, kad jūsų draugė nori gauti po lygiai su 
mumis, yra tikrai per daug. Ji viso labo surado restauratorę 
1r pasiūlė mums paveikslą. Visu kitu rūpinamės mes. 

Chulija apsvarstė jo žodžius be jokio susijaudinimo: po 
pastarųjų kelių dienų įvykių ją sujaudinti tapo daug sunkiau. 
Ji pažvelgė į dešinę Montegrifo ranką, gulinčią ant staltie- 
sės labai arti josios, ir pabandė apskaičiuoti, kiek ji pasi- 
slinko per pastarąsias penkias minutes. Nusprendė, jog pa- 
kankamai, kad būtų pats laikas užbaigti vakarienę. 

— Pamėginsiu, — tarė ji, pasiimdama rankinuką. - Tačiau 
pažadėti nieko negaliu. 

Montegrifas paglostė sau antakį. 

— Pamėginkite, - pažvelgė į ją aksominiu, drėgnu kašto- 
ninių akių žvilgsniu. - Visiems bus tik į naudą. Neabejoju, 
kad jums pasiseks. 

Jo balse nebuvo girdėti nė menkiausio grasinimo, tik šir- 
dingas prašymas, toks draugiškas, toks atviras, kad galėjo 
būti net ir nuoširdus. Jis paėmė Chulijos ranką ir švelniai 
pabučiavo vos vos paliesdamas lūpomis. 

— Nepamenu, ar jau sakiau jums, - pridūrė tyliu balsu, — 
kad jūs — nepaprasto grožio moteris... 

Paprašė jo išleisti netoli „Stefano“ naktinio klubo ir to- 
liau nuėjo pasivaikščiodama. Po vidurnakčio jo durys atsi- 
daro klientams, griežtai atrenkamiems pagal aukštų kainų 
1r įleidimo vidun kriterijų. Čia susitinka „visas meno Mad- 
ridas“: pradedant užsienio aukcionų atstovais, užsukančiais 
į Madridą, bene atras kokį altoriaus pano ar privačią kolek- 
ciją, baigiant galerijų savininkais, menotyrininkais, versli- 
ninkais, meno žurnalistais ir madingais dailininkais. 

Ji paliko paltą drabužinėje ir, pasisveikinusi su keliais 
pažįstamais, nuėjo į salės gilumą prie sofos, kur paprastai 
sėdi Cezaris. Ten jį ir rado užsikėlusį koją ant kojos, ran- 
koje laikantį taurę, artimai besišnekučiuojantį su jaunu gra- 
žiu blondinu. Chulija puikiai žinojo, kad Cezaris nekenčia 
homoseksualistų lankomų barų. Jo nuomone, geras skonis 
reikalauja vengti jų uždaros, ekshibicionistinės ir dažnai 
agresyvios aplinkos, kur, kaip jis sakydavo pašaipiai šyp- 
sodamasis, sunkoka išvengti jausmo, kad esi tarp eržilų 
besisukinėjantis senas pederastas. Cezaris buvo vienišas 
medžiotojas, - jo dviprasmiškumas neperžengdavo elegan- 
cijos ribų, — heteroseksualų pasaulyje jis nardė kaip žuvis 
vandeny, kuo natūraliausiai čia megzdavo draugystes, už- 
kariaudavo širdis ir padėdavo jauniems menininkams at- 
rasti savo tikruosius jausmus, kurių iki tol šie dangiški 
jaunuoliai nesuvokdavo. Cezariui patiko savo berniukams 

būti Mecenatu ir Sokratu. Po to, praleidus medaus mėnesį 
įspūdingame Venecijos, Marakešo, Kairo fone, kiekvienas 
jo romanas pasukdavo natūraliu ir vis kitokiu keliu. Chuli- 
ja gerai žinojo, kad Cezario ilgą ir sudėtingą gyvenimą są- 
lygojo visa virtinė sukrėtimų, nusivylimų, išdavysčių, bet 
taip pat ištikimybė, apie kurią jai tekdavo išgirsti pasitikė- 
jimo akimirkomis: taktiškai, šiek tiek ironišku ir atsainiu 
tonu, padiktuotu asmeninio kuklumo, Cezaris pasakodavo 
apie savo intymiausias nostalgijas. 

Jis nusišypsojo jai iš tolo. Mylimiausia mano mergaitė, 
tyliai sukrutėjo jo lūpos, jis pastatė taurę ant stalo, nukėlė 
koją nuo kojos ir atsistojo tiesdamas į ją rankas. 

— Kaip vakarienė, Princese? Turbūt siaubinga, nes „Sa- 
batinio“ restoranas nebe toks kaip anksčiau... - susiraukė 
antikvaras, o jo mėlynose akyse žybtelėjo pikta liepsnelė. — 
Visi tie direktoriai ir prasimušėliai bankininkai su savo kre- 
ditinėmis kortelėmis ir įmonių sąskaitomis restoranuose bai- 
gia viską sugadinti... Beje, ar pažįsti Serchijų? 

Chulija Serchijų pažinojo ir pajuto, kaip ir kiekvieną kar- 
tą, kai susitikdavo Cezario draugus, kaip ją išvydęs šis įsi- 
tempė, mat nesuvokė, kokie iš tikrųjų santykiai sieja Cezarį 
ir šią gražią ramią merginą. Vos užmetusi žvilgsnį, ji suprato, 
kad bent jau šį vakarą Serchijus nieko rimto neketina. Jaut- 
rus ir protingas vaikinas nepavyduliavo. Jie jau buvo matęsi 
kelis kartus. Chulijos pasirodymas jį viso labo sutrikdė. 

— Montegrifas man kai ką pasiūlė. 

— Labai malonu iš jo pusės, — visai rimtai pasakė Ceza- 
ris, kai jie visi atsisėdo. — Tačiau leiskite paklausti, kaip 
kad sakydavo senasis Ciceronas, cu1 bono? Kam tai nau- 
dinga? 

— Jam, savaime aišku. Mėgino mane papirkti. 

— Sveikinu Montegrifą. O ar daveisi paperkama? - Jis pa- 
lietė jos lūpas pirštų galiukais. - Ne, kol kas nesakyk, mie- 

loji, leisk pasimėgauti nuostabia nežinia... Tikiuosi, kad pa- 
siūlymas bent buvo neblogas. 

— Negaliu skųstis. Dalį pasiūlymo sudarė jis pats. 

Cezaris piktokai lyžtelėjo liežuvio galiuku sau lūpas. 

— Jam būdinga stengtis vienu šūviu nušauti du zuikius... 
Visuomet buvo labai praktiškas. — Antikvaras grįžtelėjo į 
savo blondiną draugužį, tarsi įspėdamas nesiklausyti žemiš- 
kų kvailysčių. Tuomet pažvelgė į Chuliją su valiūkišku smal- 
sumu, kone virpėdamas iš nekantrumo. — Ką jam atsakei? 

— Kad pagalvosiu. 

— Tu nuostabi. Niekuomet nereikia sudeginti tiltų... Gir- 
di, mielasis Serchijau? Niekada. 

Jaunuolis pašnairavo į Chuliją ir nuleido nosį į šampano 
kokteilį. Be jokių slaptų minčių Chulija pamėgino įsivaiz- 
duoti jį nuogą Cezario miegamojo prieblandoje, gražų ir ty- 
lų kaip marmuro statula, su šviesiais plaukais, užkritusiais 
ant kaktos, ir tuo, ką Cezaris vadino, jos nuomone, iš Kokto 
pasiskolintu eufemizmu - auksiniu skeptru, stačiu ir pasi- 
rengusiu įeiti į pagyvenusio partnerio antrum amo7i1s, O gal 
atvirkščiai — pagyvenęs partneris įeis į jaunuolio antrum. 
Chulija niekuomet nepiktnaudžiavo draugyste su Cezariu, 
neklausinėdavo jokių intymių detalių apie šiuos dalykus, ku- 
rie, atvirai pasakius, kai kada keldavo kone liguistą smalsu- 
mą. Ji slapčiomis žvilgtelėjo į Cezarį —- švarutėlį, elegantiš- 
ką, tamsiu kostiumu, plonais baltais marškiniais ir mėlyno 
šilko kaklaskare su raudonais žirneliais, virš ausų ir ant 
sprando švelniai banguojančiais plaukais —- ir dar sykį susi- 
mąstė, kur slypi šio vyro, kuris net penkiasdešimtmetis ga- 
li suvilioti tokius jaunuolius kaip Serchijus, žavumo paslap- 
tis. Be abejo, atsakė pati sau, ironiškame jo mėlynų akių 
spindesy, elegancijoje, išgrynintoje iš kartos į kartą perduo- 
damo puikaus auklėjimo, santūrioje išmintyje, kurios nie- 
kuomet iki galo neparodydavo, nes nežiūrėjo į save rimtai, 

bet kuri švietė kiekviename jo žodyje kartu su begaline to- 
lerancija. 

— Turi pamatyti naujausią jo paveikslą, - tarė Cezaris, ir 
Chulija, išsiblaškiusi ir pasinėrusi savo mintyse, ne iš kar- 
to suvokė, jog jis kalba apie Serchijų. - Neįtikėtinas, mielo- 
ji. - Cezario delnas siekė jaunuolio rankos, tačiau jos taip ir 
nepalietė. —- Iš drobės srūva tyriausia šviesa. Nuostabu. 

Chulija šyptelėjo priimdama Cezario nuomonę kaip ne- 
ginčijamą rekomendaciją. Serchijus žvelgė į antikvarą susi- 
jaudinęs ir suglumęs, primerkęs šviesias blakstienas kaip 
glostomas katinas. 

— Savaime aišku, - kalbėjo Cezaris, — vien talentu gyve- 
nime neprasimuši... Supranti, jaunuoli? Didžiojo meno kū- 
riniams sukurti reikalinga pažinti pasaulį ir giliai suvokti 
žmonių santykius. Kas kita abstrakti veikla, ten talentas 
svarbiausia, o patyrimas — tik papildomas pranašumas. Kal- 
bu apie muziką, matematiką... Ir šachmatus. 

— Šachmatus, - pakartojo Chulija. 

Juodu susižvelgė, Serchijaus akys neramiai lakstė nuo 
vieno prie kito, po jo šviesiom blakstienom kaip aukso dul- 
kelės suspindo pavydo kibirkštėlės. 

— Taip, šachmatus, - dar sykį patvirtino Cezaris ir pasi- 
lenkęs lėtai siurbtelėjo gėrimo. Jo vyzdžiai susitraukė pani- 
rę į paslaptį. - Ar pastebėjai, kaip Munjosas žvelgia į „Šach- 
matų partiją“? 

— Taip. Kažkaip kitaip. 

— Taigi. Kitaip, negu žiūrėtum tu. Arba aš. Munjosas ma- 
to paveiksle dalykus, kurie kitiems neregimi. 

Serchijus, klausęsis tylomis, suraukė antakius ir tyčia 
palietė Cezariui petį. Jis jautėsi atstumtas, ir antikvaras ge- 
raširdiškai į jį pažiūrėjo. 

— Šitie reikalai ne tavo ausims, mielasis, — tarė jis, smi- 
liumi perbraukdamas Chulijai per krumplius, paskui kilste- 

lėjo ranką tarsi svyruodamas tarp dviejų troškimų ir galiau- 
siai įdėjo ją į merginos delnus, bet kreipėsi į jaunuolį: - Sau- 
gok savo tyrumą, mano drauge. Puoselėk talentą ir nesusi- 
gadink gyvenimo. - Jis pasiuntė Serchijui oro bučinį, ir kaip 
tik tą akimirką įžengė Menču, ilgakojė, audinių kailiniais, 
lydima Makso. Tučtuojau panoro išgirst apie Montegrifą. 

— Tikras kiaulė, - nusprendė ji, kai Chulija baigė pasako- 
ti. — Rytoj pat pakalbėsiu su donu Manueliu. Turime nepasi- 
duoti. 

Serchijus gūžėsi suglumintas nepertraukiamo Menču ple- 
pėjimo, o ji šokinėjo nuo Montegrifo prie Van Heiso, nuo 
Van Heiso prie įvairiausių banalybių, per tą laiką nebetvirta 
ranka laikydama jau trečią taurę. Šalia jos Maksas tylomis 
rūkė, pasitikintis savimi, įdegęs — toks veislinis buliukas. 
Cezaris, miglotai šypsodamas, gurkšnojo džiną su citrina, 
tolydžio nusišluostydamas lūpas nosinaite, ištraukta iš švar- 
ko kišenėlės. Retkarčiais sumirksėdavo tarsi sugrįžęs iš kaži 
kur ir išsiblaškęs paglostydavo Chulijai ranką. 

— Šiame versle, mielasis, - aiškino Menču Serchijui, — 
yra dviejų tipų Žmonės: tie, kurie tapo, ir tie, kurie susi- 
šluoja pinigus... Retai abu tipai sutampa viename asmeny- 
je. - Ji giliai atsiduso sujaudinta jaunystės. —- Ak jūs, jauni 
šviesiaplaukiai menininkai... — Ji niauriai pašnairavo į Ce- 
zarį. - Kokie jūs žavučiai. 

Cezaris teikėsi sugrįžti iš savo tolimų minčių. 

— Neklausyk, mano jaunasis drauge, šitų balsų, teršian- 
čių auksinę tavo sielą, - tarė jis lėtai ir liūdnai, tarsi ne duo- 
damas Serchijui patarimą, o pareikšdamas užuojautą. - Ši 
moteris kalba gyvatės liežuviu, kaip ir visos. - Jis pažvelgė 
į Chuliją, pasilenkė pabučiuoti jos rankos ir pasitaisė: — At- 
leiskite. Beveik kaip visos. 

— Tik pažiūrėkite, kas kalba, - nusiviepė Menču. - Pra- 
bilo mūsų asmeninis Sofoklis. O gal Seneka? Katras, gurkš- 

nodamas nuodingosios nuokanos nuovirą, dar glamžė jau- 
niklius? 

Cezaris pažvelgė į Menču, patylėjo stengdamasis prisi- 
minti, kur nutrūko pokalbis, ir, atrėmęs galvą į atlošą, me- 
lodramatiškai užsimerkė. 

— Menininko kelyje... Kalbu tau, jaunasis Alkibiadai, o 
gal geriau Patroklai ar tiesiog Serchijau... Menininko kely- 
je susiduri su begale kliūčių, kol pagaliau atrandi save. Sun- 
kus uždavinys, jei tavęs neveda Vergilijus. Ar supranti ma- 
no subtilią potekstę, jaunuoli? Pagaliau menininkas pažįsta 
saldžiausią laisvės malonumą. Jo gyvenimas tampa gryna 
kūryba, niekingi jį supantys daiktai tampa nebereikalingi. 
Jis pakyla aukštai, labai aukštai virš visų apgailėtinų žmo- 
gelių. Išauga ir subręsta. 

Nuskambėjo skysti pašaipūs plojimai. Serchijus žvelgė į 
pašnekovus šypsodamas, bet neramus. Chulija prapliupo 
kvatoti. 

— Nekreipk į jį dėmesio. Esu tikra, kad tai, ką dabar pa- 
sakė, kažkur nusiklausė. Jis visąlaik buvo sukčius. 

Cezaris atmerkė vieną akį. 

— Aš — nuobodžiaujantis Sokratas. Ir pasipiktinęs atmetu 
tavo kaltinimą, jog plagijuoju svetimus žodžius. 

— Sąmojingas dėdulė, ar ne? - atsisuko Menču į Maksą, 
kuris susiraukęs klausėsi, ir paėmė iš jo cigaretę. - Pridek, 
mano kondotjere. 

Šis kreipinys pakurstė Cezarį. 

— Cave canem*, narsusis jaunuoli, — tarė jis Maksui, ir 
Chulija turbūt vienintelė, be jo, žinojo, kad lotyniškai ca- 
nem gali būti ir vyriškosios, ir moteriškosios giminės. - Re- 
miantis istoriniais šaltiniais, niekam kitam nereikia taip sau- 
gotis kondotjero, kaip tam, kuriam šis tarnauja. - Cezaris 


* Saugokis šuns (lot.). 

žvilgtelėjo į Čhuliją ir pašaipiai nusilenkė. Alkoholis pradė- 
j0 jį veikti. - Burkhartas, - paaiškino. 

— Nesijaudink, Maksai, - nuramino Menču Maksą, nors 
jis visiškai neatrodė susijaudinęs. — Matai? Net ir šita iš- 
mintis ne jo paties. Puošiasi svetimomis petražolėmis... Ar 
laurais? 

— Akantais, - kvatodama pataisė Chulija. 

Cezaris žvilgtelėjo į ją priekaištingai. 

— Ir tu, Brutai? — atsisuko jis į Serchijų. - Ar supranti, 
kaip visa tai dramatiška, Patroklai? —- Patraukęs didelį džino 
su citrina gurkšnį, teatrališkai apsidairė tarsi ieškodamas 
draugiško veido. —- Nežinau, kuo jums kliūva svetimi laurai, 
mielieji... Juk galiausiai, — pridūrė kiek pasvarstęs, — vi- 
suose lauruose galima rasti ką nors svetimo. Gryna kūryba 
neegzistuoja. Atleiskite, kad pranešu jums šią liūdną žinią. 
Mes nesame, 0 gal turėčiau sakyti, jūs nesate, nes aš - ne 
kūrėjas... Tu irgi ne, žavioji Menču... Gal tu, Maksai... Ne- 
žiūrėk į mane šitaip, gražuoli condottie7e feroce*. Gal tu vie- 
nintelis iš mūsų tikrai šį tą sukuri... - Cezaris elegantiškai 
mostelėjo nuvargusia dešine, tarsi išreikšdamas visišką bo- 
dėjimąsi viskuo, taip pat ir savo paties kalbomis, ir kuo na- 
tūraliausiai nuleido ranką prie pat Serchijaus kelio. - Pika- 
sas - labai nenoromis miniu tą sukčių — susideda iš Monė, 
Engro, Surbarano, Breigelio ir Piterio Van Heiso... Net mūsų 
draugas Munjosas, kuris šią akimirką, be abejonės, sėdi pa- 
linkęs prie šachmatų lentos ir mėgina išvaryti savuosius de- 
monus išvaduodamas ir mus nuo mūsiškių, irgi yra ne jis 
pats, o Kasparovas ir Karpovas. Taip pat Fišeris, Kapablan- 
ka, Polas Morfis ir anas viduramžių meistras, Rujus Lope- 
sas... Kiekvienas iš jų - tam tikras tos pačios istorijos eta- 
pas, o galbūt besikartojanti vis ta pati istorija - net nebeži- 
nau. O tu, mano gražuole Chulija, ar pagalvojai žvelgdama į 


* Žiaurus kondotjere (it.). 

mūsų garsųjį paveikslą, kur stovi —- jo viduje ar šalia jo?.. 
Pagalvojai. Esu tuo tikras, nes tave pažįstu, Princese. Ir ži- 
nau, kad atsakymo dar nesuradai. - Jis nelinksmai nusijuo- 
kė ir nužvelgė visus iš eilės. — Tiesą pasakius, mano vaikai 
ir parapijiečiai, - marga mūsų kompanija. Nelaimė, vaiko- 
mės paslaptis, kurios, pagalvojus iš esmės, yra ne kas kita, 
kaip mūsų pačių gyvenimo mįslės. - Jis pakėlė taurę tarsi 
tostui, bet nesikreipė į nieką konkrečiai. — O tai, gerai pa- 
mąsčius, yra rizikinga. Tas pat kas sudaužyti veidrodį no- 
rint pažiūrėti, kas slypi už gyvsidabrio plėvelės... Ar jūsų, 
bičiuliai, neima šiurpas? 


Kai Chulija grįžo namo, buvo antra valanda ryto. Cezaris 
1r Serchijus palydėjo ją iki durų, būtinai norėjo užlipti ir į 
jos aukštą, tačiau ji neleido ir atsibučiavo apačioje. Ėmė lip- 
ti laiptais. Lipo lėtai ir neramiai dairydamasi aplinkui. Iš ran- 
kinės traukdama raktus nusiramino, kai pirštai brūkštelėjo 
per šaltą pistoleto metalą. 

Pasukdama spynoje raktą, nustebo, kad viską priima ra- 
miai. Jautė aiškią, konkrečią baimę, kuriai suvokti nereikė- 
jo abstraktaus talento, kaip kad, parodijuodamas Munjosą, 
būtų pasakęs Cezaris. Tačiau ši baimė nežemino jos siaubu 
ar noru sprukti. Net priešingai — kėlė begalinį smalsumą, 
atmieštą asmeniniu išdidumu ir užsispyrimu. Visai kaip žai- 
dimas — pavojingas, jaudinantis. Kaip tuomet, kai svajonių 
šalyje galabydavo piratus. 

Galabydavo piratus. Mirtį ji pažinojo nuo pat mažų die- 
nų. Pirmasis iš vaikystės išlikes prisiminimas buvo apie tė- 
vą, gulintį užmerktomis akimis ant lovos miegamajame, ap- 
suptą tamsių liūdnų žmonių, patyliukais besišnabždančių, 
tarsi bijotų jį išbudinti. Chulijai tuomet buvo šešeri, ir šis 
nesuprantamas iškilmingas vaizdas išliko atmintyje suau- 

gęs su motinos paveikslu: gedulo drabužiais, neprieinames- 
nė labiau negu bet kada, ji neišliejo nė vienos ašaros. Prisi- 
minė ir jos sausą valdingą ranką, stumtelėjančią atsisvei- 
kinti su mirusiuoju. Tuomet kaip tik Cezaris - daug jaunes- 
nis Cezaris - paėmė ją ant rankų ir išnešė iš ten. Atsisėdusi 
jam ant kelių, Chulija žvelgė į duris, už kurių laidojimo na- 
mų darbuotojai uždarė karstą. 

— Jis nepanašus į save, Čezari, - tarė ji tuomet vos sulai- 
kydama ašaras. Niekada neverk, sakydavo motina. Tai vie- 
nintelė pamoka, kurią prisimena iš jos išmokusi. - Tėtis ne- 
panašus į save. 

— Čia ir nėra jis, - išgirdo atsakymą. - Tėtis iškeliavo. 

— Kur? 

— Nesvarbu, kur, Princese... Jis daugiau nebegrįš. 

— Niekada? 

— Niekada. 

Chulija susimąsčiusi suraukė vaikiškus antakius. 

— Nenoriu daugiau jo bučiuoti... Jo oda šalta. 

Jis ilgokai žvelgė į ją, paskui stipriai apkabino. Chulija 
prisimena šiltą jo glėbį, švelnų odos ir drabužių kvapą. 

— Kai tik norėsi, galėsi ateiti ir pabučiuoti mane. 

Chulija neprisiminė, kada tiksliai sužinojo, kad Cezaris 
homoseksualistas. Galbūt suprato pamažėle, intuityviai, iš 
įvairių smulkmenų. Vieną dieną, tuoj po to, kai suėjo dvyli- 
ka metų, Chulija, išėjusi iš mokyklos, užsuko į jo antikvari- 
nę parduotuvę ir išvydo, kaip Cezaris palietė skruostą vai- 
kinui. Tik tiek — švelniai perbraukė pirštų galiukais. Jau- 
nuolis praėjo pro Chuliją, nusišypsojo jai ir pasišalino. 
Cezaris, degdamasis cigaretę, įdėmiai pažiūrėjo į ją ir nuėjo 
prisukti laikrodžių. 

Praėjus kelioms dienoms, žaisdama Bustelio statulėlė- 
mis, Čhulija sugalvojo klausimą: 

— Cezari, ar tau patinka mergaitės? 

Jis tvarkė buhalteriją prie rašomojo stalo. Iš pradžių at- 
rodė, kad net neišgirdo. Tik po valandėlės pakėlė galvą, ir 
jo mėlynos akys ramiai sutiko Chulijos žvilgsnį. 

— Vienintelė mergaitė, kuri man patinka, tai tu, Princese. 

— O kitos? 

— Kokios kitos? 

Nė vienas daugiau apie tai niekada nebeužsiminė. Ta- 
čiau tą naktį prieš užmigdama Chulija pagalvojo apie Ceza- 
rio ištartus žodžius ir pasijuto laiminga. Niekas iš jos jo ne- 
atims, nėra pavojaus. Ir jis niekada neiškeliaus toli, ten, iš 
kur nebegrįžtama, kaip tėtis. 

Po to atėjo puikūs laikai: 1lgi pasakojimai auksinėje anti- 
kvariato šviesoje — Cezario jaunystė, Paryžius, Roma, isto- 
rija, menas, knygos ir nuotykiai. Tarp senų komodų ir aprū- 
dijusių ginklų drauge skaitomi mitai ir „Lobių sala“, sky- 
rius po skyriaus. Apie vargšus sentimentalius piratus, kurių 
akmeninės širdys sušvelnėdavo, kai mėnulio nušviestomis 
naktimis Karibų salose prisimindavo senutėles motinas. Mat 
piratai irgi turėjo motinas. Net ir tokie niekšai kaip kapito- 
nas Kablys, net jis kiekvieno mėnesio pabaigoje nusiųsda- 
vo kelis ispaniškus aukso dublonus palengvinti gimdytojos 
senatvei. O tarp istorijų Cezaris iš skrynios išsitraukdavo 
porą senų kardų ir parodydavo, kaip kaudavosi flibustjerai: 
gindamiesi ir traukdamiesi, svarbu sužeisti, ne perrėžti ger- 
klę, o štai šitaip mesdavo abordažo kablį. Išsitraukęs seks- 
tantą, mokydavo orientuotis pagal žvaigždes. Dar buvo sti- 
letas sidabrine rankena, išraižyta Benvenuto Čelinio, kuris 
buvęs ne tik auksakalys, bet ir Romos apsiausties metu muš- 
kietos šūviu nukovęs Burbono konsteblį; ir baisusis ilgas 
durklas, kuriuo Juodojo Princo pažas prie Kresi persmeig- 
davo sužeistiems prancūzų riteriams šalmus... 

Prabėgo keleri metai, ir ėmė ryškėti Chulijos charakte- 
ris. Atėjo Cezario eilė tylėti klausantis jos paslapčių. Pir- 
moji meilė — keturiolikos metų. Pirmasis meilužis - septy- 
niolikos. Antikvaras klausydavosi nieko nesakydamas, tik 
jai baigus nusišypsodavo. 

Šią naktį Chulija būtų atidavusi bet ką, kad tik galėtų 
išvysti tą šypseną, kuri įkvėpdavo drąsos ir viską sustaty- 
davo į savo vietas, parodydavo tikrąją eilinės dramos vertę 
didžiajame pasaulio plane ir žmogaus gyvenime. Tačiau Ce- 
zario šalia nėra, reikės tvarkytis pačiai. Kaip kad jis sakyda- 
vo: draugus ir likimą ne visuomet įmanoma pasirinkti. 

Ji įsipylė degtinės su ledu ir tamsoje nusišypsojo stovė- 
dama priešais Van Heiso paveikslą. Staiga apėmė nuojauta, 
kad jei įvyks kas nors bloga, - įvyks ne jai. Pagrindinei vei- 
kėjai niekad nieko neatsitinka, prisiminė ji, gurkšnodama 
gėrimą ir klausydamasi, kaip į stiklą skimbčioja ledo gaba- 
lėliai. Miršta kiti, šalutiniai veikėjai, tokie kaip Alvaras. Jai 
Jau teko patirti galybę panašių nuotykių, puikiai prisimena, 
kad iš jų visuomet išnešdavo sveiką kailį, ačiū Dievui. 

Ji pažvelgė į savo atvaizdą - šešėlį tarp šešėlių — veneci- 
jietiškame veidrodyje. Išbalęs veidas, neryškus profilis, di- 
delės tamsios akys - iš Veidrodžio karalystės žvelgė Alisa. 
O tuomet ji pažiūrėjo į veidrodį, nutapytą Van Heiso paveiks- 
le, kuriame atsispindėjo dar vienas venecijietiškas veidro- 
dis, - atspindžio atspindys atspindyje. Ir vėl ėmė svaigti gal- 
va. Pamanė, kad tokią vėlyvą naktį veidrodžiai, paveikslai ir 
šachmatų lentos audrina vaizduotę. O galbūt laiko ir erdvės 
sąvokos tampa tokios reliatyvios, jog nevertos dėmesio. Ji 
vėl gurkštelėjo, ledas vėl skimbtelėjo į dantis; pasivaideno, 
kad jei tik ištiestų ranką, galėtų pastatyti stiklinę ant žalia 
staltiese uždengto stalo, ant paties slaptojo užrašo, tarp ne- 
judančios Rožjė de Araso rankos ir šachmatų lentos. 

Priėjo prie paveikslo dar arčiau. Šalia gotikinio lango, nu- 
leidusi žvilgsnį į skraite gulinčią knygą, Beatrisė Ostenbur- 
gietė Chulijai priminė ankstyvųjų flamandų meistrų mado- 
nas: šviesūs aukštyn sušukuoti ir smarkiai suveržti plau- 
kai, apgaubti permatomu tinkleliu. Balta oda. Rimta, 
neprieinama, su juoda suknele iš flamandiško audinio, daug 
brangesnio už šilką ar brokatą, tokia skirtinga nuo įprastų 
tamsiai raudonos spalvos vilnonių drabužių. Juoda - Chulija 
dabar suprato kuo aiškiausiai —- simbolizuoja gedulą. Piteris 
Van Heisas, aistringas simbolių ir paradoksų mėgėjas, ap- 
rengė ją juodu našlės drabužiu ne dėl vyro, o dėl nužudyto 
meilužio. 

Jos veido ovalas buvo švelnus, tobulas, kiekviena deta- 
le, smulkiausiais bruožais panašus į Renesanso madonų. Ne 
italių, įamžintų Džoto: šeimininkių, žindyvių ar net meilu- 
žių, ir ne prancūzių — motinų ir karalienių. Ji atrodė kaip 
miestelėnė mergelė, ištekėjusi už miesto mero ar kilmingo 
dvarininko, kuriam priklauso banguojantys laukai su pilimis, 
sodybomis, upeliais ir varpinėmis, kaip kad matyti pro pa- 
veikslo langą. Ji buvo kiek išdidi, bejausmė, rimta ir šalta, 
šiaurietiško grožio a la maniera bponentina * įsikūnijimas, tu- 
rėjęs didžiulį pasisekimą pietų kraštuose, tokiuose kaip Is- 
panija ir Italija. Ir jos mėlynos akys — ar bent jau galima 
spėti, kad mėlynos, - nekreipia dėmesio į žiūrintįjį, lyg ir 
įsmeigtos į knygą, tačiau budrios kaip bet kurios flamandų 
moters, nutapytos Van Heiso, Van der Veideno ar Van Eiko. 
Mįslingos akys, niekad neparodančios, į ką žiūri ar į ką nori 
žiūrėti, ką mąsto ar jaučia. 

Chulija užsidegė dar vieną cigaretę. Burnoje pajuto aitrų 
tabako ir degtinės mišinio skonį. Ji nubraukė nuo kaktos 
plaukus ir pirštais palietė Rožjė de Araso lūpų liniją. Auksi- 
nėje šviesoje, tarsi aura gaubiančioje riterį, jo plieninė ant- 


* Vakarietiško stiliaus (it. ). 

kaklė švytėjo kaip nusvidintas metalas. Dešinės rankos, 
švelniai apsuptos blyškios šviesos, nykščiu parėmęs smak- 
rą, jis susikaupęs žiūrėjo į šachmatų lentą, simbolizuojan- 
Čią jo gyvenimą ir mirtį, regis, nekreipdamas dėmesio į už 
nugaros skaitančią moterį. Tačiau jo mintys tikriausiai skra- 
jojo labai toli nuo šachmatų, gal skrido pas Beatrisę Bur- 
gundę, į kurią nežiūrėjo tik dėl išdidumo, atsargumo ar iš 
pagarbos jos vyrui. Tokiu atveju tiktai mintimis galėjo lais- 
vai jai atsiduoti. Damos mintys gal irgi buvo toli nuo kny- 
gos ant kelių ir jos akys, kad ir nežiūrėdamos tiesiai, regėjo 
plačią riterio nugarą, elegantišką, ramią pozą; galbūt ji pri- 
siminė jo rankas ir odą, o gal tik santūrios tylos aidą, liūd- 
ną, bejėgį jo įsimylėjusių akių žvilgsnį. 

Venecijietiško ir paveiksle nutapyto veidrodžių fone Chu- 
lija jautėsi tarsi nerealioje erdvėje, kur išnykusi riba tarp 
dviejų paviršių. Ir ją apgaubė auksinė šviesa, kai ji labai iš 
lėto, kone remdamasi ranka į žalią stalo staltiesę, labai at- 
sargiai, kad nepajudintų ant lentos išdėliotų šachmatų figū- 
rų, pasilenkė prie Rožjė de Araso ir švelniai pabučiavo į šal- 
tas lūpas. Ir atsisukusi išvydo blizgantį Aukso vilnos ordiną 
ant tamsiai raudono aksomo drabužio, kurį dėvėjo antrasis 
žaidėjas, Ferdinandas Altenhofenas, Ostenburgo kunigaikš- 
tis. Jo akys stebėjo ją atidžiai, tamsios ir neįžvelgiamos. 


Kai sieninis laikrodis išmušė tris, peleninė buvo pilnu- 
tėlė nuorūkų, o puodelis ir kavinukas kone tušti stovėjo tarp 
knygų ir popierių. Chulija atsilošė kėdėje ir pažvelgė į lu- 
bas bandydama surikiuoti mintis. Buvo įjungusi visas kam- 
baryje esančias lempas, kad išbaidytų vaiduoklius, ir tikro- 
vės ribos pamažėle grįžo iš lėto prisitaikydamos prie įpras- 
to laiko ir erdvės. | 

Yra kitokių, daug praktiškesnių būdu žiūrėti į šią proble- 
mą, nusprendė ji. Yra kitoks požiūris, be abejo, tikrasis, tei- 

singasis, jei tik Chulija nepamirš, jog ji - ne Alisa, o veikiau 
suaugusi Vendė. Norint įsijausti į šį požiūrį, pakako vien 
užsimerkti ir vėl atsimerkti, pažiūrėti į paveikslą taip, kaip 
žiūrėtų į bet kokį darbą, nutapytą prieš penkis šimtmečius, 
ir paimti lapą popieriaus bei pieštuką. Taip ji ir padarė išgė- 
rusi likusį šaltos kavos gurkšnį. Kadangi visiškai neėmė mie- 
gas, o didžiausias pavojus atrodė pasiduoti iracionalumui, 
nusprendė, kad nors ir vėlu, visai neblogai būtų susidėlioti 
mintis atsižvelgiant į pastaruosius įvykius. Todėl pradėjo 
rašyti: 


I. Paveikslas nutapytas 1471 m. Šachmatų partija. Mįslė: 
kas 1š tikrųjų įvyko tarb Ferdinando Altenhofeno, Beatrises Bur- 
gundes 17 Rožje de Araso? Kas įsakė nužudyti riterį? Kaip su 
visu tuo susiję šachmatai? Kodel Van Heisas nutape šį baveiks- 
lg? Kodel užrašęs „Guis necavit eguitem“, dailininkas užrašą 
paslebe? Gal bijojo, kad j0 baties nenužudytų? 

II. Pabasakoju apie atradimą Menču. Paprašau Alvarą ba- 
galbos. Jis jau viską žino: kažkas į jį jau kreipėsi. Kas? 

III. Alvaras negyvas. Mirė ar buvo nužudytas? Akivaizdus 
ryšys tarb jo mirties 17 paveikslo arba mano absilankymo ir 
mano tyrinėjimų. Gal kas nors nori, kad aš ko nors nesuži- 
nočiau? Gal Alvaras išsiaiškino kažką svarbaus, ko aš neži- 
nau? 

IV. Nebažįstamas asmuo (galbūt žudikas arba žudikė) at- 
siuntė man Alvaro surinktą informaciją. Ar Alvaras žinojo ką 
no?s tokio, kas kam nors atrodė pavojinga? Ko tas kitas asmuo 
(a7 asmenys) nori, kad aš sužinočiau, 17 ko - nesužinočiau? 

V Šviesiablaukė moteris atneša voką į „Urbexbress“. Ar ji 
susijusi su Alvaro mirtimi, ar tik tarpininkė? 

VI. Miršta Alvaras, o aš ne (bent kol kas), nors abudu tyri- 
nejome tą patį klausimą. Ar tas asmuo nori balengvinti man 
darbą, ar nuvesti mane tam tikru keliu? Jeigu taip, kokiu? Ar 

šis paveikslas kažką domina del binigineės vertės? Del mano 
vestauravimo? Del slaptojo užrašo? Del šachmatų problemos? 
Gal svarbu, kad sužinočiau ar nesužinočiau tam tikrus 1stori- 
nius faktus? Kas gali būti bendro tarb benkiolikto amžiaus įvy- 
kių 17 kokio nors žmogaus XX a.? 

VII. Svarbiausias klausimas (šiuo metu): ar galimas žudi- 
kas basi1pelnys, jei baveikslo verte aukcione gerokai bakils? Gal 
paveiksle yra dar kažkas, ko nespėjau rasti? 

VIII. Ar yra galimybė, kad visa esme glūdi ne paveikslo ver- 
tėje, 0 jame nutapytoje šachmatų partijoje? Munjoso darbas. 
Šachmatų problema. Kaip gali šachmatų partija baigtis mirti- 
mi bo penkių šimtmečių? Neįmanoma — tiesiog kvaila (bent 
jau taip man atrodo). 

IX. Ar man gresia bavojus? Galbūt kas nors laukia, kol aš 
da7 kažką atrasiu. Galbūt bati to nežinodama dirbu žudikui. 
(al aš gyva tik todel, kad dar esu jam reikalinga. 


Ji prisiminė, ką pasakė Munjosas, pirmą sykį išvydęs Van 
Heiso paveikslą, ir ėmė rašytis jo mintis popieriaus lape. 
Jis užsiminė apie įvairius paveikslo lygmenis. Supratus vieną 
iš jų, galbūt būtų galima suvokti viską. 


I lygmuo. Bendras vaizdas. Šachmatinės grindys, ant jų iš- 
destyti žmones. 

II lygmuo. Paveikslo veikejai: Ferdinandas, Beatrise, Rožė. 
III lygmuo. Šachmatų lenta. 

IV lygmuo. Šachmatų figūros, simbolizuojančios visus tris 
veikėjus. 

V lygmuo. Veidrodis, kuriame atvirkščiai atsispindi šach- 
matų partija 17 žaidėjai. 


Ji pasižiūrėjo į tai, ką parašiusi, ir sujungė lygmenis ro- 
dyklėmis, kurios tik sukėlė dar daugiau nerimo. Penkta- 

me lygmenyje tilpo visi ankstesnieji, pirmasis jungėsi su 
trečiuoju, antrasis — su ketvirtuoju. Susidarė keistas užda- 
ras ratas. 


I lygmuo. VAIZDAS PAVEIKSLE. ŠACH- 
MATINES GRINDYS, ANT KURIŲ IŠ- 
DĖSTYTI ŽMONĖS. 


“ „|II lygmuo. PAVEIKSLO VEIKĖJAI: 
FERDINANDAS, BEATRISĖ, ROŽĖ. “TU UUV/ 
777 > III lygmuo. ŠACHMATŲ LENTA. E 


IV lygmuo. ŠACHMATŲ FIGŪROS, 
SIMBOLIZUOJANČIOS VISUS TRIS 
VEIKĖJUS. 


RT AI 


V lygmuo. VEIDRODIS, KURIAME AT- 
VIRKŠČIAI ATSISPINDI ŠACHMATŲ 
PARTIJA IR ŽAIDĖJAI. 

Iš tikrųjų, tarė pati sau, žvelgdama į šią nesuprantamą 
diagramą, tai tik tuščias laiko gaišimas. Visos šios sąsajos 
tik liudija keistą dailininko, sumąsčiusio šį paveikslą, vaiz- 
duotę. Alvaro mirties paslapties taip neįspėsi: jis paslydo 
vonioje arba buvo nužudytas praėjus penkiems šimtams me- 
tų po to, kai nutapyta „Šachmatų partija“. Kad ir kokia būtų 
visų šių rodyklių 1 stačiakampių prasmė, nei Alvaro, nei 
jos pačios Van Heiso paveiksle būti negali, nes dailininkas 
negalėjo numatyti jų egzistavimo. O jei galėjo?.. Galvoje su- 
kirbėjo nerami abejonė. Kai paveiksle tokia simbolių gau- 
sybė, koks sprendimas būtų teisingas: ar šiems simboliams 
žiūrintysis pats turi suteikti prasmę, ar prasmė glūdi juose 
seniai, nuo pat paveikslo sukūrimo? 

Kai suskambėjo telefonas, ji vis dar braižė strėles ir ryš- 
kino stačiakampius. Krūptelėjusi pakėlė galvą ir pažvelgė į 
telefoną ant kilimo, nesiryždama pakelti ragelio. Kas galėtų 
skambinti pusę keturių ryto? Nenuramino nė vienas iš gali- 
mų atsakymų, tad nepajudėjo, kol aparatas nesuskambėjo 
dar keturis kartus. Priėjo prie jo lėtai, dvejodama, bet stai- 
ga suvokė, kad jei skambutis nutils nespėjus išsiaiškinti, 
kas skambina, bus dar blogiau. Įsivaizdavo, kaip iki ryto pra- 
tūnos susigūžusi ant sofos, su siaubu žvelgdama į aparatą ir 
laukdama, kol jis vėl suskambės... Apie tai negali būti nė 
kalbos. Tuomet kone įniršusi pripuolė prie telefono. 

— Klausau? 

Iš jos gerklės išsprūdusį palengvėjimo atodūsį išgirdo net 
11 Munjosas, nes nutraukė savo paaiškinimus ir pasiteira- 
vo, ar ji gerai jaučiasi. Labai apgailestavo, kad skambina taip 
vėlai, tačiau manęs, jog vertėtų ją pažadinti. Jis pats išties 
susijaudinęs, todėl išdrįso sutrukdyti. Kaip? Taip, taip. Vos 
prieš penkias minutes paaiškėjo atsakymas... Ar girdite?.. 
Ar klausotės? Jis pranešė jai, kad gali visiškai užtikrintai 
pasakyti, kuri figūra nukirto baltųjų žirgą. 


/ Kas nuki7to 
žirgą? 


Baltosios ir juodosios figūros atspindi sim- 
bolinę šviesos ir tamsos, gėrio ir blogio 
priešpriešą - netgi žmogaus sieloje. 


G. Kasparov 


B aki užmigti, vis apie 


tai galvojau... Staiga suvokiau, jog analizuoju vienintelį įma- 
nomą ėjimą, — paaiškino Munjosas, ant stalo dėdamas ne- 
šiojamąją šachmatų lentą, o šalia jos išskleisdamas susiglam- 
žiusį, pilną pastabų pirmąjį brėžinį. — Net ir tada negalėjau 
patikėti. Ištisą valandą dar kartą pergalvojau viską iš naujo, 
nuo pradžios iki pabaigos. 

Jie susitiko parduotuvės, kuri buvo atidaryta visą naktį, 
bare. Sėdėjo šalia vitrinos, pro kurią matėsi platus tuščias 
prospektas. Parduotuvėje beveik nebuvo žmonių - tik keli 
aktoriai iš šalimais esančio teatro ir saujelė abiejų lyčių nak- 
tibaldų. Šalia elektroninės apsaugos vartų stovėjo budinty- 
sis kariška apranga ir žiovavo dirsčiodamas į laikrodį. 
mas į brėžinį, paskui į savo lentą. —- Aną kartą atkūrėme 
paskutinį juodųjų valdovės ėjimą iš b2 į c2, tačiau nežinojo- 
me, koks ankstesnis baltųjų Žingsnis privertė ją tai padary- 
ti... Pamenate? Turėdami omenyje abiejų baltųjų bokštų gra- 
sinimą, nusprendėme, kad bokštas, stovintis langelyje b5, 
galėjo atkeliauti iš bet kokio penktos eilės langelio; tačiau 
tai dar nepaaiškina, kodėl paspruko juodųjų valdovė, nes ant- 
ras baltųjų bokštas, stovintis langelyje b6, jau būtų ją puo- 

lęs prieš tai... Galbūt baltasis bokštas nukirto kitą juodųjų 
figūrą, stovėjusią langelyje b5. Tačiau kokią figūrą? Ten ir 
įklimpome. 

— Tad kokią gi figūrą? — paklausė Chulija, žiūrėdama į 
šachmatų lentą; juodai baltas geometrinis brėžinys buvo jau 
nebe svetima erdvė, jame ji jautėsi kaip gerai pažįstamoje 
teritorijoje. - Jūs sakėte, jog išsiaiškinsite, kokia tai figūra, 
pasinaudodami figūromis už lentos ribų. 

— Taip ir padariau. Vieną po kitos išstudijavau visas nu- 
kirstas figūras ir priėjau pribloškiančią išvadą. 


= NN U E (Uomo 


a bcdefgh 


— Kokią figūrą galėjo nukirsti baltųjų bokštas b5? — pa- 
klausė Munjosas, žvelgdamas į lentą susimąsčiusiomis aki- 
mis, tarsi iki šiol dar neturėtų į šį klausimą atsakymo. — 
Juodųjų žirgo nukirsti negalėjo, nes abu žirgai tebėra ant 
lentos. Rikio irgi ne, nes langelis b5 yra baltas, o juodųjų 
rikis, judantis įstrižai baltais langeliais, dar nepajudėjo iš 
savo vietos. Štai jis, langelyje c8, ir abu išėjimo keliai už- 
statyti pėstininkais, kurie dar neįsijungė į žaidimą. 


158 Arturo Pėrez-Reverte 


— Gal nukirstas buvo juodųjų pėstininkas, - pasiūlė spren- 
dimą Chulija. 

Munjosas papurtė galvą. 

— Užtruko gana ilgai, kol atmečiau šią galimybę, nes pės- 
tininkų pozicijos šioje partijoje yra užvis keisčiausios. Ta- 
čiau nukirstas ne juodųjų pėstininkas, nes tas, kuris stovi 
langelyje a5, atėjo iš c7. Jau žinote, kad pėstininkai kerta 
įstrižai per vieną langelį, o šis tikriausiai nukirto dvi baltų- 
jų figūras, b6 ir a5. Na, o kiti keturi juodųjų pėstininkai vei- 
kiausiai nukirsti toli nuo langelio b5. Jie nespėjo priartėti. 

— Vadinasi, nukirstas buvo juodųjų bokštas. Baltųjų bokš- 
tas turbūt nukirto jį langelyje b5. 

— Ne, neįmanoma. Sprendžiant iš kitų figūrų pozicijų ap- 
link langelį a8, pasidaro aišku, kad juodųjų bokštas nukirs- 
tas nepajudėjęs iš pradinės pozicijos. Jį nukirto baltųjų žir- 
gas, nors šiuo atveju nesvarbu. 

Chulija sutrikusi pakėlė akis nuo lentos. 

— Nieko nesuprantu... Atkrenta visos juodųjų figūros. Tai 
ką nukirto šis baltųjų bokštas, atsistodamas į b5? 

Munjosas kiek šyptelėjo, bet be jokio pasididžiavimo. At- 
rodė tik, kad jį prajuokino Chulijos klausimas ar būsimasis 
jo atsakymas. 

— Pasirodo, jokios nenukirto. Ne, nežiūrėkite į mane ši- 
taip. Jūsų dailininkas Van Heisas puikiai mokėjo klaidinti. 
Langelyje b5 niekas nieko nenukirto. - Šachmatininkas su- 
kryžiavo rankas ir tylomis pasilenkė prie šachmatų lentos. 
Tuomet pažvelgė į Chuliją ir pirštu palietė juodųjų valdo- 
vę.- Jei paskutinis baltųjų žingsnis buvo ne bokšto grasini- 
mas juodųjų valdovei, vadinasi, baltųjų figūra pajudėjusi pa- 
matė, kad juodųjų valdovei grasina šachu baltųjų bokštas. 
Kalbu apie figūrą b4 arba b3. Van Heisas tikriausiai ilgai 
kvatojo iš savo pokšto, žinodamas, jog ši klasta su dviem 
bokštais bus kietas riešutėlis tam, kas bandys įminti mįslę. 

Chulija lėtai linktelėjo. Munjoso žodžių dėka šachmatų 
lentos kampas, iki tol atrodęs sustingęs ir nesvarbus, dabar 
knibždėte knibždėjo galimybių. Šio vyriškio sugebėjimas 
vesti kitus sudėtingu baltų ir juodų spalvų labirintu, pilnu 
paslėptų ženklų, turėjo kažko magiško. Atrodė, jog jis suge- 
ba orientuotis nematomų ryšių tinkle, susidariusiame po 
šachmatų lenta ir pilname neįmanomų, nenuspėjamų kom- 
binacijų; jam vos apie jas užsiminus, šios atgyja, iškyla į 
paviršių tokios akivaizdžios, kad atrodo keista, kaip anks- 
Čiau jų nepastebėjai. 

— Suprantu, - tarė ji po kelių sekundžių. - Ši baltųjų fi- 
gūra gynė juodųjų valdovę nuo bokšto. O jai pajudėjus į šalį, 
juodųjų valdovei buvo šachas. 

— Kaip tik taip. 

— Tad kokia figūra tai padarė? 

— Gal jau ir pati galėtumėt išsiaiškinti. 

— Baltųjų pėstininkas? 

— Ne. Vienas buvo nukirstas langelyje a5 arba b6, o kitas 
stovi per toli. Kiti pėstininkai taip pat negalėjo to padaryti. 

— Tada neįsivaizduoju. 

— Gerai įsižiūrėkite. Būčiau galėjęs iškart pasakyti, ta- 
čiau nenorėjau atimti pelnyto malonumo. Pagalvokite ra- 
miai, - pasiūlė jis, mostu aprėpdamas barą, tuščią gatvę ir 
kavos puodelius ant staliuko. - Mes niekur neskubame. 

Chulija susikaupusi įsmeigė akis į lentą. Nepakeldama akių 
nuo figūrų, išsitraukė cigaretę ir vos pastebimai šyptelėjo. 

— Man atrodo, kad jau žinau, - atsargiai tarė. 

— Tai sakykite. 

— Rikis, kuris juda įstrižai baltais langeliais, stovi f1, jis 
neturėjo laiko čia atkeliauti iš vienintelės pradinės pozici- 
jos, b3, nes langelis b4 yra juodas. - Chulija pažvelgė į Mun- 
josą, laukdama patvirtinimo. — Noriu pasakyti, kad būtų 
prireikę mažiausiai trijų ėjimų, kol jis būtų patekęs iš b3 į 

dabartinę poziciją. Vadinasi, ne rikis pajudėjeęs paliko juodų- 
jų valdovę bokštui pulti. Ar kol kas teisingai? 

— Puiki pradžia. Toliau. 

— To nepadarė ir baltųjų valdovė, dabar stovinti el, irgi 
sustabdyta šacho. Ir ne baltųjų karalius. O baltųjų rikis, ju- 
dantis juodais langeliais ir dabar esantis už lentos, nes bu- 
vo nukirstas, apskritai negalėjo stovėti langelyje b3. 

— Labai gerai, - patvirtino Munjosas. —- Kodėl? 

— Mat b3 yra baltas langelis. Be to, jei šis rikis būtų ju- 
dėjes įstrižai juodais langeliais iš b4, tebebūtų ant lentos, 
tačiau taip nėra. Todėl greičiausiai buvo nukirstas gerokai 
anksčiau. 

— Teisingai. Tai kas lieka? 

Chulija pažvelgė į lentą ir pajuto, kaip nugara ir ranko- 
mis nueina lengvas šiurpas — tarsi kas brauktų per odą pei- 
lio ašmenimis. Liko nepaminėta vienintelė figūra. 

— Lieka žirgas, - tarė ji dusliu balsu, nurydama seilę. — 
Baltųjų žirgas. 

Munjosas surimtėjęs palinko prie jos. 

— Baltasis žirgas, taip ir yra, - tarė jis ir patylėjo žiūrėda- 
mas ne į lentą, o į Chuliją. - Baltųjų žirgas, pajudėdamas iš 
langelio b4 į c2, atidengė juodųjų valdovę... Ir kaip tik čia, 
langelyje c2, norėdama apsiginti nuo bokšto ir laimėti vieną 
figūrą, ji nukirto žirgą. 

Munjosas vėl nutilo galvodamas, ar nepamiršo ko nors 
svarbaus. Jo akių spindesys užgeso taip staigiai, tarsi kas 
būtų spustelėjęs jungiklį. Jis suko žvilgsnį nuo Chulijos, vie- 
na ranka surinko figūras, kita sulankstė lentą lyg parodyda- 
mas, jog jo vaidmuo šiame reikale baigtas. 

— Juodųjų valdovė, —- sumurmėjo ji priblokšta, jausdama, 
kone girdėdama, kaip visu greičiu dirba smegenys. 

— Taip, - trūktelėjo pečiais Munjosas. - Juodųjų valdovė 
nukirto žirgą... Kad ir ką tai reikštų. 

Chulija pakėlė prie lūpų cigaretę, paskutinį kartą giliai 
užsitraukė nusidegindama pirštus ir numetė ją ant grindų. 

— Tai reiškia, —- sušnabždėjo ji, vis dar pritrenkta atradi- 
mo, - kad Ferdinandas Altenhofenas buvo nekaltas. - Ji sau- 
sai nusijuokė ir vis dar netikėdama pažvelgė į partijos brė- 
žinį, tebegulintį ant stalo. Uždėjo smilių ant langelio c2, sim- 
bolizuojančio griovį prie Ostenburgo Rytinių vartų, kur buvo 
nužudytas Rožjė de Arasas. - Tai reiškia, — užbaigė ji virpė- 
dama, - kad Beatrisė Burgundė, ne kas kitas, įsakė nužudy- 
ti riterį. 

— Beatrisė Burgundė? 

Chulija linktelėjo. Dabar atrodė taip aišku, taip akivaiz- 
du, jog ji kone norėjo trenkti sau antausį, kad anksčiau ne- 
sugebėjo to suvokti. Ir šachmatų partija, ir pats paveikslas 
tiesiog šaukte šaukė. Van Heisas užfiksavo viską kuo tiks- 
liausiai, nepraleisdamas nė menkiausios smulkmenos. 

— Kitaip negalėjo būti, - patvirtino ji. —- Juodųjų valdovė, 
savaime aišku, yra Beatrisė, Ostenburgo kunigaikštienė. — 
Valandėlę stabtelėjo ieškodama žodžio ir užbaigė: — Kalė. 


Dabar ji išvydo viską kuo aiškiausiai: netvarkingoje stu- 
dijoje, kvepiančioje aliejumi ir terpentinu, dailininkas vaikšto 
patamsyje pasišviesdamas lajinėmis žvakėmis, stovinčiomis 
prie paveikslo. Maišo vario pigmentą su derva, norėdamas 
pagaminti tvarią žalią spalvą, kuri atlaikytų laiko tėkmę. Tepa 
dažais iš lėto, keliais sluoksniais, ir užbaigia stalą dengian- 
čios staltiesės klostes, kol galutinai uždažo užrašą Ou15 ne- 
cavit eguitem, kurį vos prieš kelias savaites užrašė auksi- 
niais dažais. Nelengva visam laikui paslėpti gražiai išraity- 
tas gotiškas raides, tačiau kunigaikštis Ferdinandas buvo 
teisus: „Per daug akivaizdu, meistre Van Heisai“. 

Turbūt atsitiko kažkas panašaus, ir senukas dailininkas, 
be abejonės, murmėjo pro dantis darbuodamasis teptuku, 

lėtai tepdamas žalių dažų sluoksnius ant lentos, ant kurios 
aliejumi šviežiai nutapytos spalvos žvakių šviesoje spindė- 
j0 gyvais atspalviais. Galbūt jis pasitrynė pavargusias akis 
17 palingavo galvą. Jo regėjimas jau nebe tas - praėję metai 
daro savo. Silpsta net atidumas, būtinas vieninteliam malo- 
numui —- šachmatams, kurie žiemą, priverstinio dykinėjimo 
valandomis, kai dienos trumpėja ir menkos šviesos nepa- 
kanka darbui teptuku, padeda atitraukti mintis nuo tapybos. 
Jais žavėjosi ir apverktasis Rožjė, jo gynėjas ir draugas, ku- 
ris, nepaisydamas kilmės ir padėties, niekuomet nesibodė- 
davo susitepti dažais ir dažnai užsukdavo į studiją, kur tarp 
dažų, klijų, teptukų ir neužbaigtų paveikslų sužaisdavo su 
dailininku partiją. Kaip niekas kitas, jis mėgo ir kovoti šach- 
matų lentoje, ir leistis į ilgus pokalbius apie meną, meilę ir 
karą. Ir dažnai kartodavo keistą mintį, vėliau įgavusią siau- 
bingos pranašystės prasmę: kad šachmatai — tai Žaidimas 
tiems, kurie nebijo lįsti Velniui į nasrus. 

Paveikslas baigtas. Jaunystėje Van Heisas paskutinį tep- 
tuko brūkštelėjimą visuomet palydėdavo trumpa maldele, 
dėkodamas Viešpačiui už sėkmingą dar vieno darbo užbai- 
gimą. Tačiau metams bėgant jo lūpos susičiaupė, akys 1š- 
sausėjo, plaukai pražilo. Tad jis tiesiog pritariamai kreste- 
lėjo galvą, įmerkė teptuką į molinį indelį su tirpikliu ir nu- 
sivalė pirštus į susitrynusią odinę prikyštę. Paėmęs žvakidę, 
žengė kelis žingsnius atbulas. Tegul atleidžia jam Viešpats, 
tačiau neįmanoma nejausti pasididžiavimo. „Šachmatų par- 
tija“ gerokai pranoks jo užsakovo, kunigaikščio lūkesčius. 
Šiame paveiksle yra viskas: gyvenimas, grožis, meilė, mir- 
tis, išdavystė. Tai meno kūrinys, pragyvensiąs jį patį ir tuos, 
kurie jame pavaizduoti. Ir senasis flamandų meistras paju- 
to, kaip širdį sušildo nemirtingumo alsavimas. 


Ji išvydo Beatrisę Burgundę, Ostenburgo kunigaikštie- 
nę, sėdinčią prie lango, skaitančią „Poemą apie rožę ir rite- 

rį“; įstrižai jai per petį krintantys saulės spinduliai apšvietė 
1liuminacijomis išpuoštus puslapius. Matė jos dramblio kaulo 
baltumo ranką su aukso žiedu, kuriame atsispindėjo saulės 
šviesa. Ranka virptelėjo tarsi medžio lapas vėjeliui papū- 
tus. Galbūt ji mylėjo ir buvo atstumta, tad jos išdidumas 
neatlaikė, kai šis vyras išdrįso neduoti to, ko net Lanselo- 
tas neatsakė karalienei Ginevrai. O gal pasamdytas šaulys 
tebuvo kerštas už neviltį, likusią vietoj senosios aistros, už 
paskutinį bučinį ir Žiaurų atsisveikinimą... Peizažo gilumo- 
je mėlynu Flandrijos dangumi slenka debesys, dama toliau 
susikaupusi žvelgia į skraite gulinčią knygą. Ne, neįmano- 
ma. Ferdinandas Altenhofenas niekuomet nebūtų sutikęs 
įamžinti išdavystės, o Piteris van Heisas nebūtų sudėjęs į 
tą paveikslą viso savo talento ir meistriškumo. Geriau ma- 
nyti, kad šios akys nežiūri tiesiai, nes bando nuslėpti aša- 
ras. Kad juodas aksomas - tai jos širdies, sužeistos ano šaulio 
strėlės, prašvilpusios viršum griovio, gedulas. Kad ši širdis 
pakluso valstybės interesams, nusilenkė pusbrolio, Burgun- 
dijos kunigaikščio Karolio, valiai, užšifruotai pergamente, 
kelis kartus perlenktame, su smalkos antspaudu, kurį ji su- 
laužė, o pergamentą, iš sielvarto netekusi žado, suglamžė 
savo šaltomis rankomis ir sudegino žvakės liepsnoje. Šią jai 
vienai skirtą žinią atnešė slaptieji agentai. Kunigaikštystę 
ir jos ateitį, nuo kurios priklausė visos Europos ateitis, tar- 
si voratinkliai apraizgė intrigos. Prancūzijos šalininkai; Bur- 
gundijos šalininkai. Slaptas kanceliarijų karas, toks pat ne- 
gailestingas kaip žiauriausia kova mūšio lauke, tik be did- 
vyrių, 0 su nėriniuotus drabužius dėvinčiais budeliais, kurių 
ginklai buvo durklas, nuodai ir arbaletas. Pareiga šeimai, 
kraujo šauksmas nevertė daryti nieko, ko paskui nebūtų gali- 
ma atitaisyti nuoširdžia išpažintimi. Reikėjo tik, kad ji sutar- 
tą dieną ir valandą prieitų prie lango bokšte virš Rytinių var- 
tų, kur kiekvieną vakarą kambarinė šukuoja jai plaukus. Prie 
to paties lango, pro kurį kiekvieną dieną tą pačią valandą pa- 

sivaikščiodamas vienas praeina Rožjė de Arasas, liūdnai ap- 
mąstydamas savo neįmanomą meilę ir savo skausmą. 

Taip, galbūt dama juodu drabužiu nuleidusi akis į knygą 
ne todėl, kad skaito, o kad verkia. O gal ir todėl, kad nedrįs- 
ta pažvelgti į akis dailininkui, įkūnijančiam Amžinybės ir 
Istorijos žvilgsnį. 


Išvydo Ferdinandą Altenhofeną, nelaimingąjį kunigaikš- 
tį, per greitai besikeičiančioje Europoje puolamą rytų ir va- 
karų vėjų. Matė jį nusivylusį ir bejėgį, savo paties ir epo- 
chos belaisvį, daužantį sau per šilko kojines stirnos odos 
pirštinėmis, drebantį iš įniršio ir skausmo, kad negali nu- 
bausti vienintelio tikro jo draugo žudikės. Matė, kaip jis go- 
belenais ir vėliavomis išpuoštoje menėje atsirėmęs į kolo- 
ną prisimena jaunystės metus, bendras svajones, susižavė- 
jimą jaunu didiku, kuris iškeliavo į karą ir grįžo paženklintas 
randais ir šlove. Menėje tebeskambėjo jo juokas, ramus, ma- 
lonus balsas, protingos pastabos, grakštūs komplimentai rū- 
mų damoms, ryžtingi patarimai, tebesklandė jo draugystės 
šiluma. Tačiau jo paties nebėra. Jis iškeliavo į tamsybes. 


Ir blogiausia, meistre Van Heisai, blogiausia, senasis drau- 
ge, dailininke, kurs mylejai jį kone taip bat karštai kaip 17 aš, 
blogiausia, kad neįmanoma net atkeršyti; nes ji, kaip i7 aš, 
kaip 17 jis bats - tik žaisliukas galingesniųjų 7ankose, tų, ku- 
viems priklauso valdžia 17 binigai i7 kurie nusbrendė amži- 
nai ištrinti Ostenburgą 1š kartografų braižomų žemėlapių. Ne- 
turiu kam nukirsdinti galvos ant mano draugo kapo - 0 jei 17 
turečiau kam, vis tiek negalėčiau to badaryti. Ji viena žinojo 
17 nusprende tylėti. Nužude jį savo tylejimu, tuo, kad leido 
jam ateiti prie lango balei Rytinių vartų griovį, kaip 17 kiek- 
vieną vakarą, - 0 taip, aš 17gi turiu gerų šnipų, - briviliotam 
nebylios sirenos giesmės, kuri ne vieną vyrą privertė stačia 

galva pulti likimo glėbin. Likimo, kuris atrodo miegantis a7- 
ba aklas, tačiau vieną dieną atmerkia akis ir bažvelgia mums 
tiesiai į veidą. 

Kaip matai, atkeršyti neįmanoma, meistre Van Heisai. Pa- 
tikiu tai tavo rankoms ix talentui, 17 niekas neužmokės tau 
už jokį baveikslą tiek, kiek aš sumokėsiu už šį. Trokštu teisy- 
bes, net jei ji skirta tik man vienam, net jei vienintelis laimė- 
Jimas bus tai, kad ji supras, jog aš žinau, ir kad gal apie tai 
sužinos da7 kas nors, be Dievo, tą dieną, kai mes visi tabsime 
dulkėmis, kaip ir Rožjė de Arasas. Todėl nutabyk šį baveiks- 
lą, meistre Van Heisai, dėl Dievo, nutabyk. Noriu, kad jame 
viskas atsispindėtų 17 kad tai būtų buikiausias ir tragiškiau- 
stas tavo darbas. Nutapyk jį, ir tegul nusineša mus visus Vel- 
nias, kurį sykį nutapei jojantį šalia Rožje. 


Galiausiai ji išvydo riterį. Šis dėvėjo liemenę su įkarpo- 
mis, amarantų spalvos kojines, ant kaklo turėjo pasikabinęs 
aukso grandinę, 0 prie juosmens pasirišęs tokį nenaudingą 
durklą. Žingsniavo temstant vienas palei griovį, iškastą ša- 
lia Rytinių vartų, be ginklanešio, kuris tik blaškytų mintis. 
Išvydo, kaip jis pakelia akis į gotikinį langą ir nusišypso — 
vos regima, tolima melancholiška šypsena, kurioje atsispindi 
prisiminimai, meilė ir pavojai, o galbūt ir lemties nuojauta. 
Galbūt Rožjė dė Arasas nujaučia, kad kitoje pusėje už ap- 
trupėjusios dantytos sienos, kur tarp akmenų išsikeroję krū- 
mokšniai, slepiasi šaulys ir, įtempęs arbaletą, taikosi į au- 
ką. Staiga jis suvokia, kad visas jo gyvenimas, tas ilgas ke- 
lias, mūšiai, kuriuose kovojo užkimęs ir suprakaitavęs, su 
girgždančiais šarvais, moterų glamonės, trisdešimt aštuo- 
nerių metų našta ant pečių — viskas baigsis čia, šioje vietoje 
17 šią minutę, ir kai pajus smūgį, nieko nebeliks. Ir jį už- 
plūsta baisus gailestis sau, nes jam atrodo neteisinga, kad 
lemta mirti temstant, pervertam strėlės tarsi kokiam šer- 

nui. Ir jis pakelia dailią, gražią vyrišką ranką, — tokią, kuri 
iškart primena kardą, kuriuo ji mosavo, pavadį, kurį laikė, 
kūną, kurį glamonėjo, plunksną, kurią mirkė į rašalą prieš 
parašydamas žodžius pergamente. Jis pakelia ranką protes- 
tuodamas, nors gerai žino, kad tai beviltiška, nes netgi nėra 
visiškai tikras, prieš ką turėtų protestuoti. Jį apima noras 
surikti, tačiau greitai prisimena, ką turi padaryti vardan sa- 
vo garbės. Todėl kita ranka siekia durklo 1r pagalvoja, kad 
bent jau su durklu rankoje, jei nieko kito padaryti negali, 
mirs panašiau į tikrą riterį. Tuomet išgirsta, kaip paukšteli 
templė, ir spėja susivokti, kad reikia pasitraukti strėlei iš 
kelio, tačiau žino, jog ji greitesnė už žmogų. Junta, kaip sie- 
la lėtai ištirpsta karčiose ašarose, gailėdama pati savęs, ir 
atmintyje karštligiškai ieško Dievo, kuriam galėtų patikėti 
savo atgailą. Staiga su nuostaba suvokia, jog dėl nieko nesi- 
gaili, nors taip pat nelabai aišku, ar šį vakarą yra kur nors 
Dievas, pasiruošęs jį išklausyti. Ir pajunta smūgį. Buvo pa- 
šautas ir anksčiau, nuo strėlių likę randai, bet žino, kad nuo 
šitos strėlės rando neliks. Ir neskauda, tik atrodo, jog siela 
išslysta pro burną. Sutemsta amžina naktis, ir prieš panir- 
damas į tamsą jis suvokia, jog šį kartą ji truks amžinybę. 
Rožjė de Arasas surinka, bet nebeišgirsta savo balso. 


8 Ketvirtas 


žaidėjas 


Šachmatų figūros buvo žiaurios: jį užvaldė ir 
nukariavo. Tame buvo kažkas baisaus, bet kar- 
tu-— ir vienintelė įmanoma harmonija. Nes juk 
kas dar pasauly egzistuoja, be šachmatų? 


V Nabokov 


r į ATR šyptelėjo mecha- 


niška, atsainia šypsena, kuri niekuo jo neįpareigojo — net 
pabandyt užjausti. 

— Tai štai kur šuo pakastas, — tyliai tarė jis, priderinda- 
mas savo žingsnius prie Chulijos. 

— Taip. — Ji ėjo susimąsčiusi, nulenkusi galvą. Ištraukusi 
ranką iš švarko kišenės, nubraukė nuo veido plaukus. - Dabar 
žinote visą istoriją. Manau, turite tam teisę. Nusipelnėte. 

Šachmatininkas žvelgė priešais save, galvodamas apie 
šitą teisę. 

— Aišku, — burbtelėjo. 

Jie žingsniavo tylomis, neskubėdami, vienas šalia kito. Bu- 
vo šalta. Siauros uždaros gatvės skendėjo tamsoje, o žibintų 
šviesos dryksniai atsispindėjo ant šlapio asfalto tarsi ant švie- 
žiai užtepto lako. Pamažėle šešėliai ėmė švelnėti, nes toli 
prospekto gale, kur pastatų siluetai, tarsi iškirpti šviesiame 
fone, iš juodų tapo pilki, ėmėsi švininis priešaušris. 

— Ar yra kokia nors priežastis, - pasiteiravo Munjosas, - 
kodėl iki šiol nuo manęs slėpėte šią istorijos dalį? 

Ji žvilgtelėjo į jį iš padilbų. Įsižeidęs neatrodė, tik kiek 
susidomėjęs. Nerūpestingai žvelgė į priešais plytinčią tuš- 

čią gatve, susikišęs rankas į lietpalčio kišenes ir pasistatęs 
apykaklę. 

— Maniau, nenorėsite įsipainioti. 

— Suprantu. 

Ties kampu juos sutiko šiukšliavėžės burzgesys. Mun- 
josas valandėlę stabtelėjo ir padėjo jai praeiti pro dvi tuš- 
čias dėžes. 

— O ką darysite dabar? - pasidomėjo. 

— Nežinau. Greičiausiai užbaigsiu restauruoti. Ir parašy- 
siu ilgą ataskaitą apie šią istoriją. Jūsų dėka gal net šiek 
tiek išgarsėsiu. 

Munjosas atrodė išsiblaškęs, tarsi jo mintys būtų skra- 
jojusios visai kitur. 

— O kaip vyksta policijos tyrimas? 

— Galiausiai suras žudiką, jei toks yra. Visuomet suranda. 

— Ar jūs ką nors įtariate? 

Chulija nusikvatojo. 

— O Dieve, aišku, ne! - Pagalvojusi susiraukė. - Bent jau 
tikiuosi, kad ne... - Pažvelgė į Munjosą. —- Tikriausiai tirti 
nusikaltimą, kuris gali pasirodyti nesąs nusikaltimas, labai 
panašu į tai, ką darėte su paveikslu. 

Munjosas šyptelėjo. 

— Turbūt todėl, kad visur svarbiausia logika, - atsakė jis. — 
Gal tai ir jungia šachmatininkus su sekliais. - Jis prisimer- 
kė, ir Chulija nesuprato, ar jis kalba rimtai, ar juokais. — 
Regis, Šerlokas Holmsas žaidė šachmatais. 

— Ar skaitote detektyvus? 

— Ne. Nors tai, ką paprastai aš skaitau, juos šiek tiek 
primena. 

— Pavyzdžiui? 

— Savaime aišku, knygas apie šachmatus. Taip pat mate- 
matinius galvosūkius, logikos pratimus ir panašiai. 

Jie perėjo per tuščią prospektą. Kitoje gatvės pusėje Chu- 

lija slapčiomis pažvelgė į savo palydovą. Jis neatrodė itin 
protingas ir kažin, ar gyvenime jam sekasi. Susikišęs ran- 
kas į kišenes, su suglamžyta marškinių apykakle ir iš seno 
lietpalčio kyšančiomis didelėmis ausimis atrodė tuo, kas ir 
buvo — niekam nežinomas tarnautojas, kuriam vienintelis 
būdas ištrūkti iš vidutiniškumo yra šachmatų kombinacijos, 
galvosūkiai ir sprendimai. Keisčiausias jo bruožas buvo 
žvilgsnis, kuris užgesdavo vos tik atitrūkęs nuo šachmatų 
lentos, ir tai, kaip jis panarindavo galvą, tarsi kas slėgtų 
sprandą, ir eidavo atstatęs kaktą, lyg norėdamas pasaulį pra- 
leisti pro šalį, kad jo nepaliestų. Jis kiek priminė karo be- 
laisvį, vieną tų, kuriuos matė senuose dokumentiniuose fil- 
muose, - taip dūlino nukoręs galvą. Neabejotinai atrodė it 
pralaimėtojas, kuris kiekvieną dieną pabunda nugalėtas dar 
kovai nė neprasidėjus. 

Ir vis dėlto jis turėjo kažko daugiau. Kai aiškindavo šach- 
matų ėjimą, sekdamas painų veiksmo siūlą, žybtelėdavo kaž- 
kas nenugalima, net genialu. Tarsi, nepaisydamas išvaizdos, 
jame būtų pulsavęs išskirtinis logikos, matematikos ar dar 
koks talentas, kuris jam suteikia pasitikėjimo, o žodžiams 
1r judesiams — neginčijamo svarumo. 

Chulija suvokė nieko apie jį nežinanti, išskyrus tai, kad 
žaidžia šachmatais ir dirba buhalteriu. Tačiau dabar jau per 
vėlu. Darbas baigtas, ir vargu ar jie kada besusitiks. 

— Keisti buvo mūsų santykiai, — balsu tarė ji. 

Munjoso žvilgsnis nuklydo tolyn, tarsi ieškodamas ko 
nors, kas patvirtintų jos žodžius. 

— Šachmatų požiūriu labai normalūs, - atsakė jis. - Jūs ir 
aš susitikome vienai partijai. - Jis vėl nusišypsojo savo mig- 
lota šypsena. - Paskambinkite man, kai vėl įsinorėsite su- 
žaisti. 

— Jūs mane gluminate, - išpoškino ji. - Iš tikrųjų. 

Jis į ją pažiūrėjo nustebęs. Nebesišypsojo. 

— Nesuprantu. 

— Aš irgi ne, - kiek suabejojo Chulija. - Jūs atrodote tar- 
si du skirtingi asmenys: vienas kartais drovus ir užsisklen- 
dęs, graudžiai nerangus. Tačiau kai tik išeina iš kalbos šach- 
matai, tučtuojau imate stulbinamai pasitikėti savimi. 

— Na, ir kas? — abejingai tarstelėjo Munjosas, tarsi lauk- 
damas kokios išvados. 

— Tik tiek, daugiau nieko, — sutriko ji, kiek susigėdusi 
savo netakto. —- Turbūt auštant tokios šnekos skamba kvai- 
lokai. Atleiskite. 

Jis ėjo rankas susikišęs į lietpalčio kišenes, kakle, kurį 
verkiant reikėjo skusti, išlindusiame iš atsegtų marškinių 
apykaklės, buvo smarkiai išsišovęs Adomo obuolys. Galvą 
kiek palenkė į kairę, tarsi galvodamas apie tai, ką išgirdo. 
Tačiau nustebęs nebeatrodė. 

— Suprantu, — tarė jis ir smakro judesiu tai patvirtino, 
nors Chulijai buvo neaišku, ką jis supranta. Pažvelgė tolyn 
tarsi tikėdamasis, kad kas prieis ir pakuždės pamirštus žo- 
džius. Ir tada padarė tokį dalyką, kurį Chulija visąlaik prisi- 
mindavo su didžiausia nuostaba. Čia pat keletu sakinių, šal- 
tai ir abejingai, tarsi kalbėtų apie kokį kitą asmenį, jis apsa- 
kė jai visą savo gyvenimą, ar bent jau jai taip atrodė: be 
jokių pauzių ar stabtelėjimų pagalvoti ir su tokiu pat tikslu- 
mu, su kuriuo jis aiškindavo šachmatų ėjimus. Tik kai baigė 
1r vėl stojo tyla, į lūpas grįžo šypsena, tarsi švelniai būtų 
šaipęsis pats 1š savęs, iš žmogaus, apie kurį ką tik papasa- 
kojo 1r kuriam širdies gilumoje nejautė nei užuojautos, nei 
paniekos, tik tam tikrą supratingą ir neturintį jokių iliuzijų 
solidarumą. Chulija stovėjo priešais jį ilgai nesumodama, 
ką sakyti, bandydama atspėti, kaip, po galais, šis neiškalbus 
žmogus sugebėjo viską taip aiškiai iškloti. Ji sužinojo apie 
vaiką, žiūrintį į savo kambario lubas ir mintyse žaidžiantį 
šachmatais, kai tėtis nubausdavo už prastus pažymius; ir 

apie moteris, su laikrodininko tikslumu sugebančias suprasti 
vidinį vyro mechanizmą; ir apie vienatvę, užplūstančią po 
pralaimėjimo ir netekus vilties. Visa tai Chulija išvydo stai- 
ga, neturėdama laiko galvoti, 1r galiausiai nebesusigaudė, 
ką pasakoja jis pats, o ką priduria jos vaizduotė. Galų gale 
nusprendė, jog Munjosas tikriausiai ne vien tik stovi įtrau- 
kęs galvą ir šypsosi tarsi išvargęs gladiatorius, visiškai abe- 
jingas tam, kaip, aukštyn ar žemyn, pakryps jo likimą le- 
miantis nykštys. O kai jis baigė kalbėti - jei apskritai buvo 
prabilęs, — pilkšva aušros šviesa užliejo pusę jo veido, pa- 
likdama kitą pusę šešėlyje, 1r Chulija kuo aiškiausiai supra- 
to, ką šiam Žmogui reiškia šešiasdešimt keturių baltų ir juo- 
dų langelių lenta: miniatiūrinį mūšio lauką, kuriame vyksta 
paties gyvenimo - pergalių ir pralaimėjimų, baisių slaptin- 
gų jėgų, valdančių žmonių likimus, misterija. 

Ji suvokė visa tai, taip pat 1r tos šypsenos, niekuomet 
1lgai neužsibūnančios jo lūpose, prasmę. Lėtai nulenkė gal- 
vą, 0 jis pažvelgė į dangų ir pasakė, jog darosi šalta. Ji atki- 
šo cigarečių pakelį, jis išsitraukė vieną, ir tai buvo pirmas ir 
bene paskutinis kartas, kai išvydo Munjosą rūkant. Tada jie 
vėl pajudėjo ir ėjo iki pat Chulijos namo durų. Jau atrodė, 
jog Munjosas pasitrauks 1š istorijos. Jis atkišo ranką norė- 
damas atsisveikinti. Tačiau tą akimirką ji žvilgtelėjo į šalį ir 
pastebėjo už skambučio tinklelio užkištą nedidelį vokelį, vi- 
zitinės kortelės dydžio. O kai jį atplėšė ir ištraukė viduje 
esantį lapelį, suprato, kad Munjosui dar negalima pasitraukti, 
dar ne. Kol jis galės tai padaryti, dar turės atsitikti daug 
dalykų, kurių nė vienas nebus geras. 


— Man nepatinka, - pareiškė Cezaris, ir Chulija pastebė- 
jo, kaip virpa pirštai, laikantys dramblio kaulo kandiklį. — 
Man visai nepatinka, kad kažkoks beprotis vaikšto palaidas 
1r žaidžia Operos vaiduoklį. 

Tartum gavę antikvaro ženklą, ėmė mušti ir skambėti 
visi parduotuvės laikrodžiai, vienas po kito ar kartu, prade- 
dant švelniu čiurlenimu ir baigiant dramatiškais, sunkiais 
sieninių laikrodžių dūžiais. Tačiau šis sutapimas Chulijos 
nepralinksmino. Ji žvelgė į Bustelio Lusindą, nejudančią savo 
stiklinėje vitrinoje, ir pati jautėsi trapi kaip ši lėlė. 

— Man irgi nepatinka. Tačiau kažin ar galime rinktis. 

Ji atitraukė akis nuo porcelianinės lėlės ir įsižiūrėjo į re- 
gentystės laikų stiliaus stalą, ant kurio Munjosas vėl padėjo 
šachmatų lentą ir figūras išdėstė kaip Van Heiso paveiksle. 

— Tegul tik pakliūva man į rankas tas niekšas, —- burbėjo 
Cezaris ir įtariai Žvilgtelėjo į kortelę Munjoso pirštuose; tas 
laikė ją lyg pėstininką, kurio nežino kur pastatyti. - Jei čia 
juokai, peržengia bet kokias ribas... 

— Čia ne juokai, - tarė Chulija. - Gal pamiršai apie varg- 
šą Alvarą? 

— Pamiršau? - šūktelėjo antikvaras, pridėdamas sau prie 
lūpų kandiklį ir nervingai išpūsdamas dūmą. — Labai norė- 
čiau pamiršti! 

— O vis dėlto tai turi prasmę, - pasakė Munjosas. 

Jie sužiuro į šachmatininką. Nekreipdamas dėmesio į sa- 
vo žodžių sukeltą susidomėjimą, jis ir toliau laikė kortelę 
tarp pirštų, atsirėmęs rankomis į stalą. Lietpalčio nenusi- 
vilko, ir pro vitražą sklindanti šviesa jo neskustą smarką 
nudažė melsvai, patamsino nemigos ratilus aplink pavargu- 
sias akis. 

— Bičiuli, — tarė Cezaris lyg su mandagiu nepatiklumu, 
lyg su ironiška pagarba. - Džiaugiuosi, kad bent jūs sugeba- 
te visame tame įžvelgti prasmę. 

Munjosas gūžtelėjo ir nieko nesakė. Aiškiai gvildeno nau- 
ją galvosūkį, kuris buvo užšifruotas kortelėje: 

Valandėlę Munjosas žvelgė į šiuos ženklus, lygindamas 
juos su figūrų pozicijomis šachmatų lentoje. Tada pakėlė akis 
į Cezarį ir galiausiai įsistebeilijo į Chuliją. 

— Kažkas, - tarė jis, ir išgirdusi žodį kažkas mergina pa- 
šiurpo, tarsi kas būtų atvėręs nematomas duris, - atrodo, 
domisi šiame paveiksle žaidžiama šachmatų partija. - Jis pri- 
simerkė ir linktelėjo, sakytum kokiu neaiškiu būdu būtų su- 
vokęs paslaptingojo žaidėjo motyvus. — Kad ir kas jis būtų, 
žino, kaip susiklostė partija paveiksle, taip pat žino arba nu- 
jaučia, kad atbuline analize jau įminėme jos mįslę. Mat da- 
bar jis siūlo žaisti toliau, pradedant nuo tų pozicijų, kurias 
figūros užima paveiksle. 

— Juokaujate, - tarė Cezaris. 

Stojo nesmagi tyla, Munjosas piktai pažiūrėjo į antikvarą. 

— Aš niekada nejuokauju, - galiausiai pratarė tarsi abejo- 
damas, ar verta aušinti burną dėl tokio dalyko. - Bent jau 
šachmatų tema. - Jis bakstelėjo pirštu į kortelę. - Galiu jus 
užtikrinti, kad jis siūlo tęsti partiją nuo to taško, kuriame ją 
užbaigė dailininkas. Pažiūrėkite į lentą. 

— Matote, - parodė Munjosas į kortelę. —- Bb3 reiškia, 
kad baltieji eis bokštu iš b5 į b3. Šalia esantis klaustukas, 
mano nuomone, reiškia tai, kad šis ėjimas mums siūlomas. 
Iš to sprendžiame, kad mes žaidžiame baltaisiais, o prieši- 
ninkas — juodaisiais. 

— Spalvos puikiai tinka, —- pasakė Cezaris. — Atrodo, jis 
ganėtinai piktybiškas. 

— Nežinau, piktybiškas ar ne, tačiau jo elgesys abejonių 
nekelia. Jis mums sako: „Aš žaidžiu juodaisiais 17 kviečiu 
jus eiti šiuo bokštu į langelį b3“... Suprantate? Jei sutinka- 
me žaisti, turėsime eiti taip, kaip jis mums siūlo, nors galė- 
tume pasirinkti kitokį, tinkamesnį ėjimą. Pavyzdžiui, baltų- 
jų pėstininku a6 galėtume nukirsti juodųjų pėstininką b7. 
Arba baltųjų bokštu b6. - Jis patylėjo susikaupęs, tarsi min- 
tyse automatiškai įsivaizduodamas galimybes, kurios atsi- 
vertų, jei būtų atlikta jo minėtoji kombinacija, tuomet su- 
mirksėjo akivaizdžiai stengdamasis grįžti į tikrovę. - Mūsų 
priešininkas daro prielaidą, kad priėmėme jo siūlymą ir ėjo- 
me baltųjų bokštu į langelį b3, norėdami apginti savo kara- 
lių nuo galimo juodųjų valdovės puolimo iš kairės. Po šio 
ėjimo šį bokštą užstoja antras bokštas ir baltųjų Žirgas skel- 
bia šachą juodųjų karaliui a4... Iš viso to sprendžiu, kad mūsų 
varžovas mėgsta riziką. 

Chulija, atidžiai sekusi Munjoso paaiškinimus 1r stebėjusi 
šachmatų lentą, pakėlė į jį akis. Neabejojo išgirdusi jo Žo- 
džiuose tam tikros pagarbos nepažįstamam žaidėjui šešėlį. 

— Kodėl jūs taip sakote? Iš kur galite žinoti, ką jis mėgs- 
ta, o ko ne? 

Munjosas gūžtelėjo ir prikando apatinę lūpą. 

— Nežinau, - atsakė kiek paabejojęs. - Kiekvienas žai- 
džia šachmatais pagal savo būdą. Jau jums vieną sykį apie 
tai kalbėjau. — Jis padėjo kortelę ant stalo, šalia lentos. — 
Pd7-d5+ reiškia, kad juodieji eina pėstininku iš d7 į d5 ir 

grasina šachu baltųjų karaliui. Šis pliusiukas šalia skaičiaus 
žymi šachą. Taigi mums gresia pavojus. Pavojus, kurio gali- 
me išvengti nukirsdami jų pėstininką savuoju, stovinčiu lan- 
gelyje e4. 

— Taip, — pritarė Cezaris. — Sutinku su tuo, ką pasakėte 
apie šachmatų ėjimus. Tačiau ką tai turi bendro su mumis? 
Koks ryšys tarp šių ėjimų ir tikrovės? 

Munjosas keistai mostelėjo, tarsi iš jo būtų prašoma per 
daug. Chulija pajuto, kad šachmatininko žvilgsnis susidūrė 
su jos ir tuoj pat nuslydo į šalį. 

— Nežinau, koks iš tiesų ryšys. Gal perspėjimas, prane- 
šimas. To nežinau... Tačiau kitas logiškas juodųjų veiksmas, 
nukirtus pėstininką langelyje d5, būtų vėl skelbti šachą bal- 
tųjų karaliui pastumiant žirgą iš langelio d1 į b2... Tuo at- 
veju baltiesiems lieka tik vienas ėjimas norint išvengti ma- 
to ir kartu išlaikyti poziciją prie juodųjų karaliaus: nukirsti 
juodųjų žirgą baltųjų bokštu. Bokštas b3 nukerta žirgą b2. 
Dabar pažiūrėkite, kas pasidaro. 

Visi trys tylomis, nejudėdami studijavo naują figūrų i1šsi- 
dėstymą. Chulija vėliau pasakojo, kad tą akimirką, dar gero- 
kai prieš suprasdama užrašytų ženklų prasme, ji pajuto, jog 
šachmatų lenta nustojo būti baltų ir juodų langelių seka ir 
pavirto tikrovės erdve, simbolizuojančia jos pačios gyveni- 
mo tėkmę. O dar, tarsi lenta būtų tapusi veidrodžiu, mažu- 
tėlėje medinėje baltųjų valdovės figūroje ji pamatė kažką 
pažįstamo. Stovėjo ji langelyje el graudžiai trapi, visai prie 
pat grėsmingų juodųjų figūrų. 

Tačiau pirmas tai pastebėjo Cezaris. 

— O varge! —- šūktelėjo. Ir šis šūksnis, išsprūdęs iš jo 
skeptiškų lūpų, nuskambėjo taip keistai, kad Chulija pažvelgė 
] jį sunerimusi. Antikvaras buvo įsmeigęs akis į šachmatų 
lentą, ojo ranka, laikanti kandiklį, sustingo nepasiekusi bur- 
nos, tarsi suvokimas būtų užklupęs iš netyčių ir paralyžia- 
vęs pradėtą judesį. 

Chulija vėl pažvelgė į šachmatų lentą ir pajuto, kaip krau- 
jas dusliai tvinksi riešų ir smilkinių gyslose. Nieko daugiau 
nematė, tik beginklę baltųjų valdovę, tačiau jautė, kaip pa- 
vojus sunkia našta prislėgė pečius. Pakėlė akis į Munjosą, 
prašydama pagalbos, bet šachmatininkas susimąstęs papur- 
tė galvą ir niūriai suraukė antakius. Paskui jo lūpomis nu- 
slydo ta pati keista šypsena, kurią jau buvo regėjusi ir anks- 
čiau, tačiau joje nebuvo nė ženklo linksmumo. Ji veikiau 
priminė irzloką grimasą Žmogaus, kuris, kad ir kaip neno- 
rėdamas, turi pripažinti priešininko sugebėjimus. Ir Chulija 
pajuto, kaip ją užliejo tamsi didžiulė baimė, nes suprato, jog 
net Munjosas priblokštas. 

— Kas nutiko? - paklausė ji, nepažindama savo pačios bal- 
so. Šachmatų lentos langeliai ėmė plaukti. 

— Atsitiko tai, - atsakė Cezaris, iškalbingai susižvelgda- 
mas su Munjosu, - kad baltųjų bokštas taiko į juodųjų val- 
dovę. Ar ne taip? 

Šachmatininkas patvirtindamas kilstelėjo smakrą. 

— Taip, — ištarė po akimirkos. — Juodųjų valdovė, lig tol 
stovėjusi saugiai, dabar atsidūrė atvirame lauke... - Jis nu- 
tilo. Nedrįso kalbėti apie visa to prasmę už šachmatų lentos 
ribų, nes tai jam buvo ne itin pažįstama teorija. - Tai turbūt 
reiškia, kad nematomasis žaidėjas bando mums kažką pra- 
nešti: sakysim, savo įsitikinimą, jog paveikslo paslaptis jau 
atspėta. Juodųjų valdovė... 

— Beatrisė Burgundė, - sumurmėjo mergina. 

— Taip. Beatrisė Burgundė. Juodųjų valdovė, kuri, kaip 
atrodo, sykį jau nužudė. 

Munjoso žodžiai pakibo ore tarsi nesitikėdami atsaky- 
mo. Cezaris, kurį laiką tylėjęs, nukratė į peleninę pelenus 
taip atsargiai ir tiksliai kaip tas, kuriam būtinai reikia ką 
nors daryti, kad išlaikytų ryšį su tikrove. Tuomet apsižval- 
gė aplinkui, tarsi kuriame nors iš baldų, paveikslų ar kitų 
senovinių daiktų parduotuvėje būtų tikėjęsis rasti atsaky- 
mą, kurio visi taip ieško. 

— Sutapimas tiesiog neįtikėtinas, mielieji, - pareiškė jis. — 
Negali būti tiesa. 

Jis skėstelėjo rankomis 1r bejėgiškai jas nusvarino. Mun- 
josas tik liūdnai gūžtelėjo po susiraukšlėjusiu lietpalčiu. 

— Nėra jokių sutapimų. Kas visa tai suplanavo, yra tikras 
genijus. 

— O kas atsitiks baltųjų valdovei? — paklausė Chulija. 

Munjosas akimirką sulaikė žvilgsnį, paskui siekė lentos, 
bet sustojo likus keliems centimetrams iki figūros, tarsi ne- 
išdrįsęs jos paliesti. Smiliumi parodė į juodųjų bokštą c1. 

— Gali atsitikti taip, kad ją nukirs, - ramiai tarė. 

— Aišku, - tarstelėjo Chulija nusivylusi. Manė daug labiau 
susijaudinsianti, kai kas kitas balsu patvirtins jos baimę. — 
Jei teisingai supratau, tai, kad mes sužinojome paveikslo pa- 
slaptį, tai yra juodųjų valdovės kaltę, atsispindi bokšto ėjime 

į b2. O baltųjų valdove: todėl gresia pavojus, kad ji nepasi- 
traukė į saugesnę vietą, 0 painiojasi visiems po kojų ir gadi- 
na sau gyvenimą. Ar tokia pamoka, pone Munjosai? 

— Maždaug. 

— Tačiau visa tai įvyko prieš penkis šimtmečius, — pasi- 
šiaušė Cezaris. — Tik toks beprotis... 

— Gal jis ir beprotis, - ramiai atšovė Munjosas, - tačiau 
šachmatais žaidė arba tebežaidžia velniškai puikiai. 

— Ir gal nužudė dar sykį, - pridūrė Chulija. - Dabar, prieš 
kelias dienas. Dvidešimtame amžiuje. Alvarą. 

Cezaris kilstelėjo ranką pasipiktinęs, tarsi ji būtų pasa- 
kiusi kokią nešvankybę. 

— Palauk, Princese. Mes jau visai nusivažiavome. Joks 
žmogžudys neišgyventų penkių amžių. Ir paveikslas negali 
nužudyti. 

— Nelygu kaip į tai pažiūrėsi. 

— Nešnekėk kvailysčių. Ir nustok versti skirtingus daly- 
kus į vieną katilą. Viena vertus, turime paveikslą ir nusi- 
kaltimą, padarytą prieš penkis šimtus metų. Kita vertus, 
mirė Alvaras... 

— O kas atsiuntė dokumentus? 

— Tačiau niekas neįrodė, jog tas, kuris atsiuntė dokumen- 
tus, nužudė Alvarą. Vis dar yra tikimybė, kad vargšas iš tik- 
rųjų persiskėlė makaulę į vonios kraštą. - Antikvaras iškė- 
lė tris pirštus. — Trečias dalykas yra tai, kad kažkas nori 
žaisti šachmatais. Ir viskas. Nėra jokių įrodymų, kad šie trys 
dalykai susiję. 

— Paveikslas. 

— Tai ne įrodymas. Tik hipotezė. —- Cezaris pažvelgė į 
Munjosą. —- Ar ne tiesa? 

Šachmatininkas tylėjo atsisakydamas dalyvauti ginče, ir 
Cezaris pažiūrėjo į jį priekaištingai. Chulija parodė į korte- 
lę, gulinčią ant stalo, šalia šachmatų lentos. 

— Jums reikia įrodymų? — pratrūko staiga suvokusi, kas 
vyksta. - Štai įrodymas, tiesiogiai susiejantis paslaptingąjį 
žaidėją su Alvaro mirtimi. Man ši kortelė labai gerai pažįs- 
tama. Alvaras naudodavo šios rūšies korteles darbui. - Ji 
stabtelėjo bandydama susivokti savo pačios žodžiuose. - Žu- 
dikas iš Alvaro namų greičiausiai išsinešė saują kortelių. 

Ji valandėlę pamąstė ir iš pakelio, kurį nešiojosi kišenė- 
je, išsitraukė „Chesterfield“ cigarete. Prieš kelias minutes 
užplūdusi neprotinga panika virto konkrečia, tiksliai apibrėž- 
ta baime. Tai ne tas pat, aiškino pati sau, ar bijoti pačios 
baimės, kažko tamsaus ir neaiškaus, ar konkrečiai bijoti bū- 
ti nužudytai gyvo žmogaus rankomis. Galbūt sąmonę jai pra- 
skaidrino ir nuo paviršutiniškų būgštavimų išvadavo prisi- 
minimas apie Alvarą ir jo mirtį dienos aky, vonioje su at- 
suktais čiaupais. Vien to jau visai užtenka. 

Ji įsikišo į burną cigaretę ir prisidegė įsitikinusi, jog šiuo 
judesiu abiem vyrams parodė savo savitvardą. Išpūtė pirmą 
dūmų kamuolį ir nurijo seilę jausdama, kad gerklė nemalo- 
niai išdžiūvo. Tučtuojau reikia išgerti degtinės. Ne vieną 
taurelę. Arba užsimiršti mylintis su kokiu gražiu, stipriu ir 
tyliu vyru. 

— Ką toliau darom? - paklausė kiek galėdama ramiau. 

Cezaris pažvelgė į Munjosą, o šis į Chuliją. Ji pastebėjo, 
kad šachmatininko žvilgsnis vėl tapo bukas, abejingas šiam 
gyvenimui, tarsi staiga viskas jam būtų tape neįdomu, kol 
koks naujas ėjimas vėl patrauks dėmesį. 

— Lauksime, - atsakė Munjosas ir parodė į šachmatų len- 
tą. — Dabar juodųjų ėjimas. 


Menču labai susijaudino, tačiau ne dėl to, kad atsirado 
dar vienas žaidėjas. Kol Chulija pasakojo, jos akys išvirto 
kaip kukuliai, įtempęs ausis, kone galėjai išgirsti, kaip ka- 
sos aparatas jos galvoje barškina skaičius ir išmuša sumą. 


180 Arturo Pėrez-Reverte 


Iš tikrųjų Menču visuomet buvo godi pinigų. O dabar, links- 
mai skaičiuodama būsimąjį pelną, jautėsi nepasotinama. Ir 
kvaila, tyliai tarė sau Chulija, nes Menču nė motais, kad po 
miestą vaikšto žudikas, mėgstantis žaisti šachmatais. Kaip 
visuomet, ir šį kartą Menču ėmėsi savo būdo problemoms 
įveikti: elgėsi taip, tarsi jos neegzistuotų. Ji nemokėjo ilgai 
sutelkti dėmesio į vieną konkretų dalyką, be to, gal kiek 
nuobodžiavo, kai namuose apsigyveno jos gynėjas Maksas, — 
pasidarė sunkiau ieškoti kitų nuotykių, —- tad nusprendė pa- 
žiūrėti į viską šiek tiek kitaip. Jai visa tai atrodė tik virtinė 
keistų sutapimų arba keistas ir greičiausiai nepavojingas 
pokštas, iškrėstas kažkieno lakios vaizduotės dėl jai nesu- 
prantamų priežasčių. Ši versija ją labiausiai ramino, juo 1a- 
biau kad ja remiantis galima daug ką laimėti. O dėl Alvaro 
mirties — argi Chulija nėra girdėjusi apie tardytojų klaidas? 
Pavyzdžiui, atvejis, kai Dreifusas nužudė Zola, ar atvirkš- 
čiai, taip pat istorija su Li Osvaldu ir kiti panašūs nesusi- 
pratimai. Be to, kiekvienas gali paslysti vonioje. Ar bent 
jau beveik kiekvienas. 

— Dėl Van Heiso paveikslo, pamatysi. Susišluosime krū- 
vą pinigų. 

— O ką darysime su Montegrifu? 

Galerijoje lankytojų buvo nedaug - pora pagyvenusių mo- 
terų šnekučiavosi priešais didžiulį klasikinį aliejumi tapytą 
Jūros peizažą ir tamsiai apsirengęs ponas smalsiai sklaidė 
aplanką su graviūromis. Menču įsisprendė viena ranka ir, 
dramatiškai prisimerkusi, tyliai sušnibždėjo: 

— Turės mums nusileisti, mažyte. 

— Taip manai? 

— Net neabejoju. Arba sutiks su mūsų sąlygomis, arba 
tapsime priešais, — užtikrintai nusišypsojo ji. - Išgirdę tavo 
paaiškinimus, tą nuostabią istoriją apie Ostenburgo kuni- 
gaikštį 1r jo raganą žmonelę, Sotbio arba Kristi aukcionai 

sutiks mus išskėstomis rankomis. O Pakas Montegrifas nė- 
ra kvailas... — Ji staiga kažką prisiminė. — Beje, šį vakarą 
susitinkame su juo prie kavos puodelio. Būk graži. 

— Susitinkame? 

— Tu ir aš. Jis paskambino šį rytą, kalbėjo, kaip medum 
tepė. Versle šitas niekšas turi nuostabią uoslę. 

— Manęs į tai nevelk. 

— Aš ir neveliu. Jis pats prisispyręs prašė, kad tu atei- 
tum. Nežinau, kuo tu jį sužavėjai. Oda ir kaulai. 

Menču labai brangių batelių, rankų darbo, kulniukai, 
dviem centimetrais aukštesni, negu derėtų, kakavos spal- 
vos kiliminėje dangoje paliko gilias duobutes. Galerijoje, ap- 
šviestoje netiesioginėmis šviesomis, ant švelnių tonų sie- 
nų, sukabinti dideliais atstumais, kabėjo paveikslai, daugu- 
mą kurių Cezaris paprastai vadina „barbarų menu“: vyravo 
kūriniai, tapyti akrilo dažais ir guašu, bet buvo koliažų, pa- 
kulinių reljefų, surūdijusių veržliarakčių, plastmasinių vamz- 
džių ir automobilių vairų, nudažytų skaisčiai žydra spalva, 
1r tik tolimuose salės kampuose kabėjo koks portretas ar 
tradiciškesnio stiliaus peizažas, panašus į sutrikusį svečią, 
vis dėlto reikalingą, kad savo buvimu parodytų snobiškos 
šeimininkės katalikišką skonį. Tačiau galerija Menču buvo 
pelninga - net ir Cezaris turėjo tai pripažinti sukandęs dan- 
tis, su ilgesiu prisimindamas laikus, kai bet kokioje parodų 
salėje turėdavo kabėti bent vienas padorus paveikslas, tin- 
kamai pablukęs nuo laiko ir plačiais paauksuotais rėmais, o 
ne šie postindustriniai košmarai, puikiai atitinkantys nau- 
jųjų laikų dvasią - plastikiniai pinigai, plastikiniai baldai, plas- 
tikinis menas —- ir tarnaujantys naujajai kartai, užimančiai 
įstaigas, kurias dekoravo madingiausi ir brangiausi interje- 
ro dizaineriai. 

Ir Menču, ir Chulija šiuo rnetu kaip tik žiūrėjo į keistą 
raudonų ir žalių spalvų kratinį pretenzingu pavadinimu 

„Jausmai“, prieš kelias savaites pagimdytą Serchijaus tep- 
tuko. Serchijus buvo naujausia Cezario aistra, tad jis jį ir 
parekomendavo Menču, tačiau bent turėjo gėdos ir kukliai 
nusukdavo akis, kai iš kalbos išeidavo šis šedevras. 

— Kaip nors vis tiek parduosiu, - atsiduso Menču po ku- 
rio laiko. — Iš tikrųjų viskas kada nors nuperkama. Net ne- 
patikėsi. 

— Cezaris labai dėkingas, - tarė Chulija. - Aš irgi. 

Menču priekaištingai suraukė nosį. 

— Man nepatinka. Kad pateisini savo bičiulio kvailystes. 
Sulaukęs tokio amžiaus, galėtų ir susitupėti, senas perekšlė. 

Chulija grėsmingai pamosavo kumščiu draugei prieš nosį. 

— Nelįsk prie jo. Juk žinai, kad man Cezaris - šventas. 

— Kur nežinosi. Kiek tave pažįstu, amžinai... toks... 
anoks. — Menču su neapykanta dėbtelėjo į Serchijaus pa- 
veikslą. - Galėtumėt abu užsirašyti pas psichoanalitiką. Taip 
1r įsivaizduoju, kaip gulite abu ant kušetės ir froidiškai verkš- 
lenate: „,„Matote, daktare, niekad nenorėjau dulkintis su tė- 
čiu, tik norėdavau šokti valsą su Cezariu. Aišku, jis žydras, 
bet mane dievina...“ Gyva bėda, mergyte. 

Chulija pažvelgė į draugę be jokio noro nusišypsoti. 

— Visiška nesąmonė. Puikiai žinai, kokie mūsų santykiai. 

— Tikrai žinau? 

— Eik velniop. Puikiai Žinai... — Ji stabtelėjo 1r, pyktelė- 
jusi ant savęs, suprunkštė. - Koks absurdas. Kai tik prade- 
di kalbėti apie Cezarį, aš imu teisintis. 

— Todėl, kad jūsų santykiai kažkuo įtartini, mergyte. At- 
simeni, net tada, kai draugavai su Alvaru... 

— Palik ramybėje Alvarą. Rūpinkis savo Maksu. 

— Mano Maksas bent jau duoda tai, ko man reikia. Beje, 
kaip tas šachmatininkas, apie kurį taip paslaptingai tylite? 
Mirštu, kaip noriu jį pamatyti. 

— Munjosas? — Chulija nesusilaikiusi šyptelėjo. - Nusi- 

viltum. Ne tavo tipas. Ir ne mano. — Ji pamąstė. Niekada 
nebuvo galvojusi, kaip reikėtų nupasakoti jo išvaizdą. - Jis 
panašus į tarnautoją iš nespalvotų kino filmų. 

— Tačiau įminė Van Heiso paveikslo mįslę, - tarė Menču 
ir pašaipiai sumirksėjo šachmatininko garbei. - Matyt, turi 
talentą. 

— Savotiškai gali būti labai protingas... Tačiau ne visada. 
Kartais toks savimi pasitikintis, mąsto kaip kompiuteris ir 
staiga užgęsta, išsijungia. Tuomet matai apspurusią marš- 
kinių apykaklę, prasčiokiškus veido bruožus ir pagalvoji, kad 
jis tikrai vienas tų, kurių kojinės dvokia... 

— Ar vedęs? 

Chulija gūžtelėjo. Žvelgė į gatvę per vitriną, kurioje bu- 
vo keli paveikslai ir dekoratyvinės keramikos darbai. 

— Nežinau. Jis ne iš tų, kurie tučtuojau viską prisipažįsta. 

Chulija pagalvojo ir suvokė, jog apie tai nėra susimąs- 
čiusi ir kad Munjosas ją domina ne kaip žmogus, o kaip prie- 
monė galvosūkiui išspręsti. Tik vakar, prieš pat atrandant 
duryse kortelę, jau beveik atsisveikinant, ji akies krašteliu 
pažvelgė į jo vidų. 

— Man atrodo, vedęs. Arba buvo vedęs... Jis turi Žaizdų, 
kurias galime palikti tik mes, moterys. 

— O ar patinka Cezariui? 

— Patinka. Kartais sukelia jam šypseną. Cezaris rodo jam 
šiek tiek ironišką pagarbą. Tarpais manau, kad kai Munjo- 
sas ypač protingai analizuoja šachmatų ėjimus, Cezariui tarsi 
grybšteli pavydas. Tačiau vos nusisuka nuo lentos, Munjo- 
sas vėl tampa prasčioku ir Cezaris nusiramina. 

Ji nustebusi stabtelėjo. Kitoje gatvės pusėje prie pat ša- 
ligatvio stovėjo kažkur matytas automobilis. Bet kur? 

Pravažiavo autobusas, paslėpdamas automobilį. Įtampa 
jos veide patraukė Menču dėmesį. 

— Ar kas nors atsitiko? 

Ji sutrikusi papurtė galvą. Už autobuso sekė užsakymus 
išvežiojantis furgonėlis, jis sustojo priešais šviesoforą, tad 
nesimatė, ar automobilis tebėra. Tačiau jinai jį matė. „Ford“. 

— Kas tau? 

Menču nesuprasdama žvilgčiojo tai į ją, tai į gatvę. Chu- 
lija sustingo jausdama duobutėje nemalonią tuštumą, - jaus- 
mas, kuris pastarosiomis dienomis tapo gerai pažįstamas, — 
1r sukaupusi visą dėmesį tarsi bandė akimis perskrosti me- 
talinį furgono korpusą ir pasižiūrėti, ar automobilis vis dar 
ten. Mėlynas „Ford“. 

Ji bijo. Pajuto, kaip visą kūną iš lėto nukrečia šiurpas, 
riešuose ir smilkiniuose sutvinksi kraujas. Juk galiausiai vi- 
sai įmanoma, tarė sau, kad kažkas ją seka. O gal sekė jau 
nuo tų dienų, kai Alvaras ir ji... Mėlynas „Ford“ užtamsin- 
tais langais. 

Staiga prisiminė. Jis stovėjo priešais siuntų tarnybos 
agentūrą, o aną lietingą rytą prospekte prašvilpė paskui jas 
per raudoną šviesą. Ji vis regėjo jo šešėlį pro savo automo- 
bilio užuolaidėles: tai gretimoje gatvėje, tai įsimaišiusį tarp 
kitų mašinų, tai šen, tai ten... Argi negalėjo būti tas pats 
automobilis? 

— Chulija, - nuoširdžiai susirūpino Menču, - tu išbalai. 

Furgonas vis dar stovėjo ten pat, priešais raudoną švie- 
są. Gal tik sutapimas. Juk pasaulyje galybė mėlynų automo- 
bilių užtamsintais langais. Ji žengė prie galerijos durų ir įkišo 
ranką į odinę rankinę, kurią buvo pasikabinusi ant peties. 
Alvaras vonioje, šalia atsuktų vandens čiaupų. Ji ieškojo ap- 
graibomis, nustumdama cigaretes, žiebtuvėlį, pudrinę. Su 
džiaugsmingu palengvėjimu ir nenusakoma neapykanta tam 
automobiliui, įkūnijančiam nuogą baimės šešėlį, užčiuopė 
pistoleto rankeną. Šunsnuki, pamanė ji, ir rankinėje pisto- 
letą laikanti ranka ėmė drebėti iš baimės ir įniršio. Šunsnu- 
ki, kad ir kas būtum, nors šiandien ir juodųjų ėjimas, aš tau 

parodysiu, kaip žaidžiama šachmatais. Ir žiūrint apstulbu- 
siai Menču, grieždama dantimis, įsmeigusi žvilgsnį į nema- 
tomą automobilį, išdRožjė į gatvę. Perėjo šaligatvį tarp dviejų 
pastatytų automobilių, kai užsidegė žalia šviesa. Aplenkė 
automobilio buferį, net neatsigręžė į signalą už nugaros, ne- 
kantriai laukdama, kol pravažiuos furgonas, buvo jau betrau- 
kianti iš rankinės pistoletą, bet galiausiai dūmų kamuolyje 
pasiekė kitą gatvės pusę ir dar spėjo pamatyti, kaip mėly- 
nas „Ford“ užtamsintais langais, kurio numeris baigėsi rai- 
dėmis TH, pradingo mašinų sraute. 


0 Griovys palei 


Rytinius vartus 


ACHILAS: Ir kas tuomet bus, jei šio paveiks- 
lo, į kurį jau įžengei, viduje atrasi kitą pa- 
veikslą? 

VĖŽLYS: Kaip tik tai, ko galėtum tikėtis: pa- 
teksi šio paveikslo paveiksle vidun. 


Douglas R. Hofstadter 


O persūdei, brangioji, — 
pareiškė Cezaris, vyniodamas apie šakutę spageti. - Pati pa- 
galvok... Garbingas pilietis sustoja prie šviesoforo, ir vien 
todėl, kad jis vairuoja mėlyną automobilį, išdygsta graži įtū- 
žusi mergina ir be niekur nieko paleidžia į jį šūvį. - Atsisu- 
ko į Munjosą, tarsi prašydamas jo pritarimo. — Ar to nepa- 
kanka, kad bet ką ištiktų stabas? 

Šachmatininkas nustojo maigyti duonos gumulėlį, tačiau 
akių nepakėlė. 

— Ji juk nepaleido šūvio. Jo nenušovė, — ramiai atsakė 
jis. - Automobilis spėjo nuvažiuoti. 

— Logiška, — sutiko Cezaris, siekdamas raudonojo vyno 
taurės. — Užsidegė žalia šviesa. 

Chulija numetė įrankius į lėkštę šalia beveik nepalies- 
tos lazanijos. Tuo užsidirbo priekaištingą antikvaro žvilgsnį 
per taurės kraštą. 

— Klausyk, žmogau. Tas automobilis jau stovėjo prieš už- 
sidegant raudonai šviesai, kai gatvėje visai nebuvo mašinų. 
Priešais galeriją, supranti? 

— Juk yra šimtai panašių automobilių. - Cezaris švelniai 

pastatė taurę ant stalo, nusišluostė lūpas ir taikiai nusišyp- 
sojo. Tyliu, tarsi iš po žemių balsu pasakė: — Galėjo būti ir 
koks nors tavo šauniausios draugės Menču garbintojas... 
Koks raumeningas vaikinas pačiame jėgų žydėjime, preten- 
dentas į Makso vietą. Ar kažkas panašaus. 

Chulija vos laikėsi. Ją varė iš proto, kad sunkiomis aki- 
mirkomis Cezaris ginasi su pasalūnišku tūžmingumu, kaip 
kokia sena gyvatė. Tačiau mergina nenorėjo pasiduoti blo- 
gai nuotaikai ir imti su juo ginčytis. O ypač Munjoso aki- 
vaizdoje. 

— Galėjo atsitikti ir taip, - tarė ji, iš naujo sukaupusi kan- 
trybę ir mintyse suskaičiavusi iki dešimties, — kad kažkas, 
pamatęs, jog išėjau iš galerijos, panoro pasitraukti man iš 
kelio — dėl viso pikto. 

— Vargu ar taip atsitiko. Labai maža tikimybė. 

— Maža tikimybė buvo ir tai, kad kas nors nužudys Alva- 
rą, o dabar matai. 

Antikvaras suraukė lūpas, tarsi užuomina būtų buvusi 
ne jo skonio, ir parodė Chulijai į lėkštę. 

— Atšals lazanija. 

— Velniop lazaniją. Noriu žinoti, ką apie tai manai. Visą 
teisybę. 

Cezaris pažvelgė į Munjosą, tačiau šis toliau sau abejin- 
gai maigė duonos gumulėlį. Paskui riešais atsirėmė į stalo 
kraštą iš abiejų lėkštės pusių ir įsistebeilijo į staltiesės vi- 
duryje stovinčią vazą su dviem gvazdikais, baltu ir raudonu. 

— Gal tu ir teisi, — pakėlė antakius Cezaris taip, tarsi 
jame grumtųsi reikalaujamas nuoširdumas ir meilė Chuli- 
jai.- Ar tai norėjai išgirsti? Prašom, pasakiau. - Antikvaro 
mėlynos akys žvelgė ramiai, švelniai, atsikračiusios pašai- 
pumo kaukės. — Prisipažįstu, kad tas automobilis mane ne- 
ramina. 

Chulija metė į jį įsiutusį žvilgsnį. 

— Tai gal galėčiau sužinoti, kodėl pusę valandos vaidinai 
kvailį? — nekantriai trinktelėjo krumpliais į staltiesę. - Ne, 
gali nesakyti. Jau žinau. Tėtukas nenorėjo, kad jo mergytė 
jaudintųsi, teisybė? Būsiu ramesnė, jei įkišiu galvą į smėlį 
kaip strutis. Arba kaip Menču. 

— Puldama žmones vien todėl, kad jie atrodo įtartinai, 
nieko nelaimėsi. Be to, jei tavo įtarimai pasitvirtintų, gali 
būti.-net pavojinga. Noriu pasakyti, pavojinga tau. 

— Turėjau tavo pistoletą. 

— Tikiuosi, man neteks pasigailėti, kad jį daviau. Tai ne 
žaidimas. Tikrovėje blogieji irgi turi pistoletus. Ir žaidžia 
šachmatais. 

Tarsi patvirtindamas savo stereotipą, sulig žodžiu „šach- 
matais“ Munjosas pabudo 1š apatijos. 

— Juk iš esmės, - sumurmėjo nesikreipdamas į nieką kon- 
krečiai, — šachmatai yra ne kas kita, o priešiškų impulsų 
kombinacija... 

Jie nustebę pažvelgė į jį: tai su pokalbiu neturėjo nieko 
bendra. Munjosas žvelgė į tuštumą, tarsi dar ne visai sugrį- 
žęs 1š kelionės po dausas. 

— Gerbiamas drauge, - tarė Cezaris kiek susierzinęs, kad 
šis juos pertraukė, — visiškai neabejoju pritrenkiančia jūsų 
žodžių tiesa, tačiau būtume labai dėkingi, jei paaiškintumė- 
te kiek plačiau, ką turite omenyje. 

Munjosas maigė ir maigė duonos gumulėlį. Jis vilkėjo 
nemadingą mėlyną švarką ir tamsiai žalią kaklaraištį. Sus1- 
glamžę ir ne per švariausi marškinių apykaklės kampučiai, 
kaip visada, styrojo į Viršų. 

— Nežinau, ką ir sakyti, - pasikasė smakrą šachmatinin- 
kas. - Pastarosiomis dienomis nuolatos galvoju apie visą ši- 
tą reikalą. - Jis vėl kiek padvejojo ieškodamas tinkamų žo- 
džių. — Galvoju apie mūsų priešininką. 

— Turbūt kaip ir Chulija. Kaip aš. Visi galvojame apie tą 
nenaudėlį. 

— Tai ne tas pats. Pavadinti jį „nenaudėliu“, kaip jūs ką 
tik pasakėte, rodo subjektyvumą. O tai mums nepadės, net 
priešingai, gali nukreipti mūsų dėmesį nuo to, kas tikrai 
svarbu. Aš stengiuosi, galvodamas apie jį, susieti jį su vie- 
ninteliais šiuo metu mūsų turimais faktais: šachmatų ėji- 
mais. Noriu pasakyti... - Jis perbraukė pirštu per aprasoju- 
sią vyno taurę ir valandėlę patylėjo, tarsi šis judesys būtų 
nutraukęs trumpos jo prakalbos mintį. — Žaidėjo stilius at- 
spindi jo asmenybę. Regis, apie tai jums sykį jau kalbėjau. 

Chulija susidomėjusi palinko arčiau šachmatininko. 

— Norite pasakyti, kad šiomis dienomis rimtai galvojote 
apie žudiko asmenybę? Ir kad dabar geriau jį suprantate? 

Munjoso lūpomis vėl nuslinko keistoji šypsena. Tačiau 
jo žvilgsnis buvo bauginančiai rimtas. Šis vyras niekada ne- 
juokauja. 

— Yra įvairiausių žaidėjų, - suraukė antakius jis, tarsi Žiū- 
rėdamas į kažką tolumoje, į pažįstamą pasaulį, esantį už res- 
torano sienų. - Kiekvienas turi ne tik savo stilių, bet ir jam 
vienam būdingų įpročių, savybių, išskiriančių jį iš kitų: pa- 
vyzdžiui, Šteinicas žaisdamas niūniuodavo Vagnerį, Morfis 
nežiūrėdavo į priešininką iki partijos pabaigos... Kiti mur- 
ma lotyniškai ar savo sugalvotu žargonu. Kiekvienas savaip 
atsikrato įtampos, stengiasi išlaikyti budrumą. Taip daro 
prieš ėjimą arba po jo. Beveik visi turi kokį nors įprotį. 

— Ir jūs? — pasidomėjo Chulija. 

Šachmatininkas sutriko. 

— Turbūt. 

— O koks jūsų įprotis žaidžiant? 

Munjosas pažvelgė sau į rankas, pirštais tebemaigyda- 
mas duonos gumulėlį. 

— „Keliaukim į Penchamą su dviem haš“. 

— „Keliaukim į Penchamą su dviem haš“? 

— Taip. 

— Ir ką tai reiškia? 

— Nieko nereiškia. Tiesiog sumurmu ar bent pagalvoju 
prieš svarbų ėjimą, jau imdamas figūrą. 

— Betgi jokios logikos. 

— Žinau. Tačiau net ir nelogiškiausi įpročiai ar gestai kaip 
nors susiję su žaidimu. Jie parodo ir tam tikras priešininko 
charakterio savybes. Kai reikia analizuoti stilių ar žaidėją, 
svarbi net mažiausia smulkmena. Pavyzdžiui, Petrosianas: 
ypač rūpinosi gynyba ir puikiai jausdavo pavojų, visą laiką 
regzdavo gynybos kombinacijas stengdamasis apsisaugoti 
nuo puolimo, apie kurį priešininkas dar net negalvoja. 

— Paranoja, — padarė išvadą Chulija. 

— Matot, kaip paprasta? Žaidimas atspindi savanaudišku- 
mą, agresyvumą, didybės maniją... Pagalvokite, pavyzdžiui, 
apie Šteinico atvejį: sulaukęs šešiasdešimties metų, jis tvir- 
tino tiesiogiai bendraująs su Dievu ir galįs Jį aplošti, bet jei 
pats atiduotų pėstininką ir leistų Jam žaisti baltaisiais. 

— O mūsų nematomasis žaidėjas? — paklausė Cezaris. Jis 
klausėsi pokalbio susidomėjęs, pakėlęs nuo stalo taurę, ta- 
čiau taip ir nepridėjęs jos prie lūpų. 

— Jis - geras žaidėjas, - neabejodamas atsakė Munjosas. — 
Tačiau dažnai gerų žaidėjų asmenybės būna labai sudėtin- 
gos. Tikras meistras intuityviai nujaučia, koks ėjimas tin- 
kamas, o koks - klaidingas, pavojingas. Tai instinktas, ku- 
rio žodžiais nepaaiškinsi... Lentoje jis mato ne sustingusią 
kompoziciją, o lauką, kuriame susikryžiuoja daugybė mag- 
netinių jėgų, įskaitant ir tas, kurias skleidžia jis pats. - Mun- 
josas valandėlę žvelgė į duonos gumulėlį, gulintį ant stal- 
tiesės, ir atsargiai pastūmė jį į šoną tarsi mažutę pėstininko 
figūrėlę įsivaizduojamoje šachmatų lentoje. - Jis agresyvus 
1r mėgsta riziką. Sakysite, jis nepanaudojo valdovės kara- 
liui apginti... Taip pat puikus sprendimas eiti juodųjų pėsti- 
ninku, paskui - juodųjų žirgu, išlaikant spaudimą baltųjų ka- 

raliui, palaikant įtampą, kad štai valdovės gali apsikeisti... 
Noriu pasakyti, šitas vyras... 

— Arba moteris, - pertraukė Chulija. 

— Nežinau, ką ir manyti. Pasitaiko gerų šachmatininkių, 
bet labai nedaug. Šiuo atveju priešininko ar priešininkės 
veiksmai išduoda tam tikrą žiaurumą ir, sakyčiau, kone sa- 
distišką smalsumą. Kaip katės, žaidžiančios pele. 

— Tad galime padaryti išvadą, — pradėjo skaičiuoti smi- 
liumi rankos pirštus Chulija, - kad mūsų priešininkas - tik- 
riausiai vyras, ne moteris, labai pasitikintis savimi, agresy- 
vaus būdo, Žiaurus ir pasižymintis tam tikru sadistišku smal- 
sumu. Teisingai? 

— Manau, taip. Dar jis mėgsta pavojų. Iškart matyti iš to, 
kad atmeta klasikinį variantą, pagal kurį juodieji paprastai 
ginasi. Be to, gerai nujaučia priešininko ėjimus, moka įsi- 
vaizduoti save kito vietoj. 

Cezaris papūtė lūpas, susižavėjęs patyliukais švilptelėjo 
ir pažvelgė į Munjosą su nauja pagarba. Šachmatininkas at- 
rodė nepasiekiamas, tarsi mintys vėl būtų nuvedusios jį la- 
bai toli. 

— Apie ką mąstote? - pasidomėjo Chulija. 

Munjosas ne iškart atsakė. 

— Nieko ypatingo. Dažnai šachmatų lentoje vyksta ko- 
va ne tarp šachmatų mokyklų, o tarp filosofijų. Tarp pa- 
saulėjautų. 

— Balta ir juoda, ar ne? — išbėrė Cezaris mechaniškai, 
tarsi kartodamas seniai išmoktą eilėraštį. - Gėris ir blogis, 
dangus ir pragaras — visos Žaviosios antitezės. 

— Gal ir taip, - gūžtelėjo Munjosas. 

Chulija pažvelgė į aukštą kaktą, tamsius šešėlius pa- 
akiuos. Pavargusiose šachmatininko akyse švytėjo ugnelės, 
kurios taip ją jaudino; kaži, kiek dar truks, kol jos vėl už- 
ges, kaip kitais kartais. Regint šį spindesį, ją apimdavo di- 

džiulis noras priartėti prie jo vidaus ir pažinti priešais sė- 
dintį šį nešnekų vyrą. 

— O jūs kokiai priklausote mokyklai? 

Šachmatininką klausimas nustebino. Ranka pajudėjo prie 
taurės, bet vėl sustingo, liko gulėti ant staltiesės. Taurės 
nepalietė nuo pat vakarienės pradžios, kai padavėjas pripy- 
lė vyno. 

— Nemanau, kad priklausau konkrečiai mokyklai, - tyliai 
atsakė jis. Kartais atrodydavo, kad jam kalbėti apie save — 
nepataisomai nusižengti kuklumui. — Esu vienas iš tų, ku- 
riems šachmatai —- tam tikra terapijos forma. Kartais svars- 
tau, kaip jūs, nežaidžiantys šachmatais, pabėgate nuo be- 
protiškų minčių ar depresijos. Kaip jau sakiau, kai kuriems 
svarbiausia laimėti: Aliochinui, Laskeriui, Kasparovui, be- 
veik visiems didmeistriams. Gal kaip ir mūsų nematoma- 
jam žaidėjui... Kiti, tokie kaip Šteinicas, Pšepiurka, mie- 
liau demonstruoja savo teorijas ar išradingus ėjimus. 

— O jūs? — paklausė Chulija. 

— O aš nesu nei agresyvus, nei mėgstantis rizikuoti. 

— Ar todėl niekada nelaimite? 

— Žinau, kad galiu laimėti ir jei to panorėčiau, nepralai- 
mėčiau nė vienos partijos. Tačiau pikčiausias mano varžo- 
vas esu aš pats. - Jis palietė sau nosies galiuką ir kiek pa- 
kreipė galvą. - Kažkur skaičiau: žmogus gimęs ne tam, kad 
įmintų didžiąją pasaulio mįslę, o kad parodytų, kur ji. Gal- 
būt todėl ir nebandau nieko įminti. Pasineriu į partiją po 
partijos ir kartais, kai atrodo, kad studijuoju figūrų išsidės- 
tymą, iš tikrųjų jas sapnuoju nemiegodamas: mintimis iš- 
bandau įvairius ėjimus, įvairiomis figūromis arba nukeliau- 
ju šešis, septynis ir daugiau ėjimų pirmyn, gerokai aplenk- 
damas tą, apie kurį mąsto priešininkas. 

— Šachmatai gryniausiu pavidalu, - pareiškė Cezaris, ne- 
noromis susižavėjęs. Jis neramiai žvilgčiojo į Chuliją. 

— Nežinau, - atrėmė Munjosas. — Tačiau taip būna dau- 
geliui mano pažįstamų žaidėjų. Partijos kartais užtrunka va- 
landų valandas, tuo metu šeima, rūpesčiai ir darbas pasi- 
traukia šonan. Tai būdinga kiekvienam. Tačiau vieni žiūri į 
šachmatus kaip į būtiną laimėti kovą, o kiti - kaip į vaizduo- 
tės ir įdomiausių kombinacijų erdvę, kur pergalė ar pralai- 
mėjimas yra beprasmiai žodžiai. 

Chulija paėmė ant stalo gulintį pakelį, išsitraukė cigare- 
tę ir švelniai padaužė jos galą į laikrodėlio, kurį nešiojo at- 
suktą į riešo vidų, stiklą. Kol Cezaris pasilenkęs pridegė jai 
cigaretę, ji žiūrėjo į Munjosą. 

— Bet anksčiau, kalbėdamas apie kovą tarp dviejų filoso- 
fijų, omeny turėjote žudiką, paslaptingą juodąjį žaidėją. Ir šį 
kartą norėtumėte laimėti, ar ne taip? 

Šachmatininko žvilgsnis vėl pasiklydo tolyje, neapibrėž- 
toje erdvėje. 

— Turbūt taip. Šį kartą noriu laimėti. 

— Kodėl? 

— Instinktyviai. Aš — šachmatininkas, ir geras. Kažkas 
man meta iššūkį, todėl turiu apmąstyti kiekvieną jo ėjimą. 
Tiesą sakant, neturiu pasirinkimo. 

Cezaris pašaipiai nusišypsojo ir taip pat prisidegė ciga- 
retę paauksuotu filtru. 

— Dainuok, o mūza, - ėmė deklamuoti parodijuodamas 
šventinę odę, - įniršį Munjoso, kurs pagaliau išeina iš na- 
mų! Mūsų draugužis ryžosi traukti į karą. Iki šiol elgėsi 
tarsi pašalinis stebėtojas, tad sveikinu jį pagaliau prisiekiant 
vėliavai. Didvyris malgrė Iu1* visada didvyris. - Lygią baltą 
Cezario kaktą aptemdė šešėlis. — Tik gaila, kad karas toks 
velniškai subtilus. 

Munjosas susidomėjęs pažvelgė į antikvarą. 

— Keista, jog taip pasakėte. 


* Priešingai jo norui (pranc. ). 

— Kodėl? 

— Todėl, kad šachmatai iš tikrųjų yra pakaitalas, ir ne tik 
karo. Kalbu apie tėvažudystę. - Žvilgtelėjo į juos abejoda- 
mas, tarsi prašydamas per daug neimti širdin jo žodžių. — 
Šachas karaliui, suprantate? Tai tėvažudystė. Sakyčiau, šach- 
matai susiję ne tiek su karo, kiek su žudymo menu. 

Aplink staliuką įsiviešpatavo mirtina tyla. Cezaris žvel- 
gė į sučiauptas šachmatininko lūpas kiek prisimerkęs, tarsi 
jį erzintų jo paties cigaretės dūmai. Dramblio kaulo kandik- 
lį laikė dešine ranka, o kaire alkūne buvo pasirėmęs į stalą. 
Jo akyse spindėjo nuoširdus susižavėjimas, tarsi Munjosas 
būtų parodęs jam taką į neįžengiamą paslapčių mišką. 

— Neįtikėtina, — sumurmėjo. 

Chuliją šachmatininkas taip pat tarsi užhipnotizavo, ta- 
čiau ji Žiūrėjo jam ne į lūpas, kaip Cezaris, o į akis. Kad ir 
koks atrodė vidutinybė, menkas, apsileidęs, drovus žŽmoge- 
lis didelėmis ausimis, tačiau puikiai išmano, ką kalba. Pa- 
slaptingame labirinte, apie kurį vien pagalvojus apima bai- 
mė ir neviltis, Munjosas vienintelis sugeba išaiškinti žen- 
klus ir Žino paslaptis, kurių padedamas gali įeiti ir išeiti 
nesudraskytas Minotauro. Ir štai čia, itališkame restorane, 
sėdėdama priešais atšalusią lazaniją, Chulija su matemati- 
niu, kone šachmatiniu tikslumu suvokė, jog šis žmogus tam 
tikra prasme yra iš jų trijų stipriausias. Jo proto neužtemdė 
išankstinis nusistatymas dėl priešininko, paslaptingojo žai- 
dėjo, galimo žudiko. Į šią paslaptį jis žiūri su tokiu pačiu 
savanaudišku ir moksliniu šaltumu, su kuriuo. Šerlokas 
Holmsas imdavosi: spręsti profesoriaus Moriarčio pakištus 
galvosūkius. Munjosas šią partiją žais iki galo ne teisingu- 
mo vardan —- jo varomoji jėga yra ne etika, o logika. Jis da- 
rys tai todėl, kad yra žaidėjas, kurį atsitiktinumas pasodino 
šioje lentos pusėje, lygiai kaip — sudrebėjo Chulija - galėjo 
pasodinti ir kitoje. Žaisti juodaisiais ar baltaisiais - jam tas 

pats. Munjosui svarbu tik tai, kad šį kartą, pirmą sykį gyve- 
nime, jis trokšta sužaisti partiją iki galo. 

Jos žvilgsnis susidūrė su Cezario, ir ji suprato, jog 1r an- 
tikvaras mano tą patį. Tuomet jis prabilo tyliai, tarsi bijoda- 
mas, kaip ir ji, kad šachmatininko akyse neišblėstų tos lieps- 
nelės. 

— Nužudyti karalių... - Lėtai pridėjo prie lūpų kandiklį ir 
įtraukė tiksliai apskaičiuotą dūmų dozę. - Labai įdomu. Gal- 
voju, kaip į tai būtų galima pažiūrėti iš Froido analizės taš- 
ko. Nė neįtariau, kad šachmatuose galima rasti tiek siau- 
bingų dalykų. 

Munjosas, pakreipęs galvą, paskendo savo mintyse. 

— Mat kaip tik tėvas dažniausiai išmoko vaiką šio žaidi- 
mo pagrindų. Ir kiekvienas vaikas svajoja laimėti nors vie- 
ną partiją prieš tėtį. Nukirsti, nužudyti karalių... Be to, žai- 
džiant netrukus paaiškėja, jog tėvas - karalius - yra silpniau- 
sia šachmatų figūra. Karaliui nuolatos grasinama, tad jam 
reikia apsaugos, rokiruočių. Be to, lenta jis juda tik per vie- 
ną langelį. Tačiau paradoksas - be šios figūros neišsiversi. 
Net žaidimo pavadinimas „šachmatai“ kilęs iš beveik viso- 
mis kalbomis panašiai tariamo žodžio „šach“, kuris reiškia 
karalius. 

— O valdovė? — pasidomėjo Chulija. 

— Ji motina, žmona. Kai karalių puola, ji gina jį veiksmin- 
giausiai. Jos priemonių arsenalas didžiulis. O šalia jų stovi 
rikis, angliškai vadinamas „bishop“ — vyskupu. Tai jis palai- 
mina jų santuoką ir padeda kovoti. Negalima pamiršti ir ara- 
biškai vadinamo „faras“ - žirgo, galinčio peršokti per prie- 
šų eiles, angliškai vadinamo „knight“, taigi mūsų riterio... 
Iš tikrųjų ši problema iškilo gerokai anksčiau, negu Van Hei- 
sas nutapė „Šachmatų partiją“. Šachmatininkai mėgina ją 
įveikti jau tūkstantį keturis šimtus metų. 

Munjosas stabtelėjo, paskui pajudino lūpas tarsi ketin- 

damas kažką pridurti. Tačiau vietoj žodžių jo lūpose atsira- 
do jam įprasta vos pastebima šypsena. Jis nuleido žvilgsnį į 
ant stalo gulintį duonos gumulėlį. 

— Kartais norėčiau sužinoti, — galiausiai tarė jis taip, lyg 
būtų reikėję didelių pastangų šiai minčiai suformuluoti, — 
ar šachmatus žmogus sukūrė, ar atrado... Gal jie visuomet 
egzistavo, nuo pat pasaulio pradžios. Kaip sveikieji skaičiai. 

Tarsi sapne Chulija išgirdo, kaip sulūžta smalkos antspau- 
das, ir pirmą sykį aiškiai suvokė situaciją: didžiulė šachma- 
tų lenta, apimanti praeitį ir dabartį, dailininką Van Heisą ir 
ją pačią, taip pat Alvarą, Cezarį, Montegrifą, Belmontės šei- 
mą, Menču 1r patį Munjosą. Staiga ji pajuto tokią klaikią bai- 
mę, kad susilaikė nesušukusi balsu grynai fizinių, kone re- 
gimų pastangų dėka. Turbūt tai atsispindėjo veide, nes Ce- 
zaris 1r Munjosas sužiuro į ją susirūpinę. 

— Man viskas gerai, - papurtė galvą, tarsi bandydama pra- 
skaidrinti mintis, ir iš rankinės išsitraukė diagramą, kur buvo 
pavaizdavusi įvairius lygmenis, anot Munjoso, esančius pa- 
veiksle. - Pažiūrėkite. 

Šachmatininkas dirstelėjo į popieriaus lapą ir nieko ne- 
sakęs padavė Cezariui. jų 

— Ką apie tai manote? —- paklausė Chulija. 

Cezaris neryžtingai šyptelėjo. 

— Šiurpoka, - atsakė jis. — Tačiau gal mes per daug ties- 
mukai viską aiškiname. - Jis vėl žvilgtelėjo į Chulijos diag- 
ramą. — Norėčiau žinoti, ar laužome galvas dėl sudėtingo, 
ar dėl visiškai banalaus dalyko. 

Chulija nieko neatsakė, tik įsistebeilijo į Munjosą. Jis pa- 
dėjo popieriaus lapą ant stalo, iš kišenės išsitraukė rašiklį, 
kai ką prirašė ir pastūmė jai. 

— Pridėjau dar vieną lygmenį, - sunerimęs tarė. - Jūs 
esate su šiuo paveikslu susijusi bent jau tiek pat kaip ir kiti 
veikėjai. 

I lygmuo. CHULIJA. En EE 


II lygmuo. VAIZDAS PAVEIKSLE. 
ŠACHMATINĖS GRINDYS, ANT 
KURIŲ IŠDĖSTYTI ŽMONĖS. 


> III lygmuo. PAVEIKSLO VEIKĖJAI: 
FERDINANDAS, BEATRISĖ, ROŽĖ. 7 
= IV lygmuo. ŠACHMATŲ LENTA. S 


V lygmuo. ŠACHMATŲ FIGŪROS, SIM- 
BOLIZUOJANČIOS VISUS TRIS VEI- 
KĖJUS (DABAR JAU IR REALIUS). 

VI lygmuo. VEIDRODIS, KURIAME AT- 
VIRKŠČIAI ATSISPINDI ŠACHMATŲ 


PARTIJA IR ŽAIDĖJAI. 


— Taip ir maniau, - patvirtino mergina. - Pirmas ir penk- 
tas lygmenys, ar ne? 

— O į šeštą telpa visi kiti. Šeštame lygmenyje susirenka 
visi veikėjai, — parodė pirštu į popieriaus lapą šachmatinin- 
kas. — Ar jums patinka, ar net, bet esate paveikslo viduje. 

— Vadinasi, - pažvelgė Chulija į Munjosą plačiai atmerk- 
tomis akimis, tarsi jai prie kojų būtų atsivėrusi bedugnė. — 
Vadinasi, tas žmogus, kuris greičiausiai nužudė Alvarą ir at- 
siuntė mums kortelę, žaidžia šią beprotišką partiją, kurioje 
visi, ne tik aš, tesame šachmatų figūros. Ar tiesa? 

Šachmatininko veide nebuvo liūdesio, tik smalsus lauki- 
mas, tarsi iš jos žodžių būtų galima padaryti sukrečiančias 
išvadas ir jis mielai jas ištartų. 

Menču išsidažė milimetro tikslumu ir apsirengė kuo efek- 
tingiau: trumpas ir smarkiai aptemptas sijonėlis, labai ele- 
gantiškas juodos odos švarkas ant kreminės spalvos megz- 
tuko, kuris krūtinę išryškino taip, kad Chulija pavadino skan- 
dalu. Turbūt nujausdama, kaip apsirengs draugė, Chulija šį 
vakarą irgi nusprendė rengtis neformaliai: žemakulniai ba- 
teliai, džinsai, zomšinė striukė, ant kaklo šilkinis šalikėlis. 
Kaip būtų pasakęs Cezaris, jei kas būtų matęs jas pastatant 
Chulijos „Fiat“ automobilį po Kleimoro langais, labai ne- 
sunkiai būtų palaikęs motina ir dukterimi. 

Menču batelių kaukšėjimas 1r kvepalai kabinetą pasiekė 
pirma jų. Kabinete, kurio sienos buvo iškaltos prabangiu me- 
džiu, stovėjo didžiulis raudonmedžio stalas ir naujausios ma- 
dos šviestuvas bei krėslai. Pakas Montegrifas pasitikęs pa- 
bučiavo joms ranką ir parodė įdegusiame veide akinamai bliz- 
gančią tobulų dantų eilę - savo vizitinę kortelę. Jos susėdo į 
fotelius, iš kurių buvo galima gRožjėtis puikia vertingojo Vla- 
minko paveikslo panorama, užimančia kone visą sieną. Mon- 
tegrifas atsisėdo po paveikslu kitoje stalo pusėje su kuklia 
išraiška Žmogaus, didžiai apgailestaujančio, kad negali pasiū- 
lyti joms geresnio vaizdo, pavyzdžiui, Rembranto, tarsi sakė 
jo atidus žvilgsnis, nukreiptas į Chuliją, abejingai nuslydęs 
įžūliai sudėtomis Menču kojomis. Arba Leonardo. 

Reikalo Montegrifas ėmėsi nedelsdamas, kai tik sekre- 
torė atnešė kavos porcelianiniuose „Ist Indijos kompanijos“ 
puodeliuose, į kurią Menču įsibėrė sacharino. Chulija ma- 
žais gurkšneliais siurbčiojo juodą, karštą ir karčią kavą. Kai 
prisidegė cigaretę - šį gestą Montegrifas palydėjo beviltiš- 
kai galantišku judesiu, bergždžiai persilenkdamas per bega- 
linį stalą su auksiniu žiebtuvėliu rankoje, - jis jau buvo vis- 
ką bendrais bruožais išdėstęs. Ir pati sau Chulija turėjo pri- 
pažinti, kad Montegrifo niekaip neapkaltinsi išsisukinėjimu. 

Iš pirmo žvilgsnio klausimas buvo aiškus kaip giedras 

dangus: Kleimoras apgailestauja negalįs priimti Menču są- 
lygų, jog pelną už Van Heiso paveikslą jie dalytųsi pusiau. 
Ta pačia proga jis norėtų pranešti, jog paveikslo savininkas, 
ponas... Montegrifas ramiai pasižiūrėjo į užrašus. Manuelis 
Belmontė, pasitaręs su dukterėčia ir jos vyru, nusprendė 
panaikinti susitarimą su ponia Menču Roč ir perduoti Van 
Heiso paveikslo teises „Kleimorui ir kompanijai“. Visa tai, 
pridūrė jis, sudėjęs delnus ir alkūnėmis pasirėmęs į stalą, 
surašyta notaro patvirtintame dokumente, kuris guli jo stal- 
čiuje. Montegrifas pažvelgė į Menču užuojautos kupinu 
žvilgsniu, kurį palydėjo gailingu atodūsiu. 

— Gal norite pasakyti, — pasibaisėjusi tarė Menču, vos 
nulaikydama kavos puodelį, - kad grasinate atimti iš manęs 
paveikslą? 

Montegrifas dėbtelėjo į auksines marškinių sąsagas, tarsi 
jos būtų leptelėjusios tokį netaktą, ir tvarkingai patempė 
standžius rankogalius. 

— Bijau, kad jau atėmėme, - tarė sielvartingu balsu, tarsi 
perduodamas našlei velionio paliktas sąskaitas. — Vis dėlto 
gausite tą patį procentą nuo paveikslo pardavimo sumos, 
aišku, atskaičius išlaidas. Kleimoras nenori jūsų apiplėšti, 
miela ponia, o tik ginasi nuo jūsų pačios keliamų užgaulių 
sąlygų. - Jis lėtai iš kišenės išsitraukė sidabrinį portsigarą 
ir padėjo ant stalo. - Kleimoras nemato jokios priežasties, 
dėl kurios reikėtų padidinti jums procentus. Ir viskas. 

— Jokios priežasties? — Menču pažvelgė į Chuliją su ap- 
maudu, tarsi laukdama iš jos palaikančių pasipiktinimo šūks- 
nių ar ko nors panašaus. —- Priežastis ta, Montegrifai, kad 
mūsų tyrinėjimų dėka šio paveikslo vertė pakils keleriopai. 
Ar tai neatrodo pakankama priežastis? 

Montegrifas pažvelgė į Chuliją, tyliai ir mandagiai paro- 
dydamas, jog šios nešvarios derybos jos visiškai neliečia. 
Tada vėl atsisuko į Menču, ir jo akys sugriežtėjo. 

— Jei judviejų atlikti tyrinėjimai, — tarė jis, pabrėždamas 
„Judviejų“, taigi neabejotinai parodydamas savo nuomonę 
apie Menču sugebėjimus, - pakels paveikslo kainą, procen- 
tas, kurį sutarėte su Kleimoru, irgi savaime padidės. - Jis 
teikėsi maloniai šyptelėti ir atsisuko į Chuliją. — Tačiau jū- 
sų interesams naujoji padėtis ne tik kad nekenkia, netgi prie- 
šingai. Kleimoras, - pasakė jis, ir iš jo šypsenos buvo aišku, 
kas Kleimoro aukcione taip nutarė, - mano, jog jūsų darbas 
prie šio paveikslo yra pavyzdinis. Todėl prašome tęsti res- 
tauravimą. Finansinė pusė visiškai neturėtų jūsų jaudinti. 

— O ar galėčiau sužinoti, — pradėjo Menču, kuriai dabar 
jau drebėjo ne tik kavos puodelį ir lėkštutę laikanti ranka, 
bet ir apatinė lūpa, - iš kur jūs taip puikiai žinote, ką rado- 
me šiame paveiksle? Mat nors Chulija kartais ir būna nai- 
voka, abejoju, ar būtų išklojusi jums visas paslaptis per va- 
karienę žvakių šviesoje? O gal aš klystu? 

Tai buvo smūgis Žemiau juostos. Chulija Žiojosi protes- 
tuoti, tačiau Montegrifas nuramino ją mostu. 

— Klausykite, ponia Roč... Kai jūsų draugei prieš kelias 
dienas pateikiau profesionalų siūlymą, ji grakščiai išsisuko 
sakydama, kad pagalvos. - Jis atidarė portsigarą ir kuo ati- 
džiausiai, tarsi atlikdamas nepaprastos svarbos veiksmą, iš- 
sirinko cigaretę. - Duomenis apie paveikslo būklę, slaptąjį 
užrašą ir visa kita man iš paveikslo savininko parūpino jo 
dukterėčia. Beje, tas donas Manuelis — mielas žmogelis. Ir 
turiu pasakyti, - pridūrė Montegrifas, išpūsdamas dūmų ka- 
muolį, - jog jis nieku gyvu nesutiko, kad iš jūsų būtų atimta 
atsakomybė už Van Heiso darbą. Atrodo, jis - ištikimas žmo- 
gus, nes taip pat atkakliai reikalavo, kad tik Chulija turėtų 
teisę liesti paveikslą, kol bus baigtas restauravimas. Vedant 
šias derybas labiausiai man padėjo bendradarbiavimas, tak- 
tinis bendradarbiavimas su dono Manuelio dukterėčia. O po- 
nas Lapenja, jos vyras, taip pat neprieštaravo, kai paminė- 
jau avanso galimybę. 

— Dar vienas Judas, - kone išspjovė Menču. 

— Turbūt, - gūžtelėjo Montegrifas, - galima jį taip pava- 
dinti. Man ateina į galvą ir daugiau vardų. 

— Aš irgi turiu pasirašytą dokumentą, — paprieštaravo 
Menču. 

— Žinau. Tačiau jis juridiškai neįteisintas, o manasis pa- 
tvirtintas notaro, jį pasirašant liudininkai buvo dukterėčia 
1r jos vyras. Į jį įeina keletas garantijų, viena jų yra mūsų 
pusės piniginis užstatas... Jei leisite man panaudoti posakį, 
kurį ištarė Alfonsas Lapenja, pasirašydamas dokumentą, 
miela ponia, — tai jau visai naujas žaidimas. 

Menču staigiai pasilenkė į priekį, Chulija net gąstelėjo, 
kad ji nešliūkštelėtų likusios kavos ant nepriekaištingai šva- 
rių Montegrifo marškinių. Tačiau draugė padėjo puodelį ant 
stalo. Ji duso iš pasipiktinimo ir, nepaisant tobulo makiažo, 
iš pykčio jos veidas paseno. Jai pasijudinus sijonas pasikėlė 
dar aukščiau, atidengdamas šlaunis, ir Chulija pasigailėjo, 
kad turi būti čia. 

— O ką pasakys Kleimoras, - atšiauriai tarė Menču, - jei 
paveikslą pasiūlysiu kitam aukcionui? 

Montegrifas pažvelgė į spirale kylančius cigaretės dūmus. 

— Atvirai kalbant, - tarė jis, tarsi rimtai galvodamas apie 
šį klausimą, - siūlyčiau neprisidaryti rūpesčių, nes tai būtų 
neteisėta. 

— Taip pat galėčiau pareikšti ieškinį ir jus visus įvelti į 
kelis mėnesius truksiantį teismą. Per tą laiką išvis neturė- 
site teisės paveikslo parduoti. Ar apie tai nepagalvojote? 

— Aišku, pagalvojau. Tačiau jūs labiausiai nukentėtumė- 
te, —- mandagiai nusišypsojo Montegrifas, tarsi davęs ver- 
tingiausią patarimą. — Kleimoro aukcionas turi puikių advo- 
katų, kaip greičiausiai numanote... - Tuomet, tarsi svars- 
tydamas, ar dar ką nors pridurti, valandėlę padvejojo. - Iš 
tikrųjų rizikuotumėte prarasti viską. O būtų labai gaila. 

Menču atsistojo piktai timptelėdama sijoną. 

— Žinai, ką aš tau pasakysiu, - sušvogždė ji, dusdama iš 
pykčio, nusprendusi jį tujinti. - Esi didžiausias šunsnukis, 
kokį esu kada nors mačiusi! 

Montegrifas ir Čhulija atsistojo, ji sumišusi, ojis —- Visiš- 
kai ramus. 

— Labai apgailestauju dėl šios scenos, - kreipėsi jis į Chu- 
liją. — Iš tikrųjų labai apgailestauju. 

— Aš irgi, - tarė mergina ir pažvelgė į Menču; ši užsime- 
tė ant peties rankinę su tokia išraiška, tarsi tai būtų buvęs 
šautuvas. — Ar negalėtume protingai susitarti? 

Menču tėškė į ją žudantį žvilgsnį. 

— Būk sau protinga, jei tas kiaulė tave apvyniojo apie pirš- 
tą, o aš nešdinuosi iš šito vagių lizdo. 

Tankiai ir piktai nukaukšėjo kulniukai. Chulija liko sto- 
vėti sumišusi, nebežinodama, eiti ar ne. Šalia jos Montegri- 
fas gūžtelėjo. 

— Moteris su charakteriu, - tarė jis, užsitraukdamas dūmą. 

Chulija neryžtingai atsisuko į jį. 

— Ji tiek tikėjosi iš šio paveikslo. Pabandykite suprasti. 

— O, puikiai suprantu, - taikiai nusišypsojo jis, - bet ne- 
galiu leisti, kad mane šantažuotų. 

- Jūs irgi jai už nugaros rezgėte intrigą, slapta susitarėte 
su dukterėčia ir jos vyru. Aš tai vadinu nešvariu žaidimu. 

Plati Montegrifo šypsena tarsi sakė: toks jau gyvenimas. 
Jis pažvelgė į duris, pro kurias išdRožjė Menču. 

— Kaip manote, ką ji dabar darys? 

Chulija papurtė galvą. 

— Nieko. Žino, kad mūšį pralaimėjo. 

— Ambicijos, Chulija, yra visiškai normalus jausmas, — 
pamąstęs tarė Montegrifas. - Ir kalbant apie ambicijas, vie- 
nintelė nuodėmė yra pralaimėjimas; taigi pergalė savaime 
reiškia dorybę. - Jis vėl nusišypsojo, šį kartą tuštumai, ir 
pasakė: —- Ponia Roč bandė kištis į reikalą, kuris pasirodė 
esąs jai per sudėtingas... - Išpūtęs dūmus ir palaukęs, kol 

jie pakils iki lubų, paaiškino: — Kitaip sakant, jos galimybės 
neatitiko ambicijų. - Jo kaštoninės akys sugriežtėjo, ir Chu- 
lija nutarė, kad po nepriekaištingo mandagumo kauke slypi 
pavojingas priešininkas. Galbūt ir jo mandagumas pavojin- 
gas. Tuo tarpu Montegrifas užbaigė: - Esu tikras, kad naujų 
keblumų ji mums nepridarys, nes už tokią nuodėmę ją reik- 
tų nubausti... Suprantate, ką noriu pasakyti? O dabar, jei 
neprieštaraujate, pakalbėkime apie mūsų paveikslą. 


Belmontė namuose buvo vienas ir Chuliją su Munjosu 
sutiko sėdėdamas vežimėlyje šalia sienos, ant kurios anks- 
čiau kabėjo „Šachmatų partija“. Dabar ten liko tik vieniša 
surūdijusi vinis ir šviesus kvadratas, tad namai atrodė tarsi 
apleisti ar apiplėšti. Belmontė, akimis pasekęs svečių žvilgs- 
nius, liūdnai nusišypsojo. 

— Kol kas nenorėjau pakabinti nieko naujo, - paaiškino. — 
Dar ne. - Pakėlęs sulysusią ranką, liūdnai mostelėjo. - Ne- 
lengva priprasti... 

— Suprantu, — nuoširdžiai tarė Chulija. 

Senukas lėtai nulenkė galvą. 

— Taip, žinau, kad suprantate. - Pažvelgė į Munjosą, be 
abejonės, laukdamas iš jo panašaus supratingumo, tačiau šis 
sėdėjo tylus ir abejingai žvelgė į tuščią sieną. — Nuo pat 
pirmos dienos nusprendžiau, kad esate protinga mergina. 
Ar jums taip neatrodo, pone? 

Munjosas lėtai atitraukė akis nuo sienos ir linktelėjo ne- 
praverdamas lūpų. Atrodė paskendęs tolimose mintyse. 

Belmontė žvilgtelėjo į Čhuliją. 

— O jūsų draugė... — Jo veidas apsiniaukė. —- Labai norė- 
čiau, kad jūs jai paaiškintumėte. Neturėjau pasirinkimo, ga- 
liu jus užtikrinti. 

— Puikiai suprantu, nesijaudinkite. Menču irgi supras. 

— Džiaugiuosi. Aš patyriau didžiulį spaudimą... Kita ver- 
tus, ponas Montegrifas pasiūlė puikias sąlygas. Be to, paža- 

dėjo visaip išreklamuoti paveikslo istoriją. —- Senukas pasi- 
kasė prastai nuskustą smakrą. — Turiu prisipažinti, tai ma- 
ne ir suviliojo, — lengvai atsiduso jis. - Ir pinigai. 

Chulija parodė į salone grojantį patefoną. | 

— Visuomet klausotės Bacho, ar tai tik sutapimas? Aną 
sykį taip pat skambėjo plokštelė... 

— „Muzikinė auka“? — patenkintas pasitikslino Belmon- 
tė.- Dažnai jos klausausi. Ji tokia sudėtinga ir nepakartoja- 
ma, kad kas kartą randu ką nors netikėto. — Jis stabtelėjo 
tarsi kažką prisiminęs. — Žinote, kai kurios muzikinės temos 
tarsi aprėpia visą gyvenimą. Nelyg veidrodis, kuriame matai 
savo atvaizdą. Pavyzdžiui, šioje kompozicijoje ta pačią temą 
atkartoja įvairūs balsai skirtingomis tonacijomis. Kartais net 
1r skirtingu tempu, atvirkštiniais intervalais arba net atvirkš- 
tine tvarka... - Jis pasirėmė vežimėlio rankenos. - Klausyki- 
tės. Girdite? Iš pradžių vienas balsas dainuoja pagrindinę te- 
mą, paskui įsijungia antras balsas, keturiomis natomis aukš- 
čiau arba keturiomis natomis žemiau, ir pradeda šalutinę 
temą. Kiekvienas balsas įsijungia tam tikru metu tarsi gyve- 
nimo įvykiai. O kai susilieja visi balsai, taisyklėms ateina ga- 
las. - Senukas nusišypsojo plačia liūdna šypsena ir pridūrė: — 
Kaip matote, puiki senatvės analogija. 

Munjosas parodė į tuščią sieną. 

— Ši plika vinis, — netikėtai tarė jis, — taip pat daug ką 
simbolizuoja. 

Belmontė atidžiai pažvelgė į šachmatininką ir lėtai link- 
telėjo. | 

— Tikra tiesa, —- patvirtino dar kartą atsidusdamas. - Ir 
žinote, ką? Kartais sugaunu save žiūrint į tą vietą, kur ka- 
bėjo paveikslas, ir man atrodo, vis dar matau jį ten. Nebėra, 
bet aš matau. Praėjo šitiek metų. - Senukas bakstelėjo pirštu 
sau į kaktą. — O man viskas išliko štai čia: žmonės, kiekvie- 
na smulkmena... Mano mėgstamiausios detalės visuomet 

buvo pro langą regimas peizažas ir išgaubtas veidrodis kai- 
rėje, kuriame atsispindi žaidėjai. 

— Ir šachmatų lenta, - priminė Munjosas. 

— Ir šachmatų lenta, savaime aišku. Dažnai sustatydavau 
šachmatų figūras ant lentos tiksliai kaip paveiksle, ypač kai 
jį paveldėjau iš savo vargšės Anos. 

— Ar jūs žaidžiate šachmatais? —- nerūpestingai paklausė 
Munjosas. 

— Žaisdavau. Tačiau dabar beveik ne... Turiu prisipažin- 
ti, niekad neatėjo į galvą, kad šachmatais galima žaisti atbu- 
lai. — Jis patylėjo rankomis plekšnodamas sau per kelius. — 
Žaisti atbulai. Nieko sau! Ar žinote, kad Bachas nepaprastai 
mėgo muzikines inversijas? Kai kuriuose kanonuose atvirkš-. 
čiai pakartojama visa tema su įsiterpiančia melodija, kuri, 
kai tik pagrindinė melodija pakyla, leidžiasi žemyn. Rezul- 
tatas gali pasirodyti keistokas, tačiau kai pripranti, skamba 
visai natūraliai. Ir „Aukoje“ yra vienas kanonas, kurį groti 
reikia atvirkščiai, negu parašyta. — Jis pažvelgė į Chuliją. — 
Turbūt jau pasakojau, kad Johanas Sebastianas buvo suktas 
pokštininkas: jo kūriniuose knibždėte knibžda triukų. Pro- 
tarpiais kokia nors nata, moduliacija ar pauzė tarsi sako: „Čia 
slypi mintis. Atrask ją“. 

— Kaip paveiksle, - tarė Munjosas. 

— Taip. Vienintelis skirtumas, kad muzika susideda ne iš 
vaizdų, figūrų išsidėliojimo ar, konkrečiu atveju, oro vibra- 
cijos, bet jausmų, kurias šios vibracijos sukelia kiekvienam 
klausytojui. Susidurtumėte su dideliais sunkumais, jei pa- 
mėgintumėte muzikos paslaptis atspėti tais pačiais tyrimo 
metodais, kuriuos naudojote įmindami paveikslo šachmatų 
partijos mįslę. Reikėtų išsiaiškinti, kokius jausmus sukelia 
kiekviena gaida. Arba gaidų derinys. Ar jums neatrodo daug 
sunkiau negu žaisti šachmatais? 

Munjosas ilgokai mąstė. 

— Manau, kad ne, - tarė po valandėlės. - Pagrindinės 10- 
gikos taisyklės galioja visur. Ir muzika, lygiai kaip šachma- 
tai, turi taisykles. Svarbiausia atrasti vieną simbolį, vieną 
ženklą. — Munjosas šyptelėjo puse burnos. — Kaip, pavyz- 
džiui, Egipto tyrinėtojai atrado Rozetės akmenį. Jį atradus, 
visa kita lėmė tik darbas ir metodas. Ir laikas. 

Belmontė pašaipiai mirktelėjo. 

— Jūs taip manote? Tvirtinate, kad visus slaptus ženklus 
įmanoma iššifruoti? Kad visuomet galima išspręsti galvo- 
sūkį tiksliai pritaikant konkrečią sistemą? 

— Neabejoju. Mat egzistuoja universali sistema ir ben- 
drieji dėsniai, kurie mums leidžia įrodyti tai, kas įrodytina, 
1r atmesti tai, kas atmestina. 

Senukas skeptiškai mostelėjo. 

— Atleiskite, bet su jumis nesutinku. Manau, bet kokie 
padalijimai, suskirstymai, klasifikacijos ir sistemos, mūsų 
taikomos pasauliui, yra sutartinės, dirbtinės. Nerasi nė vie- 
nos, kurioje neglūdėtų prieštaravimas pačiai sau: Tai jums 
sako šį tą apie tai išmanantis senis. 

Munjosas sukrutėjo kėdėje ir apžvelgė kambarį. Neatro- 
dė labai patenkintas, kad pokalbis taip pakrypo, tačiau te- 
mos keisti irgi nenorėjo. Chulija žinojo, jog jis nemėgsta 
tuščių šnekų, vadinasi, turi kažkokį tikslą. Galbūt jam Bel- 
montė - viena 1š figūrų, kurią reikia išstudijuoti, kad įmin- 
tum visą tą mįslę. 

— Dėl to galima ginčytis, — galiausiai tarė Munjosas. — 
Pasaulis pilnas įrodomų begalybių, pavyzdžiui, pirminių skai- 
čių, šachmatų kombinacijų... 

— Tikrai tuo tikite? Kad viską galima įrodyti? Leiskite 
man pasakyti, kaip muzikantui, kuriuo buvau, - tarė senu- 
kas, su ramiu liūdesiu parodydamas į bejėges kojas, - arba 
kuriuo vis dar esu, kad kiekviena sistema yra netobula. Kad 
įrodomumas daug gležnesnė sąvoka už tiesą. 

— Tiesa — tai kaip genialiausias šachmatų ėjimas: ji yra. 
Tačiau ją reikia atrasti. Turint pakankamai laiko, ją visuo- 
met įmanoma įrodyti. 

Belmontė šelmiškai šyptelėjo. 

— Aš pasakyčiau, kad toks genialiausias ėjimas, - jei no- 
rite taip vadinti, o gal geriau - šimtaprocentė tiesa, - turbūt 
egzistuoja. Tačiau ne visuomet įmanoma jį įrodyti. Ir bet 
kokia sistema, kuri bando tai padaryti, yra ribota ir sąlygiš- 
ka. Nusiųskite manąjį Van Heisą į Marsą ar kokią planetą X, 
1r pažiūrėsim, ar kas nors tenai sugebės išspręsti šį galvo- 
sūkį. Pasakysiu dar: nusiųskite šią plokštelę, arba, kad bū- 
tų sudėtingiau, jos lūženas. Kokia bus tuomet jos prasmė? 
Kadangi jūs taip žavitės tiksliomis taisyklėmis, priminsiu, 
kad trikampio kampų suma lygi šimtui aštuoniasdešimt 
laipsnių, remiantis Euklido geometrija, tačiau pagal elipsi- 
nę geometriją - daugiau, o pagal hiperbolinę - mažiau... Va- 
dinasi, nėra vienintelės sistemos, nėra aksiomų. Net ir vie- 
noje sistemoje pilna prieštaravimų. Ar mėgstate paradok- 
sus? Jų pilna ne tik muzikoje, tapyboje ar šachmatuose. — 
Senukas paėmė pieštuką ir popieriaus, užrašė kelias eilu- 
tes ir parodė Munjosui. - Štai. Žvilgtelėkite. 

Šachmatininkas garsiai perskaitė. 

— Sakinys, kurį dabar rašau, jūs dabar skaitote... - Nuste- 
bęs pažvelgė į Belmontę. — Na, ir? 

— Taigi. Šį sakinį parašiau prieš pusantros minutės, o jūs 
jį perskaitėte vos prieš keturiasdešimt sekundžių. Taigi ma- 
no rašymas ir jūsų skaitymas įvyko skirtingu laiku. Tačiau 
popieriuje parašytas „dabar“ ir yra „dabar“. Vadinasi, šis tei- 
ginys, viena vertus, yra teisingas, tačiau, kita vertus, pats 
sau prieštarauja. O gal reikėtų nepamiršti laiko sąvokos? 
Ar ne puikus paradokso pavyzdys? Kaip matau, negalite nie- 
ko atsakyti. Ką gi, tas pat būtų dėl bet kokios paslapties: ar 
Van Heiso paveikslo, ar kokio nors kito dalyko. Kas įver- 

tins, ar jūsų sprendimas Van Heiso atveju yra teisingas? Jū- 
sų intuicija ir sistema? Puiku, o kokia aukštesne sistema 
remdamasis galite įrodyti, jog jūsų sistema ir intuicija ne- 
klysta? Ir kokia trečia sistema galėtumėte patvirtinti abidvi 
ankstesniąsias? Jūs — šachmatininkas, tad gal bus įdomios 
šios eilutės. 

Ir Belmontė ėmė deklamuoti darydamas pauzes: 


Žaidėjas - kalinys, lemties kabrizo 
Pasmerktas žaisti lentoje, judet 
Juodų naktų, baltų dienų langeliais. 


Dievas stumdo žaideją, šis - figūrą, 
Bet koks dievas už nugavos šiam Dievui 
Lošia 1š dulkių, laiko, miego ir kančių?.. 


— Pasaulis - begalinis paradoksas, - padarė išvadą senu- 
kas. - Ir pabandykite įrodyti, kad yra ne taip. 

Chulija pažvelgė į Munjosą. Jis lėtai papurtė galvą, o akys 
vėl apsiblausė. Atrodė sunerimęs. 

Glostoma kūnu pasklidusios degtinės šilumos ir švelnios, 
negarsios džiazo muzikos, veikiau primenančios tylų mur- 
mėjimą, sruvantį iš šešėliuotų kambario kampų, ji jautėsi 
lyg lepinama malonios glamonės, glostančios, raminančios, 
pamažėl virstančios ramiu blaivumu. Atrodė, tarsi viskas — 
naktis, muzika, šešėliai ir net patogumas atrėmus sprandą į 
odinės sofos ranktūrį - susiliejo į tobulą harmoniją, kurioje 
kiekvienas, kad ir mažiausias kambario daiktelis, menkiau- 
sias vaizdinys rado savo vietą tiek erdvėje, tiek mintyse, su 
geometriniu tikslumu įsikomponavo į pojūčius ir sąmonę. 

Dabar niekas, net tamsiausios nuojautos, nebūtų galėju- 
si0s sudrumsti sielą apėmusios ramybės. Pirmą sykį vėl pa- 
sijuto atgavusi pusiausvyrą ir visiškai pasidavė jai. Šio ma- 

giško jausmo nebūtų įstengęs išblaškyti net telefono skam- 
butis, pranešantis artėjant grėsmingą tylą, tapusią kone 
įprastu dalyku. Tad užmerkusi akis, linguodama galvą mu- 
zikos ritmu, Chulija šiltai, slaptingai nusišypsojo. Tokią aki- 
mirką nesunku gyventi taikiai su pačia savimi. 

Ji tingiai pramerkė akis. Patamsyje polichrominis goti- 
kos stiliaus Švenčiausiosios Mergelės veidas irgi šypsojosi 
nukreipęs nieko nematantį žvilgsnį į amžių tolumas. Atrem- 
tas į stalo koją ant dažais sutepto Širazo kilimo stovėjo pa- 
veikslas ovaliniais rėmais, nuo jo buvo pusiau nuimtas 1a- 
kas. Romantiškas, ilgesingas ir taikus Andalūzijos peizažas: 
per Seviliją tykiai tekanti upė, vešliai žaliuojantys krantai, 
tolumoje - valtis ir medžiai. Kambario vidurys buvo užgrioz- 
dytas raižiniais, rėmais, bronzinėmis figūromis, paveikslais, 
tirpiklių flakonais, drobėmis, kabančiomis ant sienų ir su- 
statytomis ant grindų, tarp jų pusiau restauruotas barokinis 
Kristus, šalia plokštelių ir keramikos sukrautos krūvos kny- 
gų apie meną. Šioje tvarkingoje maišalynėje, primenančioje 
aukcioną ar antikvariatą, keistoje, tačiau akivaizdžioje lini- 
jų ir perspektyvų sankryžoje rimtai tarsi visų šių daiktų val- 
dovė stovėjo „Šachmatų partija“. Iš prieškambario sklindanti 
blanki šviesa apšvietė siaurą stačiakampį plotą, kurio paka- 
ko, kad paviršius atgautų gyvybę ir jo detales, nors sunkiau 
įžiūrimas tarp apgaulingų tamsos ir šviesos kontrastų, 1š 
savo vietos matytų ir Chulija. Ji gulėjo nuogas kojas užsi- 
klojusi plačiu juodos vilnos megztiniu. Į stoglangį teškeno 
lietus, bet šilumą palaikė radiatoriai. 

Nenuleisdama akių nuo paveikslo, ant kilimo šalia stik- 
linės ir butelio sugraibė cigarečių pakelį. Pasidėjo jį ant pil- 
vo, lėtai išsitraukė cigaretę ir neužsidegusi prikišo prie lū- 
pų. Šią akimirką nerūpėjo net rūkyti. 

Prieblandoje švytėjo paauksuotos slaptojo užrašo raidės, 
nuo kurių neseniai nuimtas dažų sluoksnis. Tai buvo sun- 
kus ir be galo kruopštus darbas, begalę kartų turėjo sustoti 

ir nufotografuoti kiekvieną proceso etapą. Nuvalius viršuti- 
nį vario sulfato ir kanifolijos mišinio sluoksnį, sušvito go- 
tiškos aukso raidės, vėl išnirusios į paviršių po penkių šim- 
tų metų nuo tos dienos, kai Piteris van Heisas jas užtapė 
norėdamas uždengti paslaptį. 

Ir štai užrašas „Ouis necavit eguitem“. Chulija būtų mie- 
liau palikusi jį uždengtą pirminių dažų sluoksniu, nes pakako 
rentgeno nuotraukų, kad būtų galima įrodyti jo buvimą, ta- 
čiau Montegrifas primygtinai reikalavo jį atidengti - anot auk- 
ciono atstovo, tai įaudrins klientus. Netrukus paveikslas bus 
parodytas plačiajai visuomenei: aukcionų lankytojams, kolek- 
cionieriams, istorikams... Vienatvė, kuria paveikslas mėga- 
vosi iki šiol, išskyrus trumpą laikotarpį Prado muziejuje, baig- 
sis visam laikui. Netrukus „Šachmatų partija“ taps polemi- 
kos objektu, jį pradės studijuoti specialistai ir rašyti 
straipsnius spaudai, intelektualias disertacijas ir specializuo- 
tus tekstus, vieną jau rašo Chulija. Paveikslo autorius, sena- 
sis flamandų meistras, turbūt niekuomet neįsivaizdavo, kad 
jo darbas sulauks tokios šlovės. Ferdinando Altenhofeno kau- 
lai, besiilsintys po dulkėtu antkapiu kokio nors Belgijos ar 
Prancūzijos vienuolyno kapinėse, pasiekti pastarųjų įvykių 
aido, iš malonumo suvirpėtų. Pagaliau jis bus išteisintas 1r 
kelias eilutes istorijos knygose reikės perrašyti. 

Chulija pažvelgė į paveikslą. Nuvalytas kone visas oksi- 
davęsis lako sluoksnis, su juo išnyko ir pageltęs paviršius, 
iki tol blausinęs paveikslo spalvas. Nuėmus laką ir atiden- 
gus užrašą, paveikslas spindėjo nauja tobulų spalvų šviesa, 
regima net prieblandoje. Žmonių kontūrai precižiški, o pu- 
siausvyra, vyraujanti buitinėje scenoje, - paradoksaliai bui- 
tinėje, pamanė Chulija, - taip puikiai atstovavo epochos sti- 
liui, kad neliko abejonės, jog aukcione paveikslo kaina bus 
pribloškianti. 

Paradoksaliai buitiška scena - pataikyta kaip pirštu į akį. 
Žvelgdamas į du rimtus šachmatais žaidžiančius didikus ir 

juodai apsirengusią damą, droviai skaitančią šalia gotikinio 
lango, niekaip neįtartum, jog šioje scenoje slypi drama — 
tarsi kreiva gražaus augalo šaknis. 

Ji įsižiūrėjo į Rožjė de Araso, palinkusio prie stalo ir su- 
sikaupusio partijai, kurioje jis jau buvo miręs, profilį. Meta- 
linė antkaklė ir odinė kirasa — kario apranga. Kario, gal ap- 
sitaisiusio taip pat kaip šalia Velnio jojantis riteris, kuris 
atlydėjo į vestuvių guolį, jai skirtą pareigos tėvynei. Aiškiai 
išvydo Beatrise, merginą, jaunesnę negu paveiksle, dar be 
kartėlio įrėžtų raukšlių, vogčiomis žiūrinčią pro palankino 
užuolaidų plyšį šalia savo kambarinės ir besigrožinčią, sto- 
tingą ir didžiai garsų riterį, ištikimą būsimojo vyro draugą, 
dar jauną vyrą, kovojusį po Prancūzijos vėliavos lelijomis 
su anglų liūtu, taiką atradusį šalia vaikystės draugo. Ir Chu- 
lija įsivaizdavo, kaip mėlynos plačiai atmerktos Beatrisės 
akys sutiko ramų, pavargusį žvilgsnį. 

Neįmanoma, kad juos būtų jungęs tik tas žvilgsnis. Dėl 
neaiškios priežasties, pastūmėta nepaaiškinamo vaizduotės 
įnorio — tars!, praleidus šitiek valandų dirbant prie paveiks- 
lo, tarp jos 1r šio praeities fragmento būtų atsiradęs paslap- 
tingas ryšys, - Čhulija žvelgė į sceną paveiksle kaip į Visiš- 
kai pažįstamą, lyg būtų gyvenusi šalia jos veikėjų ir kartu 
su jais mačiusi kiekvieną jų istorijos smulkmeną. Apvalia- 
me veidrodyje ant sienos, kur galėjai įžvelgti žaidėjų silue- 
tus, atsispindėjo ir ji - lygiai taip pat, kaip „Meninose“ atsi- 
spindi karaliai, žvelgiantys į Velaskeso tapomą sceną ar iš 
paveikslo vidaus, ar iš už jo ribų; paveiksle „Dž. Arnolfinio 
su Žmona portretas“ veidrodis irgi atspindi skvarbų Jano van 
Eiko žvilgsnį. 

Ji nusišypsojo tamsoje ir prisidegė cigaretę. Degtuko 
liepsna nušvietė ją ir paslėpė „Šachmatų partiją“, tačiau 
pamažėle vyzdžiai vėl priprato prie prieblandoje slypinčios 
scenos, veikėjų ir spalvų. Dabar jau neabejojo, kad ir ji pati 
nuo pat pradžių buvo tenai, - nuo tos akimirkos, kai Piteris 


212 Arturo Pėreėez-Reverte 


van Heisas viską sugalvojo. Dar net prieš flamandų meist- 
rui maišant kalcio karbonato ir gyvulinių klijų mišinį, ku- 
riuo vėliau įmirkė medį, kad galėtų ant jo tapyti. 


Beatrisė, Ostenburgo kunigaikštienė. Atsistojęs lauke 
prie sienos, pažas skambina mandolina, jos melodija užlieja 
knygos puslapius melancholiškomis gaidomis. Ji prisimena 
savo jaunystę Burgundijoje, viltis ir svajones. Pro langą, įrė- 
minantį tyrai žydrą Flandrijos dangų, matyti akmeninis šven- 
tasis Jurgis, ietimi persmeigiantis po žirgo kanopomis besi- 
raitantį slibiną. Pamažėl atšipo ieties antgalis, o vietoj deši- 
nės pėdos, be abejonės, apautos batu su aštriais pentinais, 
reljefe liko tik strampas. Visa tai neprasprūdo pro akis nei 
dailininkui, nei Chulijai, stebinčiai dailininko pastabumą. Šis 
šventasis Jurgis ne tik menkai ginkluotas, su vėjo ir lietaus 
nudilintu skydu, bet ir raišas. Galbūt todėl jo figūra Chulijai 
atrodo dar artimesnė ir dėl keistų minčių vingių panaši į 
alavinį kareivėlį. 

Beatrisė Ostenburgietė skaito; nepaisant jos santuokos, 
kilme ir išdidžiu krauju ji išlieka Beatrisė Burgundė. Skaito 
ji keistą knygą, papuoštą sidabriniais apkaustais, su šilko 
juostele puslapiams pažymėti, kurios skyrių pradžią puošia 
įmantrios spalvotos miniatiūros, nutapytos meistro C0eu7 
d'Amour ebris*. Šią knygą, pavadintą „Poema apie rožę ir 
riterį“, kurios autorius oficialiai anonimas, kaip visi puikiai 
žino, beveik prieš dešimtį metų prancūzų karaliaus Karolio 
Valua rūmuose parašė Ostenburgo didikas Rožjė de Arasas. 


Brangioji, ta bati rasa, 
kur auštant rytui 

tavo sode lyg šerkšnas 
iškrenta ant 70žių, 
mūšio lauke 


* Įsimylėjusios širdies šalininko (pranc.). 

lyg ašaros babyra 
ant manos širdies, 
mano akių 17 mano kardo... 


Kartais jos akys, mėlynos, šviesios flamandiškos akys, 
nuo knygos nukrypsta prie dviejų žaidėjų. Jos vyras galvoja 
pasirėmęs kaire ranka, o pirštais išsiblaškęs glosto Aukso 
vilnos ordiną, kurį, kaip vestuvių dovaną, jam atsiuntė ve- 
lionis Pilypas Gražusis, jo dėdė. Šį medalioną jis nešioja ant 
sunkios aukso grandinės. Ferdinandas Ostenburgietis abe- 
joja, siekia vienos figūros, tuomet, lyg rimčiau pamąstęs, 
apsigalvoja ir atsiprašomai dirsteli į ramias Rožjė de Araso, 
mandagiai šypsančio, akis. „Palietus privalu eiti, monsinjo- 
re“, sumurma jo lūpos su draugiškos ironijos gaidele, ir Fer- 
dinandas Ostenburgietis kiek sutrikęs gūžteli ir perkelia pa- 
liestąją figūrą Žinodamas, jog jo varžovas prie šachmatų len- 
tos yra ne tik dvariškis, bet ir geras draugas. Ir sukruta ant 
kėdės jausdamasis keistai laimingas, Žinodamas, jog visai 
neblogai, kai šalia yra žmogus, galintis retkarčiais priminti, 
kad net kunigaikščiai turi paklusti tam tikroms taisyklėms. 

Iš sodo kylantys mandolinos garsai sklinda ir pro kitą, 1š 
šio kambario nematomą langą, prie kurio dvaro dailininkas 
Piteris van Heisas ruošia ąžuolo plokštę iš trijų lentų, ku- 
rias ką tik baigė klijuoti mokinys. Senasis meistras nėra 
visiškai tikras, ką tapyti. Gal religinės temos paveikslą, min- 
tis apie jį seniai sukasi galvoje - jaunutę Švenčiausiąją Mer- 
gele, kone vaiką, verkiančią kruvinomis ašaromis ir siel- 
vartingai žvelgiančią į tuščią skraitą. Tačiau gerai pagalvo- 
jes Van Heisas nusivylęs papurto galvą ir atsidūsta. Žino, 
kad šio paveikslo niekados nenutapys. Mat kiti nesuprastų 
jo kaip dera, o praeityje jam jau užteko nesusipratimų su 
inkvizicija: vargšai kaulai nebeatlaikytų kankinimų suolo. 
Ištepliotais nagais jis pasikaso plikę po vilnone kepuraite. 
Jis sensta ir puikiai žino: jam trūksta praktiškų idėjų, galvo- 

je tik malasi pasiklydusios proto šmėklos. Norėdamas jų at- 
sikratyti, užmerkia pavargusias akis. Vėl atsimerkęs išvys- 
ta vis dar nepaliestą ąžuolinę plokštę, laukiančią minties, 
suteiksiančios jai gyvybę. Sode skamba mandolina - be abe- 
jonės, koks nors įsimylėjęs pažas. Dailininkas nusišypso 1r, 
moliniame indelyje pamirkęs teptuką, plonais sluoksniais 
1ma tepti pagrindą nuo viršaus ligi apačios, pagal medžio 
rieves. Retkarčiais pasižiūri pro langą į dienos šviesą, dė- 
kingas įkypiems saulės spinduliams, kurie sušildo senus jo 
kaulus. 

Rožjė de Arasas negarsiai kažką pasako, ir kunigaikštis 
juokiasi patenkintas, nes ką tik nukirto žirgą. Beatrisė Os- 
tenburgietė, arba Burgundė, staiga pajunta, kad muzika ne- 
pakeliamai liūdna. Jau nori šaukti vieną iš savo kambarinių, 
kad lieptų muzikantui liautis, tačiau sustoja išgirdusi toli- 
mą savo širdies skausmo aidą, sielvartinga harmonija susi- 
liejusį su melodija. Sumišęs su muzika, girdėti draugiškas 
dviejų vyrų, žaidžiančių šachmatais, murmesys, o Beatrisę 
sužavi dieviškai gražios eilės, virpančios jai tarp pirštų. Mė- 
lynose akyse sužiba ašaros — rasa, ta pati, kur krito ant 
Rožjės ir kardo, - ji pakelia akis ir sutinka Chulijos, tyliai 
stebinčios ją iš šešėlių, žvilgsnį. Ir jai matos, kad ši pietie- 
tiškos išvaizdos mergina tamsiomis akimis, primenanti kai 
kuriuos iš Italijos atvežamus portretus, yra ne kas kita, o 
jos pačios įtempto, skausmingo žvilgsnio atspindys pasmė- 
lusiame kažkokio tolimo veidrodžio paviršiuje. Beatrisė 
Ostenburgietė, arba Burgundė, pasijunta esanti už. kambario 
ribų, kitapus tamsaus stiklo, žvelgianti iš ten pati į save, sė- 
dinčią po apirusiu šventuoju Jurgiu priešais langą, pro kurį 
mėlynuoja dangus, taip pabrėžiantis jos suknelės juodumą. 
Tuomet ji suvokia, jog nuodėmės nenuplaus jokia išpažintis. 


10 Mėlynasis 


automobilis 


„Bjaurus tai buvo pokštas, —- tarė Harūnas 
viziriui. - Dabar parodyk kitą, sąžiningą“. 


Raymond Smullyan 


€) skrybėlės kraštu Cezaris 
aikštingai išlenkė antakį, mostelėjo skėčiu ir apsižvalgė su 
panieka ir pasibodėjimu, paprastai jį užplūstančius, kai tikro- 
vė patvirtina slogiausias jo nuojautas. Tiesą pasakius, šį rytą 
Rastras, Madrido sendaikčių turgus, neatrodė labai jaukiai. 
Pilkšvas dangus grasino lietumi ir gatvėse sustatytų kioske- 
lių savininkai rengėsi būsimai liūčiai. Tarpais norint praeiti 
reikėjo sunkiai brautis tarp žmonių, brezentų ir purvinų plas- 
tikinių dangalų, kabančių ant pardavėjų palapinių. 

— Garbės žodis, - tarė jis Chulijai, apžiūrinėjančiai žalva- 
rio žvakides, - tikras laiko gaišimas... Per amžius nerandu 
čia nieko vertingo. 

Ne visai tiesa, ir Čhulija tai žinojo. Senajame turguje esi 
tarsi didžiulėse kapinėse, kuriose palaidotos begalės svajo- 
nių, išmestų į krantą sudužus nežinomam laivui, 1š viso to 
šlamšto krūvos žinovo akimis Cezaris retkarčiais iškasa kokį 
užmirštą perlą, mažytį lobį, atsitiktinumo paslėptą nuo žmo- 
nių akių: aštuoniolikto amžiaus krištolinę taurę, senovinius 
rėmelius, miniatiūrinį porceliano niekutį. O vieną sykį kny- 
gų ir senų žurnalų parduotuviūkštėje jie atrado du žavingus 
titulinius puslapius, tryliktame amžiuje įmantriai iliustruo- 
tus nežinomo vienuolio, - Čhulija juos restauravo, o Ceza- 
ris galiausiai pardavė už padorią sumą. 

Jie lėtai kopė aukštyn, kur buvo trumpa gatvelė, prista- 
tyta pastatų apsilaupiusiomis sienomis ir niūriais vidiniais 
kiemais, aptvertais geležinių pinučių tvorelėmis; čia buvo 
įsikūrusios gan rimtos specializuotos antikvarinės krautu- 
vės. Nors apie jas kalbėdamas Cezaris dažniausiai skeptiš- 
kai 1r išdidžiai numoja ranka. 

— Kelintą valandą susitare: susitikti su savo agentu? 

Cezaris perėmė iš vienos rankos į kitą labai brangų skėtį 
dailiai išriesta sidabrine-rankena, atsismaukė rankogalį ir 
pažvelgė į auksinį laikrodėlį. Jis atrodė labai elegantiškai: 
fetrinė rusva skrybėlė plačiais kraštais ir šilko kaspinu, kup- 
ranugario vilnos apsiaustas, o iš prasegtos šilkinių marški- 
nių apykaklės kyšo kaklaskarė. Kaip visuomet, apsirengęs 
taip, kad vos neperžengė gero skonio ribos. 

— Po penkiolikos minučių. Turime laiko. 

Iš smalsumo jie užsuko į vieną kitą parduotuvėlę. Stebi- 
ma pašaipaus Cezario žvilgsnio, Chulija ėmė apžiūrinėti me- 
dinę lėkštę, ant kurios grubiais potėpiais buvo nutapytas 
gelsvas kaimo peizažas: jaučiais pakinkytas vežimas, tols- 
tantis keliu tarp medžių. 

— Labai tikiuosi, kad neketini jos pirkti, brangioji? — pa- 
klausė antikvaras, su malonumu neslėpdamas pasibjaurėji- 
mo. — Ji pasibaisėtina... Nejau net nesiderėsi? 

Chulija atidarė rankinę, kurią nešėsi ant peties, ir, nekreip- 
dama dėmesio į Cezario protestus, išsitraukė piniginę. 

— Nesuprantu, kodėl tu nepatenkintas, - tarė ji, kai par- 
davėjas jai vyniojo lėkštę į iliustruoto žurnalo puslapius. — 
Juk visuomet sakai, kad padorūs žmonės niekuomet nesi- 
ginčija dėl kainos: jie sumoka iš karto ir išeina aukštai iš- 
kėlę galvą. 

— Čionai ši taisyklė netinka, - atrėmė Cezaris, žvalgyda- 
masis su neslepiamu profesionalo abejingumu, suraukęs nosį 
nuo plebėjiško šlamšto. - Ne su šiais žmonėmis. 

Chulija įsimetė pirkinį į rankinę. 

— Vis tiek būtum galėjęs susiprasti ir padovanoti man šią 
lėkštę... Kai buvau maža mergaitė, pirkdavai viską, ko tik 
užsimanydavau. 

— Kai buvai maža mergaitė, per daug tave lepinau. Be to, 
nieku gyvu nemokėčiau už šį siaubą. 

— Paprasčiausiai sendamas daraisi šykštus. 

— Čit, šarka! — Antikvaro veidą paslėpė skrybėlės šešė- 
lis, šiam pasilenkus prisidegti cigaretės priešais parduotu- 
vės vitriną, prikimštą apdulkėjusių senų lėlių. Jis pridūrė: — 
Dar žodis, ir išbrauksiu tave iš testamento. 

Chulija žiūrėjo, kaip Cezaris išdidžiai lipa laiptais kiek 
pakėlęs ranką, laikančią dramblio kaulo kandiklį; jo laiky- 
sena rodė kažką panašaus tarp paniekos ir nuobodulio, ku- 
riuos jaučia žmogus, kelio pabaigoje nesitikintis rasti nieko 
ypatingo, vis dėlto estetikos sumetimais nusiteikęs nueiti 
jį kuo didingiau. Tikras Karolis Stiuartas, lipantis ant ešafo- 
to taip, tarsi darytų budeliui paslaugą, su jau paruoštu lūpo- 
se „Atminkit“, pasiryžęs reikalauti, kad galva jam būtų nu- 
kirsta iš šono — lyg monetoje su iškaltu jo atvaizdu. 

Saugodamasi kišenvagių, rankinę stipriai prispaudusi prie 
šono, Chulija vaikštinėjo tarp kioskų. Čia buvo susigrūdę 
per daug žmonių, todėl ji nusprendė grįžti prie laiptų, nuo 
kurių viršaus buvo matyti aikštė ir pagrindinė turgaus gat- 
vė, pilna marguliuojančių brezento stoginių, po kuriomis lyg 
skruzdėlės siuvo Žmonių minia. 

Ji turėjo valandą laiko iki pasimatymo su Cezariu mažoje 
aikštės kavinukėje tarp navigacijos įrankių ir padėvėtų dra- 
bužių parduotuvių; pastaroji prekiavo karinės aprangos per- 
tekliumi. Pasirėmusi į turėklą, ji prisidegė „Chesterfield“ 
cigaretę ir kurį laiką nejudėdama rūkė žvelgdama į praei- 
vius. Laiptų apačioje, atsisėdęs ant akmeninio fontano, pri- 
mesto popierių, vaisių nuograužų ir tuščių alaus skardinių, 

jaunas vaikinas ilgais šviesiais plaukais, apsigaubęs skrais- 
te, paprasta dūdele pūtė Andų melodijas. Pasiklausius mu- 
zikos, jos dėmesys nukrypo į turgų, kurio triukšmas, nors 
atstumo prislopintas, atsklido ir iki jos, stovinčios aukštai. 
Šitaip ji stovėjo, kol baigė rūkyti cigaretę, tada nulipo že- 
myn ir sustojo prie lėlių vitrinos. Kai kurios lėlės buvo ap- 
rengtos, kitos nuogos; vienos margais valstietiškais apda- 
rais, kitos — įmantriomis romantiškomis suknelėmis, prie 
kurių buvo priderintos pirštinaitės, skrybėlaitės ir skėčiai. 
Vienos lėlės atrodė kaip mažos mergaitės, kitos - kaip su- 
augusios moterys. Vienų bruožai grubūs, kitų vaikiški ir nai- 
vūs, trečių gašlūs. Riešai ir rankos pakeltos ir sustingusios 
įvairiomis pozomis, tarsi jas būtų paralyžiavęs šaltas laiko, 
prabėgusio nuo tada, kai jas paliko, pardavė ar mirė jų savi- 
ninkės, gūsis. Savininkės, kurios iš mergaičių išaugo į mo- 
teris, galvojo Chulija; gražios ar neapdovanotos patrauklu- 
mu, kurios mylėjo ar buvo mylimos ir glostė šiuos medžia- 
ginius, kartoninius ir porcelianinius kūnelius rankomis, 
seniai trūnijančiomis kapuose. Visos šios lėlės pergyveno 
savo šeimininkes — nebylios sustingusios liudininkės, ku- 
rių įsivaizduojamose tinklainėse įsispaudusios namų sce- 
nos, seniai išblukusios iš gyvųjų atminties: blankūs prisi- 
minimai, skendintys nostalgijos miglose, šeimyninio artu- 
mo valandėlės, vaikiškos dainelės ir meilūs apsikabinimai, 
taipgi ašaros ir nusivylimai, pelenais pavirtusios svajonės, 
nesėkmės ir liūdesys, gal net ir pyktis. Šių stiklinių ir por- 
celianinių akių, žvelgiančių į ją ir nemirksinčių, daugybė kaž- 
kuo jaudino — gal olimpine išmintimi, kurią suteikia vien 
laikas. Šios nejudančios akys buvo įspaustos į išbalusius vaš- 
ko ir kartono veidus, o drabužėliai nuo laiko patamsėję, to- 
dėl nėriniai 17 mezginiai atrodė šiurkštūs 1r nešvarūs. Plau- 
kai vienų lėlių buvo sušukuoti dailiai, kitų — netvarkingai 
1išsitaršę, bet svarbiausia - tikri, ir Chuliją net nupurtė min- 

tis, kad kitados jie priklausė gyvoms moterims. Melancho- 
liškų asociacijų keliu į atmintį sugrįžo Cezario prieš daugelį 
metų deklamuoto eilėraščio eilutės: 


Jei būt išsaugoti visi blaukai 
Visų išmiT us iųjų moterų... 


Sunkiai ji atitraukė akis nuo vitrinos, kurios stikle virš 
jos atsispindėjo miestą užgožę sunkūs pilki debesys. O pa- 
sirengusi toliau eiti savo keliu ir apsigręžusi, išvydo Mak- 
są. Jis lipo laiptais. Vilkėjo storą mėlyną striukę, buvo pasi- 
statęs apykaklę, ir ji net dengė į uodegą surištus plaukus. 
Ėjo nudelbęs žvilgsnį žemyn, tarsi sprukdamas nuo kažko 
nemalonaus. 
šypsena, kuri taip žavėjo Menču. Jie persimetė banalybė- 
mis apie bjaurų orą ir spūstį turguje. Jis neaiškino, kaip čia 
atsidūręs, tačiau Chulija pastebėjo, jog atrodo įsitempęs ir 
neramus, tarsi vis dar ko nors lauktų. Galbūt Menču, nes 
užsiminė taręsis netoliese su ja susitikti; jis pasakojo pai- 
nią istoriją apie kažkokius pigius rėmus, kurie restauruo- 
ti — tai Chulija pati ne kartą darė —- gali būti panaudoti dro- 
bėms, eksponuojamoms galerijoje. 

Makso Chulija nemėgo ir manė, kad dėl to būdama šalia 
jo visuomet jaučia kažkokį nesmagumą. Nepaisant santy- 
kių, kuriuos palaikė su jos drauge, jis turėjo kažko, ką ji 
nujautė nuo pat pažinties su juo dienos ir kas gerokai erzi- 
no. Cezaris su savo niekuomet neklystančia moteriška in- 
tuicija nuolatos tvirtino, jog Makso kreivoje šypsenoje ir 
įžūliame žvilgsnyje, kuriuo jis žiūrėdavo į Chuliją, jau ne- 
kalbant apie gražuolio patino kerus, esama kažko žemo ir 
neapibrėžto. Niekada negalėdavo ilgai žiūrėti Maksui; akis, 
bet pamiršus: ir vėl pažvelgusi į jį Chulija sutikdavo klas- 

tingą ir budrų išsisukinėjantį žvilgsnį. Bet atkaklų. Tai ne- 
buvo vienas tų atsitiktinių žvilgsnių, kurie, paklaidžioję ap- 
linkui, vėl ramiai grįžta prie dominančio daikto ar asmens, 
kaip Pako Montegrifo akys, — šios akys įsistebeilija į nieko 
nenujaučiantį Žmogų ir vėl nusisuka pajutusios, jog Žmogus 
pastebėjo. „Žvilgsnis tipo, kuris mažų mažiausiai ketina pa- 
vogti iš tavęs piniginę“, vieną sykį pasakė Cezaris apie Men- 
ču meilužį. Chulija tik nepritariamai susiraukė, bet pati sau 
turėjo pripažinti jo žodžių teisingumą. 

Buvo ir daugiau tamsių dalykėlių. Chulija žinojo, kad tuo- 
se Žvilgsniuose slypi ne tik smalsumas. Pasikliaudamas sa- 
vo fiziniu patrauklumu, Menču nesant arba jai nematant, 
Maksas dažnai elgdavosi gudriai ir dviprasmiškai. Visos abe- 
jonės išsisklaidė vieną naktį per vakarėlį Menču namuose. 
Pokalbis geso, ir jos draugė nuėjo atnešti ledo. Maksas, pa- 
silenkęs prie staliuko, ant kurio stovėjo taurės, paėmė Chu- 
lijos taurę ir gurkštelėjo. Daugiau nieko, ir Chulija gal būtų 
nė neatkreipusi į tai dėmesio, jei šis, pastatęs taurę atgal, 
nebūtų pažvelgęs į ją, apsilaižęs ir nusišypsojęs su cinišku 
liūdesiu, tarsi apgailestaudamas, kad didesnį intymumą var- 
žo aplinkybės. Žinoma, Menču ir toliau nieko nenutuokė, o 
Chulija nusprendė greičiau nusipjauti liežuvį, negu prisipa- 
žinti draugei apie šį įvykį, kuris, išreikštas žodžiais, būtų 
nuskambėjęs juokingai. Todėl nuo to karto elgėsi su Maksu 
vieninteliu įmanomu būdu: su akivaizdžia panieka, jeigu jau 
būtinai reikėdavo kalbėtis, ir lediniu šaltumu, kai jie atsi- 
tiktinai susidurdavo akis į akį ir be liudininkų, kaip šį rytą 
Rastro turguje. 

— Su Menču pasimatymas kiek vėliau, - tarė jis, ir jo Vei- 
de ėmė pleventi ta pati savimi patenkinta šypsena, kuri Chu- 
liją taip erzino. - Gal norėtum ko nors išgerti? 

Ji atidžiai į jį pasižiūrėjo 1r lėtai, ryžtingai atsisakė. 

— Laukiu Cezario. 

Maksas puikiai žinojo, kad antikvaras jo nepakenčia. 

— O gaila, - sumurmėjo. — Nedažnai pasitaiko progų ši- 
taip susitikti... Noriu pasakyti, vieniems. 

Chulija tik kilstelėjo antakius ir apsižvalgė, tarsi Ceza- 
ris būtų turėjęs pasirodyti bet kurią akimirką. Maksas pa- 
sekė jos žvilgsnį ir gūžtelėjo. 

— Susitariau po pusvalandžio susitikti su Menču prie tos 
kareivio statulos. Jei nori, galėtume vėliau kartu ko nors 
išgerti. - Tyčia ilgokai patylėjęs pridūrė: —- Visi keturi. 

— Pažiūrėsime, ką pasakys Cezaris. 

Ji žiūrėjo, kaip jis nulinguoja per minią, plačiais pečiais 
skindamasis kelią, paskui pametė jį iš akių. Kaip 1r kitais 
kartais, liko nemalonus jausmas, kad vėl nesugebėjo sudėti 
taškų ant „i“ ir kad, nors buvo atstumtas, Maksas dar kartą 
įstengė peržengti intymumo ribą, kaip ir anuomet, su tau- 
re. Supykusi pati ant savęs, nors ir gerai nežinodama, kodėl 
turėtų sau priekaištauti, ji užsirūkė dar vieną cigaretę ir su 
energingu įniršiu įtraukė dūmą. Kartais, pamanė, bet ką ati- 
duotų, kad galėtų tapti pakankamai stipri ir žiebti Maksui į 
tą dailią patenkinto patino fizionomiją. 


Ketvirtį valandos paklaidžiojusi aplink kioskus, ji nuėjo į 
kavinę. Stengėsi prasiblaškyti stebėdama įeinančius ir išei- 
nančius žmones, klausydamas: pardavėjų šūksnių ir žiūrė- 
dama į tarp palapinių vaikštinėjančius žmones, tačiau ant- 
akiai liko suraukti, o žvilgsnis mąslus. Kai pamiršo Maksą, 
grįžo paveikslas, Alvaro mirtis ir šachmatų partija - perse- 
kiojo tarsi manija ir kėlė klausimus, į kuriuos ji negalėjo 
rasti atsakymo. Galbūt nematomasis žaidėjas irgi kur nors 
netoli, klaidžioja tarp žmonių ir ją sekdamas apgalvoja kitą 
ėjimą. Ji baugščiai apsižvalgė ir prisitraukė arčiau odinę ran- 
kinę, kurioje nešiojosi Cezario pistoletą. Visa tai - baisus 
absurdas, o gal atvirkščiai — absurdiškas baisumas. 

Kavinės durys buvo medinės, stovėjo seni apskriti mar- 
muriniai staliukai, kaustyti geležimi. Chulija užsisakė gai- 
vinamojo gėrimo ir atsisėdo šalia aprasojusio lango, steng- 
damasi apie nieką negalvoti; pagaliau gatvėje per rasotą stik- 
lą pasirodė neryškus antikvaro siluetas. Ji žengė jo pasitikti 
ieškodama užuojautos, ir visai nenuostabu. 

— Tu gražėji tiesiog minutėmis, — pasimeilino Cezaris, 
žvelgdamas į ją su meile ir pasigėrėjimu, įsisprendęs vidu- 
ryje gatvės. —- Kaip ir sugebi, mieloji? 

— Nenusišnekėk, —- paėmė jam už rankos Chulija, staiga 
pajutusi begalinę ramybę. - Juk išsiskyrėme gal vos prieš 
valandą. 

— Apie tai aš ir kalbu, Princese, - tyliai, tarsi didžiausią 
paslaptį, pasakė antikvaras. - Tu - vienintelė moteris, kurią 
pažįstu, sugebanti dar labiau išgražėti per šešiasdešimt mi- 
nučių. Jei turi kokią paslaptį, reikėtų ją užpatentuoti. Rimtai. 

— Tu tikras kvaiša. 

— O tu - gražuolė. 

Juodu nuėjo prie Chulijos automobilio. Cezaris papasa- 
kojo apie ką tik sėkmingai atliktą operaciją. Įsigijo „„Sopu- 
lingosios“ paveikslą, kurį ne per daug reikliam pirkėjui ga- 
lima būtų įpiršti kaip Muriljo, ir bydermejerio stiliaus sek- 
reterą, ant kurio tūkstantis aštuoni šimtai trisdešimt antrais 
metais pasirašė ir datą pažymėjo Vinynichenas, - nors ge- 
rokai nukentėjusį, bet autentišką ir be jokių sužalojimų, ku- 
rių neįstengtų ištaisyti sumanus meistras. Du nuostabūs ra- 
diniai už labai Žmonišką kainą. 

— Ypač rašomasis stalas, Princese, - tarė Cezaris, be ga- 
lo didžiuodamasis atliktu reikalu, mosikuodamas skėčiu. — 
Juk žinai, kad egzistuoja tam tikra socialinė klasė - tebūnie 
ji palaiminta, - kuri nesugeba gyventi be lovos, priklausiu- 
s10s imperatorienei Eugenijai, ar be stalo, ant kurio Talei- 
ranas pasirašinėjo savo melagingas priesaikas... Ir naujoji 
buržuazija, prasimušėliai, kuriems aukščiausio triumfo sim- 

bolis, atspindintis ir juos pačius, yra bydermejerio stalas. 
Šie žmonės tiesiog ateina ir paprasčiausiai tave paprašo by- 
dermejerio baldo: nepasako konkrečiai, ar jiems reikalingas 
valgomojo ar rašomasis stalas, svarbiausia, kad būtų byder- 
mejeris, nors ir kas, po galais, tai būtų. Kai kurie netgi šven- 
tai tiki pono Bydermejerio egzistavimu ir labai nustemba 
išvydę, jog ant baldo pasirašęs kas nors kitas. Iš pradžių 
sunerimę nusišypso, paskui susikumščioja alkūnėmis ir tuo- 
jau pat klausia, ar neturiu kokio kito, autentiško bydermeje- 
rio... - Antikvaras atsiduso, be abejonės, apgailėdamas sun- 
kius laikus, ir paaiškino: - Jei ne jų čekių knygelės, seniai 
ne vieną būčiau pasiuntęs chez les grecs *. 

— Kartais taip ir padarai, kiek prisimenu. 

Cezaris vėl atsiduso nutaisęs nevilties išraišką. 

— Tai mano narsioji pusė. Retkarčiais charakteris mane 
įveikia — turbūt pabunda pederasto prigimtis. Kaip daktaras 
Džekilas ir ponas Haidas. Gerai nors, kad jau beveik niekas 
nebemoka padoriai kalbėti prancūziškai. 

Juodu pasiekė skersgatvyje pastatytą Chulijos automo- 
bilį, kai ji pradėjo pasakoti apie susitikimą su Maksu. Užte- 
ko vien paminėti šio vardą, ir Cezaris po skrybėle, kurią 
nešiojo koketiškai atlenktu kraštu, suraukė antakius. 

— Džiaugiuosi, kad nesusidūriau su tuo sąvadautoju, — 
piktai atrėžė jis. — Ar ir toliau daro nepadorias užuominas? 

— Nepasakė beveik nieko. Greičiausiai širdyje baiminasi, 
kad nesužinotų Menču. 

— Tas niekšas baiminasi dėl piniginės, - pareiškė Ceza- 
ris, apeidamas automobilį. - Še tai tau, žiūrėk. Mums uždė- 
jo baudą. 

— Negali būti. 

— Sakau tau. Štai popierėlis po valytuvu. - Antikvaras su- 
sinervinęs pastukseno į šaligatvį skėčio galu. - Negaliu pati- 
kėti, - bambėjo. — Pačiame turgaus viduryje policininkai ima 


* Paž. „pas graikus“ (pranc.). 

dėti baudas. Užuot gaudę nusikaltėlius ir visokius valkatas, 
kaip jiems kad priklauso. Kokia gėda! - Jis dar sykį pakartojo 
garsiai, pasipiktinęs žvalgydamasis aplinkui: - Kokia gėda! 

Chulija nuo automobilio nuėmė tuščią aerozolio flakonė- 
lį, kurį kažkas buvo pastatęs, ir paėmė popieriaus lapelį, 
visai nedidelį, vizitinės kortelės dydžio. Tuomet sustingo 
tarsi Žaibo trenkta. Tikriausiai jos veidas persimainė, nes 
Cezaris pažiūrėjo į ją sunerimęs ir atskubėjo jos pusėn. 

— Mergyte, tu visiškai balta... Kas atsitiko? 

Ji atsakė ne iš karto, o kai pagaliau prabilo, nepažino sa- 
vo balso. Pajuto beprotišką troškimą pabėgti kur nors toli, į 
šiltą, saugią užuovėją, kur galėtų paslėpti galvą, užmerkti 
akis ir pasijusti rami. 

— Tai ne bauda, Cezari. | 

Ji atkišo kortelę, ir ją išvydęs antikvaras ištarė keiksma- 
žodį, visiškai nederamą jo išsiauklėjimui. Mat kortelėje su 
tuo pačiu šiurpiu lakoniškumu rašomąja mašinėle kažkas bu- 
vo atspausdinęs eilutę: 


„„.„Pa7 X Bb6 

Ji pajuto, kad svaigsta galva. Skersgatvis buvo tuštutė- 
lis. Arčiausiai esantis žmogus buvo religinių paveikslėlių 
pardavėja, sėdinti ant pintos kėdės prie kampo už dvide- 
šimties metrų ir atidžiai stebinti Žmones, einančius pro jos 
pirkinius, išdėliotus ant grindinio. 

— Jis čia buvo, Cezari... Ar supranti? Jis čia buvo. 

Ji pati suvokė, kad jos žodžiuose girdėti ne nuostaba, o 
baimė. Ši baimė — ir tas suvokimas užplūdo ją kartu su be- 
galine neviltimi - jau nebuvo sukelta netikėtumo, ji tiesiog 
pavirto nykia rezignacija, tarsi slaptasis žaidėjas ir nuolati- 
nis grėsmingas jo buvimas netoliese būtų tapęs prakeiks- 
mu, persekiosiančiu visą likusį gyvenimą. Savaime aišku, 
jei to gyvenimo daug likę, liūdnai pamanė Chulija. 

Cezaris perbalęs vartė ir vartė kortelę. Iš pasipiktinimo 
vos išspaudė: 

— Ak, niekšas... Bjaurybė... 

Staiga Chulija nustojo galvoti apie kortelę. Jos dėmesį 
patraukė tuščias flakonėlis ant automobilio. Jį paėmė jaus- 
damas: taip, lyg judėtų sapnuodama baltoje migloje, bet vis 
dėlto įstengė susikaupti ir perskaityti etiketę. Suglumusi 
papurtė galvą ir parodė flakonėlį Cezariui. 

— Kas čia? —- paklausė jis. 

— Aerozolis prakiurusioms padangoms... Įkiši į ventilį ir 
priputi padangą. Tai tarsi balti klijai, kurie iš vidaus klijuoja 
pradurtą padangą. 

— Ir kam jis čia? 

— Ir aš norėčiau žinoti. 

Jie patikrino padangas. Kairėje pusėje nepastebėjo nie- 
ko keisto, Chulija apėjo ir patikrino dešinę. Viskas atrodė 
gerai, tačiau kai ji jau ruošėsi numesti flakonėlį, pastebėjo, 
kad užpakalinės dešinės padangos ventilis be dangtelio. Vie- 
toj jo matėsi baltos medžiagos burbuliukas. 

— Kažkas pripūtė padangą, — apstulbo Cezaris, su nuo- 
staba žvelgdamas į tuščią flakonėlį. - Gal ji buvo pradurta. 

— Kai pastatėme, pradurta tikrai nebuvo, - atsakė Chuli- 
ja,'ir abudu susižvelgė apimti negeros nuojautos. 

— Nieku gyvu nelipk vidun, - perspėjo Cezaris. 


Religinių paveikslėlių pardavėja nieko nemačiusi. Pro šią 
vietą praeina daug žmonių, be to, ji užsiėmusi savais reika- 
lais, paaiškino tvarkydama ant grindinio išdėliotas širdeles, 
šv. Pankracijaus ir kitų šventųjų atvaizdus. O kas darėsi 
skersgatvėlyje, negalinti pasakyti. Per pastarąją valandą pra- 
ėjo gal keli vietiniai, gal dar vienas kitas žmogus. 

— Ar prisimenate ką nors, kas būtų patraukęs dėmesį? — 
pasiteiravo Cezaris, nusiėmęs skrybėlę ir pasilenkęs prie 
pardavėjos, skėtį pasikišęs po pažasčia. Tikras ponas, tik- 

riausiai pamanė moteriškė, nebent šilkinė kaklaskarė kiek 
per daug ryški pagal amžių. 

— Nemanau, - atsakė pardavėja, stipriau susisupdama į 
vilnonę skarą, ir susiraukė lyg stengdamasi prisiminti. - Gal- 
būt viena ponia. Ir pora jaunuolių. 

— Ar atsimenate, kaip jie atrodė? 

— Na, žinote - jaunimas. Laksto su odinėmis striukėmis 
1r džinsais... 

Galvoje šmėstelėjo absurdiška mintis. Tačiau absurdo ri- 
bos pastarosiomis dienomis gerokai išsiplėtė. 

— Ar pastebėjote ką nors tamsiai mėlyna striuke? Maž- 
daug trisdešimties metų vyrą, aukštą, plaukus susirišusį į 
uodegą... 

Pardavėja neprisiminė mačiusi Makso. O į moterį atkrei- 
pė dėmesį, nes ši stabtelėjo prie jos tarsi ketindama ką pirkti. 
Šviesiaplaukė, vidutinio amžiaus, gražiai apsirengusi. Ta- 
čiau neįsivaizduojanti jos gadinančios automobilį. Atrodė ne 
iš tokių. Vilkėjo lietpaltį. 

— Ir su akiniais nuo saulės? 

— Taip. 

Cezaris rimtai pažiūrėjo į Chuliją. 

— Šiandien nėra saulės, - tarė jis. 

— Matau. 

— Galėjo būti ta pati moteris, kuri pristatė dokumentus, — 
pareiškė Cezaris, ir jo akys apsiniaukė. - Arba Menču. 

— Nebūk juokingas. 

Antikvaras papurtė galvą, žvelgdamas į pro šalį einan- 
čius Žmones. 

— Tu teisi. Bet ir pati pagalvojai apie Maksą. 

— Maksas... kitoks. 

Jos akys, žvelgiančios tolyn į gatvę, apsiblausė, tarsi Mak- 
sas ar blondinė su lietpalčiu vis dar būtų tenai. Ir tai, ką 
išvydo, ne tik sustingdė lūpose žodžius, bet ir supurtė taip, 
tarsi būtų gavusi stiprų smūgį. Išvydo ji ne moterį, atitin- 

kančią pardavėjos nupasakojimą, o tarp brezentinių stoge- 
lių ir plastiku uždengtų prekystalių pastatytą automobilį. Mė- 
lyną automobilį. 

Stovėdama tenai, CČhulija nematė, ar tai „Ford“, tačiau 
negaišo. Pasitraukusi nuo pardavėjos, lydima nustebusio Ce- 
zario žvilgsnio, žengė kelis žingsnius šaligatviu, sustojo ir, 
pasistiebusi ant pirštų galų, kad geriau matytų, įsistebeilijo 
į gatvės kampą. Taip, mėlynos spalvos „Ford“ užtamsintais 
langais. Numerio nematyti, pamanė ji, tačiau šį rytą įvyko 
per daug sutapimų: Maksas, Menču, po valytuvu palikta kor- 
telė, tuščias flakonėlis, moteris su lietpalčiu, o dabar auto- 
mobilis, tapęs pagrindiniu jos košmaro elementu. Ėmė dre- 
bėti rankos, tad susikišo jas į kišenes, o už nugaros pajuto 
Cezarį. Pasijuto drąsiau. 

— Tas pats automobilis. Supranti?.. Tas žmogus viduje. 

Cezaris nieko neatsakė. Lėtai nusiėmė skrybėlę, kuri gal- 
būt, jo nuomone, nederėjo tam, kas gali atsitikti, ir pažvelgė 
į Chuliją. Ši pajuto niekuomet nemylėjusi jo taip kaip dabar — 
Cezario kietai suspaustomis lūpomis, atkištu smakru, pri- 
merktomis mėlynomis akimis ir plieniniu žvilgsniu. Lieso 1r 
stropiai nuskusto jo veido bruožai buvo įsitempę, žandikau- 
lio raumenys virpčiojo. Gal aš ir esu nepriekaištingų manie- 
rų, bylojo tos akys, menkai linkęs į smurtą, tačiau nieku gy- 
vu ne bailys. Ir ypač jei reikia ginti savo Princesę. 

— Palauk manęs čia, - tarė jis. 

— Ne. Eime drauge, - švelniai pažvelgė į jį mergina. Kaž- 
kada žaisdama, kai buvo maža mergytė, pabučiavo jam į lū- 
pas. Šią akimirką pajuto impulsą vėl tai padaryti, bet čia ne 
žaidimas, ir pridūrė: — Tu ir aš. 

Ji įkišo ranką į rankinę ir suspaudė pistoletą. Cezaris kuo 
ramiausiai pasikišo po pažasčia skėtį ir, prisiartinęs prie vie- 
no prekystalio, tarsi būtų rinkęsis lazdą pasivaikščiojimui, 
pastvėrė storą geležinį žarsteklį. 

— Galima? - tarė priblokštam pardavėjui ir įkišo į delną 
pirmą piniginėje pasitaikiusį banknotą. Tuomet rimtai pažiū- 
rėjo į Chuliją. - Nors kartą, mieloji, leisk man eiti pirmam. 

Ir jie pasileido automobilio link, slapstydamiesi už kios- 
kų: Chulija įkišusi ranką į rankinę, Cezaris su žarstekliu 
dešinėje, o kairėje su skėčiu ir skrybėle. Prisiartinus tiek, 
kad buvo matyti registracijos numeris, Chulijai ėmė smar- 
kiai plakti širdis. Nebeliko jokios abejonės: mėlynos spal- 
vos „Ford“ automobilis užtamsintais langais, registracijos 
numeris prasideda raidėmis TH. Ji pajuto, kad išdžiūvo bur- 
na, o skrandis tarsi būtų nemaloniai susitraukęs. Turbūt pa- 
našiai jautėsi kapitonas Bladas, prieš puldamas abordažu lai- 
vą, staiga pamanė ji. 

Pasiekus gatvės kampą, viskas įvyko labai greitai. Kaž- 
kas, esantis automobilio viduje, kiek nuleido lango stiklą vai- 
ruotojo pusėje ir išmetė nuorūką. Numetęs ant žemės skry- 
bėlę ir skėtį, Cezaris pakėlė žarsteklį ir priėjo prie automo- 
bilio iš kairės pusės, pasirengęs, jei tik atsiras reikalas, 
užmušti tuos piratus ar kas ten būtų viduje. Chulija, kietai 
sukandusi dantis, jausdama, kaip smilkiniuose tvinksi krau- 
jas, pasileido artyn, ištraukė iš rankinės pistoletą ir įkišo pro 
langelį, kol vairuotojas nespėjo užsidaryti. Priešais pistoleto 
vamzdį išniro nepažįstamas veidas: jaunas vyriškis su barzda 
persigandęs spoksojo į ginklą. Greta sėdintis asmuo taip pat 
atsisuko mirtinai išsigandęs, nes Cezaris atidarė dureles iš 
kito šono ir ant vargšo grėsmingai užsimojo žarstekliu. 

— Išlipkit! Išlipkit! — suriko Chulija, visiškai nebesival- 
dydama. 

Persimainiusiu veidu barzdotasis vyriškis maldaudamas 
iškėlė rankas. 

— Nurimkite, panele! - sumurmėjo jis. - Dėl Dievo mei- 
lės, nusiraminkite... Mes juk policininkai! 

— Prisipažįstu, — susinėręs rankas ant stalo, tarė vyriau- 
siasis inspektorius Feicho savo kabinete, — kad iki šiol šį 
reikalą tvarkėme ne itin veiksmingai... 

Nebaigta frazė pakibo ore, ir inspektorius ramiai nusišyp- 
sojo Cezariui, tarsi policininkų veiksmingumo trūkumas bū- 
tų buvęs pateisinamas. Mes - šiuolaikiški žmonės, tarytum 
sakė jo žvilgsnis, todėl galime save dalykiškai pakritikuoti. 

Tačiau Cezaris nebuvo nusiteikęs nusileisti. 

— Galima ir šitaip apibūdinti tai, ką kiti pavadintų visišku 
nekompetentingumu, — su panieka atrėžė jis. 

Šie žodžiai; kaip parodė tučtuojau pranykusi šypsena, pa- 
veikė Feicho tarsi šūvis. Iš po tankių ūsų išlindę dantys pri- 
kando apatinę lūpą. Jis dėbtelėjo į antikvarą, tada į Chuliją 
ir ėmė nekantriai barbenti į stalą pigaus rašiklio galu. Šalia 
esant Cezariui, jam neliko nieko kito, kaip elgtis atsargiai. 
Ir visi trys suprato, kodėl. 

— Policininkai dirba savais metodais. 

Visa tai tebuvo tušti žodžiai, ir Cezaris, griežtai nusitei- 
kęs, pradėjo netekti kantrybės. Jei jis turi reikalų su Fei- 
cho, nereiškia, jog privalo rodyti jam simpatiją. Ypač po to, 
kai sučiupo užsiimant neaiškiais dalykėliais. 

— Jei jūsų metodai susideda iš to, kad liepiate sekti Chu- 
liją, kol kažkoks beprotis vaikšto laisvas ir siuntinėja anoni- 
mines korteles, verčiau patylėsiu ir nesakysiu, ką apie juos 
manau... — Jis atsisuko į Chuliją ir vėl į policininką. - Man 
net netelpa galvoje mintis, kad ją įtarinėjate dėl profeso- 
riaus Ortegos mirties. O kodėl nepasidomėjote manimi? 

— Pasidomėjome, - užgautas Cezario įžūlumo, stengėsi 
atsigriebti policininkas. - Tiesą pasakius, visais pasidomė- 
jome. - Jis skėstelėjo rankomis ir tarsi paskelbdamas di- 
džiausią atradimą pareiškė: 

— Deja, mūsų darbe visko pasitaiko. 

— Ir ką nors išsiaiškinote? 

— Apgailestaudamas pranešu, kad ne, - tarė Feicho, po 
švarku pasikasydamas pažastį, ir nepatogiai pasimuistė kė- 
dėje. - Jei kalbėsime atvirai, viskas tebėra taip, kaip buvo iš 
pradžių. Medicinos ekspertai taip pat nesutaria dėl Alvaro 
Ortegos mirties priežasties. Jei žudikas iš tikrųjų egzistuoja, 
lieka tikėtis, kad galiausiai jis žengs kokį neprotingą žingsnį. 

— Ar todėl mane ir sekėte? — vis dar įniršusi užsipuolė 
Chulija. Ji sėdėjo suspaudusi sterblėje rankinę. — Norėjote 
įsitikinti, ar nežengsiu neprotingo žingsnio? 

Policininkas griežtai pažiūrėjo į ją. 

— Nereikėtų imti taip giliai į širdį. Tiesiog tokia tvarka. 
Policijos taktika. 

Cezaris kilstelėjo antakį. 

— Nepasakyčiau, kad ši taktika daug žadanti. Ar labai 
veiksminga. 

Feicho turėjo nuryti ir šį sarkazmą. Šią akimirką, pikt- 
džiugiškai pamanė Chulija, policininkas tikriausiai didžiai 
gailisi, kam prasidėjo su antikvaru ir įsivėlė į nelegalią veik- 
1ą. Užtektų, kad Cezaris pravertų burną keliose tinkamose 
vietose, ir nereikės nei tiesioginių kaltinimų, nei oficialių 
pareiškimų, kad vyriausiasis inspektorius karjerą užbaigtų 
kokioje užkampio nuovadoje, niekam nežinomas ir paval- 
dus kitiems, tapęs plunksnagraužiu raštininku ir praradęs 
bet kokią galimybę prisidurti prie algos. 

— Galiu užtikrinti jus tik dėl vieno, - galiausiai tarė jis, 
šiaip ne taip nurijęs veide atsispindintį ir gerklėje įstrigusį 
apmaudą, - kad ir toliau tirsime... - Tarsi kažką nenoromis 
prisiminęs, pridūrė: - Ir, be abejo, panelė gaus apsaugą. 

— Nesivarginkite, - paprieštaravo Chulija. Jai neužteko 
Feicho pažeminimo, kad taip greitai užmirštų savąjį. - Ne- 
reikia daugiau jokių mėlynų automobilių. Pakaks. 

— Kalbame apie jūsų saugumą, panele. 

— Kaip įsitikinote, galiu apsiginti ir pati. 

Feicho nusuko žvilgsnį. Jam turbūt iki šiol tebeperšėjo 
gerklę nuo riksmų, kuriais prieš kelias minutes užsipuolė 
abudu policininkus, kam šie leidosi šitaip užklumpami. „Mul- 
kiai!.. - rėkė jiems. - Nevėkšlos! Šįkart tikrai mane apdir- 
bot, ir man už tai atkentėsit!“ Cezaris su Chulija viską gir- 
dėjo pro duris, laukdami nuovados koridoriuje. — Kalbant 
apie tai... - ilgokai pamastęs pradėjo ir nepabaigė. Buvo ma- 
tyti, kad jo širdyje kariauja pareiga ir nauda, ir pagaliau pir- 
moji pasidavė pastarosios argumentams. — Esant tokioms 
aplinkybėms, nemanau, kad... Noriu pasakyti, kad šis pisto- 
letas... — Jis vėl nurijo seilę ir pažvelgė į Cezarį. - Juk tai 
seniena, o ne tikras šiuolaikinis. Ir jūs, kaip antikvaras, tu- 
rite leidimą... - Inspektorius įdūrė akis į stalą - tikriausiai 
prisiminė paskutinę senieną, aštuoniolikto amžiaus laikro- 
dį, kurį prieš kelias savaites už gražią sumą iš jo nupirko 
Cezaris. Jis vėl kreivai nusišypsojo įteiklia šypsena. - No- 
riu pasakyti, kad sutinkame į kai ką žiūrėti pro pirštus. Jūs, 
pone Cezari, atgausite savo pistoletą, bet pasižadėsite - bū- 
tinai — ateityje jį geriau saugoti. Panelė savo ruožtu praneš 
mums apie bet kokį naują įvykį 1r, be abejonės, tučtuojau 
paskambins, jei tik iškils kokių problemų. Taigi tarkime, kad 
nebuvo jokio pistoleto... Ar suprantate mane? 

— Kuo puikiausiai, — tarė Cezaris. 

— Gerai. - Padaręs jiems nuolaidą dėl pistoleto, Feicho 
tarsi jautėsi įgijęs tam tikrą moralinę persvarą, todėl daug 
ramiau kreipėsi į Chuliją: — O dėl jūsų automobilio padan- 
gos... Noriu žinoti, ar ketinate paduoti skundą. 

Ji pažvelgė į jį nustebusi. 

— Skundą?.. Prieš ką? 

Vyriausiasis inspektorius patylėjo tarsi laukdamas, kol 
Chulija pati įspės, ką jis nori tuo pasakyti. 

— Prieš nežinomą asmenį ar asmenis, - paaiškino jis. — 
Įtariamus pasikėsinimu nužudyti. 

— Alvarą? 

— Jus. - Jo dantys vėl išlindo iš po ūsų. - Kad ir kas siun- 
tinėja tas korteles, jo kėslai kiek rimtesni negu paprasčiau- 
si šachmatai. Aerozolio, kurio prileido į jūsų automobilio 
padangą, prieš tai ją pradūręs, galima nusipirkti bet kokioje 
automobilių dalių parduotuvėje. Tačiau į jį prieš tai švirkštu 
buvo privaryta benzino. Jo mišinys su dujomis 1r flakonėlio 
sienelių plastiku tam tikroje temperatūroje labai lengvai 
sprogsta. Būtų užtekę nuvažiuoti kelis šimtus metrų, kad 
būtų įkaitusi padanga ir po pat degalų baku įvykęs sprogi- 
mas. Automobilis būtų supleškėjęs kartu su jumis. — Vy- 
riausiasis inspektorius šypsojosi visiškai neslėpdamas pik- 
tdžiugos — išklodamas jiems visą tiesą nors kiek atsikerši- 
jo. - Argi ne baisu? 


Po valandos į Cezario parduotuvę atkeliavo Munjosas virš 
lietpalčio apykaklės styrančiomis ausimis ir šlapiais plau- 
kais. Priminė sulysusį valkataujantį šunį, pamanė Chulija, 
stebėdama, kaip jis prie parduotuvės slenksčio, tarp kilimų, 
porcelianų ir paveikslų, kurių nupirkti nebūtų įkandęs net 
paskyręs tam visų metų uždarbį, purto nuo savęs vandens 
lašus. Munjosas padavė jai ranką, spustelėjo delną trumpai, 
be šilumos, paprasčiausiu palytėjimu, kuris niekuo jo ne- 
įpareigojo, ir linktelėdamas pasisveikino su Cezariu. Steng- 
damasis su savo permirkusiais batais laikytis kuo toliau nuo 
kilimų ant grindų, nemirksėdamas klausėsi, kas nutiko Rast- 
ro turguje. Retkarčiais palinguodavo galvą, tarsi patvirtin- 
damas, tarsi istorija apie mėlynąjį „Ford“ ir Cezario žars- 
teklį jo visiškai nedomintų. Apsiblaususios akys atgijo tik 
tada, kai Chulija iš rankinės ištraukė ir priešais jį padėjo 
kortelę. Po kelių minučių jis išsiėmė šachmatų lentą, su ku- 
ria, matyt, pastarosiomis dienomis nebesiskyrė, ir ėmėsi 
studijuoti naująjį figūrų išsidėstymą. 

— Nesuprantu vieno dalyko, - tarė Chulija, žvelgdama į 


Flamandų meistr0 baveikslas 233 


šachmatus jam per petį, —- kodėl pasikėsintojas ant automo- 
bilio paliko tuščią flakonėlį. Juk negalėjome jo nepamatyti... 
Nebent tas, kuris tai padarė, turėjo skubiai pasitraukti. 

— Galbūt tai buvo tik perspėjimas, — svarstė Cezaris, at- 
sisėdęs į odinį krėslą prie vitražo. - Prasčiausio skonio per- 
spėjimas. 

— Ar ne per daug sudėtingas? Sutaisyti mišinį, išleisti 
orą Ir vėl pripūsti... Nekalbant jau apie tai, kaip rizikavo, — 
juk ją galėjo pamatyti, kol visa tai darė, - vardijo Chulija. — 
Juokinga, - stabtelėjo, pati nustebinta savo žodžių, - bet ar 
pastebėjote, kaip pradėjau šnekėti apie mūsų nematomąjį 
žaidėją moteriškąja gimine? Iš galvos niekaip neišeina pa- 
slaptingoji dama su lietpalčiu. 

— Gal mes per daug įsivaizduojame, - garsiai mąstė Ce- 
zaris. - Gerai pagalvojus, šį rytą Rastro turguje vaikštinėjo 
tuzinai moteriškių šviesiais plaukais ir su lietpalčiais. Kai 
kurios iš jų netgi su tamsiais akiniais nuo saulės... Tačiau 
tu teisi dėl tuščio flakonėlio. Jis buvo paliktas ant automo- 
bilio, kad visi matytų. Tiesiog absurdas. 

— O gal ir ne, - įsiterpė Munjosas, ir abudu atsisuko į jį. 

Šachmatininkas sėdėjo ant taburetės priešais žemą sta- 
liuką, ant kurio stovėjo mažoji šachmatų lenta. Jis buvo nu- 
sivilkęs lietpaltį 17 švarką, vienais marškiniais, susiglam- 
žiusiais, pigiais, ir matėsi, kad rankovės patrumpintos 
įsiuvais virš alkūnių. Munjosas prabilo neatplėšdamas akių 
nuo šachmatų figūrų, rankom atsirėmęs į kelius. Chulija, 
stovinti šalia jo, lūpų kampučiuose išvydo tą neapibrėžiamą 
išraišką, kurią jau pažinojo, tylaus susimąstymo ir vos pa- 
stebimos šypsenos mišinį. Tuomet ji suprato, jog Munjosas 
jau iššifravo naująjį ėjimą. 

Jis parodė pirštu į pėstininką, stovintį langelyje a7. 

— Juodųjų pėstininkas a7 nukerta baltųjų bokštą b6... — 
tarė jis. —- Tai sako mūsų priešininko užrašas kortelėje. 

— Ir ką tai reiškia? — paklausė Chulija. 

Munjosas kelias sekundes jai neatsakė. 

— Tai reiškia, kad jis atsisako daryti kitą ėjimą, kurio tam 
tikra prasme mes baiminomės. Kalbu apie tai, kad juodųjų 
bokštu c1 jis galėjo nukirsti baltųjų valdovę, stovinčią lan- 
gelyje el. Po šio žingsnio neišvengiamai būtų pasikeista val- 
dovėmis. — Jis pakėlė akis ir susirūpinęs pažvelgė į Chuli- 
ją. - Kad ir ką tai reikštų. 

Chulija išplėtė akis. 

— Norite pasakyti, kad priešininkas atsisakė nuki7st1 mane? 

Munjosas neaiškiai mostelėjo. 

— Galima suprasti ir taip, — tarė jis ir kurį laiką žiūrėjo į 
baltųjų valdovės figūrą. — Taigi jis mums sako: „Galėčiau 
nužudyti, tačiau tai padarysiu, kai norėsiu“. 

— Kaip katinas, žaidžiantis pele, — burbtelėjo Cezaris, 
trinktelėdamas į krėslo ranktūrį. - Užkietėjęs niekšas! 

— O gal niekšė, - priminė Chulija. 

Antikvaras nepatikliai caktelėjo liežuviu. 

— O kas sako, kad moteris su lietpalčiu, jei ji ir lankėsi 
skersgatvyje, veikė viena? Gal ji kieno nors bendrininkė. 

— Taip, bet kieno? 

— Ir aš norėčiau žinoti, mieloji. 

— Šiaip ar taip, - tarė Munjosas, - jei pamirštumėte mo- 
terį su lietpalčiu ir įsigilintumėte į kortelę, galėtumėte pri- 
eiti dar vieną išvadą apie mūsų priešininko asmenybę. - Jis 
pažvelgė į vieną, paskui į kitą ir gūžtelėjęs parodė į šach- 
matus, tarsi atsakymo ieškojimas ne šachmatų lentoje būtų 
tuščias laiko švaistymas. - Jau žinome, kad šio žaidėjo pro- 
tas iškrypęs, tačiau, pasirodo, jis ir pasipūtėliškas. Mūsų 
žaidėjas — ar žaidėja — pilnas puikybės. Jis mumis žaidžia. — 
Munjosas vėl parodė į šachmatų lentą, kviesdamas įsižiūrė- 
ti į figūrų pozicijas. - Žiūrėkite. Kalbant praktiškai, šach- 
matų kalba, nukirsti baltųjų valdovę būtų buvęs prastas ėji- 
mas. Baltiesiems būtų nelikę kitos išeities, kaip sutikti su 
pasikeitimu valdovėmis ir bokštu b2 nukirsti juodųjų valdo- 
vę, o tai būtų gerokai pabloginę juodųjų padėtį. Vienintelis 
kelias juodiesiems būtų buvęs pastumti bokštą iš el į e4, 
grasinant baltųjų karaliui. Tačiau šį galima būtų buvę apgin- 
ti pėstininko ėjimu iš d2 į d4. Tuomet juodųjų karalius būtų 
atsidūręs tarp priešo figūrų, o padėti jam būtų buvę nebe- 
įmanoma, jo neišvengiamai būtų laukęs šachas ir matas. Ir 
juodieji partiją pralošę. 

— Norite pasakyti, - įsiterpė Chulija, - kad visa šita isto- 
rija su aerozolio flakonėliu, paliktu ant automobilio, ir gra- 
sinimas baltųjų valdovei tėra blefas? 

— Manęs tai visiškai nenustebintų. 

— Kodėl? 

— Mat mūsų priešas pasirinko ėjimą, kurį juo dėtas bū- 
čiau rinkęsis ir aš: pėstininku a7 nukirsti baltųjų bokštą b6. 
Tai sumažina baltųjų spaudimą juodųjų karaliui, kurio padė- 

tis lig tol buvo labai sunki, - susižavėjęs pakraipė galvą Mun- 
josas. - Jau sakau, kad jis - puikus žaidėjas. 

— Kas toliau? —- prabilo Cezaris. 

Munjosas perbraukė ranka sau per kaktą ir susimąstė 
žvelgdamas į šachmatų lentą. 

— Dabar turime dvi galimybes... Galbūt reikėtų nukirsti 
juodųjų valdovę, tačiau tai gali pastūmėti mūsų priešininką 
pasikeisti valdovėmis, —- pažvelgė jis į Chuliją, - o tai man 
nepatinka. Neverskime jo daryti to, ko pats nenori. - Jis dar 
sykį papurtė galvą, tarsi balti ir juodi langeliai būtų patvir- 
tinę jo mintis. — Keisčiausia, kad jis žino, jog mes šitaip mąs- 
tysime 1r mums tai paranku: juk savo ėjimus mums atsiun- 
čia kortelėje, o manuosius tik gali įsivaizduoti. Ir vis dėlto 
sugeba juos diktuoti. Kol kas darėme tik tai, ko jis nori. 

— Ar mes turime iš ko rinktis? —- paklausė Chulija. 

— Iki šiol neturėjome. O toliau bus matyti. 

— Koks kitas mūsų ėjimas? 

— Rikį £1 pastumsime į d3, pagrasindami juodųjų valdovei. 

— O kaip tuomet pasielgs jis... arba ji? 

Kurį laiką Munjosas neatsakė. Nekrutėdamas sėdėjo prie 
stalo tarsi neišgirdęs klausimo. 

— Žaidžiant šachmatais, - pagaliau prabilo, - ne viską ga- 
lima numatyti... Geriausias galimas, o gal tikėtiniausias ėji- 
mas yra tas, po kurio priešininkas atsiduria nepalankiausio- 
je padėtyje. Todėl vienas iš būdų tolesnio ėjimo naudingu- 
mui nuspėti yra paprasčiausiai įsivaizduoti, kad jis jau įvyko, 
ir toliau analizuoti partiją iš priešininko pozicijos, tai yra 
galvoti savo galva, tačiau priešininko kailyje. Tuomet gali- 
ma numatyti dar vieną ėjimą ir tučtuojau pastatyti save į 
priešininko vietą. Kitais žodžiais tariant, grįžti į savo pozi- 
ciją. Ir taip be galo, kiek kiekvienas sugeba. Tuo noriu pa- 
sakyti, kad žinau, kiek sugebu išmąstyti aš pats, tačiau ne- 
žinau, kiek gali jis. 

— Tačiau remiantis tokiu mąstymu, - įsikišo Chulija, — 
argi ne įtikimiausia, kad priešininkas pasirinks tą ėjimą, ku- 
ris mums daugiausia pakenks? Ar jums taip neatrodo? 

Munjosas pasikrapštė pakaušį. Tada labai lėtai pakėlė bal- 
tųjų rikį ir pastatė į langelį d3, šalia juodųjų valdovės. Susi- 
mąstęs žvelgė į naują padėtį šachmatų lentoje. 

— Kad ir koks bus kitas jo ėjimas, - galiausiai tarė, 1r jo 
veidas apsiniaukė, — neabejoju, kad vis vien nukirs kurią 
nors mūsų figūrą. 


1! Analitinis 


požiūris 


Nebūk kvailas. Vėliava neįmanoma, todėl ji 
niekaip negali plevėsuoti. Tai tik vėjas. 


Douglas R. Hofstadter 


ą išgąsdino telefono skambu- 
tis. Neskubėdama ji atitraukė vatos gabalėlį nuo paveikslo 
kampo, kur tuo metu darbavosi, — valė laką, atkakliai prili- 
pusį prie mažutėlės Ferdinando Ostenburgiečio aprangos da- 
lelės, — ir įsikando pincetą. Tuomet nepatikliai pažvelgė į 
telefoną, padėtą ant kilimo jai prie kojų, svarstydama, ar nu- 
kėlus ragelį nereikės vėl klausytis ilgos tylos, per kelias 
pastarąsias savaites tapusios įprastu dalyku. Iš pradžių ji 
tiesiog priglausdavo ragelį prie ausies 1r ničnieko nesaky- 
davo, nekantriai laukdama bet kokio garso, net jei būtų tik 
kvėpavimas, išduodantis kitame laido gale esantį žmogų, kad 
17 kaip nuo to būtų neramu. Tačiau girdėdavo vien absoliu- 
čią tuštumą, kurios nepertraukdavo net abejotiną paguodą 
keliantis brakštelėjimas padėjus ragelį. Visuomet ilgiau iš- 
tverdavo paslaptingasis skambintojas —- ar skambintoja, - 0 
Chulija pagaliau padėdavo ragelį. Nežinomasis skambinto- 
jas kitame laido gale klausydavosi atkakliai ir nesijaudinda- 
mas, kad policija gali išsiaiškinti, iš kur skambinta. Blogiau- 
sia, jog skambintojas pats nežinodavo esąs saugus: Chulija 
apie skambučius nebuvo prasitarusi niekam, net Cezariui 
ar Munjosui. Nelabai žinodama kodėl, laikė šiuos naktinius 
skambučius kažkuo gėdingu, ją Žemino tai, jog jie drumsčia 

naktį 1r tylą, kurias taip mėgo iki prasidedant visam šiam 
košmarui, jog braunamasi į jos asmeninį gyvenimą. Šie 
skambučiai buvo lyg ritualinis smurtas, kas dieną kartoja- 
mas be judesių ar žodžių. 

Ji nukėlė ragelį, telefonui suskambėjus šeštą kartą, ir su 
palengvėjimu pažino Menču balsą. Tačiau palengvėjimas tru- 
ko vos akimirką, nes draugė buvo girtutėlė. Chulija su neri- 
mu įtarė, kad jos kraujuje, matyt, būtum galėjęs rasti stip- 
resnių už alkoholį medžiagos pėdsakų. Pakėlusi balsą, kad 
perrėktų ją supančius pokalbių ir muzikos garsus, Menču 
vebleno esanti „Stefano“ klube ir ėmė regzti painią istoriją 
apie Maksą, Van Heisą ir Paką Montegrifą. Chulija nesupra- 
to nė žodžio, o kai paprašė iš naujo paaiškinti, kas įvyko, 
Menču prapliupo kvatoti apkvaitusiu, isterišku juoku. Ir pa- 
dėjo ragelį. 

Lauke buvo šalta, drėgna ir miglota. Apsisiautusi storu 
odiniu puspalčiu, bet vis tiek drebėdama, Chulija nulipo į 
gatvę ir susistabdė taksi. Išsiblaškiusiu linksėjimu ji atsa- 
kinėjo į nuobodų taksisto plepėjimą, per skruostus slinko 
miesto žiburių spindesys, mesdamas smulkius šviesos ir še- 
šėlių atšvaitus. Ji atrėmė sprandą į sėdynės atlošą ir užsi- 
merkė. Prieš išeidama iš namų, įjungė elektroninę signali- 
zaciją ir užrakino apsaugines duris dviem raktų pasukimais. 
Lauke nenorom įtariai patikrino groteles, už kurių buvo du- 
rų skambutis, bijodama rasti dar vieną kortelę. Tačiau nie- 
ko nerado. Nematomasis žaidėjas svarstė savo kitą ėjimą. 

„Stefano“ naktiniame klube buvo daug žmonių. Pirmiau- 
sia ji pamatė Cezarį, sėdintį ant sofos su Serchijumi. Jau- 
nuolis išsitaršiusiais ir grakščiai ant kaktos užkritusiais švie- 
siais plaukais linksėjo, o Cezaris kažką tyliai jam šnibždėjo. 
Antikvaras rūkė užsidėjęs koją ant kojos; ranka su cigarete 
gulėjo ant kelio, o kita kalbėdamas gestikuliavo visai prie 
pat savo globotinio rankos, tačiau jos nepaliesdamas. Vos 

išvydęs Chuliją, atsistojo ir žengė jos pasitikti. Visiškai ne- 
atrodė nustebęs, jog ji pasirodė tokį vėlų metą, nepasida- 
žiusi ir su džinsais. 

— Ji ten, - tarė jis, neutraliai mostelėdamas į salės gilumą, 
bet nenuslėpdamas pašaipoko lūkesčio. —- Gale ant sofos. 

— Ar daug išgėrė? 

— Prisigėrė kaip graikiška kempinė. Ir bijau, kad, be to, 
1š jos taip ir byra balti milteliai. Labai jau dažnai vaikščiojo 
į moterų tualetą, nepanašu, kad su reikalu. - Jis žvilgtelėjo 
į cigaretės galą ir gaižiai nusišypsojo. — Prieš valandėlę ji 
sukėlė sceną prie baro - skėlė Montegrifui antausį. Ar gali 
įsivaizduoti, mieloji? Buvo tiesiog, - jis kurį laiką mėgavosi 
žodžiu ir pagaliau jį ištarė kaip žinovas, - žavu. 

— O Montegrifas? 

Antikvaro veidas tapo griežtas. 

— Neįtikėtina, brangioji. Kone diewška. Nustypino pasi- 
tempęs, orus, kaip visada, vesdamasis labai išvaizdžią blon- 
dinę, gal kiek vulgaroką, bet gerai apsirengusią. Vargšė žen- 
gė visiškai netekusi amo. Ir nenuostabu. — Jis nusišypsojo 
su dygia piktdžiuga. — Teisybę pasakius, Princese, tas tipas 
ne iš kelmo spirtas. Sutiko antausį ramiai, net nemirktelė- 
damas, kaip filmų herojai. Labai įdomus tas jūsų aukciono 
atstovas. Pripažįstu, kad jo elgesys buvo be priekaištų. Ra- 
mus lyg žuvis. 

— Kur Maksas? 

— Deja, šiąnakt jo nemačiau. - Jo lūpose vėl pasirodė kandi 
šypsena. — Būtų buvę tikras smagumėlis. 

Palikusi Cezarį, Chulija žengė tolyn. Nestabtelėdama pa- 
sisveikino su keliais pažįstamais ir išvydo draugę, vienišą 
susmegusią ant sofos; akys apspangusios, sijonas užsikė- 
lęs, ant vienos kojos pėdkelnėse skylė. Atrodė dešimčia me- 
tų pasenusi. 

— Menču! 

Ši žvilgtelėjo į ją tarsi nepažindama; murmėdama nesu- 
prantamus žodžius, absurdiškai išsišiepė, paskui papurtė gal- 
vą ir trumpai nusikvatojo girtu juoku. 

— Pavėlavai, - pagaliau išlemeno nenustodama juoktis. — 
Tas niekšas stovėjo čia raudonas kaip pomidoras... - Ji atsi- 
tiesė ir pasitrynė paraudusią savo nosį, nepastebėdama smal- 
sių ar pasipiktinusių žvilgsnių nuo gretimų staliukų. - Kvai- 
las, pasipūtęs mulkis. 

Chulija jautė, kad į jas atsisuko visi Žmonės, ir girdėjo 
tylų smerkiamą jų murmesį. Pati nepajuto, kaip išraudo. 

— Ar pajėgsi iš čia išeiti? 

— Manau, kad taip... Tačiau leisk papasakoti... 

— Papasakosi vėliau. O dabar eime. 

Menču sunkiai atsistojo ir nerangiai patempė žemyn si- 
joną. Draugė apgaubė ją paltu ir pusėtinai oriai nuvedė prie 
durų. Priėjo Cezaris. 

— Ar viskas gerai? 

— Taip. Manau, susitvarkysiu. 

— Tikrai? 

— Tikrai. Pasimatysime rytoj. 

Gatvėje Menču susverdėjo. Kažkas pro pravažiuojančio 
automobilio langą jai šūktelėjo nešvankybę. 

— Parvežk mane, Chulija... Prašau. 

— Pas tave ar pas mane? 

Menču pažvelgė į ją taip, tarsi sunkiai atpažintų. Ji judė- 
jo kaip nakviša. 

— Pas tave, - atsakė. 

— O Maksas? 

— Su Maksu viskas baigta. Mes susipykom. Viskas baigta. 

Jiedvi sustabdė taksi, Menču susiraitė galinės sėdynės 
kamputyje. Ir pravirko. Chulija apkabino krūpčiojančius jos 
pečius. Taksi sustojo priešais šviesoforą, ir šviesa iš par- 
duotuvės vitrinos apšvietė ašarotą Menču. 

— Atleisk man... Aš tikra... 

Chulija susigėdo, pasijuto nepatogiai. Pasibaisėtinai. Pra- 
keiktas Maksas, tyliai pasakė sau. Prakeikti jie visi. 

Matė, kaip taksistas smalsiai stebi jas veidrodėlyje, ir 
vėl atsisukusi į Menču išvydo jos akyse neįprastą išraišką — 
trumpą netikėto aiškumo švystelėjimą, sakytum giliai vidu- 
je būtų dar išlikusi vietelė, kurios nepasiekė nei alkoholio, 
nei narkotikų garai. Nustebusi Chulija tenai išvydo kažką 
be galo gilaus ir kupino tamsios slaptos prasmės. Šis žvilgs- 
nis buvo toks netikėtas turint omenyje Menču būseną, kad 
Chulija sunerimo. Kai Menču prabilo, jos žodžiai pasirodė 
dar keistesni. 

— Tu nieko nesupranti... - skausmingai, tarsi sužeistas 
gyvulys, papurtė ji galvą. — Tačiau kad ir kas įvyktų... No- 
riu, kad žinotum... 

Staiga nutilo, tarsi būtų įsikandusi liežuvį, o taksi vėl 
pajudėjus jos veidas pasislėpė šešėlyje. Chulija sutrikusi su- 
simąstė. Regis, per daug vienai nakčiai. Tik trūksta, giliai 
atsidususi pamanė ji, pajutus: nieko gero nežadančią nuo- 
jautą, kad prie durų rasčiau dar vieną kortelę. 


Tą naktį kortelės nerado, todėl galėjo padėti vos paei- 
nančiai Menču. Prieš paguldydama sugirdė jai du puodelius 
kavos. Pamažėle, apsišarvavusi kantrybe, atsisėdusi šalia 
tarsi psichoanalitikė, iš neaiškaus marmaliavimo šiaip taip 
suvokė, kas nutikę. Maksui, nedėkingajam Maksui, pačiu 
netinkamiausiu laiku į galvą šovė mintis leistis į kelionę — 
jis svaičiojo nesąmones apie kažkokį darbą Portugalijoje. Ji 
jautėsi labai prastai, todėl Makso būsima kelionė atrodė kaip 
didžiausio egoisto dezertyravimas. Jie susibarė, ir, užuot su- 
sitaikęs lovoje, jis trenkė durimis. Menču nežino, ar jis ke- 
tina grįžti, ar ne, tačiau jai nusispjaut. Pasiryžusi nelikti vie- 
na, nusprendė eiti į „Stefano“ naktinį klubą. Kelios kokaino 

dozės padėjo prablaivėti ir sukėlė karingą euforiją. Taip ji ir 
sėdėjusi, pamiršusi Maksą, vieną po kitos gerdama sauso 
martinio taures savo kampelyje ir rydama akimis gražuolį, 
kuris ją jau pastebėjo. Staiga viskas apvirto aukštyn kojo- 
mis: savo nelaimei, pasirodė Pakas Montegrifas, lydimas vie- 
nos iš tų brangenybėmis apsikarsčiusių kalių, su kuria jį 
galima retkarčiais pamatyti... Ji dar nebuvo pamiršusi to rei- 
kalo su procentais, be to, Menču pasirodė, jog jis pasisvei- 
kino kiek ironiškai. Ir, kaip rašome romanuose, širdis užvi- 
rė krauju. Ji tėškė jam antausį — saldu prisiminti, garbinga 
publika apako. Kilo baisus triukšmas. Pabaiga. Uždanga. 
Chulija užklojo ją ir pasėdėjo šalia. Menču užmigo apie 
antrą valandą ryto. Kartais ji pasimuistydavo ir kažką su- 
murmėdavo. Veidą dengė išsidraikę plaukai. Chulija žiūrėjo 
į raukšleles aplink lūpas ir akis, į juodas ašarų ir prakaito 
drūžes. Tokia ji atrodė apgailėtinai, lyg senstanti kurtizanė 
po sunkios nakties. Cezaris būtų tuojau iš jos pasišaipęs, 
tačiau šią akimirką Chulija nenorėjo galvot apie Cezarį. Ir 
susivokė maldaujanti gyvenimą, kad kai ateis eilė, rastų jė- 
gų susitaikyti 1r pasenti oriai. Juk turbūt siaubinga, sudu- 
žus laivui, neturėti tvirto plausto, ant kurio galėtum išsi- 
gelbėti. Ir ji suvokė, jog Menču tiek metų, kad galėtų būti 
jai motina. Staiga pasidarė gėda dėl šios minties, tarsi, pasi- 
naudodama draugės miegu, būtų ją savotiškai išdavusi. 
Išgėrė jau atšalusią kavą 1r prisidegė cigaretę. Į stoglan- 
gį vėl barbeno lietus — vienatvės garsas, liūdnai pagalvojo 
Chulija. Ji prisiminė kitą lietingą naktį, prieš metus, kai už- 
baigė savo romaną su Alvaru suvokdama, jog viduje kažkas 
sulūžo visam laikui, liko nepataisomai sugedęs mechaniz- 
mas. Ir dar suprato, jog nuo tos akimirkos jai širdį spau- 
džianti saldžiai karti vienatvė bus vienintelė draugė, kuri 
niekada neapleis ir lydės gyvenime visais jos dar laukian- 
čiais keliais po dangumi, kuriame dievai springs iš juoko. 


244 Arturo Pėreėez-Reverte 


Tą naktį ji gūžėsi po dušu, kūną tarsi kaitri migla gaubė 
garai, O ašaros maišėsi su vandens čiurkšlėmis, plakančio- 
mis pasklidusius plaukus ir nuogą kūną. Tas švarus šiltas 
vanduo nusinešė Alvarą dar likus metams iki jo fizinės, tik- 
ros ir nebeatitaisomos mirties. Ir keista Likimo taip mėgs- 
tama ironija lėmė, kad ir paties Alvaro gyvenimas užsibaigė 
vonioje, atmerktomis akimis ir sulaužytu sprandu po tekan- 
čiu tarsi lietaus lašai dušo vandeniu. 

Prisiminimas nutolo. Išnyko kartu su cigaretės dūmų ka- 
muoliu tarp studijos šešėlių. Tuomet ji ėmė galvoti apie Ce- 
zarį, lėtai linguodama galvą įsivaizduojamos melancholiš- 
kos muzikos ritmu. Tą minutę būtų troškusi atremti galvą 
jam į petį, užsimerkti ir pajusti švelnų tabako ir miros kva- 
pą, gerai pažįstamą nuo vaikystės, Cezario kvapą. Būtų no- 
rėjusi išgyventi kartu su juo istorijas, kuriose visuomet iš 
anksto žinai, kad viskas baigsis laimingai. 

Ji vėl įkvėpė cigaretės dūmų ir ilgai laikė juos plaučiuo- 
se trokšdama apsvaigti taip, kad mintys nuneštų labai toli. 
Kokie tolimi atrodė tie laikai, kai viskas baigdavosi laimin- 
gai ir niekam nebuvo reikalingas blaivus protas!.. Kartais 
taip sunku žiūrėti į save veidrodyje ir suvokti, kad esi vi- 
sam laikui ištremta iš svajonių šalies. 

Ji užgesino šviesą ir toliau rūkė atsisėdusi ant kilimo prie- 
šais Van Heiso paveikslą. Baigusi rūkyti, dar ilgai sėdėjo 
nekrutėdama, įsivaizduodama jo veikėjus, klausydamasi to- 
limo jų gyvenimo bangų mūšos, ošiančios aplink šachmatų 
partiją, įveikusią laiką 1r erdvę ir toliau žaidžiamą, - ji buvo 
tarsi lėtas, bet nenumaldomas laikrodžio mechanizmas, at- 
laikęs amžių bėgsmą, - partiją, kurios baigties niekas nega- 
li numatyti. Staiga Chulija pamiršo viską — Menču, praėju- 
sio laiko ilgesį — ir pajuto, kaip ją supurtė jau pažįstamas 
neišvengiamos baimės virpulys, keistai, netikėtai guodžian- 
čios baimės. Lyg ir kokio baugaus laukimo. Kaip tuomet, 

kai maža mergaitė susirangydavo prie Cezario, nekantrau- 
dama išgirsti dar vieną pasaką. Gal vis dėlto kapitonas Kab- 
lys neišnyko visam laikui praeities migloje. Gal dabar ėmė 
žaisti šachmatais. 


Chulijai atsibudus, Menču tebemiegojo. Pasistengė ap- 
sirengti nekeldama triukšmo, ant stalo paliko raktus ir i1š- 
ėjo gerai užrakinusi duris. Jau buvo beveik dešimta valanda 
ryto, tačiau lietus užleido vietą purvinam rūkui, kuris api- 
blukino pilkus pastatų kontūrus ir automobilius pavertė vai- 
duokliais; jų žibintų atspindžiai suskildavo ant asfalto į dau- 
gybę šviesos taškelių, supančių Chuliją nerealiu švytėjimu. 
Ji ėjo susikišusi rankas į lietpalčio kišenes. 

Belmontė priėmė ją sėdėdamas invalido vežimėlyje sa- 
lone, kuriame tebešviesavo Van Heiso paveikslo paliktas 
kvadratas. Kaip ir reikėjo tikėtis, patefonas grojo Bacho 
plokštelę, ir Chulija, iš rankinės traukdama aplanką, pama- 
nė, ar tik senukas tyčia jos neuždeda kiekvieną sykį, kai 
apsilanko ji. Belmontė išreiškė apgailestavimą, kad su ja ne- 
są Munjoso, matematiko ir šachmatininko, šiuos žodžius 1š- 
tarė su ironija, kuri neliko nepastebėta, ir ilgokai skaitė Chu- 
lijos ataskaitą apie paveikslą: su istoriniais faktais, galuti- 
nėmis Munjoso išvadomis apie Rožjė de Araso paslaptį, 
įvairių restauravimo etapų nuotraukomis ir neseniai Klei- 
moro aukciono išleista spalvota brošiūrėle, reklamuojančia 
paveikslą ir jo aukcioną. Skaitydamas jis patenkintas link- 
čiojo. Kartais pakeldavo galvą ir susižavėjęs žvilgtelėdavo į 
Chuliją, tada vėl įknibdavo į tekstą. 

— Puiku, - tarė galiausiai užversdamas aplanką. - Jūs — 
nuostabi mergina. 

— Ne mano vienos nuopelnas. Jau žinote, kad prisidėjo 
daug žmonių. Pakas Montegrifas, Menču Roč, Munjosas... — 
Ji akimirką suabejojo. - Tarėmės ir su ekspertais. 

— Ar kalbate apie velionį profesorių Ortegą? 

Chulija pažvelgė į jį nustebusi. 

— Nemaniau, kad jūs apie tai žinote. 

Senukas santūriai nusišypsojo. 

— Matote, kad žinau. Kai jis mirė, policija susisiekė su 
dukterėčia, jos vyru ir manimi. Pas mane atėjo inspekto- 
rius, nepamenu pavardės... Su didžiuliais ūsais ir storas. 

— Jo pavardė Feicho. Vyriausiasis inspektorius Feicho. — 
Pasijutusi nesmagiai, ji nusuko žvilgsnį. Kad jį kur, tą nelai- 
mėlį inspektorių, pamanė ji. Kad juos velniai, tuos netikė- 
lius policininkus. — Tačiau jūs nieko man nesakėte, kai čia 
buvau paskutinį kartą. 

— Laukiau, kol pati papasakosite. O jei to nepadarysite, 
vadinasi, turite savų priežasčių. 

Iš senuko santūraus balso Chulija pajuto greit prarasian- 
ti sąjungininką. 

— Aš maniau... Noriu pasakyti, kad man iš tikrųjų labai 
gaila. Bijojau sugadinti jums nuotaiką visomis tomis istori- 
jomis. Juk galiausiai jūs... 

— Ar turite omenyje mano amžių ir sveikatą? — sunėrė 
liesas dėmėtas rankas ant pilvo Belmontė. - Gal baimino- 
tės, kad tai nepakenktų tolesniam paveikslo likimui? 

Mergina papurtė galvą nežinodama, ką atsakyti. Tuomet nu- 
sišypsojo ir gūžtelėjo atvirai parodydama sumišimą, nes žino- 
jo, kad tai vienintelis atsakas, galintis patenkinti senuką. 

— Ką galiu jums pasakyti? — sumurmėjo ji ir įsitikino, 
kad pataikė, mat Belmontė savo ruožtu jai nusišypsojo su- 
tikdamas su siūloma santarve. 

— Nesijaudinkite. Gyvenimas sudėtingas, o žmonių san- 
tykiai — dar labiau. 

— Užtikrinu jus, kad... 

— Nereikia manęs niekuo užtikrinti. Pakalbėkime apie 
profesorių Ortegą... Ar tai buvo nelaimingas atsitikimas? 

— Manau, kad taip, - sumelavo Chulija. - Bent taip su- 
prantu. 

Senukas pažvelgė sau į rankas. Buvo neįmanoma atspė- 
ti, ar jis patikėjo, ar ne. 

— Ir vis dėlto baisu... Ar jums taip neatrodo? - pažvelgė į 
ją skvarbiu, rimtu žvilgsniu, kuriame buvo galima įžiūrėti 
nerimą. - Šitie dalykai - kalbu apie mirtį - mane visuomet 
šiek tiek prislegia. O sulaukus mano amžiaus turėtų būti 
atvirkščiai. Keista, kad, priešingai bet kokiai logikai, žmo- 
gus kabinasi už gyvenimo atvirkščiai proporcingai jam dar 
likusiam laikui gyventi. 

Chulija beveik susigundė papasakoti istoriją iki galo: apie 
paslaptingąjį žaidėją, grasinimus ir tamsią ją slegiančią nuo- 
jautą, Van Heiso paveikslo, nuo kurio ant sienos likęs tuš- 
čias stačiakampis po aprūdijusia vinimi žvelgė į juos tarsi 
blogas pranašas, prakeikimą. Tačiau tai būtų reiškę, jog jai 
teks įsivelti į aiškinimus, kuriems nesijautė turinti jėgų. Be 
to, baiminosi be reikalo dar labiau sujaudinti senuką. 

— Nėra ko nerimauti, — vėl išdidžiai pamelavo ji. — Vis- 
kuo pasirūpinta. Paveikslu irgi. 

Jie vėl vienas kitam nusišypsojo, tačiau šį sykį prisivers- 
dami. Chulija ir toliau nežinojo, ar Belmontė patikėjo, ar 
ne. Po akimirkos ligonis atsišliejo į vežimėlio atramą ir su- 
raukė antakius. 

— Dėl paveikslo norėjau jums kai ką pasakyti... - Jis nuti- 
lo ir kiek pamąstė. - Prieš keletą dienų, po to, kai pas mane 
apsilankėte kartu su šachmatininku, aš dar ilgai galvojau 
apie tai, kas vyksta Van Heiso paveiksle. Pamenate, kaip 
mes kalbėjome, jog, norint suprasti vieną sistemą, reikalin- 
ga kita, aukštesnė sistema, ir taip be galo?.. Pamenate Bor- 
cheso eilėraštį apie šachmatus ir apie tai, koks kitas dievas 
už Dievo nugaros stumdo žaidėją, stumdantį figūras?.. Tad 
štai, tik pagalvokite, man atrodo, kad dalis tos tiesos atsi- 

spindi ir šiame paveiksle. Kažkas jame vis pasikartoja ir nuo- 
latos grąžina ieškantįjį į pradinį tašką. Mano nuomone, tik- 
rasis „Šachmatų partijos“ paslapties raktas nukreipia ne į 
tiesų kelią, turintį aiškią pradžią. Šis paveikslas grįžta ir 
grįžta tarsi pasisukdamas į save patį, į vidų. Ar suprantate? 

Chulija linktelėjo mąstydama apie senuko žodžius. Tai, ką 
išgirdo, tik patvirtino jos pačios intuityvias nuojautas, išsakė 
logiškai ir aiškiai. Ji prisiminė savo nubraižytą diagramą su 
šešiais lygmenimis, apimančiais vienas kitą ir amžinai grįž- 
tančiais į pradžią, sukuriančiais paveikslus paveiksle. 

— Suprantu geriau, negu jums turbūt atrodo, - tarė ji. — 
Regis, paveikslas pats save kaltina. 

Belmontė sutrikęs stabtelėjo. 

— Kaltina? Tai jau peržengia mano supratimą. - Jis valan- 
dėlę pagalvojo ir kilstelėdamas antakius lyg atmetė jam ne- 
suprantamą dalyką. - Aš kalbėjau apie kitką. - Jis parodė į 
patefoną. —- Pasiklausykite Bacho. 

— Kaip visuomet. 

Belmontė suokalbiškai nusišypsojo. 

— Šiandien nebuvau numatęs, kad akompanuos Johanas 
Sebastianas, tačiau nusprendžiau pasišaukti jį jūsų garbei. 
Tai „Prancūziškoji siuita Nr. 5“, ir tik pažiūrėkite: jos kom- 
pozicija susideda iš dviejų lygių dalių, abiejose pasikartoja 
kita. Pirmosios pusės foninė nata yra sol, o ji baigiasi re 
tonacija. Ar pastebėjote? Dabar žiūrėkite: jau atrodo, kad 
kūrinys ir baigsis šia tonacija, tačiau šelmis Bachas staiga 
vėl sugrąžina mus į pradžią su tonine sol nata, po to nuslys- 
ta į re tonaciją. Ir nors mums nelabai aišku, kaip, tai karto- 
jas! ir kartojasi... Ką manote? 

— Nuostabu, - patvirtino Chulija, toliau atidžiai klausy- 
damasi muzikinių akordų. - Tarsi begalinė vija. Kaip tie Eše- 
ro paveikslai ir piešiniai: juose upė tekėdama virsta kriok- 
liu ir nepaaiškinamai vėl sugrįžta į savo pradinį tašką. Arba 
laiptai, kurie niekur neveda, nebent atgal į savo pradžią. 

Belmontė patenkintas linktelėjo. 

— Taigi. Ir dar: įmanoma groti ne viena tonacija. - Jis pa- 
žvelgė į tuščią stačiakampį ant sienos. - Tačiau sunkiausia 
turbūt Žinoti, kur pats esi visose tose vijos kilpose. 

— Jūs teisus. Reikėtų labai ilgai aiškinti, tačiau kažkas 
panašaus vyksta ir šiame paveiksle. Kai atrodo, kad istorija 
jau baigėsi, ji vėl prasideda iš pradžių, bet pradeda rutulio- 
tis į kitą pusę. Ar bent jau atrodo, kad į kitą pusę... Mat gal 
iš tikrųjų niekada ir nepajudame iš vieno taško. 

Belmontė gūžtelėjo. 

— Šį paradoksą turite išspręsti jūs ir jūsų draugas šach- 
matininkas. O man trūksta faktų. Ir, be to, kaip jau žinote, 
aš tik mėgėjas. Nesugebėjau atspėti net to, kad šią partiją 
galima žaisti atgal. - Ilgu žvilgsniu jis pažvelgė į Chuliją. - 
O jei prisiminsime, ką šnekėjau apie Bachą, tiesiog neat- 
leistina. 

Chulija išsitraukė iš rankinės cigarečių pakelį, mąstyda- 
ma apie naujas ir netikėtas interpretacijas. Tai siūlas, ve- 
dantis į kamuolį, pagalvojo ji. Tačiau kamuolys tik vienas, o 
siūlų tiek daug. 

— Be policijos ir manęs, ar pastaruoju metu jus dar kas 
nors aplankė, domėjosi paveikslu? Arba šachmatais? 

Senukas ilgokai nieko neatsakė, tarsi mėgindamas atspė- 
ti, kas šiame klausime slypi. Tuomet gūžtelėjo. 

— Nei tuo, nei tuo nieks nesidomėjo. Tais laikais, kai bu- 
vo gyva Žmona, pas mus dažnai užeidavo žmonių: ji labiau 
už mane mėgo bendrauti. Tačiau kai tapau našlys, palaikau 
santykius tik su keliais draugais. Pavyzdžiui, su Estebanu 
Kanu. Jūs per jauna, kad prisimintumėte jį iš tų laikų, kai 
buvo žymus violončelininkas. Tačiau vieną žiemą mirė, greit 
bus dveji metai... Tiesą pasakius, mano senoji nedidelė drau- 
gų grupelė ėmė nykti, aš esu vienas iš nedaugelio dar gy- 
vų, - liūdnai nusišypsojo. - Liko dar Pepė, geras mano drau- 
gas. Pepinas Peresas Chimenesas, pensininkas kaip ir aš, 


250) Arturo Pėrez-Reverte 


kuris vis dar nueina į klubą ir kartais apsilanko pas mane 
supliekti šachmatų partijos. Tačiau jam jau kone septynias- 
dešimt metų, tad po pusvalandžio ima stipriai skaudėti gal- 
vą. Anksčiau buvo puikus šachmatininkas. Dabar tik ret- 
karčiais sužaidžia su manimi. Arba su mano dukterėčia. 

Chulija, imanti cigaretę, sustingo. Paskui vėl pajudėjo 1a- 
bai lėtai, tarsi nervingas ar nekantrus judesys būtų galėjęs 
išblaškyti tai, ką ji išgirdo. 

— Jūsų dukterėčia žaidžia šachmatais? 

— Lola? Taip, netgi puikiai, — keistai nusišypsojo senu- 
kas, tarsi apgailestaudamas, kad kitose gyvenimo srityse 
panašiomis dorybėmis dukterėčia negali pasigirti. - Aš pats 
išmokiau ją Žaisti prieš daugelį metų. Tačiau ji pranoko sa- 
vo mokytoją. 

Chulija stengėsi išlikti rami, o tai nebuvo lengva. Prisi- 
vertė lėtai prisidegti cigarete, du kartus neskubėdama iš- 
pūtė dūmus ir tik tuomet vėl prabilo. Jautė, kaip krūtinėje 
greitai plaka širdis. Šūvis užsimerkus. 

— Ką apie paveikslą mano jūsų dukterėčia? Ar patenkin- 
ta, kad nusprendėte jį parduoti? 

— Labai apsidžiaugė. O jos vyras dar labiau. - Senuko 
balse pasigirdo kartėlio gaidelė. — Alfonsas turbūt jau nu- 
matė net ruletės numerį, ant kurio pastatys kiekvieną sen- 
timą, gautą už Van Heisą. 

— Tačiau pinigų Jie dar negavo, - pabrėžė Chulija ir įdė- 
miai pasižiūrėjo į Belmontę. 

Senukas nesutrikęs atrėmė jos žvilgsnį ir greit nusuko 
akis. Jo šviesiose drėgnose akyse blykstelėjo griežtumas ir 
vėl pranyko. 

— Mano laikais, - tarė jis netikėtai linksmai, ir Chulija jo 
žvilgsnyje pastebėjo tik romią ironiją, - sakydavome, kad 
neperšokęs griovio nesakyk op. 

Čhulija pasiūlė jam cigaretę. 

— Ar jūsų dukterėčia yra kada nors užsiminusi apie pa- 
veikslo paslaptį, veikėjus arba šachmatų partiją? 

— Nepamenu, - senukas giliai įtraukė dūmą. - Jūs pirmo- 
ji apie tai prakalbote. Iki tol mums šis paveikslas buvo svar- 
bus, bet ne išskirtinis ar paslaptingas. - Jis susimąstęs pa- 
žvelgė į tuščią stačiakampį ant sienos. — Viskas atrodė aki- 
vaizdu. 

— Gal žinote, ar jūsų dukterėčia nesiderėjo su kuo nors 
dėl paveikslo, kai Alfonsas pristatė jums Menču Roč arba 
dar anksčiau? 

Belmontė suraukė kaktą. Regis, tokia galimybė jį be ga- 
lo erzino. 

— Tikiuosi, ne. Juk galiausiai paveikslas buvo mano. - Jis 
pažvelgė į suspaustą tarp pirštų cigaretę, kaip mirštanty- 
sis - į švęstus aliejus, ir išspaudė gudrią, vylingą šypseną. — 
Ir kol kas tebėra. 

— Ar galima paklausti dar vieną klausimą, donai Manueli? 

— Na, žinoma. 

— Ar teko girdėti dukterėčią ar jos vyrą kalbant, jog rei- 
kėtų pasitarti su menotyrininku? 

— Nemanau. Neprisimenu, o tokį dalyką, manau, prisi- 
minčiau... - susidomėjęs pažvelgė į Chuliją senukas, ir į jo 
akis sugrįžo įtarumas. — Profesorius Ortega juk tam ir pa- 
skyrė gyvenimą, ar ne? Didžiajai Meno Istorijai. Tikiuosi, 
nenorite pasakyti... 

Chulija susizgribo nuėjusi per toli, todėl pakreipė kalbą 
pasitelkusi Žavingiausią savo šypseną. 

— Turėjau galvoje ne Alvarą Ortegą, o šiaip menotyrinin- 
ką. Nebūtų per daug keista, jei jūsų dukterėčia būtų domė- 
jusis paveikslo verte ar jo kilme... 

Belmontė susimąstęs pažvelgė į savo šlakuotas plaštakas. 

— Niekuomet apie tai nėra kalbėjusi. Tačiau manau, jog 
būtų pasakiusi, nes dažnai kalbėdavome apie paveikslą. Ypač 

tada, kai žaisdavome tą pačią partiją, kurią pradėjo paveiks- 
lo veikėjai. Žinoma, žaisdavome ją į priekį. Ir žinote, ką? 
Nors atrodo, kad persvara baltųjų pusėje, žaisdama juodai- 
siais, Lola visuomet laimėdavo. 


Per rūką ji kone valandą žingsniavo be tikslo, stengda- 
masi susivokti mintyse. Nuo drėgmės ant veido ir plaukų 
jau stovėjo vandens lašai. Ji praėjo pro „Palace“ viešbutį, 
kur durininkas su cilindru ir uniforma auksiniais antsiuvais 
nuo lietaus slėpėsi po stikline pastoge, susisupęs apsiaus- 
tu, su kuriuo atrodė kaip iš devyniolikto amžiaus Londono 
17 puikiai derėjo prie rūko. Betrūksta tik arkliais pakinky- 
tos karietos, pamanė Chulija, žibinto, šmėseliuojančio pil- 
kame ore, ir iš karietos išlipančio Šerloko Holmso, lydimo 
ištikimojo Vatsono. Ir kažkur, drumzliname rūke, tyko pik- 
tasis profesorius Moriartis. Nusikaltėlių pasaulio Napoleo- 
nas. Blogio genijus. 

Pastaruoju metu paaiškėjo, kad per daug žmonių žaidžia 
šachmatais. Ir kiekvienas turi puikių priežasčių domėtis Van 
Heiso paveikslu. Tame užkeiktame paveiksle slypi per daug 
portretų. 

Munjosas. Jis vienintelis, su kuriuo ji susipažino jau pra- 
sidėjus paslaptingajai istorijai. Nemigos valandomis, kai blaš- 
kydavosi lovoje negalėdama prisišaukti miego, tik su juo 
nesiedavo košmariškų vaizdinių. Munjosas yra viename iš- 
vynioto kamuolio'gale, o visos kitos figūros ir visi veikėjai 
— kitame. Tačiau ji negali būti užtikrinta net dėl jo. Juk iš 
tikrųjų susipažino su juo po to, kai prasidėjo paslaptingi įvy- 
kiai, bet istorija dar nebuvo grįžusi į pradinį tašką ir prasi- 
dėjusi iš naujo visai kita tonacija. Negalėjai Žinoti, ar iš tik- 
rųjų Alvaro mirtis ir paslaptingojo žaidėjo egzistavimas pri- 
klauso tam pačiam veiksmui. 

Ji sustojo pajutusi, kaip ją supančioja rūko skyvytai. Ge- 
rai pagalvojus, ji gali pasitikėti tik pačia savimi. Tai viskas, 

kuo gali pasikliauti žengdama į priekį. Ir dar pistoletu, kurį 
nešiojasi rankinėje. 


Ji patraukė į šachmatų klubą. Vestibiulis, prikreiktas pju- 
venų, buvo pilnas skėčių, lietpalčių ir striukių. Atsidavė 
drėgme, tabako dūmais ir patalpomis, kur lankosi vien tik 
vyrai ir kurių atmosferos su niekuo nesumaišysi. Ji pasi- 
sveikino su direktoriumi Sifuentesu, paslaugiai atskubėju- 
siu jos pasitikti, ir kai pradėjo tilti jos pasirodymo sukeltas 
šnabždesys, ėmė žvalgytis, kol pamatė Munjosą. Jis susi- 
kaupęs žaidė, į kėdės ranktūrį atrėmęs vieną alkūnę ir del- 
nu prilaikydamas smakrą; sėdėjo nekrutėdamas kaip sfink- 
sas. Jo varžovas, jaunuolis storais toliaregio akiniais, ret- 
karčiais lyžtelėdavo lūpas ir sunerimęs žvilgtelėdavo į 
priešininką tarsi bijodamas, kad šis staiga nesugriautų jo 
sudėtingos karaliaus gynybos sistemos, kurią jis, spren- 
džiant iš nervingos ir pavargusios išvaizdos, sukūrė didžiu- 
lėmis pastangomis. 

Munjosas buvo ramus ir, kaip įprasta, abejingas. Būtų bu- 
vę galima pasakyti, kad jo akys ne stebi šachmatų lentą, o 
veikiau ramiai ilsisi ant jos. Galbūt jis buvo nuklydęs į tas 
savo fantazijas, apie kurias kalbėjo Chulijai, nutolęs už tūks- 
tančio kilometrų nuo priešais akis vykstančio žaidimo, tuo 
tarpu jo matematinis protas audė ir ardė neįmanomų kom- 
binacijų aibes. Aplink staliuką stovintys keli smalsuoliai ste- 
bėjo partiją su kur kas didesniu susidomėjimu negu patys 
žaidėjai, retkarčiais jie pasitardavo, pasiūlydavo eiti viena 
ar kita figūra. Iš tvyrančios įtampos buvo aišku, kad iš Mun- 
joso laukiama lemiamo ėjimo, kuris vaikinui su akiniais 
reikštų mirtiną smūgį. Tai paaiškino jo nervingumą: akys, 
padidintos akinių lęšių, žvelgė į priešininką tarsi vergo, ku- 
ris cirke, apsuptas liūtų, išsipuošusį visagalį imperatorių 
maldauja pasigailėti. 

Tą akimirką Munjosas pakėlęs akis pamatė Chuliją. Va- 

landėlę žiūrėjo tarsi nepažindamas, paskui iš lėto atitoko ir 
jo veide radosi nuostaba žmogaus, kuris atsibudo iš sapno 
ar grįžo iš tolimos kelionės. Jo žvilgsnis pagyvėjo ir jis ne- 
aiškiai mostelėjo merginai pasisveikindamas. Vėl žvilgtelė- 
jo į šachmatų lentą norėdamas įsitikinti, ar ten ir toliau vis- 
kas gerai, ir neskubėdamas, neimprovizuodamas, padarė po 
ilgų svarstymų nuspręstą veiksmą: ėjo pėstininku. Aplink 
staliuką pasigirdo nusivylimo murmesys ir jaunuolis su aki- 
niais žvilgtelėjo į jį iš pradžių su nuostaba, paskui kaip kali- 
nys, kuriam paskutinę akimirką prieš nukertant galvą su- 
teikiama malonė, ir galiausiai patenkintas nusiviepė. 

— Lygiosios, — tarė vienas iš smalsuolių. 

Keldamasis Munjosas gūžtelėjo. 

— Taip, — burbtelėjo nežiūrėdamas į lentą. — Tačiau jei 
rikiu būčiau nukirtęs valdovę, stovinčią septintame lange- 
lyje, po penkių ėjimų būtų buvęs matas. 

Jis pasitraukė nuo grupės ir prisiartino prie Chulijos, kol 
susidomėjusieji studijavo jo paminėtą ėjimą. Chulija atsar- 
giai linktelėjo smalsuolių grupelės pusėn. 

— Jie tikriausiai jūsų nekenčia, - negarsiai tarė ji. 

Munjosas pakreipė galvą, ir jo veide atsiradusi išraiška 
galėjo būti tiek vangi šypsena, tiek paniekos grimasa. 

— Turbūt, - atsakė pasii1mdamas lietpaltį. —- Sulekia kaip 
maitvanagiai, tikėdamiesi būti šalia, kai kas nors mane pa- 
galiau suplėšys į gabalus. 

— O jūs leidžiate priešininkui laimėti... Jiems tai turbūt 
tikras pažeminimas. 

— Jeigu ne daugiau. — Jo balse nebuvo nei savikliovos, 
nei pasipūtimo, vien tik aiškus bodėjimasis. - Nė už ką pa- 
saulyje jie nepraleistų nė vienos mano partijos. 

Priešais Prado muziejų, stovėdama pilkame rūke, Chuli- 
ja atpasakojo jam pokalbį su Belmonte. Munjosas klausėsi 
iki pabaigos, nieko nesakydamas net ir tada, kai ji paminėjo 

dukterėčios pomėgį žaisti šachmatais. Atrodė, drėgmė jo vi- 
sai neerzina: jis žingsniavo iš lėto, atsisegęs lietpaltį, kaip 
visada, palaidu kaklaraiščio mazgu, ir atidžiai klausėsi Chu- 
lijos žodžių, palenkęs galvą ir akis įbedęs į nudaužytas batų 
nosis. 

— Jūs manęs sykį klausėte, ar yra moterų, žaidžiančių 
šachmatais... — prabilo pagaliau. - Ir aš atsakiau, kad nors 
šachmatai — vyriškas žaidimas, kai kurios sugeba žaisti vi- 
sai neblogai. Tačiau šios moterys - išimtis. 

— Kuri patvirtina taisyklę, ar ne? 

Munjosas suraukė kaktą. 

— Visai ne. Išimtis nieko nepatvirtina, o paneigia ar su- 
griauna bet kokią taisyklę. Todėl reikia labai atsargiai dary- 
ti išvadas. Aš sakau, kad moterys bap7astai prastos šachma- 
tininkės, bet ne kad visos. Suprantate? 

— Suprantu. 

— Tai neprieštarauja faktui, kad realiai moterys retai pa- 
siekia šachmatų aukštumas. Pavyzdžiui, Sovietų Sąjungoje, 
kur šachmatai yra nacionalinis laisvalaikio žaidimas, tik vie- 
na moteris, Vera Menčik, buvo laikoma pasiekusi didmeist- 
rės lygį. 

— O kodėl taip yra? 

— Galbūt todėl, kad šachmatai reikalauja per didelio abe- 
jingumo išoriniam pasauliui, — stabtelėjo jis 1r pažvelgė į 
Chuliją. - Kas per žmogus toji Lola Belmontė? 

Chulija pagalvojo. 

— Nežinau, ką sakyti. Nemaloni. Galbūt valdinga. Agre- 
syvi. Gaila, kad jos nebuvo tą dieną, kai jūs ten lankėtės 
kartu su manimi. 

Jie sustojo šalia akmeninio fontano, aukštai migloje virš 
galvų grėsmingai dūlavo neaiškus statulos siluetas. Munjo- 
sas perbraukė ranka sau per plaukus, pasižiūrėjo į šlapią 
delną ir nusišluostė į lietpaltį. 

— Agresyvumas - vidinis ar išorinis, — tarė jis, - būdin- 
gas daugeliui žaidėjų. — Jis šyptelėjo ir nepaaiškino, ar jam 
pačiam tai irgi būdinga. - Dažnai šachmatininkas — kažko 
netekęs, prislėgtas asmuo... Grasinimas karaliui - šachma- 
tų tikslas — yra tarsi pasipriešinimas autoritetui, išvaduo- 
jantis iš šios būsenos. Šiuo požiūriu žaidimas gali dominti 
ir moteris. — Munjosas vėl šyptelėjo. — Kai žaidi šachma- 
tais, kiti žmonės atrodo labai menki. 

— Ar pastebėjote ką nors panašaus mūsų priešo veiks- 
muose? 

— Į šį klausimą sunku atsakyti. Man reikia daugiau faktų. 
Daugiau ėjimų. Pavyzdžiui, moterys dažniau linkusios daryti 
matą rikiais. - Ėmus kalbėti apie žaidimo subtilybes, Munjo- 
so veidas pagyvėjo. - Nežinau, kodėl taip yra, tačiau galbūt 
šios figūros, judančios įstrižai ir į gilumą, yra moteriškiau- 
sios. —- Munjosas mostelėjo ranka, tarsi pats nelabai tikėda- 
mas tuo, ką sako, 1r norėdamas ištrinti savo žodžius ore. Ir 
pridūrė: — Tačiau kol kas juodųjų rikiai partijoje neturi dide- 
lės reikšmės. Kaip matote, turime daugybę gražių teorijų, 
kurios praktiškai nieko neduoda. Mūsų problema tokia pati 
kaip ir žaidžiant šachmatais: kol kas galime tik formuluoti 
įsivaizduojamas hipotezes ir spėlioti neliesdami figūrų. 

— Ar jūs turite kokią hipotezę? Kartais man atrodo, kad 
jau pasidarėte išvadas. Tik nenorite mums papasakoti. 

Munjosas kiek:pakreipė galvą, kaip kiekvieną kartą, kai 
susidurdavo su sunkiu klausimu. 

— Sudėtinga, - atsakė kiek padvejojęs. - Galvoje man su- 
kasi kelios mintys, tačiau keblumas tas pats, apie kurį ką 
tik sakiau. Dėl šachmatų nieko neįmanoma įrodyti, kol ne- 
padaromas ėjimas, o tuomet jau nebeįmanoma nieko pakeisti. 

Jie vėl pajudėjo, nuėjo tarp akmeninių suolų ir rūke ne- 
aiškiai tamsuojančių gyvatvorių. Chulija tykiai atsiduso. 

— Jei kas nors man būtų pasakęs, kad seksiu galimo žu- 

diko pėdsakais žaisdama šachmatais, būčiau pasakiusi, jog 
tas žmogus išprotėjęs. Nepataisomai išprotėjęs. 

— Jau sakiau kažkada, kad šachmatai 1r seklio darbas turi 
daug bendra, - vėl kilstelėjo tuštumoje ranką Munjosas, tarsi 
perkeldamas figūrą. — Dar prieš Konan Doilį buvo žinomas 
Po metodas. 

— Edgaro Alano Po? Tik nesakykite, kad ir jis žaidė šach- 
matais. 

— Buvo aistringas mėgėjas. Tuo laiku egzistavo šachma- 
tų automatas, vadinamas Malselio žaidėju, kuris beveik nie- 
kada nepralaimėdavo. Tūkstantis aštuoni šimtai trisdešimt 
kažkelintais Po parašė apie jį straipsnį. Norėdamas išsiaiš- 
kinti jo paslaptį, jis sukūrė šešiolika analitinių metodų ir 
galiausiai priėjo išvadą, kad automato viduje tikriausiai sėdi 
žmogus. 

— Galbūt iš tiesų tą patį darote ir jūs? Ieškote pasislėpu- 
sio žmogaus? 

— Bandau, bet nieko pažadėti negaliu. Aš - ne Po. 

— Tikiuosi, kad jums pavyks. Juk žinote, kaip man svar- 
bu. Jūs - vienintelė mano viltis. 

Munjosas gūžtelėjo ir kurį laiką nieko nesakė. 

— Nenorėčiau, kad dėtumėte į mane daug vilčių, - paga- 
liau tarė žengeęs kelis žingsnius. — Kai pradėjau žaisti šach- 
matais, kartais tikėdavau nepralaimėsiąs nė vienos parti- 
jos. Tada, apimtas euforijos, imdavau ir pralaimėdavau, ir 
vėl nusileisdavau ant žemės. - Jis prisimerkė, tarsi steng- 
damasis rūke kažką įžiūrėti. - Matot, visada atsiranda žmo- 
gus, kuris sugeba žaisti geriau. Todėl visuomet naudinga 
sveikai nežinoti. 

— O man ji siaubinga, toji nežinia. 

— Galiu jus puikiai suprasti. Kad ir kokia įtempta kova, 
žaidėjas žino, jog ji be kraujo praliejimo. Galiausiai, guodžia 
jis save, tai tik žaidimas... Bet jūsų atveju taip nėra. 

— O jūs? Ar manote, kad j+s žino, koks jūsų vaidmuo? 

Munjosas vėl neaiškiai mostelėjo. 

— Mums nežinoma, ar jis žino, kas aš toks. Tačiau neabe- 
jotina, jog žino, kad dalyvauja kažkas, sugebantis paaiškinti 
jo ėjimus. Kitaip žaidimas netektų prasmės. 

— Manau, mums vertėtų apsilankyti pas Lolą Belmontę. 

— Sutinku. 

Chulija pasižiūrėjo į laikrodėlį. 

— Esame netoliese mano namų, todėl gal pirmiausia iš- 
gerkime kavos? Pas mane miega Menču, bet gal jau bus at- 
sibudusi. Ji turi nemalonumų. 

— Didelių? 

— Atrodo, taip. Ji elgėsi labai keistai. Noriu, kad susipa- 
žintumėte su ja. Ypač dabar. 

Jie perėjo per prospektą, akinami automobilių žibintų. 

— Jei visa tai sugalvojo Lola Belmontė, - netikėtai pa- 
reiškė Chulija, - aš ją savo rankomis užmušiu. 

Munjosas pažvelgė į ją nustebęs. 

— Jei agresyvumo teorija teisinga, - prabilo jis, ir Chulija 
pastebėjo, jog jis Žiūri į ją su nauja pagarba, - taptumėte 
puikia žaidėja, jei rimtai 1mtumėtės šachmatų. 

— Jau ėmiausi, — atsakė Chulija, su įniršiu žvelgdama į 
aplinkui ją migloje boluojančius šešėlius. — Jau žaidžiu ir 
nejaučiu jokio malonumo — tebūnie prakeiktas šis žaidimas. 


Ji įkišo raktą ir pasuko du kartus. Munjosas stovėjo ša- 
lia. Nusivilktą lietpaltį laikė ant rankos. 

— Viduje bus viskas suversta, - pasiaiškino ji. - Šį rytą 
neturėjau laiko tvarkytis... 

— Nesijaudinkite. Svarbiausia kava. 

Chulija įėjo į studiją, padėjo rankinę ant kėdės ir atitrau- 
kė didelę stoglangio uždangą. Pilkšva šviesa įsiskverbė vi- 

dun, užpildė kambarį pilkuma, nuo kurios kertėse liko tam- 
sūs šešėliai. 

— Vis tiek per tamsu, - tarė ji ir norėjo įjungti elektrą. 

Tačiau išvydusi Munjoso veidą, staiga pajuto siaubą - ir 
jo žvilgsnį. 

— Kur padėjai paveikslą? — paklausė jis. 

Chulija neatsakė. Jos viduje, labai giliai, tarsi kas spro- 
go, ir ji sustingo plačiai atmerkusi akis, žvelgdama į tuščią 
molbertą. 

— Menču, - sumurmėjo jausdama, kad viskas aplinkui pra- 
deda suktis. - Ji mane perspėjo, o aš nesugebėjau suprasti!.. 

Skrandį sutraukė spazmas ir burnoje atsirado kartus tul- 
žies skonis. Paklaikusiu žvilgsniu pažiūrėjusi į Munjosą, puo- 
lė vonios kambarin, bet netekusi jėgų atsirėmė į miegamo- 
jo durų staktą. Tada pamatė Menču. Aukštielninka ji gulėjo 
ant grindų šalia kojūgalio. Ant kaklo tebebuvo šalikėlis, ku- 
riuo ji pasmaugta. Sijonas bjauriai užtrauktas iki juosmens 
1r į tarpukojį įgrūstas butelio kakliukas. 


1/ Valdove, žirgas, 
vikis 


Žaidžiu ne baltaisiais ar juodaisiais pėstinin- 
kais, neturinčiais gyvybės. Žaidžiu žmogiš- 
komis būtybėmis. Iš kūno ir kraujo. 


E. Lasker 


 akšja liepė išvežti lavoną 
tik septintą valandą vakaro, ir tuomet jau buvo gerokai su- 
temę. Visą popietę ateidinėjo ir išeidinėjo policininkai ir teis- 
mo tarnautojai, blyksėjo fotoaparatai, blykstėmis lyg žaibais 
nušviesdami koridorių ir miegamąjį. Galiausiai jie išnešė 
Menču ant neštuvų, įkištą į plastiko maišą su užtrauktuku, 
1r vietoj jos ant grindų liko tik vieno iš policininkų abejin- 
gos rankos kreida apvestas siluetas — to paties, kuris vaira- 
vo mėlynąjį „Ford“, kai Chulija Rastro turguje prišoko prie 
JO su pistoletu. 

Vyriausiasis inspektorius Feicho iškeliavo paskutinis. 
Chulijos namuose jis užtruko beveik visą valandą, papildy- 
damas parodymus, duotus jos su Munjosu, taip pat Cezario, 
atlėkusio, vos išgirdo naujieną. Feicho, gyvenime nesėdė- 
jusio prie šachmatų lentos, apstulbimas buvo akivaizdus. Jis 
žvelgė į Munjosą kaip į retą paukštį, su įtariu rimtumu link- 
čiodamas, kai šis aiškino technines detales, ir retkarčiais 
atsisukdamas į Cezarį su Chulija, tarsi abejodamas, ar jie 
visi trys susimokę kartais jo nemulkina. Retkarčiais užsi- 
rašydavo pastabą, kartais paliesdavo kaklaraiščio mazgą, 1š- 
sitraukdavo iš kišenės ir bukai dėbtelėdavo į kortelę, rastą 
prie Menču lavono, kurioje mašinėle buvo išspausdinti žen- 

klai, - po Munjoso paaiškinimo jie sukėlė Feicho neregėtą 
galvos skausmą. Iš tikrųjų jį labiausiai domino galerijos sa- 
vininkės ir jos draugužio ginčas praėjusią naktį, visiškai ne- 
susijęs su visomis tomis keistenybėmis. Kadangi - kaip ra- 
portavo to išsiaiškinti pasiųsti pareigūnai - Maksimas Ol- 
medija Sančesas, nevedęs, dvidešimt aštuonerių metų 
amžiaus, iš profesijos modelis, dingo kaip į vandenį. Be to, 
du liudininkai, taksistas 17 namo kitoje gatvės pusėje duri- 
ninkas, matė, kaip jo išvaizdos aprašą atitinkantis jaunas vy- 
ras išėjo iš Chulijos namų tarp dvyliktos ir dvyliktos pen- 
kiolika. Remiantis pirmine teismo eksperto išvada, Menču 
Roč buvo pasmaugta iš priekio, pirma smogus į kaklą mirti- 
ną smūgį tarp vienuoliktos ir dvyliktos valandos. Tą faktą, 
kad į tarpukojį jai buvo įkištas trijų ketvirčių litro „Beefea- 
ter“ džino butelis, beveik pilnas, apie kurį Feicho ne kartą 
užsiminė be galo storžieviškai, lyg atsikeršydamas už visas 
tas šachmatų nesąmones, jis laikė konkrečiu įrodymu, jog 
nusikaltimas įvykdytas seksualiniais sumetimais. Juk, kal- 
bant atvirai, - tai taręs policininkas suraukė antakius ir nu- 
taisė veidą, tarsi sakytų, jog kiekvienas gauna, ko nusipel- 
nęs, — nužudytoji moteris, remiantis tuo, ką paaiškino pati 
Chulija ir Cezaris, nepasižymėjo nepriekaištinga morale. O 
viso šito ryšys su profesoriaus Ortegos mirtimi tampa aki- 
vaizdus, kai matome, jog dingo paveikslas. Policininkas dar 
kiek paaiškino, pasiklausė Chulijos, Munjoso ir Cezario at- 
sakymų į naujus savo klausimus ir atsisveikindamas papra- 
šė visus ateiti kitą rytą į nuovadą. 

— O jūs, panele, galite niekuo nebesirūpinti. - Jis stabte- 
lėjo tarpdury ir pažiūrėjo į ją oficialiu pareigūno, visiškai 
valdančio padėtį, žvilgsniu. — Dabar jau žinome, ko ieškoti. 
Labos nakties. 

Užvėrusi duris, Chulija atsirėmė į jas nugara ir pasižiū- 
rėjo į du savo draugus. Po jos jau sausomis akimis tamsavo 

ratilai. Ji ilgai verkė iš skausmo ir pykčio, kankinama savo 
pačios bejėgiškumo. Iš pradžių tyliai, priešais Munjosą, kai 
tik išvydo Menču kūną, paskui, kai atskubėjo Cezaris, 1š- 
blyškęs ir persimainiusiu veidu, ji apkabino jį kaip maža ir, 
praradusi savitvardą, pratrūko kūkčioti prisiglaudusi prie an- 
tikvaro, bergždžiai šnabždančio paguodos žodžius. Ją pribaigė 
ne vien draugės mirtis, bet ir nepakeliama visų tų dienų 
įtampa, dusliai prisipažino ji pro veidą deginančias ašaras, 
ir žeminantis aiškumas, kad žudikas akiplėšiškai žaidžia jų 
gyvenimais žinodamas, jog jų likimai — visiškai jo rankose. 

Policijos kvota pasiekė nors vieną teigiamą rezultatą: su- 
grąžinojai realybės jausmą. Bukagalviškas užsispyrimas, su 
kuriuo Feicho atsisakė pripažinti tai, kas akivaizdu, apsi- 
metėliškas draugiškumas, su kuriuo klausėsi jų visų paaiš- 
kinimų apie tai, kas vyksta, ničnieko nesuprasdamas ir net 
nemėgindamas suprasti, patvirtino Chulijos įsitikinimą, kad 
iš policijos nėra ko tikėtis. Inspektoriaus, nusiųsto į Makso 
namus, telefono skambutis ir dviejų liudininkų parodymai 
galutinai įtikino Feicho, kad teisi jo hipotezė. Istorija apie 
šachmatus įdomi, su tuo jie sutinką. Be abejonės, ji papil- 
dysianti nusikaltimo aplinkybes. Tačiau kai prieinama prie 
reikalo esmės, ši istorija virsta grynu anekdotu. Tai įrodo 
butelis. Grynai kriminalinė patologija. Kadangi, nepaisant 
to, kas rašoma detektyviniuose romanuose, panele, spręs- 
damas pagal išvaizdą nesuklysi. 

— Dabar jau nebėra abejonės, — tarė Chulija, policijos 
žingsniams tebeaidint laiptinėje, - Alvarą nužudė lygiai taip 
pat kaip Menču. Kažkas, kas jau seniai domisi paveikslu. 

Munjosas, atsistojęs prie stalo ir susikišęs rankas į ki- 
šenes, žiūrėjo į popieriaus lapelį, ant kurio, vos pasišalino 
Feicho, jis užsirašė ženklus, atspausdintus šalia lavono ras- 
toje kortelėje. Cezaris sėdėjo ant sofos, kur Menču pralei- 
do naktį, ir vis dar netikėdamas savo akimis spoksojo į tuš- 
čią molbertą. Išgirdęs Chulijos balsą, papurtė galvą. 

— Tai ne Maksas, - tarė kiek pagalvojęs. — Visiškai ne- 
įmanoma, kad toks idiotas būtų visa tai sugalvojęs... 

— Tačiau jo čia būta. Bent jau pastate. 

Antikvaras trūktelėjo pečiais prieš akivaizdų faktą, ta- 
čiau įtikintas neatrodė. 

— Vadinasi, veikia dar kažkas. Jei Maksas, taip sakant, 
buvo lyg ir samdoma darbo jėga, kas nors kitas traukiojo 
marionetės virveles. - Jis lėtai pakėlė ranką ir, smiliumi pa- 
baksnojęs sau į kaktą, pridūrė: - Kas moka galvoti. 

— Slaptasis žaidėjas. Kuris jau laimėjo partiją. 

— Dar nelaimėjo, - atsiliepė Munjosas, ir jie nustebę su- 
Žiuro į jį. 

— Jis turi paveikslą, - tarė Chulija. - Jei to nelaikote lai- 
mėjimu... 

Šachmatininkas pakėlė akis nuo stalo. Jo akyse atsispin- 
dėjo nieko kito nematantis entuziazmas, o išsiplėtę vyzdžiai, 
regis, žvelgdami kiaurai per keturias kambario sienas, su- 
dėtingų kombinacijų erdvėje regėjo matematinę seką. 

— Ar su paveikslu, ar be jo, žaidimas tęsiasi, - tarė jis. 

Ir parodė jiems popieriaus lapą. 


„„VXB 
Ve7? - — — Vb3 + 
Žd4? — — — Pb7 X Pc6 


— Šį kartą, - pridūrė jis, - žudikas siūlo ne vieną ėjimą, o 
tris. Munjosas nuėjo prie lietpalčio ir iš kišenės ištraukė 
sulankstomą šachmatų lentą. - Pirmasis žingsnis akivaiz- 
dus: V X B, juodųjų valdovė paima baltųjų bokštą. Šį paėmi- 
mą atitinka Menču Roč nužudymas, lygiai kaip baltųjų žir- 
gas simbolizavo jūsų draugą Alvarą, o paveiksle — Rožjė de 
Arasą. - Nenustodamas kalbėti, Munjosas išdėliojo ant len- 
tos figūras. - Juodųjų valdovė lentoje kol kas nukirto tik dvi 
figūras. O gyvenime, - žvilgtelėjo jis į Cezarį ir CČhuliją, pri- 

siartinusius prie šachmatų lentos, — šios dvi figūros toly- 
gios nužudytiesiems asmenims. Mūsų priešininkas susita- 
patina su juodųjų valdove. Kai mūsų figūrą paima kokia kita 
juodųjų figūra, nieko ypatingo neįvyksta — kad ir kai prieš 
du ėjimus buvo nukirstas pirmas baltųjų bokštas. Bent jau 
mes nieko nežinome. 

Chulija parodė į popieriaus lapelį. 

— Kodėl jūs parašėte klaustukus šalia dviejų tolesnių bal- 
tųjų ėjimų? 

— Juos užrašiau ne aš: jie jau buvo kortelėje. Žudikas yra 
numatęs, ką mes darysime. Manau, kad klaustukai - kvieti- 
mas eiti taip, kaip siūloma. „Aš darau taip“, - sako jis mums. 
O jei mes darysim šitaip, — tarė jis, pastūmęs kai kurias 
figūras, — padėtis lentoje bus tokia. 


a N U EB (ON Oo 


— ... Kaip matote, įvyko svarbių pasikeitimų. Nukirtę bal- 
tųjų bokštą, stovėjusį langelyje b2, juodieji numatė, jog mes 
pasirinksime geriausią ėjimą ir savo valdovę iš langelio el 

perkelsime į e7. Mes įgytume vieną pranašumą: įstriža ata- 
ka grasintume juodųjų karaliui, kurio judėjimą smarkiai var- 
žo aplinkui stovintys baltųjų žirgas, rikis ir pėstininkas. Jeigu 
mes taip ir padarysime, juodųjų valdovė iš langelio b2 atke- 
liaus į b3, norėdama paremti karalių ir skelbti šachą baltųjų 
karaliui. Šiam nebeliks kitos išeities, kaip pasitraukti deši- 
nėn, iš c4 į d4, kad nepasiektų juodųjų valdovė. 

— Mums jau trečias šachas, - tarė Cezaris. 

— Taip. Ir tai galima suprasti įvairiai. Pavyzdžiui, trečias 
kartas nemeluoja: po trečio šacho nusikaltėlis pavagia pa- 
veikslą. Man atrodo, pradedu jį kiek suprasti. Netgi jo keis- 
tą humoro jausmą. 

— O toliau? — paklausė Chulija. 

— Dabar juodieji pėstininku b7 nukirs baltųjų pėstininką, 
stovintį langelyje c6. Šį ėjimą apgins juodųjų žirgas, stovin- 
tis b8 langelyje. Tada vėl mūsų ėjimas, tačiau priešininkas 
kortelėje nieko nesiūlo. Galbūt jis nori pasakyti, kad dabar 
galime daryti ką tinkami. 

— Ir ką gi mes ketiname daryti? — susirūpino Cezaris. 

— Yra tik viena išeitis: Žaisti baltųjų valdove. - Munjosas 
pažvelgė į Chuliją. - Tačiau žaisti ja reiškia ir riziką ją pra- 
rasti. 

Chulija gūžtelėjo. Vienintelis dalykas, kurio troško, tai 
pabaiga, kad ir kokia būtų rizika. 

— Ką gi, tegul bus valdovė! - sušuko ji. 

Cezaris, sudėjęs rankas už nugaros, buvo pasilenkęs prie 
staliuko taip, tarsi iš arti studijuotų abejotinos kokybės se- 
novinį porcelianą. 

— Baltųjų žirgui, stovinčiam langelyje bl, irgi, atrodo, 
gresia pavojus, — tyliai tarė jis Munjosui. — Ar jums taip 
neatrodo? 

— Taip. Vargu ar juodieji leis jam ilgai ten pasilikti. Kol 
žirgas Čia stovi ir grasina juodųjų ariergardui, jis yra svar- 

biausia parama baltųjų valdovės atakai. O dar baltųjų rikis 
langelyje d3... Abidvi figūros, stovinčios šalia valdovės, gali 
daug ką nulemti. 

Abudu vyrai tylėdami susižvelgė, ir Chulija pastebėjo, 
kad juos jau sieja simpatija, kurios lig tol nebuvo pastebėju- 
si. Ji priminė liūdną spartiečių solidarumą, kai Termopilų 
perėjoje jie išgirdo iš tolo atidundant persų karo vežimus. 

— Atiduočiau bet ką, kad sužinočiau, kurios figūros mudu 
atitinka, — suraukęs antakius, prisipažino Cezaris, ir jo 1š- 
balusios lūpos kreivai šyptelėjo. - Prisipažinsiu, nenorėčiau 
būti tas arklys. 

Munjosas pakėlė pirštą. 

— Tai žirgas, nepamirškite. Toks vardas garbingesnis. 

— Man nerūpi vardas, - susirūpinęs žvelgė į figūrą Ceza- 
ris. - Tam žirgui, atrodo, gan riesta. 

— Sutinku. 

— Ar tai jūs, ar aš? 

— Neturiu supratimo. 

— Prisipažinsiu, mieliau atsidurčiau rikio vietoje. 

Munjosas susimąstęs pakreipė galvą, neatitraukdamas 
akių nuo šachmatų lentos. 

— Aš irgi. Jo padėtis atrodo saugesnė negu žirgo. 

— Apie tai ir kalbu, mielasis. 

— Tad linkiu sėkmės. 

— Ir jums. Kas išeis paskutinis, išjungs šviesą. 

Po šio dialogo stojo ilga tyla. Ją pertraukė Chulija, kreip- 
damasi į Munjosą: 

— Jei dabar eilė eiti mums, ką darysime? Jūs kalbėjote 
apie baltųjų valdovę... 

Munjoso žvilgsnis tik nuslydo lenta: jo galvoje jau buvo 
išnagrinėtos visos įmanomos kombinacijos. 

— Iš pradžių maniau baltųjų pėstininku d5 nukirsti juo- 
dųjų pėstininką c6. Tačiau tai priešininkui duotų per ilgą 

atokvėpį. Todėl perkelsime mūsų valdovę iš e7 į e4. Patrau- 
kę karalių kitu ėjimu, skelbtume juodųjų karaliui šachą. Pir- 
mąjį šachą. 

Šį kartą Cezaris perkėlė baltųjų valdovę: pastatė ją į ati- 
tinkamą langelį šalia karaliaus. Chulija pastebėjo, kad nors 
labai stengėsi atrodyti ramus, pirštai lengvai virpėjo. 

— Na, štai, — linktelėjo Munjosas. Ir visi trys vėl pasižiū- 
rėjo į šachmatų lentą. 


a NU E (CO SM Oo 


— O ką dabar darys j1s? — paklausė Chulija. 

Munjosas sukryžiavo rankas nenuleisdamas akių nuo 
šachmatų ir susimąstė. Jam prabilus Chulija suprato, kad 
Munjosas svarsto ne galimą priešininko ėjimą, o tai, ar ver- 
ta balsu apie tai kalbėti. 

— Jis turi kelias galimybes, — pasakė išsisukinėdamas. — 
Vienos įdomesnės, kitos mažiau. Kai kurios gana pavojin- 
gos. Nuo šios minutės žaidimas gali išsišakoti keliomis kryp- 
timis. Galimi mažiausiai keturi variantai. Vieni mus įveltų į 

11gą 1r sudėtingą Žaidimą, galbūt toks ir yra priešininko tiks- 
las. Kiti galėtų užbaigti partiją per keturis ar penkis ėjimus. 

— O ką manote jūs? - paklausė Cezaris. 

— Kol kas savo nuomonę pasilaikysiu. Dabar bus juodų- 
jų ėjimas. 

Jis surinko figūras, užvožė šachmatų lentą ir vėl įsikišo 
lietpalčio kišenėn. Chulija smalsiai pažvelgė į jį. 

— Keista, ką pasakėte prieš kelias minutes. Kalbėjote apie 
žudiko humoro jausmą ir teigėte netgi ėmęs jį perprasti. 

Šachmatininkas kurį laiką nieko neatsakė. 

— Galite vadinti tai humoru, ironija, kaip tik norite... — 
galiausiai prabilo. - Tačiau mūsų priešininko pomėgis žaisti 
žodžiais yra neabejotinas. - Jis uždėjo ranką ant popieriaus 
lapelio. - Yra vienas dalykas, į kurį galbūt neatkreipėte dė- 
mesio. Naudodamas simbolius V X B, žudikas susieja jūsų 
draugės mirtį su juodųjų valdovės nukirstu bokštu. Menču 
pavardė yra Roč, ar ne tiesa? Kaip ir angliškas 700k, 1spa- 
niškas 70ca, „Roč“ gali atitikti šachmatų „bokštą“. 


— Šiandien čia buvo policija, - surūgusiu žvilgsniu dėb- 
telėjo į Čhuliją ir Munjosą Lola Belmontė, tarsi manydama, 
JOg jie už tai tiesiogiai atsakingi. — Visa tai iš tiesų... - nu- 
tęsė ji, bergždžiai ieškodama tinkamo žodžio ir prašydama 
pagalbos atsisuko,į vyrą. 

— Labai nemalonu, - užbaigė Alfonsas ir vėl įsmeigė aki- 
plešišką žvilgsnį į Chulijos biustą. 

Buvo akivaizdu, kad ar buvo atėjusi policija, ar ne, jis ką 
tik išlipo iš lovos. Tamsūs ratilai po patinusiomis akimis 
dar labiau pabrėžė įprastą pasileidėlio išvaizdą. 

— Ir dar ne viskas, - prabilo Lola Belmontė, pagaliau ra- 
dusi tinkamą žodį, ir savo liesu, kaulėtu kūnu palinko iš kė- 
dės į priekį. - Tai buvo gėdinga: ar jūs pažįstate tą ir tą? 
Galima pamanyti, kad mes —- nusikaltėliai. 

— O mes - ne nusikaltėliai, — su ironišku rimtumu pridū- 
rė vyras. 

— Nekvailiok, —- metė kreivą žvilgsnį Lola Belmontė. - 
Kalbame rimtai. 

Alfonsas išspaudė menką šypsenėlę. 

— Mes ne kalbame rimtai, o niekais leidžiame laiką. Iš 
tiesų svarbu tik tai, kad paveikslas išgaravo, o su juo - ir 
mūsų pinigai. 

— Mano pinigai, Alfonsai, - įsiterpė Belmontė iš savo ve- 
žimėlio. - Jei tu neprieštarauji. 

— Aš tik taip pasakiau, dėde. 

— Galvok, ką sakai. 

Chulija pamaišė kavą. Buvo atšalusi, ir ji pamanė, gal duk- 
terėčia tyčia juos vaišina drungna kava. Juodu pasirodė iš 
anksto nesusitarę, vėlai rytą, pretekstu, kad nori pranešti 
šeimai apie pastaruosius įvykius. 

— Ar manote, kad paveikslas atsiras? - jaudinosi senukas. 

Jis juos sutiko vilkėdamas megztinį ir apsiavęs šlepetė- 
mis, bet su neslepiamu draugiškumu, kuris atsvėrė atšiau- 
rius dukterėčios žvilgsnius. Dabar žvelgė į juos tarsi nete- 
kęs bet kokios vilties. Žinia apie paveikslo pagrobimą ir 
Menču nužudymą jį sukrėtė. 

— Viskas dabar policijos rankose, — paaiškino Chulija. — 
Esu tikra, kad paveikslą ras. 

— Kiek suprantu, egzistuoja juodoji meno kūrinių rinka. 
Juos išveža net į užsienį. 

— Taip. Tačiau policija turi paveikslo fotografiją. Pati da- 
viau jiems kelias. Nebus paprasta išvežti paveikslą 1š šalies. 
man pasakojo, kad turite apsauginę spyną ir signalizaciją. 

— Gal Menču pati atidarė duris. Pagrindinis įtariamasis 
yra Maksas, jos draugas. Yra liudininkų, mačiusių jį išei- 
nantį iš namo. 

— Mes pažįstame tą jos draugą, - pranešė Lola Belmon- 

tė. — Vieną dieną lankėsi čia kartu su ja. Aukštas, dailus 
vyrukas. Net per daug dailus, pamaniau. Tikiuosi, greitai 
bus sulaikytas ir gaus, kas priklauso. O mūsų, - graudžiai 
pažvelgė į tuščią plotą sienoje, - netektis nepataisoma. 

— Galėsite bent jau pareikalauti draudimo pinigų. - tarė jos 
vyras, šypsodamasis Chulijai. - Šios gražuolės apdairumo dė- 
ka... - Tuomet jis tarsi kažką prisiminė ir jo veidas paniuro. — 
Nors tai, žinoma, nesugrąžins jūsų draugei gyvybės. 

Lola Belmontė įniršusi pažvelgė į Chuliją. 

— To dar betrūko, kad paveikslas net nebūtų buvęs ap- 
draustas, — pasipiktinusi atkišo ji apatinę lūpą. - Tačiau po- 
nas Montegrifas sako, kad, palyginti su kaina, kurią būtume 
gavę aukcione, draudimas - tik katės ašaros. 

— Jau spėjote pasikalbėti su Paku Montegrifu? - susido- 
mėjo Chulija. 

— Taip. Jis paskambino anksti ryte. Kone išvertė mus iš 
lovos su šia naujiena. Todėl kai atkako policininkai, jau pui- 
kiai viską žinojome. Tikras džentelmenas. - Dukterėčia pa- 
žvelgė į vyrą su neslepiama panieka. - Jau sakiau, kad visas 
šitas reikalas nuo pat pradžių buvo įtartinas. 

Alfonsas parodė, jog nusiplauna rankas. 

— Vargšės Menču pasiūlymas buvo neblogas, - tarė jis. — 
Juk aš nekaltas, kad paskui viskas taip susipainiojo. Be to, 
paskutinį žodį visuomet taria dėdė. - Jis pažvelgė į Belmontę 
su perdėta pagarba. — Ar ne tiesa? 

— Dar klausimas, — atšovė dukterėčia. 

Belmontė pažvelgė į ją per puodelio viršų, ir Chulija jo 
akyse pamatė jau pažįstamą šaltą spindesį. 

— Paveikslas tebėra registruotas mano vardu, Lolita, — 
pasakė senukas, stropiai nusišluostęs lūpas suglamžyta no- 
sine, kurią išsitraukė iš kišenės. — Vienaip ar kitaip, pavog- 
tas ar ne, kol kas jis — mano rūpestis. —- Jis patylėjo tarsi 
mąstydamas apie tai, ką pasakė, o kai jo akys vėl susidūrė 

su Chulijos, jose švietė nuoširdi užuojauta. — O jei kalbėsi- 
me apie šią merginą, — padrąsinamai nusišypsojo jis, tarsi 
jai labiausiai būtų reikėję paguodos, — esu tikras, kad jos 
elgesys buvo nepriekaištingas. — Jis atsisuko į Munjosą, dar 
nepravėrusį burnos. — Turbūt sutinkate? 

Šachmatininkas sėdėjo susmegęs į krėslą, atkišęs kojas, 
rankas sunėręs pasmakrėj. Išgirdęs klausimą, sumirksėjo 
1r pakreipė galvą, tarsi jam būtų sutrukdę medituoti. 

— Be abejonės, - patvirtino. 

— Ar vis dar tikite, kad bet kokią paslaptį galima išspręs- 
ti remiantis matematikos dėsniais? 

— Vis dar tikiu. 

Trumpas jų pokalbis Chulijai kai ką priminė. 

— Šiandien negirdėti Bacho. 

— Po to, kas nutiko jūsų draugei, ir po paveikslo dingimo 
netinkama diena muzikai, - paaiškino Belmontė ir užsigal- 
vojo, tačiau netrukus mįslingai nusišypsojo. —- Be to, tyla ne 
mažiau svarbi, kaip ir garsų deriniai. Ar jums taip neatrodo, 
pone Munjosai? 

Nors kartą Munjosas atkuto. 

— Tikra tiesa, - gyvai pažvelgė jis į pašnekovą. - Turbūt 
kažkas panašaus kaip fotografijų negatyvai. Neišryškinta- 
sis fonas irgi turi informacijos. Ar taip ir su Bacho muzika? 

— Žinoma. Bacho kūryboje pilna negatyvių intarpų, tylos, 
tokios pat iškalbingos kaip ir natos, tempas ar sinkopė. Ar 
jūsų loginėse sistemose taip pat egzistuoja tuščios erdvės? 

— Aišku. Tai tas pat, kas keisti žiūrėjimo tašką. Panašiai 
esti, tarkim, kai žvelgiant į sodą iš vienos vietos atrodo, jog 
jis be jokios tvarkos, tačiau iš kito taško jau atsiskleidžia 
geometrinis jo planas. 

— Bijau, - prabilo Alfonsas, pašaipiai žvelgdamas į juos, — 
kad ryto valandą man šis pokalbis per moksliškas. - Jis at- 
sistojo ir priėjo prie baro. — Gal kas norėtų išgerti? 

Niekas jam neatsakė, tad jis gūžtelėjęs ėmėsi piltis vis- 
kio su ledu. Tada atsirėmė į bufetą ir pakėlė taurę už Chu- 
liją. 

— Tai, ką pasakėte apie sodą, gal ir visai įdomu, - pripaži- 
no jis ir gurkštelėjo viskio. 

Munjosas, tarsi neišgirdęs jo žodžių, žvelgė į Lolą Bel- 
montę. Jis nekrutėjo lyg tykantis medžiotojas, tik akyse buvo 
ta skvarbi, mąsli išraiška, kurią Chulija jau gerai pažinojo, — 
vienintelis ženklas, išduodantis, kad po abejingumo kauke 
slypi budrus protas, stebintis išorinio pasaulio įvykius. Jis 
tuojau puls, patenkinta pamanė ČChulija 1r gurkštelėjo šaltos 
kavos, kad nuslėptų supratingą šypseną. 

— Įsivaizduoju, - lėtai prašneko Munjosas, kreipdamasis 
į dukterėčią, — kad jums tai irgi didelis smūgis. 

— Žinoma, - atsakė Lola Belmontė, dar pikčiau dėbtelė- 
dama į dėdę. - Šis paveikslas vertas kalno pinigų. 

— Aš turėjau omenyje ne tik piniginę jo vertę. Kiek su- 
prantu, anksčiau žaisdavote jame pavaizduotą šachmatų par- 
tiją? Ar jūs gerai žaidžiate? 

— Neblogai. 

Jos vyras pakėlė viskio stiklinę. 

— Tiesą pasakius, ji žaidžia puikiai. Aš niekuomet neįsten- 
giau jos nugalėti. — Mirktelėjęs patraukė gerą gurkšnį. — 
Nors tai ir neturi reikšmės. 

Lola Belmontė žiūrėjo į Munjosą įtarokai. Ji atrodo, pa- 
manė Chulija, davatkiška ir plėšri: iki žemės sijonas, kaulė- 
tos rankos tarsi paukščio nagai, nejudrus žvilgsnis iš po kum- 
pos nosies ir karingai atkištas smakras. Chulija pastebėjo, 
kad plaštakų sausgyslės susitraukinėja, tarsi jose netilptų 
energija. Tikra harpija - surūgusi, pasipūtusi. Nesunku įsi- 
vaizduoti ją skleidžiant piktas paskalas, kitiems priskiriant 
savo nesėkmes ir kompleksus. Uždara asmenybė, varžoma 
aplinkybių. Žaidžiant šachmatais pulti karalių jai galėtų reikš- 

ti vienintelį pasipriešinimą bet kokiai valdžiai; žiauri ir sa- 
vanaudiška, ji pasiryžo suvesti su kuo nors sąskaitas. Su 
dede, su vyru... Galbūt su visu pasauliu. O paveikslas gal- 
būt virto liguisto netolerantiško proto manija. Šios liesos 
nervingos rankos pakankamai stiprios, kad įstengtų smū- 
giu į pakaušį užmušti ar pasmaugti šilko šalikėliu. Chulija 
lengvai įsivaizdavo ją su akiniais nuo saulės ir lietpalčiu. 
Tačiau vis dėlto negalėjo rasti jokio ryšio tarp jos ir Makso: 
tai jau būtų reiškę absurdiškai perlenkti. 

— Nedaug moterų žaidžia šachmatais, - tarė Munjosas. 

— (0) aš žaidžiu, — atšiauriai atkirto Lola Belmontė. — Gal 
jūs smerkiate? 

— Priešingai. Labai pritariu. Šachmatų lentoje galima tai, 
kas tikrovėje, turiu omenyje, gyvenime, neįmanoma. Argi 
ne taip? 

Jos veide šmėstelėjo dvejonė. 

— Galbūt. Tačiau man šachmatai tėra žaidimas. Pramoga. 

— Žaidimas, kuriam, kaip suprantu, turite gabumų. Dar 
kartą pabrėžiu, kad nedažnai sutiksi moterį, gerai žaidžian- 
čią šachmatais. 

— Moterys viską sugeba. Kitas dalykas — ar joms viskas 
leidžiama. 

Munjosas vos šyptelėjo. 

— Ar labiau mėgstate žaisti juodaisiais? Dažniausiai jiems 
tenka gintis. Iniciatyvos paprastai imasi baltieji. 

— Nesąmonė! Nesuprantu, kodėl juodieji turi laukti ir žiū- 
rėti, kas bus. Lyg namie uždaryta moteris. - Ji niekinamai 
žvilgtelėjo į vyrą. — Visi mano, kad tik vyrai nešioja kelnes. 

— O ar taip nėra? — pakurstė ją Munjosas, šypsodamasis 
puse lūpų. - Pavyzdžiui, šachmatų partijoje, nutapytoje pa- 
veiksle, pradinis išsidėstymas atrodo palankesnis baltie- 
siems. Jie grasina juodųjų karaliui, o juodųjų valdovė, bent 
jau pradžioje, nieko negali. 

— Šioje partijoje juodųjų karalius neturi jokios įtakos — 
viską daro valdovė. Ją laimi valdovė ir pėstininkas. 

Munjosas išsitraukė iš kišenės popieriaus lapą. 

— Ar teko sužaisti šį variantą? 

Lola Belmontė aiškiai sunerimusi žvilgtelėjo į pašneko- 
vą, paskui į lapą. Munjoso akys nuklydo kambariu ir staiga 
lyg niekur nieko sustojo ties Chulija. Puikus ėjimas, atsakė 
jam merginos žvilgsnis, tačiau šachmatininko veidas liko ne- 
įžvelgiamas. 

— Manau, kad taip, - po valandėlės atsakė Lola Belmon- 
tė. - Baltieji arba paima pėstininką, arba priartina valdovę 
prie karaliaus, kad kitu ėjimu skelbtų juodųjų karaliui ša- 
chą. - Ji patenkinta pažvelgė į Munjosą. - Baltieji nuspren- 
dė eiti valdove, ir, man atrodo, gerai daro. 

Munjosas linktelėjo. 

— Sutinku. Tačiau mane labiau domina tolesnis juodųjų 
ėjimas. Ką darytumėte jūs? 

Lola Belmontė įtariai prisimerkė. Atrodė, kad ieško slap- 
tų kėslų. Ji grąžino popieriaus lapą Munjosui. 

— Jau seniai besu žaidusi šią partiją, tačiau prisimenu, 
kad yra bent keturi variantai: juodųjų bokštas nukerta žirgą 
1r baltieji nuobodžiai laimi su pėstininkų ir valdovės pagal- 
ba. Dar, man atrodo, žirgas gali nukirsti pėstininką. Tada 
rikis nukerta pėstininką. Galimybių begalė. - Ji pažvelgė į 
Chuliją ir vėl - į Munjosą. — Tačiau nelabai suprantu, ką tai 
turi bendra su... 

— Bet ką jūs darytumėt, - varė savo Munjosas, nekreip- 
damas dėmesio į jos prieštaravimą, — kad laimėtų juodieji? 
Norėčiau išgirsti, kaip žaidėjas iš žaidėjos, kada juodieji įgis 
persvarą? 

Lola Belmontė išsišiepė. 

— Galime sužaisti, jei norite. Tada ir sužinosite. 

— Su didžiausiu malonumu - aš jūsų pažado nepamiršiu. 

Tačiau yra vienas variantas, kurio nepaminėjote, galbūt pa- 
miršote. Variantas, kai pasikeičiama valdovėmis. - Jis mos- 
telėjo ranka, tarsi nuvalydamas įsivaizduojamą staliuką. — 
Ar žinote, apie ką kalbu? 

— Žinoma. Kai juodųjų valdovė paima pėstininką, stovin- 
tį langelyje d5, pasikeitimas valdovėmis neišvengiamas. — 
Lola Belmontė išdidžiai nusišypsojo žiauria šypsena. — Ir 
juodieji laimi. — Plėšraus paukščio akys su panieka pažvel- 
gė į vyrą ir atsisuko į Chuliją. - Gaila, kad nežaidžiate šach- 
matais, panele. 


— Ką apie ją manote? —- paklausė Chulija, vos jie išėjo 
laukan. 

Munjosas pakreipė galvą į šoną. Kietai sučiauptos lūpos, 
žvilgsnis be tikslo slydo pro šalį einančių žmonių veidais. 
Mergina pastebėjo, kad jis nenusiteikęs atsakyti. 

— Teoriškai, — nenoromis burbtelėjo šachmatininkas, — 
galėjo būti ir jos darbas. Ji žino visas šios partijos galimy- 
bes ir gerai žaidžia. Pasakyčiau, puikiai. 

— Jūs lyg ir abejojate. 

— Tačiau kai kas nesutampa. 

— Ir vis dėlto ji neblogai atitinka mūsų susidarytą įvaizdį. 
Paveikslo šachmatų partiją ji moka kaip penkis pirštus. Yra 
pakankamai stipri, kad galėtų nužudyti vyrą arba moterį. 
Be to, turi kažko, kas kelia nerimą ir verčia šalia jos jaustis 
nepatogiai. - Ji suraukė antakius ieškodama žodžių, kuriais 
galėtų užbaigti apibūdinimą. — Tiesiog atrodo bjaurus žmo- 
gus. Ir dar jaučia man antipatiją, kurios negaliu suprasti... 
O juk aš, jei jau rimtai žiūrėsime į tai, ką ji kalba, turėčiau 
atitikti jos moters idealą: esu savarankiška, be šeimyninių 
suvaržymų, pasitikinti savimi. Šiuolaikiška, kaip pasakytų 
donas Manuelis. 

— Galbūt kaip tik todėl jūsų ir nekenčia. Kad esate tai, 

kuo ji troško būti, bet negalėjo. Nelabai prisimenu tų pasa- 
kų, kurias taip mėgstate su Cezariu, tačiau, rodos, ragana 
galiausiai pradėjo nekęsti veidrodžio. 

Chulija neišlaikiusi nusikvatojo. 

— Gali būti. O man niekad neatėjo į galvą. 

— Dabar žinote, —- puse burnos šyptelėjo 17 Munjosas. — 
Pasistenkite kelias dienas nevalgyti obuolių. 

— Juk mane saugo princai. Jūs 1r Cezaris. Rikis ir žirgas, 
ar ne? 

Munjosas nebesišypsojo. 

— Tai ne žaidimas, Chulija, - prabilo po akimirkos. —- Ne- 
pamirškite. 

— Aš nepamirštu. - Ji įsikibo jam į parankę, ir Munjosas 
vos pastebimai įsitempė. Atrodė, kad jam nesmagu, tačiau 
ji ir toliau ėjo įsikabinusi. Iš tikrųjų jai pradėjo patikti šis 
tylus ir nerangus keistuolis. Šerlokas Munjosas ir Chulija 
Vatson, pamanė ji, patyliukais juokdamasi, ir pajuto užplūs- 
tant nesutramdomą optimizmą, bet jis užgeso prisiminus 
Menču. 

— Apie ką galvojate? — paklausė ji šachmatininką. 

— Api:e dukterėčią. 

— Aš irgi. Tiesą sakant, ji visiškai atitinka asmenį, kurio 
ieškome. Tačiau jūs nesutinkate. 

— Aš nesakau, kad ji negali būti moteris su lietpalčiu. 
Tačiau neįsivaizduoju, kad ji - paslaptingasis žaidėjas. 

— Tačiau yra dalykų, kurie tai patvirtina. Ar jums neatro- 
do keista, kad tokia gobšuolė, praėjus vos kelioms valan- 
doms, kai buvo pavogtas itin vertingas paveikslas, gali pa- 
miršti savo įtūžį ir pradėti kuo ramiausiai kalbėt apie šach- 
matus? — Chulija paleido Munjoso ranką ir pažvelgė į jį. — 
Arba ji apsimetėlė, arba šachmatai jai reiškia daug daugiau, 
negu atrodo iš pirmo žvilgsnio. Abiem atvejais ji įtartina. 
Galbūt ištisai apsimetinėjo. Nuo tada, kai jai paskambino 

Montegrifas, kad apsilankys policija, ji turėjo marias laiko 
paruošti tam, ką vadinate gynybine linija. 

Munjosas linktelėjo. 

— Tikrai. Juk galų gale ji šachmatininkė. O šachmatinin- 
kas žino visokių gudrybių. Ypač jei reikia išsisukti iš kom- 
promituojančios padėties. - Jis paėjo tylėdamas ir žiūrėda- 
mas sau į batus. Paskui pakėlė akis ir papurtė galvą. - Ne- 
manau, kad ji, - galiausiai tarė. —- Visuomet tikėjau, kad kai 
susidursiu su tuo žmogumi akis į akį, pajusiu kažką ypatin- 
go. O dabar nepajutau nieko. 

— Ar jums niekada neatėjo į galvą, kad per daug ideali- 
zuojate savo priešą? — paklausė Chulija. —- Ar negali būti 
taip, kad nusivylęs tikrove nenorite pripažinti faktų? 

Munjoso akys buvo bejausmės. 

— Taip, man buvo dingtelėjusi tokia mintis, - sumurmėjo 
jis, žvelgdamas į ją savo neperprantamu žvilgsniu. - Šios 
galimybės neatmetu. 

Chulija suprato, kad lakoniškame atsakyme slypi kažkas 
daugiau. Iš jo tylėjimo, iš to, kaip ėjo pakreipęs galvą ir žvel- 
gė į ją nematydamas, pasiklydęs tik jam vienam žinomose 
abstrakčiose mintyse, ji aiškiai suprato, kad jį neramina kaž- 
kas kita, toli gražu ne Lola Belmontė. 

— Ar yra dar kažkas? — paklausė ji, nebegalėdama už- 
gniaužti smalsumo. - Ar tenai supratote kažką, ko man ne- 
pasakojate? 

Munjosas nieko neatsakė. 


Jie užsuko į Cezario parduotuvę papasakoti apie pokalbį. 
Antikvaras jų laukė sunerimęs ir, vos išgirdęs durų skam- 
butį, nuskubėjo pasitikti. 

— Maksas suimtas. Šį rytą oro uoste. Policija paskambi- 
no prieš pusvalandį. Dabar jis Prado nuovadoje, Chulija. Ir 
nori su tavim pasimatyti. 

— Kodėl su manim? 

Cezaris gūžtelėjo tarsi sakydamas, kad net jei jis puikiai 
išmano apie mėlynąjį kinų porcelianą ar devyniolikto am- 
žiaus tapybą, sąvadautojų ir nusikaltėlių psichologija - ne 
jo sritis, ačiū Dievui. 

— O paveikslas? — paklausė Munjosas. — Gal žinote, ar 
jį rado? 

— Labai abejoju. — Mėlynas antikvaro akis aptemdė rū- 
pestis. - Manau, kaip tik tai yra didžiausia bėda. 


Išvydęs Chuliją, inspektorius Feicho visiškai neatrodė 
patenkintas. Pasišaukė ją į savo kabinetą, kuriame virš jo 
stalo kabojo karaliaus portretas ir Valstybės saugumo tar- 
nybos kalendorius, bet atsisėsti nepaprašė. Buvo matyti, kad 
itin prastos nuotaikos, tad ėjo tiesiai prie reikalo. 

— Visa tai truputėlį keista, - šaižiai tarė jis, - turint ome- 
ny, kad jis - galimas dviejų Žmonių žudikas. Tačiau užsispy- 
rė neduosiąs parodymų, kol nepasikalbės su jumis. O jo ad- 
vokatas, - Feicho vos nenusispjovė norėdamas parodyti, ką 
mano apie advokatus, - su juo sutinka. 

— Kaip jį radote? 

— Nesunkiai. Vakar išplatinome jo išvaizdos aprašymą, 
taip pat pasienio kontrolės postuose ir oro uostuose. Jį at- 
pažino Barachaso oro uosto pasų kontrolės punkte. Jis ke- 
tino su padirbtu pasu skristi į Lisaboną. Suimamas nesi- 
priešino. 

— Ar pasakė jums, kur paveikslas? 

— Jis mums ničnieko nepasakė, — kilstelėjo storą pirštą 
Feicho. - Na, taip, vieną dalyką - kad nekaltas. Šią frazę 
šioje įstaigoje girdime gana dažnai, ji beveik standartinė. 
Tačiau kai prirėmėme jį taksisto ir durininko parodymais, 
subliūško. Ir tik prašė advokato. Tuomet pareikalavo ir pa- 
simatymo su jumis. 

Inspektorius išlydėjo ją iš kabineto, paskui koridoriumi 
iki durų, prie kurių budėjo policininkas. 

— Būsiu čia, jei manęs prireiktų. Reikalavo pasimatyti su 
jumis akis į akį. 

Jai už nugaros užrakino duris. Maksas sėdėjo ant vienos 
iš dviejų kėdžių, stovinčių abipus stalo kambario centre; 
kambaryje nebuvo nei langų, nei kitų baldų, o sienos buvo 
apmuštos veltiniu ir purvinos. Maksas ant prasegtų marš- 
kinių vilkėjo susiglamžiusį megztinį, išsidraikę plaukai, ne- 
besurišti į uodegą, krito ant ausų ir akių. Rankos, padėtos 
ant stalo, buvo surakintos antrankiais. 

— Sveikas, Maksai. 

Jis pakėlė akis ir ilgai žiūrėjo į Chuliją. Paakiuose tam- 
sūs nemigos ratilai, o pats atrodė sugniužęs ir išvargęs, kaip 
jaučiasi žmogus po ilgų ir bergždžių pastangų. 

— Pagaliau nors vienas draugiškas veidas, — su ironija ta- 
rė jis ir parodė į laisvą kėdę. 

Chulija pasiūlė jam cigaretę, ir jis skubiai prisidegė pri- 
kišęs veidą prie žiebtuvėlio. 

— Kodėl norėjai su manim pasimatyti, Maksai? 

Jis kvėpavo tankiai ir paviršutiniškai. Jau nebebuvo pa- 
našus į gražuolį ir gundytoją vilką, o veikiau į urve už- 
speistą triušį, besiklausantį, kaip artinasi šeškas. Chulija 
tylomis pasvarstė, ar policininkai jo nebus mušę, bet žen- 
klų nebuvo. Šiais laikais jie žmonių nemuša, pamanė sau. 
Jau nebe. 

— Norėjau tave perspėti, — tarė jis. 

— Perspėti? 

Maksas atsakė ne tuojau. Jis rūkė surakintomis ranko- 
mis, laikydamas cigaretę priešais veidą. 

— Ji jau buvo negyva, Chulija, - tyliai tarė jis. — Aš to 
nepadariau. Kai atėjau pas tave į namus, ji jau buvo negyva. 

— Kaip sugebėjai įeiti? Ar duris ji atidarė? 

— Sakau, kad jau buvo negyva... kai atėjau antrą kartą. 

— Antrą? O buvo Ir pirmas? 

Pasirėmęs alkūnėmis į stalą, Maksas nukratė nuo ciga- 
retės pelenus ir nykščiais parėmė neskustą smakrą. 

— Paklausyk, — atsiduso jis su begaliniu nuovargiu bal- 
se.- Geriau papasakosiu viską nuo pradžių... — Jis vėl pri- 
dėjo cigaretę prie lūpų ir, išpūtęs dūmus, prisimerkė. - Tu 
juk žinai, kaip Menču sunervino visas tas reikalas su Mon- 
tegrifu. Ji davės po namus kaip žiežula, vis keikdamasi ir 
jam grasindama. „Mane apvogė!“ — šūkavo. Man pavyko ją 
nuraminti, ir mes pasikalbėjome. Šią idėją aš sugalvojau. 

— Kokią idėją? 

— Aš turiu pažįstamų. Žmonių, sugebančių išvežti iš ša- 
lies bet ką. Pasiūliau jai pavogti Van Heiso paveikslą. Pra- 
džioje ji pasiuto, puolė mane kaip išprotėjusi, priminė man 
apie jūsų draugystę, ir taip toliau, bet galiausiai suprato, kad 
tau tai nepakenks. Tavo darbą padengia draudimas, o kalbant 
apie pelną, kurį turėjai gauti paveikslą pardavus... Na, mes 
ketinome vėliau pagalvoti, kad būtų galima tau atsilyginti. 

— Visuomet žinojau, kad tu šunsnukis, Maksai. 

— Taip. Galbūt tiesa, bet nesvarbu. Svarbiausia, kad Men- 
ču pritarė mano planui. Ji turėjo padaryti taip, kad parsivež- 
tum ją namo. Prisigerti, prisiuostyti narkotikų, na, žinai... 
Iš tikrųjų nesitikėjau, kad jai taip puikiai pavyks. Kitą rytą 
tau išėjus aš turėjau paskambinti ir patikrinti, ar viskas ge- 
rai. Taip ir padariau, tada nuėjau pas tave. Paveikslą suvy- 
niojome, Menču man davė raktus. Turėjau atvažiuoti jos au- 
tomobiliu, vėl ateiti ir paimti paveikslą. Pagal planą buvo 
numatyta, kad kai aš išnešiu paveikslą, Menču liks bute 1r 
organizuos gaisrą. 

— Kokį gaisrą? 

— Tavo bute, —- Žiauriai nusijuokė Maksas. — Toks buvo 
planas. Man labai gaila. 

— Tau gaila? — priblokšta kumščiu trenkė į stalą Chuli- 
ja.- O Dieve, jis dar drįsta sakyti, kad jam labai gaila! - Ji 
pažvelgė į sienas, vėl į Maksą. - Jūs abu turbūt visai išpro- 
tėjot, kad sugalvojot tokį dalyką. 

— Buvome visiškai blaivaus proto, ir viskas būtų pavykę. 
Menču būtų imitavusi paprasčiausią gaisrą, kokių būna dau- 
gybė nuo neužgesintos nuorūkos. Turint omenyje, kiek ta- 
vo bute tirpiklių ir dažų... Buvome numatę, kad ji lauks iki 
paskutinės akimirkos, tuomet išvirs kosėdama nuo dūmų ir 
isteriškai pradės šauktis pagalbos. Kad ir kaip būtų skubėję 
gaisrininkai, bent pusė namo būtų jau liepsnoję. - Jis skės- 
telėjo rankomis apgailestaudamas, kad neįvyko taip, kaip bu- 
vo numatyta, ir paaiškino: —- Niekas pasaulyje nebūtų įsten- 
gęs įrodyti, kad Van Heiso paveikslas nesudegė kartu su 
visais kitais daiktais. O pabaigą gali įsivaizduoti... Būčiau 
pardavęs paveikslą Portugalijoje privačiam kolekcionieriui, 
su kuriuo jau buvome susitarę. Tą dieną, kai sutikai mane 
Rastro turguje, mudu su Menču jau buvom susitikę su tar- 
pininku. O kaltę dėl gaisro tavo namuose būtų prisiėmusi 
Menču, bet kadangi ji - tavo draugė ir gaisras įvyko dėl ne- 
laimingo atsitikimo, bylos niekas nebūtų kėlęs. Nebent sa- 
vininkai pateikę ieškinį. Labiausiai ją džiugino mintis, ko- 
kia bus Pako Montegrifo išraiška, kai sužinos. 

Chulija netikėdama papurtė galvą. 

— Menču nebūtų galėjusi padaryti tokio dalyko. 

— Menču būtų galėjusi padaryti bet ką, kaip ir kiekvie- 
nas iš mūsų. 

— Tu tikras kiaulė, Maksai. 

— Šiuo metu jau visiškai nebesvarbu, kas aš toks, - abe- 
jingai tarė Maksas. —- Svarbiausia, kad kol atvažiavau ir pa- 
stačiau automobilį tavo gatvėje, praėjo pusvalandis. Buvo 
toks rūkas, o aš niekaip negalėjau rasti vietos. Vis Žžvilgčio- 
jau į laikrodėlį ir jaudinausi, kad tik tu nepareitum. Kai vėl 

užlipau laiptais, buvo maždaug po dvylikos penkiolika. Ne- 
beskambinau į duris, o atrakinau Menču duotais raktais. Ji 
gulėjo prieškambaryje aukštielninka, plačiai atmerktomis 
akimis. Iš pradžių pamaniau, kad iš susinervinimo nualpo, 
tačiau kai pripuoliau prie jos, pamačiau ant kaklo kraujos- 
ruvą. Ji buvo negyva, Chulija. Negyva ir dar šilta. Iš baimės 
pamečiau protą. Supratau, kad jei paskambinsiu į policiją, 
turėsiu ilgai aiškintis. Todėl numečiau raktus ant grindų 1r, 
uždaręs duris, nulėkiau laiptais žemyn šokinėdamas per ke- 
turis laiptelius. Galvoti nebeįstengiau. Naktį praleidau pen- 
sione, paklaikęs myniau iš kampo į kampą ir nė kiek ne- 
miegojau. Iš ryto oro uoste... Na, visa kita jau Žinai. 

— Ar paveikslas tebebuvo, kai radai Menču negyvą? 

— Taip. Tai buvo vienintelis dalykas, kurį dar pastebėjau. 
Jis gulėjo ant sofos, suvyniotas į laikraštį ir apklijuotas lip- 
nia juosta - kaip ir buvau palikęs, - karčiai nusišypsojo jis. — 
Bet nebedrįsau išsinešti. Jau ir taip prisidirbau bėdos, ta- 
riau sau. 

— Sakai, Menču gulėjo prieškambaryje? Bet mes ją rado- 
me ne ten, o miegamajame. Ar matei ant kaklo užveržtą 
šalikėlį? 

— Nebuvo jokio šalikėlio. Kaklas buvo nuogas, sulaužy- 
tas. Ją užmušė smūgiu į gerklę. 

— O butelys? 

Maksas pažvelgė į ją suirzęs. 

— Nepradėk nors tu apie tą prakeiktą butelį. Policinin- 
kai nieko kito neveikia, tik kamantinėja, kam įkišau Men- 
ču tą butelį. Galiu prisiekti, kad nežinau, apie ką jie kal- 
ba. - Jis pridėjo prie lūpų cigaretę ir nervingai įtraukė dū- 
mą. Įtariai dirstelėjo į Chuliją. - Menču buvo negyva, ir 
viskas. Nužudyta smūgiu į kaklą, daugiau nieko. Aš jos ne- 
liečiau. Užtrukau gal kokią minutę. Visa kita vėliau padarė 
kažkas kitas. 

— Kada vėliau? Juk sakai, žudikas jau buvo pasišalinęs. 

Maksas suraukė kaktą stengdamasis prisiminti. 

— Nežinau. - Jis atrodė nuoširdžiai sutrikęs. - Gal jis grį- 
žo po to, kai išėjau aš. - Staiga jis išbalo, tarsi staiga kažką 
suvokęs. — O galbūt... - Chulija pastebėjo, kad jam pradėjo 
drebėti surakintos rankos. —- Gal jis tebetykojo pasislėpęs. 
Ir laukė tavęs. 


Jie susitarė pasidalyti darbą. Kol Chulija lankėsi pas Mak- 
są ir paskui perpasakojo visą istoriją vyriausiajam inspekto- 
riui, kuris ją išklausė net nesistengdamas slėpti nepatiklu- 
mo, Cezaris su Munjosu visą dieną klausinėjo kaimynus. 
Visi trys susitiko vakare senoje kavinėje Prado gatvėje. Su- 
sėdę prie marmurinio staliuko, ant kurio vakaro pabaigoje 
liko nuorūkų pilna peleninė ir tušti puodeliai, jie išnaršė 
Makso papasakotą istoriją skersai ir išilgai. Tarsi trys suo- 
kalbininkai, šnibždėjosi, sukišę galvas, paskendę tabako dū- 
muose. 

— Aš tikiu Maksu, - padarė išvadą Chulija. — Tai, ką jis 
papasakojo, logiška. Neabejoju, kad istorija apie ketinimą 
pavogti paveikslą jam labai tinka. Tačiau niekaip nepatikė- 
čiau, kad jis sugebėjo padaryti ir visa kita... Tas džino bute- 
lys — jau per daug, mielieji. Net ir tokiam kaip Maksas. Kita 
vertus, žinome, kad moteris su lietpalčiu irgi buvo: Lola 
Belmontė, Nemesidė ar dar kas nors. 

— O kodėl ne Beatrisė Ostenburgietė? - kandžiai paklau- 
sė Chulija. 

Antikvaras kritiškai pažvelgė į ją. 

— Tokie juokai man atrodo visai ne vietoje, - sunerimęs 
pasimuistė kėdėje Cezaris, pažvelgė į Munjosą, tebesėdintį 
be jokios išraiškos, tada mostelėjo ranka, tarsi mėgindamas 
nuvyti dvasias. - Ta moteris, kuri sukinėjosi apie tavo na- 
mą, buvo iš kūno ir kraujo. Ar bent jau to tikiuosi. 

Jis grįžo atsargiai apklausinėjęs namo kitoje gatvės pu- 
sėje durininką, kurį pažinojo iš matymo. Taip sužinojo kele- 
tą naudingų detalių. Pavyzdžiui, tarp dvyliktos ir pusės pir- 
mos, kaip tik tuomet, kai jis baigė šluoti vestibiulį, išvydo 
jauną aukštą vyrą į uodegą surištais plaukais, išeinantį iš 
Chulijos namo; jis paėjęs gatve ir įsėdęs į ten stovėjusį au- 
tomobilį. Tačiau netrukus, - antikvaro balsas pagyvėjo kaip 
tuomet, kai pasakodavo kokią aukštuomenės paskalą, - po 
kokių penkiolikos minučių durininkas pastebėjo šviesiap- 
laukę moterį su tamsiais akiniais ir lietpalčiu. Cezaris priti- 
lo ir atsargiai apsižvalgė, tarsi ta moteris būtų galėjusi sė- 
dėti prie kurio nors staliuko. Anot durininko, jis jos gerai 
nematęs, nes ši nuskubėjusi gatve ta pačia kryptimi kaip ir 
tas vyras. Nesąs tikras nė tuo, kad ji išėjusi iš Chulijos na- 
mo. Tiesiog kai jis atsisuko su kibiru rankoje, ją pamatė. 
Ne, jis to nepasakojęs pareigūnams šį rytą, nes šie nieko 
panašaus neklausę. Jis pats apie tai irgi niekaip nebūtų pa- 
galvojęs, prisipažino durininkas, kasydamasis pakaušį, jei 
pats donas Cezaris nebūtų paklausęs. Ne, jis nepastebėjęs, 
ar ji nesinešė didelio paketo. Pastebėjo tik šviesiaplaukę mo- 
terį, nueinančią gatve. Ir nieko daugiau. 

— Gatvėje, - pasakė Munjosas, - pilna tokių šviesiaplau- 
kių moterų. 

— Su lietpalčiais,ir tamsiais akiniais? —- paprieštaravo Chu- 
lija. — Gal tai buvo Lola Belmontė. Aš tuo metu sėdėjau pas 
doną Manuelį, ir nei jos, nei jos vyro namuose nebuvo. 

— Ne, - pertraukė ją Munjosas. — Dvyliktą valandą jūs 
jau buvote su manimi šachmatų klube. Vaikščiojome visą 
valandą ir pas jus atėjome apie pirmą. 

Jis pažvelgė į Cezarį, ir to akys jam atsakė gudriu ir suo- 
kalbišku žvilgsniu, ką Chulija tuojau pastebėjo. 

— Jeigu žudikas jūsų ir laukė, ilgai nesulaukęs, matyt, 
pakeitė planus. Todėl pasiėmė paveikslą ir dingo. Galbūt tai 
jums išgelbėjo gyvybę. 


Flamandų meistro bpaveikslas 285 


— O kodėl nužudė Menču? 

— Gal nesitikėjo jos ten rasti, todėl pašalino nepageidau- 
jamą liudininkę. Ėjimas, kurį buvo numatęs, galėjo būti ir 
kitoks, nebūtinai bokštą turėjo nukirsti valdovė. Galimas 
dalykas, tai buvo tiesiog nuostabi improvizacija. 

Cezaris pasipiktinęs suraukė antakius. 

— Tas jūsų nwostabi, man atrodo, kiek peržengia ribas. 

— Vadinkite tai, kaip norite. Įvykių sūkuryje pakeisti ėji- 
mą, tučtuojau pritaikyti jį variantui, kuris atspindi naują pa- 
dėtį, ir palikti šalia lavono kortelę su atitinkamu užrašu... — 
Šachmatininkas susimąstė. - Spėjau užmesti į ją akį. Kor- 
telė buvo atspausdinta mašinėle ir, anot Feicho, Chulijos 
„Olivetti“ mašinėle. Jokių pirštų atspaudų. Kas tai padarė, 
veikė labai ramiai, tačiau greitai ir tiksliai. Kaip laikrodis. 

Staiga Chulija prisiminė, kaip prieš kelias valandas, jiems 
laukiant policijos, Munjosas priklaupė prie Menču lavono, 
bet nieko nelietė ir nesakė. Jis tyrinėjo žudiko paliktą kor- 
telę su tokiu pat šaltumu, tarsi būtų sėdėjęs prie šachmatų 
lentos „Kapablankos“ klube. 

— Ir vis dar nesuprantu, kodėl Menču atidarė duris. 

— Ji manė, kad Maksas, - pasiūlė Cezaris. 

— Ne, - tarė Munjosas. — Maksas išsinešė raktus, tuos 
pačius, kuriuos atėję radome ant grindų. Ji žinojo, kad ne 
Maksas. 

Cezaris atsiduso sukiodamas ant piršto topazo žiedą. 

— Nesistebiu, kad policija iš paskutiniųjų kabinasi į Mak- 
są, - liūdnai tarė jis. - Nėra daugiau įtariamųjų. Jeigu reika- 
lai klostysis tokiu greičiu, netrukus nebeliks ir aukų... O 
jei ponas Munjosas ir toliau griežtai laikysis savo loginio 
mąstymo principų, viskas baigsis tuo, kad... Galite įsivaiz- 
duoti? Stovėsite, mielas Munjosai, apsuptas lavonų, kaip per 
paskutinį „Hamleto“ veiksmą, ir neišvengiamai padarysite 
išvadą: „Aš — vienintelis likęs gyvas, vadinasi, remiantis 

griežta logika, atmetus tai, kas neįmanoma, tai yra miru- 
siuosius, žudikas esu aš...“ Ir pasiduosite policijai. 

— Dar neaišku, - atšovė Munjosas. 

Cezaris pažvelgė į jį pasipiktinęs. 

— Kad jūs žudikas? Atleiskite, mielas drauge, tačiau šis 
pokalbis jau pradeda darytis panašus į dialogą beprotnamy- 
je. Aš visiškai nenorėjau pasakyti... 

— Kalbu ne apie tai, - tarė šachmatininkas ir pažvelgė į 
savo rankas, laikančias tuščią puodelį. — Kalbu apie tai, ką 
pasakėte prieš akimirką: kad nebėra kitų įtariamųjų. 

— Tik nesakykite, - sumurmėjo Chulija, - kad kažką tu- 
rite galvoje. 

Munjosas pakėlė akis ir ilgai žvelgė į merginą. Tuomet 
tyliai caktelėjo liežuviu ir pakreipęs galvą tarė: 

— Visko gali būti. 

Chulija užprotestavo ir pareikalavo paaiškinti, tačiau nei 
ji, nei Cezaris nebeištraukė iš jo nė žodžio. Išsiblaškęs šach- 
matininkas žvelgė į stalą tarp rankų, tarsi margame mar- 
mure būtų stengęsis įžiūrėti paslaptingus įsivaizduojamų fi- 
gūrų ėjimus. Retkarčiais tarsi šešėlis jo lūpomis prabėgda- 
vo šypsena, ta pati, po kuria slėpdavosi, kai apsimesdavo 
nieko nepastebįs. 


13 Septintasis 


antsbaudas 


Tą žaidimo akimirką persigandęs išvydo vi- 
są šachmatų bedugnės gelmės siaubą. 


V Nabokov 


— i. aišku, — tarė Pakas 

Montegrifas, - šis liūdnas įvykis nepakeis mūsų susitarimo 
sąlygų. 

— Dėkui. 

— Nėr už ką. Žinome, kad jūs nesusijusi su tuo, kas įvyko. 

Kleimoro aukciono atstovas aplankė Chuliją jos studijo- 
je Prado muziejuje ir ta pačia proga, kaip prisipažino neti- 
kėtai, ketino pasikalbėti su direktoriumi apie galimybę nu- 
pirkti jo firmai rekomenduotą Surbarano paveikslą. Čhuliją 
užtiko užsiėmusią: ant sutrūkinėjusio dailininkui Dučui di 
Buoninsenijai priskiriamo triptiko švirkštė lipnią masę, su- 
taisytą iš kolamedžio klijų 1 medaus. Negalėdama mesti dar- 
bo, skubiai linktelėjo pasisveikindama su Montegrifu, o ran- 
komis spaudė švirkšto stūmoklį. Aukciono direktorius at- 
rodė labai patenkintas užklupęs ją „nusikaltimo vietoje“, 
kaip išsireiškė apdovanodamas švytinčia šypsena, užsidegė 
cigaretę Ir, atsisėdęs prie vieno iš stalų, ėmė ją stebėti. 

Chulija, pasijutusi nepatogiai, pasistengė greitai užbaig- 
ti darbą. Plotą, kurį jau buvo baigusi, uždengė vaškiniu po- 
pieriumi ir prislėgė maišeliu su smėliu, žiūrėdama, kad ge- 
rai priglustų prie viso paviršiaus. Tada nusišluostė rankas į 
chalatą, išmargintą įvairiaspalvėmis dėmėmis, ir iš peleni- 
nės pasiėmė dar tebesmilkstančią cigaretę. 

— Tiesiog stebuklas! - šūktelėjo Montegrifas, rodydamas 
į paveikslą. - Maždaug keturiolikto amžiaus pradžia, ar ne? 
Meistras di Buoninsenija, jei neklystu. 

— Taip. Muziejus nupirko šį paveikslą prieš kelis mėne- 
sius, — kritiškai žvilgtelėjo į savo darbo rezultatus Chuli- 
ja. - Turėjau vargo dėl aukso lakštelių, puošiančių Švenčiau- 
siosios Mergelės apsiausto kraštą. Kai kuriose vietose jie 
buvo nukritę. 

Montegrifas pasilenkė prie paveikslo ir apžiūrėjo profe- 
sionalo žvilgsniu. 

— Ir vis dėlto rezultatas nuostabus, - pareiškė baigęs žiū- 
rėti. - Kaip ir visų jūsų darbų. 

— Ačiū. 

Aukciono atstovas pažvelgė į Chuliją su nuoširdžiausia 
užuojauta. 

— Nors, savaime aišku, nėra ko lyginti su mūsų mielu 
flamando paveikslu. 

— Be abejonės, ne. Kad ir kaip gerbtum Dučą. 

Abu nusišypsojo. Montegrifas truktelėjo baltutėlių ran- 
kogalių galiukus tiek, kad būtų išlindę iš po tamsiai mėlyno 
švarko lygiai tris centimetrus, kurių užteko, kad matytųsi 
auksinės sąsagos su inicialais. Mūvėjo pilkas nepriekaiš- 
tingai išlygintas kelnes; nors lauke lijo, juodi itališki jo ba- 
tai spindėte spindėjo. 

— Ar sužinojote ką nors apie paveikslą? — gyvai pasido- 
mėjo Chulija. 

Aukciono atstovas nutaisė elegantiškos melančholijos iš- 
raišką. | 

— Deja, ne, - pasiguodė jis ir, nors ant grindų buvo pilna 
pjuvenų, popierių ir pritaškyta dažų, pabrėžtinai nukratė pe- 
lenus į peleninę. — Tačiau bendradarbiaujame su policija. Bel- 
montės šeima visą vadovavimą atidavė man. — Montegrifo 
veidas rodė, kaip jis pritaria tokiam protingam sprendimui, 

ir tarsi apgailestavo, kad paveikslo šeimininkai nepagalvojo 
to padaryti anksčiau. — O didžiausias paradoksas, Chulija, 
yra tai, kad jei „Šachmatų partija“ atsiras, dėl visų šių ne- 
lemtų įvykių virtinės jos kaina pašoks iki dangaus. 

— Net neabejoju. Tačiau jūs pats pasakėte: jei atsiras. 

— Neatrodo, kad jūs nusiteikusi labai optimistiškai. 

— Po viso to, kas įvyko šiomis dienomis, nematau prie- 
žasties būti optimiste. 

— Suprantu jus. Tačiau aš pasitikiu policija. Arba sėkme. 
Jei sugebėsime atgauti paveikslą ir parduoti aukcione, už- 
tikrinu, kad tai bus didžiulis įvykis, - nusišypsojo jis, tarsi 
kišenėje turėdamas jai nuostabią dovaną. — Ar skaitėte pas- 
kutinį „Meno ir senovės“ numerį? Šiam įvykiui skirti pen- 
ki spalvoti puslapiai. Nenustoja skambinę šios srities Žur- 
nalistai. Kitą savaitę net „Financial Times“ išspausdins re- 
portažą. Beje, kai kurie žurnalistai paprašė padėti susisiekti 
su jumis. 

— Nenoriu jokių interviu. 

— Labai gaila, jei leisite man pareikšti savo nuomonę. 
Jums nepakenktų prestižas. Reklama pakelia profesinę spe- 
cialisto vertę... 

— Tik jau ne tokia reklama. Juk paveikslas pavogtas iš 
mano namų. 

— Tą aplinkybę stengiamės užglostyti. Jūs nesate dėl to 
atsakinga, ir policijos ataskaitoje tai labai aiškiai išdėstyta. 
Viskas rodo, kad jūsų draugės partneris perdavė paveikslą 
nežinomam bendrininkui, ir policija dirba šia linkme. Esu 
tikras, kad paveikslas atsiras. Tokį garsų šedevrą nelengva 
išvežti nelegaliai. Bent teoriškai. 

— Džiaugiuosi, kad taip pasitikite savimi. Tai vadinu mo- 
kėjimu pralaimėti. Tiesiog sportinis talentas, atrodo, taip 
sakoma. O aš maniau, kad vagystė jūsų firmai buvo didelis 
smūgis. 

Montegrifo veidas skausmingai persikreipė ir jo akys ta- 
rytum sakė: labiausiai žeidžia abejonė. 

— Taip ir yra, — tarė jis, žvelgdamas į Chuliją taip, tarsi 
būtų jį Žiauriai įskaudinusi. - Turėjau ilgokai aiškintis mū- 
sų centrinei būstinei Londone. Tačiau šiame versle visuo- 
met gresia pavojus susidurti su panašiais nemalonumais. 
Nors, kita vertus, nėra to blogo, kas neišeitų į gera. Mūsų 
filialo Niujorke darbuotojai atrado dar vieną Van Heiso pa- 
veikslą - „Leveno pinigų keitėją“. 

— Žodis „atrado“ man regis perdėtas. Juk tai garsus pa- 
veikslas, įtrauktas į katalogus. Priklauso privačiam kolek- 
cionieriui. 

— Matau, kad esate puikiai informuota. Norėjau pasakyti, 
kad pradėjome derybas su savininku. Kiek suprantu, jis įsi- 
tikinęs, jog šiuo metu už paveikslą galima gauti gražią su- 
mą. Šį kartą mano kolegos Niujorke aplenkė konkurentus. 

— Sveikinu. 

— Pamaniau, galėtume atšvęsti. — Jis žvilgtelėjo į „Ro- 
lex“ laikrodėlį ant riešo. - Jau beveik septynios, todėl kvie- 
čiu jus vakarienės. Reikėtų aptarti jūsų būsimus darbus mū- 
sų aukcionui. Turime polichrominę šventojo Mykolo statu- 
1ą, priklausančią septyniolikto amžiaus indoportugališkajai 
mokyklai, - labai norėčiau, kad užmestumėte į ją akį. 

— Labai jums dėkinga, tačiau nekaip jaučiuosi: draugės 
mirtis, paveikslo dingimas... Nemanau, kad šį vakarą suge- 
bėsiu maloniai palaikyti jums kompaniją. 

— Kaip norite, - ramiai, galantiškai ir su šypsena priėmė 
atsisakymą Montegrifas. - Jei neprieštaraujate, paskambin- 
siu kitos savaitės pradžioje. Pirmadienį? 

— Gerai, - padavė ranką Chulija, ir Montegrifas švelniai 
ją paspaudė. - Ir ačiū, kad užėjote. 

— Man visuomet malonu jus matyti, Chulija. Ir jeigu tik 
ko nors prireiktų, - pažvelgė įją ilgu žvilgsniu, kupinu pras- 

mių, kurių mergina nesugebėjo suprasti, - turiu galvoje bet 
ką, kad ir kas tai būtų, neabejokite. Skambinkite. 

Ir išėjo tarpdury paskutinį kartą nusišypsojes. Chulija dar 
puse valandos darbavosi prie Buoninsenijos paveikslo. Mun- 
josas ir Cezaris reikalavo, kad ji kelias dienas negrįžtų į sa- 
vo butą, o Cezaris vėl siūlė apsistoti pas jį. Tačiau Chulija 
tvirtai laikėsi savo ir tik pakeitė apsauginę spyną. Tikra už- 
sispyrėlė, kartojo antikvaras, kas kelias minutes skambi- 
nantis patikrinti, ar viskas gerai. Chulija žinojo, mat Ceza- 
ris netyčia prasitarė, kad juodu su Munjosu naktį po nužu- 
dymo praleido sergėdami jos namus, sustingę į ragą ir 
teturėdami termosą kavos bei butelį konjako, kurį susipra- 
to atsinešti Cezaris. Šitaip jie budėjo ilgas valandas, susisu- 
pę į paltus ir apsimuturiavę šalikais; visų šių įvykių dėka 
tarp jų užsimezgė keista draugystė, ji sujungė šalia Chuli- 
jos atsitiktinai susipažinusius tokius skirtingus žmones. Su- 
žinojusi apie šį budėjimą, pasižadėjo niekam neatidaryti du- 
rų Ir miegoti po pagalve pasikišusi pistoletą. 

Dėdamasi daiktus į rankinę, pirštų galiukais paglostė šaltą 
pistoleto chromą. Štai jau ketvirta diena po Menču mirties, 
1 ji nesulaukė daugiau kortelių ar telefono skambučių. Gal- 
būt, netvirtai pamanė, košmaras pasibaigė. Ji uždengė Buo- 
ninsenijos paveikslą drobe, pakabino chalatą į spintą ir ap- 
sivilko lietpaltį. Ant riešo vidinės pusės dėvimas laikrodė- 
lis rodė be penkiolikos aštuonias. 

Jau norėjo išjungti šviesą, kai suskambo telefonas. 


Ji padėjo ragelį ir sustingo sulaikiusi kvėpavimą, taip pat 
troškimą lėkti kuo toliau nuo čia. Per nugarą nubėgo ledinis 
šiurpas 1r ji sudrebėjo taip, kad turėjo atsiremti į stalą. Ne- 
galėjo atplėšti akių nuo telefono. Balso, kurį ką tik išgirdo, 
buvo neįmanoma atpažinti: belytis, panašus į šiurpius pil- 

vakalbių leidžiamus garsus. Nuo šio šaižaus balso pašiurpo 
visa oda, prasiveržus aklos baimės protrūkiui. 

Dvylikta salė, Chulija... Po to tyla ir slopus kvėpavimas, 
gal todėl, kad telefono mikrofonas buvo uždengtas nosine. 
Dvylikta salė, pakartojo balsas. Breigelis Vyresnysis, pridūrė 
dar po vienos pauzės. Tuomet pasigirdo trumpas, sausas ir 
piktas juokas, po jo — padedamo ragelio trakštelėjimas. 

Ji pamėgino surankioti išsibarsčiusias mintis, įveikti pa- 
niką. Medžioklėje, sakydavo jai Cezaris, išbaidytų ančių pul- 
ke pirmiausia žūsta bailiausios. Cezaris. Ji surinko antikva- 
ro numerį, paskui paskambino jam į namus - niekas neatsi- 
liepė. Nepavyko rasti ir Munjoso. Reiks manytis pačiai, 
suvirpėjo ji. 

Iš rankinės išsitraukė pistoletą ir užtaisė. Šiuo atžvilgiu, 
pamanė, ir ji pati gali tapti tokia pat pavojinga kaip ir tas 
kitas. Vėl prisiminė Cezario žodžius, kai dar buvo maža mer- 
gaitė. Tamsoje - tai buvo dar vienas iš jo pamokymų išklau- 
sius apie jos vaikiškas baimes - daiktai tie patys kaip ir švie- 
soje, mes tik jų nematome. 

Ji išėjo į koridorių, rankoje laikydama pistoletą. Šią va- 
landą pastate nieko nebuvo, išskyrus patruliuojančius ap- 
sauginius, tačiau ji nežinojo, kur juos dabar rasti. Jai reikėjo 
nulipti iš ketvirto aukšto. Kiekviename aukšte buvo gana 
erdvi laiptų aikštelė. Joje sklido melsva šviesa, kurioje tam- 
savo paveikslai, marmuriniai laiptų turėklai ir romėnų aris- 
tokratų biustai, stebintys iš savo nišų. 

Ji nusiavė batelius ir įsidėjo į rankinę. Iš grindų šaltis 
per kojas sklido po visą kūną. Šios nakties nuotykiai gali 
baigtis persišaldymu. Retkarčiais ji stabtelėdavo apsižval- 
gyti, tačiau negirdėjo ir nematė nieko įtartino. Apačioje rei- 
kėjo apsispręsti. Vienas kelias, per kelis restauravimo stu- 
dijomis paverstus kambarius, vedė iki apsaugos durų, pro 

kurias Chulija, pasinaudojusi savo elektronine kortele, gali 
išeiti į gatvę netoli Murijo vartų. Eidama antruoju keliu, siau- 
ro koridoriaus gale pasiektų duris į muziejaus sales. Papras- 
tai jos uždarytos, tačiau užrakinamos ne anksčiau dešimtos 
vakaro, apsaugai paskutinį kartą patikrinus šią pastato dalį. 

Stovėdama laiptų apačioje, ji apgalvojo abu variantus. Te- 
bebuvo basa, rankoje laikė pistoletą ir jautė, kaip šąla ko- 
JOS, o smilkiniuose nemaloniai tvinksi kraujas. Per daug rū- 
kau, kvailai pagalvojo ir prispaudė prie širdies ranką, gniau- 
žiančią pistoletą. Sprukti iš čia, kiek kojos neša, ar sužinoti, 
kas vyksta dvyliktoje salėje... Pastarasis variantas būtų pa- 
reikalavęs labai nesmagaus keleto minučių pasivaikščioji- 
mo tuščiu pastatu. Nebent pasisektų susitikti šios muzie- 
jaus dalies apsauginį — mielą jaunuolį, kuris, atradęs Chuli- 
ją dirbančią studijoje, visuomet nupirkdavo jai kavos iš 
automato ir juokais girdavo jos dailias kojas, tvirtindamas, 
kad esančios svarbiausias muziejaus eksponatas. 

Po paraliais, pamanė ji, kitados juk įveikdavau piratus. 
Jei žudikas yra ten, gera proga, ir galbūt vienintelė, susi- 
durti su juo akis į akį ir pamatyti jo veidą. Ji, gudruolė antis, 
akies krašteliu budriai viską stebi, dešine ranka laikydama 
pusės kilogramo svorio chromo, perlamutro ir švino mišinį, 
kuris, šovus iš arti, nepaprastoje medžioklėje gali greitai 
viską apversti aukštyn kojomis. 

Chulija buvo ne iš kelmo spirta ir pati tai žinojo. Išplėtu- 
si šnerves, tarsi mėgindama užuosti, iš kurios pusės gresia 
pavojus, ji sukando dantis ir į pagalbą pasišaukė visą su- 
kauptą pyktį dėl Alvaro 1r Menču; pasiryžo būti ne išsigan- 
dusiu pėstininku, o atvirkščiai —- kovotoja, galinčia pasitai- 
kius progai atlyginti akis už akį ir dantis už dantį. Kad ir 
kas jis būtų, jei nori ją susitikti, tebūnie - dvyliktoje salėje 
ar pačiam pragare. 

Chulija stumtelėjo vidines duris, kurias, kaip ir tikėjosi, 
rado neužrakintas. Apsauginis tikriausiai kažkur toli, nes 
buvo visiškai tylu. Ji perėjo vieną navą tarp baugių šešėlių, 
kurias metė marmuro statulos, žvelgiančios į ją tuščiomis 
nejudriomis akimis. Tada nutykino per salę su viduramžių 
altorių pano, kurių įžiūrėjo tik tamsius šešėlius ant sienų ir 
retkarčiais — blausų paauksuoto reljefo blyksnį. Šios ilgos 
salės gale kairėje pusėje buvo laipteliai į senųjų flamandų 
meistrų sales, tarp jų ir dvyliktą. 

Ji stabtelėjo priešais laiptelius ir atsargiai pažvelgė į tam- 
są. Šioje pastato dalyje lubos kiek žemesnės, todėl naktinių 
lempų šviesoje aiškiau matėsi detalės. Melsvoje prieblan- 
doje paveikslai virto vienspalviais. Van der Veideno „Nuė- 
mimas nuo kryžiaus“ buvo vos įžiūrimas tarp šešėlių; šioje 
nerealioje prietemoje jis atrodė šiurpiai didingas. Matėsi tik 
šviesiausios spalvos, kuriomis buvo nutapytas Kristaus kū- 
nas ir šalia nualpusios motinos veidas bei ranka, nukritusi 
prie bejėgio sūnaus rankos. 

Salėje nieko nebuvo, išskyrus paveikslų žmones, o dau- 
guma jų, pasislėpę tamsoje, atrodė miegantys giliu miegu. 
Per daug nepasitikėdama tariama ramybe ir jausdamasi bent 
kiek nesmagiai tarp šitiekos veidų, kuriuos sukūrė prieš šim- 
tus metų mirusių žmonių rankos, lyg stebinčių ją iš savo 
rėmų, Chulija pasiekė dvyliktos salės slenkstį. Gerklė iš- 
džiūvo, bet bergždžiai pamėgino nuryti seilę; dar kartą žvilg- 
telėjo sau už nugaros ir, nepastebėjusi nieko įtartino, jaus- 
dama, kaip įtampa surakina žandikaulį, giliai įkvėpė ir žen- 
gė į salę taip, kaip buvo mačiusi kino filmuose: pirštą 
uždėjusi ant gaiduko, pistoletą suspaudusi abiem rankomis 
17 nutaikiusi jį į šešėlių tirštumą. 

Salėje irgi nieko nebuvo, ir Chulija pajuto, kaip ją už- 
plūsta svaigus, begalinis palengvėjimas. Pirmas dalykas, kurį 
išvydo, buvo prieblandos sušvelnintas Boscho „Pagundų so- 

das“, užimantis kone visą sieną. Ji atsirėmė į priešingą sie- 
ną, ir nuo jos kvėpavimo aprasojo Diurerio „Autoportreto“ 
stiklas. Atgalia ranka ji nusibraukė nuo kaktos prakaitą ir 
tada pasuko prie sienos salės gilumoje. Pamažėl ryškėjo 
Breigelio paveikslo kontūrai ir šviesesnės spalvos. Šis pa- 
veikslas visuomet ją ypač žavėjo. Iš kiekvieno potėpio dvel- 
kiantis tragizmas, nenumaldomo mirties dvelksmo supur- 
tytų begalės siluetų išraiškingumas ir scenų gausa, suda- 
ranti makabrišką visumą, jau daugelį metų audrina jai 
vaizduotę. Silpnoje iš lubų sklindančioje šviesoje išryškėjo 
skeletai, tarsi kerštingas viską nušluojantis vėjo gūsis išsi- 
veržę iš Žemės vidurių; tolimi gaisrai, nušviečiantys hori- 
zonte šmėkšinčius juodus griuvėsius; Tantalo ratai, besisu- 
kantys tolumoje, šalia - skeletas, užsimojęs kardu ant nusi- 
kaltėlio išdurtomis akimis, suklupusio maldai. Pirmame 
plane nutapytas karalius, užkluptas puotos įkarštyje, apie 
paskutinę valandą net nenutuokiantys meilužiai, besišyp- 
santi kaukolė, mušanti Paskutinio teismo būgną, iš siaubo 
drebantis riteris, dar išdrįstantis iš makštų išsitraukti kala- 
viją ir paskutinį sykį išmėginti jėgas beviltiškoje kovoje... 

Apačioje už rėmo buvo užkišta kortelė. Tiesiai virš pa- 
auksuotos plokštelės, kurioje buvo Chulijai puikiai žinomas 
paveikslo pavadinimas - „Mirties triumfas“. 


Gatvėje pylė kaip iš kibiro. Izabelės gatvės žibintai nu- 
švietė vandens čiurkšles, krintančias iš tamsos ir išnyks- 
tančias ant grindinio. Didžiuliai lašai teškėjo į klanus, lau- 
žydami miesto atšvaitus, paversdami juos audringa šviesų 
1r šešėlių stichija. 

Chulija pakėlė veidą, kad vanduo laisvai tekėtų per plau- 
kus ir skruostus. Nuo šalčio stingo oda virš skruostikau- 
lių ir lūpos, prie veido lipo šlapi plaukai. Ji susisegė apy- 
kaklę ir nuėjo tarp tvorų ir akmeninių suolų, nepaisydama 

nei lietaus, nei balų. Akyse vis regėjo Breigelio paveikslo 
vaizdus pramaišiui su gretima gatve pravažiuojančių auto- 
mobilių atšvaitais; nuo jų lietuje ištįsdavo auksiniai kūgiai, 
probėgšmais nušviečiantys ilgą virpantį merginos šešėlį, 
daug kartų padaugintą gatvės šviesų. Jos vaizduotėje te- 
bevyko šiurpi viduramžių tragedija. Joje, tarp vyrų ir mo- 
terų, palaidotų po kerštaujančių ir žemę šluojančių skele- 
tų griūtimi, Chulija matė žmones iš k1t0 paveikslo: Rožjė 
de Arasą, Ferdinandą Altenhofeną, Beatrisę Burgundę ir 
net — antrame plane —- nuleista galva liūdną senąjį Piterį 
van He:są... Visa tai jungė siaubinga baigtis, kuri, nesvar- 
bu, kaip iškrito paskutiniai burtai ant Žemės lošimo stalo, 
galiausiai ištiks grožį 17 bjaurumą, meilę ir neapykantą, gėrį 
1r blogį, stiprybę ir silpnumą. Chulija atpažino ir save veid- 
rodyje, su negailestingu tikroviškumu atspindinčiame, kaip 
atplėšiamas septintasis Apokalipsės antspaudas. Ji buvo 
nuo tos scenos nusisukusi mergina, paskendusi savo min- 
tyse, užburta liutnios, kuria skambina išsišiepęs skeletas. 
Šiame grėsmingame peizaže nebeliko vietos nei piratams, 
nei paslėptiems lobiams, Vendes, klykiančias ir besispar- 
dančias, nutempė skeletų legionai, Pelenė ir Snieguolė iš 
siaubo paklaikusiomis akimis uodė sieros tvaiką, o alavi- 
nis kareivėlis, gal net šventasis Jurgis be slibino ar pats 
Rožjė de Arasas, stovėjo su pusiau ištrauktu kalaviju, joms 
jau niekuo nebegalėdamas padėti. Vien garbės jausmo stu- 
miamas, jis dar pamėgino keletą kartų bergždžiai smogti 
tuštumai, o tuomet, kaip ir visi, sujungė rankas su plikais 
Mirties kaulais, kurie tempė nelaiminguosius prisidėti prie 
kraupaus šokio. 

Automobilio žibintai apšvietė telefono būdelę. Chulija tar- 
si sapne į ją įėjo ir susirado kišenėje kelias monetas. Me- 
chaniškai surinko Cezario, paskui Munjoso numerius, ta- 
čiau atsakymo nesulaukė. Ant ragelio nuo šlapių plaukų var- 

vėjo vanduo. Įrėmusi galvą į būdelės stiklą, ji padėjo ragelį 
1r į sugrubusias, bejausmes nuo šalčio lūpas įkišo drėgną 
cigaretę. Užmerkusi akis, paskendo dūmuose, o kai cigare- 
tė ėmė deginti pirštus, numetė ją ant žemės. Lietus mono- 
toniškai beldė į aliuminio stogelį, tačiau Chulija nesijautė 
saugiai. Užtektų vieno nelemto plyšelio, suprato ji, pajutusi 
beviltišką, didžiulį nuovargį, ir niekas jos nebeapsaugotų nuo 
šalčio, šviesų ir šešėlių. 


Ji nežinojo, kiek laiko prastovėjo telefono būdelėje. Ta- 
čiau vienu metu vėl įmetė monetų ir surinko numerį — šį 
kartą Munjoso. Išgirdusi jo balsą, Čhulija ėmė lėtai atsipei- 
kėti, tarsi būtų grįžusi iš labai tolimos kelionės. Iš kelionės 
po laiką ir save. Ji pradėjo ramiai aiškinti, kas įvyko, vis 
labiau rimdama sulig kiekvienu žodžiu. Munjosas paklausė, 
kas parašyta kortelėje, ir ji atsakė, kad R X P: rikis paima 
pėstininką. Kitame laido gale stojo tyla, paskui Munjosas 
keistu balsu, kokio ji niekuomet dar nebuvo girdėjusi, pa- 
klausė, kur ji. Kai ši paaiškino, paprašė niekur neiti. Jis at- 
vyksiąs kuo skubiausiai. 

Po penkiolikos minučių prie telefono būdelės sustojo tak- 
si, jo dureles atidaręs Munjosas liepė lipti vidun. Chulija 
pasileido per lietų ir nėrė į automobilį. Taksi pajudėjus, Mun- 
josas nuvilko nuo jos šlapią lietpaltį ir apgaubė savuoju. 

— Kas čia darosi? — paklausė ji, drebėdama iš šalčio. 

— Labai greitai sužinosite. 

— Ką reiškia „rikis paima pėstininką“? 

Lauke besimainančios žibintų šviesos slydo per rūškaną 
šachmatininko veidą. 

— Reiškia, — paaiškino jis, —- kad juodųjų valdovė ketina 
nukirsti dar vieną figūrą. 

Chulija persigandusi sumirksėjo. Sušalusiomis rankomis 
suėmė Munjoso delną ir pažvelgė į jį su išgąsčiu. 

— Reikia įspėti Cezarį. 

— Dar turime laiko, - atsakė šachmatininkas. 
— Kur važiuojame? 

— Į Penchemą. Trūks plyš išsiaiškinsime. 


Vis dar smarkiai lijo, kai taksi sustojo priešais šachmatų 
klubo duris. Munjosas atidarė dureles nepaleisdamas Chu- 
lijos rankos. 

— Lipkim, - tarė. 

Ji paklusniai nusekė paskui jį. Prie staliukų dar sėdėjo 
vienas kitas šachmatininkas, tačiau direktoriaus Sifuenteso 
niekur nebuvo matyti. Munjosas nuvedė Chuliją į bibliote- 
ką. Tenai, tarp trofėjų ir diplomų, stiklinėse spintose buvo 
šimtai knygų. Munjosas paleido Chulijos ranką, atidarė vie- 
ną spintą ir ištraukė storą oda įrištą knygą. Ant nugarėlės 
nuo naudojimo ir laiko patamsėjusiomis aukso raidėmis bu- 
vo užrašyta: „Šachmatų savaitraštis. Ketvirtasis ketvirtis“. 
Metai neįskaitomi. 

Munjosas padėjo tomą ant stalo ir ėmė sklaidyti pageltu- 
sius prasto popieriaus lapus. Šachmatų uždaviniai, partijų 
analizės, informacija apie turnyrus, senos fotografijos su be- 
sišypsančiais nugalėtojais; jie buvo pasipuošę madingais bal- 
tais marškiniais, kaklaraiščiais, kostiumais ir šukuosenomis. 
Jis stabtelėjo ties fotografijų atvartu. 

— Pažvelkite atidžiai, - tarė Chulijai. 

Ji pasilenkė. Nuotraukos buvo prastos kokybės, visose 
prieš fotoaparatą pozavo šachmatininkų grupelės: Kai kurie 
laimėtojai laikė taures arba diplomus. Ji perskaitė: ANTRA- 
SIS NACIONALINIS CHOSĖ RAULIO KAPABLANKOS 
TURNYRAS. 

— Nesuprantu, —- sumurmėjo ji. 

Munjosas pirštu parodė į vieną fotografiją. Joje buvo gru- 
pė jaunuolių, kurių du laikė nedidelę taurę. Likusieji keturi 

ramiai žvelgė į objektyvą. Parašas po nuotrauka skelbė: JAU- 
NIŲ FINALININKAI. 

— Ar ką nors pažįstate? - paklausė Munjosas. 

Chulija vieną po kito ištyrinėjo veidus. Tik vienas, esan- 
tis dešiniame fotografijos kampe, kažką lyg ir priminė. Pen- 
kiolikos ar šešiolikos metų vaikinas aukštyn sušukuotais 
plaukais. Su švarku ir kaklaraiščiu, su juodu raiščiu ant kai- 
rės rankos. Jis žvelgė į fotoaparatą ramiomis protingomis 
akimis, kuriose Chulija įžvelgė kažkokį užsispyrimą. Staiga 
jį atpažino. Sudrebėjo pirštas, rodantis šį veidą, ir pakėlusi 
akis Chulija išvydo, kaip Munjosas linktelėjo. 

— Taip, — tarė Munjosas, - štai ir mūsų paslaptingasis 
žaidėjas. 


14 Saloninis 


pokalbis 


— Atradau tik todėl, kad ieškojau. 
— Kaip? Nejaugi tikėjotės atrasti? 
— Maniau, kad nėra neįmanoma. 


Arthur Conan Doyle 


= laiptinėje neveikė, 


todėl laiptais jie užlipo tamsoje. Munjosas ėjo pirmas, ran- 
ka apgraibomis laikydamasis turėklo. Užlipę į laiptų aikšte- 
lę, abudu tylėdami įsiklausė. Anapus durų nė garso, tačiau 
pro plyšį apačioje ėjo šviesa. Chulija neįstengė įžvelgti sa- 
vo palydovo veido, tačiau pajuto, kad jis į ją žiūri. 

— Kelio atgal nebėra, - tarė ji, atsakydama į neištartą jo 
klausimą, o kaip atsakymą išgirdo ramų Munjoso kvėpavi- 
mą. Tuomet sugraibė skambutį ir vieną kartą spustelėjo. Vi- 
duje garsas pavirto tolimu aidu. 

Netrukus jie išgirdo pamažėle artėjančius žingsnius. Jie 
trumpam nutilo, paskui ėmė artėti dar lėčiau, galiausiai vi- 
sai sustojo. Ištisą amžinybę sukosi užraktas, ir štai atsidarė 
durys, akimirką juos nušviesdamos šviesos stačiakampiu. 
Chulija žvelgė į toje šviesoje stovintį pažįstamą siluetą ir 
pamanė šį kartą visiškai netrokštanti laimėti. 

Siluetas pasitraukė ir leido jiems praeiti. Visiškai neat- 
rodė susirūpinęs, jog netikėtai sulaukė svečių, nuostabą 1š- 
davė tik sutrikusi šypsena uždarant duris. Ant masyvios Ed- 
vardo epochos stiliaus kabyklos iš riešutmedžio ir bronzos 
kabėjo šlapi lietpaltis, skrybėlė ir skėtis. 

Ilgu koridoriumi aukštomis meistriškai išpuoštomis lu- 
bomis, kurio sienos buvo nukabintos devyniolikto amžiaus 
Sevilijos peizažais, jis nuvedė juos į saloną. Kol vedė eida- 
mas priekyje ir retkarčiais atsisukdamas su gero šeiminin- 
ko atidumu, Chulija bergždžiai ieškojo jame kokio nors bruo- 
žo, išduodančio antrąjį asmenį, kuris, kaip ji dabar žinojo, 
slypi kažkur jo viduje ir tarsi vaiduoklis klaidžioja tarp jų 
abiejų, kurio buvimo, kad ir kas ateityje dar atsitiktų, jau 
nebus įmanoma nepaisyti. Tačiau nors proto šviesa pasiekė 
tamsiausius abejonių kampelius, nors faktai dailiai lipo kaip 
dėlionės detalės nugludintais kraštais, „Šachmatų partijos“ 
veikėjus nušviesdami kitų tragedijų šviesa ir šešėliais, — 
nepaisant viso to ir aštraus skausmo, kuris pamažėle išstū- 
mė apstulbima, C hulija vis dar nesugebėjo nekęsti šio žmo- 
gaus, einančio pirma jos koridoriumi ir atsisukančio į ją, kaip 
reikalauja mandagumas. Jis buvo elegantiškas net namuo- 
se: ant gero sukirpimo kelnių mėlyno šilko chalatas, po pra- 
segtais marškiniais pasirišęs kaklaskarę, ant kaklo ir ties 
smilkiniais lengvai banguojantys plaukai dailiai sušukuoti, 
antakiai suraukti nerūpestingai, kaip tikro senstančio dabi- 
tos, tačiau šią išraišką šalia esant Chulijai visada švelninda- 
vo miela, švelni ir liūdnoka šypsena, virpanti blyškių plonų 
lūpų kampučiuose. 

Nė vienas nieko nepasakė, kol neįėjo į saloną: erdvų kam- 
barį aukštomis klasikinėmis scenomis ištapytomis lubomis. 
Chulijos mėgstamiausia iki šio vakaro buvo scena, kurioje 
Hektoras spindinčiu šalmu atsisveikina su Andromache ir 
sūnumi. Šiame kambaryje tarp gobelenais ir paveikslais pa- 
puoštų sienų buvo sukaupti brangiausi Cezario lobiai. Šiuos 
daiktus jis laikė sau ir niekad nesutiko jų parduoti, kad ir 
kokia būdavo siūloma kaina. Chulija juos pažinojo kaip sa- 
vus — jie jai atrodė dar geriau pažįstami už daiktus tėvų na- 
muose ar net jos pačios bute. Čia buvo šilku aptraukta am- 

pyro stiliaus sofa, ant kurios dabar nesiryžo sėstis Munjo- 
sas, susikišęs rankas į kišenes, akmeninio rūstumo apniauk- 
tu veidu, nors Cezaris rankos mostu pakvietė jį tai padary- 
ti: bronzinė fechtavimo meistro skulptūra, pasirašyta Štei- 
nerio: tiesus ir gražus fechtuotojas išdidžiai iškeltu smakru 
valdė kambarį nuo savo pjedestalo ant aštuoniolikto amžiaus 
pabaigos olandiško rašomojo stalo, prie kurio nuo Chulijai 
neatmenamų laikų Cezaris rašydavo laiškus; įstiklinta Jur- 
gio IV epochos spinta, kurioje stovėjo nuostabus sidabrinių 
raižytų indų rinkinys; jį kartą per mėnesį šeimininkas pats 
nublizgindavo; jo mėgstamiausi, dieviškiausi paveikslai: 
„Jauna moteris“, priskiriama Lorensui Lotui, Chuano de So- 
redos gražusis „Apreiškimas“, Džordano Lukos rūstusis 
„Marsas“ ir Tomo Geinsboro melancholiškasis „Vakaras“; 
angliško porceliano kolekcija, kilimai, gobelenai ir vėduok- 
lės. Cezaris kruopščiai surinko kiekvieno šių daiktų istori- 
ją: aliai faktelį, susijusį su stiliumi, kilme ir genealogija, tad 
jo kolekcija tapo tokia asmeniška ir taip atspindėjo jo este- 
tinį skonį ir charakterį, kad atrodė, jog kiekvieno šių daiktų 
esmėje yra ir dalelė jo paties. Trūko tik trijų porceliano fi- 
gūrėlių: Bustelio Lusindos, Oktavijo ir Skaramučo, kurie 
šiuo metu stovi saugūs po stikliniu gaubtu antikvarinėje par- 
duotuvėje pirmame aukšte. 

Munjosas pasiliko stovėti, iš pažiūros atrodydamas tylus 
1r ramus, nors kažkas, galbūt tai, kaip stovėjo ant kilimo 
krašto ar tai, kaip laikė rankas kišenėse - atkišęs alkūnes, 
išdavė, jog jis budrus ir yra pasiruošęs atremti bet kokį ne- 
tikėtumą. Cezaris savo ruožtu žvelgė į jį su abejinga, man- 
dagia atida ir tik retkarčiais žvilgtelėdavo į Chuliją, tarsi ji 
būtų savo namuose, o Munjosas —- vienintelis svetimas čia 
žmogus - turėtų pasiaiškinti, kodėl atsirado pas jį tokią vė- 
lyvą valandą. Chulija, pažįstanti Cezarį kaip save pačią, - ir 
iškart mintyse pasitaisė: maniusi pažįstanti Cezarį kaip sa- 

ve pačią, - pamatė, jog vos pravėręs duris antikvaras supra- 
to, kad šis apsilankymas yra kažkas daugiau nei paprastas 
pasisvečiavimas pas trečiąjį bendražygį. Jo draugiškoje lai- 
kysenoje, šypsenoje, o dar labiau —- naiviose mėlynose aky- 
se ji atpažino atsargų laukimą, atmieštą ironijos. Su ta pačia 
išraiška Cezaris prieš daugelį metų, pasisodinęs ją ant ke- 
lių, laukdavo, kol Chulija ištars magiškus žodžius, atsakan- 
čius į Cezario užmenamas mįsles, kurias ji taip mėgo: „Pa- 
našus į auksą, bet ne sidabras...“ Arba: „Kas rytą vaikšto 
keturiomis, dieną dviem ir vakare trimis kojomis?“ O gra- 
žiausia iš visų: „Prakilnus įsimylėjėlis žino damos vardą ir 
pažįsta jos suknelės spalvą...“ 

Cezaris ir toliau žiūrėjo į Munjosą. Šį keistą vakarą, blau- 
siai šviečiant angliškai lempai, po kurios pergamento gaub- 
tu buvo spaustuvės preso formos korpusas ir kuri keistai 
trumpino visus daiktus ir metė ant jų šešėlius, Cezaris be- 
veik nekreipė į ją dėmesio. Ne, nevengė jos žvilgsnio, su 
juo susidūręs žiūrėdavo tiesiai ir atvirai, tarsi tarp jų nebū- 
tų jokių paslapčių. Atrodė, vos Munjosas pasakys ką norė- 
Jęs ir išeis, visa tai, kas liks tarp jųdviejų — Cezario ir Chu- 
lijos, - jau turės tikslų, įtikinamą, logišką ir nepakeičiamą 
paaiškinimą. Galbūt tai bus didysis atsakymas į visus klau- 
simus, kuriuos ji klausė per visą gyvenimą. Tačiau pirmą 
kartą Chulija nejautė noro klausytis. Jai užteko pažiūrėt į 
Breigelio Vyresniojo „Mirties triumfą“. Dabar jau nieko ne- 
bereikia, net jo. Visa tai įvyko dar anksčiau, nei Munjosas 
atskleidė seno šachmatų žurnalo rinkinį ir parodė jai tą f0- 
tografiją. Šį vėlų vakarą į Cezario namus ją atvedė tik smal- 
sumas, estetinis smalsumas, kaip būtų pasakęs pats Ceza- 
ris. Jos pareiga —- dalyvauti šioje kvapą gniaužiančioje klasi- 
kinėje tragedijoje, būti pasakotoja ir choru, aktore ir publika. 
Štai jie visi: Edipas, Orestas, Medėja ir kiti seni jos drau- 
gai. Šiaip ar taip, spektaklis jos garbei. 

Tačiau viskas buvo nerealu. Chulija, prisidegusi cigare- 
tę, klestelėjo ant sofos, užsikėlė koją ant kojos, ranką uždė- 
jo ant atlošo. Priešais ją stovi du vyrai, taigi kompozicija 
panaši kaip dingusiame paveiksle. Munjosas stovi kairėje, 
ant seno pakistanietiško kilimo, kurio išblukimas tik dar 1a- 
biau pabrėžė gražius raudonus ir rusvus atspalvius, krašto. 
Šachmatininkas - dabar jie a6w šachmatininkai, pamanė Chu- 
lija su keistu pasitenkinimu - tebebuvo su lietpalčiu. Jis žvel- 
gė į antikvarą kiek pakreipęs galvą, su Šerloko Holmso mi- 
na, teikiančia jam keisto didingumo. Jo nuvargusios akys 
akylai stebėjo priešininką. Tačiau Munjosas žvelgė į Cezarį 
ne su laimėtojo pasididžiavimu. Jo žvilgsnyje nebuvo prie- 
šiškumo ir netgi, tokiomis aplinkybėmis, įtarumo, tik įtam- 
pa. Ir trūkčiojantis žandikaulio raumuo. Chulijai rodės, jog 
dabar Munjosas tyrinėja priešo tik7ąjį vaizdą, šitiek laiko 
kūręs jo idealyjį vaizdą. Be abejo, jis pergalvoja senąsias 
klaidas, pertvarko ėjimus, numato ketinimus. Jo veidas bu- 
vo užsispyręs ir išsiblaškęs kaip žmogaus, kuris, užbaigęs 
partiją virtine nuostabių manevrų, stebisi tik vienu: kaip, 
po galais, priešininkas iš nesvarbaus ir pamiršto langelio 
sugebėjo išplėšti vieną pėstininką. 

Cezaris stovėjo dešinėje ir su sidabriniais plaukais, šil- 
kiniu chalatu priminė personažą iš amžiaus pradžios kome- 
dijos: ramus, prakilnus, pasitikintis savimi ir puikiai žinan- 
tis, kad kilimas, ant kurio stovi pašnekovas, yra dviejų šim- 
tų metų senumo. Chulija matė, kaip jis išsitraukia iš kišenės 
pakelį cigarečių paauksuotais galiukais ir įsideda vieną į 
dramblio kaulo kandiklį. Ši scena visam laikui liks atminty- 
je: blausiai spindinčių antikvarinių daiktų fonas, stotingo- 
mis klasikinėmis figūromis papuoštos lubos, 0 po jomis vie- 
nas prieš kitą stovi elegantiškas ir dviprasmiškos išvaizdos 
senstantis dabita ir liesas vyras susiglamžiusiu lietpalčiu; 
jie tylėdami žvelgia vienas į kitą, tarsi laukdami, kad kas 

nors, galbūt sufleris, pasislėpęs už kokio senovinio baldo, 
pašnibždės, kaip pradėti paskutinį veiksmą. 

Nuo tos akimirkos, kai penkiolikos ar šešiolikos metų 
vaikinuko, rimtai žvelgiančio į fotoaparatą, veide Chulija 
įžvelgė pažįstamus bruožus, ji suprato, kad paskutinis veiks- 
mas bus maždaug toks, ir žinojo, kuo baigsis. Trūksta tik 
rūmininko dryžuota livrėja, kuris praneštų, jog vakarienė 
ant stalo, ir visa ši scena galutinai peržengtų grotesko ri- 
bas. Ji žvelgė į savo du mėgstamus herojus ir rūkydama dar 
pagalvojo, kad Cezario sofa labai patogi, tiesiog alsiai lin- 
guojanti; nė vienoje ložėje nebūtų taip gera. Taip. Staiga pri- 
siminė visai šviežią dalyką. Ji į šį scenarijų jau užmetė akį. 
Tai įvyko vos prieš kelias valandas, Prado muziejaus dvy- 
liktoje salėje. Būgnų tratėjimas Breigelio paveiksle, fonas 
neišvengiamybės šuorui, savo kelyje nušluojančiam viską 
iki paskutinio žolės daigo ir viską įsukančiam į tą vieninte- 
lį, gigantišką ir paskutinį šokio sukinį, lydimą skardaus ko- 
kio nors girto dievo juoko už pajuodusių kalvų, rūkstančių 
griuvėsių 1r gaisrų pašvaisčių. Piteris van Heisas, dar vie- 
nas tlamandas, senasis Ostenburgo rūmų meistras, irgi pa- 
aiškino tai savaip, gal kiek švelniau ir subtiliau, kompaktiš- 
kiau ir migločiau už žiaurųjį Breigelį, nors jo tikslas buvo 
tas pats. Juk galiausiai visi paveikslai yra to paties paveiks- 
lo paveikslai, kaip ir visi veidrodžiai yra to paties atspindžio 
atspindžiai, o visos mintys yra tos pačios Mirties mirtys: 


Juodų naktų, baltų dienų langeliais, 
Dievas stumdo žaidėją, šis - figūrą... 


Ji sumurmėjo šią citatą mintyse, žvelgdama į Cezarį ir 
Munjosą. Viskas paruošta. Galima pradėti. Klausykitės, klau- 
sykitės, klausykitės. Gelsvos angliškos lempos šviesos kū- 
gis gaubė abu veikėjus. Cezaris kiek palenkė galvą ir prisi- 

degė cigaretę. Tarsi tai būtų buvęs ženklas pradėti pokalbį, 
Munjosas linktelėjo ir prabilo: 

— Tikiuosi, Cezari, kad turite po ranka šachmatų lentą. 

Ne kažin kokia pirmoji replika, nutarė Chulija. Ir netgi 
netinkama. Lakios vaizduotės bulvarinių romanų kūrėjas bū- 
tų, be abejo, į Munjoso lūpas įdėjęs ką nors įspūdingesnio. 
Tačiau, pripažino ji, tragikomedijos autorius yra lygiai toks 
pat vidutiniškas kaip ir jo sukurtas pasaulis. Neįmanoma 
reikalauti, kad išgalvotas farsas pranoktų paties autoriaus 
talentą, kvailumą ar ištvirkimą. | 

— Nemanau, kad reikės šachmatų lentos, - atsakė Ceza- 
ris, ir dialogas pajudėjo sklandžiau. Ne dėl žodžių, o dėl jo 
tono, tiesiog tobulo, ypač tos nuobodulio intonacijos. Šis to- 
nas buvo jam labai būdingas. Juo būtų kalbėjęs stebėdamas 
tolimą vaizdą, sėdėdamas sode baltoje kėdėje, rankoje lai- 
kydamas sauso martinio taurę. Cezaris savo dekadentiškas 
pozas pavertė menu, lygiai kaip ir savo homoseksualumą, 
savo iškrypimą, 1r Chulija, mylėjusi jį ir už tai, sugebėjo 
įvertinti, ko verta ši griežta, santūri laikysena, tobula iki 
menkiausios smulkmenėlės. Chulija susižavėjusi net atsi- 
lošė ir toliau stebėjo Cezarį pro kylančių cigaretės dūmų 
spiralę. Labiausiai ją pribloškė tai, kad šis Žmogus apgaudi- 
nėja ją jau dvidešimt metų. Žinoma, teisybės dėlei reikia 
pasakyti, jog ji pati kalta dėl šio apgaudinėjimo, ne jis. Če- 
zaris visiškai nepasikeitė: ar Chulija būtų žinojusi, ar ne, jis 
turėjo būti ir buvo pačiu savimi. Dabar stovi priešais ją, šal- 
tai rūko cigaretę ir - ji net neabejojo — nejaučia jokio sąži- 
nės graužimo dėl to, ką padarė. Jis atrodo toks pat garbin- 
gas ir korektiškas kaip ir tada, kai Chulijai pasakodavo nuo- 
stabias istorijas apie įsimylėjusius ar karius. Jei dabar jis 
būtų prabilęs apie Džoną Medinę Koją, Vendę ar Lagarderą, 
visiškai nebūtų nustebusi. Ir vis dėlto jis užmušė Alvarą 
duše 1r įkišo Menču į tarpukojį butelį. Chulija mėgavosi ją 

užplūdusiu kartėliu. Taip, jeigu jis yra tas pats, pamanė, o 
akivaizdu, kad yra, vadinasi, jei kas ir pasikeitė, tai tas žmo- 
gus esu aš. Todėl šį vakarą kitaip į jį žiūriu, kitomis akimis: 
regiu niekšą, apsimetėlį ir žudiką. Ir vis dėlto sėdžiu čia ir 
lyg apžavėta gaudau kiekvieną jo žodį. Po valandėlės jis pa- 
pasakos ne apie nuotykius Karibų salose, o apie tai, ką dėl 
manęs padarė, ar panašiai. O aš klausysiuos, kaip visuomet, 
nes tai pranoks visas kitas Cezario istorijas. Pralenks fan- 
tazija ir siaubu. 

Ji nukėlė ranką nuo sofos atkaltės ir palinko į priekį net 
prasižiodama, kad nepraleistų nė mažiausios smulkmenė- 
lės. Šis judesys buvo suprastas kaip ženklas tęsti pokalbį. 
Munjosas žvelgė į Cezarį susikišęs rankas į kišenes ir pa- 
kreipęs galvą. 

— Paaiškinkite man vieną dalyką, - tarė jis. — Po to, kai 
juodųjų rikis nukerta baltųjų pėstininką langelyje a6, bal- 
tieji nusprendžia perkelti karalių iš d4 į e5, ir tada paaiškė- 
ja, kad baltųjų valdovė grasina juodųjų karaliui. Ką dabar 
turėtų daryti juodieji? 

Antikvaro akys pagyvėjo ir linksmai suspindo, nors vei- 
das išliko nejudrus. 

— Nežinau, — po akimirkos atsakė jis. —- Jūs esate meist- 
ras, mielasis. Jums geriau žinoti. 

Munjosas, kaip įpratęs, mostelėjo neaiškiu judesiu, tarsi 
norėdamas paneigti titulą, kuriuo Cezaris jį pirmą sykį pa- 
malonino. 

— Vis dėlto, - lėtai ištarė Munjosas, - labai norėčiau su- 
žinoti jūsų autoritetingą nuomonę. 

Dabar šypsojosi ir Cezario lūpos, ne tik akys. 

— Aš šiuo atveju ginčiau juodųjų karalių pastatydamas ri- 
kį į c4. - Jis pažvelgė į pašnekovą su mandagia atida. —- Ar 
jums atrodo teisinga? 

— Tada nukertu šį rikį, - beveik šiurkščiai pareiškė Mun- 
josas, - baltųjų rikiu d3. O tada jūs mane šachuojate žirgu d7. 

— Nieko nešachuoju, bičiuli, — nė nemirktelėjo antikva- 
ras. —- Nežinau, apie ką kalbate. Be to, jau vėlu, ne laikas 
šaradoms spręsti. 

Munjosas užsispyręs suraukė antakius. 

— Jūs šachuojate žirgu d7, - pakartojo jis. - Baikite apsi- 
metinėti ir galvokite. 

— Kodėl turėčiau taip daryti? 

— Todėl, kad jums beveik neliko kur trauktis. O aš iš- 
vengsiu šacho patraukdamas baltųjų karalių d6. 

Tai išgirdęs Cezaris atsiduso ir jo mėlynos akys, blan- 
kioje kambario šviesoje nepaprastai šviesios, kone bespal- 
vės, nukrypo į Chuliją. Įsikandęs kandiklį, jis du kartus link- 
telėjo ir nusišypsojo šiek tiek apgailestaujamai. 

— Tuomet, nors man labai gaila, — tarė jis, iš pažiūros 
tikrai sutrikęs, — turėsiu nukirsti antrąjį baltųjų žirgą, sto- 
vintį langelyje bl. - Jis klastingai žvilgtelėjo į pašnekovą. — 
Argi negaila? 

— Taip. Ypač žirgo požiūriu. - Munjosas prikando apatinę 
lūpą. —- Ar nukirsite jį bokštu, ar valdove? 

— Žinoma, kad valdove, — kone įsižeidė Cezaris. — Juk 
yra taisyklės... — neužbaigė jis frazės, mostelėdamas deši- 
ne ranka. Chulija jau žinojo, kad blyški grakšti ranka su mels- 
vomis gyslomis gali nužudyti žmogų - ir galbūt smogti mir- 
tiną smūgį taip pat grakščiai ir lengvai. 

Tuomet, pirmą kartą nuo to laiko, kai jie atėjo pas Cezarį, 
Munjosas nusišypsojo savo vangia miglota šypsena, kuri nie- 
kad nieko nereikšdavo - veikiau būdavo atsakas jo keistiems 
matematiniams svarstymams negu aplinkinei tikrovei. 

— Aš jumis dėtas būčiau ėjęs valdove į c2, bet dabar ne- 
besvarbu, - negarsiai tarė jis. - Vis dėlto norėčiau sužinoti, 
kaip ketinote mane nužudyti. 

— Nekalbėkite nesąmonių, - tarė antikvaras, regis, nuo- 
širdžiai pasipiktinęs. Ir, tarsi šaukdamasis Munjoso išsiauk- 
lėjimo, mostelėjo į sofą, ant kurios sėdėjo Chulija, tačiau į 
ją nepažvelgė. - Matot, kad panelė... 

— Šiuo metu, - atšovė Munjosas, vos vos šypsodamasis 
savo keistąja šypsena, - panelė, mano nuomone, pilna smal- 
sumo kaip ir aš. Tačiau neatsakėte į mano klausimą. Ketino- 
te pasinaudoti senąja taktika ir smogti į gerklę ar pakaušį, o 
gal man pataupėte kokį klasikinį būdą? Kalbu apie nuodus, 
durklą ar ką nors panašaus... Na, kaip tai pavadintumėte? — 
žvilgtelėjo jis į freskas ant lubų, lyg ieškodamas tenai tinka- 
mo apibūdinimo. — Ak, taip, ką nors venecijietiška. 

— Aš pasakyčiau /lorentietiška, — pataisė Cezaris, smul- 
kmeniškas, kaip visada, tačiau neslėpdamas tam tikro susi- 
žavėjimo. — Net nežinojau, kad sugebate ironiškai kalbėti 
apie tokius dalykus. 

— Visiškai nesugebu. Nė trupučio. - Pažvelgęs į Chuliją, 
pirštu bedė į Cezarį. - Štai žmogus, kuriuo pasitiki ir kara- 
lius, ir valdovė. O kad būtų vaizdingiau, jis yra intrigantas 
rikis, klastingas Didysis Viziris, šešėlyje rezgantis suokal- 
bį, nes iš tikrųjų jis - Juodoji Valdovė su kauke... 

— Būtų puiki muilo opera! — nusišypsojo Cezaris, tyliai 
paplodamas delnais. - Tačiau nepasakėte, kokį ėjimą darys 
baltieji, praradę žirgą. Atvirai sakant, labai nekantrauju su- 
žinoti. 

— Rikis į d3, šachas. Ir juodieji pralaimi. 

— Taip paprastai? Jūs mane gąsdinate, bičiuli. 

— Taip paprastai. 

Cezaris pagalvojo traukdamas iš kandiklio tai, kas liko iš 
cigaretės, ir nuorūką padėjo į peleninę, tačiau pirma nukrė- 
tęs pelenus. 

— Įdomu, - tarė ir kilstelėjo kandiklį tarsi pirštą, prašy- 
damas pertraukėlės. Tuomet lėtai, stengdamasis netrikdyti 

Munjoso, nuėjo prie angliško kortų stalelio šalia sofos, Chu- 
lijai iš dešinės. Pasukęs raktelį citrinmedžio mediena ap- 
trauktos dėžutės sidabrinėje spynoje, išėmė senutėlį šach- 
matų rinkinį iš gelstelėjusio, patamsėjusio dramblio kaulo, 
kurio Chulija niekada nebuvo regėjusi. 

— Įdomu, - pakartojo, o ploni pirštai manikiūruotais na- 
gais išdėliojo ant lentos figūras. - Vadinasi, padėtis tokia: 

— Taip ir yra, - patvirtino Munjosas, nesiartindamas prie 
šachmatų lentos, o žiūrėdamas į ją iš tolo. — Baltųjų rikis, 
pasitraukęs iš c4 į d3, sudaro sąlygas dvigubam šachui: bal- 
tųjų valdovė skelbia šachą juodųjų karaliui ir tą patį daro 
baltųjų rikis. Karaliui nebelieka kitos išeities, kaip sprukti 
iš a4 į b3 ir palikti juodųjų valdovę likimo valiai... Baltųjų 
valdovė duos dar vieną šachą, atsistojusi į langelį c4, pri- 
vers priešo karalių trauktis, o tuomet baltųjų rikis pribaigs 
juodųjų valdovę. 

— Juodųjų bokštas nukirs šį rikį. 

— Taip, tačiau tai neturi jokios reikšmės. Be valdovės juo- 
dieji žuvę. Be to, pagrindinei figūrai dingus nuo lentos, par- 
tija praranda prasmę. 

— Gal jūs ir teisus. 

— Aš teisus. Partiją, ar tai, kas iš jos lieka, dabar lemia 
baltųjų pėstininkas d4, kuris, nukirtęs juodųjų pėstininką 
c6, pajudės į priekį ir keliaus tol, kol pasieks paskutinę eilę 
1r taps valdove, - jo sustabdyti niekas negali... Taip atsitiks 
per šešis ar daugiausia devynis ėjimus. — Munjosas įsikišo 
ranką į kišenę ir ištraukė pieštuku prirašytą lapelį. — Pa- 
vyzdžiui, tokius: 


Pd5 X Pc6 Kd7 -16 

Vx4 — 66 Pa5 - a4 

Ve6 X Kf6 Pa4 -a3 

Pc3 - c4+ Kb2 -c1 

Vf6 - c3+ Kcl- dl 

Vc3 X Pa3 Bbl -cl 

Va3 —- b34 Kdl X Pd2 

Pc6 — C7 Pb6 - b5 

Pc7 - C8... (Juodieji pasiduoda) 


Cezaris paėmė lapą ir labai ramiai išstudijavo šachmatų 
lentą, įsikandęs tuščią kandiklį. Jis šypsojosi kaip žmogus, 
sutinkantis su pralaimėjimu, kuris jau seniai jam nulemtas 
žvaigždžių. Kilnojo figūras vieną po kitos, kol susidėliojo 
galutinę padėtį: 

— Teisingai, nebeliko išeities, - pagaliau sutiko jis. - Juo- 
dieji pralaimi. 

Munjoso akys nuo šachmatų lentos nukrypo į Cezarį. 

— Nukirsti antrąjį žirgą, - sumurmėjo jis nešališku bal- 
su, - buvo klaida. 

Cezaris gūžtelėjo ir tebesišypsodamas pasakė: 

— Po tam tikros akimirkos juodieji nebegali rinktis. Gali- 
ma būtų pasakyti, kad jie net tampa savo judrumo, savo įgi1m- 
to dinamizmo vergais. Tas žirgas užbaigė Žaidimą. — Aki- 
mirką Chulijai pasirodė, jog Cezario akyse išvydo blykste- 
lint pasididžiavimą. — Tiesą pasakius, jis buvo kone tobulas. 

— Tik ne šachmatų požiūriu, - atrėžė Munjosas. 

— Šachmatų? Bičiuli, - su panieka mostelėjo Cezaris į 
figūras, - aš turiu omenyje šį tą daugiau negu paprastą šach- 
matų lentą. - Jo mėlynos akys patamsėjo, tarsi išvydusios 
paslėptą pasaulį. - Kalbu apie patį gyvenimą, apie tuos ki- 
tus šešiasdešimt keturis juodų naktų ir baltų dienų lange- 
lius, kuriuos minėjo poetas. O gal atvirkščiai: baltų naktų ir 


Flamandų meistyo bpaveikslas 313 


juodų dienų. Nelygu iš kurios žaidėjo pusės pažiūrėsime. 
Kur, kalbant simboliškai, pastatysime veidrodį. 

Chulija pajuto, kad Cezaris šneka jai. 

— Kaip sužinojote, kad Cezaris? - paklausė ji Munjosą, ir 
tuomet Cezaris krūptelėjo. Jo išraiška staiga pasikeitė, tar- 
si Čhulija, garsiai ištarusi Munjoso kaltinimą, būtų sulau- 
žiusi tylos įžadą. Jo pradinis santūrumas dingo, šypsena virto 
karčia, pašaipia grimasa. 

— Taip, — tarė jis šachmatininkui, pirmą kartą prisipažin- 
damas, — papasakokite jai, kaip supratote, jog tai aš. 

Munjosas pasisuko į Chuliją. 

— Jūsų draugas padarė kelias klaidas. - Kiek paabejojęs 
dėl savo žodžių prasmės, atsiprašydamas žvilgtelėjo į anti- 
kvarą. — Nors vadinti to „klaidomis“ nederėtų, nes jis visa- 
da žinojo, ką daro ir kokios imasi rizikos. Paradoksalu, ta- 
čiau jūs pati privertėte jį išsiduoti. 

— Aš? Tačiau nė neįtariau iki pat tos akimirkos, kai... 

Cezaris papurtė galvą — kone meiliai, pamanė Chulija, 
nusigandusi savo jausmų. 

— Mūsų draugas Munjosas tikriausiai kalba perkeltine 
prasme, Princese. 

— Nevadink manęs Princese, - prabilo Chulija balsu, ku- 
rio neatpažino: net pačiai pasirodė neįprastai atšiaurus. — 
Tik ne šįvakar. 

Antikvaras pažiūrėjo į ją ir nuolankiai linktelėjo. 

— Gerai, — tarė jis ir, regis, sunkokai atrado pokalbio gi- 
ją. - Munjosas nori pasakyti, kad tavo dalyvavimas žaidime 
pasitarnavo jam kaip kontrastas priešininko ketinimams. 
Mūsų draugas - puikus šachmatininkas, tačiau dar pasirodė 
kur kas geresnis seklys, negu tikėjausi. Ne taip kaip tas 
idiotas Feicho: pamatęs peleninėje gulinčią nuorūką, dau- 
gių daugiausia padaro išvadą, kad kažkas rūkė. - Jis vėl pa- 
žvelgė į Munjosą. — Jums įtarimą sukėlė ėjimas, kai pėsti- 

ninkas nukirto rikį, nors pėstininkas d5 būtų galėjęs nu- 
kirsti valdovę, ar ne? 

— Taip. Mažų mažiausiai tai buvo viena priežasčių, pa- 
skatinusių mane suabejoti. Ketvirtuoju ėjimu juodieji ne- 
pasinaudojo galimybe nukirsti baltųjų valdovę, o tai būtų 
nulėme partijos baigtį jų naudai. Pradžioje maniau, kad prie- 
šininkas tik mėgina žaisti kaip katė pele arba kad Chulijos 
taip reikia Žaidimui, jog ją galima nukirsti, arba nužudyti, 
tik vėliau. Tačiau kai mūsų priešininkas - jūs — nusprendė 
pėstininku kirsti rikį, užuot langelyje d5 stovinčiu pėsti- 
ninku nukirtęs baltųjų valdovę ir privedęs prie neišven- 
giamo pasikeitimo valdovėmis, supratau, kad paslaptinga- 
sis žaidėjas niekada ir neketino kirsti baltųjų valdovės. Jis 
buvo nusiteikęs verčiau pralaimėti partiją, negu žengti šį 
žingsnį. Ryšys tarp šio ėjimo ir Rastro turguje ant auto- 
mobilio palikto aerozolio flakonėlio jau buvo toks akivaiz- 
dus, kad man nebeliko jokių abejonių. Priešininkas jai sa- 
kė: galečiau tave nužudyti, tačiau to nedarysiu. Taigi grasi- 
nimai baltųjų valdovei buvo tik priedanga. - Jis pažvelgė į 
Chuliją ir užbaigė: - Jums šioje istorijoje niekada negrėsė 
jokio pavojaus. 

Cezaris linktelėjo, tarsi kalbama buvo ne apie jį, o apie 
pašalinį asmenį, dėl kurio likimo jam nei šilta, nei šalta. 

— Jūs taip pat supratote, — pasakė Cezaris, — kad prie- 
šas — ne karalius, o juodųjų valdovė. 

Munjosas gūžtelėjo. 

— Tai padaryti buvo nesunku. Sąsaja su nužudymais buvo 
akivaizdi: tik juodųjų valdovės nukirstos figūros simboliza- 
vo nužudymus. Tuomet ėmiau stebėti šios figūros veiks- 
mus ir priėjau prie įdomių išvadų. Pavyzdžiui, pastebėjau, 
jog juodųjų valdovė gina visas juodųjų figūras — ir netgi pa- 
grindinį savo priešą, baltųjų valdovę. Ir gerbia ją tarsi kokią 

šventąją. Taip pat atkreipiau dėmesį į tai, kaip arti šachma- 
tų lentos erdvėje baltųjų žirgas, taigi aš pats, stovi šalia juo- 
dųjų valdovės figūros gretimuose langeliuose - kaip drau- 
giški kaimynai, bet valdovė kol kas nesiryžta smeigti nuo- 
dingojo geluonies, lyg laukdama, kai jau nebebus kitos 
išeities. — Jis pažvelgė į Cezarį abejingomis akimis. — Guo- 
džiuosi vien tuo, kad būtumėte nužudęs mane be neapy- 
kantos, net su tam tikru taktiškumu ir užuojauta, su šypse- 
na lūpų kampučiuose, tarsi prašydamas suprasti, kad jus pa- 
stūmėjo tik šachmatų logika. 

Cezaris mostelėjo teatrališkai, kaip aštuoniolikto amžiaus 
menininkas, ir nulenkė galvą, matyt, dėkingas Munjosui už 
tikslią analizę. 

— Jūs visiškai teisus, — tarė jis. — Tačiau sakykite, kaip 
sužinojote, kad jūs — žirgas, o ne rikis? 

— Iš daugelio ženklų - vieni iš jų buvo smulkūs, kiti svar- 
būs. Svarbiausias ženklas man buvo simbolinis rikio vaid- 
muo - kaip karaliaus 1r valdovės patikėtinio, apie ką jau kal- 
bėjau. Jūs, Cezari, suvaidinote visoje šitoje istorijoje nejti- 
kėtiną vaidmenį: baltųjų rikis, persirengęs juodųjų valdove, 
žaidžia ir vienoje, ir kitoje lentos pusėje. Kaip tik šitai jus 1r 
pražudė partijoje, kurią, kad ir kaip būtų keista, pradėjote 
turėdamas tikslą galiausiai pralaimėti. Ir paskutinį, lemia- 
mą smūgį jūs smogiate sau savo ranka: baltųjų rikis nuker- 
ta juodųjų valdovę, Chulijos draugas antikvaras savo žaidi- 
mu išduoda paslaptingąjį žaidėją - taip skorpionas kerta pats 
sau į uodegą. Patikėkite, pirmą kartą gyvenime šachmatų 
lentoje matau tokią tobulą savižudybę. 

— Nuostabu, —- pasakė Cezaris, ir Chulija nesuprato, ar 
jis kalba apie Munjoso analizę, ar apie savo paties žaidimą. — 
Tačiau pasakykite man vieną dalyką... Ką, jūsų nuomone, 
reiškia šis mano susitapatinimas su juodųjų valdove ir bal- 
tųjų rikiu? 

— Manau, kad norėdami viską paaiškinti, užtruktume vi- 
są naktį, o pabandę apie tai padiskutuoti - net ištisas savai- 
tes. Dabar galiu kalbėti tik apie tai, ką pastebėjau šachmatų 
lentoje. O pastebėjau skilusią asmenybę: blogąjį, tamsųjį, 
juodąjį Cezarį. Nepamirškime jūsų moteriškosios pusės. Jūs 
pats vieną sykį paprašėte apie tai pakalbėti: užguitas, aplin- 
kos slegiamas žmogus, priešiškumas bet kokiems autorite- 
tams, valdžiai, pykčio ar homoseksualumo akstinai... Visa 
tai slypėjo po juodąja Beatrisės Burgundės suknele, tai yra 
šachmatų valdovės figūroje. O kita pusė skiriasi nuo pirmo- 
sios kaip diena nuo nakties: tai jūsų meilė Chulijai. Ši pusė 
sukelia jums lygiai tiek pat skausmo - vyriškoji, su tam tik- 
rais ypatumais, estetiškoji pusė, susijusi su aristokratišku- 
mu ir tuo, kuo troškote būti, bet netapote. Rožjė de Arasas 
įkūnytas ne žirgo figūroje, o elegantiškame baltųjų rikyje. 
Kaip jums atrodo? 

Cezaris stovėjo išbalęs, nejudėdamas, ir pirmą sykį gy- 
venime Chulija išvydo jį pritrenktą nuostabos. Tuomet, pra- 
ėjus kelioms sekundėms, kurios pasirodė tarsi amžinybė, 
vien tiksint sieniniam laikrodžiui, matuojančiam šią tylą, be- 
kraujės Cezario lūpos vos vos šyptelėjo. Tačiau šypsena at- 
rodė mechaniška — paprasčiausias mėginimas pasipriešinti 
negailestingai jo asmenybės analizei, kurią Munjosas bloš- 
kė jam į veidą tarsi pirštinę. 

— Pakalbėkite man apie šį rikį, - tarė jis dusliu balsu. 

— Pakalbėsiu, jeigu prašote. - Munjoso akyse blykstelėjo 
suvokimas, kokie puikūs jo ėjimai. 

Munjosas atsilygino priešininkui už abejones ir netikru- 
mą, kankinusius jį prie šachmatų lentos: atėjo laikas jo, kaip 
profesionalo, revanšui. Tai supratusi Chulija suvokė, jog kaž- 
kurią akimirką partijos metu Munjosas jau buvo patikėjęs 
savo pralaimėjimu. 

— Rikis, — kalbėjo Munjosas, - giliai ir įstrižai judėda- 
mas, 1š visų figūrų labiausiai įkūnija homoseksualumo s3- 
voką. Taip. Kaip rikis, gavote nepakartojamą vaidmenį: gin- 
ti beginkleę baltųjų valdove; ir galiausiai, kaip rikis, didin- 
go ir kone dieviško apsisprendimo akimirką, numatytą iš 
pat pradžių, smogiate mirtiną smūgį savo paties juodajai 
prigimčiai ir dievinamai baltųjų valdovei duodate meist- 
rišką ir šiurpią pamoką. Visa tai supratau pamažėle, vieną 
po kitos rikiuodamas mintis. Tačiau jūs — ne šachmatinin- 
kas. Iš pradžių jūsų nė neįtariau. Net ir vėliau, kai akivaiz- 
dūs faktai badė akis, ši aplinkybė kėlė abejonių. Toks par- 
tijos sumanymas atrodė per tobulas paprastam žaidėjui ir 
neįmanomas net karštam mėgėjui. Beje, dėl šito man ir 
dabar neramu. 

— Viską galima paaiškinti, - atsakė Cezaris. - Tačiau ne- 
norėjau jūsų pertraukti, bičiuli. Kalbėkite. 

— Daugiau beveik neturiu ko pasakyti. Bent jau ne čia ir 
ne šį vakarą. Alvarą Ortegą nužudė koks nors pažįstamas, 
bet aš tuo metu dar nebuvau įsitikinęs. Tačiau Menču Roč 
nieku gyvu nebūtų atidariusi durų nepažįstamam, 0 ypač ap- 
linkybėmis, apie kurias pasakojo Maksas. Aną naktį kavinė- 
je pasakėte, jog jau beveik neliko įtariamųjų, ir tai buvo tie- 
sa. Visais etapais bandžiau pritaikyti analitinį mąstymą. Lo- 
la Belmontė nėra mano priešininkas — supratau su ja 
susipažinęs. Ir ne jos vyras. Na, o dėl dono Manuelio Bel- 
montės... Jo keisti samprotavimai apie muzikos paradoksus 
privertė susimąstyti. Tačiau jis netiko būti įtariamuoju. Jo 
sugebėjimai Žaisti šachmatais, kaip čia pasakius, ne tokio 
lygio. Be to, jis ligonis, todėl niekaip negalėjo panaudoti jė- 
gos prieš Alvarą ir Menču. Pagalvojau apie galimą dėdės ir 
dukterėčios derinį, ypač turint omenyje šviesiaplaukę mo- 
terį su lietpalčiu, tačiau ir šis variantas neatlaikė analizės: 

kam būtų reikėję vogti kažką, kas jau ir taip jiems priklau- 
so? O dėl to Montegrifo, tai pasiklausinėjęs sužinojau, kad 
su šachmatais jis neturi nieko bendra. Be to, Menču Roč 
rytą jam tikrai nebūtų atidariusi durų. 

— Vadinasi, likau tik aš. 

— Jau žinote, jog, atmetus neįmanoma, kas lieka, nors ir 
atrodo neįtikėtina, turi būti teisybė. 

— Prisimenu, bičiuli. Ir sveikinu jus. Džiaugiuosi, jog ne- 
suklydau dėl jūsų. 

— Kaip tik todėl mane ir pasirinkote, ar ne? Žinojote, kad 
laimėsiu šią partiją. Troškote tapti nugalėtas. 

Su atlaidžia šypsenėle Cezaris davė suprasti, jog tai ne- 
besvarbu. 

— Taip, tikėjausi pralaimėti. Dėjau viltį į jūsų sugebėji- 
mus, nes Chulijai reikėjo vadovo kelyje į pragarą. Aš pats 
turėjau atsidėti Šėtono vaidmeniui. Jai reikėjo draugo. Aš jį 
parūpinau. 

Chulijos akys plykstelėjo. Jos balsas suskambo lyg me- 
talinis. 

— Vaidinai ne Šėtoną, o Dievą. Norėjai dalyti gėrį ir blogį, 
gyvenimą ir mirtį. 

— Šis žaidimas buvo tavo, Chulija. 

— Meluoji. Jis buvo tavo. Aš buvau tik dingstis. 

Antikvaras priekaištingai pažvelgė į ją. 

— Taip nieko ir nesupratai, brangioji. Tačiau dabar nebe- 
labai svarbu. Pažvelk į save bet kokiame veidrodyje, ir gal 
suprasi, jOg sakau tiesą. 

— Susikišk, Cezari, tuos savo veidrodžius, žinai kur. 

Jis pažvelgė į ją su nuoširdžia nuoskauda, kaip neteisin- 
gai nuskriaustas vaikas ar šuo. Nebylus priekaištas, sklidi- 
nas bekraščio atsidavimo, mėlynose akys pamažu išblėso, 
galiausiai liko tik išsiblaškęs, į tolį nukreiptas bemaž aša- 
ringas žvilgsnis. Jis lėtai atsisuko į Munjosą. 

— Jūs man dar nepasakėte, - tarė jis, ir atrodė, kad jam 
labai sunku vėl kalbėti tuo pačiu tonu, kuriuo iki šiol kalbė- 
jo su šachmatininku, - kaip savo indukcines teorijas susie- 
jote su įvykiais. Pavyzdžiui, kodėl su Chulija atėjote pas ma- 
ne šiandien, 0 ne vakar? 

— Todėl, kad vakar dar nebuvote antrą sykį atsisakęs nu- 
kirsti baltųjų valdovės. Taip pat todėl, kad tik šią popietę 
atradau tai, ko ieškojau: įrištus tūkstantis devyni šimtai ke- 
turiasdešimt penktų metų ketvirto ketvirčio šachmatų žur- 
nalus. Juose yra viena jaunių turnyro finalininkų nuotrauka. 
Toje nuotraukoje esate jūs, Cezari. O kitame puslapyje — 
jūsų vardas ir pavardė. Tačiau mane nustebino tai, kad ne- 
buvote laimėtojas. Mane glumina ir faktas, kad nuo to karto 
jūs niekur nebeminimas kaip šachmatininkas. Daugiau vie- 
šai nesužaidėte nė vienos partijos. 

— Yra vienas dalykas, kurio nesuprantu, - prabilo Chuli- 
ja. - Arba tiksliau — dar vienas iš daugelio dalykų šitoje be- 
protybėje, kurios nesuprantu. Pažįstu tave nuo neatmena- 
mų laikų, Cezari. Užaugau šalia tavęs ir maniau pažįstanti 
kiekvieną tavo gyvenimo kampelį. Tačiau niekada nesi už- 
siminęs apie šachmatus. Niekada. Kodėl? 

— Reikėtų ilgai aiškinti. 

— Laiko mes turime, - tarė Munjosas. 


Vyko paskutinė turnyro partija; šachmatų lentoje buvo 
likę nebedaug figūrų. Priešais pakylą, ant kurios susėdę var- 
žėsi finalininkai, žaidimą stebėjo keli sirgaliai, o teisėjas už- 
rašinėjo kiekvieną ėjimą lentoje ant sienos, tarp generolo 
Franko portreto ir kalendoriaus, ant kurio buvo matyti tos 
dienos data: tūkstantis devyni šimtai keturiasdešimt penk- 
tų metų spalio dvyliktoji. Ant stalo spindėjo sidabrinė tau- 
rė, skirta būsimajam laimėtojui. 

Vaikinukas pilku švarku nervingai pasitaisė kaklaraiščio 
mazgą ir beviltiškai nužvelgė savo figūras - juodąsias. Nuo- 
sekli, geležinė varžovo taktika per keletą pastarųjų ėjimų 
įspraudė jį į kampą. Baltųjų žaidimas nepasižymėjo nuosta- 
biu išradingumu, tai buvo lėtas judėjimas į priekį, nuo pat 
pradžių remiantis tvirta gynyba - karaliaus gynyba - ir išsi- 
kovojant pranašumą vien kantrybe, atkakliai tykojant ir pa- 
sinaudojant priešininko klaidomis. Toks žaidimas nesirėmė 
vaizduote ir niekuo nerizikavo, tačiau dėl tos pačios prie- 
žasties sukliudydavo kiekvienam juodųjų figūrų mėginimui 
pulti karalių; juodųjų gretos buvo išsisklaidžiusios, jie ne- 
begalėjo nei vieni kitiems padėti, nei sustabdyti dviejų bal- 
tųjų pėstininkų, kurie, judėdami paeiliui, galėjo pasiekti len- 
tos kraštą ir tapti viršesnėmis figūromis. 

Vaikinui pilku švarku akis temdė nuovargis ir gėda. Įsiti- 
kinimas, kad partiją būtų galėjęs laimėti ir kad žaidžia daug 
drąsiau ir sumaniau už priešininką, jau negalėjo paguosti 
neišvengiamo pralaimėjimo akivaizdoje. Nežabota, ugninga 
penkiolikmečio vaizduotė, ypatingas sielos jautrumas, blai- 
vus protas ir net kone fizinis malonumas, kurį pajusdavo 
paėmęs lakuoto medžio figūrą ir grakščiai perkeldamas į ki- 
tą langelį šachmatų lentoje, ant baltų ir juodų langelių kur- 
damas subtilų nėrinį, stulbinantį kone tobulu grožiu ir har- 
monija, — Visi šie jausmai dabar atrodė nieko verti. Juos su- 
tepė šiurkštus pasitenkinimas ir panieka laiminčio 
priešininko veide: tai buvo išgeltęs stačiokas mažutėmis 
akelėmis ir vulgarių bruožų, kurio vienintelė strategija, at- 
vedusi į pergalę, buvo mokėjimas apdairiai laukti, kaip lau- 
kia musės voratinklio viduryje įsikabinęs voras. Tai buvo 
neregėto bailumo strategija. 

Vadinasi, šachmatai būna ir tokie, pamanė juodaisiais Žžai- 
džiantis vaikinas: galų gale vieniems tenka nepelnyto pra- 

laimėjimo pažeminimas, o kitiems, kurie niekuo nerizikuo- 
ja, - apdovanojimas. Tokios mintys sukosi jo galvoje tą aki- 
mirką, priešais šachmatų lentą, ant kurios vaikinas regėjo 
ne kvailokai išdėstytas figūras, o paties gyvenimo, kūno ir 
kraujo, mirties ir gyvybės, heroizmo ir pasiaukojimo atspindį 
tarsi veidrodyje. Lyg išdidūs Prancūzijos riteriai Kresi mū- 
šyje, sutriuškinti Anglijos karaliaus Velso lankininkų, jau- 
nuolis žiūrėjo, kaip jo narsiųjų ir įžvalgiųjų žirgų ir rikių 
pasigėrėtini ėjimai, staigūs tarsi šveitraus kalavijo kirčiai, 
didvyriški, tačiau bergždi, beviltiškai atsimuša į užsispyru- 
sį ir nejudrų priešą. Baltųjų karalius, nekenčiamoji figūra, 
besislepianti už neperžengiamos prasčiokų pėstininkų ei- 
lės, iš saugios vietos su tokia pačia panieka kaip ir jį val- 
dančio žaidėjo veide stebi sutrikusį, bejėgį ir vienišą juodų- 
jų karalių, nesugebantį padėti dar likusiems ištikimiems pės- 
tininkams, kurie blaškosi beviltiškoje kovoje. 

Šiame žiauriame mūšio lauke, susidedančiame iš šaltų 
baltų ir juodų langelių, nebuvo vietos garbingam pralaimė- 
jimui. Pralaimėjimas nušlavė viską, nusinešdamas ne tiktai 
nugalėtąjį, bet ir jo vaizduotę, svajones ir savigarbą. Vaiki- 
nukas pilku švarku pasirėmė alkūne į stalą, kaktą suėmė 
delnu ir užsimerkė klausydamasis, kaip šešėliuose pasken- 
dusiame lauke pamažėle tilsta ginklų žvangėjimas. Daugiau 
niekada, tarė sau. Kaip Romos nugalėti galai niekada neš- 
nekėjo apie pralaimėjimą, taip ir jis visą likusį gyvenimą 
neminės savojo pralaimėjimo ir bergždžios kito pergalės. 
Jis daugiau niekada nežais šachmatais. Ir pasistengs ištrinti 
juos iš atminties lygiai taip pat, kaip, mirus faraonams, jų 
vardai būdavo išdildomi iš paminklų. 

Jo varžovas, teisėjas 1r žiūrovai su menkai slepiamu ne- 
kantrumu laukė jo ėjimo, nes partija užtruko per ilgai. Vai- 
kinukas paskutinį kartą pažvelgė į savo apsuptą karalių ir, 

savo paties kailiu liūdnai jausdamas šios figūros vienatvę, 
nusprendė, kad jam belieka atlikti gailestingumo aktą ir sa- 
vo ranka suteikti karaliui galimybę mirti garbinga mirtimi, 
išvengti pažeminimo užspeistam kamputyje lyg šuniui. Jis 
paėmė, su begaliniu švelnumu lėtai parvertė nugalėtąjį ka- 
ralių ir meiliai paguldė ant tuščio langelio. 


15 Valdovės 


1sto71)05 pabaiga 


Nuo žaidimo pradėjo tarpti nuodėmės, taip- 
gi aistros, vaidingumas ir tušti žodžiai ar net- 
gi melas — manyje, mano priešininke, o gal 
ir abiejuose. Šachmatai pastūmėjo mane ap- 
leisti savo pareigas Dievui ir žmonėms. 


The Harleyan Myscellany 


dainos kalbėti tyliu balsu, 


žvelgdamas į neaiškų tašką kambaryje, Cezaris šyptelėjo iš- 
siblaškiusia šypsena ir lėtai pasisukęs pasižiūrėjo į dram- 
blio kaulo šachmatus ant stalo. Tuomet gūžtelėjo tarsi no- 
rėdamas pasakyti, jog niekas negali pasirinkti praeities. 

— Niekad man apie tai nepasakojai, - prabilo Chulija, ir 
jai pačiai pasirodė, jog jos balsas absurdiškai nutraukė tylą. 

Cezaris kurį laiką neatsakė. Lempa su pergamento gaubtu 
apšvietė tik pusę veido, kita pusė liko šešėlyje. Tai dar 1a- 
biau išryškino raukšles apie akis ir lūpas, pabrėžė aristok- 
ratišką profilį tiesia nosimi ir smakru - lyg iškaltą senovi- 
niame medalyje. 

— Kaip galėjau kalbėti su tavimi apie tai, ko nėra, - tyliai 
sumurmėjo jis, ir jo akys, o gal jų spindesys, priblėsintas 
kambario prieblandos, pagaliau susitiko su merginos žvilgs- 
niu. —- Keturiasdešimt metų atkakliai save įtikinėjau, kad 
taip ir yra. — Jo balsas tapo pašaipus, ir pašaipa, be abejo, 
buvo skirta pačiam sau. — Daugiau nebežaidžiau šachma- 
tais, net pats vienas. Niekada. 

Chulija pritrenkta tik pakratė galvą. Labai sunku buvo 
patikėti. 

— Tu nesveikas. 

Trumpas šaltas juokas. Antikvaro akys dabar atrodė lyg 
ledinės. 

— Nuvylei mane, Princese. Tikėjausi, kad nors tu nesi- 
griebsi nuvalkiotų frazių. - Susimąstęs pažvelgė į dramblio 
kaulo kandiklį. —- Patikėk, esu kuo sveikiausio proto. Ant- 
raip kaip būčiau sugebėjęs sukurti visą šią gražią istoriją. 

— Gražią? — pažvelgė į jį priblokšta. - Mes kalbame apie 
Alvarą ir Menču... Gražią istoriją? - Ji suvirpėjo iš siaubo ir 
neapykantos. - Dėl Dievo meilės, ką čia dabar šneki? 

Antikvaras ramiai atlaikė jos žvilgsnį, paskui atsisuko į 
Munjosą tarsi prašydamas paramos. 

— Yra tam tikrų... estetinių aspektų, — paaiškino jis, — 
itin originalių veiksnių, kurių negalima taip lengvabūdiškai 
atmesti. Šachmatų lenta - ne vien balta ir juoda spalva. Esa- 
ma aukštesnių lygmenų, iš kurių galima žvelgti į faktus. Ob- 
jektyvių lygmenų. - Cezaris staiga pažvelgė į juos su nuo- 
širdžiu liūdesiu. - Maniau, kad jūs tai supratote. 

— Žinau, ką norite pasakyti, — tarė Munjosas, ir Chulija 
nustebusi atsisuko į jį. 

Šachmatininkas stovėjo nejudėdamas salono viduryje, 
rankas vis taip pat susikišęs į susiglamžiusio lietpalčio ki- 
šenes. Lūpų kampučiuose vėl atsirado toji keista, vos pa- 
stebima šypsena, nesuprantama ir tolima. 

— Žinote? — sušuko Chulija. - Ką, po galais, jūs galite 
žinoti? | 

Pasipiktinusi ji gniaužė kumščius sulaikydama kvėpavi- 
mą, kuris mušė jai į galvą tarsi gyvuliui po ilgo bėgimo. Ta- 
čiau Munjosas liko ramus, ir Chulija pastebėjo, kad Cezaris 
pažvelgė į jį ramiu, dėkingu žvilgsniu. 

— Nesuklydau jus pasirinkęs, — pasakė antikvaras. — Ir 
labai tuo džiaugiuosi. 

Munjosas tylėjo. Tik žvalgėsi aplinkui į paveikslus, bal- 

dus ir kitus daiktus, lėtai linksėdamas, tarytum iš viso to 
būtų daręs paslaptingas išvadas. Po valandėlės smakru pa- 
rodė į Chuliją. 

— Manau, ji turi teisę Žinoti visą istoriją. 

— Jūs irgi, bičiuli, — tarė Cezaris. 

— Aš irgi. Nors aš čia tik liudininkas. 

Jo žodžiuose nebuvo nei priekaišto, nei grasinimo. Atro- 
dė, lyg šachmatininkas būtų bandęs išlikti absurdiškai neut- 
ralus. Neutralumas neįmanomas, pamanė Chulija, nes kada 
nors vis tiek ateis akimirka, kai žodžiai išsibaigs ir reikės 
apsispręsti. Tačiau, kita vertus, - suvokė ji, apsvaiginta ne- 
realybės jausmo, iš kurio nepajėgė išsivaduoti, - ta akimir- 
ka atrodė dar labai toli. 

— Tad pradėkime, - tarė ji ir išgirdusi savo balsą su neti- 
kėtu palengvėjimu pajuto, kaip vėl sugrįžta prarasta savit- 
varda. Griežtai pažvelgė į Cezarį. - Papasakok apie Alvarą. 

Cezaris linktelėjo. 

— Alvarą... - tyliai pakartojo jis. - Tačiau pirmiausia tu- 
riu kai ką pasakyti apie paveikslą. - Staiga jo veide šmėste- 
lėjo nepasitenkinimas, tarsi būtų užmiršęs elementarų man- 
dagumą. - Jums dar ničnieko nepasiūliau, o tai neatleistina. 
Norėtumėte ko nors išgerti? 

Niekas neatsakė. Cezaris nuėjo prie senos ąžuolinės ko- 
modos, kuri jam buvo baras. 

— Pirmą sykį šį paveikslą išvydau pas tave, Chulija. Pa- 
meni? Jį atgabeno prieš kelias valandas, ir tu džiaugeisi kaip 
mažas vaikas nauju žaislu. Stebėjau tave ištisą valandą, kaip 
tu studijavai kiekvieną jo detalę ir aiškinai, kokios techni- 
kos ketini imtis, kad, cituoju, paverstum jį nuostabiausiu 
savo darbu. - Kalbėdamas Cezaris išsirinko siaurą brangaus 
raižyto krištolo taurę ir įpylė į jį džino, citrinų sulčių, įmetė 
ledo. - Stebėjausi matydamas tave tokią laimingą ir, iš tei- 
sybės, pats buvau laimingas. - Jis atsigręžė su taure ranko- 

Je ir, atsargiai paragavęs, atrodo, liko patenkintas. — Tačiau 
tada nepasakiau tau vieno dalyko... Tiesą pasakius, net ir 
dabar sunku išreikšti tai žodžiais. Tave sužavėjo vaizdo gro- 
žis, darni kompozicija, spalvos ir šviesa. Aš irgi Žavėjausi, 
tačiau dėl kitų priežasčių. Toji šachmatų lenta, žaidėjai ir 
figūros, šalia lango skaitanti dama pabudino man užmigu- 
sios senosios aistros aidą. Įsivaizduok, kad jos grįžimas man 
buvo kaip perkūnas iš giedro dangaus, nes tariausi ją Visiš- 
kai užmiršęs. Mane vienu metu apėmė baimė ir karštligė: 
atrodė, kad į mane padvelkė beprotybės alsavimas. - Ceza- 
ris nutilo, apšviestoji lūpų pusė piktai išsiviepė, tarsi šis 
prisiminimas jam būtų ypač malonus. - Svarbiausia buvo ne 
patys šachmatai, - pasakojo toliau, - bet stiprus asmeniš- 
kas suvokimas, jog šis Žaidimas jungia gyvenimą su mirti- 
mi, tikrovę su svaja. Todėl kol tu, Chulija, kalbėjai apie pig- 
mentus ir lakus, tavęs beveik nesiklausiau, atsisėdęs šalia 
tavęs ant sofos, krečiamas malonumo ir įtampos, žiūrėjau 
ne į tai, ką flamandas Piteris van Heisas nutapė ant medžio, 
o mėginau įžvelgti, ką šis žmogus, šis genijus, galvojo tapy- 
damas šį paveikslą. 

— Ir nusprendei, kad paveikslas turi būti tavo. 

Cezaris pažvelgė į Chuliją su ironišku priekaištu. 

— Nesupaprastink, Princese. — Jis gurkštelėjo iš taurės 
1r gailiai šyptelėjo. — Labai staigiai nutariau, jog privalau 
užgesinti šią aistrą. Žmogus gyveni ir mokaisi. Be abejo, 
todėl iš karto ir supratau ne pagrindinę mintį, kuri, kaip 
paaiškėjo vėliau, buvo užšifruota, o nepaneigiamą tiesą, kad 
paveiksle slypi jaudinanti, siaubinga paslaptis. Galbūt ši pa- 
slaptis, tiktai pagalvok, galiausiai įrodys mano teisumą. 

— Teisumą? 

— Taip. Pasaulis ne toks paprastas, kaip kai kas norėtų, 
kad mes tikėtume. Kontūrai neryškūs, tad svarbu detalės. 
Nėra nieko vien juodo ar balto; blogis gali apsimesti gėriu 

ar grožiu, ir atvirkščiai — be to, nebūtinai vienas atmeta ki- 
tą. Žmogus gali mylėti ir išduoti tą, kurį myli, dėl to nesu- 
menkindamas savo jausmo. Tuo pačiu metu galima būti tė- 
vu, broliu, sūnumi ir meilužiu; auka ir budeliu... Patys pa- 
sirinkite pavyzdžių. Gyvenimas - tai nenuspėjami nuotykiai 
miglotame kraštovaizdyje, kurio ribos nuolatos keičiasi, kur 
bet kokios sienos yra dirbtinės, kur įvykiai bet kurią aki- 
mirką gali baigtis ir vėl prasidėti arba staiga, lyg nukirsti 
kirvio, amžinai pasibaigti. Kur vienintelė absoliuti, nuosek- 
li, nenuginčijama ir galutinė tiesa yra mirtis. Kur mes - tik 
menkas žaibo blykstelėjimas tarp dviejų amžinų naktų ir kur, 
Princese, mums skirta labai nedaug laiko. 

— Ir kuo visa tai susiję su Alvaro mirtimi? 

— Viskas su viskuo susiję, - pakėlė ranką Cezaris, pra- 
šydamas kantrybės. — Be to, gyvenimas yra grandinė įvy- 
kių, kurie susiję vienas su kitu nepriklausomai nuo žmo- 
gaus norų. - Pakėlęs prieš šviesą taurę, antikvaras pažvelgė 
į gėrimą, tarsi tenai plūduriuotų jo apmąstymų tęsinys. — 
Tuomet, kalbu apie tą dieną tavo namuose, Chulija, aš nu- 
sprendžiau sužinoti viską apie šį paveikslą. Kaip ir tau, pir- 
miausia atėjo į galvą Alvaras. Niekada jo nemėgau - nei 
tada, kai buvote drauge, nei vėliau, skirtumas tik toks, jog 
aš niekada neatleidau tam nenaudėliui už tai, kad šitaip 
kankinaisi... 

— Tai buvo mano reikalas, ne tavo. 

— Klysti. Ir mano. Alvaras užėmė tavo gyvenime vietą, 
kurios aš niekuomet nebūčiau galėjęs užimti. Iš dalies, — 
karčiai nusišypsojo Cezaris, - jis buvo mano varžovas. Vie- 
nintelis vyras, sugebėjęs atimti tave iš manęs. 

— Tarp mūsų buvo viskas baigta. Absurdiška ieškoti ry- 
šio tarp šių dviejų dalykų. 

— Ne taip jau absurdiška. Tačiau nebekalbėkime apie tai. 
Aš jo nekenčiau, ir viskas. Žinoma, tai dar ne priežastis Žu- 

dyti. Jei tos priežasties būtų pakakę, patikėk, nebūčiau lau- 
kęs taip ilgai. Tas mūsų pasaulėlis, menininkų ir antikvari- 
nių vertybių kolekcionuotojų, yra labai mažas. Mes su Al- 
varu retkarčiais susitikdavome profesiniais reikalais, to iš- 
vengti nebuvo įmanoma. Žinoma, mūsų santykių šiltais 
nebūtum pavadinęs, tačiau ko tik nesuveda pinigai ir nau- 
da... Tai įrodo ir faktas, kad tu pati, susidūrusi su Van Hei- 
so problema, kreipeisi į jį. Žodžiu, aš irgi nuėjau pas jį 1r 
paprašiau parengti pranešimą apie paveikslą. Be abejo, ne 
iš meno meilės. Pasiūliau jam padorią sumelę. Tavo buvęs 
draugužis, tegul ilsisi ramybėje, visuomet buvo branginin- 
kas. Ne bet koks. 

— Kodėl nieko man apie tai nesakei? 

— Dėl kelių priežasčių. Visų pirma nenorėjau, kad vėl pra- 
dėtumėt susitikinėti, net jei tik profesiniais reikalais. Nie- 
kad negali tvirtai Žinoti, ar po pelenais vis dar nerusena ža- 
rijos... Tačiau tai ne viskas. Paveikslas buvo susijęs su l1a- 
bai asmeniškais mano jausmais, — parodė į dramblio kaulo 
šachmatus ant staliuko. — Su ta dalimi savęs, kurios maniau 
visam laikui atsisakęs, į šį savo sielos kampelį neįsileisda- 
vau nieko, net tavęs, Princese. Tai padaręs būčiau atvėręs 
duris klausimams, kurių aptarinėti su tavimi visai neturė- 
jau drąsos. — Cezaris žvilgtelėjo į Munjosą, visiškai nesiki- 
šantį į pokalbį, ir kalbėjo toliau: - Manau, kad mūsų drau- 
gas galėtų tau viską paaiškinti. Ar ne tiesa? Šachmatai, kaip 
ego pasireiškimas, pralaimėjimas, kaip smūgis libido, 1r kiti 
panašūs, maloniai tamsūs dalykai... Šie ilgi, gilūs rikių, įstri- 
žai slystančių lenta, judesiai... —- Cezaris liežuvio galu lyž- 
telėjo taurės kraštą ir lengvai sudrebėjo. — Ir taip toliau. 
Senis Zigmundas daug būtų galėjęs apie tai papasakoti. 

Cezaris atsiduso savo šmėklų garbei. Tuomet lėtai pakė- 
lė taurę už Munjosą ir, atsisėdęs į krėslą, ramiai užsikėlė 
koją ant kojos. 

— Nesuprantu, —- nepasidavė mergina, - kaip visa tai su- 
siję su Alvaru. 

— Iš pirmo žvilgsnio nelabai susiję, — pripažino antikva- 
ras. — Man tiesiog reikėjo istorinės informacijos, už kurią, 
kaip jau sakiau, buvau pasiryžęs gražiai sumokėti. Tačiau 
viskas susipainiojo, kai tu irgi nusprendei kreiptis į jį. Iš 
pradžių didelių keblumų nebuvo. Alvaras su pagyrimo ver- 
tu profesiniu apdairumu tau nieko neužsiminė, jog ir aš do- 
miuosi paveikslu, buvau įspėjęs, kad visa tai — didžiausia 
paslaptis. 

— Argi jam neatrodė keista, kad tu domiesi paveikslu man 
už nugaros? 

— Visiškai ne. Jei ir pasirodė, „jis nieko nesakė. Galbūt 
pamanė, kad rengiu tau dovanėlę —- naujų faktų. O galbūt 
pamanė, jog ketinu tave apmulkinti, - rimtai tarė Cezaris. — 
Kai taip pagalvoju, turiu pasakyti, kad vien dėl to nusipelnė 
būti nužudytas. 

— Jis mėgino mane perspėti. Van Heisas pasidaręs labai 
madingas, pasakė man. 

— Niekšas iki paskutinės akimirkos, —- nutarė Cezaris. — 
Šitaip paprastai tave perspėjus, nebegraužė sąžinė dėl ta- 
vęs, bet ir man nenusikalto. Patenkino mus abu: paėmė pi- 
nigus ir neprarado galimybės atgaivinti švelnių anų laikų 
prisiminimų... — Cezaris nusijuokė. — Tačiau aš pasakojau, 
kas nutiko tarp Alvaro ir manęs. - Pažvelgė į taurę. - Pra- 
ėjus dviem dienoms po mudviejų pokalbio, atėjai pas mane 
ir pranešei paveiksle radusi slaptą užrašą. Stengiausi nu- 
slėpti kaip įmanydamas, tačiau ši žinia mane supurtė lyg 
elektros srovė: ji patvirtino nuojautą, jog paveiksle slypi pa- 
slaptis. Suvokiau, jog paveikslo vertė turėtų pakilti kele- 
riopai, — pamenu, taip tau ir pasakiau. Kartu su slaptuoju 
užrašu paveikslo istorija ir veikėjai atvėrė galimybes, ku- 
rios tuo metu man atrodė tiesiog nuostabios: mudu su tavi- 

mi kartu ištyrinėsime paveikslą ir įminsime jo mįslę. Vis- 
kas bus kaip senais gerais laikais, supratai? Kaip tuomet, 
kai ieškojome lobio, tačiau šį kartą lobis bus tikras. Tavęs 
laukė garbė, Chulija. Tavo vardas turėjo patekti į meno žur- 
nalus, monografijas. O aš... Sakysime, kad man užteko tavo 
sėkmės. Tačiau dalyvauti šiame žaidime man buvo sudėtin- 
gas asmeninis išbandymas. Tiek galiu pasakyti, kad neturė- 
jau jokių ambicijų. Ar tiki manimi? 

— Tikiu. 

— Džiaugiuosi. Kadangi tik tikėdama galėsi suvokti, kas 
nutiko vėliau. - Cezaris pateliūskavo ledo gabalėlius, ir at- 
rodė, kad jų skambėjimas padėjo jam surikiuoti mintis. — 
„Kai tu išėjai, paskambinau Alvarui, ir mudu susitarėme, jog 
vidurdienį užeisiu pas jį. Išsiruošiau be jokių blogų kėslų ir, 
prisipažįstu, virpėjau vien tik iš džiaugsmingo susijaudini- 
mo. Alvaras papasakojo, ką sužinojęs. Patenkintas įsitiki- 
nau, jog jis nežino apie slaptąjį užrašą. Viskas ėjo kaip svies- 
tu patepta, kol nepradėjome kalbėtis apie tave. Tada, Prin- 
cese, panorama visiškai pasikeitė. 

— Kuria prasme? 

— Visomis. 

— Norėjau paklausti, ką Alvaras šnekėjo apie mane. 

Cezaris nesmagiai pasimuistė krėsle ir nenorom atsakė: 

— Tavo apsilankymas jį smarkiai sujaudino. Ar bent man 
taip pasirodė. Supratau, kad pavojingai pažadinai jam senuo- 
sius jausmus ir kad Alvaras visiškai linkęs atnaujinti buvu- 
sius santykius. - Jis patylėjo ir suraukė antakius. —- Prisipa- 
žįstu, Chulija, aš taip susinervinau, kad tu net negali įsi- 
vaizduoti. Alvaras sugadino dvejus tavo gyvenimo metus, o 
dabar aš sėdžiu priešais jį ir klausausi, kaip jis ketina vėl 
kad atstotų nuo tavęs. Pažiūrėjo į mane kaip į įkyrų seną 
pederastą, ir mes pradėjome bartis. Nepasakosiu smulkme- 

nų, tačiau kivirčas buvo labai nemalonus. Jis man liepė ne- 
kišti nosies kur nereikia. 

— Ir gerai padarė. 

— Ne, negerai. Tu man brangi, Chulija. Brangiausia už 
viską pasaulyje. 

— Nekalbėk nesąmonių. Aš niekuomet nebūčiau grįžusi 
pas Alvarą. 

— Abejoju. Puikiai žinau, ką tas niekšas tau reiškė. - Šyp- 
telėjo į tuštumą, tarsi iš ten į juos būtų žiūrėjusi jau nepa- 
vojinga Alvaro šmėkla. —- Staiga pajutau, kaip atgimsta anks- 
tesnioji neapykanta. Ji mušė į galvą lyg tavo degtinės pun- 
šas. Tokios neapykantos, brangioji, niekada nebuvau jautęs — 
tai buvo pati tikriausia, neabejotina lotyniškoji neapykanta. 
Tad atsistojau visiškai netekęs savitvardos 1r jį išplūdau rink- 
tiniais turgaus bobos keiksmais, kuriuos saugau ypatingiems 
atvejams. Iš pradžių jis atrodė nustebintas mano protrūkio. 
Prisidegė pypkę ir nusijuokė man į veidą. Pasakė, kad jūsų 
romanas nutrūko dėl mano kaltės. Esą aš kaltas dėl to, kad 
tu niekad netapai suaugusia. Mano kišimasis į tavo gyveni- 
mą, kurį jis apibūdino kaip nesveiką ir įkyrų, pakirpęs tau 
sparnus. „O blogiausia, — pridūrė jis, užgauliai išsišiepęs, — 
kad širdies gilumoje Chulija visuomet buvo tave įsimylėju- 
si, nes atstoji tėvą, kurio ji nepažino... Štai kodėl jai taip 
atsitiko“. Tai pasakęs Alvaras įsikišo ranką į kišenę, supap- 
sėjo pypkę ir pažvelgė į mane pro dūmų kamuolius. „Jūsų 
draugystė, —- padarė išvadą, — yra ne kas kita, kaip dalinė 
kraujomaiša. Visa laimė, kad esi pederastas“. 

Chulija užsimerkė. Cezaris nutilo palikdamas pastarąją 
frazę sklandyti ore. Kai ji išdrįso vėl į jį pažvelgti, antikva- 
ras gūžtelėjo tarsi sakydamas, jog tai, ką papasakos toliau, 
nėra jo atsakomybė. 

— Šiais žodžiais, Princese, Alvaras pasirašė sau mirties 
nuosprendį. Jis ir toliau ramiai rūkė sėdėdamas prieš mane, 

tačiau iš tikrųjų jau buvo miręs. Ne dėl to, ką jis pasakė, — 
kadangi galiausiai tai jo nuomonė, ją reikia gerbti, kaip ir 
bet kurią kitą, - o dėl to, ką jo žodžiai atvėrė man pačiam. 
Sakytum, būtų praskleidęs uždangą, tiek metų skyrusią ma- 
ne nuo tikrovės. Galbūt todėl, kad jis patvirtino mintis, ku- 
rios glūdėjo giliausiame mano sąmonės kampelyje, nes nie- 
kada neleidau, kad ant jų kristų proto 1r logikos šviesa. 

Jis nutilo, tarsi staiga būtų pamiršęs, apie ką kalbėjo, ir 
neryžtingai pažvelgė į Čhuliją, paskui į Munjosą. Galiausiai, 
dviprasmiškai nusišypsojęs, - droviai ir sykiu aikštingai, — 
vėl pridėjo taurę prie lūpų ir gurkštelėjo džino. 

— Staiga pajutau įkvėpimą. Ir tada, o stebukle, priešais 
mano akis atsirado ištisas planas, visai kaip pasakose. Kiek- 
vienas dalykas, kuris prieš tai blaškėsi chaose, dabar atsi- 
stojo į savo vietą ir įgavo tikslią prasmę. Alvaras, tu, aš, 
paveikslas... Prie šio plano derėjo ir mano paties tamsioji 
pusė, tolimi praeities aidai, užmiršti jausmai ir snaudžian- 
čios aistros. Visa tai per kelias sekundes suvokiau kaip di- 
džiulę šachmatų lentą, kurioje kiekvieną Žmogų, kiekvieną 
mintį ir situaciją simbolizuoja atitinkama figūra, turinti tiks- 
lią vietą laike ir erdvėje. Manęs laukė Partija didžiąja raide, 
didysis mano gyvenimo žaidimas. Ir tavo. Mat šiame plane 
buvo viskas: šachmatai, nuotykiai, meilė, gyvybė ir mirtis. 
Tam planui pavykus turėjai likti laisva nuo visko ir nuo vi- 
sų, graži, tobula kaip atspindys tyrame brandos veidrodyje. 
Tau reikėjo žaisti šachmatais, Chulija, — tai buvo neišven- 
giama. Turėjai nužudyti mus visus, kad galiausiai taptum 
laisva. 

— Dieve švenčiausias... 

Cezaris papurtė galvą. 

— Dievas su visu šituo neturi nieko bendra. Patikėk, kad 
kai prisiartinau prie Alvaro ir trenkiau jam per pakaušį ob- 
sidiano pelenine, kuri stovėjo ant stalo, nebejaučiau jam 

neapykantos. Tai buvo tiesiog nemalonus formalumas. Keb- 
lus, bet būtinas. - Jis smalsiai apžiūrėjo savo dešinę ran- 
ką. Atrodė, nori įsitikinti, ar šitie ilgi balti pirštai kruopš- 
čiai prižiūrimais nagais, kurie dabar taip grakščiai ir apa- 
tiškai laiko džino taurę, įstengtų užmušti žmogų. - Jis 
griuvo kaip akmuo, - apžiūrėjęs pirštus, ramiai pasakė Ce- 
zaris. — Griuvo net neaiktelėjęs, vis dar įsikandęs pypkę. 
Tada, norėdamas žinoti, kad jis tikrai miręs, trenkiau dar 
vieną, tikslesnį smūgį. Galų gale jei jau ką nors darai, da- 
ryk gerai. Visa kita žinai: dušas ir kitkas tebuvo meninis 
apipavidalinimas. B7ou1llez les bistes*, yra pasakęs Arseni- 
jus Lupenas... Nors Menču, amžinąjį atilsį, be abejo, šiuos 
žodžius būtų priskyrusi Koko Šanel. Vargšė... - Cezaris 
gurkštelėjo pagerbdamas Menču atminimą. - Pirštų atspau- 
dus nutryniau nosine, dėl visa pikta išsinešiau peleninę ir 
išmečiau į šiukšlių dėžę toli nuo jo namų. Gal ir negražu 
taip sakyti, Princese, tačiau turint omenyje, kad buvau nau- 
jokas, protas veikė kaip užkietėjusio nusikaltėlio. Prieš iš- 
eidamas paėmiau nuo stalo pranešimą apie paveikslą, kurį 
Alvaras ketino įteikti tau asmeniškai, ir mašinėle užrašiau 
ant voko adresą. 

— Taip pat paėmei saują jo kortelių. 

— Ne. Ši smulkmena man pasirodė geniali, tačiau į galvą 
atėjo vėliau. Nebebuvo kaip grįžti jų paimti, todėl nusipir- 
kau parduotuvėje lygiai tokių pačių. Tačiau tai padariau po 
kelių dienų. Pirmiausia reikėjo suplanuoti būsimąją šach- 
matų partiją. Kiekvienas ėjimas turėjo būti tobulas. Ir ka- 
dangi buvau susitaręs susitikti su tavimi tik kitos dienos 
vėlų vakarą, padariau dar vieną darbą: pasistengiau, kad ta- 
ve pasiektų Alvaro darbas. Buvo labai svarbu, kad viską ži- 
notum apie paveikslą. 

— Tuomet susiradai moterį su lietpalčiu. 


* Supainiokite pėdsakus (pranc. ). 

— Taip. Ir dabar turiu prisipažinti. Aš — ne transvestitas, 
man tai visiškai neįdomu. Kelis sykius, daugiausia kai bu- 
vau jaunas, esu persirengęs moterimi šiaip sau, dėl juoko, 
tarsi karnavalui. Visuomet tai darydavau vienas, prieš veid- 
rodį. - Cezaris nusišypsojo šelmiškai, savimi patenkinta šyp- 
sena. — Kai reikėjo pristatyti tau voką, man pasirodė, kad 
būtų įdomu vėl paišdykauti. Tai buvo tarsi koks kaprizas, 
net išbandymas, jeigu norite, kad būtų dramatiškiau. Rūpė- 
jo pažiūrėti, ar sugebėsiu apgauti žmones vaidindamas tie- 
są ar bent jau jos dalį. Todėl nuėjau į parduotuvę. Garbingas 
ponas, perkantis lietpaltį, rankinę, žemakulnius batelius, 
šviesų peruką, kojines ir suknelę, nesukelia įtarimų, jei mo- 
ka tai daryti — išsirenka didelę universalinę parduotuvę, ku- 
rioje pilna Žmonių: niekas ir nesuabejoja, kad visa tai jis 
perka žmonai. Tuomet beliko tik švariai nusiskusti ir pasi- 
dažyti, o makiažo priemonių — dabar galiu prisipažinti be 
jokios gėdos — namuose jau turėjau. Lazdos neperlenkiau, 
juk mane pažįsti. Tik subtiliai pasigražinau. Pašto siuntų 
agentūroje mano asmenybe niekas nesuabejojo nė minutės. 
Prisipažinsiu, kad šis persirengimas buvo labai smagus... ir 
daug ko išmokė. - Jis giliai, liūdnai atsiduso. Veidas apte- 
mo. — Tiesą sakant, - pridūrė jis nebe tokiu lengvabūdišku 
tonu, — visa tai galime pavadinti žaismingąja dalimi. - Jis 
ilgokai žvelgė į Chuliją, tarsi rinkdamas žodžius rimtai ne- 
matomai auditorijai, kuriai svarbu padaryti gerą įspūdį. — 
Toliau buvo daug sunkiau. Turėjau nukreipti judu taip, kad 
įmintumėt ir paveikslo mįslę pirmėjoje dalyje, ir daug pa- 
vojingesnę bei sudėtingesne antrąją dalį. Iškilo vienas keb- 
lumas: oficialiai aš nežaidžiu šachmatais. Turėjome drauge 
lukštenti paveikslo paslaptį, tačiau jaučiausi esąs surišto- 
mis rankomis ir negalėjau jums padėti. Buvo siaubinga. Be 
to, negalėjau žaisti pats prieš save, reikėjo priešininko. To- 
kio, kuris man prilygtų. Taigi nebeliko kitos išeities, kaip 

susirasti Vergilijų, kuris galėtų vesti tave nuotykių keliu. Jis 
buvo paskutinė figūra, kurią pastačiau ant šachmatų lentos. 

Jis užbaigė džiną ir pastatė taurę ant stalo. Iš chalato ran- 
kovės išsitraukęs šilko nosinę, rūpestingai nusišluostė lū- 
pas. Galiausiai pasižiūrėjo į Munjosą ir draugiškai jam nusi- 
ŠYpsSOjoO. 

— Štai tada, iš pradžių pasitaręs su savo kaimynu, „Ka- 
pablankos“ klubo direktoriumi ponu Sifuentesu, nuspren- 
džiau pasirinkti jus, bičiuli. 

Munjosas pakėlė galvą ir vėl nuleido. Jei jam ir kilo ko- 
kių abejonių dėl šios keistos garbės, garsiai nepasakė. Jo 
akys, lempos šviesos sukurtuose šešėliuose dar giliau įdu- 
busios, su smalsumu žvelgė į antikvarą. 

— Jūs niekad neabejojote, kad aš laimėsiu? — paklausė jis 
tyliu balsu. 

Cezaris ironiškai nusilenkė ir nusiėmė prieš jį įsivaiZ- 
duojamą skrybėlę. 

— Niekad, jūs teisus, - patvirtino. - Jūsų, kaip šachmati- 
ninko, talentas paaiškėjo vos išvydus jus stovintį priešais 
Van Heiso paveikslą, be to, buvau pasiryžęs pametėti jums, 
bičiuli, keletą pikantiškų detalių, kurias teisingai įvertinus 
paaiškėtų antroji paslaptis — kas yra paslaptingasis Žaidė- 
jas.- Cezaris patenkintas caktelėjo liežuviu, tarsi ragautų 
nepaprastą gardėsį. - Prisipažinsiu, padarėte man didelį įspū- 
dį. Iš teisybės, tebedarote. Jūs taip nuostabiai ir savitai ana- 
lizuojate kiekvieną ėjimą, pamažu atmetate visas neįmano- 
mas hipotezes. Galėčiau tai pavadinti meistriškumu. 

— Aš priblokštas, — ištarė Munjosas tokiu bejausmiu bal- 
su, kad Chulija nesuprato, ar jo frazė nuoširdi, ar ironiška. 
Cezaris atmetė galvą ir patenkintas tyliai teatrališkai nusi- 
juokė. 

— Turiu jums pasakyti, - pasakė dviprasmiškai, kone ko- 
ketiškai šypsodamasis, —- kad jausmas, kaip jūs pamažėle re- 

miate mane prie sienos, pradėjo tikrai jaudinti. Tas jaudu- 
lys buvo kone... fiziškas, jei leisite taip išsireikšti. Nors jūs 
1r ne mano skonio. - Jis kurį laiką mąstė, tarsi mėgindamas 
priskirti Munjosą konkrečiai kategorijai, bet paskui tokio 
bandymo atsisakė. — Per paskutinius ėjimus supratau, jog 
pamažėle tampu vieninteliu galimu įtariamuoju. Ir jūs Žžino- 
jote, kad aš žinau... Nemanau, kad suklysiu pasakęs, jog 
kaip tik nuo tos akimirkos pasijutome artimesni, ar ne tie- 
sa?.. Naktį, kurią budėjome priešais Chulijos namus, vyda- 
mi šalin miegą mano atsinešta konjako gertuve, ilgai kalbė- 
jomės apie psichologinius žudiko bruožus. Jūs jau buvote 
beveik tikras, kad jūsų priešininkas esu aš. Susižavėjęs klau- 
siausi, kaip, atsakinėdamas į mano klausimus, aiškinote vi- 
sas žinomas šachmatų patologijas. Išskyrus vieną, kuri ir 
buvo tikroji. Vieną, apie kurią iki šios dienos nė karto neuž- 
siminėte, nors puikiai ją žinojote. Juk turbūt suprantate, apie 
ką kalbu. 

Munjosas ramiai linktelėjo. Cezaris parodė į Chuliją. 

— Mes su jumis žinome, tačiau ji ne. Ar bent jau nevisiš- 
kai. Reikėtų jai paaiškinti. 

Chulija pažvelgė į Cezarį. 

— Taip, - tarė ji, pajutusi nuovargį ir susierzinimą dėl jų 
abiejų. - Galbūt pagaliau paaiškintumėt, apie ką kalbate, nes 
man jau bloga nuo jūsų susigiedojimo. 

Munjosas žiūrėjo į Cezarį. 

— Matematinė šachmatų prigimtis, - pasakė jis, nepaisy- 
damas Chulijos dygumo, — suteikia jiems ypatingą pobūdį. 
Specialistai jį pavadintų sadistiniu analiniu. Suprantate, ką 
turiu galvoje: šachmatų partija - tyli kova tarp dviejų vyrų, 
primenanti tokius dalykus, kaip agresyvumas, narcisizmas, 
masturbacija... homoseksualumas. Laimėti - reiškia nuga- 
lėti tėvo arba motinos viršenybę ir atsidurti virš jų. Pralai- 
mėti — reiškia viską prarasti, pasiduoti. — Cezaris pakėlė 

pirštą, reikalaudamas dėmesio. — Nebent tai ir būtų tikroji 
pergalė, - mandagiai pabrėžė jis. 

— Taip, - patvirtino Munjosas. - Nebent pergalė būtų pa- 
radoksali — išprovokuotas pralaimėjimas. — Jis pažvelgė į 
Chuliją. - Gerai sakėte Belmontei: šachmatų partija, kaip ir 
visas paveikslas, kaltina pati save. 

Cezaris pažiūrėjo į jį nustebusiu, kone džiugiu žvilgsniu. 

— Bravo! Tapti nemirtingam savo paties pralaimėjimu, ar 
ne taip? Kaip Sokratas, kai išgėrė nuodų. - Cezaris trium- 
fuodamas atsisuko į Chuliją. - Mūsų bičiulis Munjosas, Prin- 
cese, visa tai žinojo jau prieš kelias dienas, tačiau neprasi- 
tarė nei tau, nei man. Aš kukliai nutariau, jog mano varžo- 
vas eina teisingu keliu, nes nagrinėdamas paskutinį ėjimą 
manęs išvis nepaminėjo. Tiesą sakant, kai, pasikalbėjęs su 
Belmontėmis, galėjo atmesti juos, kaip įtariamuosius, abe- 
jonių dėl priešo asmens jam nebeliko. Ar taip? 

— Taip. 

— Ar galima paklausti labai asmenišką klausimą? 

— Klauskite ir pamatysite. 

— Ką pajutote, kai suvokėte tikrąjį ėjimą? Kai sužinojo- 
te, jog tai aš? 

Munjosas pamąstė. 

— Palengvėjimą, - tarė jis. —- Būčiau nusivylęs sužinojęs, 
Jog priešas - kas nors kitas, ne jūs. 

— Nusivylęs, kad suklydote spėdamas, kas yra paslaptin- 
gasis žaidėjas? Nenorėčiau išpūsti savo sugebėjimų, bet ne- 
manau, jog buvo labai akivaizdu, bičiuli. Net ir jums supras- 
ti buvo sunku. Kai kurių šios istorijos veikėjų išvis nepaži- 
nojote, o mudu pažįstami vos porą savaičių. Vienintelis jūsų 
darbo įrankis buvo šachmatų lenta. 

— Jūs manęs nesupratote, - atsakė Munjosas. - Norėjau, 
kad tai būtumėte jūs. Man patiko ši mintis. 

Chulija žiūrėjo į juos apstulbusi. 

— Džiaugiuosi matydama, kad jūs taip puikiai sutariate, — 
sarkastiškai metė ji. — Kiek vėliau, jei norėsite, galėsime 
išeit kur nors išgerti, patapšnosime vienas kitam per petį ir 
pasidžiaugsime, kaip iš viso to skaniai pasijuokėme. - Ji pa- 
purtė galvą tarsi mėgindama susivokti. - Neįtikėtina, bet 
jaučiuosi, lyg būčiau čia nereikalinga. 

Cezaris pažvelgė į ją su beviltišku švelnumu. 

— Yra dalykų, kurių tu negali suprasti, Princese. 

— Nevadink manęs Princese. Be to, tu žiauriai klysti. Aš 
viską puikiai suprantu. O dabar paklausiu: ką būtum daręs 
tą rytą Rastro turguje, jei būčiau sėdusi į automobilį ir pa- 
leidusi variklį? Nepastebėjusi nei aerozolio flakonėlio, nei 
kortelės, nei kad viena padanga virtusi bomba? 

— Juokinga, — įsižeidė Cezaris. — Nieku gyvu nebūčiau 
leidęs... 

— Net rizikuodamas išsiduoti? 

— Žinoma. Munjosas sakė, kad tau niekada negrėsė pa- 
vojus. Tą rytą viskas buvo apskaičiuota iki smulkmenų: ma- 
žame kambarėlyje su dvejomis durimis, kurį nuomojau kaip 
sandėlį ir laikiau drabužius persirengti, susitariau susitikti 
su prekybos agentu - ir susitikome, bet viską sutarėme per 
kelias minutes... Tada kuo skubiausiai persirengiau, nuėjau 
į skersgatvį, sutvarkiau padangą ir palikau ant automobilio 
kapoto kortelę ir tuščią flakonėlį. Dar stabtelėjau prie reli- 
ginių paveikslėlių pardavėjos, kad ši atkreiptų į mane dė- 
mesį, grįžau į sandėlį, vėl persirengiau, nusivaliau makiažą 
ir nulėkiau pas tave į kavinę. Sutik, kad suspėjau nepriekaiš- 
tingai. 

— Iki šlykštumo nepriekaištingai. 

Cezaris nepatenkintas mostelėjo. 

— Nebūk vulgari, Princese, - pažvelgė į ją su neįprastai 
nuoširdžia ir naivia išraiška. —- Tokie baisūs prieveiksmiai 
niekur mūsų nenuves. 

— Kam reikėjo tiek stengtis, kad mane išgąsdintum? 

— Juk tai buvo nuotykis, ar ne? Reikėjo, kad tvyrotų grės- 
mė. Ar gali įsivaizduoti nuotykį be pavojų? Dabar jau nebe- 
galiu pasakoti istorijų, kurios tau taip patikdavo, kai buvai 
maža, todėl sugalvojau patį nepaprasčiausią nuotykį, kokį 
tik sugebėjau įsivaizduoti. Nuotykį, kurio nepamirši visą gy- 
venimą. 

— Gali neabejoti. 

— Vadinasi, misija įvykdyta. Baigta proto kova su paslapti- 
mi, sunaikinti tave persekioję vaiduokliai... Neblogai, ką? Prie 
to dar pridėk mūsų atradimą, kad Blogis ir Gėris neturi tiks- 
lių ribų — kaip balti ir juodi šachmatų lentos langeliai.- Jis 
žvilgtelėjo į Munjosą, paskui kreivai šyptelėjo, tarsi kalbėtų 
tik apie jiems abiem žinomą paslaptį. - Visi langeliai, mieloji, 
yra pilki, tas pilkumas - Blogio pažinimas, suvokimas, koks 
bergždžias ir dažnai apgailėtinai neteisingas esti vadinama- 
sis Gėris. Ar atsimeni Setembrinį, „Užburto kalno“ veikėją, 
kuriuo taip žavėjausi? Blogis, sakydavo jis, tai spindintis proto 
ginklas prieš patamsių ir bjaurasties galias. 

Chulija neatitraukė akių nuo Cezario veido. Kartais at- 
rodydavo, kad kalba tik pusė veido - arba apšviestoji, arba 
ta, kurią dengė šešėliai, — o antroji tik klausosi kaip liudi- 
ninkė. Kaži, katra tikresnė. 

— Tą rytą, kai užpuolėme mėlyną „Ford“, aš tikrai tave 
mylėjau, Cezari. 

Ji instinktyviai kreipėsi į apšviestąją veido pusę, tačiau 
atsakymas atėjo iš užtamsintosios: 

— Žinau. Ir tai viską pateisina. Nežinojau, ką ten veikė 
tas automobilis. Man buvo smalsu kaip ir tau. Gal netgi dar 
smalsiau dėl suprantamų priežasčių. Juk, atsiprašant, nie- 
kas jo nekvietė. Turiu prisipažinti, kad tie keliolika metrų, 
kai bėgome - tu su pistoletu, o aš su tuo apgailėtinu žars- 
tekliu rankoje —- ir užpuolėme tuos du idiotus, dar nežinoda- 

mi, kad jie - vyriausiojo inspektoriaus Feicho parankiniai... — 
pakratė jis rankas, tarsi nerasdamas žodžių, — ... buvo die- 
viški. Mačiau, kaip tu Žžengi tiesiai į priešą suraukusi ant- 
akius, sukandusi dantis, drąsi 1r baisi lyg kerštinga furija. 
Tą akimirką, prisiekiu tau, be susijaudinimo, jaučiau ir nuo- 
širdų pasididžiavimą. „Štai kur moteris su charakteriu“, pa- 
galvojau gėrėdamasis tavimi. Jei būtum buvusi kitokia, svy- 
ruojanti, silpna, nieku gyvu nebūčiau skyręs tau tokių 1š- 
bandymų. Bet mačiau, kaip tu gimei, ir puikiai tave pažįstu. 
Neabejojau, kad po viso to būsi lyg naujai gimusi: tvirtesnė 
ir stipresnė. 

— Ar nemanai, kad per didelė kaina? Alvaras, Menču... 
Tu pats. 

Antikvaras, regis, ne iš karto prisiminė Čhulijos pami- 
nėtą Žmogų. 

— Ak, taip, Menču... —- pagaliau pasakė susiraukdamas. — 
Vargšė Menču susipainiojo per sudėtingame jai žaidime... 
Jos atvejis buvo nuostabi improvizacija, jei leisite nekukliai 
pasigirti. Paskambinau tau anksti rytą norėdamas sužinoti 
naujienas. Atsiliepė Menču ir pasakė, kad tavęs nėra. Man 
pasirodė, jog ji skuba padėti ragelį, o dabar žinome, kodėl: 
laukė Makso, kad galėtų įvykdyti tą absurdišką paveikslo 
pagrobimo planą. Be abejo, apie tai nieko nežinojau. Tačiau 
po to skambučio iškart suvokiau kitą savo ėjimą: Menču, 
paveikslas. Po pusvalandžio paskambinau į duris persiren- 
gęs šviesiaplauke moterimi su lietpalčiu. - Linksmas Ceza- 
rio veidas tarsi kvietė Chuliją įžvelgti humorą. - Visuomet 
tau sakiau, kad duryse įsitaisytum „akutę“, pro kurią gali- 
ma matyti, kas skambina. Galbūt Menču nebūtų atidarius: 
durų šviesiaplaukei moteriai su tamsiais akiniais nuo sau- 
lės. Tačiau ji išgirdo Cezario balsą, kuris pasakė atnešąs sku- 
bią Žinutę nuo Chulijos. Negalėjo neatidaryti durų, todėl taip 
1r padarė. — Cezaris atvertė delnus į viršų, tarsi apgailes- 

taudamas dėl velionės klaidos. — Greičiausiai tą akimirką 
tavo draugė jaudinosi, kad gali žlugti jos su Maksu planas, 
tačiau nerimas pavirto nuostaba išvydus nepažįstamą mo- 
terį. Dar spėjau pamatyti apstulbusį žvilgsnį 1r smogiau į 
trachėją. Esu tikras, kad ji mirė nežinodama, kas ją nužudė. 
Uždariau duris ir ėmiau viską tvarkyti, bet staiga išgirdau 
brakštelint spynoje raktą. To jau tikrai nesitikėjau. 

— Atėjo Maksas, — be reikalo paaiškino Chulija. 

— Tikrai taip. Gražuolis sąvadautojas. Kaip sužinojau iš 
to, ką jis tau papasakojo nuovadoje, atėjo jau antrą sykį — 
išsinešti paveikslo, o tada Menču turėjo padegti tavo butą. 
Šis planas, noriu dar kartą pabrėžti, buvo visiškai kvailas, 
bet, aišku, pagal Menču ir to idioto sugebėjimus. 

— Pareiti galėjau ir aš. Ar apie tai nepagalvojai? 

— Prisipažinsiu, kad kai išgirdau brakštelint raktą, pagal- 
vojau ne apie Maksą, 0 apie tave. 

— Ką būtum daręs? Trinktelėjęs ir man į trachėją? 

Jis dar sykį pažvelgė į ją skausmingai, kaip neteisingai 
apkaltintas žmogus. 

— Toks klausimas, - lėtai ištarė jis, ieškodamas žodžių, - 
yra netinkamas ir Žiaurus. 

— Nejaugi? 

— Tikrai. Nežinau, ką iš tikrųjų būčiau dares. Bet buvau 
visiškai sutrikęs ir tik galvojau, kur pasislėpti. Nubėgau į 
vonią ir sulaikęs kvėpavimą svarsčiau, kaip galėčiau pa- 
sprukti. Tačiau tau nebūtų nieko atsitikę. Partija būtų nu- 
trūkusi vos įpusėta. 

Chulija jautė, kaip žodžiai degina burną. 

— Negaliu tavimi tikėti, Čezari. Jau nebegaliu. 

— Ar tu tiki manimi, ar ne, mieloji, nieko nekeičia, - be- 
viltiškai numojo ranka Cezaris, tarsi pokalbis būtų pradėjęs 
jį varginti. - Dabar visa tai jau net nebesvarbu. Svarbu, kad 
pasirodei ne tu, o Maksas. Išgirdau, kaip jis kartoja: „Men- 

ču, Menču“. Persigandęs, bet nedrįsta šaukti garsiai, niek- 
šelis. Aš susitvardžiau. Kišenėje turėjau durklą, tu jį Žinai, 
Čelinio darbo. Jei Maksas būtų pradėjęs šmirinėti po kam- 
barius ir atidaręs vonią, būčiau suvaręs durklą jam į širdį, 
nebūtų spėjęs nė išsižioti. Jo paties, taip pat mano laimei, 
šniukštinėti jam pritrūko drąsos, todėl jis mieliau pabėgo. 
Tai bent didvyris. — Cezaris atsiduso be jokio pasididžiavi- 
mo. — Todėl tas niekšas tebėra gyvas, - pridūrė keldamasis 
iš krėslo. Atsistojęs pažvelgė į Chuliją, paskui į Munjosą, 
stebinčius jį, ir ėmė vaikščioti po kambarį. Kilimai sugėrė 
jo žingsnius. 

— Man reikėjo padaryti tą patį, ką 17 Maksas: sprukti kuo 
greičiau, nes bet kurią akimirką galėjo pasirodyti policija. 
Tačiau neleido menininko savimeilė, jei galima taip pasaky- 
ti, todėl nutempiau Menču į miegamąjį ir... Na, tu jau Žinai: 
kiek pertvarkiau dekoracijas, mat buvau tikras, jog apkal- 
tintas bus Maksas. Užtrukau vos penkias minutes. 

— O kam reikėjo to butelio? Buvo visiškai nereikalinga. 
Baisu ir šlykštu. 

Antikvaras pliaukštelėjo liežuviu. Jis sustojo priešais vie- 
ną iš paveikslų, kabančių ant sienos, Lukos Džordano „Mar- 
są“, 1r įsistebeilijo į jį tarsi tikėdamasis, jog šis dievas, ap- 
sitaisęs Žžibančiais anachroniškais viduramžių šarvais, pa- 
siūlys atsakymą. 

— Tas butelys, - sumurmėjo neatsisukdamas, - buvo pa- 
pildoma detalė. Įkvėpimo akimirkos išdava. 

— Visiškai nesusijusi su šachmatais, - aštriai tarė Chuli- 
ja. - Panašu, kad suvedei sąskaitas. Su visomis moterimis? 

Antikvaras nieko neatsakė. Toliau tylėdamas žvelgė į pa- 
veikslą. 

— Negirdžiu atsakymo, Cezari. Paprastai į viską moki at- 
sakyti. 

Jis lėtai atsisuko. Šį kartą jo žvilgsnyje nebuvo nei nuos- 
kaudos, nei ironijos, o akys atrodė užsigalvojusios ir neįžvel- 
giamos. 

— Tada, — abejingu balsu prabilo jis, tarsi neišgirdęs, ką 
pasakė Chulija, - tavo mašinėle atspausdinau tolesnį ėjimą, 
pasiėmiau Makso suvyniotą paveikslą ir išėjau pasikišęs po 
pažastimi. Ir viskas. 

Jis kalbėjo neutraliu, bespalviu balsu, tarsi pokalbis būtų 
baigtas. 

— Bet kodėl nužudei Menču? Galėjai kada tinkamas įeiti 
į mano butą ir išeiti. Galėjai atrasti tūkstančius kitų būdų, 
kaip pavogti paveikslą. 

Cezariui akys vėl smalsiai sužibo. 

— Matau, Princese, kad esi linkusi per daug sureikšminti 
Van Heiso paveikslo vagystę. Tačiau tai buvo tiesiog dar 
viena detalė, nes šioje istorijoje kai kurie dalykai tik papil- 
do kitus. Panašiai kaip torto glajus. - Jis pamąstė. - Menču 
turėjo mirti dėl kelių priežasčių, kai kurios dabar nesvar- 
bios. Sakykime, kad jos prasideda nuo grynai estetinių. Mū- 
sų draugas Munjosas stebėtinai įžvelgė sąsają tarp Menču 
pavardės ir nukirsto bokšto; yra ir kitų, gilesnių priežas- 
čių... Suorganizavau viską, kad išvaduočiau tave nuo pri- 
klausomybės ir žalingos įtakos, kad nukirsčiau visus tavo 
ryšius su praeitimi. Menču, jos pačios nelaimei, su savo 
įgimtu kvailumu ir vulgarumu buvo viena iš šių ryšių, ly- 
giai kaip ir Alvaras. 

— O kas tau suteikė galią dalyti gyvenimą ir mirtį? 

Antikvaras nusišypsojo mefistofeliška šypsena. 

— Tą galią suteikiau sau pats, niekieno neatsiklausęs. Ir 
atleisk, jei atrodo įžūlu. - Jis staiga lyg prisiminė, jog tebė- 
ra Munjosas. — O likusiai partijos daliai turėjau nebedaug 
laiko. Munjosas lipo man ant kulnų lyg pėdsekys. Dar keli 

ėjimai, ir jis parodys į mane pirštu. Bet žinojau, kad mūsų 
bičiulis neįsikiš tol, kol visiškai neįsitikins. Kita vertus, jis 
jau suprato, kad tau pavojus negresia. Jis —- irgi savotiškas 
menininkas. Todėl leido man veikti, kol pats ieškojo įrody- 
mų, patvirtinančių analitines išvadas. Ar teisingai sakau, bi- 
čiuli Munjosai? 

Munjosas tik lėtai linktelėjo. Cezaris priėjo prie staliu- 
ko, ant kurio stovėjo šachmatų lenta. Kiek pažiūrėjes į figū- 
ras, atsargiai paėmė baltųjų valdovę, tarsi ji būtų iš trapaus 
krištolo, ir įsmeigė į ją susimąsčiusį žvilgsnį. 

— Vakar vakare, - toliau kalbėjo jis, —- kol tu dirbai Prado 
studijoje, atėjau į muziejų dešimt minučių prieš jį uždarant. 
Pavaikščiojau po pirmojo aukšto sales ir užkišau kortelę už 
Breigelio paveikslo rėmo. Tada nuėjau išgerti kavos, kol rei- 
kės tau paskambinti. Daugiau nieko. Vienintelis dalykas, ku- 
rio negalėjau numatyti, - kad Munjosas atknis klubo biblio- 
tekoje tą seną šachmatų žurnalą. Buvau pamiršęs, kad jo 
esama. 

— Yra dalykų, kurie visiškai nelimpa prie šios istorijos, — 
staiga prabilo Munjosas, 1r Chulija nustebusi: atsisuko į jį. 

Šachmatininkas pakreipęs galvą žiūrėjo į Cezarį, o jo aky- 
se degė smalsi ugnelė - lygiai tokia pati kaip ir tada, kai 
prie šachmatų lentos apgalvodavo abejotiną ėjimą. - Esate 
puikus šachmatininkas — su tuo abudu sutinkame. Galbūt 
derėtų sakyti, kad galėtumėte juo būti. Tačiau vis dėlto ne- 
manau, kad būtumėte sugebėjęs sužaisti šią partiją taip, kaip 
sužaidėte. Kombinacijos per daug tobulos, kad jas būtų ga- 
lėjęs sugalvoti žmogus, trisdešimt penkerius metus nelie- 
tęs šachmatų. Šachmatininkųi svarbiausia praktika ir paty- 
rimas. Todėl neabejoju, kad mums meluojate. Arba visus 
tuos metus daug žaidėte pats vienas, arba kas nors jums 
padėjo. Apgailestauju, kad gniuždau jūsų tuštybę, Cezari. 
Tačiau tikrai turėjote bendrininką. 

Stojo be galo ilga 1r slegianti tyla. Chulija žvelgė į abudu 
sunerimusi, neįstengdama patikėti Munjosu. Tačiau kai jau 
ketino sušukti, kad visa tai - didžiausia nesąmonė, Cezaris, 
suakmenėjusiu lyg neįžvelgiama kaukė veidu, galiausiai iro- 
niškai kilstelėjo antakį. Šypsenoje, kuri po to atsirado jo lū- 
pose, atsispindėjo pripažinimas ir susižavėjimas. Jis sukry- 
žiavo rankas, giliai atsiduso ir linktelėjo. 

— Bičiuli... — tarė lėtai nutęsdamas žodžius, - jūs nusi- 
pelnėte daugiau, negu būti niekam nežinomu žaidėju vietos 
klube. —- Cezaris mostelėjo dešine ranka į šoną, tarsi rody- 
damas į kažką, kas visą laiką tūnojo šešėlių užtemdytoje 
kertėje. — Iš tikrųjų turiu bendrininką, nors šiuo atveju jis 
saugus nuo bet kokių teisėsaugos veiksmų. Ar norėtumėte 
sužinoti, kuo jis vardu? 

— Tikiuosi, kad pats mums pasakysite. 

— Žinoma, pasakysiu, nes nemanau, kad išduodamas jam 
pakenkiu, - nusišypsojo vėl, šį kartą plačiau. - Tikiuosi, ne- 
įsižeisite, garbusis mano drauge, kad pasilaikiau šį menką 
džiaugsmą. Patikėkite, man labai malonu įsitikinti, kad jūs 
išsiaiškinote ne viską. Ar neatspėsite, kas jis? 

— Prisipažinsiu, ne. Ir manau, kad jis nėra iš man pažįs- 
tamų Žmonių. 

— Teisingai. Jo vardas Alfa PC-1212, mano asmeninis kom- 
piuteris, turintis sudėtingą dvidešimties lygių šachmatų pro- 
gramą. Nusipirkau jį kitą dieną po Alvaro nužudymo. 

Antrą sykį nuo susipažinimo su Munjosu dienos Chulija 
išvydo jo veide nuostabą. Spindesys akyse užgeso, burna iš 
netikėtumo prasižiojo. 

— Ar nieko nepasakysite? — paklausė antikvaras, stebė- 
damas jį linksmai ir smalsiai. 

Munjosas ilgokai į jį žvelgė nieko neatsakydamas, galiau- 
siai linktelėjo Chulijai. 

— Gal duotumėt cigaretę, - tarė negyvu balsu. 

Ji padavė jam pakelį, ir Munjosas, pasukiojęs jį tarp pirš- 
tų, išsitraukė vieną cigaretę. Chulija prikišo uždegtą degtu- 
ką, 1r jis lėtai, giliai įtraukė dūmą. Atrodė nutolęs kažkur 
labai toli. 

— Nelengva, ar ne? —- susijuokė Cezaris. — Visą laiką žai- 
dėte su paprasčiausiu kompiuteriu — šalta, bejausme maši- 
na. Sutiksite su manimi, kad tai žavus paradoksas: anot Ed- 
garo Po, automate lindėjo žmogus. Pamenate? Tačiau pa- 
saulis keičiasi, bičiuli. Dabar žmoguje slepiasi automatas. 

Cezaris paėmė pageltusią dramblio kaulo valdovę ir šai- 
pydamasis parodė Munjosui. 

— Visas jūsų talentas, vaizduotė, išskirtiniai matemati- 
nės analizės sugebėjimai, mielasis pone Munjosai, turi ati- 
tikmenį tarsi ironišką atvaizdą veidrodyje, kuriame regi- 
me savo pačių karikatūrą, —- paprasčiausią plastmasinį dis- 
kelį, telpantį delne. Aš labai bijau, kad po viso to jūs, kaip 
11 CČhulija, jau nebebūsite toks kaip anksčiau. Nors jūsų 
atveju, — susimąstęs pripažino Cezaris, — abejoju, ar per- 
maina bus į gera. 

Munjosas tylėjo. Jis tik stovėjo susikišęs rankas į kiše- 
nes, įsikandęs cigaretę, nuo dūmų primerkęs abejingas akis. 
Tarsi slunkiaus seklio parodija nespalvotame filme. 

— Man labai gaila, - lyg ir nuoširdžiai tarė Cezaris. Vėl 
padėjo valdovę į vietą, tarsi ketindamas užbaigti malonų va- 
karą, ir pažvelgė į Chuliją. 

— Pabaigai, — pridūrė, — parodysiu jums vieną dalyką. — 
Jis priėjo prie raudonmedžio sekretero, atidarė vieną stal- 
čių, ištraukė storą antspauduotą voką ir tris porcelianines 
Bustelio statulėles. — Štai tavo prizas, Princese, - valiūkiš- 
kai nusišypsojo. - Ir vėl sugebėjai rasti paslėptą lobį. Dabar 
galėsi daryti su juo ką nori. 

Chulija įtariai pažvelgė į porceliano statulėles ir voką. 

— Nesuprantu. 

— Tuojau suprasi. Per tas porą savaičių radau laiko pasi- 
rūpinti ir tavo reikalais. Šią akimirką „Šachmatų partija“ yra 
jai tinkamiausioje vietoje: Šveicarijos banko seife, kurį išsi- 
nuomojo ribotos atsakomybės bendrovė, egzistuojanti tik 
popieriuje ir registruota Panamoje. Šveicarų advokatai ir 
bankininkai — nuobodūs žmonės, bet labai padorūs ir nieko 
neklausinėja, jei gerbi jų šalies įstatymus ir moki mokes- 
čius. — Jis padėjo voką ant stalo šalia Chulijos. — Tau pri- 
klauso septyniasdešimt penki procentai šios bendrovės ak- 
cijų, dokumentai viduje. Viską tvarko šveicarų advokatas, 
apie kurį esi girdėjusi mane kalbant, Demetrijus Cygleris, 
senas mano draugas. Ir niekas, išskyrus mudu ir dar vieną 
asmenį, apie kurį kalbėsime vėliau, nežino, kad šiame seife 
kurį laiką tvarkingai pagulės Van Heiso paveikslas. Tuo tar- 
pu „Šachmatų partijos“ istorija taps meno pasaulio sensaci- 
ja. Žiniasklaida ir meno spauda išsunks iš šio skandalo vis- 
ką. Pirminiais paskaičiavimais galime spėti, jog jo kaina tarp- 
tautinėje rinkoje pakils iki kelių milijonų... dolerių, savaime 
suprantama. 

Chulija sutrikusi nepatikliai dėbtelėjo į voką, į Cezarį. 

— Nesvarbu, kokia jo kaina, - sumurmėjo sunkiai tarda- 
ma žodžius. — Vogto paveikslo neparduosi. Net ir užsienyje. 

— Žiūrint kam ir kaip, - atšovė Cezaris. - Kai viskas bus 
parengta, sakysime, po kelių mėnesių, paveikslas iškeliaus 
iš savo slėptuvės ir pasirodys ne viešame aukcione, bet juo- 
dojoje meno kūrinių rinkoje. Galiausiai jis slapčia kabės pra- 
bangiame dvare vieno iš daugelio brazilų, graikų ar japonų 
milijonierių, kolekcionuojančių meno kūrinius, kurie lyg ryk- 
liai puola prie vertingų darbų, kad galėtų vėl juos parduoti 
ar patenkinti asmenines aistras, susijusias su prabanga, val- 
džia ir grožiu. Be to, puiki ilgalaikė investicija, nes kai ku- 
riose šalyse įstatymai skelbia, jog, praėjus dvidešimčiai metų 
nuo meno kūrinio dingimo, įsigalioja nusikaltimo senatis. 

O tu dar tokia nuostabiai jauna. Argi ne puiku? Na, bet tai 
ne tavo rūpestis. Svarbu, kad dabar, per kelis mėnesius, kol 
Van Heiso paveikslas gulės slėptuvėje, į tavo naujutėlę Pa- 
namos bendrovės sąskaitą, prieš dvi dienas atidarytą gar- 
bingame Ciūricho banke, įplauks keli milijonai dolerių. Tau 
nereikės niekuo rūpintis, nes kažkas bus už tave sutvarkęs 
visus tuos keblius reikalus. Tuo aš pasirūpinau, Princese, 
ypač to asmens ištikimybe. Ištikimybe su išskaičiavimu, tu- 
riu pasakyti. Bet ir tokia gerai, gal netgi geriau. Niekad ne- 
pasitikėk nesavanaudiška ištikimybe. 

— Kas jis? Tavo draugas šveicaras? 

— Ne. Cygleris yra stropus, sumanus advokatas, tačiau 
menkai nutuokia apie meną. Todėl pasamdžiau asmenį, tu- 
rintį reikiamų ryšių, nevaržomą jokių skrupulų ir pakanka- 
mai prityrusį, kad sugebėtų apsukriai suktis sudėtingame 
pogrindyje. Paką Montegritą. 

— Tu juokauji. 

— Aš nejuokauju, kai kalbu apie pinigus. Montegrifas yra 
keistas žmogus, beje, šiek tiek tave įsimylėjęs, nors tai su 
šiuo reikalu visiškai nesusiję. Svarbu, kad jis yra ne tik vi- 
siškas niekšas, bet 1r nepaprastai gabus, tad nieku gyvu ne- 
pakiš tau kojos. 

— Nelabai suprantu, kodėl. Jei jis turi paveikslą — viso 
gero. Montegrifas už akvarelę parduotų motiną. 

— Taip, tačiau tau to padaryti negali. Visų pirma todėl, 
kad Demetrijus Cygleris ir aš privertėme jį pasirašyti kele- 
tą dokumentų, netenkančių juridinės galios, jei jie paskel- 
biam! viešai, nes visas reikalas - skandalingas nusikaltimas. 
Tačiau šių dokumentų pakanka įrodyti, jog tu dėl jo niekuo 
dėta. Be to, šie dokumentai taip jį supančioja, kad jei jis 
sugalvotų paleisti liežuvį ar pamėgintų sukčiauti, jį pradės 
gaudyti viso pasaulio policija ir iki gyvenimo galo jis nega- 
lės ramiai atsikvėpti. Be to, aš žinau tam tikrų paslapčių, 

kurias paviešinus žlugtų jo reputacija ir jis turėtų daug aiš- 
kintis su teisėsauga. Be kitų darbelių, kiek man žinoma, 
Pakas Montegrifas mažiausiai du sykius padėjo išvežti iš 
šalies ir nelegaliai parduoti užsienyje meno kūrinius, įtrauk- 
tus į nacionalinį paveldą; jie pakliuvo į mano rankas, ir aš 
juos jam perdaviau kaip tarpininkas: penkiolikto amžiaus al- 
toriaus paveikslą, priskiriamą Perui Oleriui pavogtą iš Kas- 
kalso Švenčiausiosios Mergelės Marijos bažnyčios tūkstan- 
tis devyni šimtai septyniasdešimt aštuntais metais, ir gar- 
sųjį Chuano de Flandeso darbą, prieš ketverius metus 
dingusį iš Olivareso kolekcijos, pameni? 

— Taip. Tačiau niekad nebūčiau pagalvojusi, kad tu... 

Cezaris abejingai gūžtelėjo. 

— Toks gyvenimas, Princese. Mano versle, kaip ir visuo- 
se, skaidrus kaip krištolas sąžiningumas yra tiesiausias ke- 
lias į mirtį iš bado. Tačiau kalbame ne apie mane, o apie 
Montegrifą. Be abejonės, jis stengsis pasigviešti kuo dau- 
giau pinigų — to neišvengsi. Tačiau tai darys taip, kad išlai- 
kytų Panamos bendrovės garantuojamą minimalų pelną. Pas- 
tarosios interesus Cygleris gins kaip dobermanas. Kai rei- 
kalas bus baigtas, Cygleris automatiškai perves pinigus iš 
bendrovės sąskaitos į kitą, asmeninę, kurios numerį turėsi 
tik tu. Pirmąją sąskaitą jis uždarys, kad neliktų mūsų pėd- 
sakų. Jis taip pat sunaikins visus dokumentus, išskyrus tuos, 
kurie susiję su tamsia Montegrifo praeitimi. Tą informaciją 
jis saugos, kad būtum tikra mūsų draugo, aukciono atstovo, 
ištikimybe. Nors manau, toks atsargumas tada jau bus ne- 
reikalingas... Beje, Cygleriui duoti griežti nurodymai treč- 
dalį tavo pajamų patikimai investuoti. Taip pinigai bus 1š- 
plaunami ir garantuota, kad net jei išlaidausi kaip padūkusi, 
visą gyvenimą būsi finansiškai saugi. Priimk jo patarimus 
be baimės, nes Cygleris —- puikus žmogus, kurį pažįstu jau 
daugiau kaip dvidešimt metų. Jis doras, kalvinistas ir ho- 


35() Arturo Pėrez-Reverte 


moseksualistas. Žinoma, kruopščiai atskaičiuos iš tavęs ko- 
misinius ir išlaidas. 

Chulija iki tol klausėsi nejudėdama, bet dabar suvirpėjo. 
Viskas tobula, kiekviena detalė turi aiškią vietą šioje nejti- 
kėtinoje kelionėje. Cezaris nieko nepaliko nebaigęs. Įdėmiai 
žvelgdama į antikvarą, ji žengė per kambarį bandydama su- 
sivokti. To vienai nakčiai tikrai per daug, pamanė sustoda- 
ma priešais Munjosą, o šis ramiai į ją žiūrėjo įsikandęs be- 
veik surūkytą cigaretę. Gali būti, kad to per daug net visam 
gyvenimui. 

— Matau, - tarė Chulija, vėl atsisukusi į antikvarą, - kad 
viską numatei. Ar beveik viską. Ar pagalvojai ir apie Manu- 
elį Belmontę? Gal tau ši smulkmena pasirodys nereikšmin- 
ga, tačiau jis yra paveikslo savininkas. 

— Pagalvojau ir apie tai. Žinoma, tave gali ištikti pagirti- 
nas sąžiningumo priepuolis ir gali atmesti mano planą. To- 
kiu atveju turi tik pranešti Cygleriui, ir paveikslas atsidurs 
tinkamoje vietoje. Montegrifui bus smūgis, tačiau ne kur 
dėsis. Tada viskas liks kaip buvę: dėl skandalo išaugs pa- 
veikslo kaina, Kleimoras ir toliau turės teisę parduoti jį auk- 
cione. Tačiau jei pasirinksi protingą kelią, turėsi kuo nura- 
minti ir sąžinę: Belmontė nori parduoti paveikslą dėl pini- 
gų, vadinasi, atmetus sentimentaliąją jo vertę, lieka 
ekonominė. O šią padengė draudimas. Be to, tau niekas ne- 
trukdo anonimiškai nusiųsti jam, tavo nuomone, tinkamą 
atlyginimą. Tam pinigų turėsi sočiai. Na, o dėl Munjoso... 

— Iš tikrųjų, - įsiterpė šachmatininkas, - įdomu sužinoti, 
kas toliau bus su manimi. 

Cezaris pašaipiai į jį pažvelgė. 

— Jūs, drauguži, laimėjote loteriją. 

— Ką jūs sakote... 

— Tą ir sakau. Numatęs, kad antrasis baltųjų žirgas išgy- 
vens partiją, nusprendžiau juridiškai susieti jus su ta ben- 

drove ir paskirti dvidešimt penkis procentus akcijų. Taigi, 
be visa ko, galėsite nusipirkti naujų marškinių ir šachma- 
tais žaisti Bahamų salose, jeigu patiks. 

Munjosas išėmė iš burnos nuorūką. Pažiūrėjęs tyčia nu- 
metė ant kilimo. 

— Jūs labai dosnus, - tarė. 

Cezaris pažiūrėjo į nuorūką, paskui - į šachmatininką. 

— Tai mažiausia, ką galiu padaryti. Kaip nors turiu nu- 
pirkti jūsų tylėjimą. Be to, jūs visiškai to nusipelnėte, netgi 
daugiau. Sakykime, kad šitaip mėginu atsilyginti už pokštą 
su kompiuteriu. 

— O arjums neatėjo į galvą, kad galiu atsisakyti dalyvauti 
šiame sandėryje? 

— Žinoma. Jūs, šiaip ar taip, keistuolis. Tačiau tai jau ne- 
be mano reikalas. Judu su Chulija dabar esate partneriai, 
todėl išsiaiškinsite patys. O aš turiu pasirūpinti kitkuo. 

— Likai tu, Cezari, - tarė Chulija. 

— Aš? — nusišypsojo antikvaras - graudžiai, pamanė Chu- 
lija. - Mano Princese, man reikia atpirkti daugybę nuodė- 
mių, o laiko mažai. 

Jis parodė voką ant stalo. 

— Čionai rasi smulkią išpažintį, kurioje išdėstyta visa ši 
istorija, žinoma, išskyrus mūsų sandorį Šveicarijoje. Tu, 
Munjosas ir kurį laiką Montegrifas liekate švarutėliai kaip 
nublizgintas medalionas. O dėl paveikslo — smulkiai apra- 
šiau jo sunaikinimą dėl asmeninių, sentimentalių priežas- 
čių. Neabejoju, kad, atidžiai išstudijavę šį prisipažinimą, po- 
licijos psichiatrai patenkinti nustatys, jog sergu pavojinga 
šizofrenijos forma. 

— Manai pabėgt į užsienį? 

— Nė minties. Vienintelė priežastis, dėl kurios norėtųsi 
turėti vietą, kur galima apsistoti, yra pati dingstis leistis į 
kelionę. Tačiau aš jau per senas. Kita vertus, manęs ne- 

traukia nei kalėjimas, nei beprotnamis. Turbūt pasijusčiau 
kiek nepatogiai, apsuptas visų tų dailių, patrauklių slaugy- 
tojų, kurios mane maudytų po šaltu dušu. Bijau, kad ne, bran- 
gioji. Man penkiasdešimt metų, ir jau nenoriu tokių dirgik- 
lių. Be to, yra dar viena smulkmena. 

Chulija niūriai pažvelgė į jį. 

— Kokia smulkmena? 

— Ar esi girdėjusi, — ironiškai šyptelėjo Cezaris, —- apie 
tokį dalyką, kurį vadina įgytuoju kažkokio deficito sindro- 
mu, kuris, atrodo, šiuo metu labai madingas? Na, man jau 
paskutinė stadija. Bent taip sako. 

— Meluoji. 

— Visiškai ne. Taip ir sako: paskutinė, kaip apie kokią 
tamsią metro stotį. 

Chulija užsimerkė. Staiga viskas, kas ją supo, tarytum 
išnyko, pasąmonėje liko tik priblėsęs, duslus garsas - tarsi 
akmuo plumptelėjo į baseino vidurį. Kai vėl atsimerkė, ant 
blakstienų žibėjo ašaros. 

— Meluoji, Cezari. Tik ne tau. Pasakyk, kad meluoji. 

— Labai norėčiau, Princese. Tikrai su didžiausiu malo- 
numu pasakyčiau, jog visa tai buvo tik prasto skonio pokš- 
tas. Tačiau gyvenimas puikiausiai sugeba krėsti panašius 
pokštus. 

— Kada sužinojai? 

Antikvaras abejingai numojo į klausimą ranka, tarsi lai- 
kas jam seniai būtų nustojęs svarbos. 

— Maždaug prieš du mėnesius. Viskas prasidėjo nuo to, 
kad išangėje atsirado nedidelis augliukas. Ganėtinai nema- 
lonu. 

— Nieko man nesakei. 

— O kodėl turėjau sakyti? Atleisk už netaktą, mieloji, ta- 
čiau mano išangė visad buvo mano asmeninis reikalas. 

— Kiek tau liko? 

— Nelabai daug. Manau, šeši ar septyni mėnesiai. Ir sa- 
ko, kad per tą laiką lieki kaip skeletas. 

— Vadinasi, tave paguldys į ligoninę. Nepasodins į kalėji- 
mą. Ir neuždarys į beprotnamį, kaip tu sakai. 

Nusišypsojęs Cezaris ramiai papurtė galvą. 

— Nenoriu nė vienos iš šių trijų vietų, mieloji. Ar gali įsi- 
vaizduoti, koks košmaras mirti nuo tokio vulgaraus dalyko?.. 
Ak, ne. Negali būti nė kalbos. Nesutinku. Pasilieku teisę 1š- 
eiti, kaip man pačiam patinka. Turbūt siaubinga, jei paskuti- 
nis šio pasaulio vaizdas yra tau virš galvos kabantis lašintu- 
vas ar ant deguonies baliono klupinėjantys lankytojai. — Jis 
nužvelgė baldus, kilimus ir paveikslus. — Man labiau patiks 
florentietiška mirtis tarp mylimų daiktų. Kuklus ir tylus iš- 
ėjimas daug labiau tinka mano skoniui ir būdui. 

— Kada? 

— Netrukus. Kai teiksitės palikti mane vieną. 


Munjosas laukė gatvėje atsirėmęs į sieną, pasistatęs liet- 
palčio apykaklę. Atrodė pasinėręs į paslaptingus apmąsty- 
mus, o kai pasirodė Chulija ir žengė prie jo, ne 1š karto pa- 
kėlė į ją žvilgsnį. 

— Kaip jis ketina tai padaryti? — paklausė. 

— Ciano vandenilio rūgštimi. Turi ampulę, įsigytą prieš 
daugelį metų, —- karčiai nusišypsojo Chulija. - Sako, kad nu- 
sišauti būtų didvyriškiau, tačiau veide liktų nemaloni išgąs- 
čio išraiška. Jis mieliau išliksiąs padorios išvaizdos. 

— Suprantu. 

— Netoli, už gatvės kampo, yra telefono būdelė. - Ji pa- 
žvelgė į Munjosą tuščiu žvilgsniu. - Jis paprašė, kad palauk- 
tume dešimt minučių, o tada iškviestume policiją. 

Jie ėmė žingsniuoti šaligatviu vienas šalia kito, po gels- 
va žibintų šviesa. Ištuštėjusios gatvės gale šviesoforo spal- 
vos pasikeitė iš žalios į geltoną, paskui raudoną. Ši spalva 

nušvietė Chulijos veidą, mesdama ant jo tamsius vaiduok- 
liškus šešėlius. | 

— Ką manote dabar daryti? — paklausė Munjosas nežiū- 
rėdamas į ją, nudelbęs žvilgsnį į šaligatvį priešais save. Ji 
gūžtelėjo. 

— Priklauso nuo jūsų. 

Tuomet pirmą sykį Chulija išgirdo Munjosą juokiantis. 
Jo juokas buvo žemas ir švelnus, kiek nosinis, sklindantis 
iš gilumos. Akimirką jai pasirodė, kad šalia juokiasi ne jis, 
šachmatininkas, o vienas iš paveikslo veikėjų. 

— Jūsų draugas Cezaris teisus, — tarė Munjosas. - Man 
tikrai reikia naujų marškinių. 

Chulija palietė tris porceliano statulėles — Oktavijų, Lu- 
sindą ir Skaramučą, - kuriuos nešėsi kišenėje kartu su vo- 
ku. Nakties šaltis kandžiojo lūpas ir stingdė ašaras. 

— Ar jis dar ką nors pasakė prieš jums išeinant? — pa- 
klausė Munjosas. 

„+. Nec sum adeo informis... Aš ne toks jau bjaurus. Ne- 
seniai mačiau save vandeny, kai jūra buvo rami...“ Tikras 
Cezaris — cituoti Vergilijų, kai ji jau prie durų atsisuko pas- 
kutinį sykį apžvelgti prieblandoje skendinčio salono, ant sie- 
nų kabančių tamsių senų paveikslų, švelnių atšvaitų ant bal- 
dų paviršiaus, sklindančių nuo lempos su pergamento gaub- 
tu. O toje blausioje šviesoje vidury salono stovi Cezaris, 
nors jo veido bruožų neįmanoma įžiūrėti; liesas ryškus pro- 
filis, tarsi iškaltas ant medaliono ar senovinės kamėjos, jo 
šešėlis krenta ant raudonų ir ochros atspalvių arabiško kili- 
mo, beveik siekdamas Chulijai kojas. Laikrodis ėmė mušti 
kone tą pačią akimirką, kai ji užvėrė duris — tarsi užstūmė 
kapo akmenį. Atrodė, viskas buvo suplanuota iš anksto ir 
kiekvienas sąžiningai atliko jam skirtą vaidmenį pjesėje, kuri 
baigėsi ant šachmatų lentos nustatytą valandą, praėjus pen- 
kiems šimtmečiams nuo pirmojo veiksmo, matematiškai 
tiksliu paskutiniu juodųjų valdovės ėjimu. 

— Ne, - sumurmėjo ji tyliai, pajutusi, kaip šis vaizdas lė- 
tai nutolsta ir paskęsta atminties gelmėse. - Iš tikrųjų nie- 
ko nebepasakė. 

Munjosas pakėlė veidą tarsi liesas, apšiuręs šuo, uodžian- 
tis virš galvos kybantį tamsų dangų, ir nusišypsojo su dro- 
via simpatija. 

— Gaila, - tarė jis. — Būtų buvęs puikus šachmatininkas. 


Jos žingsniai aidi tuščioje galerijoje bo skliautais, kuriuos 
Jau gaubia šešeliai. Paskutiniai besileidžiančios saulės sbin- 
duliai krenta kone gulsčiai, sušvelninti akmeninių binučių, 
vaudonai nudažydami vienuolyno sienas, tuščias nišas ir Ia- 
pus geltonuojančios gebenes, absiraizgiusios abie kapitelius — 
pabaisas, karius, šventuosius 17 mitologinius gyvius, — 7em1an- 
čius niaurias gotikines arkas, kurios suba biktžolėmis abžėlu- 
sį sodą. Lauke ūbauja vėjas, skelbiantis iš šiaurės brieš žiemą 
ateinant šaltą orą; bakilęs kalvos atšlaite, drasko medžių 
šakas 17 švilbia bro stogo chimerų burnas 17 bo bakraigėmis, 
įsiūbuoja bokšto bronzinius varbus, tačiau viršuje abrūdijęs 
vejarodi1s atkakliai rodo bietus - gal šviesius, tačiau tolimus ir 
nebasiekiamus. 

Gedulą neši0ojanti moteris stabteli briešais freską, apgadintą 
laiko tėkmės 17 dregmes. Iš buvusių sbalvų telikę menki bėdsa- 
kai: melyna drabužio, rusva kontūro. Matyti tik nukirsta blaš- 
taka, kurios smilius 70d0 į nesamą dangų, Kristus, kurio bruo- 
žai susilieja su trupančiu sienos gipsu; saulės ar apvaizdos sbin- 
dulys, be bradžios 17 krypties, bakibęs tarb dangaus 17 žemes, 
geltonos šviesos segmentas, absurdiškai sustingęs laike 17 erdve- 
je, kurį metai 17 orų kaita bamažėle dildo, kol galutinai ištrins, 
tarsi jo mekad 17 nebūtų buvę. Dar angelas be lūbų 17 surauk- 
tais tarsi teisėjo a7 budelio antakiais, o iš kitų detalių tik vos 
įžiūrimi kalkėmis abtaškyti sbarnai, drabužio fragmentas 17 ne- 
aiškus kardo kontūras. 

Moteris, nešiojanti gedulą, nusmaukia juodą šydą 17 ilgai 
žiūri angelui į akis. Jau aštuoniolika metų, kai ji kiekvieną 
dieną sustoja čia tą pačią valandą i7 stebi, kaip laikas naikina 
freską. Ji stebi paveikslą pamažėle dylant tarsi kūno plotą, kurį 
bo truputėlį abtraukia raubsai, - regi, kaip nyksta angelo silu- 
etas, susilieja su murzinu sienos gipsu, su belesiais, blukinan- 
čiais spalvas, kaip skilinėja 17 truba dažai, ardydami vaizdą. 
Čia, kur ji gyvena, veidrodžių nėra; jie uždrausti ordine, ku- 
rian ji įstojo ar buvo priversta įstoti, - j0s atmintyje vis dau- 
giau tuščių plotų, kaip 17 šioje freskoje. Jau aštuoniolika metų 
ji nemato savo veido, tad šis angelas, kadaise, be abejones, bu- 
vęs labai gražus, ja1 yra vienintelis atskaitos taškas, rodantis 
laiko boveikį jos pačios veidui: sueižėję dažai tarsi raukšlės, 
basklidos linijos - lyg suvytusi oda. Kartais, aiškumo, užplūs - 
tančio lyg banga, nuplaunanti pakrantes smelį, valandelėmis, 
kurias ji beviltiškai mėgina sulaikyti savo surizgus1ioje, šmėk- 
lų absestoje atmintyje, jai atrodo, jog turi penkiasdešimt ketve- 
vius metus. 

Per storas koplyčios sienas sklinda choro balsai, garbinan- 
tys Dievą prieš einant į refektorijų. Gedulingai absirengusi 
moteris turi leidimą nedalyvauti kai kuriose apeigose, todel 
š1ą valandą viena vaikšto bo tuščią galeriją tarsi tamsus ty- 
lus šešėlis. Nuo diržo jai nukaręs ilgas tamsaus medžio r0ži- 
nis, kurio ji jau seniai nelietė. Tolimos giesmes susilieja su 
vejo dejone. 

Kai ji vel bajuda 17 basiekia langą, mirštanti saulė bavirtu- 
si 7audona dėme tolumoje, kybančia bo švininiais debesimis, 
slenkančiais iš šiaurės. Kalvos babedėje tyvuliuoja platus p1l- 
kas ežeras, sbindintis 1t blienas. Liesomis, kauletomis 7anko- 
mis moteris basiremia į gotikinio lango balangę. Ir vel, kaip 
kiekvieną vakarą, sugrįžta negailestingi brisiminimai i? ji ba- 
junta, kaib akmens šaltis kyla rankomis 17 letai, grėsmingai 
slenka brie pavargusios širdies. Ją užbuola kosulys, supurto tra- 

bų, ilgų žiemų dregmes nualintą kūną, kankinamą atsiskyri- 
mo, vienatvės 17 nebpaliaujamų brisiminimų. Ji jau negirdi nei 
giesmių, nei vejo. Iš laiko ūkanų atsklinda monotoniški, grau- 
dūs mandolinos garsai, išnyksta atšiaurus rudens horizontas 
17 iškyla kitas, primenantis vieno baveikslo beizažą. Tai vos 
kalvota lyguma, kur melyname danguje, tarsi nutabyta blonu 
teptuku, tolumoje tamsuoja blona varpinės smaile. Staiga jai 
pasigirsta juokas, dviejų vyrų, susedusių prie stalo, balsai. Ir 
J1 bamano, jog jei atsisuks, išvys save bačią, sėdinčią su knyga 
ant kelių, o pakėlusi akis išvys švytint metalinę antkaklę ir Auk- 
so vilnos ordiną. Ir jai nusišybsos žilabarzdis senukas, rankoje 
laikantis tebtuką; su savo profesijai būdingu tyliu nagingumu 
ant ąžuolo blokštės jis įamžina šią sceną. 

Akimirką vejas brapblešia debesis 17 paskutinis šviesos sbin- 
dulys, susbindęs ant ežero, apšviečia senstantį moters veidą, 
blyksteli į šviesias, šaltas 17 kone užgesusias akis. Sbinduliui 
išnykus, vejas užkaukia dar smarkiau, drasko juodą šydą, 17 
jis ima blaktis lyg varno sbarnai. Tuomet ji bajunta tą batį 
nebakeliamą skausmą, kuris graužia ją iš vidaus netoli ši7- 
dies. Šis skausmas paralyžiuoja busę kūno, ir niekas negali jo 
palengvinti. Jis sustingdo rankas kojas, užgniaužia kvapą. 

Iš ežero lieka tamsi deme šešėliuose. Moteris, nešiojanti ge- 
dulą, ku7r1ą basaulis žinojo kaib Beatrisę Burgundę, supranta, 
J0g ši 1š šiaurės atkeliaujanti žiema bus jai paskutinė. Ir ji 
sbelioja, a7 toje tamsybėje, kurion ji iškeliaus, užteks gailestin- 
gumo, kad ištrintų paskutines atminties brošvaistes. 

